
PRjEPOSITI  generalis  societatis  jesu 

litterjE  encyclicjE 

AD  PATRES  AC  FRATRES  EJUSDEM  SOCIETATIS 
DE  SPIRITUALIUM  EXERCITIORUM 

S.  P.  N. 
STUDIO  ET  USU. 

Saepe  ac  multum  cogitanti  mihi,  Patres  ac 
Fratres  carissimi,  immo  vero  assidue 
animo  volventi  (necessitas  enim  mihi  in- 
cumbit;  quippe  cui  per  Apostolum  dicitur: 
Qui  prceest,  in  sollicitudine)  assidue,  in- 
quam,  animo  volventi,  quanam  maxime  ra- 
tione  in  renata  paucis  abhinc  annis  ac  sen- 
sim  adolescente  Societate  spiritus  ille  vel 
exsuscitari,  ubi  opus  sit,  vel  conservari,  fo- 
veri,  promoveri  possit,  qui  ejus  olim  tum 
primordia  tum  incrementa  tam  laeta  reddidit 
Ecclesiae  Dei,  tam  fructuosa  ad  innumerabi- 
lium  hominum  salutem;  illud  jamdudum  oc- 
currebat,  nihil  fore  ad  convertenda  corda 
Patrum  in  filios,  ad  filios,  inquam,  Patribus 
reddendos  quam  fieri  posset  simillimos,  ap- 

tius  atque  efficacius,  quam  Sancti  Patris  no- 
stri  Exercitiorum  Spiritualium  diligens  stu- 
dium  et  accuratum  usum.  Etenim  cum  pri- 
mos  illos  Patres  nostros,  et  qui  eos  dein 
subsecuti  sunt,  non  alia  re  magis  quam  ho- 
rum  Exercitiorum  opera  in  alios  plane  viros 
mutatos  fuisse  constet,  perque  ipsos  alios 
deinceps  atque  alios  iisdem  hisce  spirituali- 
bus  Exercitiis  excultos,  e  vitiorum  laqueis 
expeditos,  non  virtutis  modo,  verum  etiam 
eximiae  sanctitatis  studio  incensos  fuisse  et 
in  concepto  semel  ardore  spiritus  ad  mor- 
tem  usque  per  multos  labores  et  aerumnas 
perseverasse;  quid  est,  quod  iisdem  Exer- 
citiis  nos  rite  utentes  non  eumdem  spiritus 
fructum  innobis  fidenter  exspectemus?  Equi- 
dem,  Patres  ac  Fratres  carissimi,  dum  hoc 
argumentum,  quod  dudum  meditabar,  trac- 
tandum  apud  vos  suscipio,  brevi  compendio 
ad  omnem  vocationis  nostrae  perfectionem, 
ad  omnium  vitiorum  et  imperfectionum  vic- 
toriam,  ad  omnium  virtutum  exercitationem 
efficacissime  vos  adhortari  mihi  videor;  at- 
que  ita  existimo,  si  studium  admirabilis  libri 
Sancti  Patris  nostri,  si  diligentem  et  accu- 
ratum  ejus  usum  vobis  persuasero,  renova- 
tionem  spiritus  in  universa  Societate  laetis- 
simo  nostrum  omnium  profectu  consecu- 
turam. 

Ac  de  Exercitiorum  quidem  laudibus,  de 
eorum  excellentia  atque  efficacia  apud  vos 

disserere,  Patres  ac  Fratres  carissimi,  super- 
vacaneum  existimo.  Donum  ea  esse  singu- 
lari  Dei  beneficio  Sancto  Patri  nostro  Ignatio 
concessum  et  per  illum  Societati  proprium 
nemo  vestrum  ignorat.  Ab  his  potissimum 
ipsum  hunc  Societatis  Parentem  suam  illam 
hausisse  eximiam  sanctitatem,  in  his  Socie- 
tatis  formandae  ideam  divinitus  eum  conce- 
pisse,  haec  Socios  ei  peperisse  in  Christo, 
in  his  proinde  conceptam  fuisse  Societatem, 
ex  his  natam,  his  adolevisse,  his  prsecipue 
altam  ac  sustentatam  fuisse;  haec  unum  ex 
praecipuis  esse  instrumentis,  quibus  ad  du- 
plicem  vocationis  nostrae  finem,  ad  propriam 
scilicet  salutem  ac  perfectionem  et  ad  sa- 
lutem  ac  perfectionem  proximorum  conniti 
debeamus,  et  qusecumque  Societas  adhibet 
ad  finem  suum  consequendum  media,  in  om- 
nibus  suis  ministeriis,  in  omnibus  operibus 
zeli  ex  his  haurire  vim  et  efficaciam  debere 
in  comperto  est.  Quod  si  Societas  hisce 
Exercitiis  in  primis  Parentem  suum  accep- 
tum  referre  debet,  his  ejus  primos  Socios 
(quales  quantosque  viros!),  his  Constitutiones 
suas,  coelestis  plane  sapientiae  opus,  his  se 
totam  suaque  omnia;  non  est  profecto,  quod 
pluribus  verbis  demonstretur,  quanti  eorum 
tractatio  momenti  sit  ad  Societatis  nostrae 
conservationem  et  incrementum. 

Et  vero  tractantur  illa  a  Nostris,  et,  prout 
Constitutiones  legesque  nostrse  prsescribunt, 

tractantur  frequenter.  Per  solidum  mensem 
in  Tiroeinio  primum  singuli  iterumque  per 
mensem  integrum  post  studia  peracta  in 
tertio  Probationis  anno;  quotannis  item  per 
octo  vel  decem  dies  iisdem  ex  praescripto 
vacamus  omnes.  Eorum  usus  etiam  apud 
externos  ita  jam  communis  est,  ut  passim 
in  omnibus  fere  Monasteriis,  in  Ephebeis, 
in  Scholis,  ad  Populum  etiam  publice  tra- 
dantur  ea  frequentia,  qua  fortasse  nunquam 
magis.  Ast  fateri  vel  inviti  cogimur,  licet 
fructus  quidem  salutaris  exsistere  nunquam 
non  soleat,  raro  tamen  jam  Exercitia  eos 
producere  effectus  eximiae  illius  sanctitatis, 
quae  olim  vix  non  perpetuo  eorum  tracta- 
tionem  consequebatur.  Atque  ut  de  aliis, 
qui  Exercitiis  spiritualibus  excoli  solent, 
nunc  non  agamus;  de  nobis  ipsis,  Patres  ac 
Fratres  carissimi,  hic  mihi  sermo  est.  Neque 
enim  est,  quod  ita  nobis  blandiamur,  ut  non 
plane  videamus  longo  nos  intervallo  distare 
ab  eximia  illa  Patrum  nostrorum  virtute, 
quam  in  annalibus  nostris  legimus  et  admi- 
ramur.  Ut  enim,  quae  Dei  misericordia  est, 
recti  bonique  desiderium  vigeat  passim  in 
omnibus,  idque  ipsum  hisce  spiritualibus 
Exercitiis  potissimum  debeamus;  non  est 
tamen,  quod  hac  quacumque  bonitate  vitae 
contenti  esse  possimus,  si  vocationis  nostrae 
altitudinem  consideremus,  si  formam  nobis 
in    Constitutionibus   propositam    contemple- 

mur.  Viros  enim  non  communi  quodam 
modo,  sed  eximie  spirituales  et  insigniter 
orationi  deditos  et,  quod  majoris  est  mo- 
menti,  viros  abnegationis  perfectae,  perfectse 
mortificationis,  zeli  perfecti,  qui  animo  vere 
magno  et  generoso  expugnantes  omnem 
carnis,  sensuum  et  amoris  proprii  ac  mun- 
dani  affectum,  ut  S.  Patris  N.  verbis  utar, 
Christum  quam  possint  proxime  sequantur, 
Christum  unice  ament,  unice  spirent,  Chri- 
stum  imitari  per  aerumnas  ac  ludibria,  per 
mille  mortes  ardenter  exoptent,  quales  olim 
prodiisse  plerosque  ex  Exercitiis  spirituali- 
bus  accepimus,  rariores  jam  esse  non  sine 
intimo  dolore  nec  sine  pudore  fateri  debe- 
mus.  Magna  illa  et  praeclara  et  heroica  in 
codicibus  legimus  frequenter,  oculis  cerni- 
mus  rarius  nec  fere  nisi  in  paucis. 

Neque  tamen  is  ego  sum,  qui  ab  omnibus 
omnia  prsestari  aut  posse  aut  debere  existi- 
mem.  Scio,  Patres  ac  Fratres  carissimi,  non 
eamdem  gratise  mensuram  omnibus  tribui, 
nec  sine  przesumptionis  periculo  futurum, 
si  nobis  omnia  imitanda  proponeremus,  quae 
in  Patribus  nostris  fuere  eximia,  quos  ut 
primitias  spiritus  habentes  largiore  manu 
Divinabonitas  donis  suis  cumulaverat.  Immo 
vero  prseclare  nobiscum  agi  arbitrabor,  si, 
ut  in  illis  servis  suis  Dominum  mirabilem 
prcedicamus,  ita  innos  misericordem  fuisse 
gloriari    possimus.     Sed   tamen ,    si   nobis 

centesimum  ferre  fructum,  ut  Patribus  no- 
stris,  datum  non  est,  num  trigesimo  aut 
etiam  decimo  contentis  esse  nobis  licet,  cum 
fortasse  sexagesimum  saltem  ferre  daretur, 
si  conatum  intenderemus? 

Itaque  sic  existimo  ac  plane  sentio,  si 
spiritualia  Sancti  Patris  Exercitia  a  nobis 
magis  accurate  usurparentur,  majora  nos  in- 
crementa  spiritus  veraeque  sanctitatis  absque 
dubio  capturos.  Quod  autem  dico,  ita  in- 
telligi  velim,  ut  ipsius  libri  Sancti  Patris 
nostri  studium  et  usum  in  nobis  magis  vi- 
gere  summopere  cupiam. 

Multi  sane,  Patres  ac  Fratres  carissimi, 
multi  prostant  libri  titulum  Exercitiorum  spi- 
ritualium  praeferentes,  qui  fuse  Exercitiorum 
Sancti  Patris  argumenta  pertractant.  Sed 
nimirum,  qui,  dum  vacat  Exercitiis,  hujus- 
modi  libris  utitur,  praesertim  si  nullam  ipsius 
libri  Sancti  Patris  cognitionem,  nullum  usum 
habeat,  is  magis  fere  lectione  pascit  intel- 
lectum,  quam  meditatione  veritates  illas  in- 
time  penetrat;  cum  tamen  is  sit  praecipuus 
Exercitiorum  fructus,  ut  gravissimae  illae 
veritates  rite  perceptse  animo  alte  defixae 
inhaereant  inque  omni  vita  ad  earum  normam 
actiones  nostrae  omnes  exigantur.  Quid? 
quod  plurimi  ex  illis  qui  Exercitiorum  con- 
scripsere  libros,  mentem  Sancti  Patris  Ignatii 
vix  obscure  assecuti  sunt?  Quid?  quod  ple- 
rique  nec  sensa  Sancti  Patris  nec  verba  ser- 

varunt?  Quod  utinam  saltem  fecissent  sem- 
per  omnes  ac  solum  superaddidissent  quae- 
dam  quisque  de  suo!  Sed  multi  sua  ple- 
rumque  sensa  sensis  Ignatii  substituerunt  et 
in  multis  scilicet  vim  Exercitiorum  enerva- 
runt,  ut  vere  dici  possit  in  tanta  hujusmodi 
librorum  copia:  inopes  nos  copia  fecit,  et 
sacer  ille  ignis  veluti  sub  cinerum  cumulo 
obrutus  ac  pene  deperditus  jaceat. 

Quam  multi  ergo  etiam  inter  Nostros,  qui, 
cum  hujusmodi  libros  Exercitiorum  tempore 
adhibere  soleant,  exiguum  ac  fere  nonnisi 
transitorium  capiunt  ex  Exercitiis  fructum! 
Quam  multi  nunquam  librum  ipsum  Sancti 
Patris  usu  gustuque  probavere !  Quam  multi 
vix  eum,  ut  ita  dicam,  de  facie  norunt!  Et 
aliqui  fortasse  ne  regulas  quidem  illas  me- 
moria  et  usu  tenent,  quas  partim  Annota- 
tionum,  partim  Additionum  nomine  Sanctus 
Parens  noster  praescripsit,  et  in  quibus  ille 
maximam  semper  vim  ad  fructuose  medi- 
tandum  posuit,  et  posuere  quotquot  recte 
Exercitia  tractarunt.  Ergo  illud  plerumque 
evenit,  ut  qui  libris  illis,  quos  modo  dice- 
bam,  Exercitiorum  tempore  utatur,  lectione 
magis  quam  meditatione  in  sacro  secessu 
occupetur;  ut  quse  absque  multa  mentis  et 
cordis  applicatione  percurrit,  sine  multa  qui- 
dem  animi  defatigatione,  sed  etiam  sine  ma- 
gno  fructu  percipiat;  ut  denique  id  fere  agat, 
quod  ii   plerique,   qui    diffusos   audiunt  de 

veritatibus  illis  sermones;  legentium  enim 
et  audientium  hic  ferme  eadem  est  ratio, 
quae  longe  certe  ab  Exercitiorum  spiritua- 
lium  usu,  qualem  Ignatius  intellexit,  abest. 
Ille  quidem,  quid  sint  Exercitia  spiritualia  in 
ipso  libri  sui  limine  explicaturus,  similitu- 
dine  utitur  Exercitiorum  corporalium,  quae 
agere  illi  scilicet  dicuntur,  qui  ambulant, 
iter  faciunt,  currunt.  At  vero  qui  solum 
audit,  vel  legit,  quse  ab  aliis  fuse  per  mo- 
dum  meditationis  proposita  sunt,  et  ita  se 
Exercitia  spiritualia  facere  existimat,  similis 
mihi  videtur  illi,  qui  dum  alios  ambulantes, 
iter  facientes,  currentes,  multa  quiete  sedens 
spectaret,  se  Exercitia  facere  corporalia  di- 
ceret;  cum  id  de  iis  solum,  qui  ipsi  ambu- 
lant,  ipsi  iter  faciunt,  ipsi  currunt,  vere  dici 
posse  nemo  non  videat. 

Poterunt  ergo  plerique  illi  Exercitiorum 
spiritualium  libri  utilitate  sua  non  carere,  si 
quis  illis  extra  Exercitiorum  tempora  utatur, 
si  eos  identidem  pro  lectione  spirituali  as- 
sumat,  si  eos  adhibeat,  dum  ad  Populum  di- 
cendum  est,  ut  inde  apta  ad  auditorum  ani- 
mos  illuminandos  et  excitandos  argumenta 
depromat:  sed  dum  quis  Exercitiis  spiritua- 
libus  vacat  (non  jam  de  illitteratis,  de  rudio- 
ris  ingenii  tironibus  loquor,  sed  de  iis  po- 
tissimum,  qui  Magistri  divinae  hujus  artis 
esse  debent,  quales  ut  evadant,  omnibus  Sa- 
cerdotibus  nostris  curandum  est,  ex  regula 

ipsorum  7.),  equidem  unicuique  auctor  sum, 
ut  ipso  Sancti  Patris  libro  potius  quam  alio 
quovis  utatur.  Quod  si  quis,  propter  nimis 
exiguum  vel  potius  nullum  ejus  libri  usum 
adhuc  factum,  sibi  jejunum  fore  nimis  et 
aridum  existimet,  ejus  se  studio  ex  animo 
dedat  et  experimentum  vel  semel  faciat, 
velim;  et  profecto  plura  latere  sub  pauco- 
rum  verborum  cortice  reperiet,  quam  prima 
specie  videbatur,  illudque  ei  fortasse  con- 
tinget,  quod  plerisque  cordate  idem  opus 
aggressis  contigisse  experti  novimus,  qui 
abundantiam  rerum  in  eo  tantam,  Deo  sci- 
licet  piis  conatibus  adspirante,  invenerunt, 
ut  nullum  alium  deinceps  librum  pro  Exer- 
citiis  spiritualibus  praeter  ipsum  illum  Sancti 
Patris  requirerent,  et  quoties  eo  uterentur, 
toties  novam  inde  se  luminis  practici  copiam 
magno  suo  bono  percepisse  profiterentur. 

Atque  utinam  omnibus  vobis,  Patres  ac 
Fratres  carissimi,  studium  in  primis,  tum 
usum  admirabilis  hujus  libri  persuadere  pos- 
sem!  Epistolae  angustiis  prohibeor  equidem, 
quominus  singillatim  thesauros  ingentes  in 
eo  contentos  enumerem  et  exponam.  Non 
in  persuasibilibus  humance  sapientice  ver- 
bis,  sed  in  virtute  Dei  Ignatius  litterarum 
etiam  tum  plane  expers,  quae  divino  Spi- 
ritu  suggerente  didicerat,  primum  sibi,  tum 
aliis  conservare  ac  Deo  animum  ejus  ma- 
numque  regente  chartae  tradere  constituit. 

Methodos  orandi  facillimas  itemque  effi- 
cacissimas  docet,  quibus  utentes  quam  plu- 
rimos,  etiam  illitteratos  Fratres  adjutores, 
horas  integras  nullo  taedio,  fructu  maximo 
orationi  impendere  consuevisse  novimus.  Et 
vero  quid  facilius  quam  animi  facultates, 
memoriam,  intellectum,  voluntatem  certo  ser- 
vato  ordine  ad  veritates  fide  cognitas  appli- 
care?  Quid  item  facilius  quam  vitse  pas- 
sionisque  Christi  Jesu  mysteria  per  con- 
templationem  distinctam  personarum,  verbo- 
rum,  actionum  meditari?  Quid  ad  sui  cogni- 
tionem,  ad  vitiorum  emendationem  aptius 
utroque  illo  examine,  quod  tanta  verborum 
simplicitate  a  Sancto  Parente  propositum, 
tam  facile  ab  omni  homine,  qui  modo  bonae 
sit  voluntatis,  in  praxin  reduci  potest?  Jam 
vero,  si  praecipua  vitae  spiritualis  documenta, 
quae  in  libro  Sancti  Patris  admirabili  ordine 
tradita  sunt  attingere  velim,  finem  non  in- 
veniam. 

Quid  enim  ego  de  sublimi  illa  philosophia 
dicam,  quae  in  ipso,  quod  primum  proponi- 
tur,  Fundamento  continetur,  quaque  Sanctus 
Pater  docet  hominem  in  rebus  suis  rerum- 
que  creatarum  usu  non  affectu  quocumque 
sed  ratione  duci,  ut,  quid  demum  sit  homi- 
nem  esse  et  ut  hominem  decet  agere,  intel- 
ligat?  Quid  de  peccatorum  gravitate  cog- 
noscenda  ac  detestanda  in  utroque  de  Pec- 
catis  exercitio?    Quid  de  praeclara   illa  de 

Regno  Christi  meditatione,  ubi  jam  non  ho- 
minem  qualemcumque,  sed  Christianum  eru- 
dit  et  ad  majora  provocare  incipit?  Quid 
de  duobus  Vexillis,  ubi  apostolicas  vocatio- 
nis  finem,  media  et  excitamenta  sane  poten- 
tissima  non  magis  menti  intelligenda,  quam 
oculis  ipsis  spectanda  proponit?  Quid  de 
eligendarum  rerum  cognitione  deque  animi 
dispositione,  quam  tum  descriptis  tribus 
Humilitatis  modis,  tum  propositis  tribus 
hominum  Classibus,  seu  tentat  et  explorat, 
seu  suavissime  simul  et  efficacissime  pro- 
vocat  et  excitat  ad  aemulanda  charismata 
meliora?  Quid  de  coelesti  illa  sapientia  ac 
prudentia,  qua  omne  bonum  desiderium  cum 
propriae  imbecillitatis  cognitione  ita  semper 
conjungit,  ut  divinae  gratiae  auxilium  et  ad 
cognoscenda,  quae  recta  sunt,  et  ad  eadem 
voluntate  amplectenda  necessarium  esse  as- 
sidue  moneat  semperque  eam  postulare,  et 
qua  ratione  postulanda  sit,  doceat?  Quid 
vero  dicam  de  quibusdam  ignem  spirantibus 
sententiis,  quibus  refertus  est  aureus  iste  ac 
divinus  plane  liber,  quasque  in  plerisque 
Exercitiorum  spiritualium  libris,  quod  incre- 
dibile  videatur,  frustra  requiras? 

Quo  in  genere  ut  unum  alterumve  exem- 
plum  adferam,  quid,  quaeso,  ad  sui  ipsius 
cognitionem  propriaeque  miseriae  atque  in- 
dignitatis  sensum  aptius,  quam  quae  a  Sancto 
Patre  cogitanda,  meditanda  et  animo  vol- 

venda  proponuntur:  dum  vel  animam  no- 
stram  in  hoc  corpore  veluti  ergastulo  con- 
strictam  hominemque  ipsum  in  hac  miserice 
valle  inter  bruta  animalia  exulantem  re- 
praesentat;  vel  per  quosdam  veluti  gradus 
meditantem  deducens  cogitare  jubet,  quid 
sit  homo  unus  ad  ceteros  homines  omnes 
comparatus ;  quid  deinde  mortales  vel  om- 
nes  comparati  ad  Angelos  ac  Beatos ;  quid 
postea  Angeli  ac  Beati  omnes,  et  quidquid 
est  creaturarum,  comparatum  ad  Deum 
Creatorem;  quid  proinde,  quantulus,  quam 
fere  nihil,  unicus  homuncio  ad  illam  supre- 
mam  Majestatem;  atque  inde  jubens  medi- 
tantem  descendere  ad  considerandam  primum 
corporis  fceditatem,  deinde  animi  pravita- 
tem,  cogit  eum  tandem  concludere,  nil  aliud 
denique  se  esse  nisi  ulcus  quoddam  et 
apostema  atque  adeo  pestilentem  orbis  luem 
ob  commissa  peccata? 

Quid  iterum  suavius  et  ad  inflammandos 
animos  erga  piissimum  Redemptorem  poten- 
tius,  quam  cum  in  colloquio,  quo  tremendam 
illam  de  triplici  Peccato  meditationem  con- 
cludit,  Christum  e  cruce  pendentem  jubet 
veluti  coram  spectare;  ac  deinde  ex  nobis 
ipsis  qua?rere,  cum  ipse  Dominus  tanta 
faciat  ac  patiatur  nostra  causa,  quid  tan- 
dem  illo  dignum  nos  egerimus,  quid  aga- 
mus  pro  illo,  quid  agere  debeamus  in  po- 
sterum?  vel  cum  item  in  contemplatione  de 

Christi  Nativitate  cogitare  jubet,  qui  sum- 
mus  ille  Dei  Filius  in  extrema  nascatur 
paupertate,  ut  vitam  illam  tot  inter  aerum- 
nas,  in  fame  et  siti,  in  aestu  et  frigore, 
per  injurias  et  ludibria  transactam,  in  cru- 
cis  patibulo  tandem  consummet,  et  haec  om- 
nia  propter  me? 

Prsetermitto  alia  his  similia  quam  plurima. 
Verum  haec,  cum  praesertim  in  conspectu 
Dei,  animo  jam  ad  compunctionem  per  ip- 
sum  sacrum  secessurn  et  praeeedentia  Exer- 
citia  composito,  considerantur,  quem,  quseso, 
non  commoveant,  non  feriant?  cujus  cor  non 
urant,  non  inflamment?  Iterum  dicam:  ex- 
periatur  quisque,  velim,  et  serio  se  hujus 
libri  studio  dedat;  et  si  quem  unquam  hujus 
suscepti  studii  poenituerit,  me  dati  parum 
opportuni  consilii  incuset,  non  repugnabo. 
Profecto  dolendum  maxime  sentio  et  vero 
etiam  pudendum,  quod  liber  hic  Sancti  Pa- 
rentis  multis  etiam  ex  Nostris  ita  parum 
cognitus  sit,  ut  liber  fere  clausus  ipsis  ha- 
beatur.  Ergone  thesaurum  hunc  tantum  pos- 
sidebimus  veluti  in  terra  defossum?  Ergo 
praeclarissimum  hoc  ccelestis  harmoniae  or- 
ganum  in  manibus  nostris  mutum  erit,  sine 
voce  ac  mortuum,  quod  qua  ratione  tangen- 
dum  sit,  ut  sonos  suos  edat,  ignoremus? 
Ergo  praestantissimis  hisce  armis  spiritua- 
libus,  ut  ea  Sanctus  Pater  vocabat,  instructi 
ingredi  ad  pugnam  non  poterimus,  quia  non 

usum  habemus?  Studeamus,  quaeso,  Patres 
ac  Fratres  carissimi,  studeamus  diligenter 
insignem  hunc,  divinum  hunc  Exercitiorum 
librum  intelligere  ejusque  usum  familiarem 
nobis  reddamus;  neque  enim  absque  dili- 
genti  studio  usuque  frequenti  ejus  intelligen- 
tiam  assequemur.  Quod  cum  omnibus  no- 
stris  Sacerdotibus  commendatum  esse  cupio, 
tum  praesertim  Superioribus  rerumque  spi- 
ritualium  Praefectis,  qui  suae  curae  commis- 
sos  in  hac  scientia  Sanctorum  acquirenda 
non  sibi  relinquere,  sed  ducere  ac  dirigere 
debent;  tum  vero  omnium  maxime  tironum 
Magistris  et  Instructoribus  tertiae  Probatio- 
nis,  cum  inter  utriusque  Probationis  experi- 
menta  ab  Instituto  praescripta  illud  sit,  sin 
minus  semper  tempore,  at  certe  dignitate 
ac  necessitate  primum,  ut  Exercitia  spiri- 
tualia  integra  a  singulis,  qui  probantur,  fiant. 
Et  sane  ex  his  discendus  orandi  meditandi- 
que  modus  et  usus  quotidianus;  ex  his  ex- 
aminandae  conscientiae  ratio  petenda  et  me- 
thodus  exstirpandi  vitia  et  acquirendi  vir- 
tutes;  ex  his  omnis  vitae  nostrae  spiritualis 
documenta  certa  ac  tuta;  ex  his  regulae  ad 
inimici  seu  apertas  tentationes  seu  tectas 
artes  ac  fraudes  cognoscendas  ac  superan- 
das,  ne  quis  forte  specie  boni  deceptus  a 
vero  bono  divellatur;  ex  his  denique  omnis 
vitae  nostrae  vocationisque  ratio  potissimum 
petenda  est,  nec  unquam  futurus  est  aliquis 


fe-w- 


Litterae  Encyclicse. 


XIX 


verus  Societatis  filius,  nunquam  ejus  spiri- 
tum  habebit,  nisi  hinc,  e  Sancti  Patris  in- 
quam  Exercitiis,  hauserit. 

Neque  enim  studium  libri  Sancti  Patris 
ejusque  usum  dum  tam  multis  verbis  com- 
mendo,  studium  ejus,  ut  aiunt,  mere  specu- 
lativum  commendare  me,  vos  ipsi,  credo, 
satis  intelligitis.  Absit,  Patres  ac  Fratres 
carissimi,  ut  librum  hunc  manibus  assidue 
versantes  ac  tantae  admiratione  sapientiae 
capti,  eum  veneremur  tantum,  laudemus  aliis- 
que  commendemus.  Absit,  ut,  quemadmo- 
dum  de  Joannis  Baptistae  admiratoribus  Chri- 
stus  Dominus  aiebat,  quod  ad  horam  ejus 
splendore  delectati  essent,  quin  tamen  ex 
ejus  praedicatione  verum  cepissent  fructum: 
ita  nos  pulcherrimis  Sancti  Patris  docu- 
mentis  capti  ac  delectati  manum  operi  ad- 
moveri  in  nobismetipsis  negligamus.  Quis 
enim  nescit,  omnem  hic  fructum  ab  applica- 
tione  pendere?  Quae  quidem  omnis  prac- 
tica  est  seque  in  universam  vitae  nostrae 
rationem  et  in  omnes  actiones  nostras  et  in 
actionum  omnium  modos,  in  intima  demum 
sensa  omnia  et  cogitationes  omnes  sese  dif- 
fundat  necesse  est;  cujus  proinde  vis  et 
efficacia  tam  late  patet,  ut  terminum  in  his 
invenire  non  sit,  neque  adeo  dicere  unquam 
possimus:  sufficit. 

Illud  vero  prsecipue  animadvertamus  opor- 
tet,  ac  prae  oculis  semper  habeamus,  in  verae 

perfectaeque  abnegationis  propriae  studium 
omnem  spiritualium  Exercitiorum  doctrinam 
resolvi.  Hoc  enim  qui  non  intelligat,  peri- 
culum  est,  ne,  ut  in  Constitutionum  nostra- 
rum,  ita  in  Exercitiorum  studio  vehementer 
erret  eoque  perniciosius,  quo  propter  sa- 
pientissima  vitae  documenta  doctior  sibi  ac 
spiritualior  videri  posset.  Spiritualium  enim 
rerum  intelligentia,  nescio  quomodo,  animis 
non  raro  illudit,  ut  jam  vere  spiritualem  se 
esse  quis  existimet,  propterea  quod  in  rebus 
spiritualibus  versatus  optime  sibi  videatur; 
quae,  si  qua  alia,  tentatio  periculosissima  est. 
Ad  propriam  itaque  abnegationem  omnia 
demum  referuntur,  idque  ex  universo  Exer- 
citiorum  libro  manifestum  est.  Non  tradit 
Beatus  Pater  sublimis  cujusdam  orationis  et 
singularis  unionis  cum  Deo  modos  aut  prse- 
cepta.  Ad  hanc  docet  quidem  animos  dis- 
ponere;  at  dispositionem  omnem  praecipue 
in  illa,  quam  dixi,  abnegatione  sui  constituit. 
Quis  Exercitiorum  finis?  Audi  ex  ipsa  libri 
inscriptione:  Ut  homo  seipsum  vincat  vitam- 
que  suam  disponat  absque  ulla  affectione, 
quce  recte  ordinata  non  sit.  Qua  vero  ra- 
tione  vita  omnis  recte  ordinabitur?  Nempe 
proposito  nobis  fine  puro  purissimo  unius 
Dei  glori^e  nostraeque  salutis.  Hoc  in  Fun- 
damento,  hoc  in  Electionibus,  hoc  passim 
ubique  repetit,  inculcat.  Quomodo  vero  id 
assequemur,  ut  tam  recte,  tam  pure  agamus? 

Si  tollamus  quidquid  in  nobis  ipsis  impedi- 
menti  est.  Et  quodnam  illud?  Quidquid 
proprice  est  voluntatis,  quidquid  est  amoris 
proprii  et  mundani.  Hoc  sibi  quisque  per~ 
suadeat,  inquit,  tantum  se  in  studiis  spiri- 
tualibus  promoturum  esse ,  quantum  ab 
amore  sui  ipsius  et  proprii  commodi  af~ 
fectione  sese  abstraxerit.  In  hoc  tam  con- 
stanter  insistit  Beatus  Pater  per  totum  libri 
decursum,  ut,  et  ubi  de  Victu  recte  tempe- 
rando  agit,  et  ubi  de  Pcenitentiarum  usu 
determinando,  et  ubi  doctrinam  tradit  de 
Electione,  et  ubi  de  vitce  Reformatione,  et 
ubi  de  Eleemosynarum  distributione ,  idem 
diversis  licet  verbis  assidue  ingerat:  eo  me- 
lius  futurum,  quo  longius  ab  amore  nostri 
ipsorum  recedamus.  Ad  hoc  in  meditatione 
de  Regno  Christi,  ad  hoc  in  altera  de  duo- 
bus  Vexillis,  ad  hoc  in  proponendis  tribus 
hominum  Classibus  tribusque  Humilitatis 
modis  admirabili  arte  nos  erudit  et  invitat 
et  impellit;  ubique  naturse  repugnantiam  im- 
pugnare  docet  ac  superare.  Quod  si  ex 
animo,  si  strenue,  si  constanter  agamus,  et 
vitam  omnem  recte  ordinabimus,  et  virtutum 
possessionem  faciie  consequemur,  et  vero 
etiam  ad  unionem  cum  Domino  beatissimam 
nosmetipsos  ejus  opitulante  gratia  dispone- 
mus.  Hac,  non  alia  via  Patres  nostri,  quod 
sane  notatu  dignissimum  est  et  ex  annalibus 
nostris  constat,  hac,  inquam,  via  Patres  no- 

stri,  qui  primis  illis  temporibus  ad  religio- 
sam  in  societate  vitam  non  aliis  fere  insti- 
tutionibus  nisi  Exercitiis  spiritualibus  in- 
struebantur,  vi  et  animo  in  illis  concepto, 
cum  se  abnegationi  propriae  generose  exer- 
cendae  dedissent,  brevissimo  plerique  tem- 
pore  ad  eximiam  vitee  perfectionem  eluctati 
sunt  et  fructus  in  Ecclesia  Dei  fecerunt  uber- 
rimos,  quibus  nos  etiam  nunc,  post  unum, 
alterum,  tertium  saeculum  gaudemus  et  frui- 
mur.  Scilicet  hoc  illi  vitee  spiritualis  axioma 
in  Exercitiis  intime  perceptum,  alte  impres- 
sum  animo  gerebant  suoque  confirmabant 
exemplo:  quantum  quisque  a  se  ipso  rece- 
dat,  tantum  appropinquare  Deo;  et  cor, 
quo  magis  vacuum  sit  amore  proprio,  eo 
magis  Dei  spiritu  repleri. 

O  Patres  mei  ac  Fratres  dilectissimi,  si 
spiritum  Dei  habuerimus,  si  vere  spirituales  . 
fuerimus,  quam  bene  nobis,  quam  bene  So- 
cietati  erit  universae!  Quae  pax,  quanta  unio 
animorum  inter  nos!  quanta  alacritas  ad  la- 
borandum  pro  gloria  Dei  et  animarum  salute, 
et  ad  patiendum  etiam  quaecumque  adversa 
quanta  promptitudo!  Quam  bene  fluent  no- 
bis  omnia!  Quanto  illa  ipsa  externa  mini- 
steria,  quse  pro  nostrse  vocationis  ratione 
tractamus,  nobis  ipsis  primum,  tum  aiiis  plu- 
rimis  uberiores  adferent  utilitates!  In  ipsa 
litterarum  scientiarumque  tractatione,  quam 
procul    aberunt   contentiones,    aemulationes, 

praeoccupati  in  particularibus  propriisve  opi- 
nionibus  animi  aliaeque  hujusmodi  miseriae, 
quae  et  intellectum  obscurare  solent,  nec 
studiorum  minus  progressui  quam  virtuti  ac 
perfectioni  nocent  plurimum!  Erit  in  Supe- 
rioribus  zelus  disciplinae  sine  asperitate,  sua- 
vitas  non  remissa;  erit  discretio,  erit  pru- 
dentia,  simplex  tamen  semper  et  ab  omni 
specie  odiosae  illius,  quam  omnes  merito 
detestamur,  politicce  longissime  remota.  Erit 
in  Subditis  obedientia  integra,  prompta,  hi- 
laris,  constans,  perfecta,  executionis,  volun- 
tatis  et  judicii  etiam,  qualem  maxime  cupit 
Beatus  Pater  in  suis.  Denique  universa  So- 
cietas  vero  suo  vigentique  spiritu  efflorescet, 
qualem  illam  Sanctus  Pater  Ignatius  juxta 
formam,  non  terrena,  sed  coelesti  sapientia 
inventam  ac  descriptam,  condidit. 

Quapropter  oro  vos,  Patres  ac  Fratres 
carissimi,  per  Sancti  Patris  Ignatii  reveren- 
tiam,  cui,  post  Jesum  et  Virginem  Matrem 
nos  nostraque  debemus  omnia;  per  amorem 
Societatis,  cujus  incrementa  et  successus, 
non  a  quibuscumque  naturalibus  aut  humanis 
praesidiis,  non  a  splendore  doctrinae  aut  elo- 
quentiae,  non  ab  hominum  quorumcumque 
favore,  sed  ab  ejus  vero  in  nobis  conser- 
vato  renovatoque  spiritu  pendent;  per  sa- 
lutem  ac  perfectionem  cujusque  propriam, 
quae  nobis  omnibus  summopere  cordi  esse 
debet,  quippe  quibus  in  hac  vocatione  bonis 

piisque  Christianis  esse  prolecto  non  suffi- 
cit;  per  Ecciesise  sanctae  necessitates  tantas, 
quibus  aliquam  a  nobis  adferri  opem  suo 
jure  iMater  optirna  postulat  et  exspectat;  per 
animarum  pretiosissimo  Christi  Jesu  sanguine 
redemptarum  salutem,  quibus  juvandis  sacra- 
mentum  in  hac  Christi  Ducis  militia  dixi- 
mus;  oro  vos  atque  obtestor,  ut  tam  prae- 
clarum,  tam  eificax  ad  tanta  bona  conse- 
qiienda  subsidium,  quod  nobis  in  Sancti 
Patris  Exercitiis  traditum  est,  et  studiosa 
complecti  mente  et  diligenter  adhibere,  do- 
cumentaque  in  iis  tradita  ad  effectum  usum- 
que  perpetuum  et  quotidianum  in  vobis  ipsis 
deducere,  quanta  possitis  industria  et  co- 
natu ,  ad  Patrum  nostrorum  imitationem, 
satagatis.  Et  quoniam  non  in  industriis  no- 
stris  nostrisque  conatibus,  sed  in  divinae 
gratise  auxilio  potissimum  hujus  tanti  boni 
consequendi  spes  sita  est;  juxta  ipsorum 
Exercitiorum  doctrinam,  divina  hsec  auxilia 
studiose  et  ardenter  petamus:  ad  Virginem 
scilicet  grati^e  Matrem  confugientes,  et  per 
Mariam  ad  Jesum  Mediatorem  Dei  et  homi- 
num,  et  per  Jesum  denique  ad  Deum  Pa- 
trem  benignissimum  accedentes  petamus,  po- 
stulemus,  flagitemus  cum  certa  fiducia  im- 
petrandi.  Neque  enim  timenda  repulsa  est 
in  tam  justa  petitione,  modo  ne  ipsi  nobis 
desimus.  Etenim,  si  peteremus  sedere  ad 
dexteram   vel  sinistram  in  Regno  ejus,  si 

quaecumque  speciosa  aut  minime  ad  finem 
nostrum  necessaria  postularemus,  respondere 
nobis  posset  Dominus,  ut  olim  filiis  Zebe- 
daei:  nescitis  quid  petatis:  at  dum  id  ab  eo 
efflagitamus,  quod  ipse  maxime  a  nobis  re- 
quirit,  et  sine  quo  ei  placere  noh  possu- 
mus;  dum  nostrae  conscii  miserise  atque  in- 
opise  misericordiam  et  opem  imploramus; 
dum  denique  non  aliud  petimus  nisi  spiri- 
tum  bonum,  dabit  utique  petentibus  se  mi- 
sericors  ac  benignus  Pater  noster  ccelestis; 
ac  bonus  hic  spiritus,  verus  inquam  spiritus 
Societatis  Jesu,  fiet  in  nobis  fons  aquce 
salientis  in  vitam  ceternam,  venientque  no- 
bis  omnia  bona  pariter  cum  illo.  Quem  ut 
et  mihi,  qui  omnium  maxime  illius  egeo, 
concedere  Dominus  dignetur,  vestris  me  ss. 
SS.  et  orationibus  enixe  commendo, 

Reverendi  Patres  ac  Fratres  carissimi. 
Romse,  die  27.  Decembris  1834. 

Vestrum  omnium  servus  in  Christo 

JOANNES   ROOTHAAN. 

PROLOGUS 

AD  PATRES  EXERCITIORUM  SPIRITUALIUM 
PRyEClPUE  STUDIOSOS. 


In  hac  nova,  quam  videtis,  RR.  PP.,  Exer- 
citiorum  spiritualium  S.  P.  N.  editione 
adornanda,  quid  consilii  fuerit,  paucis  ac- 
cipite. 

Inde  a  viginti  eoque  amplius  annis,  tum 
in  secessu  annuo,  tum  extra  illum  evolventi 
mihi  librum  Exercitiorum  in  vulgata  versione 
latina,  dudum  incesserat  desiderium  inspi- 
ciendi  aliquando  ipsum  textum  hispanicum, 
quo  idiomate  a  Sancto  Parente  nostro  con- 
scriptum  fuisse  librum  nemo  ignorat.  Vide- 
bam  enim  duplicem  quidem  versionem  ob- 
latam  fuisse  censoribus,  quibus  Paulus  III. 
librum,  antequam  illum  Apostolica  auctori- 
tate  approbaret,  examinandum  commiserat, 
et  utramque,  ne  vocula  quidem  mutata,  pro- 
batam  fuisse;  ut  habet  Orlandinus  noster 
Hist.  Soc,  lib.  VIII.  n.  1,  utque  ex  iis,  quse 
in  omnibus  fere  libri  editionibus  exstant, 
summorum  illorum  virorum  testimoniis  com- 
probatur:  at  ex  duabus  illis  versionibus  eam 
fuisse  selectam  ac  typis  editam,  quae  latinior 
visa  erat,  et  sensum  potius  sensui  redde- 
bat;  omissa  altera,  quae  verbum  pene  verbo 
reddiderat.   Videbam  subsequentibus  tempo- 

ribus  auctoritate  V.  Congregationis  Genera- 
lis  eamdem  illam  versionem  recognitam  et 
cum  autographo  hispanico  collatam,  variis 
in  locis,  quae  obscuriora  videbantur,  fuisse 
notis  aliquibus  adjectis  seu  illustratam  seu 
emendatam.  Videbam  eosdem  Patres,  qui 
versioni  vulgatae  cum  autographo  conferendae 
praefuerant,  non  dissimulasse,  alia  quaedam 
praeterea  se  reperisse  quidem,  sed,  quod 
minoris  momenti  visa  essent,  praetermisisse. 
Haec  omnia  et  quod  aliqua  etiamnum  obscu- 
riora  viderentur,  fortasse  ex  hispanico  dilu- 
cidanda,  et  praesertim  (hanc  mihi  veniam 
date)  peculiaris  quaedam  erga  S.  Patrem  res- 
que  ejus  omnes  reverentia  ac  devotio,  desi- 
derium  ardens  cognoscendi  ipsum  S.  Patris 
textum  excitaverant. 

Itaque,  cum  paucis  abhinc  annis  hispani- 
cum  exemplar,  diu  frustra  quaesitum,  nactus 
tandem  essem,  eo  laetus  uti  coepi,  illudque 
legere  cupidissime  atque  attentissime.  Inde 
inter  ipsum  annuum  secessum  iterum  iterum- 
que  librum  textu  hispanico  meditate  volvens 
atque  revolvens  deprehendi  scilicet  non  pau- 
ca,  quae  mihi  quidem  notatu  dignissima  esse, 
et  sive  ad  majorem  perspicuitatem  sive  ad 
majorem  spiritus  unctionem  non  mediocriter 
conferre  posse  videbantur.  Ergo  quse  ob- 
servaveram,  cum  sedulo  adnotare  coepissem, 
et  cum  quibusdam  Patribus  in  Exercitiis  spi- 
ritualibus  studiosius  versatis  communicas- 
sem,  his  etiam  digna  visa  sunt,  quae  non  igno- 
rarentur  a  Nostris;  ne  minutis  licet  illis,  pre- 
tiosissimis  tamen  tanti  thesauri  particulis, 
quae  in  vulgata  versione   excidisse   et  quo- 

dam  modo  deperditae  jacere  videbantur,  No- 
stri  passim  carerent. 

Ac  primum  quidem  non  alia  mens  erat, 
nisi  ut  praecipua  quaedam  in  nova  Exercitio- 
rum  editione  adjectis  adnotatiunculis  designa- 
rentur.  Sed  cum  in  rerum  notandarum  se- 
lectu  saepe  haereret  animus,  et  illa  etiam 
recurreret  identidem  cogitatio,  quod  fortasse 
ea,  quae  mihi  fere  nullius  viderentur  mo- 
menti,  aliis  majore  instructis  lumine  non  in- 
utilia  nec  negligenda  videri  possent;  in  illud 
demum  consilium  deveni,  ut  quam  fieri  pos- 
set  maxime  litteralem  versionem  totius  libri 
adornarem,  ex  qua  illud  etiam  nasceretur 
commodi,  quod  illa  nativa  simplicitas  ac  sim- 
plicitatis  socia  unctio,  quae  Sanctorum  non 
sensa  modo,  sed  et  verba  comitari  solet, 
conservaretur  facilius,  et  a  legentibus  seu 
meditantibus  potius  (nam  meditate  legi  totum 
hunc  librum  omnesque  ejus  partes  necesse 
est)  aliquo  saltem  modo  etiam  in  versione 
percipi  posset. 

Atque  hunc  ego  laborem  eo  etiam  luben- 
tius  suscipiendum  mihi  existimavi,  quod  cum 
hisce  temporibus  tantum  operae  impendi  pas- 
sim  ab  hominibus  litteratis  videamus,  ut  non 
modo  veterum,  sed  aliorum  etiam  saepe  re- 
centioris  aevi  scriptorum  novas  editiones  ac- 
curatissimas  concinnent,  variantium,  quas  vo- 
cant,  lectionum  diligentissime  habita  ratione 
in  iis  etiam,  quae  nullius  esse  momenti  videri 
possunt,  cum  vel  minimos  apices  inobserva- 
tos  relinquere  sibi  nefas  illi  putent  (quam 
quidem  diligentiam,  ubi  operae  pretium  est, 
nemo    improbaverit,    nemo    reprehenderit); 

majore  profecto  jure,  majore  certe  utilitate 
quam  in  plerisque  ex  illis,  quos  dicebam, 
auctoribus,  libro  huic  S.  P.  N.  curam  hujus- 
modi  impendendam  nobis  esse  arbitrabar. 

Ergo  ad  opus  me  accinxi,  et  subsiciva 
tempora  huic  labori,  qui  mihi  quidem  sua- 
vissimae  quietis  loco  plerumque  fuit,  im- 
pendi.  Quo  vero  accuratius  in  eo  ac  cer- 
tius  progrederer,  hispanica  libri  editione 
quacumque  non  contentus,  eo  usus  sum  ex- 
emplari,  quod  antiquissimum  ms.  in  hoc 
romano  Archivo  nostro  asservatur,  et  in 
cujus  margine  variis  in  locis  correctiones 
aliquse  ipsa  S.  P.  manu  notatse  conspiciuntur. 
Atque  hoc  ipsum  est,  quod  a  Congr.  V.  Au- 
tographum  vocatur.  Nam  exemplar  manu 
propria  S.  P.  totum  exaratum  ne  tunc  qui- 
dem  exstabat,  certe  repertum  non  fuit.  Ad- 
hibui  item  et  cum  autographo  hispanico  per- 
petuo  comparavi  antiquam  versionem  lati- 
nam,  pariter  ms.,  fere  quidem  et  ipsam  lit- 
teralem:  quae  an  eadem  illa  sit,  quse  censo- 
ribus  simul  cum  altera,  quae  vulgata  est, 
oblata  fuerat,  non  constat;  at  est  certe  anti- 
quissima,  conscripta  videlicet  anno  1541,  ut 
in  calce  hujus  codicis  ab  amanuensi  adno- 
tatum  legitur;  eaque  ipsum  S.  P.  Ignatium 
usum  fuisse,  colligimus  ex  hisce  verbis  in 
exteriori  ejus  folio  manu  S.  P.  exaratis: 
todos  exercicios*)  breviter,  en  latin.    Cete- 


*)  Breviter.  Non  quod  brevius  in  hac  versione 
quam  in  Autographo  hispanico;  sed  quia  textus  libri 
non  nisi  breviter  Exercitia  continet,  ore  tenus  scilicet 
fiisius  explicanda. 

rum  ista  versio,  quae  currenti  calamo  facta 
fuisse  videtur,  ejusmodi  est,  ut  mirum  non 
sit,  visam  non  fuisse  typis  edendam,  sed 
alteram,  quae  P.  Andreae  Frusii  erat,  prae- 
ferendam. 

In  hac  itaque  nostra  editione  habetis,  PP., 
in  primis  quidem  vulgatam  versionem  inte- 
gram  plane  atque  intactam,*)  ob  reverentiam, 
quae  ei  merito  debetur  semperque  debebitur, 
subjectis  tantum  suis  in  locis  asterisco  no- 
tatis  illis  correctionibus,  quas  olim  V.  Con- 
gregationis  auctoritate  P.  N.  Claudius  ei 
addendas  curavit:  tum  ex  adverso  versionem 
nostram  litteralem  textui  vulgato  perpetuo 
respondentem;  in  qua,  ut  primo  statim  in- 
tuitu  appareat,  ubi,  quibusve  in  vocibus  ali- 
quod  habeatur  a  versione  vulgata  discrimen, 
voces  hujusmodi,  plures,  pauciores,  distincto 
charactere  expressas  videtis.  Si  quid  inter- 
dum,  vel  ad  sensus  plenitudinem,  vel  ad 
dubiae  significationis  vim  conservandam,  ne- 
cessario  visum  fuit  textui  latino  inserendum, 
id  uncinis  inclusum  reperietis.  Denique  tem- 
perare  mihi  non  potui,  quin  locis  quibusdam 
adnotationes  aliquas  adjicerem,  quibus  vim 
textus  autographi  aliquantum  illustrari  posse 
existimabam.  Ceterum  latinitatis  ratio  in 
hac  versione  alia  habita  non  fuit,  nisi  quan- 
tum    intelligentia   rerum   requirebat;    neque 

*)  Versioni  vulgatce  quamvis  maxima  debeatur  re- 
verentia,  tamen  in  hac  nostra  editione  usui  magis 
practico  destinata  a  versione  vulgata  juxta  litteralem 
ponenda  abstinendum  esse  censuimus,  cum  litteralis 
prae  vulgata  certe  majorem  Sancti  Spiritus  spiret  unc- 
tionem.    (Nota  Editoris.) 

enim  stili  correctio  quaerenda  erat,  sed  fide- 
litas  in  verbis  ipsius  autographi,  quam  fieri 
poterat,  accuratissime  reddendis.  Commo- 
dius  quidem  verti  ad  verbum  vel  gallice  vel 
italice  potuisset,  ob  harum  linguarum  idiotis- 
mos  hispanico  idiomati  plerumque  magis  affi- 
nes;  sed  plurium  utilitati  consulendum  fuit. 

Jam  quae  mihi  cogitatio  saepe  in  mentem 
venit  textum  hispanicum  cum  vulgata  ver- 
sione  conferenti,  eadem  vobis  versionem 
cum  versione  comparantibus  fore  ut  non 
semel  incidat,  nullus  dubito:  ut  scilicet  quae- 
ratis  vobiscum  ipsis,  qui  factum  sit,  ut  ver- 
sio,  quae  tam  multis  in  locis  vel  a  propria 
et  ingenita  vi  hispanici  textus  differre,  vel 
certe  ea  tanto  esse  inferior  cernitur,  sub 
ipsis  S.  P.  oculis  typis  mandari  potuerit. 
Ad  quam  ego  quaestionem  quid  mihi  ipse 
responderem,  nihil  inveni  probabilius,  quam 
quod  S.  P.,  qua  erat  humilitate,  quidquid 
esset  rerum  suarum,  id  aliorum  plane  curae 
permitteret.  Certe  de  verbis  eum  fuisse  in 
Exercitiorum  libro  minus  sollicitum  vel  ex 
eo  patet,  quod  cum  a  se  conscriptus  esset 
rudi  calamo,  ut  erat  tum  litterarum  plane 
expers,  cumque  multi  in  eo  et  linguse  minime 
correctae  errores,  et  in  sententiarum  nexu 
quaedam  non  raro  anacolutha  occurrerent, 
horum  nihil  sibi  postea  corrigendum  existi- 
maverit,  sed  omnia  plane,  sicut  ea  pro  animi 
sensu  primo  illo  tempore  scripserat,  porro 
scripta  reliquerit,  additis  dumtaxat  aliquibus 
identidem  verbis  ad  explicationem  majorem 
vel  ad  confirmationem  propositse  doctrinse 
iisque   paucissimis.     Qui    ergo   tam   parum 

curavit  autographum  suum,  quid  mirum,  si 
versionis  curam  aliis  omnem  reliquerit  ?  Adde, 
quod  cum  non  tam  scripto  primis  illis  tem- 
poribus,  quam  vivae  vocis  explanatione  Ex- 
ercitiorum  series  omnis  ac  methodus  trade- 
retur,  parum  intererat,  aliqua  esse  in  ver- 
sione  latina  minus  accurate  ad  hispanicum 
autographum  exacta,  cum  eorum  usui  ede- 
retur  in  lucem,  qui  vim  rerum  vel  ex  ore 
ipsius  S.  P.  hauserant  vel  certe  ex  iis,  qui 
hanc  ab  ipso  acceperant.  Hac  vero  tempe- 
state,  postquam  et  lapsu  temporis  et  multo 
frequentatissimoque  Exercitiorum  usu  fac- 
tum  est,  ut  pauci  omnino  S.  P.  formam  ser- 
vare  consueverint,  plurimum  referre  putavi, 
si  quam  accuratissime  et  sensus  S.  P.  et 
verba  cognoscerentur.  Quod  si  haec  qualis- 
cumque  opella  nostra  aliquid  etiam  conferat 
ad  Exercitiorum  spiritualium  studium  ex  ipso 
S.  P.  libro  diligentius  persequendum,  operse 
pretium  me  fecisse  ad  majorem  Dei  gloriam 
non  poenitendum  existimabo. 

Quce  in  omnibus  passim  libri  S.  P.  N. 
editionibus  prcemitti  solent,  in  hac  nova 
non  fuere  prcetermittenda.  Sunt  autem  quce 
sequuntur : 

I.  Pauli  III.  Pont.  Max.  Litterce  Aposto- 
licce,  quibus  Exercitia  Sancti  Patris  appro- 
bantur  et  commendantur. 

II.  Testimonia  eorum,  quibus  libri  cen- 
sura  a  Paulo  III.  commissa  fuerat. 

III.  Monitum  primce  editioni  prcemissum. 
IV '.  Atterum  monitum  de  emendationibus  in 

nova  edit.  an.  1596,  textui  vulgato  subjectis. 

I. 

PAULUS  PAPA  III. 

AD  PERPETUAM  REI  MEMORIAM. 

Pastoralis  officii  cura  in  universum  Chri- 
sti  gregem  Nobis  commissa  et  divinae 
gloriae  ac  laudis  amor  facit,  ut  ea,  quse  sa- 
lutem  animarum  et  spiritualem  earum  pro- 
fectum  juvant,  amplectentes,  vota  eorum, 
qui  aliquid,  quod  fovere  et  nutrire  pietatem 
in  Christi  fidelibus  valeat,  aNobis  exposcunt, 
ad  exauditionis  gratiam  admittamus.  Cum 
ergo  (sicut  dilectus  filius,  nobilis  vir  Fran- 
ciscus  de  Borgia,  Dux  Gandiae,  Nobis  nuper 
exponi  fecit)  dilectus  filius  Ignatius  de 
Loyola,  Prsepositus  Generalis  Societatis 
Jesu,  per  Nos  in  alma  Urbe  nostra  erectae, 
et  per  Nos  auctoritate  Apostolica  confirma- 
tae,  quaedam  documenta  sive  Exercitia  spi- 
ritualia  ex  sacris  Scripturis  et  vitse  spiri- 
tualis  experimentis  elicita  composuerit  et  in 
ordinem  ad  pie  movendos  fidelium  animos 
aptissimum  redegerit;  illaque  Christi  fideli- 
bus  ad  spiritualem  consolationem  et  profec- 
tum  magnopere  utilia  et  salubria  esse,  non 
solum  fama  ex  plurimis  locis  allata  praedic- 
tus  Franciscus  Dux  didicerit;  sed  etiam  ex- 
perimento  manifesto  cum  Barcinone,  tum  Va- 
lentise,  tum  Gandiae  id  compertum  habuerit; 
quare  idem  Franciscus  Dux  Nobis  humiliter 
supplicari  fecit,  ut  documenta  et  spiritualia 
Exercitia  praedicta,  quo  latius  eorum  fructus 
pateat,  et  plures  Christi  fideles  majori  cum 

devotione  ad  utendum  illis  invitentur,  ex- 
aminari  facere;  et  si  approbatione  et  laude 
digna  inveniremus,  approbare  et  laudare 
aliasque  in  praemissis  opportune  providere 
de  benignitate  Apostolica  dignaremur.  Nos 
igitur,  qui  documenta  et  Exercitia  hujusmodi 
examinari  fecimus,  et  quse  testimonio  ac 
relatione  dilecti  filii  nostri  Joannis  Tit.  S.  Cle- 
mentis,  Presbyteri  Cardinalis,  Burgensis  Epi- 
scopi  ac  haereticae  pravitatis  Inquisitoris,  et 
venerabilis  fratris  nostri  Philippi,  Saluciarum 
Episcopi  ac  dictae  Urbis  nostrae  in  spiritua- 
libus  Vicarii  generalis,  nec  non  dilecti  filii 
^Ggidii  Foscararii,  nostri  sacri  Palatii  Ma- 
gistri,  Nobis  desuper  facta,  pietate  ac  sanc- 
titate  plena,  ad  aedificationem  et  spiritualem 
profectum  fidelium  valde  utilia  et  salubria 
esse  et  fore  comperimus;  debitum  etiam  re- 
spectum  ad  fructus  uberes,  quos  Ignatius 
et  ab  ipso  instituta  Societas  praefata  in  Ec- 
clesia  Dei  ubique  gentium  producere  non 
cessant,  et  ad  maximum  adjumentum,  quod 
ad  id  prsedicta  Exercitia  attulerunt,  non  im- 
merito  habentes:  hujusmodi  supplicationibus 
inclinati  documenta  et  Exercitia  praedicta  ac 
omnia  et  singula  in  eis  contenta  auctoritate 
praedicta  tenore  prsesentium  ex  certa  scientia 
nostra  approbamus,  collaudamus  ac  praesen- 
tis  scripti  patrocinio  communimus;  hortantes 
plurimum  in  Domino  omnes  et  singulos  utrius- 
que  sexus  Christi  fideles  ubilibet  constitu- 
tos,  ut  tam  piis  documentis  et  Exercitiis  uti 
et  illis  instrui  devote  velint;  nec  non  con- 
cedentes,  ut  hujusmodi  documenta  et  spiri- 
tualia  Exercitia  imprimi  a  quocumque  biblio- 

pola  per  prsedictum  Ignatium  eligendo  libere 
et  licite  valeant;  ita  tamen,  ut  post  primam 
editionem  sine  consensu  ejusdem  Ignatii  vel 
successorum  ejus  nec  ab  hoc  nec  ab  alio 
omnino  sub  excommunicationis  et  500  duca- 
torum  piis  operibus  applicandorum  poena 
imprimi  possint;  ac  mandantes  nihilominus 
universis  et  singulis  locorum  Ordinariis  ac 
personis  in  Ecclesiastica  dignitate  consti- 
tutis  et  cathedralium  ac  metropolitanarum 
Ecclesiarum  Canonicis  et  eorumdem  Ordi- 
nariorum  Vicariis  in  spiritualibus,  generali- 
bus  et  officialibus,  ubilibet  constitutis,  qua- 
tenus  ipsi,  vel  duo  aut  unus  eorum  per  se 
vel  alium  seu  alios  cuivis  de  Societate  prae- 
dicta  vel  aliis  quorum  intererit,  in  prsemissis 
spiritualibus  Exercitiis  efficacis  defensionis 
prsesidio  assistentes  faciant  auctoritate  No- 
stra  illos  dicta  concessione  et  approbatione 
pacifice  frui  et  gaudere:  non  permittentes 
eos  per  quoscumque  contra  praesentium  te- 
norem  quomodolibet  molestari;  contradicto- 
res  quoslibet  et  rebelles  percensuras  etpoe- 
nas  ecclesiasticas  ac  alia  opportuna  juris  re- 
media  appellatione  postposita  compescendo: 
invocato  etiam  ad  hoc  (si  opus  fuerit)  au- 
xilio  brachii  saecularis.  Non  obstan.  fel.  rec. 
Bonifacii  Papae  VIII.  prsedecessoris  Nostri 
de  una  et  Concilii  generalis  de  duabus  die- 
tis,  dummodo  ultra  tres  aliquis  auctoritate 
prsesentium  non  trahatur;  et  quibusvis  aliis 
Constitutionibus  et  ordinationibus  Apostoli- 
cis  ceterisque  contrariis  quibuscumque:  aut 
si  aliquibus  communiter  vel  divisim  ab  ea- 
dem  sit  Sede  indultum,  quod  interdici,  sus- 

pendi  vel  excommunicari  non  possint  per 
litteras  Apostolicas  non  facientes  plenam  et 
expressam  ac  de  verbo  ad  verbum  de  in- 
dulto  hujusmodi  mentionem.  Volumus  au- 
tem,  quod  prsesentium  litterarum  transsump- 
tis,  manu  Notarii  publici  subscriptis  et  sigillo 
alicujus  Praelati  seu  personae  in  dignitate 
ecclesiastica  constitutse  munitis  plena  fides 
ubique  habeatur,  et  illis  stetur  tam  in  judicio 
quam  extra,  ac  si  originales  litterae  exhibe- 
rentur  et  ostenderentur. 

Datum  Romae  apud  Sanctum  Marcum  sub 
annulo  Piscatoris  die  ultimo  Julii  millesimo 
quingentesimo  quadragesimo  octavo,  Ponti- 
ficatus  nostri  anno  XIV. 

Blo.  El.  Fulginen. 


II. 
TESTIMONIA 

EORUM  QUIBUS  CENSURA  EXERCITIORUM 
EST  COMMISSA. 

IN  PRIMA  TRANSLATIONE. 

Legimus  omnia  in  volumine  hoc  digesta, 
nobisque  vatde  ptacuerunt,  et  ad  animarum 
salutem  in  primis  conducibilia  sunt  visa. 

Cardinalis  Burgensis. 

Concedimus,  ut  opus  hoc,  omni  laude  di- 
gnum,  et  Christiana?  professioni  valde  pro» 
ficuum,  imprimatur. 

Philippus  Vicarius. 

Non  poterunt  tam  sancta  Exercitia  non 
maxhnum  commodum  prcestare  cuilibet  stu- 
dioso.  Ideo  obviis  etiam  ulnis  amplec- 
tenda  sunt. 

F.  ^Egidius  Foscararius, 
Magister  Sacri  PalatiL 

IN  SECUNDA  TRANSLATIONE. 

Legimus  spiritualia  hcec  Exercitia,  pla- 
centque  nobis  valde,  et  digna  judicamus, 
quce  ab  omnibus  orthodoxce  fidei  cuitoribus 
recipiantur  et  magni  fiant. 

Cardinalis  Burgensis. 

Concedimus,  ut  opus  hoc  omni  laude  di- 
gnum  et  Christiance  professioni  valde  pro- 
ficuum  imprimatur. 

Philippus  Vicarius. 


Cum  nequeat  subsistere  diu  Christiana 
religio  sine  exercitiis  et  meditationibus  ali- 
quibus  spiritualibus  (in  meditatione  enim, 
inquit  Vates,  exardescit  anima  mea),  nullas 
arbitror  magis  opportunas  his,  quce  procul 
dubio  ex  Scripturarum  studiis  et  longo  re- 
rum  usu  natce  sunt. 

F.  ^Egidius  Foscararius, 
Magister  Sacri  Palatii. 

III 

QUIDAM  DE  SOCIETATE  JESU 

DEVOTO  LECTORI   EJUSDEM    SOCIETATIS 
SALUTEM  IN  DOMINO. 

Haec  documenta  ac  spiritualia  Exercitia, 
quae  non  tam  a  libris  quam  ab  unctione 
Sancti  Spiritus  et  ab  interna  experientia  et 
usu  tractandorum  animorum  edoctus  noster  in 
Christo  Pater  Magister  Ignatius  de  Loyola, 
Societatis  nostrae  Institutor  et  Praepositus 
Generalis  (ut  praemissum  est)  composuit,  ab 
idiomate  hispanico  in  latinum  duobus  modis 
sunt  versa:  altera  versio  non  solum  sensum 
sensui,  sed  pene  verbum  verbo,  altera  (quae 
visa  est  prseferenda)  sensum  tantum  sensui 
sed  fideliter  reddebat.  Cum  autem  Exercitia 
haec,  ut  satisfieret  quorumdam  et  praecipue 
illustrissimi  Ducis  Gandiae  Francisci  de  Bor- 
gia  devotioni,  qui  optabat  approbari  ea  Se- 
dis  Apostolicae  auctoritate,  quae  jampridem 
et  spiritualis  plurimorum  omnis  generis  et 
conditionis  hominum  profectus  (qui  per  ea 
spiritum  Domini  vel  hauserant  vel  mirum 
in  modum  auxerant)  ubique  approbaverat: 
cum,  inquam,  ante  approbationem  summi 
Pontificis  destinatis  censoribus  videnda  pro- 
ponerentur,  utraque  translatio  eis  est  oblata; 
et  licet  omnino  liberae  censurae  eorum  sub- 
jicerentur,  ut  adderent,  minuerent,  mutarent, 
prout  in  Domino  videretur:  tamen  ne  verbo 
quidem  mutato  utramque  versionem  (quod 
testimoniis  eorumdem   in  archetvpis  exem- 

plaribus  patet)  approbarunt.  Quod  ad  im- 
pressionem  attinet,  hoc  te,  pie  lector,  mo- 
nitum  velim  non  iis,  qui  tantum  lecturi  Ex- 
ercitia,  sed  qui  facturi,  vel  potius  aliis  tra- 
dituri  sunt,  esse  hoc  laboris  et  operae  im- 
pensum.  Cum  enim  ad  fructum  uberem 
capiendum  parum  sit  legisse,  nisi  strenue 
quis  in  eis  se  exercuerit  et  magistrum  in 
rebus  spiritualibus  versatum  sit  nactus;  con- 
stat  non  eo  animo  impressa  esse,  ut  passim 
in  vulgus  emanarent;  sed  cum  laboriosum 
nimis  esset  nec  sine  magno  temporis  et  im- 
pensarum  dispendio,  tam  multa  exemplaria 
manuscribere,  quibus  ad  Societatis  ipsius 
usus  opus  erat,  et  ut  varietate  et  erratis 
plurimis  (quae  in  manuscriptis  deprehendi 
solent)  devitatis  indubitatse  fidei  exemplaria 
suppeterent,  typis  hoc  opus  excusum  est: 
sed  omnia  excusa  volumina  in  potestatem 
Societatis,  ad  ipsius,  ut  diximus,  usum  (ita 
ut  nec  vendi  nec  excudi  ullibi  possint)  sunt 
redacta.  De  his  te  monere,  pie  lector,  (si 
forte  minus  innotuerant)  cum  perspecta  mihi 
sint  praedicta  omnia,  officii  mei  esse  duxi. 
Vale  in  Domino. 
Romae,  VI.  Idus  Augusti  MDXLVIII. 

IV. 
LOCA  QVJE  ex  diligenti  cum  hispanico 

AUTOGRAPHO  COLLATIONE  ADNOTATA  SUNT 
IN  HAC  POSTREMA  EDITIONE. 

Ea  Patrum  deputatio,  quse  in  V.  Generali 
Congregatione  pro   recognoscendo  Di- 
rectorio  Exercitiorum  instituta  fuit,  illud  in 

primis  proposuit,  ut  antequam  liber  Exerci- 
tiorum  denuo  imprimeretur,  cum  hispanico 
autographo,  qui  Romae  servatur,  diligenter 
conferretur,  non  ut  nova  quaedam  versio 
fieret,  sed  ut  loca  quaedam  accommodaren- 
tur,  quae  in  vulgata  latina  subobscura  vide- 
bantur.  Quod  cum  R.  P.  N.  fieri  mandasset, 
facta  diligenti  collatione  compertum  est,  la- 
tinam  editionem  in  paucis  ab  autographo 
discrepare.  Iis  igitur  praetermissis,  quae 
parvi  momenti  esse  videbantur,  ea  tantum 
loca  adnotari  placuit,  in  quibus  sensus  sub- 
obscurus  censebatur  vel  certe  clarior  hac 
nova  versione  reddi  poterat.  Quae  omnia 
cum  essent  a  R.  P.  N.  cum  Patribus  Assi- 
stenribus  diligenter  examinata,  ne  vulgata 
editio  ob  reverentiam,  quae  illi  merito  de- 
betur,.  mutari  videretur,  satius  visum  est,  si 
in  fine  Exercitiorum  loca  omnia,  quae  sunt 
adnotata,  ponerentur  stellulis  quibusdam  si- 
gnata,  quae  locis,  in  quibus  facta  est  muta- 
tio,  responderent;  ut  facilius,  quae  in  postrema 
hac  editione  fuerunt  accommodata,  reperiri 
a  quolibet  possent.  Hic  autem  labor,  ut 
speramus,  majorem  quamdam  lucem  afferet 
iis,  qui  Exercitia  tractant,  omnibusque  So- 
cietatis  nostrae  hominibus,  qui  Exercitiorum 
usum  habere  debent  frequentissimum,  non 
erit  injucundus. 
Romae,  25.  Junii  MDXCVI. 

iMandato  R.  P.  N.  Generalis 
Jacobus  Dominicus 

Secretarius. 

nima  Christi,  sanctifica  me. 
Corpus  Christi,  salva  me. 
Sanguis  Christi,  inebria  me. 
Aqua  lateris  Christi,  lava  me. 
Passio  Christi,  conforta  me. 
O  bone  Jesu,  exaudi  me: 
Intra  tua  vulnera  absconde  me: 
Ne  permittas  me  separari  a  te: 
Ab  hoste  maligno  defende  me: 
In  hora  mortis  meae  voca  me, 
Et  jube  me  venire  ad  te, 
Ut  cum  Sanctis  tuis  laudem  te 
In  ssecula  saeculorum.    Amen. 

ANNOTATIONES1) 

ad  capiendam  aliquam  intelligentiam  in 
Exercitiis  spiritaalibus ,  quce  sequuntur, 
et  ut  [earum  subsidioj*)  adjuvet  se  tam 
is,  qui  ea  traditurus  est,  quam  qui  ac- 
cepturus. 

Prima  Annotatio  est,  quod  hoc  nomine 
Exercitiorum  spiritualium  intelligitur  qui- 


x)  Hae  Annotationes  sunt  quaedam  veluti 
introductio  ad  Exercitia.  Duo  in  his  Anno- 
tationibus  spectavit  S.  P.  in  ipso  hoc  titulo 

*)  Nota  ea,  quae  uncinis  inclusa  reperiuntur,  non  esse  verba 
S.  Ignatii,  sed  a  P.  Roothaan  inserta  ob  rationes  in  Prologo 
pag.  XXX.  indicatas.     (Editor.) 

libet    tnodus    examinandi    conscientiam, 
meditandi,  contemplandi,  orandi  vocaliter 


expressa:  1.  Ut  aliquam  daret  praeviam  no- 
titiam,  et  aliquo  modo  explicaret,  quid  ex 
ejus  mente  Exercitiorum  spiritualium  nomine 
intelligendum  veniret,  qui  eorum  scopus, 
quae  media  etc.  2.  Ut  monita  quaedam  tra- 
deret  generalia,  quae  tam  eum,  qui  traditurus 
esset  Exercitia,  quam  qui  accepturus,  diri- 
gerent,  quo  certior  et  uberior  fructus  ex- 
sisteret. 

Conjunctio  et,  ex  autographo,  non  est  su- 
pervacanea:  adjuvare  sese,  activa  voce,  ma- 
gis  est  ad  litteram,  et  videtur  etiam  magis 
ad  mentem  S.  P.,  quam  juvari. 

Ex  hoc  titulo,  quem  S.  P.  Annotationibus 
praefixit,  jam  intelligi  datur  Librum  hunc  non 
esse  conscriptum  simpliciter,  ut  legeretur, 
neque  etiam  ut  a  quovis  studio  ac  medita- 
tione  versaretur.  Titulus  hic  ipse  innuit 
eum,  qui  Exercitia  facit,  illa  accipere  debere, 
ab  alio  scilicet,  qui  ea  in  se  expertus,  bene 
versatus  sit  in  hac  arte  sacra,  quique  pro- 
inde  tradere  Exercitia  dicitur.  Quod  quidem 
etiam  in  monito  primae  Exercitiorum  editioni 
praefixo  (vide  supra,  XXXIX)  diserte  dicitur 
et  sedulo  notandum  est.  Neque  enim  in 
hanc  viam  dare  se  quisquam  debet  sine  duce. 
Nam  errari  a  non  expertis  in  documentorum 
applicatione  pronum  est,  error  autem  omnis 
periculosus.  Ipsa  etiam  libelli  S.  P.  brevitas 
necessario  aliquem,  qui  explicet,  requirit.  At 
nec  ipse  libellus  cuiquam,  qui  prima  vice  obit 

et  mentaliter   et   aliarum2)   operationum 
spiritualium,  prout  deinceps  dicetur;  quia 


Exercitia,  concedi  debet;  ut  monet  Directo- 
rium  cap.  10.  §.  1,  vel  de  iis  agens,  qui  in 
Novitiatu  nostro  probantur.  Denique,  eximi- 
um  illum  fructum,  qui  ex  Exercitiis  rite  fac- 
tis  colligi  solebat,  Patres  nostri  magna  ex 
parte  humilitati  tribuebant,  qua  homo  quivis, 
quantumvis  doctus  ceteroqui  ac  litteratus, 
alterius  sese  directioni  committebat.  Et  me- 
rito  quidem.  Hsec  enim  humilitas  mirum  in 
modum  disponit  animam  ad  uberiores  divinae 
gratiae  influxus  recipiendos. 

Porro  hae  Annotationes  omnes  quidem  ei, 
qui  tradit  Exercitia,  ad  manum  esse  debent, 
ut  iis  sese  juvet;  ei  autem,  qui  accipit  Ex- 
ercitia,  non  omnes  sed  aliquce  utiles  futuraa 
sunt,  ut  singulas  perpendenti  patebit. 

2)  Et  aliarum  ....  prout  deinceps  dicetur. 
—  Quaenam  sunt  alice  operationes  praeter 
Exercitia  jam  enumerata,  examinandi  con- 
scientiam,  meditandi,  contemplandi,  orandi 
vocaliter  etmentaliter?  Videntur  enim  omnia 
Exercitia  ad  unum  aliquod  ex  his  revocari 
posse.  —  Sed  nimirum  alia  plura  sunt  Ex- 
ercitia  in  libello  posita,  quaestricte  loquendo 
ad  nullam  ex  modo  dictis  exercitationibus 
pertinent;  sunt  autem  gravissima  illa  de 
Electione,  de  Reformatione  vita?  et  cetera 
hujusmodi  documenta,  quae  traduntur  dein- 
ceps,  in  quibus,  dum  quis  se  exercet,  pro- 
prie  loquendo  neque  conscientiam  examinat 
nec  meditatur  neque  contemplatur  neque  orat 

sicut  ambulare,  ire3)  et  currere  sunt  ex- 
ercitia  corporalia,  ita  etiatn  quilibet  mo- 


vocaliter  aut  mentaliter;  vere  tamen  spiritum 
exercet.  —  Prudenter  autem  a  S.  P.  ista  ex- 
pressa  hoc  loco  non  sunt,  ne  forte  homini 
nondum  praeparato  aut  disposito  inutilis  vel 
sollicitudo  vel  timor  ingeratur.  Quae  quidem 
S.  P.  prudentia  ac  discretio  ei,  qui  tradit 
Exercitia,  imitanda  est.  Nam  plerumque  ilh\ 
qui  primum  Exercitia  aggrediuntur,  non  pos- 
sunt  portare  modo. 

3)  Ire  seu  pedibus  iter  facere.  —  Ambu- 
lare,  ire ,  currere,  gradationem  exprimunt, 
quae  commode  ab  exercitiis  corporalibus  ad 
spiritualia  transferri  possunt.  —  Beati  qui- 
dem,  qui  ambulant  in  lege  Domini  (Ps.  118.): 
at  beatiores  procul  dubio  qui,  benedictione 
legislatoris  accepta  eunt  de  virtute  in  vir- 
tutem  (Ps.  83.):  ii  vero  beatissimi,  qui  dila- 
tato  corde  viam  mandatorum  Domini  cur- 
runt  (Ps.  118.).  —  Itaque  in  Exercitiis  spi- 
ritualibus  nemo  contentus  sit  ambulare,  lento 
scilicet  gradu  ac  veluti  in  limitato  spatio, 
in  prsestituto  virtutis  gradu  se  continendo, 
ultra  quem  non  tendat:  sed  unusquisque  ire 
porro  majori  contentione  ac  progredi,  quin 
etiam  currere  conetur,  ad  ea,  qua?  sunt 
priora,  extendens  se  ipsum,  ut  loquitur 
Apostolus  ad  Phil.  3.  Imo  etiam  alas  ad 
volandum  pie  et  humiliter  desiderare  licet. 
Quis  dabit  mihi  pennas  sicut  columbae?  et 
volabo  et  requiescam  (Ps.  54.).  —  Mutabunt 
fortitudinem,  assument  pennas  sicut  aquilce 

dus  praeparandi  et  disponendi  animam 
ad  tollendas  a  se  omnes  affectiones  in- 
ordinatas  [male  ordinatas]  et,4)  postquam 


(Isai.  40.).  —  Volabunt  et  non  deficient 
(Ant.  3,  Noct.  2,  plur.  Mart.). 

4)  Postquam  quis  eas  sustulerit.  —  Ita 
ex  autographo  paulo  expressius  docemur 
frustra  futuros  nos  in  quaerenda  voluntate 
divina  circa  vitae  nostraa  dispositionem,  nisi 
cura  prima  sit,  ut  affectiones  inordinatas 
tollamus.  Nisi  enim  ante  omnia  ad  has  tol- 
lendas  incumbamus,  nec  lumen  ad  intelligen- 
dum,  quid  velit  Deus,  nec  voluntas  ad  illud 
amplectendum  suppetet;  nec  vires  ad  illud 
opere  exsequendum.  Quaenam  vero  sint  afi 
fectiones  inordinatce ,  id  tum  ex  peccatis, 
quorum  quisque  sibi  conscius  est,  tum  ma- 
xime  ex  Principio  et  Fundamento  intelligi 
dabitur.  Inordinata  est  omnis  affectio,  cujus 
principium  non  sit  in  fide  vel  recta  ratione 
fundatum,  vel  cuius  afferri  non  possit  moti- 
vum  vel  causa  probabilis  ex  ratione  vel  ex 
fide.  Si  quaeras  ex  te:  Quare  sic  afficior? 
Quare  laetor?  Quare  tristor?  Cur  hoc  de- 
sidero,  illud  timeo?  Quare  hoc  amo,  illud 
aversor?  Cur  irascor  vel  indignor?  nec 
primo  semper  responso  contentus  hujus  ip- 
sius  responsi  rationem  iterato  Quare?  in- 
vestiges;  facile  reperies,  sitne  ordinata  af- 
fectio,  necne. 

Observentur  autem  diligenter  gradus,  per 
quos  Exercitia  spiritualia  nos  ducunt.  Prae- 
parant  enim  et,  quod  plus  aliquid  significat, 

quis  eas  sustulerit,  ad  quaerendam  et 
inveniendam  voluntatem  divinam  in  vitae 


disponunt  animam:  1.  ad  tollendas  affectio- 
nes  inordinatas ;  2.  ad  qucerendam  volun- 
tatem  divinam;  3.  ad  eamdem  inveniendam; 
4.  ad  hanc,  cum  primum  invenerit,  amplec- 
tendam  porro  ac  sequendam  in  vitce  suce 
dispositione ;  id  quod  profecto  facere  non 
dubitabit,  qui  ab  affectionibus  inordinatis  sese 
expediverit.  Atque  ita  demum  salus  animce, 
qui  ultimus  est  Exercitiorum  finis,  in  tuto 
collocabitur. 

Porro,  recte  dicitur  per  Exercitia  prcepa- 
rari  ac  disponi  animus  ad  illa  omnia;  ne 
forte  quis  existimet,  se  per  Exercitia  sola, 
brevi  illo  tempore,  et  affectiones  male  ordi- 
natas  tollere  a  se  posse  et  cetera  omnia, 
quae  dicta  sunt,  praestare.  Est  enim  hoc 
opus,  hic  labor,  totius  vitae;  sed  per  Exer- 
citia  animus  ad  ista  prceparatur  ac  dispo- 
nitur.  Monitum  hoc  est  momenti  non  levis, 
incipientibus  praesertim,  qui,  cum  in  Exerci- 
tiis  aliqua  bona  desideria  conceperint,  facile 
sibi  quasi  de  victoria  jam  parta  blandiuntur, 
cum  vixdum  ac  fortasse  ne  vix  quidem  pu- 
gnare  coeperint. 

Nec  tamen  ideo  negandum  eos,  qui  strenue 
Exercitia  ingrediantur,  ita  solere  per  illa 
prceparari  ac  disponi,  ut  etiam  fructus  op- 
tatos,  magnam  certe  partem,  ipsorum  Exer- 
citiorum  tempore  consequantur.  Imo  vero 
non  pauci  ita  parati  ac  dispositi  ex  Exerci- 
tiis  vel  semel  factis  prodierunt,  ut  inde  novi 

suae  dispositione  ad  salutem  animae  vo- 
cantur  exercitia  spiritualia. 5) 


plane  homines  in  novitate  vitae  ambularent 
ipsamque  illam  novam  vitam  porro  tenerent 
ac  perficerent  usque  ad  mortem.  Estque 
hoc  ipsum,  ad  quod  Exercitia  prceparant 
animum  ac  disponunt  mira  quadam  efficacia: 
et  hunc  omnem  fructum  producere  per  se 
nata  sunt  in  eo,  qui  sibi  ipse  non  desit. 

5)  Haec  prima  Annotatio  ei,  qui  Exercitia 
spiritualia  facturus  est,  tradi  seu  explicari 
debet.  Nam,  et  quia  Exercitiorum  nomine 
veniat,  et  qui  eorum  sit  scopus,  convenit 
ut  probe  intelligant,  quotquot  ea  obituri  sunt. 
Ex  ipso  enim  nomine  Exercitiorum  compa- 
ratione  facta  cum  exercitiis  corporalibus  sen- 
tient  debere  ipsos  sese  exercere,  id  quod  etiam 
ubi  multis  simul,  etiam  ubi  populo  publice 
traduntur  Exercitia,  inculcandum  est;  ne  sci- 
licet  audientes  passive  potius  quam  active 
se  habeant,  ut  solent  plerique  in  audiendis 
concionibus.  Scopus  autem,  qui  est  ante 
omnia:  prceparare  ac  disponere  animum  ad 
tollendas  affectiones  male  ordinatas,  prae 
oculis  semper  ac  prsecipue  habendus  est. 
Itaque  ab  eo,  qui  tradit  Exercitia,  explican- 
dus  est  hic  scopus  Exercitiorum,  percursis 
seu  indicatis  per  summa  capita  iis  prsesertim 
affectionibus  inordinatis,  quibus  teneri  ma- 
xime  solent  pro  sua  quique  conditione,  qui 
Exercitia  faciunt,  et  ad  quas  proin  tollendas 
per  Exercitia  prsecipue  incumbere  debent. 
Quapropter  haec  duo:   quid  sint  Exercitia, 

Secunda  est,  quod  ille  qui  tradit  alteri 
modum  et  ordinem  ad  meditandum  vel 
contemplandum,  debet  narrare  fideliter 
historiam  talis  contemplationis  vel  medi- 
tationis,  discurrendo  solum  per  puncta 
cum  brevi  vel  summaria  declaratione; 
quia  is,  qui  contemplatur,  sumens  verum 
fundamentum  historiae  discurrendo  ac  ra- 
tiocinando  per  se  ipsum  et  aliquid  inve- 
niendo  [i.  e.  cum  ita  aliquid  invenit], 
quod  paulo  magis  declarari  vel  sentiri 
[s.  gustari]  faciat  historiam,  sive  [id  ac- 
cidat]  per  propriam  ratiocinationem  sive 
in  quantum  intellectus  divina  virtute  il- 
lustratur,  [id]  majoris  est  gustus  ac  fruc- 
tus  spiritualis,  quam  si  ille,  qui  tradit 
Exercitia,  multum  declarasset  ac  dilatas- 
set  sensum  historice;6)  non  enim  abun- 
dantia  scientiae  satiat  animam  eique  sa- 


et  qui  eorum  scopus,  primum  et  ante  omnia 
ei,  qui  Exercitia  facturus  est,  proponenda 
sunt  et  explicanda  prceparationis  seu  intro- 
ductionis  loco. 

6)  Sensum  historice.  —  Sensus,  qui  dici- 
tur,  historice,  seu  materiae  contemplandae, 
hoc  loco  ex  autographo  non  solum  ad  in- 
telligentiam  refertur,  sed  etiam  idque  potis- 
simum  ad  affectum,  qui  producitur,  cum  res, 
quam  contemplamur,  et  veritas  in  ea  con- 
tenta  intime  sentitur. 

tisfacit,  sed  sentire   ac  gustare  res  in- 
terne. 7) 


7)  In  hanc  secundam  Annotationem,  quae 
tota  et  unice  est  ad  directionem  ejus,  qui 
tradit  Exercitia,  observa: 

1.  Modum  et  ordinem  meditandi  seu  con- 
templandi  esse  tradendum:  modum,  quomodo 
scilicet  meditandum  vel  contemplandum  sit, 
quomodo  tres  animae  facultates  exercendae, 
quomodo  applicanda  practice  ea,  quae  quis 
meditatur  etc;  ordinem,  id  est,  quo  ordine 
materia  meditationis  in  puncta  dividenda  sit, 
quoque  ordine  facultates  animse  ordinate 
singulis  punctis,  quae  de  re  meditanda  pro- 
ponuntur,  punctorumque  etiam  partibus  sin- 
gulis  successive  applicari  debeant,  vel  pos- 
sint.  Modus  rite  perceptus  ac  servatus  valet 
plurimum,  ut  facile  absque  capitis  nimia  de- 
fatigatione,  ordo,  ut  non  confuse,  non  va- 
gantes:  utrumque,  ut  fructuose  meditemur. 
Utrumque  ergo  docere  se  debere  intelligat, 
qui  Exercitia  tradit:  et  modum,  inquam,  et 
ordinem,  quae  voces  nequaquam  sunt  syno- 
nymae. 

2.  Historiam  contemplationis  seu  medita- 
tionis  intelligi  hoc  loco  generatim  materiam 
sive  argumentum  meditationis,  sive  illa  sit 
proprie  dicta  historia,  ut  in  mysteriis  vitse 
Christi  Domini,  sive  sit  mysterium  aliquod 
fidei,  ut  de  peccato,  de  inferno,  de  morte, 
judicio  etc.  Recte  vero  etiam  hsec  argu- 
menta  vocari  historia  possunt;  semper  enim 
facta  qusedam  his  etiam  argumentis  subesse 

Tertia:   cum    in   sequentibus   omnibus 
Exercitiis  spiritualibus  utamur  actibus  in- 


solent,  tamquam  fundamenta  veritatis  illius, 
quae  contemplanda  venit.  Nam  et  peccata 
et  peccatorum  poenae,  facta  sunt  historica; 
atque  idem  recte  dici  de  omnibus  potest, 
quse  a  S.  P.  meditanda  seu  contemplanda 
proponuntur. 

3.  Declarari  vel  sentiri.  —  Declarari  ad 
intelligentiam,  sentiri  ad  affectum  referen- 
dum  existimo.  Monetur  ergo  qui  tradit  Ex- 
ercitia,  ne  nimius  sit  seu  in  speculativis  con- 
siderationibus  suggerendis  seu  in  applicatio- 
nibus  practicis  inque  affectuum  diversis  mo- 
tionibus  indicandis:  sed  ejus,  qui  exercita- 
tur,  industriae  et  vero  divino  lumini  divinae- 
que  inspirationi  plurima  relinquat;  ipsum 
meditantem  hortetur,  animum  ut  serio  appli- 
cet  et  vero  oret  ac  suspiret;  desideriis  enim 
ac  suspiriis  ad  Deum  negotium  hoc  potissi- 
mum  peragendum  esse.  Ita  et  gustus  major 
et  uberior  fructus  percipitur,  ut  S.  P.  notat. 
Ait  autem,  paulo  plus  declarationis  vel  sen- 
sus,  quod  per  se  ipse  quis  repererit,  majo- 
rem  afferre  gustum  solere,  quam  multam 
declarationem  ab  altero  factam;  animadverte 
antithesin  paulo}  multam,  qua  videtur  para- 
doxum  dici,  et  tamen  verissimum  est.  Prae- 
terea,  si  nimii  simus  in  variis  conceptibus 
proponendis,  obruetur  facile  intellectus  Ex- 
ercitantis,  et  periculum  est  etiam,  ne  illius 
curiositati  magis  quam  veritati  intime  per- 
spiciendae  serviamus,  si  nimii  in  applicatio- 

tellectus,  dum  discurrimus,  et  voluntatis, 
dum  afficimur:  advertere  debemus,  quod 


nibus  practicis  fortasse  vestes  afferemus  vel 
calceamenta  non  isti  corpori,  non  istis  pe- 
dibus  accommodata.  —  Ceterum  ratio  ha- 
benda  est  personarum,  et  rudioribus  et  qui 
minus  invenire  per  se  ipsi  sciunt,  quse  ju- 
vent  aut  necessaria  sint,  prolixius  utique  ex- 
poni  res  meditandas  earumque  applicationem 
necesse  est.  Sed  cavendum,  ne  de  eorum, 
qui  exercitantur,  dispositione  seu  capacitate 
nimium  diffidamus.  Certe,  si  qui  sint  vo- 
luntate  bona,  quique  vero  proficiendi  desi- 
derio  ferantur,  etiamsi  nec  litterati  sint  nec 
rerum  spiritualium  experti,  vix  erit,  quod 
ipsi  per  se  cum  divino  lumine  et  gratia  non 
assequantur  uberius  ac  melius,  quam  instruc- 
toris  longiori  sermone.  Volentibus  enim  et 
orantibus  adest  Deus,  eosque  juvare  ac  pro- 
movere  mire  amat  infinita  illa  Bonitas. 

Addam  tamen  hanc  secundam  Annotationem 
intelligendam  potissimum  videri  de  iis  Ex- 
ercitiis,  quae  privatim  singulis  vel  certe  pau- 
cis  traduntur,  qui  proprius  est  Exercitiorum 
modus  a  S.  P.  intentus.  Nam  quae  in  homi- 
num  multorum  coetu,  aut  etiam  publice  po- 
pulo  traduntur,  in  his  fieri  vix  potest,  ut 
necesse  non  sit,  et  intellectum  audientium 
enucleata  veritatum  expositione  percellere 
et  voluntati  torpenti  faces  subjicere  et  vero 
etiam  veritates,  quae  meditandse  proponun- 
tur,  minutatim  ac  diversimode  applicare, 
prout  tam  variis  hominibus,  ex  quibus  coetus 

in  actibus  voluntatis,  quando  vocaliter 
aut  mentaliter  cum  Deo  Domino  nostro 
vel  cum  Sanctis  ejus  loquimur,  requiritur 
ex  parte  nostra  major  reverentia,  quam 
dum  utimur  intellectu  intelligendo  [per- 
cipiendo].8) 

isti  componi  solent,  convenire  videbitur.  Mo- 
neantur  tamen  semper,  ne  mere  passive  se 
habeant,  neve  audire  contenti  sint;  sed  et 
ipsi  meditabundi  animum  ad  ea,  quae  dicun- 
tur,  applicent. 

8)  Quam  recte  ita  moneat  B.  P.,  per  se 
manifestum  est.  Nam  in  operationibus  in- 
tellectus,  dum  ratiocinamur,  nobiscum  ipsis, 
cum  nostro  ut  ita  dicam  spiritu  colloquimur; 
in  actibus  vero  voluntatis  sermonem  ad  Deum 
vel  Sanctos  convertimus,  quos  proin  veluti 
praesentes  nobisque  proxime  adstantes  vel 
certe  intentis  nos  oculis  de  coelo  spectantes 
revereri  impensius  par  est.  —  Nec  tamen 
dicitur  exigi  reverentia  solum  in  hisce  vo- 
luntatis  actibus,  sed  in  his  major  exigi  reve- 
rentia;  quia  toto  meditationis  tempore,  etiam 
dum  ratiocinamur,  in  Dei  praesentia  peculiari 
modo  nos  versari  meminisse  necesse  est. 

Hsec  tertia  Annotatio,  ut  patet,  omnibus 
tradenda  est.  Ex  cujus  applicatione  et  usu 
non  exiguum  capere  possunt  attentionis  ac 
devotionis  incrementum  ii,  qui  divinum  Of- 
ficium  seu  Horas  canonicas  recitare  solent: 
si  nempe  divini  Officii  partes  rite  inter  se 
distinguantur,  cum  in  aliis  mera  habeatur 
lectio,  ut  narratio,  sermo  seu  homilia,  in  aliis 

Quarta:  licet  pro  Exercitiis  sequenti- 
bus  sumantur  quatuor  hebdomadae,  ut 
respondeant  quatuor  partibus,  in  quas 
dividuntur  Exercitia:  [quarum  partium] 
videlicet  prima  est  consideratio  et  con- 
templatio  de  Peccatis;  secunda  est  Vita 
Christi  Domini  nostri  usque  ad  diem 
Palmarum  inclusive;  tertia  Passio  Chri- 
sti  Domini  nostri;  quarta  Resurrectio  et 
Ascensio,  appositis  tribus  modis  orandi: 
tamen  non  [ita  hoc]  debet  intelligi,  quod 
quaevis  hebdomada  necessario  contineat 
in  se  septem  vel  octo  dies.  Cum  enim 
contingat  inprima  hebdomada  alios  [aliis" 
tardiores  esse  ad  inveniendum  id  quoc 


proprie  dicta  precatio  ad  Deum  vel  Sanctos. 
Quod  si  quis  etiam  personam,  ad  quam  oratio 
dirigitur,  distincte  respicere  assuescat,  modo 
enim  ad  Patrem,  modo  ad  Filium,  modo  ad 
Spiritum  Sanctum,  modo  ad  Christum  ut  Me- 
diatorem,  modo  ad  B.  V.  aliosque  Sanctos 
sermo  in  divino  Officio  dirigitur;  mirum 
quantum  sibi  gustum  spiritualem  et  fructum 
augere  sentiat.  Neque  vero  ad  hujusmodi 
attentionem  habendam  paulatim  ac  suaviter 
assuescere  nimis  esse  difficile  existimandum 
est;  modo  ne  violenter  aut  scrupulose  quis 
id  assequi  contendat.  Humilem  porro  reve- 
rentiam  spirant  illa  verba,  quibus  Ecclesia 
in  sacra  liturgia  uti  solet;  da  qimesumus,  — 
concede  propitius,  —  te  supplices  exoramus, 
—  et  cetera  hujusmodi. 

quserunt,  scilicet  contritionem,  dolorem,  la- 
crimas  de  peccatis  suis;  item  cum  alii  aliis 
sint  diligentiores,  alii  etiam  [aliis]  magis 
agitentur  aut  probentur  diversis  spiriti- 
bus,  necesse  est,  ut  aliquando  contraha- 
tur  [prima]  hebdomada  et  [contra]  ali- 
quando  protrahatur;  et  idem  fiat  in  om- 
nibus  reliquis  hebdomadis  subsequenti- 
bus:  quaerendo  res  [seu  fructum  propri- 
um]  juxta  subjectam  materiam.  Finientur 
tamen  [integra  Exercitia]  plus  minusve 
intra  triginta  dies.9) 


9)  Haec  quarta  Annotatio  ad  eum  spectat, 
qui  tradit  Exercitia.  Ejus  enim  est  ex  iis, 
quae  in  Exercitante  observaverit  vel  ab  eo 
rationem  Exercitiorum,  quse  fecit,  reddente 
acceperit,  statuere  protrahendane  sit  an  con- 
trahenda  haec  vel  illa  Exercitiorum  pars. 
Spectandus  autem  semper  fructus  proprius 
juxta  subjectam  materiam,  ut  ait  S.  P.  Hic 
autem  fructus  retardari  solet  vel  naturali 
tarditate  vel  minori  diligentia  seu  minori 
applicatione  vel  denique  agitationibus  diver- 
sorum  spirituum,  quae  tria  a  S.  P.  praecipue 
commemorantur. 

Licet  autem  ad  omnes  Exercitiorum  heb- 
domadas  spectet  hsec  Annotatio,  praecipue 
tamen  habenda  prse  oculis  est  in  prima  heb- 
domada,  quia  scilicet,  nisi  hujus  scopum  im- 
primis  Exercitans  consequatur,  quae  est  animi 
purgatio,  frustra  pergatur  ad  cetera  Exer- 
citia;  cum  scriptum  sit:  Novate  vobis  novale 

Quinta  illi,  qui  accipit  Exercitia,  valde 
prodest,  intrare  in  illa  animo  magno  et 
cum  liberalitate  erga  Creatorem  ac  Do- 
minum  suum,10)   omne   suum  velle,   et 


et  nolite  serere  super  spinas  (Jer.  4,  v.  3). 
Nec  minus  sedulo  applicanda  est  haec  Anno- 
tatio  ad  Principii  et  Fundamenti  conside- 
rationem,  cui  tamdiu  inhaerendum  est,  donec 
bene  ac  solide  ab  Exercitante  perceptum 
sit,  etiamsi,  in  Exercitiis  praesertim  integris, 
plures  insumendi  essent  dies.  Ceterum  magna 
hic  discretione  opus  est  in  Directore,  cum  et 
alii  magis,  alii  minus  purgatione  indigeant,  et 
interdum  ipsae  spirituum  agitationes  exigant, 
ut  ad  alia  potius  transeatur,  si  saltem  suffi- 
cienter  fructus,  qui  quaerebatur,  perceptus  sit. 

Patet  autem,  hanc  Annotationem  nonnisi 
imperfecte  servari  posse,  ubi  multi  simul 
collecti  Exercitiis  excoluntur.  In  his  enim 
praecipua  ratio  habenda  dispositionis  majoris 
partis  Exercitantium  eorumque  necessitatis; 
illud  semper  prse  oculis  habendo,  ut  saltem 
Fundamentum  probe  defigant  animo  et  pri- 
mae  hebdomadae  fructum  solidum  omnes  col- 
ligant,  et  juventur  in  ceteris,  quantum  fieri 
potest,  ii  qui  magis  possunt  proficere. 

10 )  Erga  Creatorem  ac  Dominum  suum. 
—  Nomina  Dei,  quibus  S.  P.  frequentissime 
utitur,  et  quibus  ad  omne  obsequium  libera- 
liter  Deo  exhibendum  obstringimur.  —  Si- 
mile  quid  observandum  in  sequentibus:  di- 
vina  ejus  Majestas,  —  juxta  sanctissimam 
suam  voluntatem. 


Annotationes.  1 9 


libertatem  [suam]  illi  offerendo,  ut  divina 
ejus  Majestas,  tam  de  se,  quam  de  om- 
nibus  quae  habet,  disponat11)  juxta  sanc- 
tissimam  suam  voluntatem.12) 


n)  Disponat.  —  Ex  autographo  hispanico: 
utatur,  quod  proprie  de  instrumentis  dicitur, 
quae,  cum  propria  voluntate  careant,  utenti 
nunquam  resistunt,  sed  obsequuntur  in  om- 
nibus.  Talem  ergo  se  Deo  offerre  debet, 
quisquis  multum  proficere  desiderat.  An 
vero  aequum  non  est  ita  comparatum  esse 
hominem  erga  Creatorem  ac  Dominum  su- 
um,  erga  Majestatem  divinam,  ut  omnem 
voluntatem  propriam  sanctissima?  illi  volun- 
tati  subjiciat  omnino  in  omnibus? 

12)  Dispositio  animi,  quam  in  hac  Annota- 
tione  commendat  S.  P.,  ut  valde  prodesse 
Exercitanti  dicitur,  ita  diligenter  exponenda 
et  suadenda  est  omnibus,  qui  sive  privatim 
sive  communiter  ad  Exercitia  facienda  ac- 
cedunt. 

Porro,  quse  inculcanda  est  liberalitas  in 
offerendo  se  toto  divinae  Majestati  in  omnem 
Creatoris  ac  Domini  voluntatem,  duo  con- 
tinet,  ut  scilicet  et  intellectu  illustrari  quam 
copiosissime  cupiat:  Domine,  quid  me  vis 
facere?  et  voluntate  omne  illud  quod  cogno- 
verit  exsequi  desideret:  Domine,  doce  me 
facere  voluntatem  tuam.  Quse  duplex  oratio 
valde  est  necessaria.  Licet  enim  Deus  non 
sit  instar  heri  morosi,  qui,  cum  voluntatem 
suam  clare  manifestare  dedignetur,  nihilomi- 
nus  irascatur  servo,  si  quando  illam  divi- 

Sexta:  ille,  qui  tradit  Exereitia,  cum 
sentit,  ei,  qui  exercetur,  nullas  incidere 
spirituales  motiones13)  in  anima,  ut  sunt 
consolationes  vel  desolationes,  neque 
eum  agitari  variis  spiritibus:  multum  de- 
bet  eum  interrogare  circa  Exercitia,  an 
ea  faciat  praestitutis  temporibus,  et  quo- 
modo  [ea  faciat];  item  de  Additionibus, 
an  diligenter  eas  observet:  singillatim 
de  unaquaque  ex  his  rebus  rationem 
postulando.  —  Agitur  de  Consolatione 
et  Desolatione  .  .  .  [vide  infra,  ad  finem 
libri]  .  .  .  de  Additionibus  .  .  .  [infra,  ad 
finem  primse  hebdomadae]. 

Septima:  ilte,  qui  tradit  Exercitia,  si 
videat  eum,  qui  ea  recipit,  esse  desola- 


nando  non  assecutus  sit:  tamen  quia  saepe 
alias  vel  agnoscere  Dei  voluntatem  nolui- 
mus,  vel  agnitam  sequi  aut  contempsimus 
aut  negleximus,  merito  instandum  est  ora- 
tioni:  Domine,  quid  me  vis  facere?  non  sine 
deprecatione  praeteritae  nostrse  seu  csecitatis 
seu  negligentiae  seu  etiam  contumacise. 

13)  Nullas  haberi  motiones  inter  Exercitia 
spiritualia,  ita  scilicet  ut  nec  boni  spiritus 
stimuli  aut  excitamenta  nec  mali  tentationes 
aut  impedimenta  sentiantur,  non  est  bonum 
signum,  sed  potitts  dubium  ingerit  de  seria 
applicatione  Exercitantis;  qui  propterea  in- 
terrogandus  est  de  modo,  quo  Exercitia  prae- 
scripta  peragit. 

tum  ac  tentatum,  non  exhibeat  se  illi 
durum  neque  asperum,  sed  blandum  ac 
suavem,14)  addendo  eianimum  ac  vires 
in  posterum,  et  detegendo  illi  astutias1'*) 


u)  Tria  Directori  praestanda:  /.  vires  ad- 
dere  in  futurum;  —  2.  detegere  prsesentes 
versutias  inimici;  —  3.  efficere,  ut  alter  se 
paret  ac  disponat  ad  consolationem.  —  No- 
tanda  prsesertim  ultima  verba  ex  autographo. 
Neque  enim  Directoris  est  disponere  eum, 
qui  exercetur,  ad  consolationem,  sed  illius 
ipsius  est  se  disponere;  utque  hoc  faciat, 
Directoris  est  efficere  hortando,  monendo, 
instruendo  etc.  Ubique  vult  S.  P.  eum  ip- 
sum,  qui  facit  Exercitia,  agere  et  conari. 
Quod  item  ex  1.  Annotatione  manifestum 
est,  ubi,  quid  sint  Exercitia  spiritualia,  simi- 
litudine  exercitiorum  corporalium  explicatur. 
Corporaliter  autem  exercetur,  non  qui  alium 
ambulantem,  euntem,  currentem  spectat  vel 
audit,  sed  qui  ipse  ambulat,  ipse  it,  ipse 
currit.  —  Qua  vero  ratione  disponere  se 
homo  ad  consolationem  debeat,  docemur 
Reg.  6.  ad  spir.  discernendos  pro  prima 
hebdomada. 

15)  Inimici  naturce  humance.  —  Naturce 
humance  inimicus,  expressio  est,  quae  pro- 
priam  rationem  odii,  quo  dsemon  homines 
prosequitur,  attingit.  Odit  enim  in  nobis 
ipsam  naturam  nostram,  quae  scilicet  tota 
Dei  opus  est  et  in  Filio  Dei  ad  summam 
dignitatem  elevata.  Iste  ergo  naturce  hu- 
mance  inimicus,  quidquid  est  in  homine  opus 

inimici  naturce  humance,  et  efficiendo 
[admonendo,  hortando],  ut  se  prceparet 
ac  disponat  ad  futuram  consolationem. 

Octava:  ille,  qui  tradit  Exercitia,ywjr/a 
necessitatem^)  quam  senserit  [esse]  in 

ac  donum  Dei,  odit,  illudque  prae  odio  et 
invidia  pessumdatum  cupit.  Inde  omnes  artes 
exserit  nocendi  et  animae  et  corpori;  et  si 
utrique  non  potest,  alterutri  certe;  et  si  no- 
cere  non  potest,  certe  tricas  inferre  et  im- 
pedimenta  suscitare  conatur.  Amplam  me- 
ditandi  materiam  prsebere  hoc  nomen  potest, 
quo  passim  S.  P.  daemonem  appellare  solet: 
inimicus  naturce  humance;  cujus  scilicet  ini- 
micitiae  et  odii  monumenta  mundum  univer- 
sum  repleverunt  et  replere  quotidie  non  ces- 
sant:  et  experimur  scilicet  hanc  inimicitiam, 
hoc  odium  dsemonis  tum  universi  tum  sin- 
guli,  utinam  vigiles  semper  et  orantes !  Et 
vero  orandi  fiduciam  magnam  ingerit  ista 
consideratio,  quod  inimicus  iste  naturam 
nostram  in  nobis  persequatur,  illud  scilicet 
omne,  quod  in  nobis  a  Deo  est;  unde  non 
tam  nos  odit,  quam  Deum  ipsum  in  nobis; 
quare  adversus  ejus  vim  et  fraudes  merito 
dicamus:  Quoniam  ecce  inimici  tui,  deus  .  .  . 
(Ps.  82.) 

16)  Notanda  sunt  verba:  juxta  necessita- 
tem  ejus,  qui  accipit  Exercitia.  —  Neque 
enim  omnia,  quae  in  illis  Regulis  habentur, 
omnibus  seque  conveniunt;  sed,  qui  tradit 
Exercitia,  omnes  illas  Regulas  probe  teneat 
necesse  est  et  in  illis  tradendis  et  explican- 

eOj  qui  illa  accipit,  circa  desolationes  et 
astutias  inimici,  uti  etiam  circa  consola- 
tiones,  poterit  ei  tradere  [explicare]  Re- 
gulas  primae  et  secundae  hebdomadae, 
quae  sunt  ad  varios  spiritus  internoscen- 
dos  .  .  .  [infra,  ad  finem  libri]. 

Nona:  advertendum  est,  [quod]  cum 
ille,  qui  exercetur,  versatur  in  Exercitiis 
primse  hebdomadse,  si  sit  persona,  quae 
in  rebus  spiritualibus  non  fuerit  versata, 
sique  tentetur  crasse  et  aperte,  veluti 
cum  ostendat  impedimenta  progrediendi 
ulterius  in  servitio  Dei  Domini  nostri, 
v.  g.  labores  [molestias],  pudorem  et  ti- 
morem  ob  honorem  mundanum  etc. . . . ; 
[tunc]  qui  dat  Exercitia,  non  ei  tradat 
Regulas  de  diversis  spiritibus,  [quae  sunt] 
secundae  hebdomadae;  quia  quantum  ei 
proderunt  Regulse  primae  hebdomadae, 
[tantum]  nocebunt  eae,  quae  secundae  sunt; 
eo  quod  materia  subtilior  sit  ac  subli- 
mior,  quam  ut  ille  possit  intelligere. 

Decima:  quando  qui  tradit  Exercitia, 
sentit  eum,  qui  ea  accipit,  oppugnari  ac 
tentari  sub  specie  boni:  tunc  proprium 


dis  multa  utatur  discretione;  eae  scilicet  ex- 
plicandae  sunt  et  applicandae,  quae  conveni- 
ant,  pro  illius,  qui  facit  Exercitia,  necessi- 
tate.  —  Idem  distinctius  notatur  in  subse- 
quentibus  Annotationibus  9  et  10. 

est,  [convenit]  ut  sermonem  ei  habeat  de 
Regulis  secundae  hebdomadae  jam  dictae; 
quia  communiter17)  inimicus  humanae  na- 
turae  magis  tentat  sub  specie  boni,  quando 
homo  se  exercet  in  [via]  illuminativa, 
quae  respondet  Exercitiis  secundae  hebdo- 
madae,  et  non  tantopere  [tentat  sub  spe- 
cie  boni]  in  [via]  purgativa,  quae  primae 
hebdomadae  Exercitiis  respondet. 

17)  Diligenter  notanda  sunt  illa  verba  ex 
autographo:  communiter-magis-non  tant- 
opere.  Scilicet  plerumque  ita  fit,  non  tamen 
semper.  —  Item  advertendum  est  non  tam 
referri  hanc  Annotationem  ad  primam  vel 
secundam  hebdomadam  Exercitiorum  quam 
ad  habitualem  animae  statum  illius,  qui  ex- 
ercetur.  Nam  et  primae  hebdomadse  Exer- 
citia  saepe  illi  faciunt,  qui  quantum  ad  vitae 
suae  modum  versantur  in  via  illuminativa, 
qui  proinde  etiam  in  prima  hebdomada  non 
raro  indigent  Regulis  secundae  hebdomadae; 
et  ex  iis,  qui  Exercitiorum  spiritualium  tem- 
pore  in  secunda  hebdomada  versantur,  non 
pauci  vitae  habitu  et  animae  statu  haerent  in 
purgativa,  et  crassis  tentationibus  pulsati, 
dirigendi  etiam  tunc  sunt  primae  hebdomadae 
Regulis.  Itaque  unusquisque  fere  pro  ra- 
tione  sui  in  vita  spirituali  gradus  tentari 
solet,  ac  Regulae  vel  primae  hebdomadae  vel 
secundae  applicandae  sunt  pro  ratione  tenta- 
tionum,  quas  quisque  patitur;  sive  ille  primae 
hebdomadae  Exercitia  peragat,  sive  secun- 
dae,  sive  etiam  tertiae  vel  quartae. 

Undecima:  ei,  qui  accipit  Exercitia,  in 
prima  hebdomada  prodest,  ut  nihil  sciat 
eorum,  quae  facturus  est  in  secunda  heb- 
domada;  sed  ut  ita  laboret  in  prima  ad 
obtinendum  id  quod  quaerit,  ac  si  in  se- 
cunda  nihil  boni  se  reperturum  speraret. 

Duodecima:  ille,  qui  tradit  Exercitia, 
debet  eum,  qui  ea  accipit,  multum  [s.  im- 
pense,  instanter]  admonere,  ut,  cum  in 
unoquoque  ex  quinque  Exercitiis  vel  con- 
templationibus,  quae  singulis  diebus  fient, 
durare  debeat  per  unius  horae  spatium; 
ita  procuret  semper,  ut  animus  contentus 
maneat  recogitando  [i.  e.  eo  quod  con- 
scius  sibi  sit]  perdurasse  horam  inte- 
gram  in  [illo]  Exercitio,  et  imo  plus 
[temporis  impendisse]  potius  quam  minus. 
Nam  inimicus  [daemon]  non  parum  so- 
letls)  procurare,  ut  hora  contemplationis 
ejusmodi,  meditationis  vel  orationis  de- 
curtari  faciat. 

Decima  tertia:  item  advertendum  est, 
quod  sicut  tempore  consolationis  facile 
est  ac  leve  durare  in  contemplatione  per 
horam   integram,   ita   desolationis   tem- 


18)  Non  parum  solet.  —  Intellige  non  so- 
lum  de  frequentia  hujus  tentationis,  sed  etiam 
de  multa  vi  ac  fraude,  qua  dsemon  id  effi- 
cere  contendit,  ut  hora  decurtetur.  Solet 
—  non  parum. 


pore  valde  est  difficile  illam  explere. 
Idcirco  is,  qui  exercetur,  ad  agendum 
contra  desolationem,  et  ad  tentationes 
vincendas,  debet  semper  durare  aliquan- 
tulum  ultra  horam  completam,  ut  non 
solum  assuescat  resistere  adversario,  sed 
etiam  illum  prosternere. 

Decima  quarta:  ille,  qui  tradit  Exerci- 
tia,  si  videat  eum,  qui  illa  accipit,  in 
consolatione  et  cum  multo  fervore  pro- 
cedere,  debet  praemonere,  ne  promissio- 
nem  aliquam  faciat  nec  votum  aliquod 
inconsiderate  ac  prsecipitanter;  et  quanto 
magis  eum  cognoverit  levis  indolis  esse 
[s.  instabilem],  tanto  magis  debet  illum 
praemonere 19)  et  [porro]  admonere.  Quam- 
vis  enim  recte  possit  quis  movere  alium 
ad  Religionem  amplectendam,  in  qua  in- 
telligitur  [quis]  facere  votum  obedientiae, 
paupertatis  et  castitatis;  et  quamvis  bo- 
num  opus,  quod  fit  cum  voto,  sit  magis 
meritorium,  quam  quod  sine  illo :  multum 
[tamen]  attendenda  est  propria  conditio 

19)  Prcemonere  et  (porro)  admonere.  — 
Hisp.  prevenir  y  admonir.  —  Scil.  ubi  de 
homine  levi  adeo  et  inconstanti  agitur,  non 
sufficit  semel  prcemonuisse ,  sed  necesse 
est  porro  iterum  atque  iterum  identidem  ad- 
monere,  ne  forte  in  fervoris  aestu  inconsulto 
promittat  aliquid  aut  voveat,  cujus  eum 
postea  poeniteat. 

et  subjectum20)  [ejus,  qui  facit  Exercitia], 
et  quantum  possit  invenire  auxilii  vel 
impedimenti ,  in  explenda  [deinceps]  ea 
re,  quam  vellet  promittere. 

Decima  quinta:  ille,  qui  tradit  Exerci- 
tia,  non  debet  ea  accipientem  movere 
magis  ad  paupertatem  neque  ad  promis- 
sionem  [aliquam]  quam  ad  opposita,  ne- 
que  ad  unum  statum  vel  modum  vivendi 
[magis]  quam  ad  alium ;  quia,  licet  extra 
Exercitia  possimus  licite  ac  meritorie 
movere  omnes,  qui  probabiliter  idoneita- 
tem  habeant,  ad  eligendam  continentiam, 
virginitatem,  religionem  et  omnem  mo- 

20)  Subjectum.  —  Hisp.  subjecto.  Quae  vox 
refertur  ad  universam  hominis  naturam  et 
ad  ejus  dispositionem  tum  physicam  tum 
moralem.  —  Itaque  subjectum  consideran- 
dum  est,  ut  judicium  rectum  feratur  de  ipsa 
persona;  conditio  vero  spectat  ad  externam 
ejus  relationem  cum  aliis,  ut  si  paterfamilias, 
si  filiusfamilias,  si  magistratus,  si  dives  vel 
pauper  et  alia  ejusmodi  personae  ipsi  non 
intime  propria  sed  potius  extrinsecus  adhae- 
rentia.  —  Utrumque  vero,  et  conditionem  et 
subjectum,  diligenter  considerandum  esse 
monemur,  ut  futura  ex  voto  aliquo  tum  com- 
moda  tum  incommoda  prudenter  aestimari 
possint  ac  proin  certius  judicium  ferri,  utrum 
facilis  futura  sit  an  difficilis  voti  exsecutio, 
utrum  difficultates  superandae  sperentur, 
necne,  etc.  hujusmodi. 

dum  perfectionis  evangelicae:  tamen  in 
talibus  Exercitiis  spiritualibus  convenien- 
tius  est  et  multo  melius,  quaerendo  divi- 
nam  voluntatem,  ut  ipse  Creator  ac  Do- 
minus  anitnae21)  suce  [sibi]  devotae  se 
communicet,  eam  amplexans  in  suum 
amorem  ac  laudem,  eamque  disponens22) 
ea  via,  qua  melius  poterit  ei  deinceps 
servire,  [vel,  quae  melius  poterit  ipsi 
convenire  in  posterum];  ita  ut  qui  tradit 
Exercitia,  non  divertat  nec  se  inclinet 


21)  Animce  suce  (sibi)  devotce.  —  z6  suce 
ex  autographo  Creatoris  dominium  expri- 
mere  videtur.  —  Eam  amplexans.  Ita  ver- 
timus  cum  vulgata  versione  ex  autographo, 
ubi  habetur  abragandola.  Antiqua  versio 
ms.  pariter  habet:  eam  acceptando.  Sed  in 
vulgatis  editionibus  hispanicis  legitur:  abra- 
sandola,  i.  e.  eam  accendens,  inflammans. 
Quod  quidem  certe  magis  est  ad  rem.  Et 
fortasse  scriptor  litterulam  g  pro  5  posuit, 
S.  Patre  minima  ista  non  observante. 

22)  Ea  via,  qua  ....  (vel,  quce  .  .  .  .)  — 
Utraque  hsec  versio  potest  cum  autographo 
hispanico  componi,  ita  ut  sensus  S.  P.  sit,  vel: 
ea  via,  qua  melius  possit  homo  deinceps  ser- 
vireDeo;  vel :  ea  via,  quce  melius  possit  ser- 
vire,  id  est  convenire  homini,  ut  in  posterum 
Deo  serviat  melius,  ac  salutem  certius  con- 
sequatur.  —  Et  uterque  sensus  rectus  est 
et  rei  quae  tractatur  convenit;  ac  tandem  in 
idem  recidit,  habito  prae  oculis  finecreationis. 

ad  unam  neque  ad  alteram  partem;  sed 
consistens  in  medio  ad  instar  bilancis 
sinat  Creatorem  cum  creatura  et  crea- 
turam  cum  suo  Creatore  ac  Domino  im- 
mediate  operari. 

Decima  sexta:  ad  id  [quod  supra  dic- 
tum  est],  scilicet  ut  Creator  ac  Dominus 
certius  operetur  in  suacreatura;  si  forte 
talis  anima  inordinate23)  affecta  est  et 
inclinata  ad  rem  aliquam,  valde  conve- 
niens  est  [eam]  movere  se  adnitendo  to- 
tis  viribus,  ut  veniat  [perveniat]  ad  con- 
trarium  ei  rei,  cui  male  affecta  est;  veluti 
si  [anima]  affecta  est  ad  quaerendum  et 
possidendum  officium  aliquod  vel  bene- 
ficium,  non  ob  honorem  et  gloriam  Dei 
Domini  nostri  neque  ob  salutem  spiritua- 

'23)  Inordinate.  —  Ita  ex  autographo.  Non 
enim  id  solum  spoctatur,  ne  anima  ad  ali- 
quid  minus  rectum  afficiatur,  ut  habet  vul- 
gata  versio,  sed  ne  afficiatur  inordinate  ad 
ullam  rem,  sive  minus  recta  ea  sit,  sive  bona 
et  optima.  Quia  etiam  ad  rem  per  se  bo- 
nam  affici  inordinate  possumus,  sive  quod 
rem  bonam  cupiamus  non  ob  finem  bonum, 
ut  in  exemplo  hic  a  S.  P.  proposito,  sive 
quod  res  illa,  quantumvis  bona,  non  sit  ap- 
tum  medium  ad  finem,  sive  etiam  quod  in- 
consulto,  praecipitanter  aut  nimio  ardore  ni- 
miave  anxietate  in  rem  illam  feramur.  Haec 
omnia  sub  ista  vocula  inordinate  compre- 
henduntur. 

lem  animarum,  sed  ob  sua  propria  com- 
moda  et  utilitates  temporales,  debet  affici 
[affectum  suum  impellere]  ad  contrarium, 
instando  in  orationibus  aliisque  Exercitiis 
spiritualibus  et  petendo  contrarium  a  Deo 
Dominonostro;  [protestando]  scilicet  nolle 
se  tale  officium  vel  beneficium  aut  aliud 
quidquam,  nisi  divina  sua  Majestas,  in 
ordinem  redigens  ejus  desideria/*)  pri- 
mum  suum  affectum  ipsi  mutaverit,  ita 
ut  causa  desiderandi  vel  tenendi  unum 
vel  alterum  sit  solum  obsequium,  honor 
et  gloria  suae  divinae  Majestatis. 

Decima  septima:  multum  conducit,  ut 
qui  tradit  Exercitia,  fquamvis]  non  inten- 
dens  percunctari  neque  scire  proprias 
ejus,  qui  illa  accipit,  cogitationes  et  pec- 
cata,  [tamen]  fideliter  certior  fiat  de  va- 
riis  agitationibus  et  cogitationibus,  quas 
diversi  spiritus  ei  immittunt;  quia  secun- 
dum  majorem  aut  minorem  [ejus]  pro~ 
fectum  potest  ei  tradere  quaedam  Exer- 
citia  spiritualia   convenientia  et  confor- 


24|  Nisi  divina  sua  Majestas  in  ordinem 
redigens  ejus  desideria  ....  affectum  ipsi 
mutaverit.  —  Scilicet  illa  affectus  inordinati 
mutatio  divinae  potissimum  gratiae  effectus 
est,  quae  proinde  instanti  oratione  postu- 
landa. 

mia  necessitati  animae  hujusmodi  sic  agi- 
tatae. 25) 

26)  Decima  octava:  juxta  dispositionem 
eorum,   qui   volunt   Exercitia  spiritualia 

25)  Hsec  Annotatio  decima  septima,  licet 
omnibus  sub  ipsum  Exercitiorum  initium  ex- 
plicanda  non  sit,  interdum  tamen  pro  oppor- 
tunitate  exponi  poterit,  si  quando  Exercitans 
non  satis  communicare  sensa  animi  sui  vi- 
debitur.  Plerumque  tamen  per  solam  accu- 
rate  interrogandi  frequentiam  juxta  Annot. 
sextam  res  tota  conficietur,  ita  ut  ne  men- 
tionem  quidem  fieri  necesse  sit  hujus  de- 
cimae  septimse  Annotationis.  Semper  tamen 
ei,  qui  tradit  Exercitia,  prae  oculis  habenda 
est,  ut  Exercitantem  recte  dirigere  possit. 

26)  Diligenter  considerandse  sunt  hae  tres 
Annotationes  ultimae,  quae  de  variis  homi- 
num  generibus  agunt,  quibus  vario  modo, 
singulorum  captui  accomodato,  tradi  Exer- 
citia  possunt.  Quae  ergo  a  S.  P.  dicuntur, 
paucis  ita  resumi  possunt: 

In  dandis  Exercitiis  ratio  habenda  est  per- 
sonarum  et  dispositionis  etiam  seu  volunta- 
tis,  qua  quis  sese  ad  Exercitia  sumenda  of- 
ferat.    Hinc: 

1.  Si  quis  tantum  instrui  cupit,  ut  ad  ali- 
quem  gradum  quietis  in  anima  perveniat, 
huic  tradatur  Examen  tum  particulare  tum 
generale;  item  primus  orandi  Modus;  et  ad 
Confessionem  rite  faciendam  et  frequentan- 
dam  sanctamque  Eucharistiam  frequentius 
suscipiendam  instruatur,  disponatur  et  exci- 

suscipere,  id  est  secundum  eorum  seta- 
tem,  doctrinam  vel  ingenium,  applicari 
debent  talia  [hujusmodi]  Exercitia;  ne 
homini  rudi  vel  exiguae  [delicatae]  com- 

tetur.  —  Huic  S.  P.  ne  Fundamentum  qui- 
dem  explicari  jubet,  licet  fortasse  non  cen- 
seatur  prohibere.  —  Atque  hoc  quidem  modo 
Exercitia  proprie  dicta  fieri  vix  ac  ne  vix 
quidem  dici  possunt.  Est  tamen  modus  ju- 
vandi  plurimos  facillimus  simul  et  utilissi- 
mus,  et  rudioribus  etiam  quibusque  conve- 
niet,  quibus  praeterea  explicanda  distincte 
sunt  omnia,  quse  ipsis  proponuntur. 

2.  Si  quis,  bonae  licet  voluntatis,  exiguam 
habeat  dispositionem  naturalem,  puta  ingenii 
aut  indolis,  ita  ut  fructus  insignis  sperandus 
non  sit,  huic  nonnisi  faciliora  nec  fere  nisi 
primae  hebdomadae  Exercitia  tradi  conveniet, 
ne  scilicet  ille  supra  vires  oneretur.  —  Con- 
sulendum  etiam  tempori,  ne  forte  tali  homini 
opera  impendatur,  quae  utilius  proindeque 
cum  majore  Dei  gloria  in  aliis  magis  idoneis 
exercendis  poni  posset.  Haec  fere  in  Annot. 
decima  octava. 

3.  Accidere  potest,  ut  quis,  vel  litterarum 
studiis  excultus  vel  certe  ingenio  pollens, 
Exercitiis  dare  operam  cum  vero  magnoque 
proficiendi  desiderio  cupiat,  sed  negotiis 
distineatur,  a  quibus  expedire  se  vel  absti- 
nere  per  multorum  dierum  spatium  non  pos- 
sit.  Huic,  si  saltem  quotidie  horam  unam 
cum  dimidio  suis  occupationibus  vel  etiam 
quieti  suae  suffurari  potest,   quomodo  tradi 

plexionis  tradantur  ea,  quae  commode 
[s.  suaviter]  ferre  non  possit  et  quibus 
non  possit  proficere.  Similiter,  prout  quis- 
que  voluerit  se  disponere,  id  ei  dandum 
est,  per  quod  magis  possit  se  juvare  et 
proficere.  Itaque  ei,  qui  [tantum]  juvari 
vult,  ut  instruatur  et  ut  perveniat  usque 
ad  certum  gradum  contentam  reddendi 
animam  suam,  dari  potest  Examen  parti- 
culare  [infra  post  Fundamentum]  ac  post- 
ea  Examen  generale  [ibidem]  simul  et 
Modus  orandi  mane  per  mediam  horam 
circa  praecepta,  peccata  mortalia  etc. 
[infra  in  fine  post  quartam  hebdomadam] ; 
commendando  ei  etiam  Confessionem  suo- 
rum  peccatorum  [faciendam]  octavo  quo- 
que  die,  et,  si  potest,  Communionem  de- 


Exercitia  etiam  omnia  possint,  praeclara  in- 
dustria  docemur  Annot.  decima  nona. 

4.  Denique,  qui  et  a  negotiis  liber  est  et 
quamplurimum  proficere  cupit,  et,  ut  suppo- 
nitur,  ab  ingenii  dotibus  idoneus  est,  huic 
tradantur  Exercitia  ordine,  quo  praescripta 
sunt,  et  suadendus  secessus,  cujus  tria  prse- 
cipua  commoda  enumerantur.  Haec  Annot. 
vigesima.  —  Ceterum  videndum  de  hac  ipsa 
re  Directorium,  cap.  I.,  num.  7.  —  Utinam 
vero  omnis  haec  doctrina  Operariis  nostris 
et  Confessariis  familiaris  semper  esset,  quo 
fidelium  saluti  et  perfectioni  pro  vocationis 
nostrse  ratione  magis  magisque  consulerent! 

2 

cimo  quinto  [quoque  die],  et,  si  [ita]  af- 
ficitur,  melius  octavo  quoque  die.  Hic 
modus  magis  est  conveniens  rudioribus 
seu  illiteratis,  declarando  illis  [singilla- 
tim]  unum  quodque  praeceptum,  et  sic  de 
peccatis  mortalibus,  praeceptis  Ecclesiae, 
^uinque  sensibus  et  operibus  misericor- 
diae.  Similiter  si  ille,  qui  tradit  Exerci- 
tia,  videat  eum,  qui  ea  accipit,  esse  ex- 
igui  subjecti/21)  vel  parvae  capacitatis 
naturalis,  a  quo  non  speratur  multum 
fructus,  convenientius  est  ei  tradere  ali- 
qua  ex  his2S)  Exercitiis  levibus  [levia, 
s.  leviora  ex  libro  Exercitiorum],  donec 
faciat  Confessionem  suorum  peccatorum; 
ac  dein  dando  illi  aliqua  Examina  con- 
scientiae  et  ordinem  Confitendi  frequen- 
tius,  quam  solebat,  ut  se  conservet  in 
eo,  quod  adeptus  est,  non  progredi  ul- 
terius   in   materias   Electionis   neque   in 


27)  Subjecti.  —  Vide  supra  notata  ad 
Annotat.  14.  n.  20. 

28)  Ex  his  Exercitiis.  —  Ex  his;  non  ut 
habet  vulgata:  ex  dictis  Exercitiis;  quasi 
vero  ne  illa  quidem  omnia  dari  possint,  quse 
paulo  ante  enumerata  fuere,  cum  imo  paulo 
infra  multo  latius  extendat,  quae  hic  dicun- 
tur,  scilicet  ad  omnia  primae  hebdomadse  Ex- 
ercitia.  Ergo,  ex  his,  intellige,  non  ex  dic- 
tis;  sed  ex  his,  quae  in  Libro  ipso  conti- 
nentur. 

alia  ulla  Exercitia,  quae  sunt  extra  pri- 
mam  hebdomadam;  maxime  quando  in 
aliis  major  profectus  fieri  potest,  dum 
tempus  deest  [non  sufficit]  ad  omnia. 

Decima  nona:  ei,  qui  implicatus  [s.  oc- 
cupatus]  esset  in  rebus  publicis  vel  ne- 
gotiis  convenientibus  [utilibus,  necessa- 
riis],29)  sive  litteris  sive  ingenio  [v.  in- 
dustria  ad  mechanica]  polleat  [dari  Ex- 
ercitia  possunt],  si  sumat  unam  horam 


cum  dimidia   [quotidie 
dum,30)  explicando  ei 


ad  se  exercen- 
primum]   ad  quid 


29)  Negotiis  convenientibus  (utilibus,  ne- 
cessariis),  scilicet  ejusmodi  negotiis  et  offi- 
ciis,  sive  litterariis  sive  mechanicis,  a  quibus 
se  ille  per  plures  dies  subducere  omnino 
non  possit.  Si  enim  posset,  pro  illa  bona 
voluntate,  quse  hic  supponitur,  libere  vaca- 
turus  ab  illis  negotiis  intelligeretur,  et  Ex- 
ercitia  facturus  eo  modo,  qui  dicitur  in  se- 
quenti  Annot.  vigesima. 

30)  Ad  se  exercendum.  —  Quod  vulgata 
habet:  ad  sumenda  nonnulla  Exercitia,  non 
est  accurate  positum.  Non  enim  aliqua  so- 
lum,  sed  etiam  omnia,  modo  hac  in  Annotat. 
exposito,  fieri  possunt,  quod  etiam  ex  se- 
quentibus  intelligi  datur.  —  Hoc  quidem 
modo  Exercitia  se  fecisse  scribit  P.  Anto- 
nius  Possevinus,  cum  esset  Societatis  nostrse 
sub  P.  Everardo  secretarius;  quod  munus 
cum  ei  nonnisi  horam  cum  dimidio  vacui  a 
solitis  occupationibus  relinqueret  temporis, 

creatus  est  homo;  tradi  item  potest  per 
horae  dimidium  Examen  particulare  ac 
postea  generale  et  modus  Confitendi  ac 
sumendi  [sanctissimum]  Sacramentum ; 
faciatfque]  per  tres  dies  quolibet  mane 
spatio  unius  horae  meditationem  de  pri- 
mo,  secundo  et  tertio  Peccato  [infra  in 
prima  hebdomada];  deinde  per  alios  tres 
dies  eadem  hora  meditationem  de  Pro- 
cessu  peccatorum  [infra  ibidem];  postea 
per  alios  tres  dies  eadem  hora  faciat  de 
Poenis,  quae  peccatis  respondent  [infra 
ibidem];  tradendo  illi  in  omnibus  tribus 
meditationibus  decem  Additiones  [infra 
ibidem];  servando  eumdem  discursum 
[s.  ordinem]   circa  mysteria  Christi  Do- 


dies  47  solis  primae  hebdomadse  Exercitiis 
impendit,  duce  et  instructore  P.  Jacobo  Mi- 
rone,  qui  ab  ipso  B.  Patre  ea  acceperat. 
„Quadraginta  septem  dies,  in  meditationibus 
primse  hebdomadae  positi,  horis  subsecivis: 
quod  tempus  videri  poterat  longius,  nisi  com- 
mentatio  cujusque  non  tam  puncti  quam  verbi 
Possevinum  adegisset,  ut  quam  accuratis- 
sime  omnia  ponderaret,  notaret  et  scripto, 
quse  sibi  P.  Mironem  interroganti  expone- 
bantur."  Ita  ipse  de  se  Possevinus  Annal. 
7725.  dec.  i,  lib.  IV,  c.  VI.  Qui  dein  fructu 
incredibili  animarum  hisce  armis  spirituali- 
bus  usus  est,  etiam  in  itineribus,  cum  Lega- 
tiones  jussu  S.  Pontificis  obiret. 

tnini   nostri,  qui   infra   ac  fuse  in  ipsis 
Exercitiis  declaratur. 

Vigesima:  ei,  qui  magis  expeditus  est 
liber  a  negotiis]  et  qui  desiderat,  quan- 
:um  possibile  est  proficere,  tradantur 
omnia  Exercitia  spiritualia  eodem  ordine, 
quo  procedunt,  in  quibus,  via  ordinaria,31) 
eo  plus  proficiet,  quo  magis  segregave- 
rit  se  ab  omnibus  amicis  ac  notis  et  ab 
omni  sollicitudine  terrena,  verbi  gratia 
migrando  e  domo,  in  qua  habitabat,  et 
eligendo  aliam  domum  vel  [aliud]  cubi- 
culum,  ut  ibi  degat,  quam  secretissime 
possit;  ita  ut  in  ejus  potestate  sit  ire 
quotidie  ad  Missam  et  ad  Vesperas,32) 
absque  timore,  ne  noti  sui  eum  impedi- 
ant.  Ex  qua  secessione  sequuntur  tres 
praecipuae  utilitates  inter  alias  multas. 
Prima  est,  quod  segregando  se  quis  a 
multis  amicis  ac  notis  itemque  a  multis 
negotiis  non  bene  ordinatis,  ut  serviat 

31)  Via  ordinaria.  —  Ita  habet  etiam  an- 
tiqua  versio  ms.,  et  est,  ac  si  dicas:  ple- 
rumque,  communiter.  Textus  hisp.  habet: 
por  via  ordenada,  quod  proprie  est:  via 
ordinata,  seu,  ordine  servato,  et  posset  in- 
telligi:  pro  ratione  personarum  et  circum- 
stantiarum,  habita  discretione  debita. 

32)  Ad  Missam  et  ad  Vesperas.  —  In  vul- 
gata  versione  mendose  irrepsit  Matutinum; 
in  autographo  certe  non  habetur. 

Deo  Domino  nostro  eumque  laudet,33) 
non  parum  meretur  coram  sua  divina 
Majestate.  Secunda,  [quod]  ita  segrega- 
tus,  non  habens  intellectum  divisum  circa 
multa,  sed  ponens  omnem  curam  [solli- 
citudinem,  conatum]  in  una  re  sola,  sci- 
licet  in  serviendo  Creatori  suo  et  in 
profectu  animae  propriae,  liberius  utitur 
naturalibus  suis  potentiis  ad  quaerendum 
diligenter  id,  quod  tantopere  desiderat. 
Tertia,  [quod],  quanto  magis  anima  no- 
stra  reperit  se  solam  et  segregatam, 
[tanto]  se  reddit  aptiorem  ad  appropin- 
quandum  Creatori  ac  Domino  suo  eum- 
que  attingendum;  et  quanto  magis  ita 
eum  attingit,  [eo]  magis  se  disponit  ad 
suscipiendas  gratias  ac  dona  a  sua  di- 
vina  ac  summa  Bonitatc. 


33)  Ut  serviat  Deo  Domino  nostro  eum- 
que  laudet  —  Intelligenda  haec  verba  ita, 
ut  finem  exprimant,  ob  quem  quis  ab  amicis 
et  a  negotiis  secedat,  non  vero  referenda 
ad  negotia  non  bene  ordinata,  quemadmo- 
dum  vulgata  versio  habet.  —  In  antiqua  ver- 
sione  ms.  sic  legitur:  ita  se  separando  a 
multis  amicis  et  negotiis  non  bene  ordina- 
tis,  ut  melius  quis  Deo  serviat,  non  parum 
meretur. 

EXERCITIA 

spiritualia ,  ut  [homo]  vincat  se  ipsum  et 
ordinet  vitam  suam,  quin  se  determinet1) 
[non  determinando  sej  ob  ullam  affectio- 
nem,  quce  inordinata  sit. 

2)  Ut  tam  is,  qui  tradit  Exercitia  spi- 
ritualia,  quam    qui   accipit,   magis   sese 


*)  Quin  se  determinet.  —  Notatu  digna  est 
hoc  loco  S.  P.  sapientia  ac  discretio  singu- 
laris.  Scriptum  erat  primum  in  autographo: 
ordenar  su  vida  sin  affeccion  alguna  que 
desordenata  sea;  id  est:  ordinet  vitam  suam 
absque  affectione  ulla,  qua?  inordinata 
sit  At  visa  dein  fuit  S.  P.  hsec  expressio 
non  satis  discreta  vel  certe  ejusmodi,  ut  in- 
discrete  intelligi  ab  aliquo  aut  explicari 
posset.  Et  vero,  quam  difficile  est  inveniri 
aliquem  ita  plane  constitutum,  ut  sit  absque 
ulla  affectione  inordinata !  Correxit  itaque 
S.  P.  suaque  manu  in  margine  adscripsit: 
sin  determinarse  por  alguna  affeccion  etc, 
id  quod  omnis  inordinata?  affectionis  absen- 
tiam  restringit  ad  tempus  et  ad  actum  ip- 
sius  determinationis:  ut  scilicet  qui  se  in 
ordinanda  vita  sua  ad  aliquid  determinat,  id 
faciat,  semota  et  exclusa  omni  affectione  in- 
ordinata,  neque  ulla  hujusmodi  affectio  eum 
ad  ita  determinandum  inducat.  Quod  certe, 
ut  in  praxi  necessarium  est,  ita  nec  indiscre- 
tum  est  illud  exigere. 

2)  Hoc  monitum  seu  prooemium,  quod  non 

juvent  ac  proficiant,  praesupponendum 
est,  quemvis  bonum  Christianum  promp- 
tiorem  esse  debere  ad  salvandam  propo- 
sitionem  proximi,  quam  ad  eam  con- 
demnandam;  et  si  non  potest  eam  sal- 
vare,  inquirat  [ex  ipso],  quomodo  eam 
intelligat,  et  si  quidem  male  illam  intel- 
ligit,  corrigat  illum  cum  amore;  et,  si 
[id]   non   sufficit,    quserat   omnia  media 


magis  ad  Exercitia  pertinere  videtur,  quam 
ad  communem  legem  charitatis,  ideo  prse- 
mitti  a  S.  P.  existimo,  quod  primis  annis 
expertus  esset  minus  aequa  multorum  judicia, 
apud  quos,  ut  erant  illa  tempora  ob  serpen- 
tes  hsereses  suspiciosa,  Exercitiorum  occa- 
sione  notam  novatoris  incurrerat.  Ceterum 
est  sane  charitati  et  discretioni  consenta- 
neum  hoc  monitum,  ejusque  usus  non  raro 
necessarius,  ne  praeceps  de  quoquam  feratur 
judicium.  Monemur  ergo,  ne  obscuram  vel 
dubiam  alicujus  propositionem  continuo  in 
pejorem,  sed  contra  potius  in  meliorem  par- 
tem  interpretemur;  quod  si  fieri  nequeat, 
exploremus,  an  forte  ille  recte  sentiens  male 
sensum  suum  expresserit,  quo  in  casu  non 
animus  quidem,  sed  lingua  corrigenda  et 
emendanda  esset;  quod  si  etiam  animo  er- 
rasse  deprehendatur,  tum  quidem  nihil  relin- 
quatur  intentatum  ex  convenientibus  et  prae- 
scriptis  ab  Ecclesia  modis,  ut  ab  errore  ille 
revocetur. 

convenientia,  ut  [ille]  bene  eam  intelli- 
gens  se  salvet.6) 


3)  Se  salvet.  —  Cum  in  hoc  monito  ver- 
bum  salvare  jam  bis  ita  positum  sit,  ut  re- 
feratur  ad  propositionem  proximi,  nil  impe- 
dit,  quominus  etiam  hoc  ultimo  loco  ita  in- 
telligatur,  ut  sensus  sit:  eadem  propositio 
rite  intellecta  salvetur,  i.  e.  salva  sit,  im- 
munis  sit  ab  errore.  Et  hic  sensus  magis 
convenit  cum  hisp.  autographo,  et  sic  habet 
antiqua  versio  ms.:  proximus  sane  illam 
propositionem  intelligens  salvet  eam. 

[PRIMA  HEBDOMADA.] 


PRINCIPIUM  ET  FUNDAMENTUM,') 


H 


omo  creatus  est,2)  ut  laudet  Deum 
Dominum  nostrum,  ei  reverentiam 


l)  Principium  et  Fundamentum.  —  Con- 
junctio  et  ex  autographo,  non  sive,  innuit 
voces  has:  Principium,  Fundamentum  ex 
mente  S.  Auctoris  non  esse  synonymas.  Ergo 
Principium  potissimum  in  theoria,  ex  quo 
cetera  fusius  in  Exercitiis  tractanda  dedu- 
cuntur,  quodque  omnem  reliquam  Exercitio- 
rum  materiam  intime  penetrat,  et  ad  quod 
omnia  reducuntur;  Principium,  quod  sana 
ratione  utentibus,  nedum  fidelibus,  proban- 
dum  non  est,  sed  ex  ratione  ac  fide  prae- 
supponitur;  iis  vero,  qui  fide  debiles  vel 
ignorantes  valde  sint,  probabitur  potissimum, 
ut  solent  probari  principia,  ex  absurdis,  qua? 
ex  negato  hoc  principio  vel  admisso  quo- 
cumque    alio   de1  hominis  fine  sequerentur; 

exhibeat  eique  serviat,  et  per  hcec  [haec 
agendo]  salvet  animam  suam;  et  reli- 


item,  Principium,  disquirendum  diligenter, 
studiose  meditandum,  evolvendum  accurate, 
diu  multumque  ponderandum  et  alte  animo 
imbibendum.  —  Fundamentum  in  praxi,  in 
quo  tota  Exercitiorum  spiritualium  moles 
totumque  vitae  spiritualis  aedificium  innititur. 
Est  enim  haec  doctrina  de  fine  hominis  prima 
veritas,  super  qua  ut  fundamento  ceterse 
veritates  deinceps  proponendae  et  virtutes, 
quse  his  veritatibus  superstruuntur,  solidis- 
sime  ac  firmissime  assurgunt.  —  Principium 
et  Fundamentum.  Sine  hoc  Principio  qui 
vivit,  vivit  cupiditatum  suarum  ludibrium, 
vel  certe  veluti  casu  vivit  bonus,  malus, 
pro  rerum,  temporum,  locorum,  personarum 
circumstantiis.  Sine  hoc  Fundamento  virtus 
ipsa  non  erit  solida,  erit  vita  etiam  bona 
similis  domui  cedificatce  superarenam,  cujus 
ruina  magna  semper  timenda.  —  Est  autem 
hsec  doctrina  Principii  ejusmodi,  ut  non  modo 
catholico  homini  sed  cuicumque,  modo  homo 
sit,  etiam  haeretico,  schismatico  etc,  conve- 
niat.  Quicumque  vero  serio  illam  conside- 
ret,  non  poterit  non  victas  dare  manus. 

2)  Homo  creatus  est  etc.  —  Plura  sese 
offerunt  in  hac  litterali  versione  notatu  sane 
dignissima,  quorum  unum  alterumve  expen- 
dere  juverit.  /.  Laudare,  reverentiam  ex- 
hibere,  servire,  tria  haec  officia  hominis  erga 
Deum  ordine  exprimuntur  ex  autographo; 
cum  in  versione  vulgata  tertium  illud,  per 

qua3)  super  faciem  terrce  [sita]   creata 
sunt  propter  hominem,  et  ut  eum  juvent 


participium  serviens,  ex  pulchra  illa  officio- 
rum  serie  veluti  avulsum  ac  solitarium  ja- 
ceat.  Difficultas  nata  erat  ex  eo,  quod  in 
hispanico  tria  illa  verba  eumdem  casum  ad- 
mittant;  in  latino  contra  verbum  servio  cum 
accusativo  construi  non  possit.  Nos  ob  hanc 
difficultatem  coacti  fuimus  inserere  textui 
pronomen  ei.  2.  Salvet  animam  suam,  ac- 
tive,  non  salvus  fiat,  passive:  scilicet  jam 
ipsius  hominis  est  salvare  animam  suam. 
Nihil  enim  deesse  ex  parte  Dei  potest,  quando 
ad  hunc  finem  homini  exsistentiam  et  vitam 
donavit  Creator;  qui  profecto,  cum  hunc  ei 
finem  constituerit,  immo  vero  ipse  in  ho- 
mine  creando  hunc  sibi  finem  proposuerit, 
necessariis  ad  finem  consequendum  prsesi- 
diis  carere  hominem  non  sinit.  —  Tandem, 
quod  habetur  in  vulgata  versione,  abest  in 
autographo:  sed  ejus  loco:  per  hcec,  i.  e. 
hcec  agendo,  sive,  his  mediis;  hisp.  mediante 
esto,  ad  verbum  diceretur  italice:  mediante 
questo;  gall.  moyennant  cela;  nempe  lau- 
dando,  reverentiam  exhibendo  et  serviendo. 
3)  Et  reliqua  ....  propter  hominem,  et  ut 
eum  juvent.  —  Notanda  ista  conjunctio  et. 
Duplex  creaturarum  finis  exprimitur.  Propter 
hominem  seu  hominis  causa  innuit  finem 
proximum  creaturarum  simulque  Creatoris 
liberalitatem,  cujus  ea  vox  est  ad  Adam: 
Ecce  dedi  vobis  (Gen.,  1,  29),  itemque  ad 
No£:  Tradidi  vobis  omnia  (Gen.,  9,  3).    Et 

in  prosecutione  finis,  ob  quem  creatus 
est.  Unde  sequitur  homini  tantum  uten- 
dum  illis  esse,  quantum  ipsum  juvent  ad 
finem  suum,  et  tantum  debere  eum  ex- 
pedire*)  [retrahere]  se  ab  illis,  quantum 
ipsum  ad  eum  [finem]  impediunt;  qua- 
propter  necesse  est  facere'0)   [exhibere] 

ut  eum  juvent .  .  .  finem  ultimum  indicat, 
ad  quem  omnia  tandem  referuntur.  —  Super 
faciem  terrce,  ex  autographo  visum  fuit  re- 
tinendum,  quod  distinctius  expritnat,  de  quo- 
nam  potissimum  creaturarum  genere  hic 
sermo  sit  ex  mente  S.  Patris.  —  Tantum  — 
quantum  —  hisp.  tanto  —  quanto  scilicet: 
nec  plus  —  nec  minus.  —  debere  eum  ex- 
pedire  se.  Severiori  loquendi  forma  utitur 
S.  P.,  ubi  de  abstinendo  a  noxiis  loquitur 
quam  ubi  de  utendo  opportunis:  hisp.  ha  de 
usar  —  debe  quitarse  —  ital.  ha  da  ser- 
virsi  —  deve  disfarsi  —  gall.  il  a  d  se 
servir  —  il  doit  se  defaire. 

4)  Expedire  iretrahere)  se,  magis  proprie 
ex  autographo,  quam  abstinere.  Et  vero 
unusquisque  solet  fere  nimio  affectu  alicui 
saltem  creaturse  adhaerere  aut  implicatus 
esse;  cui  propterea  non  sufficiat  ab  ea  abs- 
tinere ,  sed  necesse  sit  retrahere  seu  expe- 
dire  se.  Isque  primus  est  fructus  in  Exer- 
citiis  spectandus,  ex  Annot.  1,  inter  20. 

5)  Facere  lexhibere)  nos  indifferentes.  — 
Ita  ex  autographo:  facere;  non:  habere. 
Habere  nos  indifferentes  perfectio  est,  ad 
quam  tendere  docemur.    Dum  vero  dicitur, 

nos  indifferentes  erga  res  creatas  omnes, 
quantum  permissum  est  libertati  nostri 
liberi  arbitrii  et  non  est  ei  prohibitum, 
adeo  ut  non6)  velimus  ex  parte  nostra 
magis  sanitatem  quam  infirmitatem,  divi- 

facere  nos  indifferentes,  conatus  innuitur, 
quo  opus  est  ad  illam  indifferentiam  conse- 
quendam.  Ceterum  verbum  hocfacere,  hisp. 
hazer,  eodem  sensu  occurrit  in  contempl.  de 
Nativitate  punct.  1.  ubi  dicitur:  (haziendo 
me)  faciendo  me  pauperculumy  itemque  in 
prioribus  Regulis  ad  spiritus  discernendos, 
regg.  12,  13  et  14,  ubi  dicitur:  inimicus  (se 
haze)  facit  se  etc,  et  in  omnibus  his  locis 
commode  verti  potest:  exhibere.  Hic  itaque 
sensus  est:  necesse  est  exhibere  nos  indif- 
ferentes,  id  est  ita  nos  gerere  erga  res 
creatas  omnes,  vincendo  nosmet-ipsos  per- 
inde  ac  si  inclinationem  vel  repugnantiam 
non  sentiremus;  sensum  nostrum,  sive  pla- 
ceant  illse  sive  displiceant,  abnegantes.  Et 
hic  est  ille  conatus,  quo  necesse  est  nos 
eniti  ad  illum  perfectionis  gradum  sane  ex- 
celsum,  in  quo  creaturis  utamur  vel  absti- 
neamus  tantum,  quantum,  nec  plus  nec  mi- 
nus,  quam  ratio  finis  ultimi  postulat. 

6)  Velimus,  ita  ex  autographo,  non:  qua?- 
ramus.  —  Agitur  enim  potissimum  de  af- 
fectu.  Et  vero  qucerere  infirmitatem  —  item- 
que  qu&rere  vitam  brevem  et  alia  hujus- 
modi  vix  ac  ne  vix  quidem  dici  recte  pot- 
est;  velle  vero  seu  cupere  bene  dicitur  et 
est  plane  ad  rem. 

tias  quam  paupertatem,  honorem  quam 
ignominiam,  vitam  longam  quam  brevem, 
et  consequenter1)  in  ceteris  omnibuSj 
unice 8)  desiderando  et  eligendo  ea,  quae 
magis  nobis  conducant  ad  finem,  ob 
quem  creati  sumus. 


7)  Et  consequenter  in  ceteris  omnibus.  — 
Ita  ex  autographo.  Et  sane  multa  sunt  ac 
propemodum  infinita,  quae  ad  quatuor  illa 
rerum  genera  referri  vix  possunt,  et  circa 
quae  nihilominus  indifferentes  nos  exhibere 
necesse  est.  Vide  infra  in  explanatione, 
quam  subjicimus. 

^l  Unice  desiderando  et  eligendo.  —  No- 
tandum  ex  autogr.  unice,  ut  et  subsequens 
magis;  utrumque  enim  non  modicam  vim 
habet.  —  Deinde  desiderare  recte  a  S.  P. 
ponitur  prius  quam  eligere.  Nam  et  ratione 
prius  est  desiderare  quam  eligere;  ac  deni- 
que  longe  major  est  in  eligendo  difficultas 
quam  in  desiderando. 

FUNDAMENTI  EXPLANATIO. 


n 


luoniam  summi  momenti  est  mtima 
^Xj  hujus  Principii  et  Fundamenti  in- 
telligentia,  aliqua  hoe  loco  explanationis 
et  applicationis  instar  apponere  juvat,  ut 
quodammodo  vena  considerantibus  nec- 
dum  expertis  indicetur.  Poterit  haec  ex- 
planatio  etiam  exemplo  esse,  quo  quis- 
que  discat,  quomodo  verba  S.  P.  in  hoc 
libro  singula  fere  ponderanda  sint.  Pas- 
sim  enim  hic  grandia  sensa  sub  cortice 
paucorum  verborum  veluti  abscondita 
continentur,  quae  diligenti  consideratione 
excutienda  sunt  et  in  lucem  producenda 
in  usum  nostrum. 

In  primis  animadvertendum  est,  Prin- 
cipium  hoc  et  Fundamentum  esse  con- 
siderationem  et  dirigi  potissimum  ad  il- 
lustrandum  intellectum;  quamvis  nil  ve- 
tet,  quominus,  ut  fieri  solet,  in  formam 
meditationis  redigatur  atque  ita  ad  vo- 
luntatem  movendam  etiam  dirigatur.  Prae- 
cipua  tamen  cura  esse  debet,  ut  de  hac 
veritate  primaria  et  fundamentali  intel- 
lectus  plene  convincatur.  Atque  hoc  loco 
adnoto  vim  Exercitiorum  S.  P.  N.  in  eo 
vel  maxime  consistere,  quod  intellectui 
illuminando  mirifice  serviant.    Huc  enim 

ubique  spectant,  ut  ante  omnia  verita- 
tem,  quse  proponitur  meditanda,  clare, 
plene,  intime  Exercitans  apprehendat,  in- 
telligat,  deque  ea  plane  convictus  ma- 
neat.  Quse  veritas  ubi  mentem  semel 
occupavit  eamque  penetravit,  affectus 
scilicet  voluntatis  serii  ac  solidi  sequun- 
tur.  Utrumque  vero  donum  intellectus 
et  volantatis  petendum  a  Domino  assidue 
monet  S.  P. 

Ergo  et  hic  monendus  statim  est,  qui 
Exercitia  aggreditur,  ut  postulet  instan- 
tissime  a  Domino  lumen  ad  intime  pene- 
trandam  primam  hanc  veritatem  et  gra- 
tiam,  qua  voluntas  conclusiones  practi- 
cas  ex  illa  sponte  sua  sese  cuique  serio 
meditanti  offerentesamplectatur;  itemque, 
ut  sibij  sibi  uni  potissimum,  veritatem 
hanc  ejusque  consectaria  serio  ac  sin- 
cere  applicet.  Notum  fac  mihi,  Domine, 
finem  meum  .  .  .  ut  sciam  quid  desit 
mihi.  (Ps.  38.)  —  Deus  meus,  illumina 
tenebras  meas.  (Ps.  17.)  Vere  enim  in 
tenebris  versamur.  Accedente  vero  Dei 
lumine  illud  nobis  accidit,  quod  homini 
in  caeca  nocte  constituto  accedente  die. 
Qui  primo  quidem  crepusculo  videre  in- 
cipit  grandiora  quaeque  objecta,  quin  ta- 
men  adhuc,  quaenam  illa  sint,  satis  dis- 
cernat;  —  crescente  luce  in  primis  illa 
grandiora  quae  et  qualia  sint,  distinguit 

—  deinde  minora  etiam;  —  tandem  radio 
solis  per  fenestram  penetrante  in  illo  in- 
tinitos  pulvisculos  veluti  atomos  quas- 
dam  deprehendit.  Ita  nos  illuminari  so- 
lemus  Divino  accedente  lumine,  ut  vi- 
deamus,  quid  desit  nobis.  Nec  tamen 
illuminari  intellectum  satis  est,  nisi  etiam 
voluntas  torpescens  exstimuletur  et  in- 
firma  roboretur.  Hinc  orationis  pro  utra- 
que  gratia  necessitas. 

I.  Finis  hominis. 

homo  creatus  est  (ad  hoc,  ad  hunc 
finem),  ut  laudet  deum  dominum  no- 

STRUM,   EI  REVERENTIAM  EXHIBEAT  EIQUE 

serviat,    et   per   h^c    (haec   agendo) 

SALVET  ANIMAM   SUAM. 

homo,  —  inter  omnes  creaturas  visi- 
biles  solus  ipse  rationalis,  intellectu  prae- 
ditus  ad  cognoscendum  et  libero  arbitrio 
ad  eligendum,  quod  voluerit  —  nobilis- 
simus  inter  omnes  res  creatas  visibiles. 

—  Homo  quivis,  —  Omnes,  quorum 
unus  ego  sum. 

creatus  est,  —  Ipse  fecit  nos,  et 
non  ipsi  nos.  —  Homo,  ego,  opus  ex- 
imium  omnipotentiae  Dei,  cujus  infinita 
sapientia  nihil  facere,  nihil  creare  potest, 
quin  sibi  finem  se  dignum  proponat,  — 
quique  non  potest  non  velle  et  exigere, 

ut  hujusmodi  creatura  sua  rationalis  et 
libera  fini  sibi  praestituto  satisfaciat.  Nec 
potest  Deus  Creator  meus  indifferentem 
se  habere,  ut  scilicet  nihil  curet,  faciamne 
fini  huic  satis  nec  ne.  Id  enim  sapien- 
tiae  Ejus  infinitae  ceterisque  attributis  om- 
nino  repugnat. 

UT  LAUDET  DEUM  DOMINUM  NOSTRUM, 
EI     REVERENTIAM    EXHIBEAT    EIQUE     SER- 

viat.  —  Creator  est  Deus,  qui  solus 
est,  qui  est,  et  a  quo  omnia,  sine  quo 
nihil;  ac  proin  Dominus,  summo  et  in- 
eluctabili  et  nunquam  recusando,  nun- 
quam  amittendo  dominio  —  noster  — 
Deus  ac  Dominus  universorum.  —  Erga 
hunc  Deum  ac  Dominum  tria  hominis 
officia: 

1.  Laudare.  Et  vero  quis  non  laudet, 
cujus  summe  admirandas  perfectiones, 
quaecumque  circa  nos  et  in  nobis  sunt, 
annuntiant?  Coeli  enarrant  gloriam  Dei 
etc.  —  Omnia  ossa  mea  dicent:  Domi- 
ne,  quis  similis  tibi?  —  Domine,  Do- 
minus  noster,  quam  admirabile  est  no- 
men  tuum  in  universa  terra!  —  Replea- 
tur  os  meum  laude,  ut  cantem  gloriam 
tuam,  tota  die  magnitudinem  tuam. 

2.  Reverentiam  exhibere,  cultu  interno 
et  externo,  —  ac  reverendo  ubique  prae- 
sentem.  Quis  non  timebit  te,  o  Rex 
gentium? 

3.  Servire,  —  ex  Ejus  voluntate  pen- 
dere,  idque  in  omnibus,  —  ubique  et 
omni  tempore,  et  eo  semper  modo  agere 
omnia,  quo  Dominus  velit.  Hoc  enim 
est  servire  Deo.  Qui  enim  servit  alicui, 
non  suam  facit,  sed  ejus,  cui  servit  vo- 
luntatem.  Hoc  officium  complectitur: 
1.  Observantiam  mandatorum  Dei;  et 
hoc  quidem  commune  est  omnibus.  2.  Fi- 
delitatem  in  explendis  obligationibus  sta- 
tus  cujusque  propriis.  3.  In  iis,  qui  sta- 
tum  vitae  nondum  habent,  et  quibus  electio 
libera  relinquitur,  seriam  de  hoc  delibe- 
rationem.  4.  Denique  totius  vitae,  cogi- 
tationum,  verborum,  actionum  rectam  or- 
dinationem,  non  pro  lubitu,  sed  secundum 
voluntatem  Dei  manifestatam  nobis  seu 
per  auctoritatem  legitimam  seu  per  lu- 
mina  et  inspirationes  divinas  etc.  —  Ser- 
vire  Deo  est  etiam  obsequia  Deo  prae- 
stare,  quibus  licet  ipse  minime  indigeat, 
tamen  et  dignissimus  ipse  cui,  quidquid 
ei  gratum  esse  et  acceptum  novimus, 
exhibeamus,  et  vero  haec  ille  obsequia 
pro  sua  benignitate  admittere  et  libera- 
lissime  remunerari  dignatur.  Quo  qui- 
dem  obsequiorum  genere  ii  maxime  Deo 
servire  censentur,  qui  suam  operam  et 
industriam  in  eo  ponunt,  ut  ab  aliis  etiam 
quamplurimis  laus  Deo  et  reverentia  et 
obsequium  pnestetur. 

Circa  tria  hsec  nostra  erga  Deum  Crea- 
torem  officia  observa:  primum,  quod  est 
laudare,  esse  facillimum;  neque  adeo 
secundum,  quod  est  revereri,  esse  diffi- 
cile;  verum  in  tertio  officio,  quod  est 
servire,  difficultatem  potissimum  reperiri, 
idque  ex  natura  scilicet  nostra  per  pec- 
catum  vitiata.  Licet  enim  servire  Deo 
sit  per  se  honorificentissimum  et  etiam 
jucundissimum,  cum  voluntas  Dei  non 
possit  non  esse  bona  et  optima  et  ipsi 
etiam  creaturae  suse  desiderabilissima;  fit 
tamen  ex  naturae  nostrae  corruptione,  ut 
nec  intellectus,  quid  velit  Dominus,  clare 
cognoscat,  et  voluntas  rebellis  cognitam 
etiam  Dei  voluntatem  implere  detrectet; 
quia  scilicet  sui  juris  esse  vult  homo;  et 
quo  modo  apud  Prophetam  regium  di- 
cere  amat:  Labia  nostra  a  nobis  sunt, 
quis  noster  Dominus  est?  eodem  et  in 
actione  et  in  omni  propriarum  facultatum 
rerumque  omnium  usu  male  sanam  af- 
fectat  libertatem  sive  independentiam. 
Hinc  praecipue  omnis  mali  labes.  Cete- 
rum  in  serviendo  Deo,  in  facienda  Dei 
voluntate  ipsius  hominis  beatitudo  sita 
est.  Beati  immaculati  in  via,  qui  am- 
bulant  in  lege  Domini.  —  Instanter  ergo 
orandum:  Domine,  quid  me  vis  facere? 
Ut  sciam  —  Doce  me  facere  voluntatem 
tuam.    Ut  opere  expleam. 

Prae  ceteris  ergo  hoc  officium  ser- 
viendi  Deo,  ponderandum  est.  Nam,  prse- 
terquam  quod  in  hoc  prsesertim  difficul- 
tas  habetur  in  nobis,  officium  hoc  prae- 
stari  semper  Deo  debet  nec  unquam  in- 
termitti.  Nam  neque  actu  laudare  Deum 
semper  possumus  nec  eum  revereri  actu 
semper;  nec  enim  fert  hanc  contentionem 
mortalis  nostra  conditio:  servire  autem 
Deo,  id  est  voluntatem  ejus  facere,  et 
possumus  et  debemus  semper,  neque  ab 
hoc  officio  vacua  abire  pars  ulla  vitae 
nostrae  potest,  etiam  dormientium,  etiam 
morientium. 

Ponderato  bene  triplici  hoc  erga  Crea- 
torem  officio  considera  nihil  esse  posse 
cequius,  nihil  creaturae  rationali  honori- 
ficentius;  et  quantumvis  difficile  videri 
aliquando  possit,  esse  tamen  ejusmodi 
finem  nobis  propositum,  qui  per  Dei  be- 
nignitatem  totus  in  nostra  sit  potestate; 
et  a  quo  persequendo  et  consequendo 
nihil  extra  nos  impedire  nos  aut  prohi- 
bere  possit,  vel  si  totus  infernus  totusque 
mundus  ad  impediendum  nos  ab  hoc  of- 
ficio  praestando  conspiraret.  Qua  in  re 
summa  Creatoris  bonitas  elucet,  qui  ta- 
lem  nobis  finem  praestituerit,  cui  satis- 
facere  a  nobis  ipsis  pendeat.  Hinc  pacis 
ac  tranquillitatis  animi  in  omnibus  vitae 
casibus  plena  securitas,  cum  horum  nihil 


56  I.  Hebdomada.   Fundamentum. 


nos  prohibere  possit,  quominus  Deum 
laudemus,  Eum  revereamur,  Ei  servia- 
mus,  modo  ne  nobis  deesse  ipsi  velimus. 
Amicus  Dei  esse  si  voluero,  ecce  nunc 
fio  (S.  Aug.  Conf.). 

Est  facile  etiam  hoc  nomine,  quod 
Deus  non  successum,  ut  homines  solent, 
sed  voluntatem  solam  requirat  et  sesti- 
met,  quae  per  ejus  donum  tota  nostra  est. 
Nihil  enim  tam  facile  bonce  voluntati 
est,  quam  ipsa  sibi;  et  hcec  sufficit  Deo 
(S.  Aug.  serm.  9  de  Verb.  Domini). 

Denique  difficultatis  quidquid  inesse 
possit,  superari  facile,  immo  etiam  plane 
evanescere  necesse  est,  si  ad  conside- 
randam  utilitatem  summam  et  necessita- 
tem  finis  nostri  animum  applicemus.  Se- 
quitur  enim: 

et   per   h^ec   (hsec   agendo)    salvet 

ANIMAM    SUAM. 

per  h,£c,  haec  agendo,  —  ea,  quse 
dicta  sunt,  exsequendo. 

SALVET     ANIMAM     SUAM.       Quid     eSt     et 

quanti  salvare  animam  ?  Quid  est,  quod 
cum  tanto  bono  venire  in  comparationem 
possit?  Quid  videri  potest  difficile  ni- 
mis?  Quid  vero  etiam  non  facile,  leve, 
nihil,  ut  tantum  consequamur  bonum,  cu- 
jus  jacturam  ex  opposito  summum  ma- 
lum  excipit?    Etenim,  nisi   salvem  ani- 

mam  meam,  illam  indubitato  perdam: 
perdere  vero  animam  est  ceternum  dam- 
nari!  Nihil  est  medium,  nihil  ubi  con- 
sistere  possim,  ut  neque  salvem  animam 
meam  neque  damner.  Summa  ergo  uti- 
litas,  necessitas  summa.  Porro  finis  hic 
ultimus,  beatitudo  summa,  boni  summi 
consecutio  et  summi  mali  evitatio,  prse- 
cedentia  illa  consequitur.  Salus  animce 
ab  hoc  pendet;  si  nempe  in  hac  vita 
officia  prsedicta  erga  Deum  exsequar, 
eum  laudando,  ei  reverentiam  exhiben- 
do,  ei,  quod  caput  est,  serviendo.  Hcec, 
inquam,  agendo  salvabo  animam  meam. 

Hsec  est  infinita  illius  summi  Dei  Crea- 
toris  bonitas  ac  liberalitas,  ut  cum  sua 
laude,  reverentia,  famulatu,  meam  sum- 
mam  utilitatem  ac  plane  interminabilem 
et  infinitam  felicitatem  intimo  ac  neces- 
sario  quodam  nexu  conjunctam  esse  vo- 
luerit. 

Servire  Deo  prius  est ;  salvare  animam 
posterius:  hoc  posterius  finis  est  ulti- 
mus,  in  altera  demum  vita  consequen- 
dus;  prius  illud  finis  est  proximus  ac 
prsesentis  temporis.  —  Frustra  ergo  sunt, 
qui  de  salute  animae  semper  solliciti, 
semper  anxii,  de  hac  sola  cogitare,  de 
hac  sola  loqui  amant;  si  de  serviendo 
Deo  parum  aut  nihil  solliciti  sunt.  Hcec 
agendo  —  salvet  animam  suam.  —  Ser- 

viamus  Deo  corde  sincero  et  salutem 
de  Domini  bonitate  consecuturos  nos  non 
speremus  modo  sed  etiam  confidamus. 

Jure  merito  hic  applicari  solet  illud: 
Porro  unurn  est  necessarium.  Nam  non 
modo  omne  bonum  nostrum  in  hoc  ver- 
titur,  hoc  est  enim  omnis  homo;  —  non 
modo  hoc  solum  ad  unumquemque  spec- 
tat  et  cuique  est  personale,  cui  ipse  so- 
lus,  nemo  sine  ipso,  providere  potest: 
sed  etiam  quaecumque  actio  fiat,  si  quae- 
ritur:  num  ad  hoc  vivis?  nulla  dari  pot- 
est  adaequata  responsio,  nisi  perveniatur 
ad  illud  quod  in  hoc  Principio  et  Fun- 
damento  exponitur.  Nisi  enim  ad  hunc 
verum  et  unicum  finem,  quidquid  a  nobis 
fiat,  referatur;  vel  absurda  dicentur,  vel 
manebit  semper,  quod  ultra  quaeratur. 
Nam  et  in  actionibus  natura  sua  vel  uti- 
libus  vel  honestissimis  etiam  et  sanctis- 
simis  si  quaeratur:  num  ad  hoc  vivis? 
v.  gi  ut  litteris  des  operam?  ut  scribas? 
ut  ores?  etc;  poterit  quidem  fortasse 
dici:  etiam  ad  hoc,  sed  nequaquam  ad 
hoc  absolute:  alioqui  talis  actio  deberet 
esse  totius  vitae  nec  unquam  interrumpi, 
quod  fieri  in  nulla  potest.  At  servire 
Deo  officium  est  omnis  temporis  ac  plene 
respondet  ultimae  quaestioni:  numadhoc 
vivis?  immo  vel  in  moriente  valet:  Sive 
enim    vivimus    sive   morimur,    Domini 

sumus.  Illi  servire  seu  vivendo  seu 
moriendo  necesse  est.  Hoc  ergo  unum 
necessarium. 

Principii  hujus  applicatio  practica  va- 
ria  erit  pro  personarum  varietate.  — 
Quid  hoc  ad  servitium  Dei?  Quid  hoc 
ad  vitam  ceternam  ?  Varia  pro  varietate 
circumstantiarum,  vicissitudinum,  deside- 
riorum  etiam,  quibus  probabiliter  impli- 
cantur,  qui  Exercitiis  dant  operam,  Prae- 
lati,  Sacerdotes,  Ecclesiastici,  Religiosi, 
Sseculares,  Nobiles,  Litterati,  Mercatores, 
Artifices,  Milites,  Juvenes,  Senes  etc. 
Servire  Deo  quisque  necessario  debet  in 
primis  (quod  commune  omnibus)  ut  homoy 
ut  Christianus;  —  tum  praeterea  hic  ut 
Sacerdos,  —  ille  ut  Religiosus,  —  ut  con- 
stitutus  in  tali  gradu,  —  officio  tali,  etc. 
—  Sane  amplissimus  hic  aperitur  campus 
considerationi  maxime  practicae.  Notum 
fac  mihi,  Domine,  finem  meum  .  .  .  ut 

SCIAM    QUID   DESIT    MIHI. 


II.  Finis  creaturarum. 

ET  RELIQUA  SUPER  FACIEM  TERRiE  (sita) 
CREATA  SUNT  PROPTER  HOMINEM,  ET  UT  EUM 
JUVENT  IN  PROSECUTIONE  FINIS,  OB  QUEM 
CREATUS  EST. 

RELIQUA    SUPER   FACIEM   TERRiE   —    in- 

telliguntur  a  S.  Patre,  ut  ex  consequen- 

tibus  patet,  non  modo  creaturce  Dei  pro- 
prie  sic  dictae,  ut  animalia,  fruges,  plantae, 
et  cetera,  quae  sunt  super  terram,  sed 
omnia  omnino,  quae  extra  Deum  sunt; 
inter  quae  etiam  rerum  humanarum,  to- 
tiusque  adeo  hujus  universi  orbis  vicis- 
situdines  censentur,  omnia  plane,  tum 
quae  bona  dicuntur,  tum  quae  mala.  At- 
que  haec  quidem  mala,  licet  a  Creatore 
in  originario  hominis  statu  non  fuerint 
intenta,  tamen  post  hominis  lapsum,  in 
hoc  novo  ordine  Providentiae ,  merito 
etiam  creata  dicuntur,  eo  sensu,  quatenus 
scilicet  quaecumque  Deus  creavit  bona, 
creata  tamen  sunt  omnia  non  sine  im- 
perfectionibus  ac  defectibus,  quorum  qui- 
dem  defectuum  seu  imperfectionum  ef- 
fectus  Deus  Creator  vel  intendit  vel  per- 
mittit.  Quo  sensu  in  Scripturis  dicitur: 
Ego  Dominus  .  .  .  creans  tenebras  .  .  . 
creans  malum  (Is.  45.);  et  ea  quae  toties 
de  calamitatibus  etiam  publicis  deque 
ipsis  adeo  sceleribus  hominum  leguntur: 
Adducam  super  eos  etc.  —  A  Domino 
exiit  verbum  hoc;  et  alia  hujusmodi. 

CREATA  SUNT  PROPTER  HOMINEM. 

1.  propter  hominem.  —  Homo  in 
aspectabilis  hujus  mundi  creatione  finis 
cst  Creatoris.    Itaque  in  primis  illa  om- 

nia  creavit,  domicilium  paravit  et  affatim 
omni,  ut  ita  dicam,  supellectili  instruxit 
et  adornavit;  tum  hominem  creavit,  qui 
his  omnibus  prseesset  eisque  uteretur. 

2.     PROPTER     HOMINEM.     —     Ut    homo 

propter  Deum,  ita  ista  propter  hominem. 
Sine  homine,  sine  creatura  rationali  et 
corporea,  qualis  est  homo,  omnis  haec 
rerum  spectabilium  universitas,  omnia 
ista  insensata  et  irrationabilia,  fine,  qui 
sapientia  Dei  dignus  sit,  carerent. 

3.  propter  hominem.  —  Ergo  ista 
propter  hominem,  non  homo  propter  illa. 
Homo  itaque  eorum  dominus,  non  ser- 
vus;  illis  esse  superior  debet,  non  eorum 
subesse  servituti.  Utinam,  ut  natura  ita 
affectu  essemus  semper  creaturis  omni- 
bus  superiores! 

4.  propter  hominem.  —  Ut  homini 
serviant,  ejus  scilicet  necessitati  —  uti- 
litati  —  oblectationi  etiam,  et  vero,  — 
ut  occupationem  praebeant,  qua  homo 
pro  sua  natura,  qua  animal  rationale  crea- 
tus  est,  omnino  indiget.  Nam  et  in  statu 
naturae  integrae  Adam  a  providissimo 
Creatore  positus  erat  in  Paradiso  vo- 
luptatiSj  ut  operaretur  et  custodiret 
illum.  Admiranda  Creatoris  in  hominem 
tum  liberalitas  tum  providentia !  —  Quod 
si  in  praesenti  rerum  ordine,  post  hominis 
lapsum,  multa  sunt,  quse  poenam  homini 

inferant,  etiam  haec  ipsa  merito  creata 
dicuntur  propter  hominem,  ut  eum  sci- 
licet  et  a  peccato  purgent  et  virtutis 
exercendae  occasionem  praebeant:  quae 
duo  homini  lapso  non  utilia  modo,  sed 
maxime  necessaria  sunt.  Praesertim  cum 
ultimus  creaturarum  finis  sit,  qui  sequitur. 

ET  UT  EUM  JUVENT  IN  PROSECUTIONE 
FINIS,  OB  QUEM  CREATUS  EST. 

Juvent  scilicet,  1.  ad  serviendum  Deo 
in  hac  vita,  qui  proximus  est  hominis 
finis;  2.  ad  salvandam  animam  suam, 
qui  finis.est  hominis  ultimus. 

Porro  huic  fini,  quem  tum  sibi  tum 
homini  Creator  in  harum  rerum  omnium 
creatione  proposuit,  respondere  homo  in 
usu  creaturarum  tribus  modis  potest  ac 
debet. 

1.  Contemplatione,  ascendendo  ex  con- 
sideratione  creaturarum  ad  cognitionem 
Creatoris;  invisibilia  enim  ipsius  per  ea, 
quce  facta  sunt,  intellecta  conspiciuntur ; 
ad  cognitionem,  inquam,  illius  increate 
sapientiae,  potentiae,  bonitatis,  pulchritu- 
dinis  etc. 

2.  Usu,  illis  pro  necessitate,  utilitate, 
honesta  etiam  oblectatione  et  pro  facul- 
tatum  suarum  seu  corporis  seu  animi 
exercitatione  recte  utendo.  Item,  si  mo- 
lestae,  tolerando  patienter. 

3.  Abstinentia,  ab  earum  usu,  si  de- 
lectabiles,  temperantise  et  mortificationis 
virtute  abstinendo. 

Ex  his  tribus  modis  primus  absque 
dubio  est  nobilissimus;  secundus  com- 
munis;  tertius,  cujus  applicatio  in  statu 
natune  fntegrae  ex  Creatoris  praecepto 
erat  minima  atque  facillima,  in  praesenti 
statu  naturae  corruptae  maxime  necessa- 
rius  est,  ejusque  frequens  esse  debet 
usus  ac  vix  non  assiduus:  adeo  ut  nisi 
tertium  hunc  (abstinentise)  modum  in 
creaturarum  usu  exerceamus,  nunquam 
simus  futuri  fideles  ac  moderati  in  se- 
cundo,  ad  primum  vero  exercendum  fu- 
turi  simus  prorsus  inepti.  Nisi  enim 
homo  in  usu  creaturarum  sibi  imperet 
propriaeque  voluntati  et  inclinationi  na- 
turae  multa  neget,  certo  certius  in  illa- 
rum  usu  modum  excedet,  neque  ex  il- 
larum  consideratione  ad  Creatorem  ascen- 
dere  poterit,  sed  iis  ipsis  haerebit  affixus. 
Si  dederis  animce  tuce  concupiscentias 
ejus,  faciet  te  in  gaudium  inimicis  tuis 
(Eccli.  18). 

Denique  ad  primum,  quem  diximus, 
modum  contemplationis  illud  pertinet,  ut 
ex  omnibus,  quae  videmus,  seu  bona  sint, 
seu  mala,  ad  bona  et  mala  invisibilia 
consideranda  mente  assurgamus,  visibilia 
aspiciamus  ut  imagines  invisibilium,  prae- 

sentia  ut  imagines  futurorum.  Quo  etiam 
sensu  Propheta  dixit:  Verumtamen  in 
imagine  pertransit  homo;  et  Apostolus: 
Prceterit  figura  hujus  mundi. 

His  itaque  rationibus  reliqua  super  ter- 
ram  sita  instrumenta  sunt  homini,  quae 
ipsi  inserviunt  eumque  juvant  ad  finem, 
quem  ipsi  Deus  proposuit  consequendum. 
—  Quam  ampla  hic  considerationis  ma- 
teria  cum  applicatione  ad  propriam  Ex- 
ercitantis  necessitatem! 

III.   Creaturarum  rectus  usus. 

UNDE  SEQUITUR  HOMINI  TANTUM  UTENDUM 
ILLIS  ESSE,  QUANTUM  IPSUM  JUVANT  AD  FINEM 
SUUM,   ET   TANTUM    DEBERE   EUM   EXPEDIRE 

(retrahere)  se  ab  illis,  quantum  ipsum  ad 
eum  (finem)  impediunt. 

Haec  est  consecutio,  quae  ex  prsemisso 
Principio  de  fine  creaturarum  sponte  sua 
fluit.  Etenim,  si  res  creatae  omnes  reli- 
quae  sunt  propter  hominem,  ut  eum  ad 
suum  finem  juvent;  profecto,  ut  illis  vel 
utamur  vel  abstineamus,  illud  prsecipue 
in  illis  spectandum  est,  an  juvent  re- 
vera  necne.  Proinde,  si  quae  vere  juvent 
ad  finem,  admittendae,  et  in  tantum  ad- 
mittendae,  in  quantum  juvant,  nec  plus 
nec  minus.  Contra,  si  quae  ad  finem 
impediant,    vitandae,    rejiciendae,    et  in 

tantum  vitandae,  in  quantam  impediunt, 
nec  plus  nec  minus.  Haec  enim  est 
ratio  eorum,  quae  media  sunt,  quae  in- 
strumenta  sunt,  ut  illud  praecipue,  imo 
vero  illud  unice  in  illis  spectetur,  an  et 
quantum  media  sint,  instrumenta  sint, 
apta  et  idonea  ad  finem,  ad  opus.  Si 
apta,  si  idonea  non  sint,  jam  media  non 
sunt,  instrumenta  non  sunt;  multoque 
minus,  si  ad  finem,  si  ad  opus,  quod  ex- 
sequendum  est,  impediant. 

Hoc  verae  sapientiae  principium  est, 
cujus  applicatione  practica  vita  vere  ac 
proprie  ordinatur  secundum  rectam  ra- 
tionem ;  ut  sciiicet  finis  prae  oculis  ha- 
beatur  semper  ut  finis,  media  ut  media, 
nec  nisi  ut  media.  Fine  semel  rite  in- 
tellecto  ac  praestituto,  media  ad  finem 
propter  solum  finem  appetenda  et  adhi- 
benda. 

Porro  hujus  Principii  practici  applicatio 
propemodum  est  infinita.  Et  vix  fieri 
potest,  ut  serio  quis  Principium  hoc  ad 
vitae  suae  rationem  applicare  incipiat,  quin 
mox  inordinationem  multiplicem  in  omni 
vita  sua  deprehendat.  Quia  enim  homo 
verum  hunc  finem  creaturarum  omnium 
e  mente  ac  memoria  elabi  sibi  plerum- 
que  sinit,  et  solum  ferme,  quid  placeat, 
quid  displiceat,  cogitare  et  considerare 
ante  omnia  consuevit;   hinc  inordinatio, 

Exercitia  spiritualia.  3 

hinc  imperfectio  omnis,  hinc  peccata. 
Sane,  placeant  illse  sensui,  vel  displice- 
ant,  haec  ratio  illis  utendi  vel  non  utendi 
profecto  est  nulla.  Nam  et  quse  placent, 
possunt  impedire  et  persaepe  impediunt; 
et  quae  displicent,  possunt  juvare,  et 
persaepe  juvant,  et  plerumque  juvant  ma- 
xime,  nec  raro  juvant  unice.  At  nos 
plerumque  adversa  sensui  fugimus,  hor- 
remus,  minus  iis  utimur;  sensui  jucunda 
appetimus,  quaerimus,  admittimus,  iis  uti- 
mur  aut  etiam  fruimur  nec  modum  ser- 
vantes  nec  ordinem.  Hinc  omnis  mali 
labes! 

Est  autem  etiam  haec  applicatio  facienda 
pro  ratione  personarum.  Nam  aeque  ad 
homines  mundanos  pertinet,  ut  peccato- 
rum  coeno  immersi  aliquando  se  respi- 
ciant;  et  ad  vitae  spiritualis  ac  perfectae 
sectatores,  ut  perfectionis  impedimenta 
tollant. 

Quod  vero  dicitur:  tantum  —  quan- 

TUM     —     NEC    PLUS     —     NEC    MINUS     — 

ejusmodi  est,  ut  perfectionem  altissimam 
comprehendat.  Quam  cum  videamus 
prorsus  homine,  qui  ratione  utatur,  di- 
gnam,  quamque  vel  sola  ratio  ab  homine 
requirat  (ab  homine,  inquam,  quid  vero 
a  Christiano,  a  Religioso?),  quis  erit, 
qui  jam  hinc  videre  non  incipiat,  quam 
multum    sibi    desit?     Notum  fac   mihi, 

Domine ,  finem  meum,  ut  sciam,  quid 
desit  mihi. 

IV.  Conclusio  practica  et  medium. 

QUAPROPTER  NECESSE  EST  FACERE  NOS 
INDIFFERENTES  ERGA  RES  CREATAS  OMNES, 
QUANTUM  PERMISSUM  EST  LIBERTATI  NOSTRI 
LIBERI  ARBITRII  ET  NON  EST  EI  PROHIBITUM, 
ADEO  UT  NON  VELIMUS  EX  PARTE  NOSTRA 
MAGIS  SANITATEM  QUAM  INFIRMITATEM,  DIVI- 
TIAS  QUAM  PAUPERTATEM,  HONOREM  QUAM 
IGNOMINIAM,  VITAM  LONGAM  QUAM  BREVEM, 
ET  CONSEQUENTER IN  CETERIS  OMNIBUS,  UNICE 
DESIDERANDO  ET  ELIGENDO  EA,  QVJE  MAGIS 
NOBIS  CONDUCANT  AD  FINEM,  OB  QUEM  CRE- 
ATI  SUMUS. 

quapropter,  et  ut  hoc  consequamur, 
ut  tam  ordinate  agatnus  in  usu  creatura- 
rum,    necesse    est   facere   (exhibere) 

NOS    INDIFFERENTES    ERGA    RES   CREATAS 

omnes.  —  Haec  est  conclusio  practica 
ex  praecedentibus  legitime  deducta,  qua 
simul  medium  proponitur,  quo  ad  illam 
perfectionem,  quae  supra  dicta  est,  eniti 
debemus;  scilicet  docemur  animi  dispo- 
sitionem,  sine  qua  nunquam  poterimus 
regulam  illam  servare,  utendi  videlicet 
creaturis  vel  non  utendi,  tantum,  quan- 
tum  vel  juvant  vel  impediunt;  nec  plus 

NEC   MINUS.    Ad   hoC   NECESSE  EST,   N.  B. 

necesse  est,  medium  omnino  necessari- 

3* 

umy  facere  (exhibere)  nos  indifferentes 
erga  res  creatas  omnes.  Res  omnes 
creatae  per  se  indifferentes  sunt;  pos- 
sunt  enim  omnes  aeque  obesse  ac  prod- 
esse  ad  finem.  Hanc  veritatem  vel  ipsa 
philosophia  lumine  naturali  cognovit,  cum 
omnia  ista  nec  bona  nec  mala  proprie 
dicenda  esse  docuit  sed  ddidcpoga,  indif- 
ferentia.  Nobis  vero  fide  illustratis  haec 
eadem  veritas  ita  perspecta  est,  ut,  si 
cuicumque  Deus  ipse  optionem  daret,  ut 
eligeret,  quod  vellet,  praemissa  ista  quae- 
stione:  Quodnam  ex  his  tibi  melius,  tibi 
opportunius  ad  finem  ceternce  salutis 
tuce  futurum  est?  nemo  sit,  qui  non  in- 
telligat,  ab  eo,  qui  modo  rationis  com- 
pos  sit,  aliud  responderi  non  posse  nisi: 
nesciOj  Domine,  tu  scis.  Quod  cum  ita 
sit,  nihil  profecto  esse  potest  aequius, 
nihil  opportunius  nobis  ad  salutem,  nihil 
verae  sapientiae  magis  conforme,  quam 
ut  plane  indifferentes  nos  exhibeamus 
erga  res  creatas  omnes. 

QUANTUM  PERMISSUM  EST  LIBERTATI  NO- 
STRI  LIBERI  ARBITRII  ET  NON  EST  EI  PROHIBI- 

tum.  —  Haec  clausula  merito  apponitur; 
quia,  licet  omnia  per  se  indifferentia  sint, 
relate  tamen  ad  nos  et  in  particulari 
sumpta  multa  sunt,  quae  cavere  ac  pro 
viribus  repellere,  multa  item,  quae  curare 
vel   conservare  lege  divina,    officii  ra- 

tione,  justitia,  charitate  jubemur:  quae  proin 
relate  ad  nos  vere  vel  bona  sunt  vel 
malcij  in  quibus  propterea  indifferentes 
nos  esse  libertati  arbitrii  nostri  permis- 
sum  non  est.  Ubi  enim  voluntas  Dei, 
vel  prohibentis  aliquid  admittere  vel  ju- 
bentis  intervenit,  illud  nos  omnino  velle 
aut  nolle  necesse  est,  quod  velit  vel 
nolit  Deus.  —  Hoc  eodem  sensu  infra 
interponuntur  illa  verba:  exparte  nostra, 
id  est,  quantum  in  nobis  est,  quantum  a 
nobis,  a  nostra  voluntate  pendet. 

ADEO  UT  NON  VELIMUS  EX  PARTE  NOSTRA 
MAGIS  SANITATEM  QUAM  INFIRMITATEM,  DIVI- 
TIAS  QUAM  PAUPERTATEM,  HONOREM  QUAM 
IGNOMINIAM,  VITAM  LONGAM  QUAM  BREVEM. 

—  Ad  particularia  descendit  S.  P.  et  qua- 
tuor  rerum  genera,  quae  paucis  plurima 
comprehendunt,  enumerat,  ad  quse  hanc 
de  indifferentia  doctrinam  applicare  de- 
bemus. 

non  velimus.  Intelligitur  animi  dispo- 
sitio,  voluntatis  determinatio  ex  parte 
nostra.  Non  quceramus,  recte  quidem 
diceretur  de  paupertate  ac  de  divitiis; 
itemque  de  honore  et  ignominia;  haec 
enim  plane  indifferentia  sunt.  De  sani- 
tate  autem  ac  de  infirmitate;  de  vita 
item  longa  vel  brevi,  cum  haec  alterius 
sint  ordinis,  et  sanitatis  ac  vitee  conser- 
vatio  arbitrio  nostro  relicta  non  sit,  sed 

sub  praeceptum  cadat,  qu^erere  infirmi- 
tatem,  qu^rere  vitam  brevem  utiquc 
non  licet;  velle  tamen  ex  parte  nostra 
sanitatem  magis  quam  infirmitatem,  vi- 
tam  longam  quam  brevem  merito  prohi- 
bemur;  semper  enim  necessaria  est  animi 
dispositio  ex  parte  nostra  indifferens  ad 
haec  ut  ad  alia  quaevis,  quae  in  nostra 
potestate  sita  non  sunt,  sed  a  Dei  pro- 
videntia  omnia  omnino  gubernantis  pen- 
dent,  qui  solus  novit,  quid  cuique  ad  ul- 
timum  finem  consequendum  opportunius 
sit,  quid  unumquemque  adjuturum  sit 
magis,  quid  impediturum.  Sane,  divitice 
et  honores  paucis  quibusdam  multorum 
meritorum  occasionem  praebuerunt,  pluri- 
mis  contra  ruinam  pepererunt  ac  damna- 
tionem;  alii  per  paupertatem  et  ignomi- 
niam  salvi  facti  sunt;  infirmitas  item 
saluti  plurimis  fuit,  et  prcematura  mors 
non  paucos  in  aeternam  vitam  asseruit: 
dum  aliis  sanitas  ac  vita  longa  et  glo- 
riae  Dei  amplificandae  et  meritis  quam- 
plurimis  sibi  in  beatam  aeternitatem  col- 
ligendis  mirifice  inservivit.  Nobis  autem, 
quid  ex  his  omnibus  maxime  profuturum 
nobis  ad  finem  nostrum  sit,  ignorantibus, 
aliud  nihil  restat,  si  sapimus,  nisi  ut  nec 
unum  velimus  magis  nec  alterum,  sed 
Deo  fidenter  nos  plena  animi,  voluntatis, 
inquam,  indifferentia  committamus.  Illud 

vero  pro  indubitato  teneamus,  si  Deo 
dante  adversa  tolerare  contingat,  in  illis 
maxime  futuram  nobis  occasionem  exhi- 
bendi  Deo  Domino  triplex  illud  officium 
laudis,  reverentice  et  famulatus  modo 
praeclarissimo  et  heroico,  ac  proin  etiam 
salutem  nostram  in  tuto  collocandi. 

ET  CONSEQUENTER   IN    CETERIS  OMNIBUS. 

—  His  verbis  necessitas  ista  exhibendi 
nos  indifferentes  extenditur  ad  alia  om- 
nia,  quae  forte  ad  quatuor  illa  genera 
reduci  non  possunt,  et  sane  sunt  quam- 
plurima.  —  Profecto  indifferentiae  hujus 
exercendae  materia  sunt  etiam  talenta 
ac  dotes  naturales,  plures,  pauciores  — 
dona  quin  etiam  supernaturalia  —  con- 
solationes  ac  desolationes  —  item  vitce 
conditio  ac  status  —  locus  habitationis 

—  officium  —  officii  occupationes  ac 
modi  —  socii  etiam,  quibuscum  viven- 
dum  sit,  eorumque  habitudines  ac  mores 

—  rerum  denique  omnium  successus  seu 
prosperi  seu  adversi  —  nec  nostrarum 
modo  rerum,  sed  alienarum  etiam  — 
eorum  praesertim,  qui  nobis  quacumque 
ratione  conjuncti  sunt  —  horum  fortunce 

—  vicissitudines  —  vita  ipsa  —  res 
denique  omnes  privatce  —  publicce.  — 
Omnia  haec  et  alia  prorsus  infinita  ad 
illa  Reliqua  super  terram  sita  pertinent, 
et  ad  omnia  extendat  se  necesse  est  in- 

differentia  nostra,  —  sive  grata  illa  sint 
naturae  sive  ingrata  —  semper  utique, 
ut  supra  dictum  est,  quantum  permissum 
est  libertati  arbitrii  nostri  et  non  est 
ei  prohibitum. 

UNICE  DESIDERANDO  ET  ELIGENDO,  QtL£ 
MAGIS  NOBIS  CONDUCANT  AD  FINEM.  —  De- 

siderium  latius  patet  quam  electio;  sed 
sive  eligendi  potestas  sit,  aut  necessitas 
eligendi  urgeat,  ut  in  multis  quotidie  usu 
venit,  sive  desiderii  solius  adsit  copia, 
regula  verse  sapientiae  eadem  semper, 
ut  unice  illud  spectetur,  quod  magis  con- 
ducat  ad  finem. 

Jam  quis  non  videat,  quam  late  pateat 
hujus  doctrinae  applicatio,  quantae  etiam 
perfectionis  sit  ejus  exercitium?  Praeter- 
ea,  cum  illud  plerumque  contingat,  ut 
quae  naturaliter  placent,  ea  minus  con- 
ducant  ad  finem  nostrum;  et  contra,  quae 
displicent,  plerumque  conducant  magis: 
quam  clare  vel  ex  ipso  hoc  Principio 
elucet  necessitas  abnegationis  ac  mor- 
tificationis,  qua  voluntas  nostra  virtutis 
amore  a  rebus  sibi  gratis  abstinere  et 
ingratas  amplecti  vel  invita  assuescat? 
Quod  item  philosophia  agnovit  et  docuit 
vulgato  illo  praecepto :  sustine  et  abstine. 
Frustra  enimvero  est,  quisquis  sine  hac 
mortificatione  ad  illam,  quam  hic  doce- 
mur,  indifferentiam  pervenire  se  posse 


I.  Hebdomada.   Fundamentum.  73 


arbitretur;  cum  in  ista  mortificatione  vel 
sola  vel  potissimum  consistat  illud  facere 
nos  (exhibere  nos)  indifferentes. 

Ceterum,  explere,  quae  Fundamentum 
requirit,  non  est  nisi  per  Christi  gra- 
tiam;  et  quantumvis  evidentia  sint  prin- 
cipia,  juxta  quae  gubernare  se  homo 
ratione  prseditus  debet,  tamen  voluntatis 
infirmitas  absque  Christi  gratia  ad  ea 
opere  sequenda  nunquam  valebit.  Quod 
quidem,  ut  initio  hujus  explanationis  prae- 
monuimus,  ita  hoc  loco  iterum  monuisse 
juvat,  ne  quis  sibi  viribusque  suis  in  re- 
bus  tam  clare  perspectis  male  fidens, 
triste  illud  experiri  cogatur:  Video  me- 
liora  proboque;  deteriora  sequor.  Oran- 
dum  ergo  est  omnibus,  ut  et,  quce  agenda 
sunt,  videantj  et  ad  implenda,  quce  vi~ 
derint,  convalescant.  (Oratio  Ecclesiae 
Dominica  infra  Oct.  Epiph.) 

EXAMEN  PARTICULARE 

et    quotidianum ;    continet    in    se    tria 

tempora,  et  examinationem  sui  bis  [quo- 

tidiej  faciendam. 

Primum  tempus  est,  quod  mane,  sta- 
tim  ac  [e  strato]  surgit  homo,  proponere 
debet  cavere  diligenter  ab  illo  peccato1) 

*)  Ab  illo  peccato  particulari  vel  defectu. 
—  Itaque  Examinis  particularis  materia  sunt 
peccata  et  defectus  quicumque  seu  imper- 
fectiones,  id  quod  revera  praxis  habet  com- 
munis  inde  a  S.  P.  N.  temporibus,  ut  ex 
historiis  nostris  satis  constat.  —  Atque  hic 
notare  juverit,  omnem  Examinis  particularis 
materiam  commode  revocari  posse  ad  tria 
illa,  quae  Sacerdos  hostiam  offerens  com- 
memorat,   cum   dicit:   pro  innwnerabilibus 

PECCATIS    et   OFFENSIONIBUS    et  NEGLIGENTIIS 

meis.    Erunt  ergo  Examinis   hujus  materia: 

1.  Peccata  quaevis,  seu  gravia,  seu  levia, 
in  quse  prolabi  hominem  frequentius  accidat, 
sive  cogitationis  sint,  sive  verborum,  siye 
operum,  sive  etiam  omissionis.  Peccata,  in- 
telligo  culpas  proprie  sic  dictas. 

2.  Offensiones,  culpae  minus  proprie  dic- 
tae,  seu  involuntariae,  in  quas  scilicet  offen- 
derc  fragilitatem  nostram  in  tot  tamque  variis 

particulari   vel   defectu,   a   quo   se  vult 
corrigere  et  emendare. 

Secundum  [tempus  est]  post  prandium, 
[quo  debet]  petere  homo  a  Deo  Domino 
nostro   id,   quod  vult2)   [cupit],   scilicet 


vitae  hujus  casibus  pronum  est,  ferme  ut  per 
viam  salebrosam  incedenti  frequenter  offen- 
dere  seu  impingere  vel  nolenti  accidit.  Et 
tamen  cautius  incedendo,  offensiones  hujus- 
modi  minuere  Examinis  particularis  ope  Dei 
famulus  potest  et  debet.  Postulatur  enim 
a  nobis,  ut  solliciti  ambulemus  cum  Domino 
Deo  nostro  (Mich.  6). 

3.  Negligentiae,  ese,  quae  ad  rationem  qui- 
dem  peccati  omissionis  non  pertingunt,  sed 
in  actiones  nostras  irrepere  easque  si  minus 
vitiare  omnino,  tamen  imperfectas  minusque 
acceptas  Deo  reddere  solent;  suntque  pro- 
fecto  innumerae,  sive  intentionis  puritatem 
et  intentionem  spectes,  sive  modos  omnes, 
quibus  actiones  nostras  ornari  ac  perfici  in 
Dei  conspectu  decet  pro  mensura  luminis  et 
gratiae  nobis  a  Domino  communicatae.  Ap- 
plicandum  ergo  Examen  particulare:  1.  Ad 
tollenda  peccata.  —  2.  Ad  tollendas  vel  certe 
minuendas  offensiones.  —  3.  Ad  tollendas 
vel  certe  minuendas  negligentias  per  earum 
virtutum  exercitia,  quibus  exornari  actiones 
singulas  omnemque  vitam  nostram  oportet. 

2)  Id  quod  vult  (cupit),  scilicet.  —  Verba 
hsec  passim  a  S.  Patre  usurpari  solent,  ubi 

gratiam,  ut  recordetur,  quoties  lapsus  sit 
in  illud  peccatum  particulare  vel  defec- 
tum,  et  ut  se  emendet  in  posterum;  et 
consequenter  faciat  primum  examen,  ex- 
igens  rationem  ab  anima  sua  de  illa  re 
proposita  et  particulari ,  a  qua  se  vult 
corrigere  et  emendare,  discurrendo  per 


de  gratia  peculiari  a  Deo  petenda  sermo 
incidit.  Videtur  velle  nos  admonere,  ut  ante 
orationem  diligenter  cogitemus,  quid  illud 
sit,  quod  hic  et  nunc  impetrare  a  Domino 
cupimus.  —  Gratia  vero  peculiaris,  quam 
hic  postulare  docemur,  ut  alias  semper  duplex 
est:  scilicet  non  modo  luminis,  ut  cognosca- 
mus  lapsus  nostros  eosve  in  memoriam  re- 
vocemus,  verum  etiam  auxilii,  ut  reipsa  nos 
emendemus  in  posterum.  Nimirum  de  om- 
nipotentis  et  misericordis  Dei  munere  venit, 
ut  sibi  a  fidelibus  suis  digne  et  laudabiliter 
serviatur.  Ejus  proin  gratia  imploranda,  qua 
ad  Ejus  promissiones  sine  offensione  cur- 
ramus,  ut  loquitur  Ecclesia  in  oratione  Do- 
minicae  XII  post  Pentecosten.  —  De  re  per 
se  satis  omnibus  nota  et  plane  certa  per 
fidem  monere  hoc  loco  placuit:  quod  for- 
tasse  nulla  re  magis  Examinis  particularis 
fructus  solidus  impediri  soleat,  quam  quod 
occulta  quadam  aut  non  satis  observata  prse- 
sumptione  in  propositis  nostris  et  industriis 
confidamus;  cum  tamen  omnis  sufficientia 
nostra  cx  Deo  sit  (2  Cor.  3). 

horas  singulas  vel  perz)  tempora  sin- 
gula,  incipiendo  ab  hora,  qua  surrexit, 
usque  ad  horam  et  momentum  examinis 
oraesentis,  et  faciat  [notet]  in  prima  linea 
subsequentis]  figurae  totidem  puncta, 
quoties  in  illud  peccatum  particulare  seu 
defectum  incurrerit,  ac  postea  proponat 
denuo  emendare  se  usque  ad  alterum 
examen,  quod  faciet. 

•  Tertium  tempus,  post  coenam,  [quo]  fiet 
secundum  examen  eodem  modo  per  ho- 
ras  singulas,  incipiendo  a  primo  examine 
usque  ad  secundum  praesens,  et  faciat 
notet]  in  secunda  linea  ejusdem  figurae 
:otidem  puncta,  quoties  incurrerit  in  illud 
particulare  peccatum  seu  defectum. 

Sequuntur  quatuor  Additiones  ad  citius 

tollendum  illud  peccatum  seu  defectum 

fillumj  particularem. 

Prima  Additio  est,  ut,  quotiescumque 
homo  cadat  in   illud  peccatum  seu  [in] 

3)  Per  horas  singulas  vel  per  tempora 
singula.  —  Per  horas  vel  per  tempora  sin- 
gula,  commode  fieri  etiam  potest  per  actio- 
nes  singulas,  quae  per  tempus  illud,  quod 
sub  examen  venit,  sibi  aliae  atque  alise 
successerunt;  non  omissis  tamen  intervallis 
temporum  ab  una  actione  ad  alteram. 

defectum  [illum]  particularem,  pectori 
manum  admoveat,  dolens,  quod  cecide- 
rit;  id  quod  fieri  potest  etiam  coram 
multis,  quin  advertant,  quid  faciat. 

Secunda,  cum  prima  linea  figurae  si- 
gnificet  primum  examen  et  secunda  linea 
secundum  examen,  videat  [observet]  sub 
noctem,  an  sit  emendatio  a  prima  linea 
ad  secundam,4)  id  est,  a  primo  examine 
ad  secundum. 

Tertia,  conferre  secundum  diem  cum 
primo,  id  est,  duo  examina  diei  praesen- 
tis  cum  aliis  duobus  examinibus  diei  prae- 
cedentis,  et  videre  [observare],  an  ab 
uno  die  ad  alterum  se  emendaverit. 

Quarta  Additio,  conferre  unam  hebdo- 
madam  cum  altera  et  videre  [observare], 
an  se  emendaverit  in  praesenti  hebdo- 
mada  plus,  quam  in  prima  praeterita. 

Notandum  est,  primam  [lineam  figurae] 
D  =  majusGulam,  quse  sequitur,  signifi- 


.  4)  A  prima  linea  ad  secundam  etc.  — 
Antiqua  versio  litteralis  ms.  habet:  in  se- 
cunda  linea  plus  quam.  in  prima,  hoc  est, 
in  secundo  examine  plus  quam  in  primo. 
—  Jam  enim  et  in  prima  linea  seu  in  primo 
examine  emendatio  subsecuta  merito  suppo- 
nitur;  quippe  necessarius  fructus  primi  pro- 
positi. 

care  Dominicam,  secundam  minorem  di- 
em  lunae,  tertiam  diem  martis,  et  ita 
consequenter. 


D 

EXAMEN  CONSCIENTLE 
GENERALEb) 

ad  purgandum  se  et  ad  melius  Confi- 

tendum. 

Prcesuppono  esse  tres  cogitationes  in 
me:*)  scilicet  unam  meam  propriam,  quae 
exsurgit  ex  mea  mera  libertate  et  vo- 
luntate,  ac  duas  alias,  quae  adveniunt 
extrinsecus:  alteram,  quae  venit  a  bono 
spiritu,  et  alteram  [quae]  a  malo. 

5)  In  vulgata  Examinis  generalis  versione, 
quibusdam  in  locis  aliqua  addita  vel  inter- 
serta  sunt,  majoris  perspicuitatis  gratia.  — 
Simile  quid,  tum  in  prsecedentibus  obser- 
vare  licuit,  tum  in  sequentibus  deinceps  li- 
cebit.   Semel  id  hoc  loco  monuisse  sufficiat. 

6)  Esse  tres  cogitationes  in  me,  —  seu 
triplex  cogitationum  genus.  —  Esse,  ita  au- 
tographum  hispanicum.  —  Incidere ,  quod 
habet  vulgata  versio,  posset  intelligi  de  qua- 
vis  cogitatione  seu  evagatione  mentis  mo- 
mentanea,  in  qua  nulla  fiat  mora,  nulla  ad- 
vertentia,  in  qua  voluntas  nullam  habeat  par- 
tem.  At  de  istiusmodi  cogitationibus  hic 
non  agitur.  —  Notatu  dignum  est  etiam,  a 
S.  P.  dici:  in  me,  in  prima  persona,  quod 
et  alias  observari  poterit.  Juvat  hic  modus 
loquendi,  ut  qui  exercetur  de  se  solo  cogi- 
tet,  sibi  res  applicet,  dicatque  sibi:  tu  es 
ille  vir. 

De  Cogitatione. 

Duo  sunt  modi  merendi  in  mala  cogi- 
tatione,  quce  advenit  extrinsecus. 

[Primo],  verbi  gratia  advenit  cogitatio 
de  committendo  peccato  mortali,  cui  co- 
gitatjoni  resisto  in  promptu,  et  [illa] 
victd  manet. 

Secundus  modus  merendi  est,  quando 
mihi  venit  illa  eadem  mala  cogitatio,  et 
ego  illi  resisto,  et  [ea]  iterum  atque  ite- 
rum  ad  me  redit,  et  ego  semper  resisto, 
donec  illa  cogitatio  victa  recedat;  et  hic 
secundus  modus  majoris  est  meriti  quam 
primus. 

Venialiter  peccatur,  quando  eadem  co- 
gitatio  peccandi  mortaliter  venit,  et  homo 
ei  praebet  aures,  aliquantulum  ei  immo- 
rando  vel  recipiendo  aliquam  delectatio- 
nem  sensus,  vel  ubi  sit  [interveniat]  aliqua 
negligentia  in  rejicienda  tali  cogitatione. 7) 

7)  Notum  est  hanc  praesertim  doctrinam 
S.  Patris  de  mortalis  ac  venialis  peccati  di- 
stinctione  suspicionibus  olim  occasionem  prae- 
buisse,  eumque  propter  illam  in  judicium 
fuisse  vocatum.  Recte  autem  probat  Suarez 
(t.  IV,  de  Relig.  lib.  IX,  c.  V,  n.  13),  ex  verbis 
S.  Patris,  omnem  consensum  hoc  loco  om- 
nino  excludi,  ac  solam  negligentiam  aliquam 
admitti,  qua  venialiter,  non  mortaliter  pec- 
cetur. 

Duo  sunt  modi  peccandi  mortaliter. 

Primus  est,  quando  homo  praebet  con- 
sensum  malae  cogitationi  ad  operandum 
postea  sicut  consensit  [juxta  consensum], 
vel  ad  eam  opere  exsequendam,  si  posset. 

Secundus  modus  peccandi  mortaliter 
est,  quando  opere  completur  illud  pecca- 
tum,  et  est  gravius  [priore]  ob  tres  ra- 
tiones:  primo,  ob  longius  tempus,  se- 
cundo,  ob  majorem  intensionem,  tertio, 
ob  majus  damnum  atriusque  personce.*) 

De  Verbo. 

Non  jurandum  neque  per  Creatorem, 
neque  per  creaturam,  nisi  fuerit  cum  ve- 
ritate,  necessitate  et  reverentia.  Neces- 
sitatem  intelligo,  non  quando  affirmatur 
cum  juramento  quaecumque  veritas,  sed 
quando  [veritas  illa]  est  alicujus  momenti 


s)  Utriusque  personce.  —  Ita  proprie  in 
autographo,  quae  verba,  uti  et  quod  supra 
dicitur  de  sensus  delectatione ,  innuunt  agi 
hoc  loco  potissimum  de  cogitatione  in  ma- 
teria  sexti  praecepti.  Antiqua  versio  ms. 
sic  habet:  ob  majus  damnum  plurium  quan- 
doque  sequens.  Ceterum  et  ab  aliis  dudum 
observatum  fuit,  et  cuivis  Examen  hoc  in- 
spicienti  patet,  nequaquam  eam  fuisse  S.  P. 
mentem,  ut  omnem  Examinis  generalis  ma- 
teriam  persequeretur. 

circa  utilitatem  animae  vel  corporis  vel 
bonorum  temporalium.  Intelligo  reveren- 
tiam,  quando  in  nominando  Creatore  ac 
Domino  suo,  [homo]  considerando  [re- 
flectendo]  religiose  observat  illum  hono- 
rem  ac  reverentiam  debitam. 

Advertendum  est,  quod,  licet  in  vano 
[falso]  juramento  peccemus  gravius  ju- 
rando  per  Creatorem,  quam  per  creatu- 
ram,  est  [tamen]  difficilius  jurare  debito 
modo,  [id  est]  cum  veritate,  necessitate 
et  reverentia,  per  creaturam,  quam  per 
Creatorem  ob  rationes  sequentes. 

Prima,  quando  volumus  Jurare9)  per 
aliquam  creaturam,  in  illo  [actu],  dum 
nominare  volumus  creaturam,  [haec  crea- 
tura,  vel  istud  velle  jurare  per  creatu- 
ram]  non  adeo  reddit  nos  attentos  et 
cautos  ad  dicendam  veritatem  vel  ad  il- 
lam  cum  necessitate  affirmandam,  sicuti 
dum  nominare  volumus  Dominum  et 
Creatorem  rerum  omnium. 

Secunda  est,  quia  jurando  per  creatu- 
ram  non  est  tam  facile  exhibere  reve- 
rentiam  et  honorem  Creatori,  sicut  ju- 
rando  [per  Deum]   et  nominando  ipsum 


9)  Quando  volumus  jurare  .  .  .  nominare 
volumus.  —  Ita  clarius  exprimitur  agi  hic 
de  attentione,  quse  juramentum  prcecedere 
debet,  non  comitari  tantum. 

Creatorem  ac  Dominum;  nam  velle  no- 
minare  Deum  Dominum  nostrum,  affert 
secum  majorem  reverentiam  et  venera- 
tionem,  quam  velle  nominare  rem  crea- 
tam.  Propterea  magis  conceditur  per- 
fectis  jurare  per  creaturam,  quam  imper- 
fectis;  quia  perfecti  per  assiduam  con- 
templationem  et  illustrationem  intellectus 
considerant,  meditantur  et  contemplantur 
magis,  esse  Deum  Dominum  nostrum  in 
unaquaque  creatura  secundum  suam  pro- 
priam  essentiam,  praesentiam  et  poten- 
tiam;  atque  ita  in  jurando  per  creatu- 
ram,  sunt  magis  apti  et  dispositi  ad  ex- 
hibendum  honorem  ac  reverentiam  Crea- 
tori  ac  Domino  suo  quam  imperfecti. 

Tertia  est,  quod  in  jurando  assidue 
per  creaturam  timenda  est  idololatria 
magis  in  imperfectis,  quam  in  perfectis. 

Non  dicendum  verbum  otiosum,  quale 
intelligo,  quando  [quod  dico]  nec  mihi 
nec  alteri  prodest,  neque  ad  talem  inten- 
tionem  ordinatur;  ita  ut  in  loquendo  prop- 
ter  omne  id,  quod  prodest,  vel  [cum] 
intentio  est,  ut  prosit  [sermo]  animae 
proprise  vel  alienae  vel  corpori  vel  bonis 
temporalibus,  nunquam  sit  otiosum  [ver- 
bum],  neque  propterea  quod  quis  loquatur 
in  [de]  rebus,  cjuae  sunt  extra  statum  su- 
um,  ut  si  religiosus  quispiam  loquatur 
de  bellis  vel  mercimoniis.    Sed  in  omni- 

bus,  quae  dicta  sunt,  meritum  est,  si  bene 
ordinetur  [sermo],  et  peccatum,  si  male 
dirigatur  vel  vane  proferatur. 

Non  dicendum  quidquam  in  diffamatio- 
nem  [alterius]  vel  murmurationem;  quia 
si  [ego]  revelo  peccatum  mortale,  quod 
publicum  non  sit,  pecco  mortaliter;  si 
veniale,  venialiter;  et  si  defectum,  pate- 
facio  [meum]  proprium  defectum;  si  vero 
intentio  sit  sana,  duobus  modis  potest 
quis  loqui  de  peccato  vel  defectu  alterius. 

Primo,  quando  peccatum  publicum  est, 
sicut  meretricis  publicae,  vel  de  sententia 
in  judicio  lata,  vel  de  errore  publico, 
qui  inficit  animas  [eorum],  quibuscum  est 
conversatio. 

Secundo,  quando  peccatum  occultum 
revelatur  alicui,  ut  is  juvet  eum,  qui  in 
peccato  est,  ad  erigendum  eum  [a  lapsu], 
si  tamen  habeat  [quis]  aliquas  conjectu- 
ras  vel  rationes  probabiles,  [ob  quas  spe- 
retur]  fore,  ut  [alter]  possit  eum  juvare. 

De  Opere. 

Assumendo  pro  objecto  decem  man- 
data  [Dei],  et  prsecepta  Ecclesiae,  et  Su- 
periorum  commendationes,  quidquid  opere 
quis  facit  contra.  aliquod  ex  his  tribus, 
juxta  majorem  aut  minorem  qualitatem, 
est  majus  vel  minus  peccatum.  Intelligo 

[autem]  per  commendationes  Superio- 
rum  v.  g.  Bullas  Cruciatae  et  alia  In- 
dulta,  ut  pro  pace  [Christianorum]  con- 
fessis  et  communicatis  [concedi  solita]; 
quia  non  parum  peccatur  tunc  causam 
prcebendo,  [ut  contra  ea  agatur ,]  aut  fa- 
ciendo  contra  tam  pias  exhortationes  et 
commendationes  Superiorum  nostrorum. 

Modus  faciendi  Examen   generale ,    et 
continet  in  se  quinque  puncta. 

Primum  punctum  est,  gratias  agere 
Deo  Domino  nostro  pro  acceptis  bene- 
ficiis. 

Secundum,  petere  gratiam  ad  cogno- 
scenda  peccata  eaque  expellenda. 

Tertium,  exigere  rationem  ab  anima, 
[incipiendo]  ab  hora,  qua  surrexit  [quis], 
usque  ad  examen  praesens,  per  horas 
singulas  vel  per  singula  tempora,  ac 
primum  de  cogitatione,  deinde  de  verbo, 
ac  postea  de  opere,  eodem  ordine,  quo 
dictum  est  in  Examine  particulari. 

Quartum,  petere  veniam  a  Deo  Do- 
mino  nostro  de  defectibus  [seu  culpis]. 

Quintum,  proponere  emendationem  cum 
ejus  gratia.    Pater  noster. 

CONFESSIO  GENERALIS  CUM 
COMMUNIONE. 

In  Confessione  generali,  proeo,  qui  eam 
sponte  [non  ex  necessitate]  facere  velit, 
inter  alias/m//fosinvenientur  tres  utilitates 
hoc  loco  [s.  hoc  Exercitiorum  tempore]. 

Prima,  licet  ille,  qui  singulis  annis  con- 
fitetur,  non  obligetur  ad  faciendam  Con- 
fessionem  generalem,  [tamen]  faciendo 
illam  habetur  major  profectus  et  [majus] 
meritum  ob  majorem  dolorem  actualem 
de  omnibus  peccatis  et  pravitatibus  totius 
vitae  suae. 

Secunda,  cum  in  talibus  Exercitiis  spi- 
ritualibus  cognoscantur  magis  intime  pec- 
cata  et  eorum  malitia,  quam  tempore  quo 
homo  non  ita  vacabat  rebus  internis} 
obtinendo  nunc  majorem  notitiam  et  dolo- 
rem  de  illis,  habebitur  major  utilitas  et 
[majus]  meritum,  quam  ante  habitum  esset. 

Tertia,  consequenter  quod,  cum  melius 
confessus  sit  et  [melius]  dispositus,  in- 
venitur  magis  aptus  et  magis  praeparatus 
ad  recipiendum  sanctissimum  Sacramen- 
tum,  cujus  receptio  non  solum  juvat,  ne 
labatur  in  peccatum,  sed  etiam  ut  con- 
servet  [se]  in  augmento  gratise.  Quae 
Confessio  generalis  fiet  melius  immediate 
post  Exercitia  primae  hebdomadae. 

PRIMUM  EXERCITIUM 

est  meditatio  [faciendaj  per  tres  poten- 
tias  [animcej  circa  primum,  secundum 
et  tertium  peccatum.1)  Continet  in  se 
post  orationem  prceparatoriam  et  duo 
prceambula  tria  puncta  capitalia  et 
unum  colloquium. 

Oratio  praeparatoria  est  petere  gra- 
tiam  a  Deo  Domino  nostro,  ut  omnes 
meae  intentiones,  actiones  et  operatio- 


l)  Circa  primum,  secundum,  tertium  pec- 
catum.  —  Ita  titulus  hic  respondet  plenius 
argumento  meditationis.  —  Post  oratio- 
nem  prceparatoriam  etc.f  tria  puncta.  —  Ita 
clarius  ea,  quse  ad  praeparationem  tantum- 
modo  pertinent,  a  meditationis  corpore  di- 
stinguuntur;  ac  ne  plus  sequo  in  his  praeam- 
bulis  meditationis  haereamus,  tacite  videmur 
admoneri.  —  Capitalia,  hisp.  principales, 
quae  quidem  vox  etiam  prcecipua  significat. 
Sensus  est,  non  quasi  alia  praeterea  sint 
hujus  meditationis  puncta,  hsec  autem  tria 
prcecipua;  cum  non  sint  nisi  tria;  verum 
quod  ista  tria  capitalia  sint  et  ad  finem 
propositum  efficacissima  momentique  gra- 
vissimi.  Vel,  tria  ista  puncta  prcecipua,  ca- 
pitalia  dicuntur,  quod  singula  contineant  in 
se  et  complectantur  plura  puncta,  in  quae 
subdistingui  ac  subdividi  possint. 

nes2)   pure   ordinentur   in   servitium   ac 
laudem  suae  divinae  Majestatis. 

Primum  praeambulum  est  compositio, 
videndo  locum.  Hic  notandum  est,  quod 
in  contemplatione  vel  meditatione  [de  re] 
visibili,  ut  est  contemplari  Christum  Do- 
minum  nostrum,  qui  visibilis  est,  compo- 
sitio  erit  videre  visu  imaginationis  locum 
corporeum,  ubi  reperitur  ea  res,  quam 
volo  contemplari.  Dico  locum  corpore- 
um,  ut  v.  g.  templum  vel  montem,  ubi 
reperitur  Jesus  Christus  vel  Domina  no- 
stra,  juxta  id,  quod  contemplari  volo. 


2)  Omnes  mece  intentiones ,  actiones  et 
operationes.  —  Per  integram  meditationis 
horam  multas  intentiones  seu  cogitationes 
et  desideria  excitari,  multas  item  exerceri 
actiones  et  operationes  seu  mentis  seu  cor- 
poris  contingit.  Ergo,  ut  omnes  uni  Deo 
sint  sacrae,  in  oratione  praeparatoria  postu- 
landum.  Hoc  scilicet  est  confiteri  Domino 
—  clamare  ad  Dominum  —  in  toto  corde 
suo,  ut  Scriptura  loquitur;  quod  non  est  ex 
nobis  sed  Dei  donum  per  gratiam,  diligenter 
proinde  et  ardenter  in  oratione  prcepara- 
toria  postulandam.  —  Et  hsec  quidem  oratio 
pneparatoria  in  omni  meditatione  semper 
est  eadem.  —  Ceterum  non  ad  solam  ora- 
tionis  horam  sed  ad  omnis  vitse  nostrae  ac- 
tiones  omnes  ac  singulas  rite  ordinandas 
ejusmodi  oratio  aptissima  est  et  quam  fre- 
quentissime  magno  cum  fructu  adhiberi  solet. 

In  [meditatione  de  re]  invisibili,  ut  est 
hic  de  peccatis,  compositio  erit  videre 
visu  imaginationis  et  considerarez)  ani- 


3)  Animam  meam  etc.  —  meam  —  6e  me 
ipso  cogitandum,  mihi  omnia  applicanda.  — 
Adverte  diligenter,  quam  vera  sit  haec  ima- 
go,  quae  in  hoc  praeambulo  proponitur,  quam 
apta  simul  ad  ingerendum  pudoris  et  con- 
fusionis  sensum,  qui  in  hac  meditatione 
quaeritur.  —  Jam  enim  in  hoc  prseambulo  se 
quisque  in  statu  degradationis,  ut  ita  dicam, 
esse  videt  ac  sentit.  Neque  enim  talis  e 
Creatoris  manu  prodiit  homo,  sed  talem  ad 
statum  per  peccatum  redactus  est.  Corpus 
creatum  immortale,  nunc  mortale  et  corrupti- 
bile;  cumque  eo  uteretur  anima  ut  socio 
fideli  ac  sibi  perfecte  subjecto,  nunc  illud 
infidele,  immo  perfidum  ac  rebelle  experi- 
tur;  estque  illud  animae  vero  quodam  sensu 
carcer,  quo  constricta  in  suis  operationibus 
spiritualibus  plerumque  impeditur;  quin  etiam 
ergastulum  est  seu  talis  carcer,  in  quo  non 
modo  impeditur,  quominus  libere  operari 
possit,  sed  laboribus  etiam  ac  poenis  affli- 
gitur.  Unde  illae  Sanctorum  voces:  Quis 
me  liberabit .  .  .?  Educ  de  custodia  animam 
meam!  Praeterea  corpus  simul  et  anima, 
homo  totus,  inter  bruta  animalia,  non  jam 
ut  olim  in  paradiso,  ubi  inter  ea  versabatur 
quidem,  at  pleno  in  ea  dominio  ut  Rex  im- 
perans;  verum  ut  exsul  in  solo  alieno,  ob 
culpam  suam  ejectus  in  exsilium,  inter  bruta 
animalia,   quibus  non  est  intellectus,  ver- 

mam  meam  esse  in  hoc  corpore  corrup- 
tibili  [tamquam]  carcere  [s.  ergastulo] 
inclusam,  et  totum  compositum  in  hac 
valle  tamquam  exsulans  [ejectum  in  ex- 
silium]  inter  bruta  animalia.  Dico  totum 
compositum  animae  et  corporis  [scilicet 
me  totum]. 

Secundum  [praeambulum]  est  petere 
a  Deo  Domino  nostro  id,  quod  volo  et 
desidero;  petitio  debet  esse  juxta  sub- 
jeetam  materiam,  scilicet  si  contemplatio 
est  de  Resurrectione,  petere  [oportet] 
gaudium  cum  Christo  gaudente;  si  est 
de  Passione,  petere  [oportet]  dolorem, 
lacrimas  et  tormentum  cum  Christo  tor- 
mentis  affecto.  Hic  [in  hac  meditatione 
de   peccatis]   erit   petere   pudorem4)   et 


satur  tamquam  unum  ex  illis;  comparatus 
est  jumentis  insipientibus  et  similis  factus 
est  illis.  —  Talis  est  anima  mea,  —  tale 
est  hoc  meum  corpus,  —  talis  ego  totus.  — 
Vel  solum  hoc  praeambulum  copiosa  potest 
esse  meditationis  materia,  in  qua  incipiat 
homo  cognoscere  seipsum,  quis  et  qualis  sit. 
4)  Petere  jubemur  in  hoc  Exercitio  pudo- 
rem  et  confusionem.  Et  hic  proprius  est 
hujus  Exercitii  fructus.  Incipienda  conversio 
ab  humiliatione  sui,  sicut  peccati  initium 
superbia  est.  —  Ad  hunc  porro  sensum  pu- 
doris,  confusionis,  humiliationis  excitandum, 
—  ad  deprimendos  sublimes  superbiae  spi- 

confusionem  mei  ipsius,  videndo,  quam 
multi  damnati  fuerint  ob  unicum  pecca- 
tum  mortale,  et  quam  scepe  ego  merue- 
rim  damnari  in  ceternum  ob  tam  multa 
mea  peccata. 

Ante  omnes  contemplationes  vel  me- 
ditationes    debent    semper    fieri     [supra 


dicta,  scilicet 
non  mutatur 


oratio  praeparatona,  quae 
sed  eadem  fit  semper],  et 
duo  dicta  praeambula,  quae  identidem  mu- 
tantur,  juxta  subjectam  materiam. 

Primum  punctum  erit  trahere  [appli- 
care]  memoriam5)  super  primum  pecca- 

ritus,  —  nihil  sane  opportunius,  nihil  effica- 
cius  quam  hoc  Exercitium,  in  quo,  praemisso 
praeambulo,  de  quo  diximus,  in  punctis  sub- 
sequentibus  i  et  3  infra  daemones  et  infra 
damnatos,  quibus  utrisque  nihil  miserabilius, 
nihil  vilius  aut  despicabilius,  abjicere  se 
quisque  peccator  merito  cogitur.  Ipsa  porro 
misericordia  Dei,  in  nos  major  quam  in  illos, 
pudoris  sensum  ob  commissa  peccata  ne- 
dum  minuere  sed  augere  in  immensum  de- 
bet,  ut  infra  in  colloquio. 

5)  Trahere  memoriam,  hisp.  traer :  trahere ; 
item  ferre,  portare,  ducere.  —  Placuit  servare 
verbum  trahere,  ut  intelligamus  esse  quodam- 
modo  vim  inferendam  memoriae,  intellectui, 
voluntati,  ut  serio  applicentur.  Vincenda  enim 
est  socordia  naturalis  et  acedia  illa,  qua  ho- 
mo  plerumque  a  seriis  hujusmodi  minimeque 
jucundis  objectis  contemplandis  abhorret. 

tum,  quod  fuit  Angelorum,  et  deinde  su- 
per  idem  intellectum  discurrendo ;  deinde 
voluntatem  volendo  totum  illud  memo- 
rari  et  intelligere,6)  itf  magis  erubescam 
et  confundar,  trahendo  [ducendo]  in  com- 
parationem  unius  peccati  Angelorum  tam 
multa  peccata  mea,  et  [considerando] 
cum  illi  ob  unum  peccatum  iverint  in  In- 
fernum,  quam  saepe  ego  hoc  idem  me- 
ruerim  ob  tam  multa.  —  Dico  trahere 
in  memoriam  peccatum  Angelorum,  [sci- 
licet]  quomodo,  cum  essent  ipsi  creati 
in  gratia  nolentes7)  se  adjuvare  ope  suae 
libertatis  ad  exhibendam  reverentiam  et 
obedientiam  suo  Creatori  ac  Domino, 
devenientes  in  superbiamy  conversi  fue- 
rint  ex  gratia  in  malitiam  et  de  Coelo 
ad  Infernum  praecipitati;  et  ita  conse- 
quenter  discurrere  magis  in  particulari 
per  intellectum,  et  consequenter  movendo 
magis  affectus  per  voluntatem. 


6)  Observa  S.  P.  mentem  in  hoc  Exercitio 
iterum  expressam. 

7)  Nolentes  se  adjuvare  ope  suce  liberta- 
tis.  —  Nota  modum  loquendi  S.  Patris.  Crea- 
turae  rationalis  est  se  ipsam  juvare  libere 
cooperando  gratise  Divinae.  Etiam  Angelis 
rebellibus  nil  defuit  ex  parte  benignlssimi  et 
liberalissimi  Creatoris,  ipsi  sibi  defuerunt.  — 
Ita  quicumque  peccat,  quicumque  perit,  culpa 
sua  peccat  et  perit,  nolens  se  adjuvare. 

Secundum  [punctum  erit]  idem  facere, 
id  est  trahere  [applicare]  tres  potentias 
super  peccatum  Adae  et  Evae,  trahendo 
ducendo]  in  memociam,  quomodo  ob  il- 
ud  peccatum  tam  diuturnam  fecerint  poe- 
nitentiam,  et  quanta  corruptio  genus  hu- 
manum  invaserit,  tam  maltis  hominibus 
ad  [versus]  Infernum  euntibas*)  —  Dico 
trahere  [ducere]  in  memoriam  secundum 
peccatum  [scilicet]  nostrorum  Parentum; 
quomodo,  postquam  Adam  creatus  esset 
in  campo  Damasceno  et  positus  in  Para- 
diso  terrestri,  et  Eva  formata  esset  de 
ejus  costa,  cum  prohibiti  essent,  ne  de 
fructu  arboris  scientiae  comederent,  et 
ipsi  comedentes  et  ita  peccantes,  dein 
vestiti  tunicis  pelliceis  et  e  Paradiso  ex- 
pulsi  vixerint  sine  justitia  originali,  quam 
perdiderant,  totam  vitam  suam  in  multis 
laboribus  [aerumnis]  et  multa  poenitentia; 


8)  Tam  multis  hominibus  ad  (versusj 
Infemum  euntibus:  id  est,  vitam  ita  ducen- 
tibus,  ut  tandem  in  Infernum  ruant.  —  Haec 
in  autographo  ita  cum  praecedentibus  cohse- 
rent,  ut  sequelam  esse  appareat  illius  cor~ 
ruptionis,  quce  genus  humanum  invasit  ob 
peceatum  primorum  parentum.  —  Quot  ho- 
minum  millia  ad  Inferos  deturbata  sunt, 
prout  habet  vulgata  versio,  potius  ad  ter- 
tium  hujus  meditationis  punctum  referendum 
videretur. 

et  consequenter  discurrere  per  intellec- 
tum,  magis  particulariter9)  utendo  vo- 
luntate,  ut  dictum  est. 

Tertium  [punctum  erit]  eodem  modo 
idem  facere  circa  tertium  peccatum  [id 
est]  particulare  cujusvis,10)  qui  ob  unum 
peccatum  mortale  ivit  ad  Infernum,  et 
multi  alii  sine  numero  [damnati  sunt]  ob 
pauciora  peccata,  quam  [quae]  ego  feci. 
—  Dico  idem  facere  circa  tertium  pec- 
catum  particulare,  trahendo  [ducendo]  in 
memoriam  gravitatem  et  malitiam  pec- 
cati  contra  suum  Creatorem  ac  Dominum 


9)  Magis  particulariter.  —  In  autographo 
habetur  comma  (,)  post  illa:  per  intellectum: 
ut  adeo  istud  magis  particulariter  referri 
videatur  ad  applicationem  voluntatis. 

10)  Cujusvis.  —  Nota,  non  dici  a  S.  Patre, 
multos  esse  damnatos  ob  unicum  peccatum 
mortale;  sed  multos  omnino  sine  numero 
ob  peccata  meis  pauciora  et  leviora.  Neque 
mitigat  S.  P.  hanc  alteram  propositionem 
suam  illa  restrictiva  particula  forte.  Differt 
itaque  vulgata  versio  duobus  modis:  scili- 
cet,  in  prima  suppositione  exaggerat  S.  P. 
sensum;  in  secunda  minuit:  unde  et  exag- 
geratur  divina  severitas,  praeter  S.  P.  dicta, 
supponendo  multitudinem  damnatorum  ob 
unum  peccatum,  et  minuitur  sensus  pudoris 
in  meditante,  dum  non  nisi  dubitanter  pro- 
ponitur  damnatio  multorum  ob  peccata  no- 
stris  pauciora. 

'ab  homine  commissi];  discurrere  intel- 
ectu,  quomodo  in  peccando  et  agendo 
contra  Bonitatem  infinitam  u)  [homo  ta- 
lis]  juste  fuerit  condemnatus  in  aeternum; 
et  concludere  actibus  voluntatis,  ut  dic- 
tum  est. 

Colloquium.12)  Imaginando  Christum 
Dominum  nostrum  praesentem  et  in  cruce 
positum,  colloquium  [cum  ipso]  instituere 
[quaerendo]  quomodo,  Creator  cum  es- 
set,  eo  devenerit,  ut  hominem  se  fecerit 


11)  In  peccando  et  agendo  contra  Bonita- 
tem  infinitam.  —  In  peccando,  sive  in  ipso 
actu  peccandi,  si  morte  occupetur,  damnari 
hominem,  etiamsi  primum  illud  et  unicum 
ejus  peccatum  sit,  quis  miretur?  Hac  ra- 
tione  a  S.  P.  palpabilis  redditur  terribilis 
ista  veritas.  Ceterum  sive  actu  peccetur, 
sive  in  eadem  mala  voluntate  post  commis- 
sum  vel  unicum  peccatum  perseveretur,  ea- 
dem  utique  est  ratio.  Mori  vero  hominem 
ejusmodi  in  tam  malo  statu,  etiam  unico 
commisso  peccato,  sive  naturali  ratione  sive 
violenta  id  accidat,  nemo  mirabitur;  si  re- 
putet  Deum  utique  non  teneri  mortis  causas 
ab  ejusmodi  homine  per  miraculum  avertere. 
In  quibus  vos  deprehendero,  in  iis  et  judi- 
cabo:  Domini  verba  sunt  per  traditibnem 
servata.  Apud  5.  Justinum  M.  in  Dialogo 
cum  Tryphone,  et  Baronium  sub  A.  D.  34. 

12)  Etiam  colloquium  dirigitur  ad  sensum 
pudoris  et  confusionis. 

et  ab  seterna  vita  [venerit]  ad  mortem 
temporalem  et  ita  ad  moriendum  pro 
meis  peccatis.  Itidem  [colloquium  me- 
cum  ipso  instituere]  inspiciendo  me  ip- 
sum,ri)  [percontari  ex  me]  quid  egerim 
ego  pro  Christo,  quid  agam  pro  Christo, 
quid  agere  debeam  pro  Christo.  Atque 
ita  videndo  illum  talem  et  ita  fixum  in 
cruce,  discurrere  per  ea  [sensa],  quse  se 
obtulerint. 

Colloquium  fit  proprie  loquendo,  sicut 
amicus  loquitur  ad  alterum  vel  servus 
ad  dominum  suum,  modo  petendo  ali- 
quam  gratiam,  modo  incusando  se  ip- 
sum  mali  alicujus  commissi,  modo  com- 


13)  Notandus  ex  autographo  quidam  veluti 
ordo  in  Colloquio  propositus:  primum  re- 
spicere  Christum  crucifixu?n,  —  inde  ad  se 
ipsum  oculos  reflectere:  et  ex  utraque  hac 
consideratione  in  affectus  prorumpere,  con- 
fusionis  certe  ac  pudoris ,  non  tamen  abs- 
que  sensu  intimo  humilis  fiducice  de  infinita 
Domini  misericordia  et  amoris  erga  illum, 
cui  soli  debetur,  quod  non  sumus  con- 
sumpti.  —  Sensus  iste  de  Domini  miseri- 
cordia,  ut  a  S.  Patre  vel  in  argumentis  ma- 
ximo  terrore  plenis  insinuatur,  ita  ab  eo  qui 
tradit  Exercitia  non  est  negligendus.  — -  Id- 
que  ipsum  Concionatores  etiam  meminisse 
summopere  optandum  est.  —  Vide  notam 
ad  colloquium  de  Inferno  infra. 

Exercitia  spiritualia.  4 

municando  res  suas  [cogitationes  suas, 
dubia  sua,  consilia  sua,  statum  animae 
suae  etc.],  et  petendo  consilium  in  illis. 
Et  dicatur  [in  fine]  Pater  noster. 

SECUNDUM  EXERCITIUM 

est  meditatio  de  peccatis,  et  continet  in  se 
post  orationem  prceparatoriam  et  duo 
prceambula  quinque  puncta  et  unum  col- 
loquium. 

Oratio  prseparatoria  sit  eadem. 

Praeambulum  primum  erit  eadem  com- 
positio  [ut  in  primo  Exercitio]. 

Secundum  [praeambulum]  est  petere  id 
quod  volo  [cupio];  erit  hoc  loco  petere 
magnumu)  et  intensum  dolorem  et  la- 
crimas  de  meis  peccatis. 

Primum  punctum  est  processus  [qui- 
dam]  peccatorum,  scilicet  trahere  [revo- 
care]  in  memoriam  omnia  peccata  vitse 
[meae],  inspiciendo  [vitam]  per  annos 
singulos  vel  per  singula  tempora.  Ad 
quod  juvant  tria:  primum,  inspicere  lo- 
cum  et  domum,  ubi  habitavi;  secundum, 

u)  Magnum  et  intensum  dolorem.  —  Ma- 
gnum:  vox  hispanica  crecido  exprimit  dolo- 
rem,  qui  creverit  et  usque  crescendo  magnus 
factus  sit.  —  Nota,  ut  primi  Exercitii  fructus 
proprius  erat  pudor  et  confusio,  ita  hujus 
secundi  esse  dolorem  et  contritionem. 

conversationem,  quam   habui  cum  aliis; 
tertium,  officium,  in  quo  vixi.15) 

Secundum,  ponderare  peccata,  inspi- 
ciendo  [considerando]  foeditatem  et  ma- 
litiam,  quam  quodvis  peccatum  mortale 
commissum  habet  in  se,  etiamsi  non  es- 
set  prohibitum.1") 

15)  Haec  consideratio  omnium  simul  pec- 
catorum  totius  vitae  facile  unumquemque  me- 
ditantem  convincet,  magnum  se  esse  pec- 
catorem,  ut  infra  in  Additionibus  dicitur. 
(Addit.  2,  ubi  vid.  not.)  Juverit  distinguere 
peccata,  offensiones,  negligentias.  (Vide  ad 
examen  particulare  notam  1.)  —  Denique  via 
vitse  nostrae  apparebit  nobis  plena  1.  sordibus 
peccatorum,  2.  luto  negligentiarum,  3.  pul- 
vere  defectuum  et  imperfectionum;  qui  qui- 
dem  pulvis  rite  considerantibus  nobis,  illumi- 
natis  oculis  cordis,  plane  reperietur  infinitus. 

16)  Intellige  ob  inordinationem  et  opposi- 
tionem,  quam  habent  ad  rectam  rationem, 
etiamsi  per  impossibile,  ubi  de  legis  natura: 
prseceptis  agitur,  non  existeret  lex  prohi- 
bens.  Cogita  v.  g.  blasphemiam,  perjurium, 
calumniam,  oppressionem  innocentis,  prodi- 
tionem,  seminationem  discordiae  etc,  singula 
utique  turpissima,  rectitudini  naturali  con- 
traria,  etiamsi  neque  lex  prohibens  nec  poenac 
sanctio  cogitetur.  —  Quin  etiam  peccata  le- 
via  et  imperfeetiones  per  se  vanitatis  et 
stultitise  et  absurditatis  plena  reperientur, 
anima  rationali  et  immortali  prorsus  indigna, 
etiamsi  neque  lex  statuta  esset  nec  poena. 


100        I.  Hebdomada,    Exercitium  secundum. 


Tertium,  inspicere  [considerare]  quis 
[quantulus]  sim  ego,  minuendo  me  ipsum 
per  exenipla:  primo,17)  quantulus  sim 
ego  in  comparatione  omnium  hominum; 
secundo,  quid  sint  homines  in  compara- 
tione  omnium  Angelorum  et  Sanctorum 
Paradisi;  tertio,  inspicere  [considerare], 
quid  sint  omnia  creata  in  comparatione 
Dei;  jam  ego  solus  quid  esse  possim? 
quarto,  inspicere  [considerare]  omnem 
meam  corruptionem  et  foeditatem  cor- 
poream;  quinto,  inspicere  [considerare" 
me  [totum  praesertim  quoad  animam' 
quasi  ulcus  quoddam  et  apostema,  unde 
pullularunt  tot  peccata  et  tot  nequitiae 
ac  venenum  tam  turpissimum. 

u)  Primo  —  secundo  —  tertio  etc.  —  Ita 
distinctius  ex  autographo  notatur  gradatio. 
—  Ac  primum  quidem,  quidquid  est  in  me 
boni,  plane  evanescit  et  omnino  videtur  esse 
nihil  per  comparationem  1.  ad  ceteros  ho- 
mines  omnes,  2.  ad  Angelos  ac  Beatos,  3.  ad 
Deum.  Dein  notatur  malum,  quod  in  me 
est,  multiplex  ac  turpissimum,  scilicet  1.  qui- 
dem  ob  corruptionem  et  fceditatem  corporis, 
ex  natura  peccato  originali  vitiata,  2.  ob 
foediorem  in  anima  corruptionem  tum  per 
pravas  passiones,  omnis  turpitudinis  fontes, 
quasi  foetida  animae  ulcera,  tum  per  tot  pec- 
cata  et  tot  nequitias  actu  commissas,  quse 
tandem  venenosum  me  seu  pestilentem  ve- 
rissime  reddunt  orbi  universo. 

Quartum,  considerare,  quis  sit  Deus, 
contra  quem  peccavi,  secundum  ejus  at- 
iributa,  comparando  ea  cum  eorum  eon- 
trariis  [quae  sunt]  in  me:  ejus  sapientiam 
cum  mea  ignorantia,ls)  ejus  omnipoten- 
tiam  cum  mea  debilitate,  ejus  justitiam 
cum  mea  iniquitate,  ejus  bonitatem  cum 
mea  malitia. 

Quintum,  exclamatio  admirative  cum 
mgenWaffectu,19)  discurrendo  per  omnes 
creaturas,  quomodo  me  passae  sint  vi- 
vere  et  in  vita  conservaverint:  Angeli, 
cum  sint  gladius  divinae  justitiae,  quo- 
modo  me  supportaverint  et  custodierint 
et   oraverint  pro  me;   Sancti,  quomodo 


18)  Ejus  sapientiam  cum  mea  ignorantia 
etc.  —  Scilicet  singula  singulis  opposita,  ex 
ordine  consideranda  et  comparanda. 

19)  Cum  ingenti  affectu.  —  Eadem  hoc 
loco  voce  utitur  S.  P.,  qua  in  praeludio  2. 
ubi  magnum  vertimus  et  notavimus  signifi- 
cari  affectum,  qui  creverit  et  crescendo  ma- 
gnus,  ingens,  vehemens  factus  sit.  —  Intel- 
ligi  etiam  potest  metaphora  desumpta  ab 
aquis  crescentibus  et  intumescentibus.  Et 
vero,  qui  attente  ac  serio,  quse  in  praece- 
dentibus  punctis  proposita  sunt,  in  Dei  con- 
spectu  consideraverit  ac  meditatus  fuerit, 
vix  fieri  potest,  quin  affectum  multiplicem 
horroris  praesertim,  confusionis,  doloris  cre- 
scere,  et  fontes  lacrimarum  saltem  inter- 
narum  intumescerc  in  se  sentiat. 

in  eo  fuerint,  ut  intercederent  et  orarent 
pro  me;  et  coeli;  soi,  luna,  stellae  et  ele- 
menta,  fructus,  aves,  pisces  et  animalia 
Iquomodo  haec  omnia  mihi  serviverint, 
ct  non  potius  armata  contra  me  insur- 
rexerint];  et  terra  quomodo  non  se  ape- 
ruerit,  ut  me  absorberet,  creando  novos 
Infernos,  ut  in  aeternum  in  illis  cruciarer. 
Concludere  colloquio  misericordiae,20) 
ratiocinando  et  gratias  agendo  Deo  Do- 
mino  nostro,  quod  mihi  dederit  vitam  us- 
que  adhuc,  proponendo  in  posterum  emen- 
dationem  cum  ejus  gratia.  Pater  noster. 

TLRllUM  EXERCITIUM 

cst  repetitio  primi  et  secundi  Exercitii,  fa~ 
ciendo  tria  colloquia. 

Post  orationem  praeparatoriam  et  duo 
praeambula  erit  repetere  primum  et  se- 
ciindum  Exercitium  ,21)  notando  et  mo- 


20)  Vide  quac  de  colloquio  primi  Exercitii 
diximus  n.  13. 

21)  Primum  et  secundum  Exercitium.  — 
Scilicet  ordine  servato:  non  confuse  aut 
facta  per  commixtionem  una  meditatione  ex 
duabus  praecedentibus,  sed  percurrendo  or- 
dine  puncta,  primo  loco  primi,  deinde  se- 
cundi  Exercitii;  ita  tamen,  ut  non  aeque  hae- 
reatur  in  singulis  punctis,  sed  pro  ratione 
sensus  vel  affectus,  quem  senserit  meditans, 
cum  ea  primum  meditatus  est. 

ram  faciendo  in  iis  punctis,  in  quibus 
senserim  majorem  consolationem  vel  de- 
solationem  vel  majorem  sensum  spiritua- 
lem.  Post  quce  faciam  tria  colloquia22) 
eo  modo  qui  sequitur. 

Primum  colloquium  ad  Dominam  no- 
stram,  ut  mihi  obtineat  gratiam  a  suo 
Filio  ac  Domino  ad  tria:  primo,  ut  sen- 
tiam  internam  cognitionem  peccatorum 
meorum  ac  detestationem  illorum;  se- 
cundo,  ut  sentiam  deordinationem  ope- 
rationum  mearum,  ut  [eam]  abhorrens 
me  emendem  meque  [recte]  ordinem; 
tertio,  petere  cognitionem  mundi,™)  ut 

22)  post  qUjE  faciam  tria  colloquia.  — • 
Sensus  est:  tria  ista  colloquia  non  ubicum- 
que  et  quandocumque  motus  spiritualis  oc- 
currerit  (quamquam  etiam  tunc  ea  usurpare 
non  prohibemur);  sed  omnino  in  fine  hujus 
Exercitii  esse  adhibenda:  idque,  sive  motus 
spiritualis  occurrat  sive  non  occurrat.  Neque 
enim  colloquia  omittenda  sunt  ob  desolatio- 
nem,  immo  vero  in  ariditate  magis  etiam 
illis  insistendum  est. 

23)  Mundi.  —  Non  tantum  pravitas  mundi, 
sed  et  ejus  vanitas  et  quidquid  denique  est 
mundus,  ut  cognoscatur  a  nobis  et  abhor- 
reatur,  optandum  summopere  ac  petendum 
est.  —  Notatu  valde  digna  gradatio  in  tri- 
plici  hujus  colloquii  petitione.  Postulatur 
enim  distincte  tum  cognitio  tum  detestatio, 
X.peccatorum,  2.  inordinationis  operationum 

[illum]  abhorrens,  res  mundanas  ac  vanas 
a  me  removeam.  Ac  dein  semel  Ave 
Maria. 

Secundum  itidem  [colloquium  fiat]  ad 
Filium,  ut  [eamdem  triplicem  gratiam] 
obtineat  mihi  a  Patre.  Ac  dein  Anima 
Christi. 


nostrarum,  3.  mundi  ejusque  vanitatis.  Tria 
hsec  bene  distinguenda.  In  secundo  scilicet 
et  tertio  non  tam  de  peccatis  agitur,  quam 
de  peccatorum  occasionibus  et  causis.  Nam 
inordinatio,  sive  sit  in  totius  vitae  proposito 
non  recte  ordinato  ad  finem,  sive  in  actio- 
num  nostramm  serie  non  ordinate  distributa, 
sive  in  singularum  actionum  modis,  absque 
ordine  et  mensura  debita  ad  finem,  multo- 
rum  peccatorum  occasio  et  etiam  causa  esse 
solet.  Itemque  mundus,  cujus  fascinatio 
nugacitatis  obscurat  bona,  et,  quod  multo 
magis  horrendum,  quidquid  in  eo  est,  concu- 
piscentia  carnis  est  et  concupiscentia  oculo- 
rum  et  superbia  vitce ;  quae  omnia  vitiosa 
sunt  et  fomenta  vitiorum  et  peccatorum  in- 
numerabilium  pariter  et  occasiones  et  radi- 
ces.  —  Pro  unoquoque  ergo  ex  his  tribus, 
circa  quae  versatur  colloquium,  duplex  gratia 
petenda:  scilicet  illustrationis  pro  intellectu, 
ut  cognoscamus;  pise  motionis  pro  volun- 
tate,  ut  abhorreamus  etc.  S.  P.  istam  du- 
plicem  gratiam  petendam  semper  comme- 
morat,  quod  nunquam  satis  id  inculcari  posse 
videatur. 

Tertium  itidem  [colloquium  fiat]  ad 
Patrem,  ut  ipse  Dominus  aeternus  mihi 
illa  eoncedat.    Ac  dein  Pater  noster. 

QUARTUM  EXERCITIUM 
est  resumendo  ipsum  hoc  lertium. 

Dixi  resumendo/4)  ut  intellectus  abs- 
que  divagatione  discurrat  assidue  per 
reminiscentiam  rerum,  quas  eontemplatus 
est  in  Exercitiis  prseteritis,  et  faciendo 
eadcm  tria  colloquia. 

QUINTUM  EXERCITIUM 

est  meditatio  de  Inferno.  Continet  in  se 
post  orationem  prceparatoriam  et  duo 
prceambula  quinque  puncta  et  unum  col- 
loquium. 

Oratio  praeparatoria  sit  solita. 

Primum  praeambulum,  compositio,  quae 
hic  est,  videre  visu  imaginationis  longi- 
tudinem,  latitudinem  et  profunditatem  In- 
ferni. 

24)  Resumendo.  —  Nota,  in  autographo 
non  dici  hoc  Exercitium  repetitionem,  sed 
faciendum  esse  resumendo  prcecedentem  re- 
petitionem.  Quasi  illud  significetur,  non  jam 
esse  iterum  repetendum  primum  et  secun- 
dum  Exercitium,   per  omnia  scilicet  utrius- 

Secundum,  petere  id  quod  volo  [cu- 
pio];  erit  hic,  poscere  intimum  sensum 
3oenae,  quam  patiuntur  damnati,  ut  si 
unquam]  amoris  Domini  ceterni  oblitus 
fuero  ob  meas  culpas/2'0)  saltem  timor 
poenarum  me  juvet™)  ne  in  peccatum 
deveniam. 


que  puncta,  prout  in  tertio  factum  est;  sed 
potius  resumenda,  quae  potissimum  in  pnc- 
cedenti  repetitione  animum  commoverunt,  ut 
eadem  assidue  memoria  ac  mente  volvendo, 
ac  sine  divagatione  per  ea  discurrendo,  al- 
tius  ea  animo  infigamus,  ac  pnesertim  con- 
fusionem  et  dolorem  de  peccatis  cum  emen- 
dationis  proposito  magis  ac  magis  confir- 
memus. 

25)  Ob  meas  culpas.  —  Ex  autographo 
culpas  veniales  ac  defectus  intellige,  qui 
divini  amoris  oblivionem  inducere  solent,  et 
ad  peccatum  mortale  viam  parare,  a  quo 
summo  malo  petimus,  ut  timor  nos  poena- 
rum  coerceat.  —  Notanda  etiam  ultima  verba 
hujus  pneambuli,  ubi  peccatum}  singulari 
numero,  a  Sancto  Auctore  positum  est,  sci- 
licet  ne  in  ullum  grave  peccatum  incidam. 

26)  Fructus  proprius  intenditur,  ut  in  p<>- 
sterum  a  peccato  caveamus.  —  Ita  totum 
conversionis  negotium  conficitur:  pudorc, 
qui  in  primo  Exercitio ;  dolore,  qui  in  se- 
cundo;  firmo  et  efficaci  proposito  non  pec- 
candi  de  cetero,  qui  fructus  hoc  potissimum 
Exercitio  quzeritur. 

Primum  punctum  erit  videre  visu  ima- 
ginationis  ingentes  illos  ignes  et  animas 
velut  in  corporibus  igneis. 

Secundum,  audire  auribus  [imaginatio- 
nis]  planctus,  ululatus,  clamores,  blasphe- 
mias  contra  Christum  Dominum  nostrum 
et  contra  omnes  Sanctos  ejus. 

Tertium,  olfacere,  odoratu  [imagina- 
tionis]  fumum,  sulphur,  sentinam  et  res 
putridas. 

Quartum,  gustare  gustu  [imaginationis] 
res  amaras,  ut  lacrimas,  tristitiam  et 
vermem  conscientiae. 

Quintum,  tangere  tactu  [imaginationis], 
scilicet  quomodo  ignes  illi  tangunt  et 
urunt  animas. 

Faciendo  unum  colloquium  ad  Chri- 
stum  Dominum  nostrum,  trahere  [ducere] 
in  memoriam  animas,  quae  sunt  in  In- 
ferno:  aliae  eo  quod  adventum  [ejus]  non 
crediderunt,  aliae  [quod]  credentes  non 
operatae  sunt  juxta  ejus  mandata;  faciendo 
tres  partes  [id  est,  omnes  illas  animas 
distribuendo  in  tres  ordines  sive  series, 
quarum]  prima  ante  adventum  [Domini 
perierit];  secunda  vivente  eo ;  tertia  post 
ejus  vitam  in  hoc  mundo;  et  simul  gra- 

tias  ei  agere,  quod  non  siverit  me  inci- 
dere  in  ullatn  ex  istis  [tribus],  finiendo 
meam  vitarn.-7)  Item,  quomodo  usque 
adhuc  semper  tanta  pietate  et  misericor- 


'-'')  Ex  secundo  prseludio  haec  meditatio  de 
Inferno  a  S.  P.  N.  eo  dirigi  videbatur,  ut  a 
peccando  in  posterum  absterreamur,  potius 
quam  ut  de  commissis  concipiatur  dolor.  Et 
revera  argumenta  ista  terrifica  non  tam  ad 
dolorem  de  peccatis  excitandum  valere  per 
se  solent,  quam  ad  absterrendum,  ne  com- 
mittantur.  Per  se,  inquam.  Valent  enim 
ctiam  terrifica  ista  plurimum  ad  elieiendam 
contritionem  etiam  perfectam,  si  ita  consi- 
derentur,  ut  inde  occasione  capta  cogitemus, 
a  quantis  malis  Divina  pietas  nos  adhuc, 
licet  extrema  quseque  promeritos,  servarit; 
atque  ita  infinitam  Dei  in  nos  misericordiam 
cestimemus,  admiremur,  amemus.  —  Utinam 
omnibus  concionatoribus  et  confessariis  haec 
animadversio  semper  prsesto  esset!  Est  enim 
vero  hoc  argumentum  cordis  humani  dispo- 
sitioni  maxime  conforme;  idque  ipsum  est 
quod  a  S.  P.  N.  usurpatum  videmus  in  hoc 
colloquio  post  rneditationem  de  Infernoitem- 
que  in  utroque  praecedenti  Exercitio  de  pec- 
catis.  Nimirum  nihil  efficacius  ad  fructum, 
qui  quseritur,  obtinendum,  quam  Divinse  in 
nos  misericordiae  consideratio,  qua^  quidem 
misericordia  eo  potentius  sentiatur  necesse 
est,  quo  altius  descenderit  animus  in  consi- 
derationem  malorum,  quae  peccato  insunt  et 
ex  peccato  consequuntur. 

dia  erga  me  usus  sit.    Finem  imponam 
recitando  semel  Pater  ?toster.2S) 

Primum  Exercitium  fiet  media  nocte; 
secundum  statim  ac  [quis]  mane  sur- 
rexerit;  tertium  ante  vel  post  Missam, 
in    summa   fiat    [omnino]    ante   prandi- 

2S)  Quae  praeterea  in  vulgata  versione  le- 
guntur  hoc  loco,  declarationis  gratia,  ab  in- 
terprete  adjecta  sunt.  —  Ceterum  constat, 
et  ipsum  S.  P.  et  ab  eo  edoctos  Patres  in 
prima  hebdomada  meditationes  etiam  de 
Morte,  de  Judicio  etc.  addere  consuevisse. 
Addere,  inquam,  sive  ut  vulgata  loquitur, 
adjicere;  intelligitur  scilicet  proponi  debere 
hsec  argumenta  de  Morte  etc.  post,  non  ante 
quintum  Exercitium  supra  positum.  Id  quod 
etiam  ex  Directorio  manifestum  est,  cujus 
maxima  nobis  est  et  irrefragabilis  auctori- 
tas.  Vid.  Directorium,  cap.  XIV,  n.  1,  et  XV, 
n.  4.  —  Spectandus  vero  in  his  semper  tri- 
plex  ille  fructus,  qui  in  colloquio  tertii  Ex- 
ercitii  (supra)  postulandus  describitur.  Ac 
poenae  quidem  peccatorum  ad  peccati  cogni- 
tionem  ac  detestationem  generandam  potis- 
simum  inserviunt;  Mortis  vero  ac  Judicii 
consideratio  tum  ad  peccati  detestationem 
tum  prsesertim  ad  ordinandam  recte  vitam 
et  ad  mundum  cognoscendum  et  abhorren- 
dum  efficacissima  est.  —  Optandum  vero, 
ut  quae  superaddentur  Meditationes,  ad  unam 
aliquam  ex  tribus  a  S.  P.  propositis  formis 
redigantur. 

um;^)  quartum  hora  Vesperarum;  quin- 
tum  una  hora  ante  coenam.  Hanc  hora- 
rum  repetitionem  [iterationem,  alterna- 
tionem],  plus  minusve  semper  intelligo 
[servandam]  in  omnibus  quatuor  heb- 
domadis,  in  quantum  aetas,  dispositio 
et  complexio  juvat  eum,  qui  exerce- 
tur,  ad  facienda  quinque  Exercitia  vel 
pauciora. 

ADDITIONES 

ad  melius  facienda  Exercitia,  et  ad  melius 
inveniendum  id,  quod  desiderat  [qui  ex- 
erceturj. 30) 

Prima  Additio  est,  post  cubitum,  quando 
jamjam  dormire  volo,  per  spatium  unius 
Ave  Maria  cogitare  de  hora,  qua  surgere 


2y)  Ante  prandium.  —  Ita  habet  etiam  an- 
tiquissima  versio  ms.;  et  hoc  sensu  verbum 
hispanicum  comer,  quod  est  in  autographo, 
usurpari  solet. 

s0)  Additiones  istae,  dici  non  potest,  quanti 
momenti  sint,  non  modo  tempore  Exercitio- 
rum,  sed  omni  tempore,  si  bene  ac  fructuose 
cupimus  meditari  et  in  via  Domini  progredi. 
Quare  documenta  ista  reddere  nobis  usu 
quotidiano  familiaria  necesse  est.  Juvat  porro 
Exercitiorum  tempus,  ut  eorum  habitum  ac- 
quiramus  tota  deinceps  vita  servandum. 

debeo,  et  ad  quid,   resumendo  Exereiti- 
um,  quod  mihi  faciendum  est. 

Secunda,  quando  expergiscar,31)  non 
dando  locum  his  vel  illis  cogitationibus, 
statim  advertere  [animum]  ad  id,  quod 
sum  contemplaturus  in  primo  Exercitio 
mediae  noctis,  trahendo  [excitando]  me 
ad  confusionem 32)  de  tam  multis  meis 
peccatis}  proponendo  [mihi]  exempla; 
veluti  si  eques33)  aliquis  consisteret  co- 
ram  Rege  suo  et  universa  ejus  curia 
pudore  affectus  et  confusus,  quod  gra- 
viter  offenderit  eum,  a  quo  primum  multa 
dona  et  multos  favores  acceperat  Item 
in  secundo  Exercitio,  reputando  me  ma- 


31)  Expergiscar.  —  Ex  hisp.  intellige  quan- 
documque  et  quotiescumque  expergisci  con- 
tingat,  interrupto  scilicet  somno,  etiamsi 
tempus  surgendi  ad  meditandum  nondum 
advenerit. 

3*2)  Ad  confusionem.  —  Omnino  juxta  sco- 
pum  primi  Exercitii  de  peccatis.  Vid.  n.  4. 
supra. 

33j  Eques:  hisp.  caballero,  ital.  cavaliere, 
gall.  chevalier,  quae  vox  militem  quidem 
significat,  sed  non  tam  gregarium,  quam  no- 
bilem,  sponte  sua  militantem,  in  quo  major 
sensus  ut  honoris  et  semulationis  ita  et  con- 
fusionis  ac  pudoris. 

gnum  peccatorem ?A)  et  catenis  vinetum, 
scilicet  quod  eam  veluti  ligatus  catenis, 
compariturus  coram  summojudice  seter- 
no,  proponendo  [mihi]  in  exemplum  quo- 
modo  [rei]  carceribus  detenti  et  catenis 
vincti  jam  morte  digni  compareant  co- 
ram   suo  judice  temporali:   et  inter  has 


34 )  Magnum  peccatorem.  —  Ad  hunc  af- 
fectum,  qui  in  secundo  Exercitio  quaeritur 
concipiendum,  valde  necessarium  est,  ut  quis- 
que  de  totius  vitae  suae  peccatis  ita  cogitet, 
ac  si  nihil  adhuc  fecisset  ad  ea  expianda. 
Quia,  licet  ea  fortasse  per  poenitentiam  de- 
leta  jam  sint,  fortasse,  inquam,  id  enim  certo 
scire  non  possumus,  hic  tamen  nos  ipsos 
considerare  debemus,  quales  ipsi  per  culpas 
nostras  nos  fecimus,  non  quales  fortasse  nunc 
sumus  per  gratiam  Dei.  Hoc  enim  ex  mi- 
sericordia  Dei  est,  illud  vero  totum  est  no- 
strum :  et  quid  nostrum  sit  quidque  simul 
ex  nobis,  in  hoc  Exercitio  meditandum  nobis 
proponitur.  Valet  autem  plurimum  hsec  con- 
sideratio,  etiamsi  quis  nonnisi  venialium  pec- 
catorum  sibi  conscius  esset  per  totam  vi- 
tam.  Constat  entm  vel  unicum  veniale  pec- 
catum  deliberato  animo  commissum  ejusmodi 
esse,  ob  quod  justissime  Deus  sese  animae 
subtraheret;  quae  sibi  relicta  quo  non  prae- 
ceps  prorueret?  —  Quid  vero  sentire  par 
est  eum,  qui  mortalia  a  se  commissa  recor- 
detur!  —  Si  vel  semel  a  recta  via  deflexi- 
mus,  quo  non  perventuri  eramus,  Domine, 
nisi  in  viam  tua  reducti  dextera  fuissemus! 

cogitationes  vestibus  me  induere  vel  in- 
ter  alias  [cogitationes]  juxta  subjectam 
materiam. 

Tertia,  uno  vel  duobus  passibus  ante 
locum,  in  quo  contemplaturus  sum  vel 
meditaturus,  stabo  spatio  unius  Pater 
noster  elevata  sursum  mente  considerans, 
quomodo  Deus  Dominus  noster  me  re- 
spiciat,35)  et  facere  [oportebit]  actum 
reverentiae  seu  humiliationis. 

Quarta,  intrare  in  contemplationem, 
modo   genuflexus,    modo    prostratus   in 

—  Confitebor  tibi,  Domine,  in  toto  corde 
meo,  et  glorificabo  Nomen  tuum  in  ceter- 
num:  quia  misericordia  tua  magna  est  su- 
per  me;  et  eruisti  animam  meam  ex  in- 
ferno  inferiori  (Ps.  85). 

35)  Hic  docemur  actum  prcesentice  Dei 
omni  orationi  et  meditationi  praemittendum. 
In  quo  quidem  non  est,  quod  phantasia  la- 
boret,  sed  simplici  actu  fidei  Dominum  De- 
um  nobis  prcesentem  nosque  et,  quid  aga- 
mus,  spectantem  apprehendamus  et  tantisper 
consideremus.  In  qua  consideratione  Maje- 
stas  divina  reverentiam,  Bonitas  et  Miseri- 
cordia  fiduciam  excitet  necesse  est;  qui  duo 
affectus,  ut  sunt  optima  ad  orationem  prae- 
paratio,  ita  eamdem  porro  comitentur  et  quo- 
dammodo  informent  optandum  et  curandum 
est.  Deus  ....  me  respicit?  Quis  Deus? 
Quis  EGO? 

terram,  modo  supinus,  modo  sedens, 
modo  stans,  intendendo  semper  ad  quse- 
rendum  id  quod  volo.  [Qua  in  re]  duo 
advertemus:  primum  est,  si  invenio  id 
quod  volo  genuflexus,  non  pergam  ultra 
[alium  situm  tentando];  et  si  prostratus, 
similiter,  etc;  secundum,  in  puncto,  in 
quo  invenero  id  quod  volo,  ibi  quiescam, 
sine  anxietate  progrediendi  ulterius  [ad 
aliud  punctum],  donec  mihi  satisfaciam. 

Quinta,  post  finitum  Exercitium  per 
quartam  horae  partem  sive  sedens,  sive 
deambulans,  dispiciam,  quomodo  mihi 
successerit  in  contemplatione  seu  medi- 
tatione;  et  si  male,  dispiciam  causam, 
unde  [hoc]  procedat,  et  ita  inspecta 
[causa]  dolebo,  ut  me  emendem  in  po- 
sterum;  et  si  bene,  gratias  agam  Deo 
Domino  nostro,  et  altera  vice  eodem 
modo  faciam. 

Sexta,  nolle  cogitare  de  rebus  jucun- 
dis  ac  laetis,  ut  de  Gloria  [Paradisi],  Re- 
surrectione  etc;  quia  ad  sentiendam  poe- 
nam,  dolorem  et  [ad]  lacrimas  de  pec- 
catis  nostris  impedit  quaevis  consideratio 
gaudii  et  lsetitiae :  sed  tenere  ante  me 
[in  hoc  insistere]  velle  me  dolere  et  sen- 
tire  pcenam,  trahendo  [revocando]  potius 
in  memoriam  Mortem  et  Judicium  [et 
similia]. 

Septima,  privare  me  omni  [lucis]  cla- 
ritate  ad  eumdem  effectum,  claudendo 
fenestras  et  januas  tempore,  quo  fuero 
in  cubiculo,  nisi  foret  ad  recitandam 
fofficium  divinum  vel  preces],  ad  legen- 
dum  et  cibum  sumendum. 

Octava,  non  ridere  nec  dicere  quid- 
quam,  quod  risum  provocet. 

Nona,  refrenare  oculos,  [ne  quem  re- 
spiciam]  nisi  in  excipiendo  vel  dimittendo 
eo,  cum  quo  locutus  fuero  [vel  loquen- 
dum  mihi  fuerit]. 

Decima  Additio  est  poenitentia,  quae 
dividitur  in  internam  et  externam :  interna 
est  dolere  de  peccatis  suis  cum  firmo 
proposito  non  committendi  eadem,  nec 
alia  qusecumque;  externa  seu  fructus 
prioris  est  castigatio  de  peccatis  com- 
missis,  et  [haec]  praecipue  assumitur  tri- 
bus  modis. 

Primus  est  circa  victum :  scilicet  quan- 
do  tollimus  [subtrahimus]  superflua,  non 
est  poenitentia  sed  temperantia;  poeniten- 
tia  est,  quando  de  convenienti  subtrahi- 
mys,  et  quo  plus  atque  plus  [subtrahi- 
mus],  eo  major  et  melior  [est  poeniten- 
tia],  dummodo  non  corrumpatur  [vitietur] 
subjectum  [s.  natura](>  nec  sequatur  in- 
firmitas  notabilis. 

Secundus  circa  modum  somni:  et  [hic] 
similiter   non  est  poenitentia  tollere  su- 

perflua  rerum  delicatarum  seu  mollium, 
sed  est  poenitentia,  quando  in  modo 
[somni  capiendi]  subtrahitur  de  conve- 
nienti,  et  quo  plus  atque  plas  [subtrahi- 
ttir],  eo  melius,  dummodo  non  corrum- 
patur  subjectum,  nec  sequatur  infirmitas 
notabilis.  Nequc  etiam  subtrahatur  de 
somno  convenienti,  nisi  forte  [quis]  ha- 
beat  consuetudinem  vitiosam  dormiendi 
nimium,  ut  perveniat  ad  medium  [s.  ad 
moderatam  somni  mensuram]. 

Tertius,  castigare  carnem,  scilicet  in- 
ferendo  111  i  dolorem  sensibilem,  qui  in- 
fligitur  portando  cilicia  vel  funes  vel 
vectes  ferreos  saper  carnes,  flagellando 
seipsum  vel  vulnerando,  et  aliis  asperi- 
tatum  modis.  Quod  videtur  commodias 
ac  secarius  poenitentiae  [genus,  illud]  est, 
tit  dolor  sit  sensibilis  in  carnibus,  et  non 
penetret  in  ossa,  ita  ut  inferat  dolorem, 
et  non  infirmitatem.  Quapropter  videtur 
esse  convenientius  flagellare  se  funibus 
minutis,  qui  inferunt  dolorem  exterius, 
qaam  alio  modo,  qui  producat  interius 
infirmitatem  notabilem.  • 

Primum  notandum  est,  quod  poenitentiae 
externse  praecipu%36)  fiunt  ad  tres  effectus 


36)  Prcecipue.  —  Possunt  enim  et  alii  fruc- 
tus  seu  effectus  intendi;  sed  hi  tres  praeci- 

[obtinendos]:  primo,  ad  satisfactionem  de 
peccatis  praeteritis;  secundo,  ad  vincen- 
dum  seipsum,  scilicet  ut  sensualitas  ob- 
ediat  rationi,  et  omnes  partes  inferiores 
sint  magis  subjectee  superioribus;  tertio, 
ad  quaerendam  et  inveniendam  aliquam 
gratiam  seu  donum,  quod  homo  vult  ac 
desiderat  [obtinere  a  Domino];  ut  si  de- 
siderat  habere  internam  contritionem  de 
suis  peccatis  vel  flere  multum  de  illis  vel 
de   poenis   ac  doloribus,   quos   Christus 


pui  sunt,  et  alii  particulares  ad  unum  ex  his 
tribus  facile  possunt  revocari.  —  Omnes 
partes  inferiores  —  est  enim  corporis  ca- 
stigatio  utilis  ad  omnium  cujuscumque  ge- 
neris  passionum  repressionem.  —  Magis  sub- 
jecta?  —  nam  plena  subjectio  vix  ac  ne  vix 
quidem  speranda  communiter  in  hac  mortali 
vita.  —  Ceterum  triplex  hic  externae  poeni- 
tentiae  fructus  ejusmodi  est,  ut  ex  eo  pateat, 
hominem  profectui  suo  deditum  nullo  non 
tempore  aliquid  poenitentiae  exercere  debere; 
cum  tres  illae  necessitates  vel  omnes  semper 
nos  urgeant,  vel  aliqua  certe  ex  illis  nun- 
quam  non  adsit.  Est  itaque  hujus  doctrinar 
usus  non  Exercitiorum  tempore  tantum,  sed 
in  omnem  vitam;  id  quod  et  de  aliis  pleris- 
que  libri  hujus  documentis  aut  praeceptis 
^estimandum  est.  Errant  enimvero  qui  pu- 
tent  harum  Additionum  ceterorumque,  quse 
in  libro  traduntur,  usum  ad  solum  tempus 
Exercitiorum  pertinere. 

Dominus  noster  sustinebat  in  Passione 
sua,  vel  ad  [obtinendam]  solutionem 
alicujus  dubitationis,  in  qua  homo  ver- 
setur. 

Secundum  notandum  est,  quod  prima 
et  secunda  Additio  fieri  debeant  pro  Ex- 
ercitiis  mediae  noctis  et  sub  auroram,  et 
non  pro  iis,  quae  fient  aliis  temporibus; 
et  quarta  Additio  nunquam  fiet  in  Eccle- 
sia  coram  aliis  sed  tantum  in  occulto 
ut  domi  etc. 

Tertium  [notandum  est],  quando  ille, 
qui  se  exercet,  nondam  invenit  id  quod 
desiderat ,  ut  lacrimas ,  consolationes 
etc,  scepe  prodest  mutationem  facere  in 
victu,  in  somno  et  in  aliis  modis  agendi 
poenitentiam ,  ita  ut  nos  mutemus,  fa- 
ciendo  per  duos  vel  tres  dies  poeniten- 
tiam,  et  per  alios  duos  vel  tres  non, 
quia  aliquibus  convenit  facere  plus  poe- 
nitentise,  et  aliis  minus;  et  etiam  quia 
ssepe  omittimus  facere  poenitentiam  ob 
amorem  sensualem  et  ob  judicium  erro- 
neum  [erronee  judicando],  quod  subjec- 
tum  humanum  non  poterit  sustinere  [eamj 
absque  notabili  infirmitate;  et  aliquando 
e  contrario  facimus  nimium  [poeniten- 
tiae],  putando  quod  corpus  possit  susti- 
nere:  et  cum  Deus  Dominus  noster  in- 
finities  melius  cognoscat  nostram  natu- 

ram,  s*epe  in  hujusmodi  mutationibus 
dat  unicuique  sentire,  quid  ipsi  eon- 
veniat. 

Quartum,  Examen  partieulare  fiat  ad 
tollendos  defectus  et  negligentias  circa 
Exercitia  et  Additiones;  et  ita  in  se- 
cunda,  tertia  ct  quarta  hebdomada. 


[SECUNDA  HEBDOMADA.] 


Vocatio  Rpgis  temporalis,   [quse]  juvat  ad 
contemplandam  vitam  Regis  ceternalis.1) 

Oratio  praeparatoria  sit  consueta. 

Primum  praeambulum  est  compositio, 
videndo  locum.  Erit  hic  videre  visu 
imaginationis  synagogas,  oppida  et  ca- 
stella,  per  quae  Christus  Dominus  noster 
praedicabat. 

Secundum,  poscere  gratiam  quam  volo 
[cupio].    Erit  hic,  petere  gratiam  a  Do- 


l)  Titulus  ejusmodi  est,  ut  indicet  sequen- 
tem  contemplationem  esse  prceparationis 
loco  ad  contemplandam  Christi  vitam,  quse 
argumentum  est  secundae  ac  tertise  hebdo- 
madEe.  —  Notandum  etiam,  hoc  loco  non 
haberi  in  autographo  inscriptionem:  Secunda 
hebdomada.  Infra  vero  vide  titulum  de  In- 
carnatione,  ubi  dicitur:  Primus  dies  etc. 

mino  nostro,  ut  ne  sim  surdus  ad  ejus 
vocationem,  sed  promptus  ac  diligens 
ad  explendam  ejus  sanctissimam  vo- 
luntatem. 

Primum  punctum  est,  proponere  mihi 
ob  oculos2)  Regem  quemdam  humanum 

8)  Regem  quemdam  humanam  ab  ipso 
Domino  nostro  electum.  —  Ut  haec  simili- 
tudo  viam  apte  sternat  ad  contemplationem 
Regis  Christi,  summi  momenti  est,  Regem 
hunc,  humanum  licet,  considerare  tamen  om- 
nino  divinitus  electum,  —  ut  expresse  monet 
S.  P.;  itemque,  quod  S.  P.  quidem  non  ex- 
primit,  sed  intelligendum  relinquit,  juvabit 
cogitare  Regem  divinitus  expeditionem  illam 
suam  parare,  divinitus  etiam  certum  esse 
de  victoria  obtinenda,  et  ita  quidem  obti- 
nenda,  ut  etiam  inter  annonae  inopiam,  inter 
itinerum  ac  prseliorum  serumnas,  labores, 
pericula  et  inter  ipsa  etiam  vulnera,  ita  di- 
vinitus  serventur  omnes  sui,  ut  ne  unus 
quidem  vitam  amittat;  quo  vere  omnes,  quot- 
quot  ipsum  sequuntur,  victorice  participes 
fiant,  prout  in  secundo  puncto  promittitur. 
Cum  vero,  etiam  absque  hujusmodi  certitu- 
dine  de  victoria,  vel  sola  spes  dubia  incre- 
dibiliter  excitare  militum  animos  soleat; 
quem,  quaeso,  sensum  in  nobis  excitare  de- 
bent  omnia  illa,  quae  diximus,  in  humanis 
quidem  nova  et  inaudita,  quaeque  nonnisi  per 
miraculum  fieri  posse  intelligimus,  at  quae 
in  Rege  Christo  sequendo  ita  se  habent 
omnino  et  cumulatissime? 


II.  Hebdomada,    Dt  regno  Chnsti.  123 


ab  ipso  Deo  Domino  nostro  electum,  cui 
reverentiam  exhibent  et  obeciiunt  omnes 
Principes  et  omnes  homines  Christiani. 

Seeundum,  attendere  quomodo  iste  Rex 
loquatur  ad  omnes  suos  dicens:  Mea  vo- 
luntas  est  subjicere  universam  terram  in- 
fidelium;  proinde,  qui  voluerit  mecum 
venire,  debet  contentus  esse  cibo,  quo 
ego  [utar],  itemque  potu  et  vestitu  etc. 
Similiter  debet  laborare  ut  ego  interdiu, 
et  vigilare  noctu,  etc.  ut  ita  dein  par- 
ticeps  mecum  fiat  victorise,  sicut  fuerit 
laborum. 

Tertium,  considerare  quid  debeant  re- 
spondere  boni  subditi  Regi  tam  liberali 
ac  tam  humano;  et  per  consequens,  si 
quis  non  acceptaret  petitionem  talis  Re- 
gis,  quantopere  dignus  esset  qui  vitupe- 
raretur  ab  universo  mundo  et  perversus 
[ignavus]  haberetur  eques3)  [s.  miles]. 

Secunda  pars  hujus  Exercitii  consistit 
in4)  applicando   supradictum   exemplum 


3)  Eques  (miles).  —  In  autographo:  caba- 
llero.  Non  tam  de  gregario  milite  sermo 
est,  quam  de  nobili,  qui  militiatn  sequatur; 
id  quod  ad  majorem  honoris  et  semulationis 
sensum  valet  plurimum.  Vide  not.  in  Addi- 
tionibus  I.  hebdomadae,  Addit.  2,  n.  33. 

4)  Applicando  ....  exemplum  Regis  tem~ 
poralis.  —  Applicatto  haec  studiose  facienda 

Regis  temporalis  ad  Christum  Domi- 
num  nostrum  secunclum  dicta  illa  tria 
puncta. 

Et  quantum  ad  primum  punctum,  si 
talem  vocationem  Regis  temporalis  ad 
suos  subditos  consideramus  [s.  conside- 
ratione,  attentione  dignam  existimamus], 
quanto  magis  res  est  digna  considera- 
tione,  videre  Christum  Dominum  no- 
strum,  Regem  aeternum,  et  coram  illo 
universum  mundum,  quem  ille  [totum]  ct 
unumquemque  [hominum]  in  particulari 
vocat  et  dicit:  Mea  voluntas  est  subjicere 
totum  mundum  et  omnes  hostes,  et  sic 
intrare  in  gloriam  Patris  mei;  proinde 
qui  voluerit  venire  mecum,  debet  me- 
cum  laborare,  ut  sequens  me  in  pcena 
[in  laboribus]  etiam  sequatur  me  in 
gloria. 

Secundum,  considerare  quod  omnes, 
qui  habuerint  judicium  et  rationem  [sa- 
naml,  offerent  se  totos  ad  laborem. 


per  omnes  partes  suas  conferendo  Regem 
cum  Rege,  expeditionem  cum  expeditione, 
hostes  cum  hostibus,  labores  cum  laboribus, 
praelia  cum  prseliis,  victoriam  cum  victoria, 
triumphum  cum  triumpho.  Et  vero  hic  omnia 
tanto  majora,  quanto  divina  humanis,  aeterna 
temporalibus  pnestant:  discrimen  scilicet  in- 
finitum. 

Tertium,  ii  qui  magis  affici*)  [majori 
affectu  essej  volent  [erga  Christum  Re~ 

~°)  li  qui  magis  affici  etc.  —  Hic,  velim, 
singula  verba  diligenter  ponderentur,  ut  sen- 
sus  S.  P.  N.,  qui  in  vulgata  versione  minus 
clare  elucet,  ex  autographo  plenius  intel- 
ligatur. 

Totum  se  offerre  Christo  est  omnium  il- 
lorum,  qui  modo  sint  sance  mentis,  ut  in 
secundo  puncto  dictum  est.  In  hoc  vero 
puncto  tertio  de  iis  agitur,  qui  velint  ma- 
jori  affectu  Christum  sequi  et  insignes  essc 
(hisp.  se  senalar ,  ital.  segnalarsi,  gall.  se 
signaler)y  eminere,  excellere  in  Christi  Do- 
mini  ac  Regis  servitio.  Horum  itaque  erit, 
offerre  se  ad  plura  et  majora,  quam  ea,  quae 
Christi  servitium  necessario  ab  omnibus,  qui 
modo  sint  sance  mentis,  requirit.  Porro  ad 
hsec  plura,  majora,  praeclariora  offerenda  ii, 
qui  volent,  se  disponent  agendo  contra  suam 
propriam  sensualitatem  et  contra  suum 
amorem  carnalem  et  mundanum.  Scilicet 
non  solum  pugnando  contra  rebellionem  car- 
nis,  sensuum  amorisque  proprii  et  mundani 
(nam  contra  rebellionem  hanc  pugnare  om- 
nibus  Christum  sequentibus,  omnibus,  qui 
modo  sint  sance  mentis,  necessario  com- 
mune  est),  sed  agendo  contra,  impugnando 
sensualitatis  et  amoris  proprii  ac  mundani 
inclinationes  etiam  in  rebus  alioqui  licitis, 
etiam  ubi  nulla  rebellio  appareat,  atque  adeo 
ex  supererogatione.  Ubi  notatu  dignum  est, 
agere  contra  multo  plus  significare,  quam 

geml    et   insigncs  se  exhibere  in  omni 


resistere.  Resistendo  enim  solummodo  nos 
ipsos  ab  hostium  impetu  defendimus;  agendo 
contra,  hostes  ipsi  impetimus,  ut  eorum  fran- 
gamus  vires;  nec  saluti  solum  et  incolumitati 
nostrae  consulimus,  sed  etiam  securitatem, 
quantum  fieri  potest,  adipiscimur,  hoste  debi- 
litato  et  fracto,  ne  porro  insurgere  audeat. 

Aliquid  in  hoc  tertio  puncto  proponitur,  quod 
in  similitudine  Regis  terreni  expressum  a  S.  P. 
non  fuit,  sed  relictum  considerationi  ipsius 
meditantis,  in  illis  verbis  generalibus:  quid 
debeant  respondere  boni  subditi.  Et  quidem 
proprie  loquendo  in  hac  secunda  Exercitii 
parte,  seu  applicatione  similitudinis,  primum 
punctum  jam  respondet  primo  simul  et  se- 
cundo  puncto  similitudinis  de  Rege  terreno; 
tertio  vero  puncto  similitudinis  respondet 
punctum  secundum  hujus  applicationis  ad 
Christum.  Hoc  igitur  tertium  applicationis 
punctum  aliquid  superaddit,  nempe  prcecla- 
riora  munera  offerenda,  non  quidem  ab  om- 
nibus,  sed  ab  iis,  qui  communi  servitio  non 
contenti  insignes  esse  velint  in  Regis  sui 
sequela. 

Et  in  parabola  quidem  Regis  terreni  prce- 
clariora  hujusmodi  munera  forent  v.  g.  si 
quis  non  modo  vocanti  ad  expeditionem  illam 
bellicam  obtemperaret,  Regem  sequeretur: 
sed  et  familiam  suam  omnem  et  omnes  fa- 
cultates  suas  et  opes  in  illius  expeditionis 
subsidium  offerret,  et  ipse  quovis  gradu  et 
officio  laboriosissimo  ac  periculosissimo  con- 

servitio  sui  Regis  ceterni  ac  Domini  uni- 


tentus  miiitaret,  immo  vero  laboriosissima 
quseque  ac  periculosissima  unice  expeteret: 
tantum  ut  tali  Regi  se  probaret  et  victoriae, 
quae  certa  in  hac  parabola  supponitur,  co- 
piosiorem  partem  consequeretur.  Quae  qui- 
dem  omnia  meditantis  considerationi  merito 
relicta  sunt;  quod  ex  hypothesi  talis  Regis, 
talibus  conditionibus  vocantis,  sponte  sua 
nemo  bonus  subditus  non  ita  se  affectum 
sentiret. 

Jam  vero  in  applicatione,  id  est,  in  se- 
quela  Christi  Regis  nostri,  prceclariora  mu- 
nera  sunt  ea,  quae  in  colloquio  offeruntur, 
quae  ut  serio  offerantur  et  ex  animo,  neces- 
saria  est  mortificatio  absoluta  sensualitatis 
et  amoris  proprii  ac  mundani;  idque  non 
solum  in  iis,  in  quibus  rebellio  carnis,  sen- 
suum,  amoris  proprii  ac  mundani  cerneretur; 
in  his  enim  sese  mortificare  commune  est 
omnibus,  qui  modo  sint  sance  mentis;  sed 
etiam  in  iis,  in  quibus  per  se  rebellio  nulla 
foret,  id  est,  in  rebus  alioqui  licitis.  —  At- 
que  haec  est  illa  major  sui  abnegatio  et 
continua  in  rebus  omnibus  mortificatio, 
quam  qucerere  in  Domino  admonemur  (Sum- 
marii  Reg.  12),  ut  ad  pretiosum  illum  in 
vita  spirituali  gradum  (Reg.  11)  pervenia- 
mus,  ad  quem  in  colloquio  hujus  contempla- 
tionis  provocamur,  si  velimus  in  Christi  ser- 
vitio  ac  sequela  insignes  esse. 

Ex  dictis  patet,  quantum  hsec  contempla- 
tio   de  Regno   Christi,  quae  veluti   alterum 

versaliSj  non  solum  offerent  se  totos  ad 
laborem,  sed  etiam  agendo  contra  suam 

est  Exercitiorum  spiritualium  Fundamentum, 
quantum,  inquam,  haec  superaddat  ad  ea,  quae 
ex  primo  et  universali  Fundamento  conse- 
quuntur.  Ibi  enim  terminus,  in  quo  sistitur, 
est  indifferentia  ad  quaevis,  sive  grata  na- 
turae  sive  ingrata.  Hic  autem  est  major  in- 
clinatio  ad  omnia,  quae  naturae  contraria  sint. 
Et  vero,  cui  datum  fuerit  didicisse  Christum, 
ut  loquitur  Apostolus,  is  facile  sentiet,  quo- 
dammodo  nefas  esse  sibi  in  sola  indifferentia 
illa  consistere.  Videns  enim  regem  suum 
paupertatem  elegisse  et  contemptum,  quo- 
modo  solum  indifferens  erit  ad  divitias  et 
honores,  et  non  potius  ad  contraria  omnino, 
tanti  Regis  imitandi  studio,  rapi  se  desiderio 
sentiet?  Erit  itaque  illa  indifferentia  eorum, 
qui  saltem  sance  mentis  sint,  erit  hominis 
cujusque  ratione  utentis  ac  sana  se  ratione 
gubernantis:  at  haec  majora  sectatorum  Chri- 
sti  sunt,  eorum  saltem,  qui  in  hujus  Regis 
sequela  ac  servitio  insignes  esse  velint 

Ceterum  velle  ita  insignes  esse  in  sequela 
ac  servitio  Christi  Regis,  quorumnam,  quae- 
so,  erit,  si  nostrum  non  est,  Patres  ac  Fra- 
tres  carissimi?  Utinam  haec  intelligamus 
neque  intelligamus  tantum,  sed  et  serio  et 
strenue  et  constanter  tales  esse  contenda- 
mus!  Ita  quidem  certe  Patres  nostri.  —  At- 
que  hic  est  proprius  hujus  contemplationis 
scopus,  ut  ad  Regnum  hoc  Christi  in  nobis 
ipsis  constituendum  per  verum  desiderium 
sequendi  ipsum  excitemur. 

propriam  sensualitatem6)  et  contra  suum 
amorem  carnalem  et  mundanum,  oblatio- 


6I  Sensualitatem  etc.  —  Cum  hostes,  quos 
omnes  subjicere  se  velle  Rex  noster  ait  in 
primo  puncto,  sint  noti  illi  tres:  dcemon, 
caro  et  mundus,  quid  est,  quod  tandem 
pugna  reducatur  adversus  sensualitatem  et 
amorem  carnalem  et  mundanum,  quse  omnia 
in  nobis  ipsis  sunt:  de  daemone,  de  mundo 
ne  mentio  quidem  fiat?  —  Scilicet  ut  Re- 
gnum  Dei  intra  nos,  ita  inimicus  praecipuus 
intra  nos  est,  qui  si  debellatus,  si  domitus 
fuerit,  nec  daemon  nec  mundus  magnopere 
nocere  poterunt. 

Porro  sensualitatem  intelligo  sensuum 
oblectamenta  et  libertatem  etiam  non  prohi- 
bitam  oculorum,  aurium,  gustus,  odoratus, 
tactus,  —  linguae  etiam:  —  amorem  carna- 
lem  intelligo  amorem  commodorum  corporis 
generatim,  item  sanitatis  et  vitce  amorem, 
—  amorem  etiam  parentum,  amicorum  et 
aliorum,  non  pure  spiritualem,  quamvis  non 
illicitum;  amorem  mundanum  intelligo  re- 
rum,  quae  mundus  amat,  scilicet  divitiarum, 
honorum,  vanae  gloriae,  pomparum  etc.  — 
Posset  etiam  sensualitas  intelligi  in  primis 
de  omnibus  generatim,  quae  sensui  naturae, 
sive  externe  sive  interne  blandiuntur,  cujus 
dein  sensualitatis  partes  censeantur  amor 
carnalis,  qui  sensus  externos  et  corporis 
commoda  respiciat,  et  amor  mundanus,  qui 
vanitati  et  superbiae  serviat.  —  Contra  hosce 
hostes  internos  agere,  etiam  in  iis,  in  quibus 

Exereitia  spiritualia.  5 

nes  facient  majoris   aestimationis  et  ma- 
joris  momenti  dicentes: 

O  aeterne  Domine  rerum  omnium,  ego 
facio  meam  oblationem  cum  tuo  favore 
et  auxilio  coram  infinita  Bonitate  tua  et 
in  conspectu  gloriosse  Matris  tuae  et  om- 
nium  Sanctorum  et  Sanctarum  Curiae 
coelestis,  [attestans]  quod  ego  volo  et 
desidero,  et  mea  [haec]  est  determinatio 
deliberata,  T)dummodo  sit  majus  servitium 


peccatum  non  eernatur,  proprium  est  eorum, 
qui  erga  Christum  Regem  magis  affecti  in- 
signes  esse  volunt  in  ejus  sequela. 

Ceterum  nisi  in  licitis  domemus  istos  ini- 
micos,  ipsi  nos  in  illicita  facile  pertrahent 
accedentibus  etiam  dcemone  et  mundo,  pri- 
mum  fraude  deinde  etiam  aperta  vi. 

■)  Dummodo  etc.  —  Ista  conditio:  dum- 
modo  etc,  ut  et  infra:  si  etc,  eo  pertinet,  ut 
intelligatur,  exprimi  in  hoc  colloquio  soiam 
voluntatis  promptitudinem,  solum  desideri- 
um;  est  enim  oblatio  sui,  qua  quidem  homo 
non  solum  se  resignat  ad  omnia  dura  perfe- 
renda  cum  Christo,  sed  actu  perferre  illa 
omnia  desiderat.  Ultra  tamen  desiderium  et 
hoc  conditionatum  non  pergit;  quia  nondum 
censetur  cognovisse  statum  viUe,  ad  quem 
Deus  ipsum  vocare  dignetur.  —  In  iis  vero, 
qui  statum  habent  in  Religione,  in  Societate, 
conditio  hic  apposita  locum  non  habet,  nisi 
in  quantum   pertinet  ad   dura  illa  actu  per- 

tuum  et  [major]  laus  tua,  imitari  te  in 
ferendis  omnibus  injuriis  et  omni  vitu- 
perio  et  omni  paupertate  tam  actuali 
quam  spirituali,  si  Majestas  tua  sanctis- 
sima  voluerit  me  eligere  ac  recipere  ad 
talem  vitam  et  statum. 

Hoc  Exercitium  fiet  bis  in  die;  scilicet 


ferenda,  in  quo  semper  vel  a  divinae  Provi- 
dentiae  dispositione  vel  ab  alia  voluntatis 
Rjusdem  manifestatione  pendere  unumquem- 
que  necesse  est;  unde  etiam  dicitur:  in  fe- 
rendis,  non  in  qucerendis.  Desiderium  vero, 
in  nobis  quidem  Religiosis  Societatis,  esse 
decet  absolutum  et  ardens,  id  quod  vocatio 
nostra,  status  noster  a  nobis  omnino  postu- 
lat,  cum  sine  eo  vix  ac  ne  vix  quidem  serio 
Christum  sequi  censendi  simus  ex  mente 
S.  P.  N.  (Const.  Ex.  Gen.  c.  4  n.  44;  Reg. 
Summ.  11.):  Qui  serio,  inquit,  Christum  se- 
quuntur,  amant  et  ardenter  exoptant  etc., 
quasi  eos  dicat  nonnisi  ficte  sive,  ut  aiunt, 
pro  forma  Christum  sequi  in  hac  nostra  vo- 
catione,  qui  sanctum  hoc  desiderium  non  fo- 
veant.  Addit  tamen  S.  P.  pro  illa  discre- 
tione,  quae  illi  maxime  propria  est,  quod  si 
quis  propter  humanam  nostram  debilitatem 
ac  miseriam  hujusmodi  tam  inflammata 
desideria  non  sentiat,  debere  eum  certe  op- 
tare  ea  animo  concipere.  (Const.  Ex.  Gen. 
c.  4  n.  45.)  Et  huc  referri  solet  illud  Davi- 
dicum:  Concupivit  anima  mea  desiderare 
Justificationes  tuas.    (Ps.  118.) 


132  II.  Hebdomada.   De  Incarnatione. 

mane,  cum  [quis]  surrexerit,  et  hora  una 
ante  prandium  vel  ccenam.s) 

Pro  secunda  hebdomada  et  ita  dein- 
ceps,  valde  prodest  legere  subinde  [ali- 
quid]  ex  libris  de  Imitatione  Christi  vel 
Evangeliorum 9)  et  Vitarum  Sanctorum. 

PRIMA  DIES 
ET  PRIMA  CONTEMPLATIO 

cst  de  Incarnatione  et  continct  in  se  ora- 
tionem  prceparatoriam ,  tria  prceambaln 
et  tria  puncta  et  unum  colloquium. 

Solita  oratio  praeparatoria. 
Primum  praeambulum  est,  adducere  [in 
mentem]  historiam   ejus  rei,  quam  con- 

v)  Haec  nota  S.  R.  etiam  indicat  Contem- 
plationem  hanc  die  intermedio  inter  primam 
et  secundam  Hebdomadam  esse  faciendam, 
extra  seriem  secundse  Hebdomadae,  cujus 
scilicet  non  tam  pars  est  censenda  quam 
Fundamentum. 

9)  Ex  libris  de  Imitatione  Christi  vel  Ev- 
angeliorum.  —  Notandum,  primo  loco  poni 
lectionem  aliquam  ex  libris  de  Imitatione 
Christi;  haec  enim  planior,  facilior,  neque 
talis,  quae  mentem  avertere  a  praecipuo  con- 
templationum  argumento  possit,  sed  potius 
ad  practicas  conclusiones  inter  meditandum 
conceptas  magis  confirmandas  aptissima  est. 
To,  etc.y  quod  additur  in  versione  vulgata,  ab- 
est  in  autographo,  nec  enim  pro  lubitu  variandi 
sunt  libri,  etiam  pii,  inter  Exercitia  legendi. 

templari  debeo,  qua;  hic  est:  quomodo 
tres  divinae  Personse  speculabantur  totam 
planitiem  vel  ambitum  totius  mundi  plc- 
num  hominibus;  et  quomodo  videndo, 
quod  omnes  descendebant  ad  Infernum, 
decernitur  [a  sanctissima  Trinitate]  in  sua 
aeternitate,  ut  secunda  Persona  homo  fiat 
ad  salvandum  genus  humanum:  atque 
ita,  ubi  venit  plenitudo  temporum,  mit- 
tendo  Angelum  S.  Gabrielem  ad  Domi- 
nam  nostram.10)  Infra  [inter  Mvsteria 
Vitae  Jesu  Christi  Domini  nostri]. 

l,J)  Cum  S.  P.  pro  hoc  Exercitio  remittat 
hoc  loco  ad  ea  puncta,  quse  habentur  infra, 
scil.  in  serie  Mvsteriorum  Vitae  J.  C.  D.  N., 
quseri  potest,  cur  ergo  ponat  mox,  et  in  hoc 
ipso  Exercitio  et  in  sequenti  de  Nativitate, 
tria  illa  puncta,  quorum  primum  personas, 
secundum  earum  verba,  tertium  actiones  con- 
templandas  docet?  Huic  quaestioni  respon- 
det  Directorium  cap.  XIX.  §§  5  et  6,  ac  mo- 
dum  tradit,  quo  vel  rudis  quisque,  modo 
bonae  voluntatis  sit,  vitam  J.  C.  meditari  fa- 
cilitate  maxima  nec  minore  fructu  poterit. 
„Quod  in  meditatione,  inquit,  Incarnationis 
„et  Nativitatis  dicitur  de  contemplandis  per- 
„sonis  et  earum  verbis  et  operibus,  intelligi 
^debet  referendo  ad  illam,  quam  diximus, 
„distributionem,  quae  in  fine  libri  ponitur, 
„nempe  cogitando  haec  in  singulis  punctis, 
v,ut  occurrunt  ordine  suo;  non  autem  quod 
„necessartum  sit  omnes  prius  personas  totius 

Secundum,  compositio  videndo  locum. 
Hic  erit  videre  magnam  capacitatem  et 
ambitum  mundi,  ubi  habitant  tam  multac 
ac  tam  diversae  gentes.  Similiter  dein- 
ceps  [videre]  in  particulari  domum  et 
cubicula  Dominse  nostrae,  in  civitate  Na- 
zareth  in  provincia  Galilaeae. 


„mysterii,  deinde  omnia  verba  ejusdem  ac 
„demum  opera  separatim  meditari;  hoc  enim 
„prsesertim  in  quibusdam  meditationibus  pa- 
Mreret  confusionem.  Quare  hoc  tantum  vo- 
wluit  B.  P.  Ignatius  regulam  dare  in  singulis 
„punctis,  quo  meditantis  intentio  ferri  de- 
„beat:  primum  quidem  in  ipsas  personas, 
„quae  in  illo  puncto  occurrant,  tum  ad  verba, 
„si  prius  verba,  vel  ad  facta,  si  prius  oc- 
„currant  facta.  Et  ita  absoluto  uno  puncto 
„transeatur  ad  aliud  eumdem  ordinem  in  eo 
„servando.u  Et  addit  §  7:  „Ceterum  etsi 
„hic  tantum  mentio  fit  de  his  tribus,  non 
„tamen  prohibetur,  quin  possint  etiam  addi 
„alia  puncta,  ut  v.  g.  cogitationes  et  affectus 
„personarum  interiores,  tum  etiam  virtutes 
„et  praeterea  modus  et  finis  mysteriorum, 
„quse  occurrunt,  causa  item  et  effectus,  tem- 
„pus  et  reliquae  circumstantise,  ut  foecun- 
„dior  sit  meditatio,  et  major  ejus  fructus." 
Ergo  quae  S.  P.  mox  subjicit  puncta,  perso- 
narum,  verborum  et  operum,  non  tam  or- 
dinem  in  meditatione  servandum  exprimunt 
quam  materiam,  circa  quam  versari  medita- 
tio  debet. 

Tertium,  petere  id  quod  volo.  Erit  hic 
petere  cognitionem  intimam  Domini,  qui 
pro  me  factus  est  homo;  ut  magis  ipsum 
amem,  eumque  [magis]  sequar.11) 

Convenit  hic  notare,  quod  eadem  haec 
oratio  praeparatoria  sine  mutatione,  ut 
dictum  est  in  principio,  et  eadem  tria 
praeambula  facienda  sint  in  hac  hebdo- 
mada  et  in  ceteris  subsequentibus,  mu- 
tando  formam  [praeambulorum]  juxta  sub- 
jectam  materiam. 

Primum  punctum  est,  videre  personas, 
unas  et  alteras  [successive] ,  et  primo 
eas  [quae  sunt]  super  faciem  terrae  in 
tanta  diversitate,12)  ita  in  vestibus  [ha- 

11)  Notandum  diligenter,  quae  sit  duplex 
gratia,  quam  in  hoc  tertio  praeambulo  postu- 
lare  docemur.  Est  enim  hsec  eadem  petitio 
prsescripta  pro  omnibus  mysteriis  secundae 
hujus  hebdomadae,  scilicet,  ut  intime  cogno- 
scamus  Dominum  Jesum  et  magis  Ipsuni 
amemus  et  imitemur.  Cognitio  enim  intima 
Jesu  Christi  Ejusque  amor  et  imitatio  pro- 
prius  est  totius  hebdomadae  scopus  isque 
fructus  in  omnibus  his  mysteriis  quaerendus. 

12)  In  tanta  diversitate.  —  Nemo  hanc 
tantee  varietatis  enumerationem  otiose  posi- 
tam  a  S.  P.  N.  existimet,  aut  imaginationi 
solum  juvandse  inservire;  sed,  ut  in  tam  di- 
versis  hominum  generibus,  alborum,  nigro- 
rumetc,  unameamdemque  humanam  naturam 
contemplantes   et  omnes  ad  eumdem  finem 

bitibus]  ut  in  gestibus  [et  vultibus:  ho- 
mines];  alios  albos  et  alios  nigros;  alios 
in  pace  et  alios  in  bello;  alios  plorantes 

creatos,  et  Filium  Dei  pro  omnibus  hominem 
factum  etc,   zelo  etiam  nos   untoersali  ac- 

cendamur  ad  juvandos  sine  discrimine  om- 
nes.  —  I:i  pacis  item  ac  belli>  in  risus  et 
fletus  etc.  commemoratione  humanse  vit^ 
vicissitudines  et  pravorum  affectuum  amaros 
fructus  et  peccati  tristissimos  in  humano  ge- 
nere  effectus,  mortalium  denique  miserias 
oculis  veluti  objectas  conspicimus;  ut  quanta 
fuerit  quamque  necessaria  piissimi  Redemp- 
toris  misericordia,  magis  intime  sentiamus. 
Fusius  a  S.  P.  in  his  punctis  hominum,  quales 
forent  sine  Redemptionis  beneficio  quales- 
que  etiam  nunc  per  summam  pravitatem  ni- 
mis  heu!  multi  sunt,  personce,  verba,  opera, 
contemplanda  proponuntur,  ut  ex  mali  magni- 
tudine  Redemptionis  beneficium  magis  elu- 
ceat,  ejus  augeatur  sestimatio,  et  animus  ad 
amorem  Redemptoris  magis  magisque  ex- 
ardescat.  Qua?  quidem  consideratio  pravi- 
tatis  ac  miseriae  generis  humani  nisi  a  S.  P. 
hoc  loco  tamque  enucleate  poneretur,  eam 
ex  punctis  in  fine  libelli  positis  pauci  for- 
tasse  vel  vix  paucissimi  eruissent.  Pertinebit 
autem  certe  haec  consideratio  ad  primum 
punctum  Mvsterii;  prout  in  fine  libri  propo- 
nitur,  in  quo  dum  Angelum  a  Deo  missum 
contemplamur  reflexione  facta  ad  causam, 
cur  mittatur,  sponte  ad  redemptionis  bene- 
ficium,  quod  mundo  seu  humano  generi  tali 

et  alios  ridentes;  alios  sanos  et  alios 
infirmos;  alios  nascentes  et  alios  mo- 
rientes,  etc. 

(cujus  tales  sunt  personce,  talia  verba,  talia 
opera) ,  confertur,  mentem  delabi  pronum 
est;  v.  g. 

Mundus  —  homines  —  „Omnes  unius  pa- 
v,tris  filii  —  patris  nobilissimi  quondam,  sed 
„qui  ob  praevaricationem  suam  gradu  suo 
„dejectus  filios  genuit  omnes  degradatos  — 
„heu  quales!  —  Quid,  si  non  fuisset  con- 
„cessus  Redemptor? 

„Redemptio  quidem  jam  inde  ab  exordio 
„mundi  promissa  —  nihilominus  in  hominibus 
„brevi  oblivio  Dei;  —  poenae  divinse  —  di- 
„luvii  —  ignis  —  oblivioni  datae;  —  familia 
„una  electa,  in  qua  divinse  promissionis  me- 
„moria  servaretur,  ex  hac  populus  electus; 
„ —  at  hic  ipse  qualis  demum  lapsu  tem- 
„poris!  —  Quin  etiam  nunc,  post  completum 
„opus  Redemptionis,  quales  homines! 

yjAlii  in  bello  —  furor,  crudelitas;  alii  in 
„pace  —  otium,  luxus,  libido,  —  mala  ex 
„saturitate  panis;  alii  plorantes,  —  hi  longe 
„plurimi  —  at  plerique  sine  merito  et  propter 
„malitiam  suam  sine  remedio;  alii  ridentes 
„ —  vanis  gaudiis  vel  etiam  turpibus,  libidi- 
„num,  spectaculorum,  chorearum,  comessa- 
„tionum  et  ebrietatum  —  et  horum  omnium 
„gaudiorum  extrema  luctus  occupat ;  alii 
^nascentes  —  in  miseriis  et  fletu;  alii  mo- 
^rientes  —  in  angustia  et  doloribus  et  de- 
„speratione;  inter  hos  viventes  medii  inter 

Secundo,  videre  et  considerare  tres 
Personas  divinas  veluti  in  suo  solio 
regali  sive  throno  suce  divince  Maje- 
statis,  quomodo  intuentur  universam  fa- 
ciem  et  ambitum  terrae  et  omnes  gen- 
tes13)  in  tanta  ccecitate,  et  [vident]  quo- 
modo  moriantur  et  descendant  ad  In- 
fernum. 


„utrosque,  immemores  principii  sui  et  finis 
vsui  —  toti  in  explendis  cupiditatibus  suis. 
„ —  Tales  homines  per  universum  mundum, 
„caeci,  insani,  ruentes  in  interitum  —  et  inter 
„hos  ego  cum  csecis  caecus,  insaniens  cum 
„insanientibus,  —  nisi  misericordia  Redemp- 
„toris!u 

Ceterum  ista  consideratio  de  humani  ge- 
neris  pravitate  et  miseria  tantae  est  utili- 
tatis,  ut  si  vel  tota  hora  hujus  Exercitii 
in  hoc  solo  puncto  nobis  effluat,  nequa- 
quam  sit,  cur  operae  hujus  ac  temporis  nos 
poeniteat. 

13)  Omnes  gentes.  —  Omnes  omnino  et 
singulos  homines  in  tanta  caecitate  viventes 
et  ad  infernum  ruentes,  omnes  cernere  di- 
citur  Deus,  —  plane  omnes  et  singulos. 
Quia  considerantur  hoc  loco  homines,  quales 
essent  qualesque  futuri  fuissent  in  vita  et 
in  morte  et  post  mortem  in  aeternum,  nisi 
Redemptor  fuisset  concessus.  Adhuc  enim 
genus  humanum  cernitur  abstractione  facta 
&  beneficio  Redemptionis, 

Tertio,  videre  Dominam  nostram14)  et 
Angelum,15)  qui  illam  salutat;  et  reflec- 
tere, 16)  ut  fructum  capiam  ex  tali  aspectu. 

-4)  Dominam  nostram.  —  Quae  sola  sine 
exemplo  placuit  Deo,  ignota  licet  mundo  et 
pauper  et  in  paupere  domo,  in  ignobili  op- 
pido  ignobilis  provinciae  Galilaeae,  inter  po- 
pulum  mundo  despectum  commorans  ac  pau- 
peri  fabro  desponsata.  —  Quam  vero  vene- 
rabilis  nobis,  quae  sic  salutatur  ab  Angelo, 
quam  imo  Deus  omnipotens  sic  honorat! 
Quid  unquam  obsequii  et  honoris  praestari 
potest  Virgini  a  nobis  mortalibus,  quod  huic 
tanto  honori  a  Deo  eidem  impenso  compa- 
retur?  —  Ipsa  quidem  tantis  laudibus  suis 
auditis  turbatur  —  (non  legitur  turbata  fuisse, 
cum  durius  compellaretur).  —  Sed  .  .  .  Ne 
timeas,  Maria!  Invenisti  enim  gratiam  apud 
Deum.    O  felix  Maria! 

15)  Angelum  —  qui  princeps  licet  inter 
Angelorum  millia  nequaquam  ducit  indignam 
se  neque  invidiosam  suae  dignitati,  lega- 
tionem  hanc  ad  Virginem,  licet  legationis 
finis  exaltatio  sit  humanse  non  angelioe 
naturse. 

,6)  Reflectere,  ut  fructum  capiam.  —  Re- 
flexio  haec,  in  qua  aliqua  practica  conclusio 
formanda  est,  facienda  semper  ad  singula 
puncta  et  ad  singulas  etiam  puncti  cujusque 
partes.  Fructus  autem  multiplex  esse  potest 
et  varius  pro  varietate  personce,  quae  con- 
templatur,  pro  animi  habitu,  in  quo  ipsa  ver- 
satur,   puta  consolationis  vel  desolationis, 

Secundum  punctum,  audire  quae  loquun- 
tur  personae  super  faciem  terrae,  scilicet 


laetitiae  vel  tristitiae,  devotionis  vel  ariditatis 
etc,  denique  pro  cujusque  animae  necessi- 
tate.  Nam  sive  purganda  sit  a  vitiis,  sive 
in  virtutis  exercitatione  versetur,  sive  ad 
unionem  cum  Deo  intimam  adspiret,  in  omni 
mvsterio  fructum  quaerere  sibi  proprium 
debet.  Ac  sane  et  peccati  detestatio,  malitiae 
propriae  agnitio,  compunctio,  contritio  etc; 
et  humilitas,  patientia,  obedientia,  mansue- 
tudo,  mundi  suique  contemptus  etc;  et  Dei 
denique  amor,  sui  in  omnem  Dei  voluntatem 
resignatio,  delectatio  de  Deo  et  in  Deo,  Ejus 
bonitatis  ac  sapientiae  ceterorumque  attribu- 
torum  admiratio  etc  fructus  sunt,  qui  ut  ex 
quovis  mysterio  colligi  possunt,  ita  ex  his 
unicuique  convenit  eos  sibi  colligere,  quibus 
praecipue  indiget,  ad  quos  etiam  se  a  divina 
gratia  impelli  magis  sentiet.  Ita  scilicet  oratio 
et  contemplatio  manna  est  omne  delecta- 
mentum  in  se  habens  et  omnis  saporis  sua- 
vitatem.  (Sap.  16.)  Juvabit,  si  meditans  seu 
contemplans,  consideratis,  quasi  praesens  ad- 
esset  rei  gestse,  personis  itemque  actioni- 
bus,  vel  auditis  verbis,  quae  dicuntur,  ad  se 
conversus  quaerat  ex  se:   Ad  hcec  quid  tu? 

—  Tu  quis  es?  Quid  dicis  de  te  ipso?  Et 
ad  has  quaestiones  ita  respondeat  coram  Deo, 
ut  non  se  palpet,  sed  agat  secum  vere,  sin- 
cere,  severe,  ac  si  non  de  se  sed  de  altero, 
cui  optime  cupiat  secundum  Deum,  ageretur. 

—  Ceterum    nunquam    prsetermittendus  esi 

quomodo  loquuntur  inter  se,    quomodo 

urant  et  blasphemant,  etc.11)     Similiter 

audire]  quae  dicunt  Personae  divinae,  sci- 

icet:   Faciamus  redemptionem   generis 

humani  etc;  et  postea,  quae  loquuntur 

Angelus  et  Domina  nostra;  ac  dein  re- 

flectere,   ut   fructum    capiam    ex  earum 

[personarum  omnium]  verbis. 

Tertium,  postea  considerare,  quce  fa- 
ciunt  personae  super  faciem  terrae,  sei- 
licet  [quomodo  se  invicem]  feriunt,  occi- 
dunt,  eunt  ad  Infernum  etc.;18)  item,  quce 
faciunt  Personae  divinse,  scilicet  operan- 
tes  sanctissimam  Incarnationem  etc;  et 
similiter,  quce  faciunt  Angelus  et  Domina 
nostra,  scilicet,  Angelus  agens  suum 
officium  Legati,  et  Domina  nostra  humi- 

proprius  meditationis  seu  contemplationis 
finis,  pro  quo  in  tertio  praeambulo  semper 
supplicamus. 

n)  Quid  homines  loquantur,  juverit  videre 
inter  alia  in  Ps.  11.  itemque  Ps.  119. 

18)  Amor  proprius  dominans  cum  superbia 
libidinem  et  crudelitatem  vitia  facit  esse 
communia  et  quasi  caracteristica  hominis  de- 
gradati,  impellente  etiam  inimico  naturce 
humance,  qui  et  in  cultu  sibi  in  idolis  pne- 
stito  duplex  illud  vitium  consecrabat,  pro 
illo  odio,  quo  et  animam  hominis  et  corpus 
prosequitur.  —  Corrupti  sunt  et  abomina- 
biles  facti  sunt  in  studiis  suis.  (Ps.  13.) 

lians  se^)  et  agens  gratias  divinae  Ma- 
jestati;  et  postea  reflectere,  ut  aliquem 
fructum  capiam  ex  unaquaque  ex  his 
rebus. 

In  fine  faciendum  est  colloquium20)  co- 
gitando  quid  loqui  debeam  ad  tres  Per- 

19 }  Humilians  se.  —  Sane  verba  Virginis: 
Ecce  ancilla  Domini  etc,  ejusmodi  sunt,  ut 
non  adeo  gaudium  de  tanta  dignitate,  sed 
resignationem  potius  ad  grave  onus  susci- 
piendum  exprimere  videantur.  Et  revera  di- 
gnitas  Matris  Dei  in  hac  quidem  vita  non 
aliquod  ei  privilegium,  non  exemptionem  ab 
humanae  vitae  miseriis  attulit,  sed  gravissi- 
mos  potius  labores  et  aerumnas.  Has  illa 
sine  dubio  prospexit  omnesque  una  cum  di- 
gnitate  sponte  acceptavit.  Unde  merito  cum 
Eeclesia  illis  S.  Augustini  verbis  B.  Virgi- 
nem  compellamus:  „0  beata  Maria,  quis  tibi 
„digne  valeat  jura  gratiarum  ac  laudum  prse- 
„conia  rependere,  quae  singulari  tuo  assensu 
V(mundo  succurristi  perdito?u 

-°)  Colloquiwn  etc.  —  Ut  in  hac  tota  con- 
templatione  ex  autographo  observari  potest 
simplicitas  major,  quam  in  versione  vulgata, 
itemque  series  rerum  contemplandarum  ma- 
gis  distincta;  ita  in  colloquio  notatu  dignis- 
simum  est,  non  haberi  in  autographo  illa: 
disquisitis  studiose  verbis,  quibus  . . .  digne 
valeam  compellare.  S,  P.  vult,  ut  in  hoc 
colloquio  cogitemus,  quid  loqui  debeamus, 
non  quomodo  seu  quibus  verbis.  De  sensu 
enim  et  affectu,  non  de  verbis  agitur.  Quod 

sonas  divinas,  vel  ad  Verbum  aeternum 
incarnatum,  vel  ad  Matrem  [ejus]  et  Do- 
minam  nostram;  petendo  secundum  id, 
quod  [quis]  in  se  senserit,  [quae  juvent]  ad 
magis  sequendum  et  imitandum  Dominum 
nostrum,  ita  recens21)  [nuper,  modo]  in- 
carnatum;  dicendo  [in  fine]  Pater  noster. 

SECUNDA  CONTEMPLATIO 
est  de  Nativitate. 

Solita  oratio  praeparatoria. 

Primum  praeambulum  est  historia;  et 
erit  hic,  quomodo  a  Nazareth  egressi 
sunt  Domina  nostra  novem  fere  mensi- 
bus  gravida,  ut  pie  meditari  licet,22)  in- 

licet  per  se  satis  pateat,  posset  tamen  mo- 
dus,  quo  versio  vulgata  rem  exprimit,  alicui 
inutilem  sollicitudinem  ingerere. 

21)  Recens  (nuper,  modo).  —  Nempe  ita 
contemplandum  est  hoc  mysterium  et  cetera 
omnia,  ac  si  coram  nobis  agerentur.  Medi- 
tandum  scilicet  non  tamquam  de  re  dudum 
prceterita  sed  tamquam  de  prcesenti. 

22)  Ut  pie  meditari  licet.  —  Haec  verba 
apposita  leguntur  in  hispano  quidem  exem- 
plari  post  illa  verba:  novem  fere  mensibus 
gravida;  in  antiqua  vero  latina  versione  ms. 
habentur  post  illa:  cum  bove.  Utrobique  au- 
tem  apposita  sunt  in  margine  propria  S.  P. 
Ignatii  manu;  et  referuntur,  ut  patet,  ad  omnia 
hoc  loco  dicta,  quse  Evangelium  non  exprimit. 

sidens  asinse,  et  Joseph  et  ancilla  du- 
centes  bovem,  ut  irent  in  Bethlehem  ad 
solvendum  tributum,  quod  Caesar  omni- 
bus  illis  regionibus  imposuerat.  Infra 
[vide  in  Mysteriis  Vitae  Jesu  Christi  Do- 
mini  nostri]. 

Secundum,  compositio  videndo  locum. 
Erit  hic  visu  imaginationis  videre  viam 
a  Nazareth  ad  Bethlehem,  considerando 
[ejus]  longitudinem,  latitudinem,  et  an 
plana  sit  talis  via,  vel  an  per  valles  aut 
clivos;  item  considerando  locum  sive  spe- 
luncam  nativitatis,  quam  amplus  [sit  lo- 
cus],  quam  exiguus,  quam  humilis,  quam 
altus,  et  quomodo  erat  paratus. 

Tertium  erit  idem  et  eadem  forma,  quae 
fuit  in  praecedenti  contemplatione. 

Primum  punctum  est,  videre  personas, 
scilicet  videre  Dominam  nostram  et  Jo- 
seph  et  ancillam  et  Jesum  infantem,  post- 
quam  natus  fuerit,lz)  faciendo  [exhi- 
bendo]24)  me  pauperculum  et  servulum 
indignum,  spectando  illos,  contemplando 
illos  et  serviendo  illis  in  suis  necessita- 
tibus,  ac  si  praesens  adessem,  cum  omni 

23)  Postquam  natus  fuerit  —  Ita  magis 
proprie  ex  autographo:  nam  et  in  initio 
hujus  contemplationis  infans  Jesus  nondum 
censetur  natus. 

24)  Vid.  ad  Fundamentum  not.  5. 

possibili  obsequio  [s.  humilitate,  devo- 
tione]  ac  reverentia;  ac  dein  reflecterc 
in  me  ipsum  ad  capiendum  aliquem 
fructum. 

Secundum,  attendere ,25)  advertere  et 
contemplari  ea,  quae  [personae]  dicunt, 
et  reflectendo  in  semetipsum  fructum 
aliquem  capere. 

Tertium,  spectare  et  considerare  ea 
quse  faciunt,  ut  est  iter  facere  et  labo- 
rare  [ferre  labores,  aerumnas],  ut  Domi- 
nus  nascatur26)  in  summa  paupertate,  et 

25)  Attendere,  advertere  et  contemplari.  — 
Cum  in  primo  puncto  dicatur  videre  et  in 
tertio  spectare  et  considerare,  cur  in  hoc 
secundo  puncto,  ubi  verba  consideranda  esse 
monemur,  non  dicitur:  audire,  prout  in  con- 
templatione  de  Incarnatione?  Fortasse,  quia, 
cum  in  hoc  mysterio  nulla  prorsus  habeantur 
verba  ex  historia  Evangelica,  nonnisi  con- 
templando,  advertendo  et  attendendo  cogi- 
tari  probabiliter  possunt.  —  Porro  patet,  in 
hoc  puncto  considerari  merito  posse,  non 
solum  quae  personae  dicunt,  sed  etiam  qurc 
non  dicunt,  ut:  non  querelas  et  murmura- 
tiones  de  tributo  a  Caesare  imposito  vel  de 
injuria  sibi  in  Bethlehem  facta  etc.  Item 
silentium  plerumque  tum  in  via  tum  in  ipso 
Nativitatis  loco  etc. 

26)  Ut  .  . .  nascatur.  —  Textus  hisp.  sic 
habet:  para  que  sea  nacido;  quod  quidem 
significare  etiam  potest:  ad  quid  seu  quarc 

post  tot  iabores,  post  famem,  post  sitim, 
post  aestum  et  frigus,  post  injurias  et 
contumelias  ut  [tandem]  moriatur  in  cruce, 

natus  sit.  Et  hunc  sensum  vulgata  versio 
exprimit  addita  conjunctione  et,  quse  in  auto- 
grapho  non  habetur.  Nos  vertimus  ut  .  .  . 
nascatur  (litteraliter  verteretur  natus  sit), 
tum  quia  sic  habet  antiqua  versio  ms.,  qua 
S.  P.  usus  est,  tum  quia  sensui  ex  contextu 
magis  videtur  accommodatum.  —  Scilicet  iter 
illud  ex  Nazareth  in  Bethlehem  et  labores 
Mariae  et  Joseph  eo  erant  directi  Deo  sic 
disponente,  ut  Jesus  nasceretur  in  summa 
paupertate  ac  tale  daret  initium  vitae  aerumno- 
sissimae,  in  cruce  tandem  consummandse.  Ho- 
mines  quidem  passim  itinera  suscipiunt  vel 
delectationis  gratia,  vel  ut  commodius  ha- 
beant.  Mariae  et  Joseph  iter  contra  ad  hoc 
dirigitur,  ut  Jesus  incommodius  et  in  majo- 
ribus  egestatis  serumnis  nascatur.  —  Quod 
habet  vulgata  versio:  causarum  ob  quas  ita 
natus  sit,  habet  etiam  illud  incommodi,  quod 
ad  subtiliorem  disquisitionem  causarum  in- 
vitare  videatur,  prseter  S.  P.  mentem;  cum 
prsesertim  in  fine  dicatur:  et  ha?c  omnia 
propter  me,  quae  est  causa  potissimum  in 
contemplatione  ponderanda  ad  fructum  spi- 
ritualem  consequendum,  affectum  scilicetma- 
joris  amoris  erga  Christum  cum  imitationis 
desiderio,  qui  amor  harum  contemplationum 
scopus  est:  omissa  subtili  inquisitione  cau- 
sarum,  quae  ad  theologicas  speculationes 
magis  pertinet. 

et  omnia  hcec  propter  me.  Deinde  re- 
flectendo  capere  aliquem  fructum  spi- 
ritualem. 

Finem  imponere  per  colloquium,  ut  in 
prcecedenti  contemplatione ,27)  et  Pater 
noster. 

TERTIA  CONTEMPLATIO 
erit  repetitio  prinii  et  secundi  Exercitii. 

Post  orationem  praeparatoriam  et  tria 
praeambula  fiet  repetitio  primi  et  secundi 
Exercitii,  notando  semper  aliquas  partes 
magis  prsecipuas,  in  quibus  senserit  quis 
aliquam  cognitionem,  consolationem  vel 
desolationem ,  faciendo  similiter  collo- 
quium  in  fine  et  [recitando]  Pater  noster. 

In  hac  repetitione  et  in  omnibus  se- 
quentibus  idem  servabitur  ordo  proce- 
dendi,  qui  servabatur  in  repetitionibus 
primae  hebdomadae  mutando  materiam  et 
retinendo  formam. 


27|  Ut  in  prcecedenti  contemplatione.  — 
Ita  ex  autographo,  et  est  monitum  valde  utile, 
ne  forte  vagemur  extra  proprium  harum 
contemplationum  finem,  sed  semper  tenda- 
mus  ad  earum  scopum  proprium,  majorem 
scilicet  amorem  et  imitationem  Christi  Do- 
mini,  qui  etiam  in  tertio  praeambulo  seu  prae- 
ludio  tamquam  proprius  fructus  semper  po- 
stulatur. 

QUARTA   CONTEMPLATIO 

erit  repetitio  primce  et  secundce  eodem  mo- 
do,  quo  facta  est  in  supra  dicta  fpraece- 
denti)  repetitione. 

QUINTA  [CONTEMPLATIO] 

erit  trahere  [appticarej  quinque  sensus  su- 
/>^rprimam  et  secundam  contemplationem . 

Post  orationem  pr^eparatoriam  et  tria 
praeambula  prodest,28)  ducere  [applicare 
quinque  sensus  imaginationis  per  [s.  ad~ 
primam    et    secundam    contemplationem 
modo  sequenti. 

Primum    punctum    est,   videre1*)    per- 
sonas  visu  imaginationis,  meditando  et 


28)  Prodest.  —  Quis  dubitat,  quin  uberem 
fructum  colligere  potuisset,  si  cui  coram  ad- 
esse  Mysteriis  illis,  cum  agerentur,  licuisset? 
—  Ergo  simile  quid  prsestat  ista  applicatio 
sensuum  viva  fide  et  animo  praesenti  et  vi- 
gili  instituta. 

29)  Videre  —  minorem  dicit  intensionem, 
facilitatem  proinde  ac  suavitatem  majorem, 
quam  respicere.  Hoc  enim  potest  inducere 
ad  vim  capiti  inferendam,  illud  non  item. 
Quod  quidem  eo  magis  notandum  est,  quod 
Exercitium  applicationis  sensuum  ex  mente 
S.  Patris  minorem  contentionem  requirat; 
quapropter  illud  etiam   semper  ultimo  loco 

contetnplando  in  particulari  circumstan- 
tias  earum  et  capiendo  aliquem  fructum 
ex  [hujusmodi]  visione  [aspectu]. 

Secundum,  audire  auditu  ea,  quse  lo- 
quuntur  vel  loqui  possunt,  et  reflec- 
tendo  in  se  ipsum  capere  inde  aliquem 
fructum. 

Tertium,  odorari  et  gustare80)  olfactu 
et  gustu  infinitam  suavitatem  ac  dulce- 
dinem  divinitatis,  anirnae  ejusque  virtutum 
et  ceterarum  rerum  juxta  rationem  per- 
sonae,  quam  contemplamur,  reflectendo  in 
se  ipsum  et  capiendo  inde  fructum. 


ponit,  inter  cujusvis  diei  exercitia  faciendum 
ante  ccenam ,  quando  scilicet  Exercitantis 
animus  exercitiis  per  diem  factis  jam  fati- 
gatior  censeri  potest  ac  debet.  Itaque  ap- 
plicatio  sensuum  pnecipue  suaviter  et  abs- 
que  contentione  instituenda  est. 

30)  Odorari  et  gastare.  —  Conjunguntur 
hi  duo  sensus,  quorum  alter  altero  propius 
quidem  et  immediatius  afficit,  uterque  tamen 
unice  ad  affectum  pertinet,  delectationis  sci- 
licet  et  amoris  spiritualis,  vel  contra  horro- 
ris,  aversionis,  nauseae  et  odii;  possunt  enim 
hi  sensus  non  ad  sancta  modo  applicari,  sed 
etiam  ad  contraria,  ut  si  in  prsesenti  materia 
ad  mundum  hominesque  mundanos  eorum- 
que  scelera  et  scelerum  poenas  admovean- 
tur,  foetoris  scilicet  et  amaritudinis  sensus 
pereipiatur  necesse  est. 


150  II.  Hebdomada.  Notanda. 


Quartum,  tangere31)  tactu,  ut  v.  g. 
amplexari  et  osculari  loca,  ubi  tales  per- 
sonae  vestigia  ponunt,  et  sedent,  semper 
procurando  fructum  inde  capere. 

Terminandum  est  [Exercitium]  collo- 
quio  ut  in  prima  et  secunda  contempla- 
tione  et  recitando  semel  Pater  noster. 

Prima  nota.  Advertendum  est  pro  tota 
hac  hebdomada  et  ceteris  sequentibus, 
quod  solum  debeo  legere*2)  Mpsterium 
contemplationis,  quam  immediate  factu- 
rus  sum,  ita  ut  pro  tunc  nullum  legam 

31)  Tangere.  —  Adverte,  a  S.  Patre  loca 
solum  tangenda,  non  autem  vestimenta,  ne- 
dum  personas  commemorari ;  ad  quas  tamen 
seu  amplexandas  seu  osculandas,  si  piaanimae 
valde  purae  devotio  impellat,  memoria  tenen- 
dum,  quod  sapienter  monetDirectorium,  fieri 
id  non  debere  nisi  cum  omni  reverentia  et 
modestia  ac  timore.  {Direct.  c.  XX.  n.  1).  — 
Juvat  meminisse  verborum  Psalmistae:  Co- 
ram  illo  procident  —  et  .  .  .  terram  lingent. 

'3~ )  Solum  debeo  legere.  —  Versio  vulgata 
habet:  legere  vel  cogitare ,  quod  ultimum 
abest  in  autographo.  Merito  quidem.  Et  vero 
infra,  in  quarto  ex  Notandis,  ubi  Additionis 
sextse  mutatio  facienda  praescribitur,  non  ita 
restringitur  cogitatio  Exercitantis.  Praeter- 
quam  quod  in  variis  actionibus  per  diem 
faciendis  necessario  alia  etiam  Mysteria  iden- 
tidem  cogitanda  sunt,  ut  in  Sacro,  in  Hora- 
rum  canonicarum  recitatione,  etc. 

Mysterium,  quod  illa  die  vel  illa  hora 
non  facturus  [contemplaturus]  sim,  ne 
consideratio  unius  Mvsterii  obturbet  con- 
siderationi  alterius. 

Secunda.  Primum  Exercitium  de  In- 
carnatione  fiet  media  nocte,  secundum 
in  aurora,  tertium  ad  horam  Missae,  quar- 
tum  ad  horam  Vesperarum  et  quintum 
ante  horam  coenandi:  perdurando  spatium 
unius  horse  in  quovis  ex  his  quinque 
Exercitiis;  atque  idem  ordo  servabitur 
in  omnibus  sequentibus. 

Tertia.  Advertendum  est,  quod,  si  qui 
facit  Exercitia  sit  senex  vel  debilis,  vel 
etiamsi  robustus  si  ex  prima  hebdomada 
remanserit  aliquo  modo  debilis,  melius 
est,  ut  in  hac  secunda  hebdomada  saltem 
aliquoties  non  surgendo  media  nocte  fa- 
ciat  primo  mane  unam  contemplationem 
et  alteramzz)  ad  horam  Missae  et  alteram 
ante  prandium  et  super  illas  unam  repe- 

33)  Et  alteram  —  et  alteram.  —  Ita  ex 
autographo  patet,  hoc  loco  S.  P.  intendere, 
ut  omnino  quinqae  Exercitia  fiant,  etiamsi 
media  nocte  non  surgatur:  id  quod  ab  ali- 
quibus  in  dubium  vocari  solet  vulgati  sci- 
licet  textus  ambiguitate  deceptis.  Dico:  hoc 
loco;  nam  aliud  est,  quod  in  Notando  sub 
die  secunda  permittitur  vel  suadetur.  pag.  154. 
Confer  Annotationem  S.  P.  in  fine  I.  Hebdo- 
madse  ante  10  Additiones, 

titionem  ad  horam  Vesperarum  et  postea 
applicationem  sensuum  ante  coenam. 

Quarta.  In  hac  secunda  hebdomada 
in  omnibus  decem  Additionibus,  qua; 
dictae  sunt  in  prima  hebdomada,  mutari 
debent  secunda,  sexta,  septima  et  ex 
parte  decima. 

In  secunda  erit  [mutatio],  statim  ut  ex- 
citatus  fuero  ponere  mihi  ob  oculos  con- 
templationem,  quam  facturus  sum,  desi- 
derando  magis  cognoscere  Verbum  aeter- 
num  incarnatum,  ut  magis  illi  serviam 
et  [magis  illud]  sequar. 

Et  sexta  [Additio]  erit,  frequenter  in 
memoriam  reducere  Vitam  et  Mysteria 
Christi  Domini  nostri  incipiendo  ab  ejus 
Incarnatione  usque  ad  locum  seu  Mvste- 
rium,  in  cujus  contemplatione  versor.34) 

Et  septima  erit,  ut,  qui  exercetur,  ea- 
tenus  curet  tenere  obscuritatem  vel  cla- 
ritatem,  [et]  uti  amoeno  tempore  vel  di- 
verso,  quatenus  senserit  sibi  posse  prod- 
esse  et  juvare  ad  inveniendum  id,  quod 
desiderat. 

Et  in  decima  Additione,  ille,  qui  ex- 
ercetur,  debet  se  habere  juxta  Mysteria, 
quse  contemplatur;   quia  quaedam  postu- 

Si)  In  cujus  contemplatione  versor.  —  Ex 
autographo  italice  ad  litteram  verteretur: 
che  vado  contemplando. 


lant  poenitentiam,  et  alia  non.  Ita  ut 
fiant  [serventur]  omnes  decem  Additio- 
nes  ciim  multa  curaz:')  [diligentia  et  cir- 
cumspectione]. 

Quinta  nota.  In  omnibus  Exercitiis  prae- 
terquam  in  illis,  quae  media  nocte  et  in 
aurora  [fient],  assumetur  [aliquid],  quod 
sequivaleat  secundce  Additioni30)  modo, 
qui  sequitur:  Statim  ut  recordabor  adesse 
horam  Exercitii,  quod  facere  debeo,  an- 
tequam  vadam  [ad  illud],  ob  oculos  mihi 
ponens  [ponam],  quo  vadam  et  coram  quo, 
resumens  [resumam]  paululum  Exercitium, 
quod  facturus  sum ,  et  postea  faciens  ter- 
tiam  Additionem*1)  intrabo  in  Exercitium. 

35)  Cum  multa  cura.  —  Ita  ad  verbum  ex 
autographo.  Quae  clausula  et  referri  videtur 
ad  circumspectionem  adhibendam  in  usu  de- 
cem  Additionum  et  esse  iterata  earum  com- 
mendatio,  ut  accurate  servandas  esse  intel- 
ligamus;  variatis  quidem  in  hac  secunda 
hebdomada  quatuor  illis,  de  quibus  in  hac 
Nota  quarta  actum  est. 

36 )  Secundce  Additioni.  —  In  versione  vul- 
gata  mendose  irrepsit:  et  tertice.  Et  revera 
ad  solam  secundam  Additionem  haec  nota 
pertinet.  Tertia  enim  Additio  eadem  est  in 
omnibus  Exercitiis,  nec  unquam  variatur. 
Quod  etiam  ex  postremis  hujus  Notae  ver- 
bis,  prout  ea  damus  ex  autographo,  mani- 
festum  est. 

37)  Hanc  vide,  et  quod  notavimus  n.  35. 

SECUNDA  DIE 

siunere  pro  prima  et  secunda  contempla- 
tione  Prcesentationem  in  Templo,  infra 
[inter  Mysteria  Vitce  J.  C  D.  NJ,  et  Fu- 
gam,  ut  in  exsilium,  in  JEgyptum,  infra 
[ibidem] ;  et  super  his  duabus  contempla- 
tionibus  fient  duae  repetitiones  et  appli- 
catio  quinque  sensuum  super  illas  eodem 
modo,  quo  factum  est  die  prcecedenti. 

Interdum  utile  est,  etiamsi  is,  qui  ex- 
ercetur,  robustus  sit  ac  dispositus,  va- 
riari  [aliquid]  ab  hac  secunda  die  usque 
ad  quartam  inclusive, 38)  ut  melius  inve- 
niat  id,  quod  desiderat,  sumendo  solum 
unam  contemplationem   summo  mane  et 


ib)  Ab  hac  secunda  die  usque  ad  quartam 
inclusive.  —  Hic  ergo  sola  quatuor  Exer- 
citia  fieri  concedit  S.  P.  vel  etiam  suadet. 
Concessio  tamen  hsec  ex  autographo  ad  tres 
solum  dies  extenditur,  idque  nonnisi  inter- 
dum  utile  esse  dicitur;  nequaquam  vero  ex- 
tenditur  ad  tres  istas  hebdomadas,  ut  versio 
vulgata  habet.  Vide  quae  supra  notavimus 
ad  Notam  tertiam  post  primam  diem  hujus 
hebdomadae  n.  33.  Cur  autem  S.  P.  hanc 
moderationem  his  potissimum  diebus  adhi- 
bendam  concedit  vel  suadet?  Fortasse  ut 
ad  grave  Electionis  negotium,  quod  post 
hosce  dies  inchoandum,  mens  alacrior  ac 
minus  fatigata  accedat. 

alteram  ad  horam  Missae,  et  repetitionem 
super  illis  facere  ad  horam  Vesperarum 
et  applicare  sensus  ante  coenam. 

TERTIA  DIE 

[sumere  pro  prima  et  secunda  contempla- 
tione]  guomodo  puer  Jesus  erat  obediens 
suis  Parentibus  in  Nazareth^)  infra 
finter  Mysteria  Vitce  Domini  nostrij;  et 
quomodo  postea  invenerunt  illum  in  Tem~ 
plo,  infra  fibidemj;  et  ita  consequenter 
facere  duas  repetitiones  et  applicare  quin- 
que  sensus. 

Prceambulum    ad    considerandos   sta- 
tus.40) 

Considerato  jam  exemplo  quod  Chri- 
stus   Dominus    noster    nobis    dedit    pro 


ay 


,9)  Hoc  loco  S.  P.  invertit  tantisper  historiae 
Evangelicae  seriem.  Cur  ita?  Vide  sequen- 
tem  mox  notam  n.  40. 

40)  Prceambulum  ad  considerandos  status 
—  Considerato  jam  exemplo  etc.  Longe 
major  hic  perspicuitas  ex  autographo,  quam 
in  versione  vulgata.  Sensus  ergo  S.  P.  est: 
„Considerato  jam  in  Christo  Domino  exemplo 
„utriusque  status,  scilicet  primi,  communis, 
,,cum  obediret  Parentibus,  et  secundi}  non 
„communis,  sed  perfectioris,  cum  relictis 
„Parentibus  in  Templo  remansit:  tempus  est, 
„ut  incipiamus,"  etc.  Consulte  S.  P.  in  con- 
templationibus  diei  tertiae  ordinem  verborum 

primo  statu,  qui  consistit  in  observantia 
mandatorum,  dum  Parentibus  suis  ob- 
ediens  erat;  itemque  [considerato  jam 
exemplo,  quod  idem  Dominus  nobis  de- 
dit]  pro  secundo  [statu],  qui  est  perfec- 
tionis  Evangelicae,  quando  remansit  in 
Templo  relinquens  Patrem  suum  adopti- 
vum  et  Matrem  suam  naturalem,  ut  aeterni 
Patris  sui  servitio  pure  [unice]  vacaret: 
incipiemus  [hoc  loco]  simul  contemplan- 
do41)  ejus  Vitam,  investigare  et  peterc, 


Evangelii  ipsiusque  etiam  historiae  tantisper 
invertit;  absque  ullo  quidem  historicse  veri- 
tatis  detrimento,  sed  apposite  ad  scopum 
suum.  Primo  enim  contemplandam  proposuit 
pueri  Jesu  obedientiam  ut  formam  vitae  com- 
munis.  —  Erat  subditus  illis.  —  Dein  ejus- 
dem  mansionem  in  Templo  relictis  Parenti- 
bus  ut  formam  vitse  perfectioris  —  Remansit 
puer  Jesus  in  Hierusalem.  —  Et  hujus  utrius- 
que  Mysterii  contemplatio  hoc  ordine  facta 
viam  sternit  ad  incipiendam  considerationem 
statuum. 

41)  Simul  contemplando.  —  Non  sunt  ergo 
intermittendae  contemplationes  de  Vita  Chri- 
sti,  ut  investigando  statui  vacetur;  sed  fieri 
hoc  debet  ex  mente  S.  P.  simul  contem- 
plando  ejus  Vitam  per  Mysteria  sequentibus 
diebus  assignata.  Dicitur  autem  debere  nos 
et  investigare  et  petere,  quid  Deus  a  nobis 
circa  vitae  statum  velit.  Non  sufficit  solum 
investigare,  nec  sufficit  solum  petere,  quid 

in  quanam  vita  seu  [in  quo]  statu  divina 
sua  Majestas  nobis  utii2)  [ad  suum  ser- 
vitium]  velit. 

Et  ideo  pro  aliqaa  introductione43) 
liujus  rei  in  primo  Exercitio  sequenti 
videbimus  intentionem  Christi  Domini 
nostri  et  ex  adverso  [oppositam  intentio- 
nem]  inimici  naturae  humanae,44)  et  quo- 

Deus  a  nobis  circa  vitse  statum  velit;  sed 
utrumque  facere  necesse  est.  Vult  enim 
Deus,  ut  et  nos  agamus  quod  nostrarum  est 
partium,  scilicet  vires  animi  applicemus  ad 
eognoscendum ,  quid  nos  agere  conveniat, 
ut  Ipsi  serviamus;  et  nihilominus  nobis  ipsi 
minime  fidamus,  sed  Ejus  simul  imploremus 
lumen  et  gratiam,  ne  qua  ratione  noster  nos 
sensus  decipiat;  id  quod  facile  accidit,  etiam 
sub  specie  boni,  ni  divinum  nobis  adsit  lu- 
men,  quod  proinde  instantissime  in  hoc  tanto 
negotio  efflagitandum  est. 

42)  Nobis  uti.  —  Ita  ex  autographo,  nobis 
uti,  ut  instrumentis  ad  suum  servitium  di- 
vina  sua  Majestas  velit.  Vide  notata  n.  11, 
ad  quintam  Annotationem  inter  20.  —  Velit, 
non  tantum  malit,  ut  habet  vulgata  versio. 

43)  Pro  aliqua  introductione  hujus  rei.  — 
Scilicet  ut  aliquo  modo  introducamur  tum 
ad  inquirendum  seu  investigandum,  in  quo- 
nam  vitae  genere  Deus  uti  nobis  velit,  tum 
ad  id  efflagitandum  seu  ad  petendum  hanc 
in  rem  lumen  et  gratiam. 

44)  Inimici  naturce  humance.  —  Vid.  no- 
tata  ad  Annot.  7  inter  20,  n.  15. 

modo  nos  debeamus  disponere,  ut  ve- 
niamus  ad  perfectionem  in  quocumque 
statu  seu  vita,  quam  Deus  Dominus  no- 
ster  eligendam  nobis  dederitS'0)*) 


45)    Eligendam   dederit.  Ita    ex    auto- 

grapho.  Suggesserit ,  quod  habet  vulgata 
versio,  respondet  solummodo  investigationi 
status:  dederit,  respondet,  tum  investiga- 
tioni,  tum  vel  maxime  petitioni. 

*)  Diligenter  consideranda,  quse  modo  a 
S.  P.  dicta  sunt  de  scopo  Exercitii  proxime 
sequentis  de  duobus  Vexillis.  Nequaquam 
hic  deliberatio  instituitur,  uter  sequendus  sit, 
Christusne  an  Lucifer;  talis  enim  delibera- 
tio,  ut  Christo  prorsus  injuriosa,  ita  incon- 
veniens  nec  mediocriter  absurda  foret  ac 
plane  non  ferenda  hoc  prsesertim  loco.  Jam 
enim  quisque  et  in  prima  hebdomada  Luci- 
ferum  ejusque  castra  in  aeternum  exsecranda, 
et  in  Regno  Christi  Christum  unice  sectan- 
dum  esse,  probe  intellexisse  censendus  est. 
Non  igitur  hoc  agitur.  —  Sed  eo  dirigitur 
hoc  de  duobus  Vexillis  Exercitium,  ut  aliquo 
modo  introducamur  ad  investigandum  sta- 
tum  vitae.  Est  ergo  praeambulum  ad  Elec- 
tionem  recte  faciendam,  in  quo  considera- 
mus  seu,  ut  S.  P.  loquitur,  videmus  quasi 
ob  oculos  nostros  positam  hinc  intentionem 
Christi  Domini,  inde  intentionem  Luciferi. 
Intentionem,  quam  hic  dicit  S.  Pater,  intel- 
lige  non  tam  finem  ultimum,  quem  hinc 
Christus  Dominus,  inde  Lucifer  sibi  propo- 
nit,  quam    media,   per  quse  hinc   Christus, 

inde  Lucifer  homines  perducere  vel  pertra- 
here  ad  propositum  finem  intendit.  Media 
vero,  tam  quse  Lucifer,  quam  quae  Christus 
adhibet,  hoc  loco  proponuntur  talia,  quae 
per  se  sunt  indijferentia;  quia  quae  absolute 
bona  vel  absolute  mala  sunt,  ea  necessario 
vel  amplecti  vel  respuere  censetur,  quisquis 
ad  Electionem  faciendam  accedat,  et  est  haec 
animi  dispositio  fructus  jam  pridem  collectus 
ex  Exercitiis  primae  hebdomadae.  Hinc  etiam 
Luciferi  fraudes  in  hoc  Exercitio  proponun- 
tur,  quae  non  recte  dicerentur  fraudes,  si 
aperte  ad  res  per  se  malas  instigaret.  —  Haec 
porro  consideratio  intentionis  Christi  et  op- 
positae  intentionis  Luciferi  docet,  qua  ratione 
disponere  nos  debeamus,  i.  e.  quem  animum 
concipere,  quae  documenta  sequi  nos  deceat, 
ut  perfecti  evadamus  in  quocumque  statu, 
scilicet,  sive  status  eligatur  perfectionis  Ev- 
angelicae,  sive  non;  quia  verum  Christi  Jesu 
spiritum,  quem  in  hoc  Exercitio  docemur, 
cum  oppositione  ad  fraudes  Luciferi  cogno- 
visse  et  hausisse  utilissimum  est  omnibus, 
etiam  illis,  qui  non  ad  perfectionis  Evange- 
licse  statum  vocatos  se  senserint,  sed  illum 
amplectantur,  vel  etiam  dudum  immutabili 
electione  amplexi  sint,  quem  S.  Pater  statum 
communem  appellat.  Mirum  enim  in  modum 
juvabitur  ad  virtutis  perfectae  exercitationem 
in  quocumque  statu  et  ad  vitandas  inimici 
subdolas  etiam  tentationes,  quisquis  doctri- 
nam  hic  expositam  probe  teneat. 

Quod  si  quis  hanc  meditationem  de  duobus 
Vexillis  cum  altera  de  Regno  Christi  com- 
parare  velit,  videbit,  quam  lucide,  quam  apte 

QUARTA  DIE 

meditatio  de  duobus  Vexillis/6)  altero  Chri- 
sti  summi  Ducis*7)  acDominl  nostri,  altero 
Luciferi,  capitalis  inimici  nostrce  humanse 
naturae.48) 


S.  P.  a  generalibus  ad  particularia  meditan- 
tem  deducat  et  quam  suaviter  usque  et  us- 
que  ad  majorem  perfectionem  tum  distinctius 
cognoscendam  tum  animosius  amplectendam 
invitet  et  impellat. 

46)  De  duobus  Vexillis.  —  Nota,  in  hispa- 
nico  non  dici :  de  las  dos  Banderas,  sed  de 
dos  Banderas,  sine  articulo.  Itaque  verten- 
dum  italice:  di  due  Stendardi,  non  dei  due 
Stendardi;  gallice  de  deux  Etendards,  non: 
des  deux  ....  Cur  ita  S.  Pater?  Fortasse, 
1.  quia  Vexilla  haec  per  imaginationem  dum- 
taxat  proponuntur,  ut  sensus  sit:  de  duobus 
quibusdam  veluti  Vexillis;  2.  et  prsecipue, 
quia  haec  meditatio  ex  mente  S.  Patris  est 
introductio  et  informatio  et  invitatio  ad  vi- 
tam  perfectam  in  consiliis  Evangelicis  ac 
praesertim  in  vocatione  Apostolica;  proinde 
non  omnino  ad  omnes  pertinet.  Licet  enim 
lato  sensu  omnes  ad  alterutram  partem, 
Christi  scilicet  vel  Luciferi,  actu  pertineant; 
tamen  a  S.  P.  Vexilla  haec  duo  strictiori 
quodam  sensu  intelliguntur:  ut  sub  alterutro 
non  omnes  absolute  militent  homines,  sed 
ii  prsecipue,  qui  vel  Luciferum  plane  sec- 
tantur,  ac  praesertim  qui  dictis  factisque  tam- 
quam  ejus  satellites  conspirant  cum   eo  ad 

Solita  oratio  praeparatoria. 

Primum  praeambulum  est  historia.  Erit 
hic,  quomodo  Christus  vocat^)  et  vult 

animarum  perniciem;  vel  qui  sequuntur  Chri- 
stum  Ducem  non  utcumque  modove  com- 
muni,  sed  perfecto  per  consilia  Evangelica, 
et  pnesertim  qui  ut  ministri  Christi  ei  co- 
operantur  ad  animarum  salutem.  —  Nec  ta- 
men  ideo  negamus,  aliis  etiam  proponi  posse 
hanc  meditationem,  cum  omnibus,  qui  ejus 
intelligendae  sint  capaces,  utilissimum  sit  et 
daemonis  fraudes  et  Christi  verum  spiritum, 
mundi  spiritui  oppositum,  cognoscere,  ut, 
sive  quis  jam  statum  habeat,  sive  quemcum- 
que  extra  statum  perfectionis  Evangelicae 
eligat,  in  eo  se  perficere  possit.  Vide  no- 
tam  praecedentem. 

4T)  Ducis.  —  Hisp.  Capitan,  malim  latine 
Ducem  dicere  quam  Imperatorem.  Rex  enim 
noster  benignissimus  non  tam  imperio  mittit 
suos  quam  exemplo  ductuque  praecedit.  Et- 
iam  antiqua  illa  versio  ms.}  qua  ipsum  S.  P. 
Ignatium  usum  fuisse  constat,  ubique  Ducem 
Christum  Dominum  appellat. 

48)  Vide  notam  15  in  20  Annotationes  p.  21. 

49)  Quomodo  Christus  vocat .  .  .  .  et  Lu- 
cifer  contra  ....  —  Parum  interest  fortasse, 
sed  tamen  multo  magis  placet,  ex  autogra- 
pho,  Christum  et  Luciferum  in  ipso  hoc  prae- 
ludio  cum  suis  Vexillis  separari,  quam  con- 
jungi  sub  una  phrasi:  quorum  uterque  .... 
vocat  sub  Vexillo  suo  congregandos. 

Exereitia  spiritualia.  6 

omnes  [congregare]  sub  siium  vexillum, 
et  Lucifer  contra  sub  suum. 

Secundum,  compositio  videndo  locum. 
Erit  hic  videre  campum  magnum  totius 
illius  regionis  Hierusalem,  ubi  summus 
Dux  generalis  bonorum  est  Christus  Do- 
minus  noster:  alterum  campum  in  regione 
Babyloniae,  ubi  Caput  inimicorum50)  [dae- 
monum]  est  Lucifer. 

Tertium,  rogare  id,  quod  volo,  et  erit 
hic,  petere  cognitionem  fraudum  mali 
Capitis  et  auxilium,  ut  ab  illis  mihi  ca- 
veam,   et  cognitionem  vitce  verce,   quam 


50)  Caput  inimicorum.  —  Caput,  hisp.  cau- 
dillo,  quod  quidem  licet  etiam  ducem  signi- 
ficet,  non  tamen  adeo  supremum  dicit;  cuni 
caudillo  pro  cabdillo  sive  capdillo  diminu- 
tivum  sit  a  cabo,  capo,  caput,  voces  autem 
diminutivse  in  illo  desinentes  hispano  idio- 
mate  fere  contemptum  sonent.  Unde  Caudillo 
usurpatur  saepe  pro  duce  alicujus  factionis, 
etiam  in  malo  sensu,  ut  pro  duce  latronum, 
facinorosorum.  At  vox  Capitan  cum  epi- 
thetog^n^rtf/nunquam  nisi  nobilissimo  sensu 
usurpatur.  Ita  ergo  S.  P.  nomine  etiam  di- 
stinguit  duos  duces,  Christo  tribuens  nomen 
Capitan  general,  quod  legitimse  militiae  du- 
cem  supremum  sonat,  Lucifero  vero  nomen 
Caudillo;  quam  distinctionem  placuit  in  ver- 
sione  utcumque  servare. 

ostendit  summus  et  verus  Dux,  et  gra- 
tiam  ad  illum  imitandum.51) 


51)  Quaerat  aliquis:  cum  haec  Meditatio  ex 
mente  S.  P.  sit  invitatio  ad  vitam  perfectam 
ac  praesertim  Apostolicam,  cur  ergo  non 
docet  in  hoc  praeludio  zelum  etiam  petere 
animarum?  R.  1.  Licet  sit  invitatio  ad  vitam 
Apostolicam,  non  tamen  est  exclusive  pro 
iis,  qui  ad  vitam  Apostolicam  re  ipsa  vo- 
cantur.  Quin  immo  primarie  est  introductio 
ad  Electionem  et  etiam  ad  vitae  Reformatio- 
nem.  Vide  quae  supra  diximus  n.  45.  — 
2.  Zelus  quidem  animarum  excitari  vehe- 
menter  hic  solet  inter  meditandum;  ast  pe- 
tere  docemur  tamquam  fructum  proximum 
gratiam  duplicem,  ut  semper  alias  pro  sub- 
jecta  materia:  scilicet  illuminationis  intel- 
lectus  ad  cognoscendum,  et  inspirationis 
seu  motionis  voluntatis  ad  abhorrendum,  vel 
amandum,  ad  cavendum  vel  amplectendum. 
Ita  postea  in  colloquio  distinctius  exprimitur 
proprius  hujus  Meditationis  fructus;  qui  est 
in  aestimanda  et  desideranda  paupertate  tum 
spirituali  tum  actuali,  in  aestimando  item  et 
amando  contemptu;  quia  haec  est  dispositio 
tum  omnibus  necessaria  ad  Electionem  vel 
Reformationem  perfectam  tum  maxime  iis, 
qui  ad  vitam  Apostolicam  vocentur,  aut  jam 
vocati  sint.  —  Pulchre  vero  a  S.  P.  nostro 
fraudibus  Luciferi  opponitur  vita  vera  in 
Christo  Jesu;  nam  et  fraudes  sunt  omnia 
Luciferi  promissa  et  denique  ad  mortem  du- 
cunt,  cum  Christus  Jesus  veritas  sit  et  vita 

6* 

Punctum  primum  est  imaginari,  ac  si 
sederet  [sedere  viderem]  Caput  omnium 
inimicorum  [daemonum]  in  magno  illo 
campo  Babyloniae,  velut  in  magna  qua- 
dam  cathedra  ignis  et  fumi/°')  in  figura 
horrenda  atque  terribili. 

Secundum,  considerare  quomodo  con- 
vocationem  facit  innumerabilium  daemo- 

et  quse  proponit,  eo  proponit,  ut  vltam  ha- 
beant  sui  et  abnndantius  habcant. 

52)  In  magna  quadam  cathedra  ignis  et 
fumi  sive  ex  igne  et  fumo,  juxta  autogra- 
phum.  Cathedra  fingitur  ex  igne  et  fumo 
conflata,  in  qua  soliditatis  nihil,  nihil  veri 
splendoris,  sed  mera  agitatio  ac  turbatio 
perpetua  cum  densa  caligine  conjuncta.  Haec 
porro  imago  spiritum  malum  exhibet,  qualis 
estj  non  tamen  qualem  se  hominum  mentibus 
objicit;  cum  enim  sit  inimicus  naturce  hu- 
mance,  specie  tenus  amicum  se  fingit;  et 
ideo  fraudes  texit  objecta  spe  fallaci  divi- 
tiarum,  honorum  etc.  .  .  .  Ast,  quantumvis 
fingat,  sese  tamen  prodit  in  effectibus,  quos 
ejus  operationes  seu  motiones  in  anima  pro- 
ducunt,  qui  in  hac  imagine  Luciferi  mirifice 
adumbrantur:  Babylonia,  confusio;  cathedra, 
superbia;  ignis ,  commotio  absque  quiete; 
fumus,  tenebrae;  denique  horror,  nec  solum 
horror  sed  etiam  terror;  quse  duo  non  sunt 
synonyma.  Contraria  plane  omnia  in  Jesu 
Christo.  Conferre  juvat  Regulas  de  discer- 
nendis  spiritibus. 

num,  et  quomodo  illos  spargit,  hos  in 
talem  civitatem^)  et  illos  in  aliam,  at- 
que  ita  per  universum  mundum,  nullas 
omittendo  provincias,  [nulla]  loca,  [nullos 
status,  [seu  nullas  conditiones  hominum 
nec  personas  ullas  in  particulari. 

Tertium,  considerare  concionem,  quam 
ad  illos  habet,  et  quomodo  eosadmonet54) 

53)  Hos  in  talem  civitatem  etc.  —  Ita  di- 
stinctius  ex  autographo  studium  indicatur 
Luciferi  destinandi  emissarios  hosque  innu- 
merabiles  —  ad  omnia  mundi  loca  et  ten- 
tandi  omnes  ac  singulos,  non  modo  nullis 
pcrsonarum  generibus,  ut  habet  vulgata 
versio,  sed  nullis  etiam  particularibus  per- 
sonis  immunibus  relictis;  ut  nemo  sit,  ubi- 
cumque  sit  et  in  quocumque  vitae  genere, 
qui  non  cavere  sibi  debeat  diligentissime'. 

54)  Admonet  (increpando  instigat) ,  hisp. 
amonesta,  quo  verbo  rabies  Luciferi  aliquo- 
modo  exprimi  videtur  et  imperii  ejus  duri- 
ties.  Scilicet  ita  convenit  Principi  daemonum 
daemones  adhortanti.  Licet  enim  hi  satis 
per  se  ipsi  odio  ardeant,  et  ad  nocendum 
sint  promptissimi;  tamen  Lucifero  scilicet 
nunquam  satis.  Itaque  increpando  instigat. 

—  Vides  in  Lucifero  tyrannum,  qui  cum 
clamore  convocationem  facit  (fa  chiamata) 

—  retia  et  catenas  parat  —  imperiose  in- 
stigat  suos  —  tentare  debeant  (abbiano  a 
tentare).  —  Omnia  violentiam  ac  tyrannidem 
spirant.  —  Nota  singula  diligenter  et  vide 
in  Christo  omnia  opposita  n.  59,  infra. 

ad  injicienda  [hominibus]  retia  et  catenas, 
ut  primo  tentare  [eos]  debeant  cupidi- 
tate  divitiarum,  prout  solet  [ipse  facerej 
ut  in  pluribus,  quo  facilius  perveniant 
ad  vanum  honorem  mundi  et  inde  ad 
magnam  superbiam:55) 

55)  Ad  magnam  superbiam.  —  Magnam, 
hisp.  crecida,  quae  novis  semper  incrementis 
magna  facta  sit.  Antiqua  versio  ms~,  vertit: 
arrogantem  superbiam.  —  Superbia  itaque 
terminus  est;  gradus  autem  alter  tentationum 
non  est  proprie  mundani  honoris  ambitio; 
haec  enim  plus  exprimit  quam  simplicem 
tentationem  et  jam  quasi  cum  ipsa  superbia 
coincidit:  sed  simpliciter  vanus  mundi  ho- 
nor  ejusque  aliquod  desiderium,  quod  diviticr 
(primus  gradus)  natura  sua  provocare  solent. 
—  Fraudes  itaque  Luciferi  in  eo  sitae  sunt, 
quod  excitet  ad  desideranda  et  quaerenda 
ea,  quae  per  se  quidem  sunt  indijferentia, 
ut  sunt  divitice  et  honores,  sed  quorum  cu- 
piditas  nunquam  non  periculosa,  plerumque 
vero  etiam  exitialis  est.  Certe,  quicumque 
in  quocumque  statu  hac  cupiditate  implicari 
se  sinit,  mox  ea  experitur,  quae  castrorum 
Luciferi  propria  sunt,  turbationem,  tenebras, 
commotionem,  confusionem,  horrorem  — 
statu  perfectionis  excidit  —  et  in  suo  statu, 
si  is  perfectionis  non  sit,  perfectus  esse  non 
potest.  Hinc  merito  divitice  et  honores  a 
S.  Patre  retia  dicuntur  et  catence.  —  Prae- 
terea  Lucifer  illa  bona  fallacia  et  caduca, 
quasi   vera  bona  essent,   depingit,  et,  cum 

Ita,  ut  primus  gradus  sit  divitiarum, 
secundus  honoris,  tertius  superbice:  et 
ex  istis  tribus  gradibus  inducit  [Lucifer] 
ad  omnia  reliqua  vitia. 

Similiter  ex  opposito  imaginandum  est 
de  summo  et  vero  Duce,  qui  est  Christus 
Dominus  noster. 

Primum  punctum  est  considerare,  quo- 
modo  Christus  Dominus  noster  se  sistit 
in  magno  campo  illius  regionis  Hierusa- 
lem,  in  loco  humili,  speciosus  et  ama- 
bilis.56) 

ea  nec  dare  ipse  possit  nec  facilem  reddere 
eorum  consecutionem,  ita  tamen  desiderium 
eorum  et  cupiditatem  in  hominibus  excitat, 
ut  sibi  persuadeant  miseri  ea,  quae  tam  ar- 
denter  exoptant,  pnesto  sibi  fore,  modo  sibi 
ne  desint.  —  Merito  observet  hoc  loco,  qui 
meditatur,  quanta  sit  mortalium  caecitas,  qui- 
bus  tristissima  hominum  per  tot  saecula  in- 
numerabilium  experientia  (quam  omnis  hi- 
storia  omniaque  monumenta  testantur),  qui- 
bus  Lucifer  ita  illusit,  non  sufficiat  ad  fraudes 
daemonis  agnoscendas;  sed  porro  pergant 
falsa  ista  bona  pro  veris  appetere  et  pro- 
sequi,  plerumque  irrito  conatu  neque  alio 
effectu,  nisi  ut  laqueis,  retibus  et  catenis 
Luciferi  implicati  pertrahantur  in  exitium 
sempiternum. 

56)  Speciosus  et  amabilis.  —  Haec  duo 
adjectiva  possent  ex  autographo  etiam  referri 
ad  locum,  ut  sit:  in  loco  humili.  specioso 

Secundum,  considerare  quomodo  uni- 
versi  mundi  Dominus  eligit  tam  multas 
personas,  Apostolos,  Discipulos  etc,  et 
eos   mittit57)    per   universum    mundum, 


et  amceno:  et  ita  habet  antiqua  versio  ms. 
Praeferenda  tamen  videtur  altera  explicandi 
ratio,  quam  habet  vulgata  versio:  sic  enim 
primum  punctum  de  Christo  duce  melius 
respondet  primo  puncto  de  Lucifero,  et  me- 
lius  etiam  convenit  eum  Regulis  de  discer- 
nendis  spiritibus. 

n7)  Discipulos  etc.,  et  eos  mittit.  —  S.  P. 
mentionem  non  facit  de  Angelis  bonis,  quos 
Christus  Dominus  in  ministerium  salutis 
mittit  procul  dubio  plures  etiam  quam  Lu- 
cifer  malos.  Hoc  si  proponeret  S.  P.,  re- 
sponderet  quidem  magis  proprie  secundum 
hoc  punctum  hujus  secundse  partis  puncto 
secundo  primae  partis;  sed  non  erat  hic  pro- 
prius  hujus  meditationis  scopus.  Nihil  tamen 
vetat,  quominus  hoc  loco  etiam  de  Angelo- 
rum  missione  cum  oppositione  ad  missionem 
daemonum  cogitemus,  id  quod  ad  animos 
viris  Apostolicis  augendos  plurimum  valet; 
quemadmodum  possumus  sane  etiam  in  se- 
cundo  puncto  primse  partis  considerare,  quam 
multos  item  homines  Lucifer  habeat  emissa- 
rios,  suos  suorumque  daemonum  adjutores 
ad  infernalem  suam  expeditionem.  —  Ubi 
vero  de  Angelis,  qui  a  Domino  mittuntur  ad 
salutem  animarum,  meditamur,  conveniet  in 
hoc  puncto  etiam  illud  intelligere,  quod  in 
altera  parte   de  malis   angelis  positum  est: 

spargendo  sacrain  suam  doctrinam  pcr 
omnes  status  et  conditiones  personarum. 

Tertium,  considerare  concionem,  quam 
Christus  Dominus  noster  habet  ad  omnes 
suos  servos  et  amicos,  quos  ad  talem 
expeditionem"*)  mittit,  commendando™) 

mitti  scilicet  ita,  ut  nullce  etiam  particulares 
personce  absque  tali  praesidio  relinquantur 
a  Christo:  quod  a  S.  P.,  cum  de  solis  ho- 
minibus  a  Christo  ad  hanc  expeditionem 
vocatis  ageret,  dici  non  potuit.  Estque  hoc 
profecto  notatu  dignum,  ne  forte  Lucifer 
diligentior  videatur  ad  perdendos,  quam 
Christus  ad  juvandos  homines;  quod  vel 
leviter  aut  dubitanter  suspicari  quis  ferat? 

58)  Expeditionem.  —  In  autographo  jor- 
nada;  quae  vox  est  militaris.  —  Antiqua 
versio  ms.  habet  legationem. 

59)  Commendando.  —  Omnino  benignitatis 
Christi  proprium  verbum:  cum  imperare  pos- 
sit,  commendat.  —  Infra:  Adducendo  illos, 
suaviter  scilicet  persuadendo.  —  Et  Luciferi 
quidem  satellites,  cum  sensibus  hominum 
objiciant  illecebras,  his  ut  laqueis,  retibus, 
catenis  eos  velut  animalia  insensata  capiunt. 
-  At  Christi  discipuli,  cum  a  sensibus  avo- 
care  homines  ad  spiritualia  debeant,  recte 
ut  ratione  utentes  inducere  eos  debere  di- 
cuntur.  Quibus  vero  argumentis  utendum 
illis  erit,  ut  ita  suadeantet  inducant?  Nempe 
illis,  quae  tum  ex  Fundamento  —  tum  ex 
primae   hebdomadae   meditationibus   —   tum 

illis,  ut  omnes  velint  [studeant]  adjuvare, 
adducendo  illos  primum  ad  summam 
paupertatem60)  spiritualem   et,61)   si  su^e 


maxime  ex  iis,  quae  jam  in  secunda  de  Chri- 
sto  contemplati  sumus,  hauriuntur. 

Ceterum  vide,  quam  apte  omnia  in  Christo 
opposita  iis,  quae  de  Lucifero  dicta  fuere. 
Lucifer  horribilis  atque  terribilis  —  Chri- 
stus  speciosus  et  amabilis.  Ille  cum  stre- 
pitu  et  clamore  convocat  suos  —  Hic  pacate 
eligit  Ille  suos  spargit  (ital.  dici  posset: 
caccia)  —  Hic  suos  mittit.  Ille  increpando 
instigat  suos  et  imperat,  ut  tentent  adhi- 
bendo  retia  et  catenas  —  Hic  blande  suis 
commendat,  ut  omnes  juvare  velint,  suaviter 
suadendo.  Quam  praeclare  opposita  tyran- 
nidi  Luciferi  elucet  in  omnibus  humanitas 
et  benignitas  Salvatoris!  Certe  modis  lo- 
quendi  usus  est  S.  P.,  quibus  spiritus  Luci- 
feri  et  contra  spiritus  Christi  aptissime  et 
graphice  exprimuntur. 

6n|  Ad  summam  paupertatem.  —  Summa 
paupertas  spiritus  omnibus  suadenda  stu- 
diose  inculcatur  a  S.  P.  Ignatio  et  infra,  in 
colloquio,  summa  flagitanda  prsescribitur. 
Scilicet:  Omnis  ex  vobis,  qui  non  renun- 
tiat  saltem  affectu  omnibus,  qu&  possidet, 
omnibus  omnino,  nulla  re  excepta,  nullam 
reservans,  cui  cor  suum  apponat  aut  cui  ad- 
haereat,  non  potest  meus  esse  discipulus, 
ait  Dominus.  Summa  paupertas  spiritus 
potest  sola  tutum  ac  securum  reddere  a  di- 
vitiarum   illecebris.    Non   sufficit  non  esse 

divinae  Majestati  placuerit  et  [ad  hoc 
eos  eligere  voluerit,  non  minus  [s.  etiam 
ad  paupertatem  actualem;  secundo  ac 
desiderium  opprobriorum  et  contemptu- 
um,  quia  ex  his  duabus  rebus  [s.  pau- 
pertate  et  contemptu]  sequitur  humilitas: 
Ita  ut  sint  tres  gradus:  primus,  pau- 
pertas  contra  divitias;  secundus,  oppro- 
brium  vel  contemptus  contra  honorem 
mundanum;  tertius,  humilitas  contra 
superbiam:    et    ex   his   tribus   gradibus 


avaritise  deditum,  necesse  est  avaritiam 
odisse ,  quemadmodum  Scriptura  loquitur; 
ut  in  occasionibus  praesertim  ac  tentationibus 
isto  daemonis  laqueo  non  impliceris.  —  Prse- 
terea,  cum  haec  Meditatio  introductio  quae- 
dam  sit  ad  vitam  Apostolicam,  quicumque 
ad  hanc  inspirari  se  sentiat,  magnopere  ne- 
cesse  est  ut  Christi  doctrinam  de  swnma 
paupertate,  saltem  spirituali,  probe  intelligat 
et  hanc,  si  omnibus,  sibi  certe  vel  maxime 
necessariam  esse  persuadeat,  eamque  omnino 
animo  imbibat.  Nam  si  sine  hac  nemo  pot- 
est  esse  discipulus,  quomodo  poterit  esse 
Apostolus  Christi? 

6l)  Et  si  suce  divince  Majestati  placuerit. 
—  Etiam  hic  conditio  ista  apponitur  circa 
paupertatem  actualem  et  quidem  repetitur 
in  colloquio;  propterea  quod  nondum  cen- 
setur  cognita  vocatio  divina,  nondurn  facta 
electio.  Vide  notata  supra  n.  7  de  Regno 
Christi. 

inducant    [homines]    ad   omnes   reliquas 
virtutes. 

Colloquium  [faciam]  ad  Dominam  no- 
stram,  ut  mihi  obtineat62)  gratiam  a  suo 
Filio  et  Domino,  ut  ego  recipiar  sub 
ejus  Vexillum :  et  primum  in  summa  pau- 
pertate  spirituali,  et,  si  divinae  suae  Ma- 
jestati  placuerit  et  me  [ad  hoc]  eligere 
ac  recipere  voluerit,  non  minus  [etiam] 
in  paupertate  actuali;  secundo  in  toleran- 
dis   opprobriis   et    injuriis63)    ad    magis 


62)  Ut .  .  .  .  obtineat.  —  In  Regno  Christi 
nos  promptos  offerebamus  ad  paupertatem 
et  ad  opprobria,  hic  ea  petimus  et  flagi- 
tamus. 

63)  Quare  in  colloquio  postulare  docemur 
solum  duos  primos  gradus,  paupertatem  sci- 
licet  et  contemptum?  Cur  non  etiam  humi- 
litatem?  —  Quia  scilicet humilitas  fructus  est, 
qui  ex  duobus  illis  enascitur.  Porro  humi- 
litatis  possessio  suavissimum  est  bonum: 
sed  exercitium,  per  quod  ad  illa  eniti  debe- 
mus,  paupertatis  et  contemptus,  naturse  mo- 
lestissimum  accidit.  Haec  duo  itaque  potis- 
simum  flagitanda.  Est  enim  nobis  magis 
necessarium,  petere  et  adhibere  media,  sci- 
licet  paupertatem  et  contemptum,  quam 
finem,  qui  humilitas  est,  desiderare  ac  pe- 
tere.  —  Neque  ullum  est  ad  virtutis  per- 
fectae  adeptionem  utilius  documentum,  quam 
ut  aestimemus,  quaeramus,  amemus  ac  pro- 

in  illis  eum  imitandum,  dummodo  possim 
eas  tolerare  absque  ullius  peccato  et 
[absque]  disgustu  suae  divinae  Majestatis. 
Et  inde  [recitabo]  Ave  Maria. 

Petere  eadem  a  Filio,  ut  [ea]  mihi  ob- 
tineat  a  Patre,  et  inde  dicere  Anima 
Christi. 

Petere  eadem  a  Patre,  ut  ipse  ea  mihi 
concedat,  et  dicere  Pater  noster. 

Hoc  Exercitium  fiet  media  nocte  et 
dein  iterum  summo  mane. 

Et  fient  duae  repetitiones  ejusdem  ad 
horam  Missae  et  ad  horam  Vesperarum 
semper  finiendo  cum  tribus  colloquiis 
supradictis  ad  Dominam  nostram,  ad 
Filium  et  ad  Patrem;  et  illud  [Exer- 
citium]  de  Binariis  [Classibus  homi- 
num],  quod  sequitur  [fiet]  hora  ante 
coenam. 


inde  etiam  petamus  a  Domino  magis  certa- 
mina,  per  quse  virtutis  possessio  obtinenda 
est,  quam  ipsam  virtutem;  pugnas  magis 
quam  triumphurn.  Praeterea  ipsius  virtutis 
pia  desideria  non  raro  illusioni  obnoxia 
sunt;  pugnarum  vero  non  item.  —  Est  ergo 
sapientissimum  in  hoc  colloquio  S.  P.  N. 
consilium. 

MEDITATIO 

fiet  eadem  quarta  die  de  tribus  Binariis 
[Classibus]  hominum^)  ut  amplectamur 
optimum. 

Solita  oratio  praeparatoria. 

Primum  praeambulum  est  historia,  quae 
est  de  tribus  Binariis  [Classibus]  homi- 
num,    et   unaquaeque   earum   [ClassiumJ 


r,*>  De  tribus  Binariis  hominum.  —  Hisp. 
De  tres  Binarios  de  hombres ;  et  antiqua 
versio  ms.  habet:  Meditatio  trium  Binario- 
rum  hominum;  et  infra  ubique  Classis  no- 
minatur  Binarius.  Intelliguntur  ergo  Clas- 
ses,  quarum  singulas  bini  componant.  Cur 
bini?  Fortasse,  ut  determinato  tali  numero 
minus  vaga  sit  meditatio  et  reprsesentatio 
imaginaria  de  hominum  Classe.  Cur  non 
singuli  ?  Fortasse,  quia  singuli  non  ita  con- 
stituerent  Classem  hominum,  et  ne  qua  per- 
sona  particularis  attingi  videretur.  —  Est 
autem  hujus  Meditationis  scopus,  ut  volun- 
tatis  repugnantia  vincatur,  et  homo  ab  illu- 
sione  sibi  caveat,  qua  forte  solo  quodam 
pio  desiderio  satis  se  fecisse  existimet.  Ex- 
emplum  a  S.  P.  ponitur  in  primo  tentatio- 
num  gradu,  qui  est  circa  divitiarum  cupidi- 
tatem,  quia  spectat  deliberationem  de  statu 
paupertatis  eligendo.  Potest  autem  ac  debet 
pro  meditantis  necessitate  ad  quemcumque 
alterius  generis  inordinatum  affectum  zeque 
applicari. 

acquisivit  decem  millia  ducatorum  non 
pure  ac  debite  [unice]  propter  amorern 
Dei  [erga  Deum],  et  volunt  omnes  se 
salvare  et  invenire  in  pace  Deum  Domi- 
num  nostrum,  tollendo  [excutiendo]  a  se 
pondus6b)  et  impedimentum,  quod  in  af~ 
fectione  rei  acquisitae  habent,  [quominus] 
ad  hoc  [ad  salutem  et  ad  Deum  in  pace 
inveniendum  perveniant]. 

Secundum,  compositio  videndo  locum. 
Erit  hic  videre  me  ipsum,  quomodo  sto 
[stantem]  coram  Deo  Domino  nostro  et 
omnibus  ejus  Sanctis,  [eo  animo]  ut  de- 
siderem  et  cognoscam  id,  quod  gratius 
sit  divince  suce  Bonitati. 

Tertium,  petere  id,  quod  volo.  Hic 
erit  postulare  gratiam  ad  eligendum  id, 
quod  magis  sit  ad  gloriam  divinae  suae 
Majestatis  et  salutem  animae  mese. 

Primus  Binarius  [prima  Classis]  vellet66) 
tollere  [excutere]  affectum,  quem  habet 
erga  rem  acquisitam,  ut  inveniret  in  pace 
Deum  Dominum  nostrum  et  salvare  se 

65)  Pondus.  —  Proprie  ex  autographo  gra- 
vitatem,  eo  scilicet  sensu,  quo  dixit  Psal- 
mista:  Filii  hominum  usquequo  gravi  corde? 
Ut  quid  diligitis  vanitatem?  Affectio  sci- 
licet,  de  qua  hic  agitur,  pondus  est  aggra- 
vans  animam. 

f'6)  Vellet.  —  Ita  ex  autographo,  non:  vult. 
Non  optat  vere,  sed  optaret. 

sciret  [posset],  et  non  ponit  media  usque 
ad  horam  mortis. 

Secundus  [secunda  Classis]  vult  tollere 
"excutere]  affectum,  sed  ita  vult  eum 
:ollere  [excutere],  ut  [tamen]  maneat  cum 
re  acquisita,  ita  ut  Deus  veniat  eo,  quo 
vult  ipse  [homo],  et  non  resolvit  se  ad 
rem  relinquendam,  ut  ad  Deum  eat,  et- 
iamsi  hic  status  sibi  futurus  esset  op- 
timus. 

Tertius  [tertia  Classis]  vult  tollere  af- 
fectum,  sed  ita  illum  vult  tollere,  ut  etiam 
non  teneatur  affectione  ad  rem  acquisi- 
tam  retinendam  vel  non  retinendam;  sed 
vult  solum  velle  illam  vel  nolle,  prout 
Deus  Dominus  noster  ipsi  dabit  velle,  et 
[prout]  personae  tali  melius  videbitur  ad 
servitium  et  laudem  divinae  suae  Maje- 
statis;  et  interea  vult  reputare  [ita  ex- 
istimare],  quod  omnia  relinquat  in  af- 
fectu,67)  vires  intendendo ,  ut  neque  illam 


67)  In  affectu.  —  lta  quidem  et  in  auto- 
grapho  hisp.  habetur  et  in  versione  ms.; 
nec  S.  PM  qui  utroque  exemplari,  ut  ssepe 
jam  monuimus,  usus  est,  lectionem  hanc  emen- 
davit.  Non  possum  tamen,  quin  irrepsisse 
hoc  loco  errorem  suspicer,  et  scriptum  pri- 
mitus  a  S.  P.  nostro  fuisse  existimem:  in 
effectu.  —  Haec  enim  tertia  Classis  eam 
animi  dispositionem  exhibere  censetur,  quam 
hoc  Exercitio  quserimus,  quamque  in  primo 

rem  neque  ullam  aliam  velit,  nisi  ipsum 
moverit  solum  servitium  Dei  Domini  no- 


pneambulo  S.  P.  exponet,  nempe  ut  tollatur 
impedimentum ,  quod  ex  affectione  rei  ac- 
quisitce  habetur.  Agitur  enim  in  hac  Classe 
de  eo,  qui  ita  vult  affectum  tollere,  ut  non 
teneatur  affectione  ad  eam  retinendam  vel 
non  retinendam.  Jam  vero  haec  animi  dis- 
positio  a  tali  affectione  libera,  non  satis  ex- 
primi  videtur,  cum  dicitur:  vult  reputare, 
quod  omnia  relinquat  in  affectu;  minus  enim 
est  velle  reputare,  quod  omnia  relinquat 
in  affectu,  quam  non  teneri  affectione  ulla. 
Incohaerenter  itaque  procederet,  dum  vellet 
reputare  seu  sibi  animo  fingere  se  habere 
id,  quod  jam  censetur  reipsa  habere;  et  ad 
firmandum  interea  animum,  donec  voluntas 
Domini  sibi  innotescat,  uteretur  medio,  quod 
minus  valeret  quam  ipsa  actualis  ejus  animi 
dispositio.  Quid  enim  ad  hoc  valeret  illud: 
vult  reputare,  quod  omnia  relinquat  in  af- 
fectu?  Valet  autem  plurimum,  si  legatur:  In 
effectu.  Sic  enim  perfecta  animi  dispositio 
ejusque  in  meliora  et  perfecta  conatus  ex- 
primitur.  Atque  huic  lectioni  respondet,  quod 
infra  dicitur:  ad  rem  sumendam,  sic  enim 
est  in  hisp.;  non  retinendam,  ut  habet  vul- 
gata  versio.  Supponitur  scilicet  rem  fuisse 
jam,  quantum  ad  animi  propositum,  non  in 
affectu  solum,  sed  et  in  effectu  relictam.  — 
Hac  ratione  tertia  hsec  Classis  efficacissime 
affectum  omnem  tollere  nititur,  dum,  ne  sibi 
ipsa  illudat  (quoniam  de  proprio  affectu  sat 

stri;  ita  ut  desiderium,  ut  melius  possit6S) 
servire  Deo  Domino  nostro,  illum  mo- 


secure  judieare  vix  possumus),  proponit  sibi, 
imo  ita  reputat  vel  certe  reputare  vult  se 
omnia  relinquere  in  effectu,  et  hanc  animi 
sui  dispositionem  ita  firmat,  ut  non  nisi  Di- 
vino  obsequio  id  postulante  ea,  quae  sic  re- 
liquit,  sumere  seu  iterum  admittere,  in  ani- 
mum  inducere  velit.    Itaque: 

Prima  Classis  vellet  affectum  noxium 
tollere;  sed,  cum  nihil  velit  facere,  nil  sacri- 
ficare,  ut  hoc  bonum  obtineat,  non  potest 
dici  velle  revera.    Vellet  quidem,  non  vult. 

Secunda  Classis  vult  affectum  tollere  et 
aliqua  etiam  adhibere  media  parata  est,  ita 
tamen,  ut  effectu  rem  relinquere  nolit.  Vult, 
sed  imperfecte. 

Tertia  Classis  vult  omnino  tollere  affec- 
tum;  et  ut  tollat,  parata  est  etiam  effectu 
rem  relinquere  et  hoc  ipsum  sibi  proponit, 
imo  reputare  vult,  id  re  ipsa  se  exsequi. 
Haec  vutt  plene  ac  perfecte. 

Mire  juvat  hsec  Meditatio,  ut  homo  ex- 
ploret  animum  suum,  tentet  seipsum,  ut  Apo- 
stolus  loquitur,  quo  ab  illusione  caveat; 
eumque  animum  ab  affectione  noxia  liberum 
concipiat,  qui  est  hujus  Meditationis  proprius 
scopus  et  praeparatio  ad  Electionem  recte 
instituendam. 

68)  Desiderium,  ut  melius  possit.  —  Ex 
autographo  verteretur  ad  verbum  italice:  il 
desiderio  di  poter  meglio  servire;  gallice: 
le  desir  de  pouvoir  mieux  servir. 

veat  ad  rem  sumendam  vel  relinquen- 
dam. 

Facere  eadem  tria  colloquia,  quae  facta 
sunt  in  contemplatione  praecedenti  de 
duobus  Vexillis. 

Notandum  est,69)  quod,  quando  nos 
sentimus  affectum  vel  repugnantiam  con- 

H9)  Notandum  est  etc.  —  Maximi  momenti 
est  hoc  Notandum  S.  Patris,  qui  etiam  infra 
saepius  ad  illud  nos  remittit.  Agitur  enim 
in  illo  de  modo  vincendi  repugnantiam, 
quam  quis  in  se  sentiat,  quominus  ad  ea, 
quae  meliora  sibi  cognoverit,  amplectenda 
se  determinet.  Scilicet  orationi  insistendum 
tunc  est,  et  petere  a  Domino  debemus  quam- 
vis  inviti,  quamvis  veluti  cum  timore  ne 
exaudiamur,  petere  tamen  et  instanter  petere 
nosque  ipsos  quamvis  repugnantes  protestari 
promptos  ad  ea,  quae  Dominus  velit.  Neque 
est  exigui  meriti  aut  parum  efficax  hujus- 
modi  oratio,  cujus  ipse  Dominus  in  Horto 
agonizans  exemplum  nobis  dare  dignatus 
est.  —  Non  est  ergo  omittendum  triplex 
colloquium  propterea,  quod  talia  desideria 
non  sentiamus:  sed  contra,  magis  etiam  tunc 
colloquio  triplici  eo  modo,  quo  in  hoc  No- 
tando  monemur,  insistendum.  Vide  etiam 
inter  20  Annotationes  decimam  sextam.  Cete- 
rum  eo  magis  commendanda  est  haec  praxis, 
quod  plerumque  illud,  a  quo  illam  sentimus  re- 
pugnantiam ,  illud  ipsum  sit,  quod  a  nobis 
Dominus  requirit,  ut  Ipsum  inveniamus  inpa- 
ce,  quemadmodum  in  primo  praeambulo  dicitur. 

tra  paapertatem  actnalem,  quando  non 
sumus  indifferentes  ad  paupertatem  vel 
divitias,  multum  juvat  [hominem]  ad  ex- 
stinguendum  talem  affectum  inordinatum, 
petere  in  colloquus,  (etiamsi  sit  contra 
carnem  [s.  carnis  sensum]),  ut  Dominus 
ipsum  eligat  ad  paupertatem  actualetn, 
et  [protestari]  se  [id]  velle,  petere  et 
supplicare,  dummodo  sit  servitium  et 
laus  divinae  ejus  Bonitatis. 

QUINTA  DIE 

contemplatio  de  profectione  Christi  Domini 
nostri  a  Namreth  ad  flumen  Jordanem, 
et  quomodo  fuit  baptimtus.  Infra  [inter 
Mysteria  Vitce  Christi  Domini  nostri]. 

Haec  contemplatio  fiet  semel  media 
nocte  et  iterum  in  aurora  et  duae  repe- 
titiones  super  eadem  [fient]  ad  horam 
Missae  et  Vesperarum,  et  ante  coenam 
trahere  [applicare]  ad  illam  quinque  sen- 
sus;  in  unoquoque  ex  his  quinque  Exer- 
citiis  praemittendo  solitam  orationem  pr&4- 
paratoriam  et  tria  prseambula,  sicut  hcec 
omnia  declarata  sunt  in  contemplatione 
de  Incarnatione  et  Nativitate,  et  finiendo 
cum  tribus  colloquiis70)  [meditationis]  de 

70)  Diligenter  notetur  id,  quod  hoc  loco 
dicitur  de  colloquiis  tribus  semper  iterandis, 
ct  de  Nota,  quce  sequitur  post  tres  Ciasses, 

tribus  Binariis  [Classibus],  vel  juxta  no- 
tam  quse  sequitur  post  Binarios  [Classes]. 
Examen  particulare  post  prandium  et 
post  coenam  fiet  de  defectibus  et  negli- 
gentiis  circa  Exercitia  et  Additiones  hu- 
jus  diei,  et  sic  in  iis  [diebus],  qui  se- 
quuntur. 

SEXTA  DIE 

contemplatio,  quomodo  Christus  Dominus 
noster  ivit  a  flumine  Jordane  ad  De- 
sertum  inclusive:  servando  in  omni- 
bus71)  eamdem  formam,  quae  in  quinta 
[die  servata  est]. 

pne  oculis  habenda.  Notam  hanc  intellige 
Notandum  illud,  de  quo  in  superiori  n.  69. 
—  Cur  autem  S.  P.  et  hic  et  alibi  passim  re- 
mittit  ad  formam  trium  colloquiorum  positam 
in  fine  meditationis  de  tribus  Classibus? 
Cur  non  potius  ad  eam,  quae  ponitur  in  fine 
meditationis  de  duobus  Vexillis,  ubi  multo 
fusius  eadem  colloquiorum  forma  exponitur? 
Idque,  cum  in  meditatione  de  Classibus  ad 
praecedentem  de  Vexillis  ipse  remittat?  — 
Fortasse,  ut  hac  occasione  Notam  istam  ad- 
jectam  in  fine  Classium,  quae  sane  momenti 
est  maximi,  frequenter  in  memoriam  revocet 
ejusque  usum  nobis  commendet. 

71)  In  omnibus  —  etiam  in  tribus  collo- 
quiis,  et  juxta  Notam,  quce  sequitur  post 
tres  Classes  ....  Atque  hoc  intelligendum 
etiam  de  sequentibus  diebus. 

SEPTIMA  DIE 

Quomodo  S.  Andreas  et  alii  secuti  sunt 
Christum  Dominum  nostrum.  Infra  [in- 
ter  Mvsteria]. 

OCTAVA  DIE 

De  sermone  in  monte,  qui  est  de  octo 
Beatitudinibus.    Infra  [ibid.]. 

NONA 

Quomodo  Christus  Dominus  noster  ap- 
paruit  suis  Discipulis  super  undas  ma- 
ris.    Infra  [ibid.]. 

DECIMA 
Quomodo  Dominus  prsedicabat  in  Templo. 
Infra  [ibid.]. 

UNDECIMA 
De  resurrectione  Lazari.    Infra  pbid.]. 

DUODECIMA 
De  die  Palmarum.    Infra  [ibid.]. 

Prima  nota  est,  quod  in  contempiatio- 
nibus  hujus  seeundae  hebdomadae,  prout 
unusquisque  vult  temporis  [plus  vel  mi- 
nus]  impendere,  vel  prout  profectum  fa- 

eiat,  potest  extendere  vel  abbreviare 
[hebdomadam]:  si  extendere  [voluerit, 
tiet]  sumendo  Mysteria  Visitationis  Do- 
minae  nostne  ad  sanctam  Elisabeth,  Pa- 
stores,  Circumcisionem  pueri  Jesu  et  tres 
Reges,  et  sic  de  aliis;  et  si  abbreviare 
[voluerit,  poterit]  etiam  subtrahere  [omit- 
tere]  ex  illis  [Mysteriis],  quae  [supra]  po- 
sita  sunt:  quiahoc  est72)  [tantum]  dare 
introductionem  quamdam   et  modum  ad 

7~)  Quia  hoc  est  (tantum).  —  Licet  in  auto- 
grapho  non  habeatur  t6  tantum,  habetur 
tamen  ut  in  vulgata  ita  et  in  antiqua  ver- 
sione  ms.;  itaque  et  nos  posuimus,  cum  ex 
contextu  omnino  videatur  subintelligendum. 
Sensus  est,  liberum  relinqui,  plura  sive  pau- 
ciora  ex  indicatis  Mpsteriis  contemplanda 
assumere,  quia  haec  proposita  sunt  solum- 
modo  velut  introductionis  loco  et  ut  formam 
prsebeant  ac  modum,  quo  contemplandi  usus 
acquiratur;  qui  postea  tum  in  Exercitiis  se- 
quentibus  tum  etiam  post  completa  Exercitia 
in  quotidiana  orandi  consuetudine  erit  utilis- 
simus.  —  Sive  ergo  plura  sive  pauciora 
Mysteria  nunc  assumat,  poterit  ea  exercitans 
postea,  etiam  post  Exercitia,  magis  com- 
plete  contemplari:  dummodo  hanc  introduc- 
tionem  et  modum  addiscat,  Mysteria  Vitsc 
Christi  contemplandi  per  personas,  verba, 
opera  et  certo  quodam  ordine  certaque  me- 
thodo,  cum  tribus  illis  colloquiis  etc,  prout 
in  Libello  proposita  sunt. 

postea  melius  et  magis  complete   con- 
templandum. 

Secunda,  materia  Electionum  inchoa- 
bitur  a  contemplatione  [discessus  Christi 
a  Nazareth  ad  Jordanem  inclusive,  ic 
est,  quinta  die,  [tractabitur  autem  materia 
Electionum]  prout  in  sequentibus  decla- 
ratur. 

Tertia,  antequam  qais  ingrediatur  in 
Electiones,  ut  afficiatur7S)  ad  veram 
Christi  Domini  nostri  doctrinam,  multum 
juvat   considerare    et  advertere  ad  tres 


73)  Ut .  .  .  .  afficiatur.  —  Intellige  ex  au- 
tographo,  ut  ad  veram  Christi  doctrinam 
magno  affectu  sestimandam  et  amandam  per- 
ducatur,  hoc  enim  significat  verbum  hispa- 
num :  affectarse.  —  Nota  diligenter  proprium 
scopum  considerationis  hujus  de  tribus  Mo- 
dis  humilitatis,  bene  distinctum  ab  illo,  qui 
in  Meditatione  de  tribus  Binariis  propositus 
est.  Vide  supra  n.  64  itemque  n.  67  sub 
finem.  —  In  illa  agebatur  potissimum  de 
dispositione  animi  ad  tollendum  omne  im- 
pedimentum.  In  hac  de  tribus  Modis  humi- 
litatis  animus  provocatur  ad  generosam 
Christi  sequelam  in  rebus  maxime  arduis 
magno  affectu  amplectendam.  Certe  tertio 
Modo  humilitatis  nihil  est  altius  aut  perfec- 
tius  in  animi  dispositione  ad  eligendum  et 
sectandum,  quidquid  est  in  perfectione  sum- 
mum. 


sequentes  Modos74)  [s.  species]  humili- 
tatis,  et  considerando  eas  identidem  [ali- 
quibus  temporum  spatiisj  per  totam  di- 
em,  et  item  faciendo  colloquia,  prout 
infra  dicetur. 

Primus  Modus  humilitatis  est  necessa- 
rius  ad  salutem  ceternam,  scilicet  quod 
ita  me  demittam  et  ita  me  humiliem, 
quantum  possim,  ut  in  omnibus  obedi- 
am  legi  Dei  Domini  nostri,  adeo  ut, 
etiamsi  me  constituerent  dominum  omni- 
um  rerum  creatarum  in  hoc  mundo,  vel 
pro  [conservanda]  propria  vita  tempo- 
rali,  non  veniam^)  [non  inducar]  in  de- 

74)  Modos  (s.  species).  —  Antiqua  versio 
ms.  vertit  species.  Ita  et  infra:  Prima  spe- 
cies  humilitatis. 

7i)  Non  veniam  (non  inducar}  in  delibera- 
tionem  transgrediendi.  —  Ita  ex  autographo 
clarius  exprimitur  agi  non  tam  de  actu  quam 
de  habitu  seu  de  animi  dispositione.  Illa 
etiam  particula,  quantum  possim,  quam  vul- 
gata  versio  omisit,  sed  quae  habetur  in  au- 
tographo,  redundaret,  si  de  peccato  mortali 
actu  non  committendo  ageretur.  Quis  enim 
posset  unquam  vere  dicere:  non  possum 
non  peccare  mortaliter?  Sed  cum  de  ea 
animi  dispositione  agatur,  qua  ita  divinse 
legi  me  submittam,  ut  ne  deliberem  quidem 
de  ea  transgredienda,  quacumque  oblata  ten- 
tatione,  etiam  gravissima,  recte  dicitur: 
quantum  possim,   ita  sim  animo  paratus. 

gis]  Christum  Dominum  nostrum,  utque 
ei  magis  actu  similis  fiam,  volo  et  eligo 
magis  paupertatem  cum  Christo  paupere 

Christo  paupere  quam  divitias  etc,  addito 
in  unaquaque  singillatim  exemplo  Christi 
Domini,  longe  majorem  habet  efficaciam  et 
unctionem. 

Exemplo  illustrari  tres  humilitatis  Modos 
operae  pretium  fuerit.    Sit  ergo  sequens: 

Laesus  sit  aliquis  graviter  in  fortunis  suis 
vel  in  honore. 

Primo  humilitatis  Modo  —  nolet  ullo 
pacto  jus  suum  vindicare,  si  absque  peccato 
mortali  id  consequi  non  possit. 

Secundo  humilitatis  Modo  --  neque  ve- 
niali  volet  committere,  ut  jus  suum  prose- 
queretur. 

Ubi  vero  possit  illud  vindicare  absque 
ullo  peccato: 

Tertio  humilitatis  Modo  —  damna  sua 
lucra  putabit  in  Christo,  infamiam  honorem; 
nec  vindicabit,  sed  tacens  et  gaudens  in 
Domino  feret,  dummodo  gloria  Dei  cequalis 
sit,  i.  e.  dummodo  nec  officii  ratio  neque 
ulla  alia  obligatio  neque  alia  justa  conside- 
ratio  postulet,  ut  jus  suum  prosequatur.  --- 
Talis  obligatio  si  exsistat,  jam  non  erit  cequa- 
lis  gloria  Dei;  itaque  defendet  se  legitime 
nec  propterea  violabit  propositum  tertii 
Modi  humilitatis,  sancta  haec  sensa  servans 
in  corde  suo,  animumque  ita  dispositum  ge- 
rens,  ut,  si  forte,  ut  non  raro  accidit,  justa 
defensio  effectu  careat,  non  modo  patienter 

quam  divitias;  opprobria  cum  Christo 
pleno  opprobriis  quam  honores;  et  ma- 
gis  desidero  cestimari  vanus  [insipiens, 
inutilis]  et  stultus  pro  Christo,  qui  prior 
habitus  fuit  pro  tali,  quam  [aestimari] 
sapiens  ac  prudens  in  hoc  mundo. 

Itaque  pro  eo,  qui  desiderat  hanc  ter- 
tiam    humilitatem™)    obtinere,    multum 

ferat,  sed  duplici  honore  se  dignatum  in 
Christo  et  cum  Christo  gratuletur. 

Ceterum,  ut  hoc  obiter  moneam,  primus 
et  secundus  humilitatis  Modi  perfectam  com- 
plectuntur  indifferentiam  et  carnis,  sensuum 
et  amoris  proprii  ac  mundani  rebellionis  im- 
pugnationem  omnimodam  supponunt;  tertius 
hic  neque  indifferentia  neque  impugnatione 
rebellionis  contentus  est,  sed  omnino  in  om- 
nibus  agere  contra  naturae  inclinationem  do- 
cet  idque  pure  ob  majorem  Christi  imita- 
tionem  ac  similitudinem;  itaque  castissimum 
continet  amorem  Christi  Regis  et  in  hoc 
amore  totus  fundatur;  ac  mirifice  cohaeret 
cum  exercitio  de  Regno  Christi,  quod  est 
veluti  Fundamentum  Exercitiorum  post  pri- 
mam  hebdomadam,  ut  suo  loco  notavimus. 
Vide  ibi  Notam  ad  tertium  punctum  appli- 
cationis,  n.  5. 

78)  Qui  desiderat  etc.  —  Ex  autographo 
non  omnibus  promiscue  sed  iis,  qui  deside- 
rant  ad  tam  perfectam  humilitatem  pertin- 
gere,  qui  scilicet  Christi  Regis  sui  amore 
succensi  et  hujus  tantse  perfectionis  pulchri- 

gis]  Christum  Dominum  nostrum,  utque 
ei  magis  actu  similis  fiam,  volo  et  eligo 
magis  paupertatem  cum  Christo  paupere 

Christo  paupere  quam  divitias  etc,  addito 
in  unaquaque  singillatim  exemplo  Christi 
Domini,  longe  majorem  habet  efficaciam  et 
unctionem. 

Exemplo  illustrari  tres  humilitatis  Modos 
operae  pretium  fuerit.    Sit  ergo  sequens: 

Laesus  sit  aliquis  graviter  in  fortunis  suis 
vel  in  honore. 

Primo  humilitatis  Modo  —  nolet  ullo 
pacto  jus  suum  vindicare,  si  absque  peccato 
mortali  id  consequi  non  possit. 

Secundo  humilitatis  Modo  —  neque  ve- 
niali  volet  committere,  ut  jus  suum  prose- 
queretur. 

Ubi  vero  possit  illud  vindicare  absquc 
ullo  peccato: 

Tertio  humilitatis  Modo  —  damna  sua 
lucra  putabit  in  Christo,  infamiam  honorem; 
nec  vindicabit,  sed  tacens  et  gaudens  in 
Domino  feret,  dummodo  gloria  Dei  cequatis 
sit,  i.  e.  dummodo  nec  officii  ratio  neque 
ulla  alia  obligatio  neque  alia  justa  conside- 
ratio  postulet,  ut  jus  suum  prosequatur. 
Talis  obligatio  si  exsistat,  jam  non  erit  cequa- 
lis  gloria  Dei;  itaque  defendet  se  legitime 
nec  propterea  violabit  propositum  tertii 
Modi  humilitatis,  sancta  haec  sensa  servans 
in  corde  suo,  animumque  ita  dispositum  ge- 
rens,  ut,  si  forte,  ut  non  raro  accidit,  justa 
defensio  effectu  careat,  non  modo  patientcr 

quam  divitias;  opprobria  cum  Christo 
pleno  opprobriis  quam  honores;  et  ma- 
gis  desidero  cestimari  vanus  [insipiens, 
inutilis]  et  stultus  pro  Christo,  qui  prior 
habitus  fuit  pro  tali,  quam  [aestimari] 
sapiens  ac  prudens  in  hoc  mundo. 

Itaque  pro  eo,  qui  desiderat  hanc  ter- 
tiam    humi/itatem™)    obtinere,    multum 

ferat,  sed  duplici  honore  se  dignatum  in 
Christo  et  cum  Christo  gratuletur. 

Ceterum,  ut  hoc  obiter  moneam,  primus 
et  secundus  humilitatis  Modi  perfectam  com- 
plectuntur  indifferentiam  et  carnis,  sensuum 
et  amoris  proprii  ac  mundani  rebellionis  im- 
pugnationem  omnimodam  supponunt;  tertius 
hic  neque  indifferentia  neque  impugnatione 
rebellionis  contentus  est,  sed  omnino  in  om- 
nibus  agere  contra  naturae  inclinationem  do- 
cet  idque  pure  ob  majorem  Christi  imita- 
tionem  ac  similitudinem;  itaque  castissimum 
continet  amorem  Christi  Regis  et  in  hoc 
amore  totus  fundatur;  ac  mirifice  cohaeret 
cum  exercitio  de  Regno  Christi,  quod  est 
veluti  Fundamentum  Exercitiorum  post  pri- 
mam  hebdomadam,  ut  suo  loco  notavimus. 
Vide  ibi  Notam  ad  tertium  punctum  appli- 
cationis,  n.  5. 

78 1  Qui  desiderat  etc.  —  Ex  autographo 
non  omnibus  promiscue  sed  iis,  qui  deside- 
rant  ad  tam  perfectam  humilitatem  pertin- 
gere,  qui  scilicet  Christi  Regis  sui  amore 
succensi  et  hujus  tantse  perfectionis  pulchri- 

fad  hoc]  prodest  facere  tria  colloquia  de 
Binariis  [Classibus]79)  jam  dicta  [v.  dictis] 
petendo,  ut  Dominus  noster  velit  ipsum 
eligere  ad  hanc  tertiam}  majorem  et  me- 
liorem  humilitatem,  quo  magis  eum  imite- 
tur  ac  [melius  ei]  serviat,  si[v.  dummodo] 
aequale  aut  majus  fuerit  servitium  et  [aequa- 
lis  aut  major]  laus  divinae  suae  Majestatis. 

tudine  capti  ad  eam  consequendam  anhelant, 
qui  uno  verbo  insignes  esse  volunt  in  Chri- 
sti  servitio,  prout  in  contemplatione  de 
Regno  Christi  dictum  est;  his  medium  hoc 
triplicis  colloquii  proponitur.  Donum  enim 
est  singulare,  datum  vere  optimum,  donum 
perfectum,  quod  desursum  est  nec  nisi  multa 
et  humili  prece  obtinendum:  ita  tamen,  ut 
oratio  haec,  petitio,  postulatio  per  triplex 
colloquium  multum  quidem  juvet  nec  tamen 
sola  sufficiat,  nisi  nostra  etiam  exercitatio 
et  generosa  nostri  victoria  accedat.  Eos 
porro,  qui  ad  praeclarum  hanc  humilitatem 
perduci  vere  desiderant,  meminisse  necessc 
est  tertium  hunc  Modum  supponere  primum 
et  secundum,  ut  S.  P.  N.  clare  enuntiat;  ne 
qui  absque  serio  studio  assequendi  et  invio- 
labiliter  servandi  primum  et  secundum  ad  ter- 
tium  adspiret  vel  potius  adspirare  sibi  videa- 
tur,  vane  sibi  blandiatur  seque  ipse  illudat. 

79)  Tria  colloquia  de  Binariis.  —  Vid. 
notam  70  supra,  ubi  indicatur,  cur  potius  ad 
tria  colloquia  de  Binariis  seu  Classibus, 
quam  ad  ea  de  Vexillis  S.  P.  nos  remittat. 

PRJEAMBULUM 
ad  Electionem  faciendam. 

\\\  omni  bona  Electione,*0)  quantum  est 
ex  parte  nostra,  oculus  intentionis  nostrse 
debet  esse  simplex,  unice  spectando 
finem,  ad  quem  creatus  sum,  scilicet  ad 
laudem  Dei  Domini  nostri  et  salutem 
animae  mese;  quapropter  quidquid  ego 
eligam,  debet  esse  ad  hoc  [s.  ad  hoc 
dirigi],  ut  me  juvet  ad  finem,  ob  quem 
creatus  sum:  non  ordinando  neque  tra- 
hendo  finem  ad  medium,  sed  medium  ad 
finem :  sicut  accidit,  ut  multi  eligant  primo 
uxorem  ducere,  id  quod  est  medium,  et 
secundario  in  statu  conjugali  Deo  Do- 
mino  nostro  servire,  quod,  [scilj  servire 
Deo  est  finis.  Similiter  sunt  alii,  qui 
primo  volunt  habere  beneficia  [Ecclesia- 
stica]  ac  postea  servire  Deo  in  illis.  Ita- 
que  hi  non  recta  tendunt  ad  Deum,  sed 
volunt  ut  Deus  recta  veniat  ad  ipsorum 
inordinatas  affectiones,  et  consequenter 
ex  fine  faciunt  medium    et  ex   medio 

80)  In  omni  bona  Electione,  ete.  —  Totum 
hoc  prseambulum,  seu  prseludium,  ad  Elec- 
tionem  faciendam,  ex  autographo  simplicius 
est,  clarius,  efficacius  ad  scopum  a  S.  P.  N. 
intentum,  quam  in  vulgata  versione. 

finem;  ita  ut,  quod  priori  loco  assumere 
deberent,  posteriore  loco  assumant.  Pri- 
mum  enim  debemus  pro  objecto  ponere 
velle  [nos]  servire  Deo,  id  quod  est  finis 
et  secundario  beneficium  assumere  vel 
uxorem  ducere,  si  id  magis  mihi  con- 
veniat,  id  quod  est  medium  ad  finem. 
Nihil  ergo  debet  me  movere  ad  haec 
vel  illa  media  assumenda  aut  ad  ea  re- 
linquenda,  nisi  solum  servitium  et  laus 
Dei  Domini  nostri  et  salus  seterna  ani- 
ma^  meae. 

Ad  accipiendam  notitiam,  quibus  de  rebus 
fieri  debeat  Electio  [proponitur  sequens 
consideratio],  et  continet  in  se  quatuor 
puncta  et  notam  unam. 

Primum  punctum,  necessarium  est,  ut 
omnia,  de  quibus  volumus  Electionem 
facere,  sint  indifferentia  aut  bona  in  se, 
quaeque  militent  intra  sanctam  Matrem 
Ecclesiam  Hierarchicam ,  et  non  mala, 
neque  huic  [Ecclesiae]  repugnantia. 

Secundum,  sunt  quaedam,  quae  cadunt 
sub  Electionem  immutabilem;  qualia  sunt 
Sacerdotium,  Matrimonium  etc;  sunt  alia, 
quae  cadunt  sub  Electionem  mutabilem, 
cujusmodi  est  accipere  beneficia  [Eccle- 
siastica]  vel  ea  relinquere,  accipere  bona 
temporalia  vel  ea  abjicere 

Tertium,  in  Electione  immutabili,  quse 
jam  semel  facta  est  [executioni  mandata], 
non  est  amplius  quod  eligatur;  quia  non 
potest  dissolvi,  sicut  est  Matrimoni- 
um,  Sacerdotium  etc.  Hoc  tantum  ad- 
vertendum  est,  ut  si  [quis]  non  fecit 
Electionem  debite  et  ordinate  absque  af- 
fectionibus  inordinatis ,  [hujus  erroris] 
poenitens  procuret  bonam  vitam  agere 
in  sua  Electione;  quae  Electio  non  vide- 
tur  esse  [fuisse]  vocatio  divina,  cum  sit 
[fuerit]  Electio  inordinata  et  obliqua: 
quemadmodum  multi  in  hoc  errant  fa- 
cientes  [fingentes  sibij  ex  obliqua  vel 
ex  mala  Electione  vocationem  divinam; 
quia  omnis  vocatio  divina  est  semper 
pura  et  munda,  sine  admixtione  carnis 
neque  alterius  cujusdam  affectionis  in- 
ordinatce. 

Quartum,  si  quis  Electionem  fecit  de- 
bite  et  ordinate  rerum,  quae  sunt  sub 
Electione  mutabili,  et  non  accedendo  [non 
adhaerendo]  ad  carnem  neque  ad  mun- 
dum,  non  est  cur  denuo  faciat  Electio- 
nem,  sed  in  illa  [statuat]  perfectum  se 
reddere  quantum  possit. 

Nota:  advertendum  est,  quod  si  talis 
Electio  mutabilis  non  fuit  facta  sincera 
et  bene  ordinata,  tunc  expedit  Electionem 
debite  facere  [instituere],  si  quis  deside- 

Exercitia  spiritualia.  7 

ret/1)  ut  exse  proveniant  fructus  msignes 
et  valde  grati  Deo  Domino  nostro. 


81)  Si  quis  desideret,  ut  ex  se  proveniant 
etc.  —  ex  se,  i.  e.  ex  vitae  suae  statu,  ex 
omni  vita  sua.  —  Antiqua  versio  ms.  sic 
habet:  tunc  expedit  facere  Electionem  debi- 
tam  ei,  qui  expedit  producere  fructus  no- 
tabiles  et  gratos  Deo  Domino  nostro.  — 
Expedit  —  ei  qui  desideret  —  Res  est  con- 
silii,  non  praecepti.  Si  vis  perfectus  esse.  — 
Praeterea  notandum  est  multos  esse  homines, 
quibus  facultas  eligendi  nulla  est,  qui  pro- 
fecto,  si  sua  bona  norint,  non  habent,  quod 
hac  in  parte  cuiquam  invideant.  Sane  bea- 
tus,  cujus  omnis  vitae  ratio,  omnes  adeo  ac- 
tiones  ita  sunt  determinatae,  necessitate  vel 
imperio,  ut  quid  sibi  agendum  sit,  ne  inqui- 
rere  quidem  debeat!  Hinc  est  scilicet,  quod 
facilius  et  salvantur  et  sanctificantur  pau- 
peres  quam  divites,  servi  quam  domini,  et 
qui  subsunt,  quam  qui  praesunt;  quia  praeter 
alia  multa  commoda  minus  illis  est  pericu- 
lum  errandi  in  agnoscenda  Dei  erga  se  vo- 
luntate,  quippe  quae  ipsis  jam  ipso  facto 
conditionis  suae  satis  est  manifesta.  Alii 
multa  consideratione  ssepe  vix  eo  pertin- 
gunt,  quo  simplices  illi  et  humiles  Christiani 
et  minimi  in  hoc  mundo  quasi  aliena  manu 
ducti  nec  ipsi  advertentes  perveniunt;  illi 
speculativi,  hi  practici.  —  Ceterum  cui  fa- 
cultas  est  eligendi  et  ardens  salutis  et  per- 
fectionis  desiderium,  quanto  gravius  est  Elee- 
tionis  negotium,  eo  illud  studiosius  et  gene- 

Tria  tempora  ad  faciendam  sanam  et  bonam 
Electionem  in  unoquoque  ex  illis. 

Primum  tempus  est,  quando  Deus  Do 
minus  noster  ita  movet  et  attrahit  vo- 
luntatem,  ut,  quin  dubitet  nec  dubitare 
possit  talis  anima  devota,  sequatur  id, 
qubd  [sibi]  ostensum  est,  quemadmodum 
S.  Paulus  et  S.  Matthaeus  fecerunt  in 
sequendo  Christo  Domino  nostro. 

Secundum,  quando  sumitur  [percipitur] 
multum82)  claritatis  et  cognitionis  per 
experientiam   consolationum  et  desola- 


rosiore  animo  aggrediatur,  quo  fructus  ex 
se  insignes  ad  Dei  gloriam  majorem  pro- 
ducat. 

82)  Multum.  —  Ita  ex  autographo.  Sic 
etiam  antiqua  versio  ms.  habet:  multum 
claritatis  et  cognitionis.  —  Quod  hoc  loco 
habet  vulgata  versio:  docente  id  aliquo  con- 
solationum  .  .  .  experimento,  xb  aliquo  deest 
in  autographo:  neque  enim  existimandum 
est  unum,  alterumve  solum  consolationis  vel 
desolationis  experimentum  sufficere  posse. 
Frequens  requiritur  hujusmodi  experimen- 
tum,  ut  ex  eo  multum  habeatur  claritatis 
et  cognitionis  ad  Electionem  prudentem  con- 
cludendam  in  hoc  secundo  tempore.  S.  P. 
etiam  non  dicit  experimentum,  quod  vel 
unicum  dici  potest,  sed  experientiam,  quae 
plura  experimenta  facta  seu  habita  esse 
supponit. 

tionum  et  pcr  expcrientiam  discretionis 
diversorum  spirituum. 

Tertium  tempus  cst  tranquillum,  [quan- 
do]  considerans  [quis]  primo,  ad  quid 
natus  sit  homo,  scilicet  ad  laudandum 
Deum  Dominum  nostrum  ct  ad  salvandam 
animam  suam,  et  hoc  desiderans  eligit 
ut  medium  [ad  hunc  finem]  vitam  aliquam 
scu  statum  intra  limitcs  Ecclesiae,  ut  [eo] 
juvetur  in  servitio  Domini  sui  et  salva- 
tione  anirnct  sua:. 

Dixi  tempus  tranquillum,  quando  anima 
non  agitatur  diversis  spiritibus,  et  po- 
tcntiis  suis  naturalibus  utitur  libere  et 
tranquille. 

Si  in  primo  vel  secundo  tempore  non 
fit  Hlectio,  sequuntur  circa  hoc  tertium 
tempus  duo  modi  ad  illam  faciendam. 

Primus  Modus  ad  faciendam  sanam  et  bo- 
nam  Electioncm  continet  in  se  sex  puncta. 

Primum  punctum  est  proponere  [mihi] 
ante  oculos  rem,  super  qua  volo  facere 
Electionem,  verbi  gratia  officium  vcl  be- 
ncficium,  quod  acceptandum  sit  vel  re- 
linquendum,  vel  aliam  rem  quamcum- 
que,83)  quae  cadat  sub  Electionem  mu- 
tabilem. 

83)  Vel  aliam  rem  quamcumque.  —  Ex  his 
verbis    patet,    regulas    istas    ad    faciendam 

Secundum,  necesse  est  tenere  pro  ob- 
jecto  finem,  ob  quem  creatus  sum,  qui 
est,  ut  laudem  Deum  Dominum  nostrum 
et   salvem   animam   meam;    et   simul**) 


bonam  Electionem  non  restringi  ad  solam 
Electionem  status,  sed  ad  alia  qucecumquc , 
quae  in  deliberationem  venire  possunt,  per- 
tinere.  Et  vero  uterque  Modus,  quem  hoc 
loco  S.  P.  accuratisstme  tradit,  omni  homini 
spirituali  suaeque  perfectionis  studioso,  ma- 
xime  vero  Superioribus  religiosis  familiaris 
esse  debet,  ut  ad  majorem  Dei  gloriam  se 
suaque  ac  suos  recte  dirigant.  Novimus 
etiam  Sanctum  Parentem  hisce  Electionis 
modis  perpetuo  usum  fuisse,  cum  Constitu- 
tiones  Societatis  conscriberet  itemque  cum 
de  negotiis  gravioribus  deliberaret.  Prae- 
clara  habemus  exempla  hujusmodi  delibera- 
tionum  in  Historia  Societatis,  v.  g.  P.  1. 
Lib.  2  n.  59  et  seqq.,  ubi  describitur,  qua 
ratione  inter  primos  Patres  per  Electionis 
modum  disceptatum  sit,  essentne  obedientiae 
vinculo  inter  se  conjungendi  nec  ne;  cujus 
quidem  deliberationis  documentum  egregium 
exstat  ab  omnibus  illis  Patribus  subscrip- 
tum,  quod  miro  plane  modo  post  Societatis 
cladem  repertum  ac  Domui  nostrae  restitu- 
tum  in  Sancti  Patris  sacello  asservatur  ac 
visitur. 

84)  Et  simul.  —  Ita  autographum,  littera- 
liter:  cum  hoc,  quod  etiam  intelligi  posset: 
hoc  posito,  proinde.  Antiqua  versio  ms.  sic 
habet:  quin  etiam  oportet  me  esse  indiffc- 

invenirc  [sentire]  me  indifferentem,  sine 
affectione  ulla  inordinata:  ita  ut  non 
sim  magis  inclinatus  neque  affectus  [ma- 
gis]  ad  acceptandam  rem  propositam 
quam  ad  eam  relinquendam,  neque  magis 
ad  relinquendam  illam  quam  ad  accep- 
tandam;  sed  ut  rne  inveniam  [habeam" 
veluti  in  stilo  staterae  [in  aequilibrio]  ac 
sequendum  id,  quod  sensero  esse  magis 
in  gloriam  et  laudem  Dei  Domini  nostri 
et  salvationem  animae  meae. 

Tertium,  petere  a  Deo  Domino  nostro, 
ut  velit  movere  voluntatem  meam  et 
ponere  in  anima  mea^)   id,   quod  ego 

rentem.  Duo  distincte  in  hoc  puncto  requi- 
runtur  tamquam  prceambula  simulque  condi- 
tiones  omnino  necessariae,  sine  quibus  sci- 
licet  nulla  spes  esse  potest  bonae  Electionis: 
1.  proponere  finem:  2.  indifferentem  se  ha- 
bere  ad  media.  —  Notandum  autem,  hoc 
loco  dici,  non  ut  in  Fundamento:  reddere 
seu  facere  me  indifferentem,  sed:  haberc 
seu,  ut  proprie  sonat  autographum:  invenire 
me  indifferentem.  Hic  enim  conatus  acqui- 
rendse  indifferentiae  non  sufficit,  sed  ipsa 
indifferentia  praerequiritur  ad  Electionem 
recte  faciendam. 

^5!  Ponere  in  anima  mea.  —  Antiqua 
versio  ms.  habet:  suggerere  animce  mece. 
—  Tamen  illud:  ponere  in  anima  mea  mira 
simplicitate  sua  se  commendat;  nec  solum 
significat  suggerere  seu  indicare    intellectui 

facere  debeo  circa  rem  propositam,  quod 
magis  sit  in  laudem  et  gloriam  suam, 
discurrendo  [i.  e.  ut  discurram]  bene  et 
fideliter  intellectu  meo  et  eligendo  [et 
ut  eligam]  conformiter  ad  suam  sanctis- 
simam  et  beneplacentem  voluntatem. 


sed  etiam  inducere  voluntatem,  scilicet,  ef- 
ficere  ut  res  aliqua  sit  in  anima,  id  est,  ut 
tota  anima  intellectu  simul  et  voluntate  rem 
complectatur.  —  Atque  explicat  S.  P.  men- 
tem  suam  in  sequentibus:  discurrendo  et 
eligendo,  seu  ut  discurram  et  eligam.  — 
Scilicet  petenda  est  gratia  duplex,  ut  alias 
passim  S.  P.  docet,  nempe  gratia  illustra- 
tionis,  ut  bene  ac  fideliter  intellectu  discur- 
ram  seu  ratiociner,  et  gratia  pice  motionis, 
ut  voluntate  eligam,  quod  melius  esse  cog- 
novero.  —  Secundum  Dei  voluntatem,  nec 
solum  secundum  ejus  voluntatem  sed  et  se- 
cundum  ejus  beneplacitum,  quod  est  de  ma- 
jori  perfectione.  —  Fortasse  etiam  notatu 
indignum  non  est,  quod  cum  vulgata  versio 
dicat:  mentem  instruere  et  impellere  volun- 
tatem,  autographum  ordine  inverso  habeat: 
movere  voluntatem  meam  et  ponere  in  ani- 
ma  mea  vel  suggerere  animce  me&.  Cur  ita 
S.  P.?  Fortasse,  quia  pia  voluntatis  motio 
non  solum  necessaria  est  ad  eligendum,  quod 
per  illustrationem  cognovero,  sed  etiam 
ipsum  intellectus  discursum  pra?cedere  de- 
bet.  Nisi  enim  voluntas  pie  mota  sit,  appli- 
catio  intellectus  nec  serio  fiet  nec  recte. 

Quartum,  considerare  ratiocinando, 
quot  commoda  vel  utilitates  mihi  prove- 
niant,  si  habeam  officium  vel  beneficium 
propositum,  ad  solam  laudem  Dei  Do- 
mini  nostri  et  salutem  animce  mece;*') 
et  e  contrario  considerare  similiter  in- 
commoda  et  pericula,  quae  sint  in  eo 
habendo:  tantumdem  faciendo  in  secunda 
parte,  scilicet  videre  commoda  et  utili- 
tates  in  eo  non  tenendo;  et  similiter  e 
contrario,  incommoda  et  pericula  in  eo 
item  non  tenendo. 

Quintum,  postquam  ita  discurri  et  ra- 
tiocinatus  sum  in  omnes  partes  super  re 
proposita,  videre  quam  in  partem  ratio 
magis  se  inclinet:  et  ita  secundum  ma- 


86)  Ad  solam  laudem  etc.  Repetitur  sem- 
per  distinete  et  inculcatur,  nihil  aliud  nisi 
solam  Dei  laudem  et  animae  salutem  pne 
oculis  habendum  esse  in  inquirendis,  consi- 
derandis,  ponderandis  commodis  vel  incom- 
modis  etc.;  ita  scilicet,  ut  nonnisi  eorum 
commodorum  vel  incommodorum  ratio  ha- 
beatur,  quae  juvent  vel  impediant  ad  laudem 
dei  et  salutem  ANiMiC,  neque  alia  qusecum- 
que  spectentur  commoda  vel  incommoda, 
nisi  quatenus  forte  ad  finem  creationis  no- 
strse  referantur.  Quod  enim  aliquid  vel  pla- 
ceat  naturse  vel  displiceat,  commodum  sit 
sensui  vel  incommodum,  per  se  quidem  ad 
hanc  deliberationem  nihil  refert. 

jorem  motionem  rationalem  et  non  [se- 
cundum]  motionem  ullam  sensualem  debet 
fieri  deliberatio  super  re  proposita. 

Sextum,  facta  tali  Electione  seu  deli- 
beratione,  debet  is,  qui  eam  fecit,  ire 
malta  cum  diligentia  ad  orationem  ante 
conspectum  Dei  Domini  nostri  et  offerrc 
illi  talem  Electionem,  ut  divina  sua  Ma- 
jestas  velit  illam  recipere  et  confir- 
mare,sl)  si  majus  ejusdem  servitium  et 
laus  fuerit. 

Secundus  Modus  ad  faciendam  sanam  ct 
bonam  Electionem  continet  in  se  quatuor 
regulas  et  unam  notam. 

Prima  [regula]  est,  ut  ille  amor,  qui 
me  movet  et  me  eligere  facit  rem  talem, 
descendat  desursum  ex  amore  Dei:  ita 
ut  ille,  qui  eligit,  sentiat  primum  in  se, 
quod  ille  amor,  quem  plus  aut  minus 
habet  erga  rem,  quam  eligit,  sit  unice 
propter  suum  Creatorem  ac  Dominum. 

Secunda,  spectare  [proponere  mihi] 
hominem  aliquem,  quem  nunquam  vide- 


8T)  Ut  divina  sua  Majestas  .  .  .,  si  .  .  . 
Haec  ultima  conditio  etiam  nunc  apponitur; 
quia  quantumvis  diligenter  discussa  res  fue- 
rit,  potest  tamen  surrepsisse  error  aut  de- 
ceptio. 

rim  neque  cognoverim, S8)  et  desiderando 
ejus  omnem  perfectionem  considerarc 
quid  ego  illi  dicerem  faciendum  et  eli- 
gendum  ad  majorem  gloriam  Dei  Domini 
nostri  et  majorem  perfectionem  animac 
suae:  et  faciendo  similiter  [pro  me  ipso] 
servare  regulam,  quam  pro  altero  pono. 

Tertia,  considerarc,  ac  si  essem  in  ar- 
ticulo  mortis,  formam  ac  mensuram,  quam 
tunc  vellem  tenuisse  in  modo  pnesentis 
Electionis:  ct  regulando  me  secundum 
illam  [formam]  faciam  [ita]  omnino*9) 
meam  determinationem. 

Quarta,  attendendo  et  considerando, 
qualem  me  inventurus  sim  [quo  animo 
sim  futurus]  in  diejudicii,  cogitare,  quo- 

88)  Quem  nunquam  viderim  neque  cog- 
noverim.  —  Ita  ex  autographo,  vel:  antea 
ignotus  et  nunquam  plane  visus,  ut  habet 
lectio  vulgata  correcta.  Revera  enim,  quod 
illa  habebat:  amicissimus}  deliberantem  pe- 
riculo  affectionis  humana?  exponit,  quae  om- 
nino  abesse  debet;  in  ignoto  contra  ac  nun- 
quam  plane  viso  facilius  desiderari  omnis 
perfectio  puro  animo  potest,  absque  admix- 
tione  ullius  humanse  affectionis. 

89)  Omnino.  —  Ex  autographo  in  omni- 
bus.  —  Faciam  autem  in  autographo  non 
est  futuri  temporis  sed  prsesentis  conjunc- 
tivi,  ut  sensus  sit:  faciam  necesse  est. 

modo  tunc  vellem  deliberasse  circa  rem 
praesentem,  et  regulam,  quam  tunc  vel- 
lem  tenuisse,  eamdem  nunc  assumere, 
ut  tunc  me  inveniam  [sim]  cum  plena 
voluptate  et  gaudio. 

Assumptis  regulis  supradictis  ad  meam 
salutem  et  quietem  ceternam,  faciam 
meam  Electionem  et  oblationem  Deo  Do- 
mino  nostro  juxta  sextum  punctum  primi 
iModi  faciendi  Electionem. 

Ad  emendandam  et  reformandam  propriam 
vitam  et  statum. 

Advertendum  est,  quod  circa  eos,  qui 
constituti  sunt  in  Prselatura  vel  in  Ma- 
trimonio  (sive  abundent  multum  bonis 
temporalibus,  sive  non),  ubi  non  habent 
locum  vel  valde  promptam  voluntatem^) 
faciendi  Electionem  rerum,  quae  cadunt 
sub  electionem  mutabilem:  valde  utile 
est  loco  faciendi  Electionem  dare  [illis] 
formam  et  modum  emendandi  et  refor- 
mandi  propriam  vitam  et  statum  unius- 
cujusque  illorum,  scilicet  ponendo  [firmi- 
ter  tenendo  ante  oculos]  creationem  su- 
am,  vitam  et  statum,  ad  gloriam  et  laa- 


&0)  Valde  promptam  voluntatem.  —  Quia 
qui  hanc  non  habeat,  frustra  grave  ac  dif- 
ficile  hoc  Electionis  negotium   aggredietur. 

dem  Dei  Domini  nostri  et  salvationem 
animce  suce  proprice;  ut  ad  hunc  finem 
veniat  eumque  assequatur,  debet  [talis] 
multum  considerare  et  ruminare  per  Ex- 
ereitia  et  Modos  eligendi,  prout  decla- 
ratum  est:  quantam  domum  et  familiam 
habere  debeat;  quomodo  eam  debeat  re- 
gere  et  gubernare;  quomodo  eam  debeat 
docere  verbo  et  exemplo;  similiter  de 
suis  facultatibus,  quantam  [partem]  de- 
beat  sumere  pro  sua  familia  et  domo; 
et  quantam  ad  dispensandum  in  pauperes 
et  in  alias  res  pias:  non  volendo,  neque 
quaerendo  quidquam  aliud  nisi  in  omni- 
bus  et  per  omnia  majorem  laudem  et 
gloriam  Dei  Domini  nostri.  Cogitet 
enim  unusquisque,  tantum  se  profectum 
facturum  esse  in  omnibus  rebus  spiri- 
tualibus,  quantum  exiverit^)  [exuerit  se] 


91 )  Exiverit.  —  Ita  proprie  ex  autographo. 
Antiqua  versio  ?ns.  habet:  quantum  exspo- 
liaverit  se.  —  Adverte  diligenter  hoc  vitse 
vere  spirituulis  ac  solidse  virtutis  acquiren- 
dae  axioma  prsecipuum.  Observa  et  pon- 
dera  relationem  tantinn  —  quantiim.  Deni- 
que  magis  magisque  intellige,  cur  omnis 
horum  Exercitiorum  ratio,  quod  quidem  ad 
praxim  attinet,  ad  proprii  amoris  expugna- 
tionem,  ad  victoriam  sui  ipsius  tamquam  ad 
finem  proximum  et  immediatum  meditantem 
impellat,   Quia  scilicet,  si  fructum  seu  finem 

a  proprio  suo  amore,  [a  propria]  volun- 
tate  et  utilitate  [commoditate  propria]. 


proximum  Exercitiorum  (victoriam  sui)  con- 
sequatur,  ultimum  etiam  finem,  (gloriam 
Dei  suamque  salutem  ac  perfectionem)  at- 
tinget:  et  hunc  quidem  ultimum  tanto  co- 
piosius  et  perfectius,  quanto  plenius  et 
generosius  illi  primo  exercendo  se  tradi- 
derit. 


Cumque  levaret  Moyses  manus 


[TERTIA  HEBDOMADAJ 


PRIMA  CONTEMPLATIO 

media  nocte  est,  quomodo  Christus  Domi- 
nus  noster  perrexit  a  Bethania  versus 
Hierusalem  ad  ultimam  Ccenam  inclu- 
sive.  Infra  [inter  Mysteria  Vita?  Christi 
Domini  nostri] ;  et  continet  in  se  oratio- 
nem  prceparatoriam,  tria  prceambula,  sex 
puncta  et  unum  colloquium. 

Solita  oratio  praeparatoria. 

Primum  praeambulum  est,  adducere  [in 
mentem]  historiam,  quae  hic  est,  quo- 
modo  Christus  Dominus  noster  a  Beth- 
ania  misit  duos  Discipulos  in  Hierusalem 
ad  parandam  Coenam,  ac  dein  ipse  venit 
atl  illam  cum  ceteris  Discipulis;  et  quo- 
modo,  postquam  comedit  agnum  Pascha- 
lem  et  ccenavit,  illis  lavit  pedes  dedit- 

que  sanctissimum  corpus  suum  ac  san- 
guinem  pretiosum  suis  Discipulis;  et 
fecit  illis  sermonem,  postquam  ivitjudas 
ad  vendendum  Dominum  suum. 

Secundum,  compositio,  videndo  lo- 
cum.  Hic  erit  considerare  viam  a  Beth- 
ania  in  Hierusalem,  an  lata,  an  angu- 
sta,  an  plana  etc;  similiter  locum  Coenae, 
an  amplus,  an  exiguus,  an  formae  hujus 
vel  illius. 

Tertium  petere  id,  quod  volo.  Erit 
hic  [petere]  dolorem,  afflictionem  et  con- 
fusionem,  eo  quod  ob  mea  peccata  Do- 
minus  eat  ad  Passionem. 

Primum  punctum  est  videre  perso- 
nas  Ccenae  et,  reflectendo  in  me  ipsum, 
procurare  fructum  aliquem  ex  illis  ca- 
pere. 

Secundum,  audire  ea,  quae  loquuntur, 
et  similiter  aliquem  fructum  ex  his  ca- 
pere. 

Tertium,  spectare  ea,  quse  faciunt,  et 
fructum  aliquem  capere. 

Quartum,  considerare  ea,  quae  Christus 
Dominus  noster  patitur  in  humanitate  vel 
pati  vult,  juxta  tractum  [Passionis],  quem 
quis  contemplatur;  et  hic  incipere  magno 
nisu  et  conari  [excitare  me]  ad  dolen- 
dum,  tristandum  et  plangendum;  et  eo- 

dem  modo  laborando  [s.  conando]  per 
cetera  puncta,  quae  sequuntur. 

Quintum,  considerare,  quomodo  ciivi- 
nitas  se  abscondit,  scilicet  quomodo  pos- 
set  destruere  inimicos  suos  et  id  non 
facit,  et  quomodo  sinit  pati  sacratissi- 
mam  humanitatem  tam  crudelissime  [i.  e. 
tam  supra  modum  crudeliter  et  atrociter]. 

Sextum,  considerare,  quomodo  hcec 
omnia  patitur  pro  peccatis  meis  etc; 
et  quid  debeo  ego  facere  et  pati  pro 
illo.1) 

Terminare  colloquio  ad  Christum  Do- 
minum  nostrum  et  in  fine  Pater  noster. 

Advertendum  est,  sicut  superius  et  ex 
parte  declaratum  est,  quod  in  colloquiis 

*)  Animadvertendum  hoc  loco  est,  ut  in 
Mpsteriis  secundae  hebdomadae  adnotavimus, 
punctis  illis  de  personis,  verbis,  actionibus 
non  tam  ordinem  meditandi  constitui,  quam 
materiam  (vid.  notam  n.  10,  de  fticarn.);  ita 
tria  postrema  puncta,  quae  in  hac  tertia  heb- 
domada  adjiciuntur,  non  sic  intelligi  debere, 
ut  haec  omnino  ad  finem  contemplationis 
cujusque  reserventur,  sed  comitentur,  ut  ita 
dicam,  personarum,  verborum  et  actionum 
considerationem;  scilicet,  ut  haec  tria  puncta 
in  promptu  habeamus  in  decursu  totius  con- 
templationis,  et  ad  haec  reflectamus  tamquam 
aptissima  ad  fructum  illum,  qui  hujus  hebdo- 
madse  proprius  est,  dolorem  scilicet  de  poenis 
Domini,  colligendum. 


210  III.  Hebdomada.   De  ultima  Coena. 


debemus  ratiocinari  et  petere  juxta  sub- 
jectam  materiam,  scilicet  prout  me  re- 
perio  tentatum  vel  consolatum,  et  prout 
desidero  habere  unam  virtutem  vel  alte- 
ram;  prout  volo  disponere  de  me  in 
unam  partem  vel  in  alteram;  prout  volo 
dolere  vel  gaudere  de  re,  quam  con- 
templor:  tandem  petendo  ea,  quae  magis 
efficaciter  circa  res  aliquas  particulares 
desidero.  Et  hoc  modo  potest  [quis]  fa- 
cere  unum  solum  colloquium  ad  Christum 
Dominum  nostrum,  vel  si  materia  vel 
devotio  ipsum  [ad  hoc]  moveat,  potest 
facere  tria  colloquia,  unum  ad  Matrem, 
alterum  ad  Filium,  tertium  ad  Patrem 
eadem  forma,  prout  dictum  est  in  se- 
cunda  hebdomada  in  meditatione  de  duo- 
bus  Vexillis2)  cum  Nota,  quae  sequitur 
post  Binarios  [Classes].3) 


2)  De  duobus  vexillis.  —  Ita  omnino  le- 
gendum  censeo.  In  hispanico  legitur  qui- 
dem:  de  los  dos  Binarios,  sed  est  evidenter 
mendum  scriptoris;  Binarii  enim  non  duo 
sunt  sed  tres;  cumque  mox  recurrat  mentio 
Binariorum,  hoc  loco  S.  Auctorem  scrip- 
sisse  de  las  dos  Banderas  vix  aut  ne  vix 
quidem  videtur  posse  dubitari.  —  De  Nota, 
quce  sequitur  post  Binarios,  vide  supra, 
n.  69  in  secunda  hebdomada. 

3)  In  hac  prima  tertiae  hebdomadae  con- 
templatione  S.  Pater,  ut  patet,  formam  po- 

SECUNDA  CONTEMPLATIO 

in  aurora  erit  [de   rebus  gestis]  a  Coena 
ad  Hortum  inclusive. 

Solita  oratio  praeparatoria. 

Primum  praeambulum  est  historia,  et 
erit  hic,  quomodo  Christus  Dominus  no- 
ster  descendit  cum  suis  undecim  Disci- 
pulis  ex  monte  Sion,  ubi  Coenam  fecit 
[fecerat],  versus  valletn  Josaphat  relin- 
quens  octo  ex  illis  in  parte  una  vallis 


suit  in  omnibus  hujus  hebdomadae  contem- 
plationibus  adhibendam.  Eam  brevius  hoc 
loco  proponit,  propterea  quod,  quae  ad  per- 
sonas,  verba,  actiones  contemplandas  perti- 
nent,  satis  explicata  fuere  in  primo  Exercitio 
secundae  hebdomadae.  Itaque  et  nos  ad  illud 
Exercitium  et  ad  Annotationes  ibi  positas, 
praesertim  n.  16  remittimus.  Cetera  omnia 
perspicua  sunt  in  ipso  Libello,  dummodo 
considerentur  ac  diligenter  ponderentur.  Co- 
piosa  item  doctrina  de  Colloquiorum  usu, 
quae  hic  traditur,  non  cursim  legenda  aut 
leviter  praetereunda;  est  enim  longe  utilis- 
sima;  et  si  cum  iis,  quae  de  eodem  argu- 
mento  habentur  in  fine  primi  Exercitii  primae 
hebdomadae,  conferantur,  plena  habebitur  de 
colloquiis  fructuose  instituendis  instructio, 
nobis  omnibus,  qui  eorum  usum  quotidianum 
habere  debemus  saltem  in  matutina  medita- 
tione,  peropportuna. 

et  caeteros  tres  in  Horti  parte,  et  ponens 
se  in  oratione  sudat  sudorem  tamquam 
guttas  sanguinis,  et  postquam  ter  fecit 
orationem  ad  Patrem  et  excitavit  a  somno 
tres  suos  Discipulos,  et  postquam  ad  vo- 
cem  ejus  ceciderunt  inimici,  etjuda  eum 
osculante,  et  S.  Petro  abscindente  auri- 
culam  Malcho,  quam  Christus  loco  suo 
restituit,  cum  comprehensus  esset  ut 
malefactor,  pertrahunt  illum  per  vallem 
deorsum  ac  dein  per  declivum  sursum 
ad  domum  Annas. J 

Secundum  est  videre  locum.  Erit  hic, 
considerare  viam  a  monte  Sion  ad  val- 
lem  Josaphat  et  similiter  Hortum,  an 
latus,  an  longus,  an  hoc  vel  illo  modo 
[situs]. 

Tertium,  petere  id,  quod  volo,  quod 
est  proprium  petere  in  Passione,  [scili- 
cet]  dolorem  cum  Christo  doloribus 
pleno,  confractionem  cum  Christo  fracto 
[viribus,  consternato],  lacrymas,  poenam 
internam  de  tanta  poena,  quam  Christus 
passus  est  pro  me. 

In  hac  secunda  contemplatione,  post- 
quam  posita  [facta]  est  oratio  praepara- 
toria  cum  tribus  praeambulis  jam  dictis, 
servabitur  eadem  forma  procedendi  per 
puncta  et  colloquium,  quae  habita  fuit  in 
prima  contemplatione  de  Coena;   et  ad 

horam  Missae  et  Vesperarum  fient  duse 
repetitiones  super  prima  et  secunda  con- 
templatione;  ac  dein  ante  coenam  trahen- 
tur  [ducentur]  sensus  super  duas  supra- 
dictas  contemplationes,  semper  praemit- 
tendo  orationem  praeparatoriam  ac  tria 
illa  praeambula  juxta  subjectam  materi- 
am,  eadem  forma,  ut  dictum  est  ac  de- 
claratum  in  secunda  hebdomada. 

Prout  aetas,  dispositio  et  complexio 
juvat  personam,  quse  exercetur,  faciet 
singulis  diebus  quinque  Exercitia  vel 
pauciora. 

In  hac  tertia  hebdomada  mutabuntur 
ex  parte  secunda  et  sexta  Additio.  Se- 
cunda  erit,  statim  ac  excitatus  fuero  [a 
somno],  proponendo  mihi,  quo  vadam  et 
ad  quid,  resumens  paululum  contempla- 
tionem,  quam  facere  volo,  prout  Myste- 
rium  fuerit/)  adnitar,  dum  surgo  et  me 
vestio,   ad   tristandum   et  dolendum  de 


4)  Prout  Mysterium  fuerit.  —  Non  est 
otiosum  hoc  incisum.  —  In  omnibus  enim 
Mysteriis  est  quidem  concipiendus  dolor, 
varius  tamen  pro  dolorum  Christi  varietate: 
in  aliis  enim  Mysteriis  dolores  Christi  in- 
terni,  in  aliis  externi;  in  aliis  tristitia,  deso- 
latio;  in  aliis  ignominise;  in  aliis  cruciatus 
magis  contemplandi  veniunt.  In  Crucifixo 
vero  simul  omnia  in  gradu  summo. 

tanto  dolore  et  de  tanta  pcena  Christi 
Domini  nostri. 

Sexta  mutabitur  non  procurando  addu- 
cere  [non  admittendo]  cogitationes  ju- 
cundas,  licet  bonas  et  sanctas,  ut  sunt 
de  Resurrectione  et  Paradiso,  sed  imo 
inducendo  me  ipsum  ad  dolorem  et  ad 
poenam  et  afflictionem,  trahendo  [ducen- 
do]  in  memoriam  frequenter  serumnas, 
labores  et  dolores  Christi  Domini  nostri, 
quos  pertulit  a  puncto,  quo  natus  est, 
usque  ad  Mysterium  Passionis,  in  quo 
nunc  versor. 

Examen  particulare  circa  Exercitia  et 
Additiones  prcesentes,  fiet  ita  ut  factum 
fuit  in  hebdomada  prsecedenti. 

SECUNDA  DIE 

media  nocte  contemplatio  erit  [de  gestis] 
ab  Horto  usque  ad  domum  Annce  in- 
c/usive/0)    infra    [Mysteria   Jesu    Christi 


5)  Ab  Horto  usque  ad  domum  Annce  in- 
clusive.  —  Ita  ex  autographo,  tum  hoc  loco 
tum  alibi  passim  includuntur  semper  a  S.  P.N. 
in  contemplatione,  laboriosa  Domini  itineray 
dum  ab  uno  loco  ad  alium,  ab  uno  tribunali 
ad  alterum  pertrahitur,  non  sine  gravissima 
poena  et  ignominia,  utraque  merito  diligenter 
contemplanda. 

Domini  nostri];  et  in  aurora  a  domo 
Annce  ad  domum  Caiphce  inclusive,  in- 
fra  [ibid.];  et  postea  duae  solitse  repeti- 
tiones  et  applicatio  sensuum  eo  modo, 
quo  jam  dictum  est. 

TERTIA  DIE 

media  nocte,  a  domo  Caiphce  ad  Pi- 
latum  inclusive,  infra  [Mysteria];  et 
in  aurora  a  Pilato  ad  Herodem  inclu- 
sive,  ibid.;  ac  dein  solitae  repetitiones 
et  sensus  eadem  forma,  qua  jam  dic- 
tum  est. 

QUARTA  DIE 

media  nocte,  ab  Herode  ad  Pilatum,  ibid., 
faciendo  [hoc  Exercitium]  et  contem- 
plando  usque  ad  mediam  partem  Myste- 
riorum  ejusdem  domus  Pilati;  deinde  in 
Exercitio,  [quod  fiet]  in  aurora,  reliqua 
Mysteria  quae  remanserunt  ejusdem  do- 
mus;  et  repetitiones  et  sensus,  ut  dic- 
tum  est. 

QUINTA  DIE 

media  nocte,  a  domo  Pilati  usque  dum 
positus  fuit  in  cruce  [s.  crucifixus],  infra 
ibid.;  et  in  aurora,  ab  elevatione  ejus  in 

cruce  usque  dum  exspiravit,  ibidem;   et 
postea  solitae  duae  repetitiones  et  sensus. 


SEXTA  DIE 

media  nocte,  a  cruce,  cum  deponitur, 
usque  ad  monumentum  exclusive,  ibidem; 
et  in  aurora,  a  monumento  inclusive  us- 
que  ad  domum,  in  quam  Domina  nostra 
se  recepit,  postquam  sepultus  esset  Fi- 
lius  ejus. 

SEPTIMA  DIE 

contemplatio  totius  Passionis  simul  in 
Exercitio  mediae  noctis  et  aurorae;  et 
duarum  repetitionum  ac  sensuum  loco 
considerare  per  totam  illam  diem,  quam 
poterit  [exercitans]  frequentissime,  quo- 
modo  corpus  sacratissimum  Christi  Do- 
mini  nostri  remansit  solutum  et  separa- 
tum  ab  anima;  et  ubi  et  quomodo  sepul- 
tum;  item  considerando  solitudinem  Do- 
minae  nostrse  cum  tanto  dolore  et  animi 
afflictione;  deinde  ex  altera  parte  Disci- 
pulorum  [etiam]  solitudinem  [et  moero- 
rem]. 

Notandum  est,  quod  qui  magis  vult  tem- 
pus  producere  [diutius  immorari]  in  Pas- 
sione,  debet  assumere  in  quavis  contem- 

platione  pauciora  Mysteria:  scilicet  in 
prima  contemplatione  Ccenam  solummo- 
do,  in  secunda  Lotionem  pedum  [disci- 
pulis  factam],  in  tertia  Sacramentum  illis 
datum,  in  quarta  Sermonem,  quem  Chri- 
stus  illis  fecit:  et  sic  per  ceteras  con- 
templationes  et  Mpsteria. 

Item  post  finitam  Passionem  sumat  uno 
die  integro  mediam  partem  totius  Pas- 
sionis  et  secundo  die  alteram  partem  et 
tertio  die  totam  Passionem. 

E  contrario,  qui  voluerit  magis  abbre- 
viare  [tempus]  in  Passione  [contemplan- 
da],  assumat  media  nocte  Coenam  et  in 
aurora  Hortum,  ad  horam  Missae  domum 
Annae,  ad  horam  Vesperarum  domum 
Caiphae,  loco  horae  ante  coenam  [i.  e.  ap- 
plicationis  sensuum]  domum  Pilati:  ita 
ut  non  faciendo  repetitiones  neque  ap- 
plicationem  sensuum  faciat  quotidie  quin- 
que  Exercitia  distincta  et  in  quovis  Ex- 
ercitio  [contempletur]  distinctum  Myste- 
rium  Christi  Domini  nostri;  et  post  fini- 
tam  ita  totam  Passionem,  potest  facere 
[contemplari]  alio  die  totam  Passionem 
simul  in  uno  Exercitio  vel  in  diversis, 
prout  magis  sibi  videbitur  fructum  per- 
cipere  posse. 

REGUUE 

ad   ordinandum   se  in  posterum   in  victu.1) 

Prima  Regula  est,  quod  a  pane  con- 
venit  minus  abstinere,  quia  non  est  cibus, 
super  quem  appetitus  soleat  tam  inor- 
dinari  [tam  inordinate  ferri,  modum  ex- 


')  Regulce  etc.  —  Videntur  hae  Regulae  a 
S.  Patre  hoc  loco  positae  occasione  primae 
contemplationis  hujus  tertise  hebdomadae,  de 
Christi  Domini  Ccena  (Vid.  Reg.  5).  Certe 
enim  hae  Regulae  non  magis  ad  hanc  tertiam 
hebdomadam  pertinent  quam  ad  totum  Ex- 
ercitiorum  tempus,  imo  vero  etiam  ad  om- 
nem  vitam  nostram. 

Multse  ex  his  Regulis  doctrinam  continent, 
quae  licet  hic  applicata  ad  victum  sit,  gene- 
ratim  tamen  ad  omnes  actiones  et  affectio- 
nes  ordinandas  utilissime  transferri  potest; 
v.  g.  ut  ad  gulam  ita  ad  superbiam,  ad  iram 
domandam  etc.  Duo  notantur  a  S.  Patre, 
quae  ad  inordinationem  in  victu  stimulare 
hominem  solent,  quaeque  proinde  observare 
docet  et  expugnare,  appetitus  naturalis  et 
dsemonis  tentatio  (Vid.  Reg.  1,  3  et  ult.). 
Eadem  vero  in  omni  alia  inordinatione  ob- 
servari  possunt  ac  debent;  et  pleraque  reme- 
dia,  quae  hic  praescribuntur  a  S.  Patre,  seque 
usui  erunt  in  alia  quacumque  appetitus  ac 
tentationis  materia,  prsesertim  ea  quae  ha- 
bentur  a  Reg.  5  usque  ad  finem. 

cedere],   aut   ad   quem   tentatio   insistat 
[adeo  impellat],  uti  ad  ceteros  cibos. 

Secunda,  circa  potum  videtur  commo- 
dior  [magis  opportuna,  necessaria  magis] 
abstinentia  quam  circa  comestionem  pa- 
nis:  proinde  multum  debet  considerari, 
quid  prosit,  ut  admittatur,2)  et  quid 
noceat,  ut  tollatur. 

Tertia,  circa  obsonia  servari  debet  ma- 
xima  et  maxime  integra  abstinentia,  quia 
tam  appetitus  ad  inordinationem  [exce- 
dendum  modum]  quam  tentatio  ad  inve- 
stigandumz)  [ad  excogitandas  et  quae- 
rendas  lautitias]  promptiores  sunt  in  hac 
parte;  itaque  abstinentia  in  cibis  ad  m- 


2)  Ut  admittatur.  —  Sane  differt  multum 
haec  expressio  ab  ea,  quae  in  vulgata  ver- 
sione  habetur:  ut  sumatur  semper.  Nam,  et 
admittatur  minus  dicit,  quam  sumatur,  et 
semper  abest  in  autographo. 

3)  Ad  investigandum.  —  Fortasse  men- 
dum  est  in  textu  hispanico  et  pro  investigar 
legendum  instigar,  quod  certe  sensum  pne- 
bet  planiorem.  Antiqua  versio  ms.  habet 
hoc  loco:  insistere,  quod  utique  non  re- 
spondet  verbo  hispanico  investigar ,  bene 
vero  instigar.  —  Similiter  in  prima  Regula, 
pro  insista,  quod  nunc  habet  textus  hispa- 
nicus,  omnino  legendum  videtur  incita,  quod 
idem  est  ac  instiga. 

ordinationem  vitandam  potest  adhiberi 
duobus  modis:  primo,  cum  [quis]  assu- 
escat  manducare  cibos  grossiores;  al- 
tero,  si  delicatos  [sumat]  in  parva  quan- 
titate. 

Quarta,  cavendo,  ne  incidat  in  infir- 
mitatem,  quanto  plus  quis  subtraxerit  de 
convenienti  [victu],  tanto  citius  perve- 
niet  ad  medium/)  quod  servare  debet 
in  manducando  et  bibendo,  [idque]  ob 
duas  rationes:  primo,  quia  sic  adjuvans 
sese  ac  se  disponens  saepe  magis  sentiet 
internas  cognitiones,  consolationes  et  di- 
vinas  inspirationes,  quibus  ostendatur  sibi 
medium,  quod  sibi  conveniat;  secundo, 
[quia]  si  persona  videat  se  in  tali  absti- 
nentia  nec  tantis  viribus  corporis  nec 
dispositione ,  [quse  sufficiant  vel  aptum 
conservent]  ad  Exercitia  spiritualia  [per- 
agenda],  facile  perveniet  ad  judicandum, 
quid  magis  conveniat  sustentationi  cor- 
poris. 

Quinta,  tempore,  quo  quis  cibum  su- 
mit,  consideret,  ac  si  videat  Christum 
Dominum  nostrum  cibum  sumentem  cum 


4)  Medium.  —  Intellige  ex  autographo 
vidm  mediam  inter  excessum  et  defectum. 
—  Notatu  etiam  dignissima  est  expressio 
illa:  adjuvans  sese. 

suis  Apostolis,  et  quomodo  bibat,  et  quo- 
modo  respiciat,  et  quomodo  loquatur;  ct 
curet  eum  imitari,  ita  ut  praecipue  intel- 
lectus  occupetur  in  consideratione  Domini 
nostri  et  minus  in  sustentatione  corporis, 
ut  ita  capiat  majorem  methodum'0)  ct 
ordinem  circa  modum,  quo  se  habere  et 
gubernare  debeat. 

Sexta,  alias,  dum  cibum  sumit,  potest 
aliam  considerationem  adhibere  vel  de 
vita  Sanctorum  vel  de  pia  aliqua  con- 
templatione  vel  de  aliquo  negotio  spiri- 
tuali,  quod  sibi  agendum  sit:  quia  atten- 
tione  defixus  in  re  tali,  minus  sumet  de- 
lectationis  et  sensus  in  cibo  corporali. 

Septima,  super  omnia6)  caveat,  ne  sit 
totus  animus  suus  intentus  in   id,  quod 


5)  Methodus.  —  Hisp.  concierto  quasi:  har- 
monia.    Antiqua  versio  ms.  vertit  formam. 

Notandum  quod  sequitur:  circa  modum, 
quo  se  habere  ac  gubernare  debeat ,  quod 
latius  patet  neque  ad  solam  rationem  mode- 
randi  victus  pertinet;  sed  respondet  propo- 
sitse  considerationi,  quomodo  Christus  non 
modo  manducet  ac  bibat,  sed  et  quomodo 
respiciat  et  loquatur.  Et  sane  in  conviviis 
non  minori  cura  lingua  et  sensus  ceteri  cu- 
stodiendi  sunt  et  ab  inordinatione  servandi 
quam  gustus. 

6)  Super  omnia.  —  Merito  S.  P.  hac  utitur 
emphasi:  Super  omnia.     Id   enim  praecipu- 

comedit,  neque  in  comedendo  sitfestinus 
prce  appetitu,  sed  sit  dominus  sui  tam 
in  modo  comedendi  quam  in  quantitate, 
quam  sumit. 

Octava,7)  ad  tollendam  [omnem]  inor- 
dinationem  [circa  victum]  multum  juvat, 
post  prandium  vel  post  coenam  vel  alia 
hora,  qua  non  sentiat  appetitum  com- 
edendi,  determinare  secum  pro  prandio 
vel  coena  proxime  futura  et  ita  conse- 
quenter  quotidie  quantitatem,  quam  con- 
veniat  sumere,  ultra  quam  neque  ob  ap- 
petitum  quemcumque  neque  ob  tentatio- 
nem  [ullam]  procedat:  sed  imo  ad  magis 
vincendum  omnem  appetitum  inordinatum 


um,  id  super  omnia  cavendum,  ne  animus 
se  effundat,  sed  sit  dominus  sui,  nunquam 
sui  impotens.  Idemque  in  omni  affectione 
praecipuum  est,  quo  eniti  per  assiduam  vigi- 
lantiam  suique  victoriam  quisque  virtutis 
cultor  debet. 

"')  Octava.  —■  Regula  mirae  sapientiae  et 
ad  omnem  affectionem  ordinandam  utilis- 
sima.  1.  Tempore  tranquillo  prcevidere  oc- 
casionem,  qua  inordinatio  facilius  possit  ac- 
cidere;  —  2.  in  antecessum  statuere ,  quid 
in  ea  oecasione  agendum  sit,  ne  tentationi 
succumbamus,  scilicet  proponere  tentationi 
contraria;  —  3.  quod  si  in  occasione  dein 
constituti  acrius  tentemur,  etiam  plus  agere 

et   tentationem    inimici,   si   tentatur  ad 
plus  comedendum,  comedat  minus. 


contra  illam,  quam  quod  prius  constituera- 
mus.  Hoc  scilicet  est  non  solum  resistere 
inimico,  sed  illum  etiam  prosternere,  ut  lo- 
quitur  S.  P.  Ann.  13  inter  20.  Hoc  est  agere 
contra  sensualitatem ,  quod  item  plus  est 
quam  resistere.  (Vide  de  Regno  Christi, 
notam  sub  n.  5.) 

[QUARTA  HEBDOMADAJ 


PRIMA  CONTEMPLATIO 

quomodo  Christus  Dominus  noster  appa- 
ruit  Domince  nostrce.  Infra  [vid.  inter 
MysteriaJ. 

Solita  oratio  praeparatoria. 

Primum1)  praeambulum  est  hisloria, 
quae  hic  est:  quomodo,  postquam  Christus 
exspiravit  in  cruce,  et  corpus  remansit 
separatum  ab  anima,  et  cum  illo  semper 
unita  Divinitas,  anima  beata2)  descendit 


1)  Hoc  praeambulum  diligenter  considere- 
tur;  prsebet  enim  copiosam  contemplandi 
materiam  circa  personas,  verba,  opera  etc; 
quae  alioqui  in  hac  contemplatione,  prout  inter 
mpsteria  proponitur,  jejunior  videri  posset. 

2)  Anima  beata.  —  Notatu  dignum  est  hoc 
epitheton   beata ,   quod   animae  apponitur  in 

Exercitia  spiritualia.  8 

ad  Infernum  pariter  unita  cum  Divinitate, 
unde  eripiens  animas  justas3)  et  veniens 
ad  sepulchrum  et  resurgens  apparuit  be- 
nedictae  Matri  suae  in  corpore  et  anima. 
Secundum,  compositio  videndo  locum; 
quod  hic  erit  videre  dispositionem  sancti 

autographo.  Et  vero  Christi  anima  momento, 
quo  corporis  soluta  vinculis  fuit,  eodem  per- 
fecta  ac  plena  beatitudine  sibi  debita  per- 
frui  coepit.  Quamquam  enim  propter  unionem 
hppostaticam  et  gloria  corpori  et  beatitudo 
animse  Christi  esset  debita  omnino  ac  pro- 
pria,  fuit  tamen  etiam  in  Christo  corpus 
mortale ,  maxime  in  passione,  vero  sensu 
animce  ergastulum,  ex  quo  haec  egressa 
statim  in  ipsa  morte  victrix  plene  ac  per- 
fecte  glorificata  est.  Et  procul  dubio  terrse 
motus  ceteraque  illa  signa,  quae  Christi  mor- 
tem  subsecuta  sunt,  non  minus  victoriae 
hujus  trophaea,  quam  luctus  creaturarum  ob 
exstinctum  Salvatorem  indicia  fuisse  cen- 
senda  sunt. 

3)  Animas  justas.  —  Omnes  ac  singulas 
participes  facit  triumphi  et  glorise,  prout  la- 
borum  participes  olim  exstiterunt.  {ExRegno 
Christi.)  Quam  multa  hic  se  offerunt,  qui- 
bus  venturum  Christum  Patriarchae  et  Pro- 
phetse  praefigurarunt,  acta  praeclare  ac  tole- 
rata,  quae  nunc  a  triumphatore  Christo  sua 
obtinent  praemia!  —  Quid  vero  in  Virgine, 
quae  omnium  maxime  laborum  ac  dolorum 
fuit  particeps?  —  Quale  huic,  quale  illis  so- 
latium  affert  Christus?  Ut  in  quinto  puncto. 

sepulchri  et  locum  seu  domum  Dominae 
nostrse,  respiciendo  partes  ejus  in  parti- 
culari,  item  cubiculum,  oratorium  etc. 

Tertium,  petere  id,  quod  volo,  et  erit 
hic  petere  gratiam,4)  ut  laeter  et  gaudeam 

4)  Petere  gratiam.  —  Bene  advertenda  est 
gratia,  quae  petenda  dicitur.  Est  autem  haec: 
ut  l&temur  et  gaudeamus  idque  intense. 
Qua  vero  de  re  gaudeamus?  de  gloria  et 

GAUDIO   CHRISTI   DOMINI   NOSTRI.      Id    CjUOd    in 

vulgata  versione  minus  clare  exprimitur  illo 
verbo:  participemus.  Christum  Dominum, 
Regem  ac  Ducem  nostrum  tam  bene  de 
nobis  meritum,  gloria  et  gaudio  ineffabili 
fruentem  contemplamur.  Haec  nostrae  laetitiae 
vera  ratio,  ex  amore  erga  Christum  Domi- 
num,  qui  amor  purissimus  atque  sanctissi- 
mus  hujus  hebdomadae  praecipuus  est  fruc- 
tus.  Et  vero  contemplatio  tantae  gloriae 
Regis  nostri,  qui  in  hoc  Mysterio  apparet, 
qualis  est,  gloria  generis  humani,  mirum 
in  modum  valet  ad  confirmandam  in  nobis 
et  augendam  aestimationem  Ejus  et  ad  Ejus 
amorem  in  nobis  magis  magisque  accenden- 
dum  itemque  ad  aestimationem  et  amorem 
laborum  Ejus  et  crucis  Ejus,  per  quam 
tanta  parta  est  victoria  et  gloria.  Unde  hic 
amor  Christi ,  quem  praecipuum  dicimus 
esse  hujus  hebdomadae  fructum,  nequaquam 
sterilis  est  affectus,  sed  mire  efficax  ad 
confirmandos  nos  in  proposito,  Illum  se- 
quendi  et  imitandi,  et  praecipue  excitat  ala- 
critatem  laborandi  et  patiendi,  dum  vivimus 

8* 

intense  de  tanta  gloria  et  gaudio  Christi 
Domini  nostri. 


hanc  mortalem  vitam,  ad  exemplum  et  ex 
amore  talis  ac  tanti  Regis  nostri.  —  Itaque 
possunt  quidem  et  debent  etiam  haec  My- 
steria  gloriosa  nostne  fragilitati  etc.  vires 
addere  propter  spem,  quae  hic  excitatur, 
fore  ut  aliquando  id  fiat  in  membris,  quod 
in  capite  jam  videmus  impletum;  praecipuum 
tamen  est,  ut  de  Christi  gloria  propter  ip- 
sum  Christum  gaudeamus,  nostri  ipsorum 
nostraeque  propriae  felicitatis  tantisper  veluti 
obliti.  Ita  nostrae  miseriae  ac  poenae,  quibus 
etiam,  dum  maxime  in  hac  quarta  Exerci- 
tiorum  hebdomada  versamur,  exercitari  non 
raro  nos  vult  Deus  (quod  item  Dei  famuli 
in  praecipuis  anni  solemnitatibus  experiri  ali- 
quando  solent),  fructum  solidum  harum  con- 
templationum  non  impedient.  Nam  ut  Christi 
gloria  et  gaudium  extra  mundi  hujus  vicis- 
situdines  positum  est,  ita  nostrum  de  hac 
Christi  gloria  gaudium  securum  erit  et  in- 
violabile;  ut  proin  cogitemus  ac  dicamus: 
„Mihi  quidem  tempus  gaudendi  de  meo  bono 
necdum  advenit,  sed  sufficit  mihi,  quod 
Rex  ac  Dux  meus  Christus  gloria  et  gaudio 
potiatur.u  Qui  quidem  animi  sensus  in  an- 
gelico  cantico  Gloria  in  excelsis  sublimibus 
lHis  Ecclesiae  verbis  exprimitur:  Gratias 
agimus  tibi  propter  magnam  gloriam  tuam. 
Et  hoc  est  vere  ac  proprie  delectari  in 
domino.  —  Ita  certe  gavisa  fuisse  in  resur- 
rectione   Filii    Mater    sanctissima   censenda 

Pfimum  punctum,  secundum  et  tertium 
sint  eadem  solita,  quae  habuimus  in  Coena 
Christi  Dorr.ini  nostri. 

Quartum,  considerare,  quomodo  Di\  i- 
nitas,  qu*e  videbatur  se  abscondere  in 
Passione,  apparet  et  ostendit  se  nunc 
tam  miraculose  in  sanctissima  Resurrec- 
tione  per  veros  et  sanctissimos  ejus 
effectus. 

Quintum,  speculari  officium  conso- 
landi3)  fsuos],  quod  Christus  Dominus 
noster  exercet,  et  comparando,  quomodo 
solent  amici  amicos  consolari. 6) 

est,  cui  vel  solam  cogitationem  de  gloria  et 
gaudio,  quo  Fiiium  jam  frui  sciebat,  plenis- 
simum  prsebuisse  solatium  in  ferendis  per 
multos  deinceps  annos  exsilii  hujus  laboribus 
dubitandum  non  est. 

5)  Consolandi.  —  Christus  redivivus  con- 
solatur  omnes  suos:  1.  sua  propria  gloria, 
qua  illi  gaudent  magis  quam  de  quacumque 
sua  ipsorum  felicitate;  2.  felicitate,  quam 
illis  prsebet  vel  in  re,  ut  Patribus  ac  Justis 
in  limbo,  vel  in  spe,  ut  Matri  sanctissimae, 
Discipulis  inque  illis  etiam  unicuique  no- 
strum.  —  Dum  ergo  peregrinamur  a  Domino, 
gaudere  nos  decet,  Christo  quidem  de  gloria 
jam  impleta,  nobis  autem  spe.  Gaudete  in 
domino,  et  spe  gaudentes. 

6)  Vide  notam  n.  1,  in  tertia  hebdomada. 

Terminare  uno  vel  pluribus  colloquiis 
juxta  subjectam  materiam  et  Pater  no- 
ster.1) 

In  contemplationibus  sequentibus  pro- 
cedatur  per  omnia  Mysteria  Resurrectio- 
nis  eo  modo,  qui  infra  sequitur,  usque 
ad  Ascensionem  inclusive,  adhibendo  et 
servando  de  cetero  in  tota  hebdomada 
Resurrectionis  eamdem  formam  et  me- 
thodum,  quae  servata  fuit  in  tota  hebdo- 
mada  Passionis.  Ita  ut  hac  prima  con- 
templatione  de  Resurrectione  se  regat 
[hanc  tamquam  normam  sequatur  con- 
templans]  quantum  ad  prseambula  juxta 
subjectam  materiam;  et  quantum  ad  quin- 
que  pun.cta,  sint  eadem;  et  Additiones, 
quae  habentur  infra,  sint  eaedem:  atque 
ita  in  reliquis  omnibus  potest  se  regere 
[dirigere]  juxta  modum  hebdomadae  Pas- 
sionis,  ut  in  repetitionibus,  in  sensuum 
applicationibus,  in  abbreviandis  vel  ex- 
tendendis  Mpsteriis. 

Secunda  nota,  communiterm  hac  quarta 
hebdomada  magis  convenit,  quam  in  ce- 

7)  Pater  noster.  —  Licet  S.  P.  solum 
Pater  noster  dicendum  prsescribat,  non  ta- 
men  inopportunum  erit  ad  Beatam  Virginem, 
quae  magna  pars  est  hujus  contemplationis, 
addere:  Regina  Cceli.  Idque  eo  magis,  quod 
vel  uno  vel  pluribus  colloquiis  terminandum 
dicatur  hoc  Exercitium. 

teris  tribus  praeteritis,  facere  quatuor  Ex- 
ercitia  et  non  quinque:  primum,  statim 
ut  quis  surrexerit  mane;  secundum  ad 
horam  Missae  vel  ante  prandium  loco 
primae  repetitionis;  tertium  ad  horam 
Vesperarum  loco  secundae  repetitionis; 
quartum  ante  coenam,  trahendo  [appli- 
cando]  quinque  sensus  super  tria  Exer- 
citia  ejusdem  diei,  notando  et  moram 
faciendo  in  partibus  principalioribus,  et 
in  quibus  senserit  majores  motiones  et 
gustus  spirituales.8) 


8)  Majores  motiones  et  gustus  spirituales. 

—  Cum  alibi  S.  P.  de  repetitionibus  agens 
semper  remittat  simpliciter  ad  formam  prae- 
scriptam  in  primae  hebdomadae  Exercitio  ter- 
tio,  hic  non  ita,  sed  sistendum  dicit  in  iis, 
in  quibus  majorem  motionem  et  gustum 
spiritualem  senserimus,  nec  jubet  sisti  etiam 
in  illis,   in  quibus  senserimus  desolationem. 

—  Cur  ita?  Fortasse  quod  minus  conveniat 
huic  hebdomadae  laboriosum  studium  quae- 
rendi  id,  quod  optamus,  quasi  terram  fo- 
diendo,  ut  aquarum  venam  reperiamus  ab- 
undantiorem,  sed  veluti  sponte  oblata  con- 
solatione,  sive  potius  gustu  spirituali,  spiri- 
tuali  inquam,  etiamsi  minus  quandoque  sen- 
sibili,  suaviter  fruendo  vel  utendo  contenti 
simus.  Fortasse  etiam  supponit  S.  P.  de- 
solationem  vix  locum  habere  in  hac  hebdo- 
mada,  inter  haec  gloriosa  Christi  mpsteria, 
in  anima,  quse  ad  ea  contemplanda  accedat 

Tertia,  quamvis  in  omnibus  contempla- 
tionibus  data  sint  tot  puncta  numero  certo 
definita],  puta  tria  vel  quinque  etc.,  ille 
tamen],  qui  contemplatur^)  potest  po- 
nere  plura  vel  pauciora  puncta,  prout 
melius  se  [habere]  reperiet.  Ad  qaoci 
multum  juvat,  priusquam  quis  intret  in 
contemplationem,  conjecturare  [pnevidere 
conjectura  probabili]  et  definire  puncta, 
quae  assumere  debet,  certo  numero.10) 

In  hac  quarta  hebdomada  inter  omnes 
decem  Additiones  mutari  debent  secunda, 
sexta,  septima  et  decima. 

Secunda  erit,  statim  ut  excitor  a  somno, 
ponere  ob  oculos  contemplationem,  quam 

post   Exercitia  trium  praecedentium  hebdo- 
madarum  rite  disposita. 

9)  Qui  contemplatur.  —  Ita  S.  P.,  non: 
qui  exercitatur.  Fortasse  quia  hsec  adno- 
tatio  aeque  extra  tempus  Exercitiorum  ac  in 
Exercitiis  contemplanti  cuique  opportunis- 
sima  est.  —  Neque  minus  certe  conveniet 
secundae  et  tertise  hebdomadae,  quam  hujus 
quartae  mvsteriis  contemplandis. 

10)  Certo  numero.  —  In  hoc  punctorum 
numero  conjectura  probabili  praevidendo  ac 
definiendo  itemque  fructu,  qui  potissimum 
quaerendus  sit,  determinando,  praecipue  con- 
sistit  illa,  quam  quotidie  ante  nocturnum  ex- 
amen  ex  majorum  nostrorum  instituto  facere 
solemus,  prceparatio  ad  matutinam  medi- 
tationem.    (Cong.  VII.  decr.  25.) 

facturus  sum;  volendo  affici  et  exhila- 
rescere  de  tanto  gaudio  et  laetitia  Christi 
Domini  nostri. 

Sexta,  memoriae  objicere  et  cogitare 
res,  quse  movent  ad  delectationem,  hila- 
ritatem  et  lcetitiam  spiritualem,  ut  de 
Paradiso. 

Septima,  uti  claritate  [lucis],  et  com- 
moditatibus  tempestatis,  ut  veris  et  cesta- 
tis  tempore11)  refrigerio  [aurae,   herba- 


ll)  Veris  et  cestatis  tempore.  —  Hisp. 
verano  utrumque  significat,  scilicet  anni  tem- 
pus  a  mense  Aprili  ad  Octobrem.  —  Refri- 
gerio  (aurse,  herbarum,  florum).  Ita  plenius 
exprimi  existimo  sensum  vocis  hisp.  frescu- 
ra,  cui  respondet  ital.  fresco.  —  Antiqua 
versio  ms.  habet:  rebus  amcenis  et  jucun- 
dis.  —  Valde  notanda  sunt  infra:  in  quan- 
tum  anima  existimat  .  .  .  sibi  posse  esse 
adjumento;  ut  meminerimus  nonnisi  media 
hsec  esse  ad  finem  et  eatenus  solum  adhi- 
benda,  quatenus  ad  finem  profutura  existi- 
mentur,  non  amplius.  Regula  enim  Funda- 
menti  semper  et  ubique  in  suo  vigore  te- 
nenda  est.  —  Notandum  item  quod  dicitur 
de  fine  in  hac  hebdomada  nobis  proposito: 
ad  gaudendum  in  creatore  et  redemptore 
suo.  Absit  a  nobis  alius  quidam  laetitiae 
sensus,  quasi  de  labore  longi  itineris  tandem 
ad  finem  vergente  in  hac  postrema  Exerci- 
tiorum  hebdomada  ad  quietem  adspirantes 
gaudeamus!    A  quo   sensu   nimium  naturali 

rum,  florum],  et  hyemis  tempore  sole  vel 
[ignis]  calore,  in  quantum  anima  existi- 
mat  vel  conjectura  supponit  sibi  posse 
esse  adjumento  ad  gaudendum  in  Crea- 
tore  et  Redemptore  suo. 

Decima,  loco  poenitentiae  attendat  ad 
temperantiam  et  [ad  tenendum]  medium 
in  omnibus,  nisi  [sit  tempus,  quo]  prse- 
cepta  sint  jejunia  vel  abstinentiae,  quas 
Ecclesia  indicit;  quia  haec  semper  im- 
pleri  debent,  nisi  adfuerit  justum  impe- 
dimentum. 

CONTEMPLA  TIO 
ad  obtinendum  amorem. 

Primo,  convenit  duo  animadvertere. 
Primum   est,   quod  amor  debet  poni 
magis  in  operibus  quam  in  verbis.1) 

et  humano  incredibile  dictu  est,  quantum 
saepe  quidam  minus  cauti  detrimentum  ca- 
piant;  jam  illis  ultimis  diebus,  quibusmaxime 
fervere  animos  sequum  esset,  relaxantes  sese 
ac  tepescentes  et  incipientes  jam  tum  de- 
perdere  salutaria  illa  sensa,  quae  in  praece- 
dentibus  Exercitiis  spiritu  Dei  afflante  non 
sine  labore  conceperant;  maximo  sane  chri- 
stianse  ac  religiosse  perfectionis  damno  nec 
facile  deinceps  reparando. 

x)  In  verbis.  —  Idem  censendum  de  af- 
fectu  sterili  et  inefficaci.  Affectus  enim 
tales  sunt  verba  interna. 

Alterum,  [quod]  amor  consistit  in  com- 
municatione,2)  [quae  fit]  ab  utraque  parte, 


NOTA. 

Quse  sequuntur,  nempe  Contemplatio  ad 
amorem  excitandum  et  tres  Modi  orandi, 
ex  autographo  censenda  sunt  extra  seriem 
IV  hebdomadarum.  Cum  enim  post  20  An- 
notationes  in  capite  cujusque  paginse  perpe- 
tuo  notatum  legatur  in  autographo:  prima 
hebdomada,  —  secunda  hebdomada,  —  tertia 
hebdomada,  —  quarta  hebdomada,  —  id 
quod  et  nos  in  hac  editione  imitati  sumus; 
ubi  ad  Contemplationem  de  amore  ventum 
est,  inscriptio  illa  quartce  hebdomadce  in  au- 
tographo  omittitur  atque  ita  deinceps. 

Nec  tamen  hinc  sequitur  non  recte  fieri 
solere,  quod  usus  habet,  ut  haec  Contempla- 
tio  detur  in  fine  quartse  hebdomadae  veluti 
pro  conclusione  et  coronide  Exercitiorum. 
Imo  vero  nec  alio  loco  poni  opportunius 
poterat  a  S.  Patre  hsec  Contemplatio  et  vix 
alio  tempore  melius  ac  fructuosius  institui 
potest.  Amor  Dei,  qui  hic  docetur,  est  ul- 
timus  terminus,  est  perfectio  hujus  vitae. 
Merito  praemissa  est  meditatio  vitae,  mortis 
ac  resurrectionis  D.  N.  J.  C:  per  Jesum 
enim,  nec  nisi  per  Jesum  aditus  nobis  ad 
Deum  Ejusque  amorem  patet.  Nemo  venit 
ad  Patrem  nisi  per  me.  —  Ego  sum  osti- 
um.  —  Ego  sum  via.  —  Cumque  ad  Jesum 
pervenire  non  possimus,  nisi  peccata  in  pri- 
mis  expellantur,  itemque  inordinaUe  passio- 
nes  frenentur,  ideo  hinc  initium  fieri  debuit, 

scilicet    ut  det    et   communicet  amans 
amato  ea,   quce  habet,   vel  ex  iis,  quce 


in  prima  scilicet  Exercitiorum  hebdomada. 
Et  sane  frustra  ad  hunc  amorem  Dei  adspi- 
ret,  qui  non  ante  omnia  in  abnegatione  sui 
ipsius  strenue  se  exercuerit.  Recte  itaque 
et  ordinatissime  processum  est,  ut  demum 
ad  hunc  felicem  terminum,  amorem  Dei,  per- 
veniretur. 

Aptissime  vero  haec  Contemplatio  respon- 
det  Fundamento :  ita  tamen,  ut,  cum  Funda- 
mentum  proponi  censeatur  incipientibus,  in 
illo  de  hac  perfeciione  Dei  amoris  ne  mentio 
quidem  fiat.  Ibi  enim  S.  P.  solummodo  lo- 
quitur  de  laude  ac  reverentia  Deo  exhibenda 
deque  Illi  serviendo  et  parat  animum  ad  im- 
pedimenta  removenda;  in  hac  vero  Con- 
templatione  de  amore  Dei,  quse  purgatis 
jam  et  exercitatis  proponitur,  S.  P.  ad  ea 
ducit,  quae  in  laude  ac  reverentia  Deo  ex- 
hibenda  inque  ejus  servitio  absolutissima 
sunt  ac  perfectissima. 

2)  In  communicatione  (quce  fitj  ab  utra- 
que  parte  etc.  —  Totam  hanc  versionem  ex 
autographo  diligenter  velim  considerari.  Ita 
enim  mentem  suam  S.  P.  expressit,  ut  ad 
amorem  Dei  erga  hominem  hominisque  vi- 
cissim  erga  Deum  optime  omnia  applicari 
possint;  communicet  amans  amato  et  vicis- 
sim  amatus  amanti  ea,  quce  habet,  vel  ex 
iis,  quce  habet  vel  potest.  —  Si  enim  amans 
intelligatur  Deus,  homo  vero  amatus:  apte 
dicitur  amans  Deus  arnato   homini  commu- 

habet  vel  potest,  et  sic  vicissim  amatas 
amanti:  ita  ut,  si  alter  habet  scientiam, 
det  illij  qui  eam  non  habet;  si  honores, 
si  divitias;  et  sic  [porro]  alter  alteri 
[vicissim]. 

Oratio  [praeparatoria]  solita. 

Primum  praeambulum  est  compositio, 
quae  hic  est  videre,  quomodo  consisto 
coram  Deo  Domino  nostro,  Angelis  et 
Sanctis  interpellantibus  pro  me. 

Secundum,  petere  id,  quod  volo.  Erit 
hic  petere  cognitionem  ijiternam3)  tot 
ac  tantorum  bonorum  [a  Deo]  accepto- 
rum,  ut  ego  integre  [haec]  recognoscens 
[vel  integro  grati  animi  sensu]  possim 
in  omnibus  amare  et  servire  divince  suce 
Majestati. 


nicare  ea,  quce  habet,  vel  ex  iis,  quce  habet 
vel  potest.  Neque  enim  potest  Deus  infini- 
tus,  quantumvis  amans,  finitse  creaturae  om- 
nia,  quae  habet  ipse,  communicare;  recte 
vero  ex  iis,  quce  habet  vel  potest,  commu- 
nicare  dicitur  pro  capacitate  scilicet  amati. 
3)  Cognitionem  internam.  —  Ita  ex  auto- 
grapho  distinctius,  quam  in  vulgata  versione, 
duplex  gratia  exprimitur,  quam  ubique  S.  P. 
docet  postulandam,  cognitionis  seu  illumi- 
nationis,  et  affectionis  seu  voluntatis,  et  ex- 
secutionis  officii  per  lumen  divinse  gratiae 
cogniti. 

*)  Primum  punctum   est,  adducere  in 


*)  Quatuor  puncta  quae  sequuntur  solent 
quibusdam  confusionem  quamdam  parere, 
quod  non  satis  distincta  ipsis  videantur  ista 
quatuor,  sed  et  secundum  punctum  et  tertium 
in  ipso  jam  primo  puncto  videantur  conti- 
neri.  Cui  incommodo  ut  remedium  aliquod 
suggeramus,  ita  distinguenda  sunt  ex  ipso 
textu  S.  P.  N.,  ut  in  primo  puncto  contem- 
plemur  generatim  Dei  in  nos  beneficia,  seu 
praestita  seu  pnestanda,  quatenus  scilicet 
summa  bona  nobis  inde  ex  Ejus  amore  pro- 
venerunt  ac  porro  proveniunt  et  proventura 
in  aeternum  firma  spe  confidimus. 

In  secundo  puncto  contemplemur  beneficia 
illa  praestari  a  Deo  prcesenti  in  omnibus,  in 
quibus  Ille  nobis  bona  sua  communicat,  et 
in  nobis  ipsis;  ita  ut  personaliter  in  omnibus 
ipse  nobis  benefaciat.  Quse  certe  ratio  plu- 
rimum  amoris  superaddit  in  beneficiis. 

In  tertio  puncto  contemplemur  Deum  non 
modo  praesentem  nobis  benefacere  ceteris- 
que  creaturis  propter  nos,  sed  operantem 
etiam  et  quodammodo  laborantem  in  nobis 
et  in  aliis  creaturis,  adjuvantem  et  nos  et 
creaturas  omnes,  ut  nobis  benefaciat.  Quod 
cum  in  quocumque  benefactore  amoris  signi- 
ficationem  plurimum  adaugeat,  in  Deo  pro- 
fecto,  qui,  licet  causis  secundis  verum  ac- 
tum  tribuat,  ipse  tamen  suo  concursu  etiam 
operatur  in  illis  in  bonum  nostrum,  amoris 
est  plane  inexplicabilis  et  infiniti. 


Contemplatio  ad  amorem  spiritualem.         239 


memoriam  beneficia  accepta  Creationis, 


Addiderim  hoc  loco  non  videri  mihi  pro- 
hiberi,  quominus  tum  in  secundo  tum  in 
tertio  puncto  distinctius  etiam  de  Deo  Red- 
emptore  cogitemus,  ut  scilicet: 

In  secundo  quidem  puncto  perpendamus 
etiam  illam  Dei  prcesentiam,  quam  aeterni 
Patris  Filius  tum  in  carne  mortali  prrestitit, 
cum  in  terris  visus  est  et  cum  hominibus 
conversatus  est,  tum  eam,  quam  prsestat 
nobis  in  sanctissimo  Eucharistise  Sacramento. 

In  tertio  vero  puncto  Dei  Redemptoris 
veros  et  gravissimos  labores  ac  doloresy 
quos  pro  nobis  ipse,  verus  Dei  Filius,  susti- 
nere  dignatus  est,  cum  pro  nobis  non  du- 
bitavit  manibus  tradi  nocentium  et  crucis 
subire  tormentum. 

Praeterea  cum  in  primo  puncto  non  solum 
beneficia  jam  praestita,  quaeve  omni  tempore 
nobis  praestantur  a  Deo,  sed  eti&m  in  futu- 
rum,  in  aeternum  praestanda  proposita  sint; 
nil  vetat  quominus  etiam  haec  duo  puncta, 
secundum  nempe  et  tertium,  simili  modo  ad 
futura  nobis  in  coelis  bona  ab  eo,  qui  con- 
templatur,  extendantur.  Solet  enim  S.  P., 
postquam  semel  aliquid  satis  indicavit,  ce- 
tera  nobis  inde  colligenda  relinquere.  Quam 
ampla  vero  contemplandi  materia  de  Deo 
prcesente  atque  operante  in  bonum  nostrum, 
si  haec  ad  Paradisi  gaudia  aeterna  appli- 
cemus! 

In  quarto  demum  puncto  nulla  est  diffi- 
cultas,  satis  enim  primo  intuitu  distinguitur 

Redemptionis  et  dona  particularia,  pon- 
derando  multo  cum  affectu,  quantum  fe- 

a  praecedentibus.  Continet  enim  rationem 
amoris  Dei  purissimi  ac  perfectissimi,  scili- 
cet,  propter  Ipsum  solum  ejusque  perfec- 
tiones  infinitas.  Quas  ratio  Deum  amandi 
merito  ad  ultimum  punctum  reservata  fuit 
a  S.  Patre.  Ad  hanc  tamen  perfectissimi 
amoris  rationem  viam  sternunt  tum  secun- 
dum  tum  tertium  punctum,  dum  in  creaturis 
Deum  ipsum  cernere  prsesentem  et  operan- 
tem  docent;  sed  habent  illa  adhuc  annexam 
considerationem  boni,  quod  inde  ad  nos 
derivatur,  nam  et  in  secundo  dicitur:  dans 
—  dans  mihi,  et  in  tertio:  propter  me;  in 
iioc  vero  quarto  puncto  a  bono  nostro  fit 
abstractio,  et  pura  purissima  proponitur  ra- 
tio  perfectionis  absolutse  in  Deo,  ad  quam 
contempiandam  introducimur  consideratione 
perfectionum,  quas  in  creaturis  deprehendi- 
mus,  quaeque  quantumvis  insignes  nobis  vi- 
deantur,  non  sunt  tamen  nisi  radii,  nonnisi 
rivuli  infinitse  iliius  perfectionis. 

Sic  autem  distincta  quatuor  puncta  distinc- 
tum  et  cuique  puncto  accuratius  responden- 
tem  excitabunt  affectum,  et  colioquium  primi 
puncti  merito  variabitur,  id  quod  S.  P.  etiam 
innuit. 

Ceterum  brevissimis  punctis  materiam  con- 
templandi  copiosissimam,  imo  vero  infinitam 
S.  P.  N.  complexus  est;  quam  qui  animo 
purgato  riteque  disposito  tractare  aggredia- 
tur,  finem  aut  terminum,  dum  vivit  mortalem 

cerit4)  Deus  Dominus  noster  pro  me,  et 
quantum  mihi  dederit  ex  iis,  quae  habet; 
et  consequenter,  [quantum]'0)  idem  Domi- 
nus  desideret  dare  seipsum  mihi,  in  quan- 
tum  potest,  juxta  divinam  suam  ordina- 
tionem;  ac  deinde  reflectere  in  me  ip- 
sum  considerando,   quae  ego  multa  cum 

hanc  vitam,  non  inveniet.  Vere  enim  hic 
vena  ostenditur  seu  fotis  aqxjje  salientis 

IN   VITAM    ^TERNAM. 

4)  In  vulgata  versione  additur  hoc  loco: 
atque  pertulerit,  quod  neque  in  autographo 
hispanico  neque  in  versione  antiqua  ms.  ha- 
betur.  Ceterum  cum  in  hoc  puncto  etiam 
beneficium  Redemptionis  considerandum  pro- 
ponatur,  sensus  illorum  verborum  quantum 
fecerit  ....  pro  me,  naturaliter  is  est:  fe- 
cerit  tum  agendo  tum  patiendo.  Quamquam 
totum  hoc  primum  punctum  simpliciter  bene- 
ficia  Dei  generatim  contemplanda  proponit, 
quatenus  sunt  bonum  nostrum,  abstractione 
facta  a  modo,  quo  Deus  hsec  omnia  nobis 
praestitit  aut  praestat  aut  praestiturus  est. 
Vid.  quse  supra  diximus  de  quatuor  punctis 
hujus  Contemplationis. 

5)  (Quantum)  idem  Dominus.  —  To  quan- 
tum  hoc  loco  eo  libentius  ex  antecedentibus 
subintellectum  admisi,  quod  in  antiqua  ms. 
versione  latina,  qua  S.  P.  usum  fuisse  con- 
stat,  etiam  insertum  reperiatur;  licet  in  auto- 
grapho  hispanico  absit  hsec  particula,  prout 
etiam  abest  r6  quod,  positum  in  versione 
vulgata. 

ratione et  justitia6)  debeam  ex  mea  parte 
offerre  et  ciare  suae  divinae  Majestati, 
scilicet  omnia  mea  et  me  ipsum  cum 
illiSj  ut  qui  [aliqu;d  alteri]  offert  multo 
cum  affectu: 

7)  Sume/)  Domine,  et  suscipe  omnem 


Juxta  divinam  suam  ordinationem.  —  Ita 
litteraliter  ex  autographo,  et  placet  magis 
quam  decretum:  ne  cui  fors  cogitatio  de 
praedestinationis  Mysterio  sane  minime  op- 
portuna  hoc  loco  contemplationem  intertur- 
bet.  —  Quantum  potestjuxta  divinam  suam 
ordinationem,  intelligo  de  ordine  Providen- 
tiae  suse,  qua  liberae  creaturse  cooperationem 
requirit  Deus,  ut  illi  seipsum,  quantum  pot- 
est,  communicet. 

6)  Multa  cum  ratione  et  Justitia.  —  In 
hispanicis  editionibus  passim  nunc  legi  solet: 
con  mucha  razon  y  instancia.  —  Sed  certe 
mendum  est.  In  exemplari  ms.,  quo  S.  P. 
usus  est,  quodque  sua  manu  variis  in  locis 
correxit,  legitur:  justicia.  Et  sic  omnino 
legendum  esse  patet  etiam  ex  utraque  ver- 
sione  latina;  nam  et  vulgata  hanc  lectionem 
exprimit:  quid  cequum  justumque  sit;  et 
antiqua  ms.  versio   habet:   rationabiliter  et 

juste.  —  Quod  infra  insertum  est  textui  (ali- 
quidalteri)  ex  antiqua  versione  ms.  desump- 
tum  est:  sicut  qui  offert  aliquid  alteri. 

7)  Sume,  Domine,  et  suscipe  etc.  —  Quid- 
quid  est  hic  discriminis  inter  hanc  litteralem 
versionem  et  latinam  vulgatam,  diligenti  con- 

meam    libertatem,9)    meam    memoriam, 
meum  intellectum,  et  omnem  voluntatem 


sideratione  dignum  existimo,  prsesertim  ista: 
1.  Sume,  Domine,  et  suscipe;  2.  Omnia  tua 
sunt;  3.  Dispone  (de  illis)  pro  omni  volun- 
tate  tua. 

Sume,  Domine,  et  suscipe.  —  Ex  vulgata 
versione  posset  quis  existimare  hujus  obla- 
tipnis  eum  tantummodo  sensum  esse,  ut  Dei 
donis,  memoria  praesertim,  intellectu  et  vo- 
luntate,  nonnisi  juxta  Dei  beneplacitum  uti 
statuamus.  Qui  quidem  sensus,  licet  veris- 
simus  sit  atque  sanctissimus  et  in  hac  sui 
oblatione  necessario  contineatur,  nequaquam 
tamen  ea  omnia  complectitur,  quse  in  auto- 
grapho  exprimi  videntur;  imo  vero  hic  non 
est  proprius  sensus  neque  praecipuus  hujus 
oblationis.  Est  enim  oblatio  dantis  seu  of- 
ferentis  proprie  sic  dicta,  et  ut  talis  respon- 
det  huic  primo  puncto,  in  quo  ut  amans 
Deus  amato  dare  ex  iis,  quae  habet,  consi- 
deratur,  ita  amatus  amanti  vicissim  dare 
seu  offerre  ea,  quae  habet,  censendus  est. 

Jam  vero  S.  P.  duplici  utitur  verbo :  Sume 
seu  tolle  et  suscipe,  in  quo  certe  amplius 
quid  indicari  videtur,  quam  simplex  propo- 
situm,  sancte  hisce  Dei  donis  utendi. 

Ac  suscipi  quidem  illud  dicitur,  quod 
sponte  ab  altero  offertur;  sumi  autem  vel 
tolli  dicitur,  quod  etiam  pro  lubitu  aufera- 
tur,  quamvis  alter  non  offerat.  »Sume  ergo, 
„ait  S.  P.,  tolle,  aufer  pro  tuo  lubitu;  es 
„enim   Dominus   omnium,  omnia  tua  sunt: 

meam,  quidquid  habeo  et  possideo:10)  tu 
mihi  hsec  omnia  dedisti,  tibi,  Domine,  ea 

„si  auferas  quae  dedisti,  mea  non  tollis  sed 
„ea,  quse  tua  sunt  ac  semper  manent  tua; 
„tu  amandus  seque  atque  iaudandus,  et  cum 
^das  et  cum  aufers.  (Dominus  dedit ,  Do- 
yjninus  abstulit:  sit  nomen  Domini  bene- 
^dictum.)  Neque  vero  habere  volo,  nisi 
„quod  et  quantum  tu  me  habere  volueris. 
„Tolle,  Domine,  —  et  suscipe :  nam  equidem 
„lubens  etiam  volensque  tibi  offero  omnia.u 
Itaque  cum  dicit:  Sume  seu  tolle  —  et  sus- 
cipe:  non  modo  usurum  se  Dei  donis  non- 
nisi  juxta  ejus  beneplacitum  statuit;  sed  ltt- 
bens,  quantum  quidem  in  se  est,  his  ipsis 
Dei  donis  cedit  plane,  ut  Dominus  ea  pro 
suo  beneplacito  vel  minuat  vel  etiam  om- 
nino  auferat. 

Propterea  etiam,  paulo  infra,  non  modo 
ea  tradit  Domini  voluntati  gubernanda,  ut 
habet  vulgata  versio;  sed  ait:  omnia  tua 
sunt,  duplici  titulo  scilicet,  et  quod  tu  ea 
mihi  dedisti,  et  quia  ego,  libera  donatione 
mea,  tibi  ea  restituo;  ergo  dispone  de  illis 
juxta  omnem  voluntatem  tuam,  quse  verba 
certe  plus  sonant  quam:  tibi  ea  trado  guber- 
nanda;  et  procul  dubio  etiam  illam  inclu- 
dunt  divinae  voluntatis  dispositionem,  qua 
fortasse  velit  aliquando  ea  ipsa  dona  sua  vel 
minuere  in  nobis  vel  etiam  plane  auferre. 

Atque  hoc  sensu,  maxime  cum  non  solum 
de  quibusvis  Dei  donis,  verum  etiam  de  ipsis 
animae  potentiis  agatur,  exprimitur  certe  ob« 

restituo:  omnia  tua  sirnt,  dispone  [de 
illis]   pro  omni  voluntate  tua.    Da  mihi 


latio  maxime  heroica.  Quamvis  enim  memo- 
ria,  intellectus  liberumque  arbitrium  ejusmodi 
sint  Dei  dona,  sine  quibus  Deo  servire  non 
possimus;  ut  proinde,  qui  his  renuntiat,  re- 
nuntiare  videatur  ipsi  facultati  Deo  serviendi: 
quia  tamen  accidit  non  raro  etiam  Dei  famu- 
lis,  ut  vel  infirmitate  aliqua  vel  senio  ad 
conditionem  adeo  miserabilem  redigantur  et 
multos  quandoque  annos  harum  animi  facul- 
tatum  usu  destituti  vivant:  quis  dubitet,  quin 
et  oblatio  hujusmodi  fieri  possit,  et  heroicse 
resignationis  et  amoris  ardentissimi  actus  fu- 
turus  sit,  si  quis  libere,  ex  Dei  amore,  ad 
ejusmodi  humilitatis  ac  moralis  nullitatis  vel- 
uti  abpssum  pro  divino  beneplacito  adeun- 
dam  sese  offerat,  solo  ejus  amore  et  gratia 
contentus? 

Itaque  haee  talis  oblatio  sui  plane  univer- 
salis,  qua  majorem  amplioremve  excogitari 
posse  non  existimo,  ex  autographo  exprimi 
videtur;  et  hoc  demum  sensu  haec  S.P.  verba 
plane  respondent  donationi  universali,  ad 
quam  divinse  Bonitati  offerendam  de  ejus 
ipsius  donis  ac  datis  omnis  haec  Contempla- 
tio  legitimo  ratiocinio  nos  introducit.  —  Ce- 
terum  hujusmodi  oblatio  sui,  serio  aliquando 
facta,  vel  sola  posset  fortasse  Dei  famulo 
illud  damnum  compensare,  quod  alioqui  gra- 
vissimum  atque  irreparabile  subire  eogere- 
tur,  si  quando,  ut  fert  humana  conditio,  in 
tam  miserabilem  mfirmitatem  incideret. 

tuum  amorem  et  gratiam,  nam  hcec  mihi 
sufficit. 


Est  denique  operae  pretium  metninisse,  to- 
tum  hoc  colloquium:  Sume,  Domine,  etc.  non 
esse  petitionem,  quasi  hoc  a  Deo  precare- 
mur,  ut  sua  dona  a  nobis  auferat,  sed  meram 
esse  oblationem,  actum  scilicet  plenae  atque 
perfectse  resignationis.  Sunt  enim  verba 
offerentis  omnia  sua  seque  ipsum,  ut  ex- 
presse  monet  S.  P. 

8)  Sume.  —  Praeter  sensum  hujus  verbi, 
quod  modo  fusius  exposuimus  in  explica- 
tione  hujus  colloquii,  non  abs  re  videtur  al- 
terum  indicare,  qui  et  valde  naturalis  est  et 
ex  praemissa  beneficiorum  divinorum  consi- 
deratione  sponte  fluit.  Scilicet  ut  perpensis 
Dei  beneficiis  ac  donis,  dum  reflecto  ad  me, 
quid  vicissim  ego  dare  Deo  possim,  prorum- 
pam  in  illam  vocem:  Sume,  Domine,  omnia 
quce  habeo  —  omnia  tua  sunt.  Quasi  dicam 
per  exclamationem  prae  admiratione  tantae 
bonitatis:  Quid  enim  ego  dare  tibi  possutn, 
Domine,  quod  jam  tuum  non  sit?  Sume 
—  Domine  —  et  quoniam  tanta  est  tua  be- 
nignitas,  ut  mihi  facultatem  esse  velis  ati- 
quidtibi  offerendi,  suscipe  etc.  Maxime  vero 
hunc  sensum  hispanicus  textus  verbo  Tomad 
habere  videtur;  et  optime  hoc  convenit  cum 
eo,  quod  S.  P.  dicit,  hanc  oblationem  facien- 
dam  tamquam  ab  eo,  qui  offert  (aliquid  alteri) 
multo  cum  affectu.  —  Tomad,  Sume,  etiam 
illum  sensum  habere  potest,  ut  quasi  tenaci- 
tatem   meam  et  pravitatem   indignans,   qua 

Secundum,  attendere  quomodo  Deus 
habitat  in  creaturis:  in  elementis  dans 
esse,  in  plantis  dans  vegetare,  in  anima- 
libus  dans  sentire,  in  hominibus  dans 
intelligere:  et  ita  in  me  [habitat]  dans 
mihi  esse,  vivere,  sentire  et  faciens  me 
intelligere:  item  faciens  me  templum 
[sui],  cum  creatus  sim  ad  similitudinem 
et  imaginem  suae  divinae  Majestatis;  si- 
militer  reflectendo  ad  me  ipsum,  eo  mo- 
do,  quo  dictum  est  in  primo  puncto,  vel 
alio,  [si]  quem  sensero  meliorem.11)  Ea- 

parcum  me  erga  Deum  fuisse  et  etiamnum 
esse  sentiens,  exclamem:  Tu  ipse,  Domine, 
sume,  sume  omnia  mea  etc,  et  me  ipsum 
sume  et  tibi  vindica  tuo  jure  etc. 

9)  Libertatem.  —  Intellige  non  liberum  ar- 
bitrium,  quod  infra  offertur,  cum  voluntatem 
omnem  nostram  offerimus,  sed  libertatem 
illam,  qua  nostri  juris  sumus,  neque  ullo  ex- 
terno  impedimento  prohibemur  facere  quod 
volumus.  In  libertate  hac  compr,ehendi  ex- 
istimo  etiam  sanitatem  et  honorem  et  vitam. 

10)  Habeo  et  possideo.  —  Habere  dicimur 
ea,  quae  nobis  sunt  in  nobis  ipsis,  ipsa  sci- 
licet  bona  interna  ac  personalia  corporis  et 
animi ;  possidere  potius  bona  quaevis  externa 
seu  extra  nos  posita. 

")  Meliorem.  —  Satis  indicat  S.  P.  alium 
aliquem  affectum  diversum  ab  eo,  quem  ipse 
in  primo  puncto  posuit,  et  meliorem  magis- 
que  materise  hujus  secundi  puncti  responden- 

dem   ratione  fiet  super  quolibet  puncto 
quod  sequitur. 

Tertium,  considerare,  quomodo  Deus 
operatur  et  laborat  propter  me  in  omni- 

tem  excitari  hoc  loco  posse.  Respondebit 
autem  considerationi  Dei  habitantis,  id  est 
prcesentis  in  creaturis  et  in  me  ipso:  —  si 
ego  me  vicissim  illi  prcesentem  semper  si- 
stam ,  providens  illum  in  conspectu  meo 
semper  (Ps.  15.);  —  si  viva  fide  ac  sollicito 
studio  coner  Deum  in  omnibus  qucerere  (ut 
nobis  praescribit  Reg.  Sum.  17),  invisibilem 
(Deum)  tamquam  videns  sustinere,  ut  Apo- 
stolus  loquitur  (ad  Hebr.  c.  XI.  v.  27);  —  si 
ambulare  coram  eo,  si  in  ejus  conspectu 
stare  semper,  si  cogitationes  meas  et  verba 
mea  et  opera,  ut  Eo  prcesente  et  inspectante, 
quam  possim  perfectissime  ordinare  studeam 
sollicite  ambulans  cum  Domino  Deo  meo, 
—  si  me  templum  Dei  esse,  quae  quidem 
pulcherrima  est  idea  et  magnifica,  practice 
meminero,  ac  proin  glorificem  et  portem 
Deum  in  corpore  meo,  ut  idem  Apostolus 
loquitur  (I.  ad  Cor.  VI.).  Haec  ergo  et  his 
similia  sensa  concipi  et  magno  cum  affectu 
Deo  offerri  in  hoc  secundo  puncto  conveniet. 
Quod  si  quis  in  hoc  secundo  puncto  con- 
templationem  Dei  prcesentis  ad  Christi  Dei 
in  SS.  Eucharistise  Sacramento  itemque  ad 
Ejusdem  in  nobis  ipsis  Communionis  tempore 
prsesentiam  extendat,  nova  et  copiosa  affec- 
tuum  copia,  qui  tantae  Bonitati  respondeant, 
contemplanti  se  offeret. 

bus  rebus  creatis  super  faciem  terrce, 
id  est,  habet  se  ad  modum  laborantis, 
ut  in  coelis,  elementis,  plantis,  fructibus, 
gregibus  etc:  dando  esse,  conservando, 
donando  vegetationem  et  sensum  etc. 
Deinde  reflectere  ad  me  ipsum.12) 


12)  Reflecterc  ad  me  ipsum  —  et  scilicet 
facere,  ut  in  secundo  puncto  monuit  S.  P., 
eo  modo,  quo  dictum  est  in  primo  puncto, 
vel  alio,  si  quem  sensero  meliorem.  —  In 
hoc  tertio  puncto,  ubi  Deum  contemplamur 
operantem  et  laborantem  quodammodo  in 
omnibus  rebus  creatis  propter  nos,  affectus 
huic  considerationi  respondens  erit,  ut  et 
nos  vicissim  operari  et  laborare  propter 
Ipsum  statuamus,  ne  amor  noster  in  solo 
affectu,  quod  fere  idem  foret  quam  in  solis 
verbis,  consistat.  —  AcDeus  quidem  in  crea- 
turis  operatur  et  laborat  quodammodo,  uti- 
que  sine  labore,  qui  in  Deum  cadere  non 
potest;  at  si  Christum  Deum  spectemus  ope- 
rantem  et  laborantem  pro  nobis  in  vita  sua 
mortali,  incomparabiles  Ejus  labores  ac  do- 
lores  ad  efficax  desiderium  laborandi  et 
patiendi  pro  Deo  quam  plurima  rapere  ani- 
mos  nostros  debent. 

Respondebit  item  ille  affectus:  ut  Deum 
in  omnibus  creaturis  operantem  contemplans, 
discam  viva  fide,  qusecumque  a  creaturis 
mihi  obveniant,  sive  grata  illa  sint  sive  in- 
grata,  omnia  prorsus  tamquam  de  ipsius  Dei 
manu  admittere  et  excipere,  et  omnia  pror- 
sus  tamquam  Ejus  munera  et  beneficia  infi- 

Quartum,  speculari,  quomodo  omnia 
bona  et  dona  descendunt  desursum,  ut 
mea  limitata  potentia  a  summa  et  infi- 
nita  illa  desursum,  et  eodem  modo  justi- 
tia,  bonitas,  pietas,  misericordia  etc,  sicut 
a  sole  descendunt  radii,  a  fonte  aquae 
etc.13)  Dein  terminare  reflectendo  in  me 
ipsum,14)  ut  dictum  est. 

Finire  cum  colloquio  et  Pater  noster. 


nitu  amore  in  me  collata,  ut  vere  sunt  om- 
nino  omnia.  Nec  enim  est  malum  in  civi- 
tate,  quod  Dominus  non  fecerit  (Amos.  c.  3), 
et  diligentibus  Deum  omnia  cooperantur  in 
bonum  (Rom.  c.  8).  Unde  merito  semper  et 
ubique  Deo  gratias  agam  in  omnibus. 

1S)  Sicut  a  sole  radii,  a  fonte  aquce.  — 
Aptissimae  similitudines,  quibus  omnia  bona 
desursum  a  Deo  descendere  docemur,  ut 
eadem  ab  Ipso  semper  etiam  dependere  in- 
telligamus,  cessatura  scilicet,  si  quando  se 
Deus  subtrahat;  plane  ut  radii  a  sole,  aquae 
a  fonte,  non  origine  solum,  verum  et  dura- 
tione  pendent. 

14)  Reflectendo  in  me  ipsum.  —  Patet  huic 
quarto  puncto  respondere  affectum  amoris 
purissimi  erga  Deum  propter  Ipsum  solum 
Ejusque  infinitas  perfectiones.  Scilicet,  ut 
ex  creaturarum  limitatis  perfectionibus  ad 
infinitas  Dei  perfectiones  cognoscendas  et 
amandas  veluti  per  gradus  quosdam  ascen- 
damus  —  atque  inde  exuentes  nos,  quantum 
fieri  potest,   amore   omnium   creaturarumf 

TRES  MODI  ORANDI 
et  primus  [quidem  primoj  super  praeceptis. 

Primus  Modus  orandi  est  circa  decem 
praecepta  et  septem  peccata  mortalia, 
tres  potentias  animae  et  quinque  sensus 
corporis,  qui  Modus  orandi  est  potius 
dare  formam,  modum  et  [quaedam]  Ex- 
ercitia,  quomodo  anima  se  prceparet  [ad 
exercitia  facienda],  et  ut  in  illis  proficiat, 


affectum  universum  in  ipsarum  Creatorem 
conferamus ,  Eum  in  omnibus  creaturis 
amando  et  omnes  nonnisi  in  Eo  juxta  sanc- 
tissimam  ac  divinam  Ipsius  voluntatem 
(Reg.  item  Sum.  17). 

Pro  conclusione  hujus  pulcherrimi  argu- 
menti  de  amore  Dei  juvat  repetere,  quod  in 
Nota  huic  Contemplationi  prsemissa  innui- 
mus,  veram  nostri  abnegationem  esse  con~ 
ditionem,  sine  qua  non  possimus  eo  pertin- 
gere,  quo  hsec  Contemplatio  nos  invitat.  Ita- 
que  aureum  illud  documentum,  quod  a  S.  P. 
positum  est  in  fine  secundae  hebdomadae,  et 
ad  quod  exercendum  omnia  S.  P.  N.  Exer- 
citia  nos  ducunt  et  impellunt,  hic  adscribere 
operae  pretium  visum  est:  Hoc  unusquis- 
que  persuasum  habeat,  tantum  se  in  stu- 
diis  spiritualibus  (quorum  finis  ac  terminus 
est  perfectus  Dei  amor)  promoturum  esse, 
quantum  ab  amore  sui  ipsius  et  proprii 
commodi  affectione  sese  abstraxerit. 

et  ut  oratio  accepta  sit  [Deo],  quam  dare 
formarn  et  modum  aliqaem  orandi  [pro- 
prie  dictum]. 

Primo  fiat  aequivalens  secandce  Addi- 
tioni1)  secundce  hebdomadce,  scilicet 
antequam  intrem  in  orationem,  quiescat 
paululum  spiritus ,  sedendo  vel  ambu- 
lando,  prout  melius  ei  videbitur,  consi- 
derando  quo  vadam  et  ad  quid;  et  haec 
cadem  Additio  fiet  ad  initium  omnium 
Modorum  orandi.2) 

[Dein  fiat]  oratio  quaedam  praeparato- 
ria:  veluti  petere  gratiam  a  Deo  Dotnino 
nostro,  ut  possim  cognoscere,  in  quo  de- 


M  Secundce  Additioni  secundtv  hcbdoma- 
dce.  —  Intellige  illam  Additionem,  quae  ha- 
betur  in  quinto  ex  Notandis  positis  post 
primae  diei  secundae  hebdomadse  contempla- 
tionem  quintam. 

-')  Ad  initium  omnium  Modorum  orandi. 
—  Id  licet  proprie  dictum  sit  hoc  loco  du 
tribus  orandi  Modis,  qui  hic  traduntur,  valet 
tamen  idem  praeceptum  ad  omnem  quamcum- 
que  orationem  sive  mentalem  sive  vocalem: 
et  haec  prseparatio,  si  omni  orationi,  seu  bre- 
vior  seu  longior  futura  sit,  praemittatur,  ut 
sane  decet,  non  poterit  non  esse  efficacis- 
sima  ad  bene  orandum.  Nec  enim  tumul- 
tuarie  ab  actionibus  humanis,  fortasse  etiam 
vanis,  ad  agendum  cum  Deo  vel  Sanctis 
transeundum  est. 

fecerim  circa  decem  praecepta;  et  item, 
petere  gratiam  ct  auxilium  ad  emendan- 
dum  me  in  posterum;  postulando  per- 
fectam  intelligentiam  illorum  ad  melius 
ea  servanda  et  ad  majorem  gloriam  et 
laudem  suce  divince  Majestatis. 

Pro  primo  Modo  orandi  convenit  con- 
siderare  et  cogitare  in  primo  praecepto, 
quomodo  illud  servaverim  et  in  quo  de- 
fecerim,  tenendo  regulam6)  [sistendi  in 
hac  consideratione]  per  spatium,  quo  quis 
recitat  ter  Pater  noster  et  ter  Ave  Maria; 
et  si  in  hoc  tempore  invenio  defectus  meos 
[s.  peccata  mea],  petere  veniam  et  re- 
missionem  illorum  et  dicere  unum  Pater 
noster;  et  hoc  eodem  modo  fiat  in  quo- 
vis  ex  omnibus  decem  pneceptis. 

3)  Tenendo  regulam  etc.  —  Intellige  or- 
dinariam,  ut  sensus  sit:  satis  fore  ordina- 
rie,  plerumque,  insumi  spatium  etc. ;  posse 
autem  ac  debere  aliquando  protrahi  diutius 
vel  etiam  contrahi,  prout  in  Notando  dicitur. 
Observa  etiam  ex  autographo:  1.  Spatium 
indicari,  quo  ter  recitari  possit  non  solum 
oratio  Dominica,  ut  habet  vulgata  versio, 
sed  et  salutatio  Angelica.  2.  Petitionem 
venice  et  remissionis  —  (venia  ad  culpam, 
remissio  ad  poe?iam  refertur)  non  fieri  de- 
bere  simpliciter  recitando  semel  Pater  no- 
ster;  sed  peti  veniam  et  remissionem  pri- 
mum,  deinde  recitari  Pater  noster. 

Notandum  est,  quod,  quando  quis  ve- 
nerit  ad  cogitationem  [sive  discussionem] 
praecepti  alicujus,  in  quo  reperit  non  ha- 
bere  se  ullum  habitum  peccandi,  non  est 
necesse,  ut  immoretur  tanto  tempore: 
sed  secundum  quod  quis  reperit  se  plus 
vel  minus  impingere  [offendere]  contra 
illud  mandatum,  ita  debet  plus  vel  minus 
immorari  in  consideratione  et  scrutinio 
illius  [praecepti];  et  hoc  idem  servetur 
in  peccatis  mortalibus. 

Post  finitum  discursum  jam  dictum 
super  omnibus  prceceptis,  accusando 
me  in  illis,  et  petendo  gratiam  et  au- 
xilium  ad  emendandum  me  in  poste- 
rum,  debet  terminari  colloquio  ad  Deum 
Dominum  nostrum  juxta  subjectam  ma- 
teriam.4) 


4)  Juxta  subjectammateriam.  —  Intellige: 
pro  ratione,  qua  me  reperero  me  habuisse 
in  observatione  praeceptorum,  v.  g.  gratias 
agendo,  ubi  per  Dei  misericordiam  ab  ali- 
cujus  pnecepti  violatione  prseservatum  me 
fuisse  invenero;  dolendo  de  iis,  in  quibus 
deliqui;  petendo  gratiam  et  auxilium  in  fu- 
turum  ad  servanda  prsesertim  ea  prsecepta, 
quae  transgrediendi  periculum  majus  immi- 
nere  mihi  in  mea  pnesenti  conditione  intel- 
ligam;  excitando  me  ad  odium  quam  maxi- 
mum  hujusmodi  peccatorum. 

Secundo,  super  peccatis  mortalibus. 

Circa  septem  peccata  mortalia  post 
additionem  [supra  dictam]  fiat  oratio  prae- 
paratoria  modo  jam  dicto,  solum  mutan- 
do,  quod  materia  hic  est  de  peccatis, 
quae  evitanda  sunt,  et  prius  erat  de  prae- 
ceptis,  quae  sunt  servanda;  et  similiter 
servetur  ordo  et  regula  jam  dicta  et 
colloquium. 

Ad  melius  cognoscendas  culpas  com- 
missas  in  peccatis  mortalibus  consideren- 
tur  eorum  contraria:  atque  ita  admelius 
vitanda  ea  [peccata],  proponat  et  curet 
ille  [qui  hunc  orandi  Modum  adhibet] 
sanctis  exercitiis  acquirere  et  possidere 
septem  virtutes  illis  [peccatis]  contrarias. 

Tertio,  super  potentiis  animce. 

Circa  tres  potentias  animae  servetur 
idem  ordo  et  regula,  quae  in  praeceptis, 
faciendo  suam  additionem,  orationem  prce- 
paratoriam  et  colloquium. 

Quarto,  super  quinque  sensibus  cor- 
poris. 

Circa  quinque  sensus  corporis  serva- 
bitur  semper  idem  ordo,  mutando  mate- 
riam  illorum. 

Qui  vult  imitari  in  usu  sensuum  suo- 
rum  Christum  Dominum  nostrum,  com- 
mendet  se  in  oratione  prseparatoria  suce 
divince  Majestati;  et  post  consideratum 

unumquemque  sensum  dicat  unum  Ave 
Maria  vel  unum  Pater  noster;  et  qui 
voluerit  imitari  in  usu  sensuum  Dominam 
nostram,  in  oratione  prceparatoria  se 
commendet  illi,  ut  sibi  obtineat  gratiam 
a  Filio  suo  ac  Domino  ad  hoc  ipsum; 
et  post  consideratum  unumquemque  sen- 
sum  dicat  unum  Ave  Maria. 

SECUNDUS  MODUS  ORANDI 

est  [sive  fitj  contemplando  significationem 
singularum  vocum  orationis  [itlius,  circa 
quam  hic  Modus  orandi  exercetur]. 

Eadem  Additio,  quae  fuit  in  primo  Modo 
orandi,  erit  in  hoc  secundo. 

Oratio  praeparatoria  fiet  conformiter 
personae,  ad  quam  dirigitur  oratio  [circa 
quam  hic  Modus  orandi  exercetur]. 

Secundus  Modus  orandi  est,  ut  ille 
^qui  hunc  Modum  vult  adhiberej,  genibus 
iexis5)  vel  sedens,  prout  magis  [ad  hoc 

~°)  Genibus  flexis  vel  sedens.  —  Quod 
supra  notavimus  (n.  2),  ubi  de  prceparatione 
orationi  praemittenda  agebatur,  idem  hoc 
loco  notarejuvat:  scilicet  ista  duo,  quae  hic 
a  S.  P.  dicuntur  de  corporis  situ  adhibendo 
pro  animi  vel  corporis  dispositione  tamquam 
medio  ad  finem;  itemque  de  oculis  in  ora- 
tione  vel  claudendis  vel  defigendis  in  unum 
locum  neque  huc  illuc  movendis  ad  omnis 

vel  illud]  dispositum  se  reperit,  et  prout 
magis  eum  devotio  comitatur,  tenendo 
oculos  clausos  vel  defixos  in  unum  lo- 
cum,  neque  huc  illuc  eos  movendo,  di- 
cat:  Pater,  et  consistat  in  consideratione 
hujus  vocis  tamdiu,  quamdiu  invenit6) 
significationes  [varias],  comparationes,7) 
gustum  et  consolationem  in  considera- 

orationis  bonum  successum  valere  plurimum. 
Ne  quis  forte  ea  nonnisi  in  hoc  secundo 
orandi  Modo  adhibenda  sibi  existimet. 

6)  Invenit.  —  Ita  autographum.  Exprimitur 
applicatio  adhibenda  in  quaerendo.  Verbum 
incident,  quod  habet  vulgata  versio,  hanc 
ideam  quaerendijd  estconatus  adhibendi  et  ap- 
plicationis,  non  exprimit,  quam  omnino  requi- 
rit  S.P.,  et  insinuat  etiam  voce  illa  considera- 
tione,  semel  atque  iterum  hoc  loco  usurpata. 

7)  Comparationes.  —  Comparationes  seu 
similitudines,  si  quae  in  oratione  quaerenti 
se  offerant,  solent  esse  utilissimse  non  solum 
ad  gustum  spiritus,  sed  etiam  ad  efficaciam 
spiritualis  profectus.  Itaque  fere  videmus 
eas  fuisse  Sanctis  maxime  orationi  deditis 
familiarissimas.  Quin  etiam  consuetum  vi- 
detur  Divino  Spiritui  per  eas  potissimum 
animam  illustrare  ac  docere.  Nec  leviter 
debet  in  illis  transcurri,  sed  omnis  ratio  si- 
militudinis  cum  objecto,  quod  consideramus, 
quam  fieri  poterit,  accuratissime  persequen- 
da.  —  Hoc  item,  quod  de  comparationibus 
ac  similitudinibus  dicimus,  ad  omnem  oratio- 
nem  mentalem  pertinere  intelligendum  est. 

Exercitia  spiritualia.     9 

tionibus  pertinentibas  ad  talem  vocem; 
et  eodem  modo  faciat  in  quavis  voce 
orationis  Dominicae  vel  alterius  orationis 
cujuscumque,  quam  [assumere]  voluerit 
ad  orandum  hoc  Modo. 

Prima  regula  est,  quod  [qui  sic  orat] 
persistet  hoc  modo  unam  horam  in  tota 
oratione  Dominica,  qua  [oratione]  ex- 
pleta,  dicet  unum  Ave  Maria,  Credo, 
Anima  Christi  et  Salve  Regina,  voce 
vel  mente,  modo  solito. 

Secunda  regula  est,  quod  si  ille,  qui 
contemplatur  orationem  Dominicam,  in- 
veniat  in  una  voce  vel  in  duabus  tam 
bonam  materiam  cogitandi  et  gustum 
et  consolationem,  non  curet  progredi 
ulterius,  etiamsi  terminetur  hora  in  eo, 
quod  invenit;  qua  finita,  dicet  reliquum 
orationis  Dominicce  modo  solito. 

Tertia  est,  quod  si  in  una  voce  vel 
duabus  orationis  Dominicce  immoratus 
fuerit  una  hora  integraf  alio  die,  quando 
volet  redire  ad  [eandem]  orationem,  dicat 
supradictam  vocem  vel  duas  illas  modo 
solito,  et  in  voce,  quae  sequitur  imme- 
diate,  incipiat  contemptari  eo  modo,  quo 
dictum  est  in  regula  secunda. 

Advertendum  est,  quod  finita  oratione 
Dominica  intra  unum  vel  multos  dies, 
debet  fieri  idem  circa  salutationem  An- 
gelicam,  et  postea  circa  reliquas  oratio- 

nes,  ita  ut  per  aliquod  tempus  semper 
se  exerceat  circa  unam  ex  illis. 

Altera  nota  est,  quod  finita  oratione, 
convertendo  se  ad  personam,  ad  quam 
directa  fuit  illa  oratio,  paucis  verbis  petat 
virtutes  vel  gratias,  quibus  sentiat  magis 
se  indigere. 

TERTIUS  MODUS  ORANDI 

erit  per  [sive,  adj  mensuram  [sive,  in  nu- 
merum,  ad  modum  rhythmi]*) 

Additio  erit  eadem,  quae  fuit  in  primo 
et  secundo  Modo  orandi. 

Oratio  prseparatoria  erit  sicut  in  se- 
cundo  Modo  orandi. 

Tertius  Modus  orandi  est,  quod  ad 
quemlibet  anhelitum  seu   [ad  quamlibet] 

8)  Per  (ad)  mensuram  fsive,  in  numerum, 
ad  modum  rhythmi).  —  In  autographo  hi- 
spanico  por  compas;  quse  expressio  cum 
de  aliis  mensune  speciebus  tum  praesertim 
de  illa  adhibetur,  qua  in  musico  concentu, 
rhythmo,  metro,  pulsu,  temporum  spatia  ac 
soni  temporibus  respondentes  rite  atque  in 
numerum  distribuuntur.  Metaphora  hsec,  ab 
arte  musica  deducta,  cum  hoc  orationis  Modo 
ideam  copulat  harmonise  cujusdam  sacrae,  in 
qua  respirationibus  singulis  piae  cogitationes 
et  affectus  ex  aequo  respondent,  et  cor  et 
caro  exsultant  in  Deum  vivum. 

respirationem  orandum  est  [oretur]  men- 
taliter,  dicendo  unam  vocem  orationis 
Dominicae  vel  alterius  orationis,  quae  re- 
citetur,  ita  ut  una  sola  vox  dicatur  inter 
unum  anhelitum  et  alterum;  et,  dum 
durabit  tempus  ab  uno  anhelitu  ad  al> 
terum,  attendatur  prcecipue  ad  significa- 
tionem  talis  vocis  vel  ad  personam,  ad 
quam  recitat  [oratio  dirigitur],  vel  ad 
vilitatem  sui  ipsius  vel  ad  differentiam 
inter  tantam  altitudinem  [illius  personae] 
et  tantam  vilitatem  propriam;  et  eadem 
forma  et  regula  procedet  in  reliquis  vo- 
cibus  orationis  Dominicae;  et  ceteras  ora- 
tiones,  scilicet:  Avt  Maria,  Anima  Chri> 
stij  Credo  et  Salve  Regina  dicet  more 
consueto. 

Prima  regula  est,  quod  altero  die  vel 
alia  hora,  qua  [sic]  orare  velit,  dicat  Ave 
Maria  ad  mensuram;  et  ceteras  oratio- 
nes  more  consueto,  et  ita  consequenter*) 
procedendo  per  ceteras. 

&)  Et  ita  consequenter  etc.  —  Intellige,  si 
primum  hoc  tertio  orandi  Modo  se  exercu- 
erit  circa  Pater  noster,  secundo  circa  Ave 
Maria,  tertio  idem  faciat  circa  Anima  Chri- 
sti;  atque  ita  porro  circa  ceteras  orationes. 
—  Supponitur  vero  in  hac  regula  singulis 
vicibus  nonnisi  singulas  orationes  hoc  modo 
pertractari,  cum  post  singulas  ita  pertractatas 
reliquae  more  consueto  recitandae  dicantur. 

Secunda  est,  quod  qui  voluerit  plus 
immorari10)  in  orando  ad  mensuramj 
potest  dicere  omnes  supradictas  orationes 
vel  partem  illarum,  servando  eumdem 
ordinem  anhelitus  ad  mensuram,  prout 
declaratum  est. 


10)  Plus  immorari.  —  Id  est,  plus  tempo- 
ris  impendere  quam  quod  requiratur  ad  uni- 
cam  orationem  hoc  tertio  orandi  Modo  de- 
currendam. 


MYSTERIA  VFLE  CHRISTI 
DOMINI  NOSTRI. 


*>  <• 


Notandum  est  in  omnibus  Mysteriis  se- 
quentibus,  omnia  verba,  quae  sunt  inclusa 
intra  parenthesin,  esse  ex  ipso  Evangelio, 
non  item  ea,  quae  sunt  extra  [parenthe- 
sin];  et  in  quovis  Mpsterio,  pro  maxima 
parte  invenient  [qui  meditaturi  sunt]  tria 
puncta  ad  meditandam  et  contemplan- 
dum  in  illis  majori  cum  facilitate. 

DE  ANNUNTIA  TIONE  DOMINJE 
NOSTRAL 

scribit  S.  Lucas  cap.  I.  litt.  C.  D. 

Primum  punctum  est,  quod  Angelus 
S.  Gabriel  salutans  Dominam  nostram  ei 
nuntiavit  conceptionem  Christi  Domini 
nostri:  (Ingressus  Angelus  ad  eam  dixit: 

Ave,  gratia  plena,  concipies  in  utero,  et 
paries  Filium). 

Secundum,  confirmat  Angelus  ea,  quae 
dixerat  Dominae  nostrae,  nuntiando  con- 
ceptionem  S.  Joannis  Baptistae  dicens 
illi:  (Et  ecce  Elisabeth  cognata  tua,  et 
ipsa  concepit  filium  in  senectute  sua  .  .  .). 

Tertium,  respondit  Angelo  Domina  no- 
stra:  (Ecce  Ancilla  Domini,  fiat  mihi  se- 
cundum  verbum  tuum). 

DE  VISITA  TIONE  DOMINJE  NOSTRJE 
AD  ELISABETH 

agit  S.  Lucas  cap.  I.  litt.  D. 

Primo,  cum  Domina  nostra  visitasset 
Elisabeth,  S.  Joannes  Baptista,  existens 
in  utero  matris  suae,  sensit  visitationem, 
quam  fecit  Domina  nostra:  (Et  ut  audivit 
salutationem  Mariae  Elisabeth,  exsultavit 
infans  in  utero  ejus,  et  repleta  est  Spi- 
ritu  Sancto  Elisabeth  et  exclamavit  voce 
magna  et  dixit:  Benedicta  tu  inter  mu- 
lieres,  et  benedictus  fructus  ventris  tui). 

Secundo,  Domina  nostra  cantat  canti- 
cum  dicens:  (Magnificat  anima  mea  Do- 
minum). 

Tertio,  (Mansit  Maria  cum  illa  quasi 
mensibus  tribus:  et  reversa  est  in  do- 
mum  suam). 

DE  NATIVITATE  CHRISTI  DOMINI 

NOSTRI 

agit  S.  Lucas  cap.  II.  litt.  A.  B. 

Primo,  Domina  nostra  et  sponsus  ejus 
Joseph  eunt  a  Nazareth  in  Bethlehem: 
(Ascendit  Joseph  a  Galilaea  in  Bethle- 
hem,  ut  profiteretur  subjectionem  Ccesari 
cum  Maria  desponsata  sibi  uxore  prae- 
gnante). 

Secundo,  (Peperit  Filium  suum  primo- 
genitum  et  pannis  eum  involvit  et  recli- 
navit  eum  in  praesepio). 

Tertio,  (Facta  est  multitudo  militiae  coe- 
lestis  dicentium:  Gloria  in  altissimis  Deo). 

DE  PASTORIBUS 
scribit  S.  Lucas  cap.  I.  litt  B.  C. 

Primo,  Nativitas  Christi  Domini  nostri 
manifestatur  Pastoribus  per  Angelum : 
(Evangelizo  vobis  gaudium  magnum, 
quia  natus  est  vobis  hodie  Salvator). 

Secundo,  Pastores  eunt  in  Bethlehem: 
(Venerunt  festinantes  et  invenerunt  Ma- 
riam  et  Joseph  et  Infantem  positum  in 
praesepio). 

Tertio,  (Reversi  sunt  Pastores  glori- 
ficantes  et  laudantes  Deum). 

DE  CIRCUMCISIONE 
scribit  S.  Lucas  cap.  II.  litt.  C. 

Primo,  circumciderunt  puerum  Jesum. 

Secundo,  (Vocatum  est  nomen  ejus  Je- 
sus,  quod  vocatum  est  ab  Angelo,  prius- 
quam  in  utero  conciperetur). 

Tertio,  reddunt  Puerum  Matri  suae, 
quae  compatiebatur  de  sanguine,  qui  de 
Filio  suo  exibat  [fundebatur]. 

DE  TRIBUS  REGIBUS  MAGIS 
scribit  S.  Matthceus  cap.  II.  litt  A. 

Primo,  tres  Reges  Magi  stellam  se- 
quentes  ducem  venerunt  ad  adorandum 
Jesum  dicentes:  (Vidimus  stellam  ejus  in 
Oriente  et  venimus  adorare  eum). 

Secundo,  adoraverunt  eum  et  obtule- 
runt  ei  munera :  (Procidentes  adoraverunt 
eum  et  .  . .  obtulerunt  ei  munera,  aurum, 
thus  et  myrrham). 

Tertio,  (Responso  accepto  in  somnis, 
ne  redirent  ad  Herodem,  per  aliam  viam 
reversi  sunt  in  regionem  suam). 

DE  PURIFICATIONE  DOMINJE 

NOSTRJE  ET  PRJESENTATIONE 

PUERI  JESU 

scribit  S.  Lucas  cap.  II.  litt.  C. 

Primo,  deferunt  puerum  Jesum  ad 
Templum,  ut  prcesentetur  Domino  tam- 
quamprimogenitus,  et  offerunt  pro  eo(Par 
turturum  aut  duos  pullos  columbarum). 

Secundo,  Simeon  veniens  ad  Templum 
(Accepit  eum  in  ulnas  suas)  dicens:  (Nunc 
dimittis  servum  tuum,  Domine,  in  pace). 

Tertio,  Anna  (Superveniens  confitebatur 
Domino  et  loquebatur  de  illo  omnibus, 
qui  exspectabant  redemptionem  Israel). 

DE  FUGA  IN  JEG  YPTUM 
scribit  S.  Matthceus  cap.  II.  litt.  C. 

Primo,  Herodes  volebat  occidere  pue- 
rum  Jesum,  itaque  occidit  Innocentes;  et 
ante  illorum  caedem  Angelus  monuit  Jo- 
seph,  ut  fugeret  in  ^Egyptum:  (Surge  et 
accipe  Puerum  et  Matrem  ejus  et  fuge 
in  >Egyptum). 

Secundo,  profectus  est  ^Egyptum  ver- 
sus:  (Qui  consurgens,  nocte,  secessit  in 
iEgyptum). 

Tertio,  (Erat  ibi  usque  ad  obitum  He- 
rodis). 

QUOMODO  CHRISTUS  DOMINUS 
NOSTER  REDIIT  EX  JEGYPTO 

scribit  S.  Matthceus  cap.  II.  litt.  D. 

Primo,  Angelus  monet  Joseph,  ut  re- 
vertatur  in  Israel:  (Surge  et  accipe  Pue- 
rum  et  Matrem  ejus  et  vade  in  terram 
Israel). 

Secundo,  (Consurgens  venit  in  terram 
Israel). 

Tertio,  quia  regnabat  Archelaus,  filius 
Herodis,  in  Judaea,  refugit  in  Nazareth. 

DE  VITA  CHRISTI  DOMINI  NOSTRI 

AB  ANNO  JETATIS  DUODECIMO 

AD  TRIGESIMUM 

scribit  S.  Lucas  cap.  II.  litt.  G.1) 

Primo,  erat  obediens  Parentibus  suis. 
(Proficiebat  sapientia  et  aetate  et  gratia.) 

!!  Cur  S.  P.  hoc  Mvsterium  praecedere 
voluerit,  licet  ratione  temporis  proxime  se- 
quens  priorem  locum  postulet,  vide  Prceam- 
bulum  ad  considerandos  status  hebdomadae 
secundse  die  tertio  et  ibi  adnotata  n.  39. 
Porro  hoc  Mysterium  in  duo  divisum  puncta 
eo  modo,  qiio  hic  damus,  habetur  in  auto- 
grapho  hispanico.  In  antiqua  tamen  ver- 
sione  ms.  distinctum  est  in  tria  puncta  eo 
plane  ordine,  quo  in  versione  vulgata:  atque 

Secundo,  videtur  exercitasse  artem  fa- 
brilem,  ut  indicare  [insinuare]  videtur 
S.  Marcus  cap.  VI.  (Nonne  hic  est  faber?) 

DE  ADVENTU  CHRISTI  IN 
TEMPLUM  CUM  ESSET  ANNORUM 

DUODECIM 

scribit  S.  Lucas  cap.  II.  litt.  F.  G. 

Primo,  Christus  Dominus  natus  annos 
duodecim,  ascendit  a  Nazareth  in  Hieru- 
salem. 

Secundo,  Christus  Dominus  noster  man- 
sit  in  Hierusalem,  et  nesciverunt  Paren- 
tes  ejus. 

Tertio,  elapsis  tribus  diebus  invenerunt 
illum  disputantem  in  Templo  et  sedentem 
in  medio  Doctorum;  et  interrogantibus 
illum  Parentibus  suis,  ubi  fuisset,  re- 
spondit:  (Nesciebatis,  quia  in  his,  quae 
Patris  mei  sunt,  oportet  me  esse?) 

QUOMODO  CHRISTUS  BAPTIZATUS 

FUIT 

scribit  S.  Matth.  cap.  III.  litt.  C. 

Primo,  Christus  Dominus  noster  vaie 
dicto  benedictce  Matri  suse,  venit  a  Na- 

haec  posterior  divisio  procul  dubio  fuit  a 
S.  P.  approbata,  unde  etiam  in  hispanici  tex- 
tus   editiones  passim   recepta  est;   et  ipsa 

zareth  ad  flumen  Jordanem,  ubi  erat 
S.  Joannes  Baptista. 

Secundo,  S.  Joannes  baptizavit  Chri- 
stum  Dominum  nostrum;  et  volenti  illi 
excusare  se,  reputando  se  indignum,  qui 
ipsum  baptizaret,  dicit  Christus:  (Sine 
modo:  sic  enim  decet  nos  implere  om- 
nem  justitiam). 

Tertio,  descendit  Spiritus  Sanctus  super 
eum,  et  vox  Patris  de  coelo  attestans: 
(Hic  est  filius  meus  dilectus,  in  quo 
mihi  complacui). 

QUOMODO  CHRISTUS  FUIT 
TENTA  TUS 

scribit  S.   Luc.   cap.   IV.   litt.  A.  et  Matth. 
cap.  IV.  litt.  A.  B. 

Primo,  postquam  esset  baptizatus,  se- 
cessit  in  desertum,  ubi  jejunavit  quadra- 
ginta  dies  et  quadraginta  noctes. 

Secundo,  tentatus  fuit  ab  inimico  tribus 
vicibus:  (Accedens  tentator  dixit  ei:  Si 
Filius  Dei  es,  dic  ut  lapides  isti  panes 
fiant;  mitte  te  deorsum;  haec  omnia  dabo 
tibi,  si  cadens  adoraveris  me). 

Tertio,  (Angeli  accesserunt  et  mini- 
strabant  ei). 

materia  primi  puncti,  prout  hic  proponitur, 
duo  distincta  puncta  continet:  1.  erat  ob- 
ediens  —  2.  proficiebat. 

DE  VOCATIONE  APOSTOLORUM 

Primo,  videntur  ter  vocati  fuisse  S.  Pe- 
trus  et  S.  Andreas:  primum  ad  quamdam 
notitiam,  id  constat  ex  S.  Joanne  cap.  I.; 
secundo  ad  sequendum  aliquo  modo  Chri- 
stum  cum  proposito  revertendi  ad  pos- 
sidenda  ea,  quce  reliquerant ,  ut  dicit 
S.  Luc.  cap.  V.;  tertio,  ad  sequendum  in 
perpetuum  Christum  Dominum  nostrum. 
S.  Matth.  cap.  IV.  et  S.  Marc.  cap.  I. 

Secundo,  vocavit2)  Philippum,  ut  ha- 
betur  cap.  I.  S.  Joannis,  et  Matthaeum, 
ut  ipse  Matthseus  dicit  cap.  IX. 

Tertio,  vocavit  ceteros  Apostolos,  de 
quorum  particulari  vocatione  Evangelium 
non  facit  mentionem. 

Et  etiam  alia  tria  consideranda  sunt: 

Primo,  quomodo  Apostoli  erant  rudis 
et  abjectae  conditionis. 

Secundo,  dignitas,  ad  quam  fuere  tam 
suaviter  vocati. 

Tertio,  dona  et  gratiae,  quibus  fuere 
elevati  supra  omnes  Patres  novi  et  ve- 
teris  Testamenti. 


2)  Recte  hoc  loco  versio  vulgata  ponit 
filios  Zebedcei,  ex  Evangelio  S.  Matth.  IV.> 
licet  hoc  in  autogr.  non  habeatur. 

DE  PRIMO  MIRACULO  FACTO  IN 
NUPTIIS  CANJE  GALILJEJE 

scribit  S.  Joan.  cap.  II.  litt.  B. 

Primo,  fuit  invitatus  Christus  Dominus 
noster  cum  suis  Discipulis  ad  nuptias. 

Secundo,  Mater  indicat  Filio  defectum 
vini  dicens:  (Vinum  non  habent).  Et 
mandavit  ministris:  (Quodcumque  dixerit 
vobis,  facite). 

Tertio,  convertit  aquam  in  vinum:  (Et 
manifestavit  gloriam  suam,  et  crediderunt 
in  eum  Discipuli  ejus). 

QUOMODO  CHRISTUS  DOMINUS 

NOSTER  EJECIT  E  TEMPLO  EOS 

QUI  VENDEBANT 

scribit  S.  Joan.  cap.  II.  litt.  C. 

Primo,  ejecit  omnes  eos,  qui  vende- 
bant,  e  Templo,  flagello  facto  ex  funibus. 

Secundo,  evertit  mensas  et  pecunias 
nummulariorum  divitum/)  qui  erant  in 
Templo. 

3)  Notatu  dignissima  sunt  epitheta  divitum 
et  pauperum  a  S.  P.  pie  simul  et  probabi- 
liter  meditante  adjecta,  quibus  rationem  in- 
sinuat,  cur  Dominus  diverso  modo  egerit; 
cum  illis  severe,  cum  his  mitius. 

Tertio,  pauperibus,  qui  vendebant  co- 
lumbas,  mansuete  dixit:  (Auferte  ista  hinc 
et  nolite  facere  domum  Patris  mei  do- 
mum  negotiationis). 


DE  SERMONE,  QUEM  FECIT 
CHRISTUS  IN  MONTE 

scribit  S.  Matth.  cap.  V.  litt.  A.  B. 

Primo,  ad  dilectos  suos  Discipulos  se- 
paratim  loquitur  de  octo  Beatitudinibus: 
(Beati  pauperes  spiritu,  mites,  misericor- 
des,  qui  lugent,  qui  esuriUnt  et  sitiunt 
justitiam,  mundo  corde,  pacifici,  et  qui 
persecutionem  patiuntur). 

Secundo,  hortatur  illos,  ut  utantur  bene 
suis  talentis:  (Sic  luceat  lux  vestra  co- 
ram  hominibus,  ut  videant  opera  vestra 
bona,  et  glorificent  Patrem  vestrum,  qui 
in  Coelis  est). 

Tertio,  se  ostendit  non  transgresso- 
rem  legis  sed  consummatorem,  explicans 
praeceptum  de  non  occidendo,  non  moe- 
chando,  non  pejerando,  et  de  diligen- 
dis  inimicis:  (Ego  dico  vobis:  Diligite 
inimicos  vestros,  benefacite  his  qui  ode- 
runt  vos). 

QUOMODO  CHRISTUS  SEDAVIT 
MARIS  TEMPESTATEM 

scribit  S.  Matth.  cap.  VIII.  litt.  C. 

Primo,  dum  Christus  Dominus  noster 
dormiebat  in  mari,  facta  est  magna  tem- 
pestas. 

Secundo,  Discipuli  ejus  territi  excita- 
runt  eum,  quos  ob  exiguam  fidem,  quam 
habebant,  reprehendit  dicens  illis:  (Quid 
timidi  estis,  modicse  fidei?) 

Tertio,  praecepit  ventis  et  mari,  ut  ces- 
sarent;  et  ita  illis  cessantibus  factum  est 
tranquillum  mare,  de  quo  mirabantur  ho- 
mines  dicentes:  (Qualis  est  hic,  quia 
venti  et  mare  obediunt  ei?) 

QUOMODO  CHRISTUS  AMBULABAT 
SUPER  MARE 

scvibit  S.  Matth.  cap.  XIV.  litt.  C. 

Primo,  cum  Christus  Dominus  noster 
esset  in  monte,  jussit  Discipulos  abire  in 
naviculam;  et  dimissa  turba  coepit  ora- 
tionem  facere  solus. 

Secundo,  navicula  jactabatur  fluctibus, 
ad  quam  Christus  venit  ambulans  super 
aquam;  et  Discipuli  putabant  phantasma 
esse. 

Tertio,  dicente  illis  Christo:  (Ego  sum, 
nolite  timere),  S.  Petrus  ejus  jussu  venit 
ad  illum  ambulans  super  aquam,  qui  du- 
bitans  coepit  mergi:  sed  Christus  Do- 
minus  noster  illum  liberavit,  et  repre- 
hendit  eum  de  modica  ejus  fide,  ac  post- 
ea  intrante  illo  in  naviculam,  cessavit 
ventus. 


QUOMODO  APOSTOLI FUERE  MISSI 
AD  PR.EDICANDUM 

scribit  S.  Matth.  cap.  X.  litt.  A.  B. 

Primo,  vocat  Christus  dilectos  suos 
Discipulos  etdatillis  potestatem,  ejiciendi 
daemonia  ex  hominum  corporibus  et  cu- 
randi  omnes  infirmitates. 

Secundo,  instruit  illos  de  prudentia 
et  patientia:  (Ecce  ego  mitto  vos  sicut 
oves  in  medio  luporum.  Estote  ergo 
prudentes  sicut  serpentes  et  simplices 
sicut  columbae). 

Tertio,  tradit  illis  modum  eundi:  (No- 
lite  possidere  aurum,  neque  argentum: 
gratis  accepistis,  gratis  date).  Deditque 
eis  materiam  praedicandi:  (Euntes  prae- 
dicate  dicentes:  quia  appropinquavit  re- 
gnum  Coelorum). 

DE  CONVERSIONE  MAGDALENJE 
scribit  S.  Luc.  cap.  VII.  litt  E.  F.  G. 

Pritno,  intrat  Magdalena,  ubi  Christus 
Dominus  noster  accumbit  mensae  in  domo 
Pharisaei,  quae  ferebat  vas  alabastri  ple- 
num  unguento. 

Secundo,  stans  pone  Dominum  circa 
pedes  ejusj  lacrimis  coepit  eos  rigare  et 
capillis  capitis  sui  eos  tergebat  et  oscu- 
labatur  pedes  ejus  et  unguento  eos 
ungebat. 

Tertio,  cum  Pharisaeus  aceusasset  Mag- 
dalenam,  Christus  loquitur  in  ejus  defen- 
sionem  dicens:  (Remittuntur  ei  peccata 
multa,  quoniam  dilexit  multum.  Et  dixit 
ad  mulierem:  Fides  tua  te  salvam  fecit, 
vade  in  pace). 

QUOMODO  CHRISTUS  DOMINUS 

NOSTER  DEDITAD  MANDUCANDUM 

QUINQUE  MILLIBUS  HOMINUM 

scribit  S.  Matth.  cap.  XIV.  litt.  B.  C. 

Primo,  Discipuli,  cum  jam  sero  fieret, 
rogant  Christum,  ut  dimittat  multitudi- 
nem  hominum,  qui  cum  ipso  erant. 

Secundo,  Christus  Dominus  noster  man- 
davit  [Discipulis],  ut  sibi  afferrent  panes, 
et  jussit,  ut  [turbae]  discumberent ,  et 
benedixit  et  fregit  et  dedit  Discipulis 
suis  panes  illos,  et  Discipuli  multitu- 
dini. 

Tertio,  (Manducaverunt  et  saturati  sunt, 
et  tulerunt  reliquias  duodecim  cophinos). 

Z*  TRANSFIGURATIONE  CHRISTI 
scribit  S.  Matth.  cap.  XVII.  litt.  A.  B. 

Primo,  assumens  comites  Christus  Do- 
minus  noster  dilectos  suos  discipulos  Pe- 
trum,  Jacobum  et  Joannem  transfiguratus 
est,  et  resplenduit  facies  ejus  sicut  sol, 
vestimenta  autem  ejus  sicut  nix. 

Secundo,  loquebatur  cum  Moyse  et 
Elia. 

Tertio,  dicente  S.  Petro,  ut  facerent 
tria  tabernacula,  sonuit  vox  de  coelo, 
quse  dicebat:  (Hic  est  Filius  meus  dilec- 
tus;  ipsum  audite).  Quam  vocem  cum 
audissent  Discipuli  ejus,  prse  timore  ce- 
ciderunt  in  facies  suas;  et  Christus  Do- 
minus  noster  tetigit  eos  et  dixit  illis: 
(Surgite  et  nolite  timere.  Nemini  dixe- 
ritis  visionem,  donec  Filius  hominis  a 
mortuis  resurgat). 

DE  RESURRECTIONE  LAZARI 
Joan.  XI.  litt.  A.  B.  C.  D. 

Primo,  certiorem  faciunt  Christum  Do- 
minum  nostrum  Martha  et  Maria  de  in- 
firmitate  Lazari,  qua  cognita  substitit  per 
duos  dies,  ut  miraculum  esset  evidentius. 

Secundo,  antequam  eum  resuscitet, 
petit  [exigit]  ab  una  et  ab  altera,  ut 
credant,  dicens:  (Ego  sum  resurrectio 
et  vita:  qui  credit  in  me,  etiamsi  mor- 
tuus  fuerit,  vivet). 

Tertio,  eum  resuscitat  postquam  lacri- 
matus  esset  et  orationem  fecisset:  et 
modus  eum  resuscitandi  fuit  iubendo: 
(Lazare,  veni  foras). 

DE  CCENA  IN  BETHANIA 
Matth.  cap.  XXVI.  litt.  A. 

Primo,  Dominus  coenat  in  domo  Si- 
monis  leprosi  simul  cum  Lazaro. 

Secundo,  effandit  Maria  unguentum 
super  caput  Christi. 

Tertio,  murmurat  Judas  dicens:  (Ut 
quid  perditio  haec  unguenti?)  Sed  ille  ex- 
cusat  denuo  Magdalenam  dicens:  (Quid 
molesti  estis  huic  mulieri?  Opus  enim 
bonum  operata  est  in  me). 

DOMINICA  PALMARUM 
Matth.  cap.  XXI.  litt.  A.  B. 

Primo,  Dominus  mittit  [Discipulos]  ut 
adducant  asinam  et  pullum,  dicens:  (Sol- 
vite  et  adducite  mihi;  et  si  quis  vobis 
aliquid  dixerit,  dicite,  quia  Dominus  his 
opus  habet:  et  confestim  dimittet  eos). 

Secundo,  conscendit  asinam  coopertam 
vestimentis  Apostolorum. 

Tertio,  exeunt  ad  excipiendum  illum, 
sternentes  in  via  vestimenta  sua  et  ramos 
arborum  et  dicentes:  (Hosanna  Filio  Da- 
vid :  benedictus  qui  venit  in  nomine  Do- 
mini:  Hosanna  in  altissimis). 

DE  PRJEDICA  TIONE  IN  TEMPLO 
Luc.  cap.  XIX.  litt.  G. 

Primo,  erat  quotidie  docens  in  Templo. 

Secundo,  finita  praedicatione  quia  non 
erat,  qui  eum  exciperet  Hierosolymis, 
redibat  in  Bethaniam. 

DE  CCENA  [ULTIMA] 
Matth.  XXVI.;  Joan.  XIII.  litt.  A. 

Primo,  comedit  agnum  Paschalem  cum 
suis  duodecim  Apostolis,  quibus  prae- 
dixit  mortem  suam:  (Amen  dico  vobis, 
quia  unus  vestrum  me  traditurus  est). 

Secundo,  lavit  pedes  Discipulorum  suo- 
rum  etiam  [ipsius]  Judae,  incipiens  a  S. 
Petro,  qui  considerans  majestatem  Do- 
mini  et  suam  propriam  vilitatem,  nolens 
consentire,  dicebat:  (Domine,  tu  mihi 
lavas  pedes?)  Sed  S.  Petrus  nesciebat, 
eum  in  hoc  praebere  exemplum  humili- 
tatis,  et  ideo  [Jesus]  dixit:  (Exemplum 
dedi  vobis,  ut  quemadmodum  ego  feci, 
ita  et  vos  faciatis). 

Tertio,  instituit  sanctissimum  Sacrifi- 
cium  Eucharistiae  in  maximum  signum 
sui  amoris  dicens:  (Accipite  et  comedite). 
Finita  coena  Judas  exit  ad  vendendum 
Christum  Dominum  nostrum. 

DE  MYSTERIIS  FACTIS  A   CGENA4) 
USQUE  AD  HORTUM  INCLUSIVE 

Matth.  XXVI.  et  Marc.  XIV. 

Primo,  Dominus  finita  coena,  et  can- 
tans  hymnum,  profectus  est  ad  montem 
Oliveti  cum  suis  Discipulis  metu  plenis; 
et  relinquens  octo  in  Gethsemani  dicens: 
(Sedete  hic,  donec  vadam  illuc  et  orem). 

4)  A  ccena  usque  ad  hortum  inclusive.  — 
Observa  in  omnibus  hisce  mpsteriis  Domi- 
nicae  passionis  peculiari  modo  indicari  a 
S.  P.  patientis  Domini  itinera,  quod  item 
supra  notavimus,  in  heb.  III.  die  2,  n.  5. 

Secundo,  assumptis  comitibus  S.  Petro, 
S.  Jacobo  et  S.  Joanne  oravit  ter  ad  Do- 
minum  dicens:  (Pater  mi,  si  possibile 
est,  transeat  a  me  calix  iste:  verumtamen 
non  sicut  ego  volo,  sed  sicut  tu).  Et 
existens  in  agonia  orabat  prolixius. 

Tertio,  in  tantum  timorem  venit,  ut 
diceret:  (Tristis  est  anima  mea  usque  ad 
mortem),  et  sudavit  sanguinem  tam  co- 
piosum,  ut  dicat  S.  Lucas :  (Factus  est  su- 
dor  ejus  sicut  guttae  sanguinis  decurrentis 
in  terram).  Id  quod  jam  supponit  vesti- 
menta  esse  (fuisse)  plena  sanguine. 

DE  MYSTERIIS  FACTIS  AB  HORTO 

USQUE  AD  DOMUM  ANNJE 

INCLUSIVE 

Matth.  XXVI;  Luc.  XXII.;  Marc.  XIV. 

Primo,  Dominus  osculandum  se  per- 
mittit  Judae  et  comprehendi  ut  latronem 
[a  satellitibus],  quibus  dixit:  (Tamquam 
ad  latronem  existis  cum  gladiis  et  fusti- 
bus  comprehendere  me;  quotidie  apud 
vos  sedebam  docens  in  Templo,  et  non 
me  tenuistis).  Et  dicente  eo:  (Quem 
quaeritis?)  ceciderunt  in  terram  inimici. 

Secundo,  S.  Petrus  vulneravit  quem- 
dam  servum  Pontificis,  cui  mansuetus  Do- 
minus  dixit:  (Converte  gladium  tuum  in 
locum  suum);  et  sanavit  vulnus  servi. 

Tertio,  derelictus  a  suis  Discipulis  per- 
trahitur  ad  Annam,  ubi  S.  Petrus,  qui  eum 
secutus  erat  a  longe,  eum  negavit  semel; 
et  Christo  data  fuit  alapa  [a  ministro] 
dicente  illi:  (Sic  respondes  Pontifici?) 

DE  MYSTERIIS  FACTIS  A  DOMO 

ANNJE  USQUE  AD  DOMUM 

CAIPHJE  INCLUSIVE 

Primo,  illum  pertrahunt  ligatum  a  domo 
Annae  ad  domum  Caiphae,  ubi  S.  Petrus 
eum  bis  negavit,  et  respectus  a  Domino 
(Egressus  foras  flevit  amare). 

Secundo,  mansit  Jesus  tota  illa  nocte 
ligatus. 

Tertio,  prceterea  ii,  qui  tenebant  eum 
captivum,  illudebant  ei  et  percutiebant 
eum  et  velabant  ei  faciem  et  dabant  ei 
alapas  et  interrogabant  eum:  (Prophe- 
tiza  nobis,  quis  est  qui  te  percussit?)  et 
similia  blasphemabant  contra  illum. 

DE  MYSTERIIS  FACTIS  A  DOMO 

CAIPHJE  USQUE  AD  [DOMUM] 

PILATI  INCLUSIVE 

Matth.  XXVI.;  Luc.  XXIII.;  Marc.  XV. 

Primo,  pertrahunt  eum  omnis  multi- 
tudo  Judceorum  ad  Pilatum,  et  coram 
illo  eum  accusant,  dicentes:  (Hunc  inve- 

nimus  subvertentem  gentem  nostram  et 
prohibentem  tributa  dare  Caesari). 

Secundo,  postquam  Pilatus  eum  semel 
et  iterum  examinasset,  ait  Pilatus:  (Ego 
nullam  invenio  in  eo  causam). 

Tertio,  ei  prcelatus  fuit  Barabbas 
latro:  (Clamaverunt  omnes  dicentes:  non 
hunc  sed  Barabbam). 

DE  MYSTERIIS  FACTIS  A  DOMO 

PILATI  USQUE  AD  [DOMUMJ 

HERODIS 

Primo,  Pilatus  misit  Jesum  [utpote]  Gali- 
laeum  ad  Herodem,  Tetrarcham  Galilcece. 

Secundo,  Herodes  curiosus  interro- 
gavit  eum  multum,  et  ille  nihil  ei  re- 
spondit,  licet  Scribae  et  Sacerdotes  con- 
stanter  eum  accusarent. 

Tertio,  Herodes  eum  sprevit  cum  ex- 
ercitu  suo,  induens  eum  veste  alba. 

DE  MYSTERIIS  FACTIS  A  DOMO 
HERODIS  USQUE  AD  [DOMUMJ 

PILA  TI 

Matth.  XXVII.;  Luc.  XXIII.;  Marc.  XV.  et 

Joan.  XIX. 

Primo,  Herodes  remittit  eum  ad  Pila- 
tum,  ob  quam  causam  facti  sunt  amici, 
cum  prius  essent  inimici. 

Secundo,  apprehendit  ]esum  Pilatus  et 
flagellavit  eum;  et  milites  fecerunt  coro- 
nam  de  spinis  et  posuerunt  eam  super 
caput  ejus,  et  vestierunt  eum  purpura 
et  veniebant  ad  eum  et  dicebant:  (Ave, 
Rex  Judaeorum),  et  dabant  ei  alapas. 

Tertio,  eduxit  eum  foras  in  conspec- 
tum  omnium:  (Exivit  ergo  Jesus  portans 
coronam  spineam  et  purpureum  vesti- 
mentum),  et  dixit  eis  Pilatus:  (Ecce  Ho- 
mo);  et  cum  vidissent  eum  Pontifices, 
clamabant  dicentes:  (Crucifige,  crucifige 
eum). 

DE  MYSTERIIS  FACTIS  A  DOMO 

PILATI  USQUE  AD  CRUCEM 

INCLUSIVE 

Joan.  XIX.  litt.  D. 

Primo,  Pilatus  sedens  ut  judex,  tradi- 
dit  illis  Jesum,  ut  eum  crucifigerent,  post- 
quam  illum  Judaei  negassent  [esse  suum] 
Regem  dicentes:  (Non  habemus  Regem 
nisi  Caesarem). 

Secundo,  portabat  crucem  humeris  su- 
is,  et  cum  non  posset  eam  portare,  co- 
actus  fuit  Simon  Cprenaeus,  ut  illam  por- 
taret  post  Jesum. 

Tertio,  crucifixerunt  eum  in  medio  duo- 
rum  latronum  ponentes  hunc  titulum:  (Je- 
sus  Nazarenus,  Rex  Judaeorum). 

DE  MYSTERIIS  EACTIS  IN  CRUCEh) 
Joan.  XIX.  litt.  E.  E.  G. 

Primo,  locutus  est  septem  verba  in 
cruce:  oravit  pro  iis,  qui  eum  crucifige- 
bant;6)  veniam  dedit  latroni;  commenda- 

5)  De  Mysteriis  in  cruce.  —  Magnum  hic 
notatur  discrimen  inter  vulgatam  versionem 
et  autographum.  In  illa  servatur  fere  ordo 
historiae;  in  autographo  contra,  historiae  serie 
praetermissa  ordo  rerum  contemplandarum 
accommodatus  videtur  ad  commendatam  to- 
ties  a  S.  P.  considerationem  personarum, 
verborum,  actionum  et,  in  tertia  hebdomada, 
eorum,  qua?  Dominus  patitur.  In  primo 
puncto  videmus  personam,  Jesum  ejusque 
verba,  et  ea,  qua?  patitur.  In  secundo  m- 
animata,  quae  veluti  personificata  suo  modo 
dolent  et  dolorem  suum  loquuntur.  In  tertio 
inimicos  Christi  eorumque  verba  et  actiones. 
Porro  in  aperto  Christi  latere  merito  haec 
desinit  eontemplatio  et  in  transfixo  Jesu 
corde  conquiescit.  In  corde  —  doloris  et 
amoris  pelago.  —  Hi  duo  affectus  in  corde 
Salvatoris  dominati  sunt  in  tota  vita  mortali 
et  in  his  Passionis  mysteriis  praecipue  elu- 
cent  —  et  incomparabiliter  majores  fuerunt 
in  Corde,  quam  in  omnibus  iis,  quae  exte- 
rius  in  Vita  et  in  Passione  tamquam  signis 
quibusdam  manifestavit. 

6)  Ita,  in  ipso  actu  crucifixionis,  ut  innuit 
S.  Lucas,  qui  solus  Evangelistarum  hoc  Do- 
mini  verbum  commemorat. 

vit  S.  Joannem  Matri  suae,  et  S.  Joanni 
Matrem;  dixit  alta  voce:  (Sitio), 7)  et  de- 
derunt  ei  fel  et  acetum;  dixit:  se  esse 
derelictum;  dixit:  (Consummatum  est); 
dixit:  (Pater,  in  manus  tuas  commendo 
spiritum  meum). 

Secundo,  sol  obscuratus  fuit,  petrae 
scissae,  sepulchra  aperta,  velum  Templi 
divisum  in  duas  partes,  a  summo  usque 
deorsum. 

Tertio,  blasphemant  illum  dicentes: 
(Vah,  qui  destruisTemplum  Dei,  descende 
de  cruce);  fuerunt  divisa  vestimenta  ejus; 
percussum  lancea  latus  ejus  manavit  aqua 
et  sanguine. 

DE  MYSTERIIS  FACTIS  A  CRUCE 

USQUE  AD  SEPULCHRUM  IN- 

CLUSIVE 

Ibidem. 

Primo,  fuit  depositus  de  cruce  per 
Joseph  et  Nicodemum  in  conspectu  Ma- 
tris  suae  dolorosae. 

7)  Videtur  ex  S.  Joanne  verbum  hoc:  Sitio 
prolatum  a  Domino  ultimo  loco  ante  istud: 
Consummatum  est.  —  Actus  ergo  ille  ob- 
edientiae,  cum  accepit  acetum,  ut  Scriptura 
impleretur,  ultimus  fuit,  post  quem  dixit: 
Consummatum  est.    Derelictum  se  dixisse 

Secundo,  fuit  delatum   corpus  ad  se- 
pulchrum  et  unctum  et  sepultum. 
Tertio,  positi  fuere  custodes. 

DE  RESURRECTIONE  CHRISTI 

DOMINI  NOSTRI,   DE  PRIMA  EJUS 

APPARITIONE 

Primo,  apparuit  Virgini  Mariae;  quod, 
licet  non  dicatur  in  Scriptura,  habetur 
pro  dicto,  cum  dicat,  eum  apparuisse 
tam  multis  aliis;  quia  Scriptura  supponit 
nos  habere  intellectum,  sicut  scriptum 
est:  (Adhuc  et  vos  sine  intellectu  estis?) 

DE  SECUNDA  APPARTTIONE 

Marc.  XVI.  litt  E. 

Primo,  eunt  valde  mane  Maria  Magda- 
lene,  Jacobi  et  Salome  ad  monumentum 
dicentes:  (Quis  revolvet  nobis  lapidem 
ab  ostio  monumenti?) 

Secundo,  vident  lapidem  revolutum  et 
Angelum,  qui  dicit:  (Jesum  quaeritis  Na- 
zarenum:  surrexit;  non  est  hic). 

Tertio,  apparuit  Mariae,  qu^e  remansit 
juxta  sepulchrum,  postquam  abiissent 
ceterce. 


videtur,  postquam  Matrem  ipsam,  quae  sola 
sibi  supererat  in  terris,  quodammodo  ab- 
dicavit. 

DE  TERTIA  APPARITIONE 
S.  Matth.  ult.  cap. 

Primo,  exeant  istae  Marice  e  monu- 
mento  cum  timore  et  gaudio  magno, 
volentes  annuntiare  discipulis  Resurrec- 
tionem  Domini. 

Secundo,  Christus  Dominus  noster  illis 
apparuit  in  via  dicens  illis:  (Avete);  et 
illae  accesserunt  et  prostraverunt  se  ad 
ejus  pedes,  et  adorarunt  eum. 

Tertio,  Jesus  dicit  illis:  (Nolite  timere. 
Ite,  nuntiate  fratribus  meis,  ut  eant  in 
Galilseam,  ibi  me  videbunt). 

DE  QUARTA  APPARITIONE 
S.  Luc.  cap.  ult.  litt.  B. 

Primo,  cum  audisset  ex  mulieribus 
Christum  resurrexisse,  ivit  cito  S.  Petrus 
ad  monumentum. 

Secundo,  intrans  in  monumentum  vidit 
sola  linteamina,  quibus  coopertum  fuit 
corpus  Christi  Domini  nostri,  et  nihil 
aliud. 

Tertio,  cogitanti  S.  Petro  de  his  rebus 
apparuit  Christus;  et  propterea  dicebant 
Apostoli:  (Surrexit  Dominus  vere,  et  ap- 
paruit  Simoni). 

DE  QUINTA  APPARITIONE 
ult.  cap.  S.  Lucce. 

Primo,  apparet  Discipulis,  qui  ibant  in 
Emmaus  loquentes  de  Christo. 

Secundo,  reprehendit  illos  ostendens 
per  Scripturas,  quod  Christus  debebat 
mori  et  resurgere:  (O  stulti  et  tardi 
corde  ad  credendum  in  omnibus,  quae 
locuti  sunt  Prophetse!  Nonne  haec  opor- 
tuit  pati  Christum  et  ita  intrare  in  glo- 
riam  suam?) 

Tertio,  ad  preces  illorum  remanet  ibi 
et  fuit  cum  illis,  donec  data  ipsis  com- 
munione  disparuit;  et  ipsi  revertentes 
dixerunt  Discipulis,  quomodo  cognovis- 
sent  eum  in  communione 

DE  SEXTA  APPARITIONE 
Joan.  cap.  XX.  litt.  E.  F. 

Primo,  Discipuli  erant  congregati  (Prop- 
ter  metum  Judaeorum),  excepto  S.  Thoma. 

Secundo,  apparuit  illis  Jesus,  cum  es- 
sent  januae  clausse:  et  stans  in  medio 
illorum  dicit:  (Pax  vobis). 

Tertio,  dat  illis  Spiritum  Sanctum  di- 
cens  illis:  (Accipite  Spiritum  Sanctum;  quo- 
rum  remiseritis  peccata,  remittuntur  eis). 

Exercitia  spiritualia.  10 

DE  SEPTIMA  APPARTTIONE 
Joan.  XX.  litt.  G. 

Primo,  sanctus  Thomas  incredulus, 
quia  aberat  ab  apparitione  prsecedente, 
clicit:  (Nisi  videro  .  .  .  non  credam). 

Secundo,  apparet  //fojesus  inde  post 
dies  octo,  cum  essent  januae  clausae,  et 
dicit  S.  Thomae:  (Infer  digitum  tuum  huc 
et  vide  .  .  .  et  noli  esse  incredulus  sed 
fidelis). 

Tertio,  S.  Thomas  credidit  dicens:  (Do- 
minus  meus  et  Deus  meus);  cui  ait  Chri- 
stus:  (Beati,  qui  non  viderunt  et  credi- 
derunt). 

DE  OCTAVA  APPARITIONE 
Joan.  cap.  ult.  litt.  A.  B. 

Primo,  Jesus  apparet  septem  ex  suis 
Discipulis  piscantibus,  qui  tota  nocte  ni- 
hil  prendiderant:  et  jacientes  rete  ad  ejus 
mandatum  (non  valebant  illud  trahere  prae 
multitudine  piscium). 

Secundo,  per  hoc  miraculum  S.  Joannes 
illum  cognovit,  et  dixit  S.  Petro:  (Domi- 
nus  est)  qui  projecit  se  in  mare,  et  venit 
ad  Christum. 

Tertio,  dedit  illis  ad  comedendum8) 
partem  piscis  assi  et  favum  mellis;  et 
commendavit  oves  [suas]  S.  Petro  exami- 
nato  primum  tribus  vicibus  de  caritate 
et  dicit  illi:  (Pasce  oves  meas). 

DE  NONA  APPARITIONE 
Matth.  cap.  ult.  litt.  D. 

Primo,  Discipuli  ex  mandato  Domini 
cunt  ad  montem  Thabor. 

Secundo,  Christus  illis  apparet  et  di- 
cit:  (Data  est  mihi  omnis  potestas  in 
coelo  et  in  terra). 

Tertio,  misit  eos  per  totum  mundum 
ad  praedicandum  dicens:  (Euntes  docete 
omnes  gentes  baptizantes  eos  in  nomine 
Patris  et  Filii  et  Spiritus  Sancti). 

DE  DECIMA  APPARITIONE 
In  Ep.  1.  ad  Corinth.  cap.  XV.  litt.  B. 

(Deinde  visus  est  plus  quam  quingentis 
fratribus  simul.) 


8)  Partem  piscis  assi  et  favum  mellis. 
—  Ita  in  autographo.  Quae  verba  cum  in 
Evangelio  ad  aliam  apparitionem  pertineant, 
dicendum  est  Sancto  Patri  memoriter  puncta 
haec  scribenti  illud  evenisse,  quod  non  raro 
etiam  SS.  Patribus  verba  Scripturae  ex  me- 
moria  referentibus  accidisse  nemo  ignorat. 

10* 

DE  UNDECIMA  APPARITIONE 

In  Ep.  1.  ad  Corinth.  cap.  XV.  litt.  B. 

(Deinde  visus  est  Jacobo). 

DE  DUODECIMA  APPARITIONE 

Apparuit  Josepho  ab  Arimathea,  ut  pie 
cogitatur  meditando,  et  legitur  in  vita 
Sanctorum. 

DE  DECIMATERTIA  APPARITIONE 
Ep.  1.  ad  Corinth.  cap.  XV.  litt  B. 

Apparuit  S.  Paulo  post  Ascensionem: 
(Novissime  tamquam  abortivo  visus  est 
mihi).  Apparuit  etiam  in  anima  Patribus 
sanctis  Limbi,  et  postquam  [eos  inde] 
eduxisset,  et  corpus  iterum  assumpsis- 
set,  multis  vicibus  apparuit  Discipulis  et 
conversabatur  cum  illis. 

DE  ASCENSIONE  CHRISTI  DOMINI 

NOSTRI 

Act.  1.  litt.  A.  B. 

Primo,  postquam  per  spatium  quadra- 
ginta  dierum  apparuisset  Apostolis,  fa- 
ciens  [praebens]  multa  argumenta  et  si- 
gna  et  loquens  de  Regno  Dei,  mandavit 

illis,  ut  in  Jerusalem  promissum  Spiritum 
Sanctum  exspectarent. 

Secundo,  eduxit  illos  ad  montem  Oli- 
veti  et  in  praesentia  eorum  elevatus  est, 
et  nubes  sustulit  eum  ab  oculis  eorum. 

Tertio,  aspicientibus  illis  in  coelum  di- 
cunt  illis  Angeli:  (Viri  Galilaei,  quid  statis 
aspicientes  in  coelum?  Hic  Jesus,  qui 
assumptus  est  a  vobis  in  ccelum,  sic 
veniet,  quemadmodum  vidistis  eum  eun- 
tem  in  ccelum).9) 

9)  Quam  opportune  terminatur  ultima  Con- 
templatio  de  gloriosis  Christi  mysteriis  illa 
admonitione  Angelorum:  Viri  Galilcei,  quid 
statis  .  .  .  .  ?  et  futuri  judicii  commemora- 
tione!  Scilicet  ut  nos,  illud  judicium  prospi- 
cientes,  contemplationis  suavitate  non  con- 
tenti,  ad  opera  Christo  digna  nos  accinga- 
mus. 


T"     •;••*?■ 


REGUL/E 

ad  sentiendum  et  cognoscendum  aliquo  mo- 
do  r)  varias  motiones,  quae  in  anima  exci- 
tantur:  bonas,  ut  suscipiantur,  malas,  ut 
rejiciantur.  Suntque  magis  proprice  [sive 
convenientes  istce  Regulce]  pro  primaheb- 
domada. 

Prima  Regula:  in  illis,  qui  eunt  [ruunt] 
a  peccato  mortali  in  peecatum  mortale, 


1 )  Ad  seritiendum  et  cognoscendum  aliquo 
modo.  —  Notatu  dignum  est  ex  autographo: 
1.  Regulas  istas  non  tantum  ad  discernendos 
animi  motus  inservire,  sed  etiam  ad  illos 
sentiendos  sive  observandos.  Quam  multi 
enim  sunt,  qui  motus  animae  suae  ne  sen- 
tiunt  quidem,  id  est,  non  attendunt,  non  ob- 
servant.  Ut  ergo  ad  illos  reddamur  attenti, 
Regulae  istae  mirifice  juvant.  2.  Dicitur:  ad 
sentiendum  et  cognoscendum  aliquo  modo. 
Aliquo  modo,  aliqua  ratione  per  sequentes 
Regulas  motus  animi  dignosci  possunt,  ne 

solet  communiter  inimicus  proponere  eis 
delicias  apparentes,0-)  efficiendo,  ut  ima- 


scilicet  solas  hasce  Regulas  sufficere  existi- 
memus,  cum  non  modo  alterae  deinde  sub- 
tiliores  ab  ipso  S.  P.  nostro  tradantur,  verum 
etiam  singulari  lumine  divino  et  gratia  opus 
sit,  quod  donum  Discretio  spirituum  voca- 
tur.  Nemo  vero  sibi  ad  propriam  directio- 
nem  Regulas  sufficere  existimet  solas  abs- 
que  directoris  ductu. 

Ceterum  in  hisce  Regulis  omnes  variatio- 
nes  ex  autographo  diligenter  velim  obser- 
vari,  quamvis  nullam  adnotationem  subjicia- 
mus.  Magis  enim  hic  quam  usquam  alias, 
textus  S.  P.  ex  autographo  clarior  redditur; 
id  quod  etiam  in  hoc  argumento  de  discer- 
nendis  spiritibus  momenti  est  majoris  for- 
tasse,  quam  usquam  alias. 

2)  Apparentes.  —  Nonnisi  apparentes  de- 
licias  proponere  potest,  ipse  miserrimus;  et 
inimicus  cum  sit  odio  flagrans  in  humanam 
naturam  non  vult  nec  potest  velle,  nisi  quo 
noceat  vel  animse  vel  corpori  vel  utrique; 
quod  si  quid  delectabile  objiciat,  bonum  il- 
lud  apparens  est,  vanum,  fucatum,  fallax,  et 
certo  certius  ad  malum  animae  inferendum 
bonum  illud  qualecumque  dirigitur.  Vide 
dicta  ad  annot.  7  ex  20,  n.  15.  Exponuntur 
in  his  duabus  primis  Regulis  media,  quibus 
utitur  tum  malus  angelus  tum  bonus,  con- 
traria  pro  fine,  quem  uterque  intendit  con- 
trarium,  et  pro  dispositione  cujusque  hominis 
pariter  contraria.  —  Adverte  tamen  poni  a 

ginentar  delectationes  et  voluptates  sen- 
suales,  quo  magis  illos  conservet  et  ad- 
augeat  [promoveat]  in  suis  vitiis  et  pec- 
catis:  in  quibus  personis  bonus  spiritus 
utitur  modo  contrario ,  pungendo  illos 
et  remordendo  illis  conscientias  per  syn- 
deresin  rationis. 

Secunda:  in  illis,  qui  intense  procedunt 
in  purgandis  suis  peccatis,  et  in  servitio 
Dei  Domini  nostri  de  bono  in  melius 
ascendendo,  obtinet  modus  contrarius 
ei,  qui  in  prima  Regula  [notatus  est]; 
tunc  enim  proprium  est  mali  spiritus, 
mordere,  tristitia  afficere  et  ponere  im- 
pedimenta,  inquietam  reddendo  [animam] 
per  falsas  rationes,  ne  pergat  ulterius. 
Et  proprium  boni  [spiritus  est]  dare  ani- 
mum  et  vires,  consolationes,  lacrimas, 
inspirationes  et  quietem  [animi],  facilia 
reddendo  [omnia]  et  removendo  omnia 
impedimenta,  ut  in  bene  operando  pro- 
cedat  ulterius. 

Tertia:  de  consolatione  spirituali.  Voco 
[dico,  nomino]  consolationem,  quando  in 


S.  P.  duo  extrema,  nempe  exemplum  pecca- 
toris  perditissimi  in  prima  regula,  ferventis 
poenitentis  vel  justi  in  secunda.  Ergo  ubi 
de  tepido  agitur,  magna  discretione  opus  est 
in  applicandis  hisce  regulis.  Vid.  dicta  su- 
pra  n.  1, 

anima  excitatur3)  motio  aliqua  interior, 
qua  inflammari  incipit  anima  in  amore 
sui  Creatoris  ac  Domini;  et  consequen- 
ter,  quando  [anima]  nullam  rem  creatam 
super  faciem  terrae  amare  potest  in  se 
ipsa  sed  [solummodo]  in  Creatore  om- 
nium  illarum.  Item  quando  fundit4)  lacri- 
mas  moventes  ad  amorem  Domini  sui, 
sive  sit  ob  dolorem  de  suis  peccatis,  sive 
de  Passione  Christi  Domini  nostri,  sive 
de  aliis  rebus  directe  ordinatis  in  ejus 
servitium  et  laudem.  Denique  voco  con- 
solationem  omne  augmentum  speif  fidei 
et  caritatis  et  omnem  laetitiam  internam, 
quae  vocat  et  attrahit  [hominem]  ad  res 
ccelestes  et  ad  propriam  salutem  animae 
suae,  reddendo  illam  quietam  et  paci- 
ficando  illam  in  suo  Creatore  ac  Do~ 
mino. 

Quarta:  de  desolatione  spirituali.  Voco 
desolationem  omne,  [quod  est]  contrarium 
tertice  Regulce  [dictis  in  tertia  Regula]: 

3)  Excitatur  —  inflammari  incipit.  —  In 
autographo  qusedam  videtur  exprimi  grada- 
tio,  quam  utcumque  conservare  studuimus. 
Excitatur,  hispanice:  se  causa  (causatur) 
motio  aliqua,  cum  qua  seu  per  quam,  hisp. 
viene  la  anima  a  infiammarse  (venit  anima 
ad  inflammandum  sej. 

4)  Fundit.  —  Hisp.  lanqa  i.  e.,  ejicit  — 
exprimitur  vis  lacrimarum  erumpentium, 

ut,  obtenebrationem  animae,  turbationem 
in  illa,  motionem  ad  res  infimas  ac  ter- 
renas,  inquietudinem  variarum  agitatio- 
num  et  tentationum,  moventem  ad  diffi- 
dentiam  sine  spe,  sine  amore;  cum  se 
reperiat  [anima]  totam  pigram,  tepidam, 
tristem  et  veluti  separatam  a  Creatore 
ac  Domino  suo;  quia  sicut  consolatio 
contraria  est  desolationi,  eodem  modo 
cogitationes,  quae  oriuntur  ex  consola- 
tione,  contrariae  sunt  cogitationibus,  quae 
oriuntur  ex  desolatione. 

Quinta:  tempore  desolationis  nunquam 
mutatio  facienda  est,  sed  standum  fir- 
miter  et  constanter  in  propositis  ac  de- 
terminatione,  in  qua  erat  [homo]  die  prce- 
cedente  ejusmodi  desolationem,5)  vel  in 
determinatione,  in  qua  erat  in  praecedenti 
consolatione;  quia  sicut  in  consolatione 
nos  magis  ducit  et  consilio  suo  dirigit 
bonus  spiritus,  ita  in  desolatione  malus, 
cujus  consiliis  non  possumus  invenire 
viam  [deduci]  ad  recte  quid  decernen- 
dum. 


5)  Die  prcecedente  ejusmodi  desolationem. 
—  Ita  ex  autographo  clarius  exprimitur,  nun- 
quam  in  desolatione  mutari  debere  concepta 
prius  proposita;  prius,  inquam,  id  est,  non 
modo  ea  quae  in  consolatione  sensibili,  sed 
quse  prius ,  ante  desolationem ,  in  animi 
quiete  statuta  fuerant. 

Sexta:  licet  in  desolatione  non  debea- 
mus  mutare  priora  proposita,  valde  [ta- 
men]  juvat  intense  mutare6)  se  [sive  mo- 
dum  agendi,  ut  pugnemus]  contra  ipsam 
desolationem :  v.  g.  insistendo  magis  ora- 
tioni,  meditationi,  maltum  [nos]  exami- 
nando,   et  extendendo  nos  magis  [am- 


6)  Valde  juvat  intense  mutare  se  etc.  — 
Ergo  consilia  quidem  prius  concepta  mu- 
tanda  non  sunt,  sed  mutanda  ratio  se  ipsum 
tractandi,  et  hsec  mutatio  intense  facienda 
est  contra  ipsam  desolationem,  et  talis  mu- 
tatio  valde  juvat  ad  desolationem  vincendam. 
Porro,  in  quo  consistere  ista  mutatio  debeat, 
distincte  docemur  a  S.  P.:  scilicet  ut  v.  g. 

1.  magis  insistamus  orationi  et  meditationi; 

2.  multum  nos,  conscientiam  nostram,  ac- 
tus  nostros  nostraque  omnia  examinemus; 

3.  amplius  aliquid  et  abundantius  suscipia- 
mus  in  exercendis  poenitentiae  operibus  modo 
aliquo  nobis  nostroque  statui,  nostrse  com- 
plexioni  accommodato  seu  convenienti.  In 
triplici  hoc  exercitio  orationis,  examinis  et 
pcenitentice  torpere  nos  facit  desolatio.  Ergo 
contraria  contrariis  curanda.  —  Utinam, 
quae  hic  B.  P.  valde  proficua  esse  dicit  in 
desolatione,  diligenter  a  nobis  in  usum  de- 
ducerentur,  dum  desolatione  premimur!  No- 
tanda  illa:  intense  .  .  .  magis  .  .  .  mul- 
tum  .  .  .  extendendo  nos  magis  .  .  .  quae,  in 
vulgata  versione  omissa,  ex  autographo  re- 
stituimus. 

plius  quid  agendo]  in  aliquo  convenienti 
modo  faciendi  poenitentiam. 

Septima:  ille,  qai  est  in  desolatione, 
consideret,  quomodo  Dominus  ipsum  re- 
liquit  probationis  gratia  in  suis  potentiis 
naturalibus,  ut  resistat  variis  agitationi- 
bas  et  tentationibus  inimici;  potest  enim 
[resistere]  cum  auxilio  divino,  quod  sem- 
per  ipsi  manet,  licet  aperte  illud  non  sen- 
tiat  [sibi  adesse],  quia  Dominus  subtraxit 
ipsi  multum  suum  favorem,  magnum 
amorem  [sensibilem]  et  gratiam  inten- 
sam,  manente  tamen  ipsi  gratia,  quae 
sufficiat1)  ad  salutem  aeternam. 

Octava :  ille,  qui  est  in  desolatione,  [in 
eo]  laboret,  ut  persistat  in  patientia,  quae 
est  contraria  vexationibus,  quae  sibi  in- 
gruunt:  et  cogitet  se  cito  esse  consolan- 


7)  Quce  sufficiat.  —  Ita  ex  autographo. 
Non  modo  quce  satis  esse  queat,  sed  quae 
vere  satis  sit,  vere  sufficiat  ad  tentationes 
vincendas.  Neque  vero  intelligitur  hic  gratia 
sufficiens  eo  sensu,  quo  a  theologis  dicitur 
per  oppositionem  ad  gratiam  efficacem.  — 
Satis  patet  ex  dictis  in  posteriore  parte  hu- 
jus  Regulae,  non  excludi  a  S.  Patre  sed  om- 
nino  etiam  subintelligi  gratiam,  licet  minus 
copiosam,  ubi  in  priori  parte  Regulae  homi- 
nem  relinqui  dicebat  in  suis  potentiis  na- 
turalibus;  naturalibus ,  id  est  ordinariis, 
gratia  supernaturali  minime  exclusa. 

dum;  adhibendo  diligentias*)  [sive  co- 
natus]  contra  ejusmodi  desolationem,prout 
dictum  est  in  sexta  Regula. 

Nona:  tres  causae  sunt  praecipuae,  ob 
quas  desolatos  nos  reperimus.  Prima  est, 
quia  sumus  tepidi  et  pigri  seu  negligentes 
in  exercitiis  nostris  spiritualibus;  atque 
ita  ob  culpas  nostras  elongatur  spiri- 
tualis  consolatio  a  nobis.  Secunda,  ut 
probet  nos  [Dominus],  quantum  valeamus 
et  quousque  procedamus  in  ejus  servitio 
et  laude  absque  tanto  stipendio  consola- 
tionum  et  magnarum  [specialium]  gra- 
tiarum.  Tertia,  ut  det  nobis  veram  no- 
titiam  et  cognitionem,  qua  intime  sen- 
tiamus,  non  esse  ex  nobis,  acquirere 
vel  retinere  magnam  devotionem,  amo- 
rem  intensum,  lacrimas  neque  ullam  aliam 
consolationem  spiritualem,  sed  totum  esse 
donum  et  gratiam  Dei  Domini  nostri,  et 
ne   in  aliena   domo    nidum  ponamus9) 

8)  Adhibendo    diligentias   (sive   conatus). 

—  T6  prceserthn,  quod  legitur  in  vulgata 
versione,  abest  in  autographo.  Et  vero 
sancti  illi  conatus,  de  quibus  in  Regula  sexta, 
omnino  adhibendi  in  desolatione,  si  spem 
fundatam  quserimus  adfuturce  brevi  conso- 
lationis. 

9)  Ne  in   aliena   domo   nidum  ponamus. 

—  Locutio  proverbialis  alludit  ad  nidifica- 
tionem  hirundinis;  antiqua  versio  ms.  legit 

efferendo  intellectum  nostrum  in  aliquam 
superbiam  vel  vanam  gloriam,  attribuendo 
nobis  ipsis  devotionem  vel  ceteras  partes 
spiritualis  consolationis. 

Decima:  ille,  qui  est  in  consolatione, 
cogitet,  quomodo  se  habebit  in  desola- 
tione,  quae  postea  [ei]  superveniet,  su- 
mendo  novas  vires  pro  illo  tempore. 

Tndecima:  ille,  qui  est  in  consoiatione, 
procuret  humiliare  sese  atque  deprimere, 
quantum  potest,  cogitando,  quam  parum 

in  hisp.  pro  casa,  quae  vera  est  lectio,  cosa, 
et  sic  expressit:  ut  in  nulla  rc  aliena  quie- 
scamus.  —  Sensus  est,  ne,  quod  alienum 
est,  nobis  ut  proprium  usurpemus  atque  ita 
securitatem  capiamus  ibi,  ubi  capienda  non 
est:  ut  qui  in  aliena  domo  sibi  habitationem 
figeret,  exturbandus  scilicet  inde,  cum  do- 
mino  domus  visum  fuerit.  —  Notatu  dignum 
est,  in  autographo  non  superbice  crimen  dici 
nec  simpliciter  superbiam,  sed  lenissime 
aliquam  superbiam;  quo  intelligamus  vel 
levem  aliquam  superbiam  vel  exiguam  ali- 
quam  complacentiam  Deo  vehementer  dis- 
plicere,  et  ob  ejusmodi  levem  etiam  com- 
placentiam  non  raro  nos  ccelesti  consolatione 
merito  privari.  Et  vero  illud  maxime  om- 
nium  in  consolatione  timendum  atque  caven- 
dum,  ne  evanescamus  neve  securitatem  ca- 
piamus,  vanam  semper  et  inanem;  nisi  in 
sola  Domini  misericordia  confidamus  eique 
soli  omnia  bona  nostra  accepta  referamus. 

valeat  tempore  desolationis  sine  illa  tali 
gratia  seu  consolatione.  E  contrario  co- 
gitet  ille,  qui  est  in  desolatione,  se  posse 
multum  cum  gratia,  quce  sufficit  ad  re- 
sistendum  omnibus  suis  inimicis,  su- 
mendo  vires  in  Creatore  ac  Domino  suo. 

Duodecima:  inimicus  [noster]  facit  se 
[exhibet  se,  gerit  se]  ut  femina,  in  quan- 
tum  est  [ipse]  debilis  per  vim  [i.  e.  si 
reprimatur]  etfortis  per  voluntatem  [ma- 
litiam,  et  rabiem]. l0)  Nam  sicut  proprium 
est  feminae,  dum  rixatur  cum  aliquo  viro, 
perdere  animum,  capiendo  fugam,  quando 
homo  ei  os  impavidum  ostendit;  et  e 
contrario  si  vir  incipit  fugere,  perdendo 


10)  Debilis  etc.  —  Notatu  valde  digna  sunt 
ista  duo  epitheta  contraria  inter  se,  et  tamen 
verissima  imago,  quae  dsemonis  naturam  egre- 
gie  depingit.  Debilis  per  vim,  hisp.  por 
fuerza,  ital.  per  forza,  s.  suo  malgrado, 
scilicet  quod,  licet  valeat  viribus,  reprimi 
tamen  possit  et  sic  per  vim  et  invitus  ac 
maxime  nolens  debilis  reddatur;  voluntate 
tamen  prava  ac  nocendi  cupiditate  fortis. 
Plane  ut  improba  femina.  Quod  in  vulgata 
versione  dicitur:  quoad  imbecillitatem  vi- 
rium,  nisi  subintelligatur,  quod  vires  ejus 
per  generosam  resistentiam  frangantur,  ve- 
rum  sensum  non  exprimit.  Quis  enim  bel- 
luam  illam  viribus  per  se  imbecillem  dicat? 
Vid.  not.  mox  sequentem,  n.  11. 

animum,  ira,  vindicta  et  ferocia  feminae 
est  valde  magna  et  prorsus  sine  mensura 
[extrema].  Eodem  modo  proprium  est 
inimici  [nostri],  viribus  destitui  et  animum 
perdere  (in  fugam  vertentibus  se  tenta- 
tionibus  ejus)y  quando  ille,  qui  se  exer- 
cet  in  rebus  spirituatibus,  os  impavidum 
opponit  tentationibus  inimici,  faciendo 
oppositum  e  diametro  [id  est  contrarium 
omnino  ei,  quod  ipse  per  suas  tentatio- 
nes  praetendit].11)  Et  e  contrario,  si  qui 
se  exercet  incipit  timere  et  perdere  ani- 
mum  in  patiendis  tentationibus,  non  est 
bestia  adeo  efferata  super  faciem  terrae, 
ut  [est]  inimicus  humanae  naturae  in  pro- 
secutione  perversce  suce  intentionis  cum 
adeo  magna  [maxima]  malitia. 

Decima  tertia:  sic  etiam  se  gerit,  ut 
vanus  [falsus]  amator,  in  quantum  vult 
esse  secretus  et  non  detegi.    Nam  sicut 


u)  Hoc  loco  in  versione  antiqua  ms.  in- 
seritur:  ideo  ait  Paulus:  Resistite  diabolo, 
et  fugiet  a  vobis.  Itemque  in  fine  hujus 
duodecimae  Regulae:  ideo  recte  dicit  Job  de 
dcemone:  Non  est  potestas  super  terram, 
qua?  comparetur  illi.  —  Quae  quidem  in  au- 
tographo  hispanico  non  habentur;  admissa 
tamen  fuere  a  S.  P.  in  illa  versione,  qua 
ipse  uti  consueverat.  Et  sane  hi  textus  doc- 
trinam  hac  Regula  contentam  egregie  con- 
firmant. 

[talis]  homo  vanus  [falsus],  qui  loquens 
ad  malum  finem  allicit  [sollicitat]  filiam 
aliquam  alicujus  boni  patris  vel  uxorem 
boni  mariti,  vult  ut  verba  sua  et  suasio- 
nes  sint  secretae:  et  contra  displicet  ei 
summopere,  quando  filia  patri,  vel  uxor 
marito  detegit  vana  [fallacia]  ejus  verba 
et  intentionem  pravam;  quia  facile  colli- 
git,  fore  ut  non  possit  rem  inceptam  ad 
finem  perducere.  Eodem  modo,  quando 
inimicus  naturae  humanae  ingerit  animae 
justce  suas  fraudes  et  suasiones,  vult  ac 
desiderat,  ut  recipiantur  et  teneantur  in 
secreto:  sed  quando  [illa]  eas  detegit 
bono  suo  confessario,  vel  alteri  personae 
spirituali ,  quae  cognoscat  ejus  fraudes 
ac  malitias,  valde  ei  displicet;  quia  [hinc] 
infert,  fore  ut  non  possit  malitiam  suam, 
quam  inchoarat,  perficere,  cum  detectse 
sint  fraudes  suae  manifestae. 

Decima  quarta:  sic  etiam  [gerit  se]  ut 
belli  dux12)  ad  vincendum  ac  depraedan- 
dum  id,  quod  desiderat.  Nam,  sicut  belli 
dux  et  caput  exercitus,  castra  ponendo 
et  explorando  vires  ac  dispositionem  ar- 


12)  Belli  aux,  et  infra,  caput  exercitus.  — 
Duobus  hisce  locis  habetur  in  autographo 
vox  caudillo,  quae  etiam  de  duce  latronum 
usurpari  solet,  ut  notavimus  in  contempl.  de 
duobus  Vexillis,  n.  50. 

cis  alicujus,  eam  impugnat  ex  parte  de- 
biliori;  eodem  modo,  inimicus  humanae 
naturse  circumiens  explorat  omni  ex 
parte  virtutes  omnes  nostras  theologicas, 
cardinales  et  morales;  et  qua  parte  nos 
reperit  debiliores  et  egentiores  pro  no- 
stra  ceterna  salute,  ea  parte  nos  impu- 
gnat  et  procurat  nos  expugnare. 

REGUUE 

ad  eumdem  effectum  cum  majori  discretione 
spirituum,  et  conducunt  [conveniunt]  ma- 
gis1)  pro  secunda  hebdomada. 

Prima:  proprium  est  Dei  et  Angelo- 
rum  ejus,  in  suis  motionibus  dare  veram 
laetitiam  et  gaudium  spirituale,  removendo 
omnem  tristitiam  et  turbationem,  quam 
inimicus  inducit;  cujus  proprium  est,  mi- 
litare  [pugnare]  contra  ejusmodi  laetiti- 
am2)   et  consolationem  spiritualem  ad- 

1)  Magis.  —  Magis  conveniunt  vel  conve- 
nire  solent;  non  ita  ut  omnino  semper  et 
exclusive  secundae  hebdomadae  conveniant. 
Pendet  enim  hoc  non  tam  ex  hebdomada 
Exercitiorum,  in  qua  quis  versatur,  quam  ex 
animae  dispositione  et  habitu.  Vide  dicta  ad 
Annot.  decimam  inter  20,  n.  17. 

2)  Contra  ejusmodi  lcetitiam.  —  Laetitia 
spiritualis  cum  sit  ad  animse  profectum  uti- 
lissima,  nil  mirum,  si  dsemon  hanc  laetitiam 

ducendo  rationes  apparentes,  sabtilitates 
et  assiduas  fallacias. 

Secunda:  solius  est  Dei  Domini  no- 
stri,  dare  consolationem  animae  sine  causa 
^raecedente;  quia  proprium  est  Creatoris 
animam]  intrare,  egredi,z)  facere  motio- 
nem  in  itla,  trahendo  illam  totam  in  amo- 
rem  suce  divince  Majestatis.  Dico:  sine 
causa,  [id  est,  sine]  ullo  praevio  sensu 
vel  cognitione  alicujus  objecti,  per  quod 
illa  talis  [ejusmodi]  consolatio  adveniat 
[animae]  per  ejus  [proprios]  actus  intel- 
lectus  et  voluntatis.4) 


impugnare  animamque  Deo  deditam  turbare, 
quibuscumque  possit  artibus,  conetur.  Inimi- 
cus  enim  cum  sit,  animam,  quam  ad  malum 
pertrahere  se  tam  facile  posse  non  sperat, 
saltem  impedire  a  profectu  vel  saltem  ve- 
xare  et  affligere  tentat;  proque  odio  isto 
suo  etiam  vexare  in  primis  contentus  est 
non  sine  spe  impediendi  hac  ratione  majus 
bonum  ac  tandem  etiam  pertrahendi  animam 
ad  malum.  —  Patet  agi  de  anima,  qualis 
describitur  in  secunda  ex  prioribus  Regulis 
ad  spiritus  dignoscendos. 

3)  Intrare,  egredi.  —  Ita  ex  autographo. 
Intellige,  uti  Creatorem  anima  sibi  dedita 
ut  propria  domo.  Quae  similitudo  adhibe- 
tur  etiam  infra  in  Reg.  7. 

4)  Per  ejus  (proprios)  actus  intellectus  et 
voluntatis.  —  Haec  ultima  verba  hujus  Re- 
gulse,  ex  autographo,  tollere  videntur  ambi- 


Regulae  pro  pleniore  discretione  spirituum.     309 

Tertia:  cum  [s.  prsecedente]  causa  pot- 
est  consolari  animam  aeque  Angelus  bo- 
nus  ac  malus  ad  fines  [tamen]  contra- 
rios:  bonus  Angelus  ad  profectum  ani- 
mce,  ut  crescat  et  ascendat  de  bono  ad 
melius;5)   et  malus  angelus  ad  contra- 

guitatem  illam  vel  potius  inexplicabilem  ob- 
scuritatem,  quam  versio  vulgata  prae  se  ferre 
quibusdam  visa  est,  ac  si  nec  sensibus  nec 
intellectui  nec  voluntati  quidquam  objectum 
esset;  hoc  enim  posito,  quid  erit,  de  quo 
anima  consolationem  concipiat?  —  Et  qui- 
dem  t6  voluntati  plane  deest  in  autographo 
neque  admitti  posse  hoc  loco  videtur.  — 
Omnino  igitur,  et  intellectui  et  maxime  vo- 
luntati  objectum  aliquod  adsit  necesse  est; 
sed  non  ita  aut  cognitum  aut  ratiocinatione 
comprehensum,  ut  talis  inde  consolatio  per 
ejus  (proprios)  actus  intellectus  et  volun- 
tatis  oriri  in  anima  potuerit.  —  Innuitur  id 
quidem  in  vulgata  versione  illis  verbis:  ejus- 
modi  consolationem  causare  ex  se:  multo 
tamen  clarius  ex  autographo  exprimitur.  In 
versione  vero  ms.  hoc  loco  habetur  sequens 
citatio:  B.  Thomas  i.  2.  q.  g.  art.  6.  et  q.  10. 
art  4.  quibus  locis  Doctor  Angelicus  agit 
de  motione  voluntatis,  movente  Deo. 

5)  Ut  crescat  et  ascendat  de  bono  ad  melius 
etc.  —  Supponit  S.  P.  hoc  loco  hominem,  qui 
consolationem  accipit,  esse  actu  in  bono  sta- 
tu,  cui  proin  bonus  Angelus  consolationem  in- 
gerit,  ut  ad  meliora  proficiat,  malus  contra,  ut 
ad  minus  bonum  vel  etiam  admalum  declinet. 

rium,  et  deinceps  ut  trahat  illam  ad  per- 
versam  suam  intentionem  et  malitiam. 

Quarta:  proprium  est  angeli  mali,  qui 
in  Angelum  lucis  se  transfigurat,  intrare 
cum  anima  devota  [i.  e.  incipere  sug- 
gerendo  cogitationes  animae  devotae  con- 
formes]  et  exire  secum  ipso  [i.  e.  finire, 
suggerendo  suas];  scilicet  [solet]  inducere 
cogitatus  bonos  et  sanctos  conformiter 
[ad  dispositionem]  talis  animse  justae;  ac 
dein  paulatim  procurat  pervenire  adfinem 
suum  trahendo  [inducendo]  animam  in 
suas  fraudes  occultas  ac  perversas  in- 
tentiones. 6) 


6)  Haec  quarta  Regula  summi  est  momenti 
uti  et,  quse  proxime  sequitur,  quinta,  ne  de- 
cipiamur  specie  boni  et  a  vero  bono  divel- 
lamur.  Nulla  enim  est  virtus,  ad  quam  ferri 
majori  studio  animam  aliquam  contingat,  quin 
daemon  id  animadvertens  continuo  tentet  spe- 
cie  ipsius  illius  virtutis,  sive  per  excessum 
sive  alio  artificio,  animam  vexare,  impedire, 
perdere.  Cogita  v.  g.  quam  multos  selus 
indiscretus,  quam  multos  devotio  inordinata 
perdidit  vel  certe  impedivit  et  perdit  vel 
impedit  quotidie,  fallente  scilicet  daemone; 
cujus  tamen  fallacias  anima  vere  humilis  et 
praesertim  obediens  facile  vitabit.  Parum 
enim  proficit  inimicus  extrinsecus  agens,  nisi 
domesticus  amor  proprius  in  eamdem  rui- 
nam  conspiret. 

Quinta:  debemus  valde  attendere  ad 
discursum  [s.  seriem]  cogitationum;  et  si 
principium,  medium  et  finis,  [si,  inquam, 
tria  haec]  sint  omnia  bona,  tencientia  ad 
omne  bonum  [s.  ad  id,  quod  omnino  bo- 
num  sit],7)  signum  est  boni  Angeli;  sed 
si  in  discursu  [in  serie]  cogitationum, 
quas  suggerit,  desinat  in  rem  aliquam 
malam  vel  distractivam  vel  minus  bonam 
quam  ea,  quae  anima  prius  sibi  proposue- 
rat  facienda,  vel  ipsam  debilitet,  vel  in- 
quietam  reddat,  vel  conturbet  animam 
auferendo  i!li  suam  pacem,  tranquillita- 
tem  et  quietem,  quam  prius  habebat,  cla- 
rum  signum  est  procedere  [cogitationes 
illas]  a  malo  spiritu,  inimico  nostri  pro- 
fectus  ac  satutis  ceternce^) 


7)  Sint  omnia  bona,  tendentia  ad  id,  quod 
omnino  bonum  sit.  —  Omnia,  quse  in  prin- 
cipio,  medio  et  fine  diligenter  discussis  de- 
prehendantur,  et  bona  sint  necesse  est  et 
nonnisi  ad  bonum  inclinent.  Duo  haec  di- 
stincta  sunt  et  per  oppositum  ex  consequen- 
tibus  clarius  intelliguntur.  Nota  praesertim 
signum  mali  spiritus  esse,  si  cogitationes 
illae  animam  inquietam  reddunt  vel  contur- 
bant.  Quantumvis  ergo  boni  speciem  ha- 
beant,  inquietudo  illa  et  conturbatio  illas  tibi 
saltem  suspectas  reddat. 

8)  Ac  salutis  ceternce.  —  Ex  autographo, 
periculum    indicatur   non    modo    amittendae 

Sexta:  quando  inimicus  humanae  na- 
turae  fuerit  deprehensus  et  cognitus  ex 
cauda  sua  serpentina  et  fine  malo,  ad 
quem  inducit,  utile  est  ei,  qui  fuit  ab  eo 
tentatus,  considerare  postea  discursum 
[sive  seriem]  bonarum  cogitationum,  quas 
sibi  suggessit,  et  principium  illarum,  et 
quomodo  paulatim  procuraverit,  ut  ipsum 
descendere  [excidere]  faceret  a  suavitate 
illa  et  laetitia  spirituali,  in  qua  erat,  donec 
illum  deduceret  ad  depravatam  suam  in- 
tentionem;  ut  istiusmodi  experientia  cog- 
nita  et  notata  caveat  sibi  in  posterum 
ab  ejus  consuetis  fraudibus. 

Septima:  in  iis,  qui  procedunt  de  bono 
in  melius,  bonus  Angelus  tangit  talem 
animam  dulciter,  leviter  et  suaviter,  ut 
gutta  aquae,  quae  intrat  in  spongiam;  et 
malus  [angelus]  tangit  [eam]  acute  et 
cum  sonitu  et  inquietudine,  ut  quum  aquae 
gutta  decidit  super  petram;  eos  autem, 
qui  procedunt  de  malo  in  pejus,  tangunt 
supradicti  spiritus  modo  contrario.  Cu- 
jus  rei  causa  est,  quod  dispositio  animse 
sit  dictis  Angelis  contraria,  vel  similis: 
quando  enim  est  contraria,  intrant  [spiri- 


majoris  perfectionis,  verum  etiam  salutis 
ceternce ,  ubi  ab  illusionibus  daemonis  homo 
non  caveat. 

tus]9)  cum  strepitu  et  sensationibus,  ita 
ut  percipi  facile  possit  [eorum  accessus]; 
quando  autem  est  similis,  intrat  [spiri- 
tus]  cum  silentio,  tamquam  in  propriam 
domum  et  aperta  porta. 

Octava:  quando  consolatio  est  sine 
causa,  licet  ei  non  insit  fraus,  cum  a 
solo  Deo  Domino  nostro  [tunc]  proeedat, 
ut  dictum  est  [Reg.  2];  tamen  persona 
spiritualis,  cui  dat  Deus  talem  consola- 
tionem,  debet  multa  cum  vigilantia  et 
attentione  considerare  ac  discernere  pro- 
prium  tempus  actualis  ejusmodi  conso- 
lationis  a  sequenti  [tempore],  in  quo  anima 
remanet  fervens  et  favorem  [divinum]  ac 
reliquias  consolationis  praeteritse  etiam- 
num  sentit;  quia  saepe  in  hoc  secundo 
tempore  per  suum  proprium  discursum 
ex  habitibus  [suis]  et  ex  consequentiis 
"habitorum]  conceptuum  et  judiciorum 
Vel  ex  judiciis  propriis],  sive  per  bonum 
spiritum  sive  per  malum,  format  varia 
proposita  et   consilia,  quae  non  dantur 

9)  Intrant  (spiritus).  —  Quod  hoc  loco 
habet  vulgata  versio:  ei  se  conjungit,  plus 
dicere  videtur,  quam  quod  significandum  est. 
Cum  enim  agatur  solum  de  spiritus  cujusvis 
motioney  si  spiritus  dicatur  animae  se  con- 
jungere ,  indicari  videretur  non  motio  tan- 
tum,  sed  etiam  animae  consensus;  de  quo 
quidem  hic  sermo  non  est. 

immediate  a  Deo  Domino  nostro;  ac  pro- 
inde  valde  bene  discatiantur  necesse  est, 
antequam  iis  integer  assensus  tribuatur, 
et  deducantur  ad  effectum. 

In  Ministerio  distribuendi1)  eleemosynas  de- 
bent  servari  sequentes  Regulce. 

Prima:  si  facio  distributionem  parenti- 
bus  vel  amicis  vel  personis,  quas  amo, 
quatuor  [ista]  consideranda  mihi  erunt, 
de  quibus  dictum  est  ex  parte  in  materia 
Electionis.  Primum  est,  ut  amor  ille, 
qui  me  movet  meque  facit  dare  eleemo- 
synam,  descendat  desursum  ex  amore 
Dei  Domini  nostri;  ita  ut  sentiam  primum 
in  me,  amorem,  quem  plus  minusve  ha- 
beo  erga  tales  personas,  esse  propter 
Deum,  et  ut  in  causa,  ob  quam  eas  ma- 
gis  amOj  reluceat  Deus. 

Secunda:  volo  proponere  mihi  homi- 
nem  aliquem,  quem  nunquam  viderim 
neque   cognoverim;    et    cum    [s.  posito 


*)  In  Ministerio  distribuendi.  —  Notatu 
valde  dignus  est  hic  loquendi  modusS.P.  N., 
quo  eleemosynarum  distributio  Ministerium 
appellatur;  ut  proin,  qui  eas  distribuunt,  mi- 
nistros  se  esse  intelligant:  quod  cum  gene- 
ratim  verissimum  est,  tum  maxime,  ubi  de 
reditibus  Ecclesiasticorum  beneficiorum  dis- 
tribuendis  agitur. 

quod]  ego  desiderem  omnem  ejus  per- 
fectionem  in  ministerio  et  statu,  quem 
habet,  eo  modo,  quo  vellem  eum  tenere 
medium  in  suo  modo  distribuendi  [elee- 
mosvnas]  ad  majorem  gloriam  Dei  Do- 
minf  nostri  et  majorem  perfectionem  ani- 
mae  suae :  eo  ipso  modo  ego  faciens,  nec 
plas  nec  minus ,  servabo  regulam  et 
mensuram,  quam  alteri  vellem  et  [quam] 
judico  esse  talem,  [qualis  convenit  ma- 
jori  Dei  gloriae  et  animae  perfectioni]. 

Tertia:  volo  considerare,  ac  si  essem 
in  articulo  mortis,  formam  et  mensuram, 
quam  tunc  vellem  tenuisse  in  officio  meae 
administrationis;  et  juxta  illam  [formam 
et  mensuram]  me  dirigendo,  eam  servare 
in  actibus  mese  distributionis. 

Quarta:  considerando,  qualem  me  in- 
venturus  sim  [quo  animo  sim  futurus]  in 
die  Judicii,  cogitare  bene,  quomodo  tunc 
optaturus  sim  me  usum  esse  hoc  officio 
et  munere  ministerii  hujus;  et  regulam, 
quam  tunc  optarem  tenuisse,  eamdem 
nunc  tenere. 

Quinta:  quando  quis  sentit  se  inclina- 
tum  et  affectum  erga  aliquas  personas, 
quibus  vult  distribuere,  se  detineat  [s.  ex- 
spectet]  ac  ruminet  bene  quatuor  Regulas 
supradictas,  examinando  et  probando 
suam  affectionem  ope  illarum  [Regula- 

rutn],2)  neque  det  eleemosynam,  donec 
conformiter  ad  illas  [Regulas]  suam  in- 
ordinatam  affectionem  omnino  removerit 
et  abjecerit. 

Sexta:  quamvis  nulla  sit  culpa  in  as- 
sumendis  bonis  Dei  Domini  nostri  ad 
ea  distribuenda,  quando  quis  vocatus  est 
a  Deo  et  Domino  nostro  ad  tale  mini- 
sterium :  tamen  in  [determinanda]  quanti- 
tate,  quam  debet  sumere  et  applicare  sibi 
ipsi,  ex  iis,  quce  habet,  ut  det  aliis,  du- 
bium  [timor]  est  de  culpa  et  excessu; 
proinde  [qui  in  ejusmodi  est  ministerio] 
reformare  se  potest  in  vita  sua  et  statu 
per  Regulas  supradictas. 

Septima:  propter  rationes  jam  dictas 
et  alias  multas,  semper  [tanto]  melius 
est  et  securius  in  eo,  quod  ad  propriam 
personam  et  statum  domus  [v.  familiae] 
pertinet;  quanto  magis  se  [quis]  restrin- 
xerit  et  [sibi]  diminuerit,  et  quanto  pro- 
pius  accesserit  ad  summum  nostrum  Pon- 
tificem,  exemplar  et  regulam  nostram, 
qui  est  Christus  Dominus  noster:  juxta 
quam  doctrinam  tertium  Concilium  Car- 


2)  Ope  illarum  (Regularum)  —  hisp.  con 
ellas,  posset  etiam  referri  ad  personas,  ita 
ut  sensus  sit:  probando  affectionem  suam 
erga  illas  personas,  scil.  an  purus  sit  et 
bene  ordinatus  ille  affectus. 

thaginiense  (cui  interfuit  S.  Augustinus) 
decernit  et  mandat,  ut  supellex  Episcopi 
sit  vilis  et  pauper.  Idem  debet  conside- 
rari  in  omnibus  vivendi  modis  [s.  stati- 
bus]  habita  ratione  conditionis  et  status 
personarum  servataque  proportione : 
quemadmodum  in  matrimonio  habemus 
exemplum  Sancti  Joachim  et  Sanctae  An- 
nse,  qui  dividentes  facultates  suas  [s.  red- 
itus]  in  tres  partes,  primam  dabant  pau- 
peribus,  secundam  ministerio  et  servitio 
Templi,  tertiam  sumebant  ad  sustenta- 
tionem  suam  et  suce  familice. 

Ad  sentiendos  et  dignoscendos  scrupulos 
et  suasiones  inimici  nostri,  juvant  Notce 
sequentes. 

Prima:  appellant  vulgo  scrupulum  il- 
lud,  quod  procedit  ex  nostro  proprio  ju- 
dicio  et  libertate:  scilicet  quando  ego 
libere  judico  [mihi  formo  judicium]  esse 
peccatum,  quod  peccatum  non  est;  sicut 
accidit,  ut  aliquis,  postquam  calcavit  in- 
cidenter  crucem  ex  paleis  [formatam], 
judicet  suo  proprio  judicio  se  peccasse. 
Atque  hoc  est  proprie  judicium  erroneum, 
non  verus  scrupulus. 

Secunda:  postquam  calcavi  illam  cru- 
cem,  vel  postcjuam  cogitavi  vel  dixi  vel 
feci  aliquid  aliud,  venit  mihi  extrinsecus 

cogitatio,  me  peccasse,  et  ex  altera  parte 
mihi  videtur,  quod  non  peccaverim;  ta- 
men  sentio  in  hoc  turbationem,  scilicet 
in  quantum  dubito  [s.  timeo  de  peccato] 
et  in  quantum  non  dubito:  istud  est 
proprie  scrupulus  et  tentatio,  quam  ini- 
micus  ingerit. 

Tertia:  primus  ille  scrupulus  primae 
Notae  est  valde  abhorrendus,  quia  totus 
est  error;  sed  secundus  Notae  secundae 
per  aliquod  spatium  temporis  non  parum 
prodest  animae,  quce  se  dat  spiritualibus 
exercitiis:  imo  magnopere  purgat  et 
mundat  talem  animam,  separando  illam 
valde  ab  omni  specie  [apparentia]  pec- 
cati  juxta  illud  Gregorii :  Bonarum  men- 
tium  est,  ibi  culpam  cognoscere,  ubi 
culpa  nulla  est. 

Quarta:  inimicus  valde  observat  sitne 
anima  crassa  an  delicata:  et  si  est  de- 
licata,  procurat  illam  reddere  magis  de- 
licatam  ad  extremum  usque,  quo  facilius 
eam  turbet  ac  profliget1)  [confundat]: 
v.  g.  si  videt  animam   aliquam   non   ad- 


l)  Profliget  (confundat).  —  Verbum  hispa- 
nicum  desbaratar  bellicum  est  et  confusio- 
nem  illam  ac  perturbationem  exprimit,  quse 
solet  accidere,  cum  exercitus  ab  hoste  vic- 
tore  funditur. 

mittere  in  se  peccatum  [nec]  mortale  nec 
veniale,  nec  speciem  [apparentiam]  ullam 
peccati  deliberati:  tunc  inimicus,  cum 
non  possit  efficere,  ut  illa  cadat  in  ali- 
quid,  quod  speciem  habeat  peccati,  pro- 
curat  efficere,  ut  ipsa  judicet  [esse]  pec- 
catum,  ubi  peccatum  non  est,  ut  in  aliquo 
verbo  vel  cogitatione  minima.  Si  anima 
est  crassa,  inimicus  procurat  illam  red- 
dere  magis  crassam;  v.  g.  si  prius  nihili 
faciebat  peccata  venialia,  procurabit,  ut 
jam]  mortalia  parvi  pendat;  et  si  prius 
peccata"" 
3it],  ut 
nino  non  curet. 


curabat  aliquantum,  [procura- 
ea]  nunc  multo  minus  vel  om- 


Quinta:  anima,  quce  desiderat  profi- 
cere  in  vita  spirituali,  semper  debet  pro- 
cedere  modo  contrario  [ei],  quo  procedit 
inimicus:  scilicet  si  inimicus  tentat  cras- 
siorem  reddere  animam,  [ipsa]  procuret 
reddere  se  delicatiorem;  similiter  si  ini- 
micus  procurat  ipsam  attenuare  [delica- 
tiorem  reddere],  ut  in  extremum  deducat, 
anima  procuret  solide  se  firmare  in  me- 
dio/)  ut  omnino  quietam  se  reddat. 


2)  Solide  se  finnare  in  medio.  —  Ita  ex 
autographo:  ubi  notatu  dignum  est,  non  poni 
a  S.  Patre,  quod  in  vulgata  versione  legi- 
tur:  relaxet  contra.  Licet  enim  hoc  videa- 
tur  sequi  ex  generali  propositione  S.  P.  in 

Sexta:  quando  talis  anima  bona  vult 
dicere  vel  operari  aliquid  intra  Eccle- 
siam,  intra  intelligentiam  Majorum  no- 
strorum,  quod  sit  in  gloriam  Dei  Domini 
nostri,  et  venit  [ingruit]  ipsi  cogitatio 
aliqaa  vel  tentatio  extrinsecus ,  ut  ne 
dicat,  neve  operetur  illud,  adducendo  ei 
rationes  apparentes  vanae  gloriae  vel 
alterius  [mali]  etc;  tunc  debet  elevare 
mentem  ad  suum  Creatorem  et  Domi- 
num;  et  si  videat  [illud]  esse  ejus  debiti 
servitii,  vel  saltem  non  [esse]  contra 
[ejus  obsequium],  debet  facere  [proce- 
dere]  per  diametrum  [recta]  contra  illam 
tentationem  juxta  Bernardum  eidem  re- 
spondentem :  Nec  propter  te  incepi,  nec 
propter  te  finiam. 


initio  hujus  Regulse,  tamen  id  hoc  loco  in 
applicatione  ejusdem  Regulae  non  dicit;  sed 
potius  vult  animam,  quam  daemon  in  anxie- 
tates  conjicere  tentat,  in  medio  firmiter  ac 
solide  consistere.  —  Et  vero,  qui  relaxat 
conscientiam,  cum  eam  dcemon  quaerit  ni- 
mium  restringere,  si  ultra  medium  in  ea 
relaxanda  se  dissolvat,  gravissimum  incurrit 
periculum,  ne  in  illud  ipsum  malum  impin- 
gat,  quo  inimicus  eam  per  illas  ipsas  angu- 
stias  conatur  tandem  pertrahere:  id  quod 
etiam  tristis  plurimorum  scrupulosorum  com- 
probat  experientia. 

Ad  sentiendum  vere,  sicut  debernus,  in  Ec- 
clesia  Militantc ,  serventur  Regula?  se- 
quentes. 

Prima:  deposito  omni  judicio  [proprio], 
debemus  tenere  animum  paratum  et  promp- 
tum  ad  obediendum  in  omnibus  veras 
Sponsae  Christi  Domini  nostri,  quae  est 
nostra  sancta  Mater  Ecclesia  Hierar- 
chica.  i) 

Secunda:  laudare  [commendare]  con- 
fessionem,  [quae  fit]  Sacerdoti,  et  sus- 
ceptionem  sanctissimi  Sacramenti  semel 
in  anno,  et  multo  magis  quovis  mense, 
et  multo  melius  octavo  quoque  die  cum 
conditionibus  requisitis  ac  debitis. 

Tertia:  laudare  [commendare]  Missse 
m&Wonem  frequentem,  item  cantus,  psal- 
mos  et  longas  orationes  in  Templo  et 
extra  illud;  item  [laudare]  horas  ordinatas 
tempore  destinato  ad  omne  officium  di- 
vinum  et  ad  omnem  orationem,  et  omnes 
Horas  canonicas. 

Quarta:  laudare  multum  Religiones, 
virginitatem  et  continentiam,  et  non  adeo 


x)  Qua?  est  nostra  sancta  Mater  Ecclesia 
Hierarchica.  —  Antiqua  versio  ms.  qua,  ut 
saepe  memoravimus,  S.  P.  N.  usus  est,  ita 
habet:  Hcec  autem  est  sancta  Mater  Ecclesia 
Hierarchica,  qu&  Romana  est. 

Exercitia  spiritualia.  Jl 

[non  tantum  laudare]  matrimonium,  quan- 
tum  ullum  ex  istis  [praedictis  statibus]. 
Quinta:  laudare  vota  Religionis,  obe- 
dientiae,  paupertatis,  castitatis  et  aliarum 
perfectionum  supererogationis.  Et  ad- 
vertendum  est,  quod,  cum  votum  sit  circa 
res,  quae  propius  accedunt  [attingunt]  ad 
perfectionem  Evangelicam,  in  iis,  quae 
ab  illa  elongantur  [recedunt],  non  debet 
fieri  votum:  v.  g.  de  negotiatione  exer- 
cenda  vel  de  matrimonio  ineundo  etc. 

Sexta:  laudare  reliquias  Sanctorum, 
praestando  illis  [reliquiis]  venerationem 
et  faciendo  orationem  ad  illos  [Sanctos]; 
laudando  stationes,  peregrinationes,  in- 
dulgentias,  jubilaea,  cruciatas  et  candelas 
accensas  in  Ecclesiis. 

Septima:  laudare  statuta  [Ecclesiae] 
circa  jejunia  et  abstinentias,  ut  quadra- 
gesimae,  quatuor  temporum,  vigiliarum, 
feriae  sextae  et  sabbati;  item  poenitentias, 
non  solum  internas  sed  etiam  externas. 

Octava:  laudare  ornamenta  et  aedificia 
Ecclesiarum,  item  imagines  easque  vene- 
rari  secundum  id,  quod  repraesentant. 

Nona:  laudare  denique  omnia  prae- 
cepta  Ecclesiae,  animum  gerendo  promp- 
tum  ad  quaerendas  rationes  in  ejus  [v.  eo- 
rutn]  defensionem  et  nullo  modo  in  ejus 
[v.  eorum]  impugnationem. 

Decima:  debemus  esse  magis  prompti 
ad  probandum  et  laudandum  tam  statuta, 
commendationes,  quam  mores  nostrorum 
Majorum  [i.  e.  Superiorum,  quam  ad  re- 
prehendendum] :  quia,  etiamsi  aliquando 
ea  non  sint,  vel  non  essent  talia  [i.  e.  quae 
laude  digna  sint,  tamen]  loqui  contra 
illa,  sive  praedicando  in  publico  sive  ser- 
monem  habendo  coram  personis  vulga- 
ribus  [ex  vulgo],  generaret  potius  mur- 
murationes  et  scandalum  quam  utilita- 
tem;  atque  ita  indignaretur  populus  contra 
Majores  suos  sive  temporales  sive  spi- 
rituales.  Itaque  [v.  verumtamen]  sicut 
damnosum  est,  male  loqui  ad  plebem  de 
Majoribus  absentibus,  ita  potest  utile 
esse  loqui  de  malis  [eorum]  moribus  ad 
illas  ipsas  personas,  quse  possunt  iis  re- 
medium  adferre. 

Undecima:  laudare  doctrinam  Positi- 
vam  et  Scholasticam;  quia  sicut  magis 
proprium  est  Doctorum  positivorum,  ut 
Sancti  Hieronpmi,  S.  Augustini  et  S.  Gre- 
gorii  etc,  movere  affectus  ad  amandum 
in  omnibus  [omnino]  Deum  Dominum 
nostrum  eique  serviendum;  ita  est  magis 
proprium  Scholasticorum,  ut  S.  Thomae, 
S.  Bonaventurae,  et  Magistri  sententia- 
rum  etc.  res  ad  salutem  aeternam  neces- 
sarias  definire  vel  declarare  pro  nostris 
temporibus,  et  ad  magis  impugnandum 

11* 

et  declarandum  omnes  errores  et  omnes 
fallacias;  quia  Doctores  scholastici,  cum 
sint  recentiores,  non  solum  proficiunt 
[fructuose  utuntur]  vera  intelligentia  sa- 
crae  Scripturae  et  positivorum  ac  sancto- 
rum  Doctorum  [scriptis],  sed  etiam  ipsi, 
illuminati  cum  sint  et  illustrati  virtute 
divina,  juvantur  [auxilium  sumunt]  a  Con- 
ciliis,  canonibus  et  constitutionibus  sanctae 
nostrse  Matris  Ecclesise. 

Duodecima:  debemus  cavere  a  facien- 
dis  comparationibus  inter  nos,  qui  adhuc 
vivimus  et  Beatos  vita  functos;  quando- 
quidem  non  parum  in  hoc  erratur,  v.  g. 
cum  dicitur:  iste  plus  scit  quam  S.  Au- 
gustinus;  est  alter  vel  major  quam  S. 
Franciscus;  est  alter  S.  Paulus  virtute, 
sanctitate  etc. 

Decima  tertia:  ut  in  omnibus  veritatem 
assequamur  [ne  in  ulla  re  erremus],  de- 
bemus  semper  [fixum]  tenere,  ut  album, 
quod  ego  video,  credam  esse  nigrum,  si 
Ecclesia  Hierarchica  ita  illud  [esse]  de- 
finiat:  credendo  inter  Christum  Dominum 
nostrum  Sponsum  et  Ecclesiam  ejus  Spon- 
sam  eumdem  esse  spiritum,  qui  nos  gu- 
bernat  et  regit  ad  salutem  animarum  no- 
strarum;  quia  per  eumdem  spiritum  et 
Dominum  nostrum,  qui  dedit  decem  man- 
data,  regitur  et  gubernatur  sancta  nostra 
Mater  Ecclesia. 

Decima  quarta:   licet   verissimum  sit, 

neminem  posse  salvari,  quin  sit  praedesti- 

natus  et  quin  habeat  fidem  et  gratiam: 

tamen]   valde  attendendum  est  in  modo 

oquendi  et  disserendi  de  his  omnibus.2) 

Decima  quinta:  non  debemus  loqui  mul- 
tum  de  praedestinatione  per  modum  con- 
suetudinis;3)  sed,  si  aliquo  modo  et  in- 
terdum  sermo  de  illa  habebitur,  ita  ha- 
beatur,  ut  plebs  non  veniat  in  errorem 
aliquem,  ut  quandoque  solet,  dicendo:  si 
debeo  salvari  vel  damnari,  jam  determi- 
natum  est,  et  propter  mea  bona  vel  mala 
opera  jam  non  potest  aliud  evenire;  et 
inde  torpescentes  negligunt  opera,  quae 
conducunt  ad  salutem  et  profectum  spi- 
ritualem  animarum  suarum. 

Decima  sexta:  eadem  ratione  adverten- 
dum  est,  ne  multum  loquendo  de  fide  et 
cum  multa  intensioney  sine  ulla  distinc- 

2)  De  his  omnibus.  —  Nil  aliud  habetur 
in  autographo  hispanico.  In  antiqua  tamen 
versione  ms.  leguntur  addita  verba,  quse  se- 
quuntur:  ne  dum  plurimum  prcedestinationi 
et  gratice  tribuamus,  vires  et  conatus  liberi 
arbitrii  infringamus ;  vel  dum  nimium  ex- 
tollimus  liberi  arbitrii  vires,  gratice  Jesu 
Christi  derogemus. 

3)  Per  modum  consuetudinis.  —  Posset  for- 
tasse  verti:  ordinarie.  Ceterum  antiqua  ver- 
sio  7725.  ita  habet:  ex  usu  et  consuetudine. 

tione  et  declaratione,  occasio  detur  plebi 
torpescendi  et  pigritandi  in  operando,sive 
ante  fidem  caritate  formatam,  sive  post. 

Decima  septima:  item  non  debemus  lo- 
qui  tam  copiose  insistendo  tantopere  gra- 
tiae,  ut  generetur  venenum  [falsum  dic- 
tamen],  quo  tollatur  libertas.  Itaque  de 
fide  et  gratia  potest  sermo  haberi  quan- 
tum  fieri  potest,  cum  auxilio  divino,  ad 
majorem  laudem  divince  suce  Majestatis, 
sed  non  ita  neque  iis  modis  maxime  in  no- 
stris  temporibus  tam  periculosis,  ut  opera 
et  liberum  arbitrium  capiant  detrimentum 
aliquod  vel  pro  nihilo  habeantur. 

Decimaoctava:  licet  super  omnia  cesti- 
mandum  sit  servire  multum  Deo  Domino 
nostro  ex  puro  amore:  [tamen]  debemus 
multum  laudare  timorem  suae  divinae  Ma- 
jestatis;  quia  non  solum  timor  filialis  est 
res  pia  et  sanctissima,  sed  etiam  timor 
servilis,  ubi  [si]  quid  aliud  melius  et  uti- 
lius  homo  non  assequatur,  juvat  multum 
ad  emergendum  e  peccato  mortali;  et 
postquam  ex  hoc  emersit  [quis],  facile 
^ervenit  ad  timorem  filialem,  qui  totus 
s.  omnino]  acceptus  et  gratus  est  Deo 
Domino  nostro,  quia  est  simul  [insepara- 
biliter  conjunctus]  cum  amore  Divino. 

F I  N  I  S. 


NOTA. 

In  antiqua  versione  ms.  sic  legitur  hoc 
loco:  Laus  Deo.  Scripta  fuerunt  ista  Ex- 
ercitia  Anno  Domini  1541.  Die  nono  Julii, 
Romae.  Ex  quo  patet,  cum  versio  ista  ms. 
hispanico  autographo,  quale  nunc  habemus, 
omnino  respondeat,  jam  illo  anno,  probabi- 
liter  vero  etiam  multo  ante,  Exercitia  Sancti 
Patris  eadem  omnino  fuisse,  eademque  man- 
sisse  semper,  nullo  verbo  addito,  nullo 
mutato. 


APPENDIX  I. 

DIRECTORIUM 

IN  EXERCITIA  SPIRITUALIA. 


PR/EFATIO  AD  LECTOREM. 


irectorium  Exercitiorum  spiritua- 
lium  ante  aliquot  annos  typis  ex- 
cusum,  eo  consilio  ad  Provincias  missum 
fuit,  ut  antequam  suprema  manus  operi 
imponeretur,  usus  atque  experientia  do- 
cerent,  an  aliquid  addi,  aut  detrahi,  vel 


Nota  Editoris.  Hoc  Directorium  in  Exer- 
citia  spiritualia,  quamvis  primo  et  per  se  ad 
usum  Patrum  Societatis  Jesu  tantum  com- 
positum  sit,  nunc  de  expressa  A.  R.  P.  Prae- 
positi  Generalis  S.  J.  licentia  evulgatur. 

etiam  commodius  dici  posse  videretur; 
atque  in  hunc  finem  omnes  monuimus, 
ut  si  alicui  tale  quidpiam  occurreret,  per 
suos  Superiores  ad  R.  P.  N.  Generalem 
Romam  mitteret.  Cum  autem  quaedam 
a  nonnullis  observata,  ac  Romam  trans- 
missa  fuissent;  iis  omnibus  in  quinta 
Congregatione  generali,  a  Deputatis  Pa- 
tribus  ad  Directorium  recognoscendum, 
diligenter  atque  exacte  discussis,  iterum- 
que  a  R.  P.  N.  Patribusque  Assisten- 
tibus  accurate  perpensis;  ad  hunc  tan- 
dem  modum  Directorium  accommodari 
posse  visum  est:  speramusque  laborem 
hunc  non  solum  probatum  iri,  sed  etiam 
iis,  qui  spiritualia  Exercitia  tradituri  sunt, 
valde  utilem  fore.  Reliquum  est,  ut  hac 
occasione  Nostri  (ut  plenius  ad  Provin- 
ciales  communibus  litteris  scriptum  est) 
in  posterum  ad  Exercitia  spiritualia  fre- 
quentanda  studiosius  incumbant,  et  aliis 
etiam  majori  cum  utilitate  tradere  stu- 
deant.  Datum  Romae,  Kalendis  Octob. 
MDXCIX. 

Mandato  R.  P.  N.  Generalis. 

Jacobus  Dominicus, 

Secretarius. 


DIRECTORIUM 

IN  EXERCITIA  SPIRITUALIA. 


PROCEMIUM. 

De  dignitate  et  utilitate  Exercitiorum,  et  de 
necessitate  Directorii. 


j#  Tnter  alia  instrumenta  quae  Deus, 
X  pro  sua  bonitate  ac  clementia, 
Societati  nostrae,  tum  ad  propriam,  tum 
ad  proximorum  salutem  perfectionemque 
procurandam,  largiri  dignatus  est,  non 
postremum  locum  habent  spiritualia  Ex- 
ercitia. 

2.  Haec  enim  sunt  spiritualia  quaedam 
documenta,  quse,  ut  in  hujus  libri  Prae- 
fatione  dicitur,  non  tam  ex  libris,  quam 
ex  unctione  Spiritus  Sancti,  et  ex  interna 
experientia   et    usu,    noster  in   Christo 

B.  P.  Ignatius  composuit.  Haec  sunt  lu- 
mina,  quae  ei  Dominus  in  ipso  primo 
conversionis  fervore  inspiravit,  ac  deinde 
in  omni  progressu  ejus  virtutis  et  sanc- 
titatis  semper  confirmavit. 

3.  Quemadmodum  igitur  Dominus  Deus 
ideam  totam  Societatis  nostrae,  tum  ex- 
teriorem,  tum  etiam  quae  ad  interiorem 
virtutum  formam  pertineret,  ei  tamquam 
Capiti  et  Fundatori  communicavit,  ita 
etiam  cum  oratio  et  communicatio  cum 
Deo  sit  tanti  momenti,  ut  magna  ex  parte, 
religiosa  observantia  ac  spiritualis  pro- 
fectus  ex  ea  pendeat;  plurimum  referebat 
habere  hanc  methodum  et  directionem  ad 
orationem  faciendam  ab  eodem  Capite 
nostro,  quam  nos  quoque  omnes  seque- 
remur,  et  prae  oculis  semper  habere  co- 
naremur. 

4.  Atque  hsec  causa  est,  cur  ipse  B.  P.  N. 
Ignatius  in  omni  sermone,  ut  accepimus, 
et  vero  praxi  ipsa  tantopere  Nostris 
commendare  soleret  usum  horum  Exer- 
citiorum:  ac  in  Constitutionibus  quoque 
tam  crebro  eorum  mentionem  faciat,  et 
praesertim  parte  4,  cap.  8,  §  5,  ubi  di- 
citur  omnes  operam  dare  debere,  ut  in 
hoc  armorum  spiritualium  genere  trac- 
tando,  quod  tantopere  conferre  cernitur 
ad  Dei  obsequium,  dexteritatem  habeant. 
Exstat  etiam  ejus  epistola  ad  Sacerdotem 

quemdam,  Mionam  nomine,  qui  Parisiis 
fuerat  ejus  Confessarius,  in  quse  satis 
manifeste  ostendit  quid  ille  sentiret  de 
his  Exercitiis.  Monet  enim  eum,  atque 
etiam  instanter  rogat,  ut  ea  faciat  dili- 
genter:  et  si  fecerit,j>romittit  ei  magnam 
utilitatem  spiritualem,  tum  in  se  ipso, 
tum  ad  alios  quam  plurimos  juvandos; 
idque  verbis  valde  gravibus  et  signifi- 
cantibus. 

5.  Idem  vero  testimonium  dederunt 
alii  et  plurimi,  et  quidem  insignes  viri, 
et  doctrina,  et  virtute,  et  rerum  huma- 
narum  experientia,  ac  praecipue  etiam 
spiritualium  peritia:  qui  cum  haec  Exer- 
citia  re  ipsa  experti  essent,  ita  ea  pro- 
barunt,  ut  illorum  usu,  majorem  quam 
sperare  ausi  essent,  suarum  animarum 
fructum  se  consecutos  esse,  tum  verbo, 
tum  scripto  libenter  praedicarent. 

6.  Sed  prae  omnibus  est  auctoritas  Se- 
dis  Apostolicae,  quae,  diligenti  examine 
doctorum  virorum  praemisso,  haec  Exer- 
citia  approbavit  anno  MDXLVIII,  ut  pie- 
tate  et  sanctitate  plena  (haec  enim  sunt 
ejus  verba)  et  ad  cedificationem  spi- 
ritualemque  fidelium  profectum  valde 
utilia. 

7.  Postremo  est  etiam  ipsa  experientia 
ingentis  ac  prope  incredibilis  utilitatis, 
quse  ex  his  Exercitiis  faciendis  subsequi 

solet.  Primum  enim  plurimi  ex  Nostris, 
praesertim  primis  temporibus,  hoc  modo 
spiritum  vocationis  acceperunt,  ut  vere 
dici  possit,  Societatem  nostram  hoc  ma- 
xime  medio  et  initio  coaluisse,  et  postea 
incrementum  accepisse.  Deinde  plurimi 
etiam  alii  relicto  mundo  alios  Religiosos 
Ordines  ingressi  sunt;  multi  jam  ingressi, 
egregie  reformati  sunt;  nec  singuli  tan- 
tum,  sed  saepe  integra  Coenobia.  Com- 
plures  etiam  in  sseculo  ipso  cum  ita  vi- 
tiis  addicti  essent,  ut  nullo  modo  neque 
cohortationibus,  neque  concionibus  avelli 
possent,  hoc  uno  sese  converterunt,  et 
ad  meliorem  vitam  constanter  ducendam 
revocarunt.  Denique  negari  non  potest, 
quin  valde  magnus  fructus  in  omni  ho- 
minum  genere,  et  statu,  et  conditione 
effectus  sit;  et  ubi  eorum  usus  magis 
viget,  ibi  etiam  multo  major  morum  re- 
formatio  cernitur. 

8.  Nec  debet  aliquis  mirari,  quod  tanti 
effectus  consequantur,  et  quidem  non  ad- 
modum  longo  tempore,  addo  etiam,  non 
adeo  magno  labore.  Nam  cum  Dei  vo- 
luntas  sit  sanctificatio  nostra,  ut  ait  Apo- 
stolus  (1.  Thess.  4,  3.),  et  ideo  Bonitas 
illa  immensa  semper  parata  sit  sua  dona 
effundere  super  creaturam  suam;  sine 
dubio,  si  ipsamet  non  poneret  impedimen- 
tum,  sed  potius  se  ipsam  disponeret,  fa- 

cile  ac  brevi  magnas  a  Deo  gratias  con- 
sequeretur.  Hoc  igitur  faciunt  haec  Ex- 
ercitia,  et  sane  valde  efficaciter,  ut  ani- 
mam  disponant,  ad  haec  dona  accipienda. 
Primum  enim  removent  eam  ab  omni 
aliarum  rerum  ac  negotiorum  occupa- 
tione,  et  quasi  ad  solitudinem  quamdam 
ducunt,  ut  et  Deus  ad  ejus  cor  loquatur, 
et  ipsa  faciat  quod  dicitur  in  Psalm. 
(Ps.  45,  11.):  Vacatey  et  videte,  quoniam 
ego  sum  Deus.  Deinde  vero  posito  statim 
ante  oculos  ultimo  hominis  fine,  nempe 
aeterna  beatitudine,  ostendunt  primum, 
quantum  hactenus  aberraverit,  et  ita  pec- 
catorum  dolorem,  et  odium  ingenerant: 
deinde  virtutum  pulchritudinem  aperiunt, 
et  Christi  Domini  exemplo  ad  ejus  imi- 
tationem  accendunt.  Denique  etiam  mo- 
dum  tradunt  totius  vitae  ex  Dei  regula 
ac  voluntate  reformandae,  sive  status  ipse 
mutandus  sit,  sive  non  mutandus,  verum 
in  melius  corrigendus. 

9.  Cum  ergo  horum  Exercitiorum  tantae 
sint  utilitates,  tantusque  fructus,  facile 
apparet,  quam  eorum  usus  Nostris  omni- 
bus  commendatus  esse  debeat;  si  prae- 
sertim  illud  addamus,  quod  cum  humili- 
tate  cognoscere  possumus,  et  certe  etiam 
debemus,  hoc  totum  quodcumque  est, 
nempe  peculiarem  hanc  instructionem,  ac 
modum  meditandi,  et  peculiaria  haec  do- 

cutnenta  tam  utilia,  tamque  solida,  eSse 
praeclarum  quoddam  donum  ac  munus  a 
Deo  datum  Societati  nostrae.  Quare  cum 
id  Deus  nobis  donarit,  et  ideo  donarit  ut 
uteremur,  non  est  dubium,  quin  hoc  ip- 
sum  excitare  omnes  debeat,  ut  avidius 
utamur,  nec  talem  thesaurum  abscondi- 
tum,  et  quasi  defossum  inutiliter  tenea- 
mus. 

10.  Verum  quam  utilis  est  hic  Exerci- 
tiorum  usus,  quem  dicimus,  tam  etiam 
est  necessarium  aliquam  methodum  ha- 
bere  in  iis  tradendis:  tum  quia  non  omnes 
eamdem  peritiam  aut  dexteritatem  habere 
possunt,  tum  quia  non  omnia  hoc  Exer- 
citiorum  spiritualium  libro  comprehendi 
potuerunt  (et  ideo  sunt  in  eo  aliqua  paulo 
obscuriora,  quod  ad  praxim  attinet),  tum 
denique  etiam,  ut  servetur  a  Nostris  om- 
nibus  uniformitas,  et  non  suo  quisque  in- 
genio  et  placito  Exercitia  interpretetur, 
ex  qua  re  novi  ac  varii  subinde  modi 
introducerentur. 

11.  Has  igitur  ob  causas  Congregatio 
prima  Generalis  inter  alia,  quae  neces- 
saria  judicavit  ad  proximos  juvandos,  et 
nostros  Operarios  dirigendos,  hoc  etiam 
constituit  Tit.  6,  Decr.  28,  ut  conficeretur 
Directorium  tradendorum  Exercitiorum, 
ejusque  rei  curam  Generali  Praeposito 
commendavit. 


336  Directorium  in  Exercitia  spiritualia. 

12.  In  quo  cum  aliqui  Patres  diligenter 
laborassent,  vel  pro  sua  devotione,  vel 
Superiorum  iussu,  visum  est  P.  N.  Claudio 
Aquavivae,  tum  hunc  eorum  laborem,  tum 
etiam  quae  notmulli  alii  adumbraverant, 
quibusdam  antiquioribus  Patribus  in  So- 
cietate  mittere,  ut  ea  viderent,  et  iudi- 
cium  de  iis  ferrent,  et  praeterea  si  quid 
occurreret,  quod  addi  posset,  id  scriptis 
mandarent.  Ex  quorum  omnium  senten- 
tiis  ac  iudiciis,  ea  quie  ad  nostrum  pro- 
positum  accommodatiora  visa  sunt,  in 
hoc  Directorium  selecta,  et  suis  locis  di- 
gesta  sunt,  ad  Dei  Domini  gloriam,  et 
Societatis  nostrie,  proximorumque  spiri- 
tualem  profectum. 


Caput  1. 

Quomodo  inducendi  sint  homines  ad 

Exer 

Dicitur  in  nosrris  Constitutionibus 
(P.  4,  c.  S.  lit.  E.),  cum  Exerci- 
tiorum  ratio  redditur,  non  solum  id  agi 
debere,  ut  aliis  satisfiat;  sed  etiam  ut  in 
aliis  desiderium  excitetur,  ut  eisdem  iu- 
vari  velint.  Ex  quo  apparet,  oportere 
hoc  esse  Nostris  propositum,  ut  quotquot 
possunt  ad  agenda  Exercitia  suaviter  in- 

ducant:  quoniam  cum  caritas  et  zelus 
animarum  nos  movere  debeat  ad  deside- 
randam  et  procurandam  earum  salutem 
et  perfectionem,  eadem  etiam  impellere 
debet  ad  eam  rem,  quae  adeo  apta  et 
adeo  efficax  est  ad  illud  utrumque  in  eis 
operandum. 

2.  Est  tamen  opus  prudentia,  ut  id 
discrete  et  modeste  fiat,  nempe  tempore 
et  loco  convenienti,  sine  molestia,  aut 
offensione:  et  nominatim  cavendo,  ne 
suspicio  praebeatur,  quod  ad  Religiosum 
statum  trahere  velimus.  Hunc  autem  mo- 
dum  prudentem  et  cautum  invitandi  ad 
Exercitia,  suggeret  sua  cuique  prudentia, 
et  Spiritus  Sancti  unctio,  quae  ut  in  aliis, 
ita  in  hoc  diriget  et  juvabit  suos  ope- 
rarios. 

3.  B.  P.  N.  Ignatius  ita  sentiebat  et 
monebat,  optimum  modum  esse  in  Con- 
fessione,  non  importune,  atque  ex  ab- 
rupto,  sed  aliqua  commoda  occasione, 
vel  e  re  nata,  vel  dextre  accersita:  aut 
etiam  extra  Confessionem,  cum  cernitur 
aliquis  non  adeo  contentus  statu  suo,  sive 
propter  aliquem  scrupulum  intrinsecum, 
sive  propter  molestiam  extrinsecam,  ut 
si  non  bene  ei  succedant  negotia,  vel 
si  non  bene  a  suis  tractetur,  vel  ob  aliam 
similem  causam.  Interdum  etiam  optima 
est  commoditas  ex  ipsis  vitiis  aut  lapsi- 


338  Directorium  in  Exercitia  spiritualia. 


bus  alicujus,  cum  praesertim  aliquo  Dei 
lumine  afflatus  ea  cognoscit,  et  dolet,  et 
cupit  emendationem.  Tunc  enim  saepe 
opportunum  est,  proponere  ei  hoc  quasi 
remedium  ejus  infirmitatis. 

4.  Quaecumque  vero  occasio  accipia- 
tur,  indicandi  sunt  magni  fructus,  qui  ex 
his  Exercitiis  consequi  solent,  pax  et 
quies  animae,  lumen  interius,  et  cognitio 
ad  bonam  gubernationem  totius  vitae,  quo- 
cumque  in  statu. 

5.  Juvat  etiam,  proponere  aliqua  ex- 
empla  aliquorum,  qui  ea  fecerint  cum 
fructu,  ita  ut  postea  valde  contenti  fue- 
rint;  ipsaque  morum  mutatione  testati 
sint,  quantum  in  eis  profecerint:  et  ad 
hoc  etiam  confert  indicare  consolationes 
spirituales  et  gustus  quos  habuerunt,  ni- 
mirum  ne  labore  deterreantur.  Verum  in 
his  exemplis  commemorandis  abstinen- 
dum  esset  ab  iis,  qui  Religionem  ingressi 
sunt  (vel  certe  hoc  postremum  tacendum), 
et  ii  potius  narrandi,  qui  in  melius  mutati 
in  saeculo  manserunt,  quoniam  facile  fieri 
potest,  ut  quem  hortari  volumus,  idem 
sibi  timeat,  et  ideo  refugiat  Exercitia. 

6.  Imo  vero  haec  ipsa  opinio  eripienda 
esset  hominibus,  ut  putent  solis  Religio- 
sis,  aut  iis  qui  Religiosi  fieri  volunt,  con- 
venire  Exercitia.  Nam  cum  omnes  egeant 

gratia  Dei,  non  solum  Religiosi,  sed  etiam 
saeculares,  propter  pericula  in  quibus  as- 
sidue  vivunt,  ideo  ipsi  quoque  debent  ea 
adjumenta  quaerere,  ex  quibus  ad  hanc 
gratiam  hauriendam  quam  maxime  dispo- 
nantur. 

7.  Notandum  est  tamen,  si  loquamur 
de  integris  et  plenis  Exercitiis,  eam  fuisse 
B.  P.  Ignatii  sententiam,  ut  non  omnibus 
passim  darentur,  sed  selectis  tantum,  et 
qui  habiles  ad  majora  viderentur.  Quod 
ita  esse  aperte  videmus  ex  quadam  in- 
structione,  quae  conscripta  dicitur  ipso 
dictante,  quse  sic  habet:  Non  mihi  vide- 
tur  expedire  quemquam  hortari  ad  fa- 
cienda  Exercitia,  nisi  has  conditiones, 
vel  saltem  prcecipuas  habeat.  Primo,  ut 
ejusmodi  sit,  qui  sperari  possit  valde 
utilis  futurus  domui  Dei,  si  ad  ejus  ob- 
sequium  vocatus  fuerit.  Secundo,  sinon- 
dum  habeat  ejusmodi  talenta  jam  ac- 
quisita  artium  ac  scientiarum,  quce  hoc 
prce  se  ferunt,  saltem  ut  ejus  cetatis  at- 
que  ingenii  sit,  ut  ad  ea  aliquando  per- 
venire  posse  videatur.  Tertio,  ut  libe- 
rum  sit  de  ipso  statuere,  etiam  quoad 
statum  perfectionis  amplectendum,  si 
Deo  placeret  eum  vocare.  Quarto,  ut  ad 
spiritualia  affectus  videatur,  habitum- 
que  corporis  honestum  ac  decentem  ha- 
beat.     Quinto,   ut  non  ita  alicui  rei  sit 

addictus,  ut  ab  ea  difficulter  videatur 
posse  dimoveri,  et  ad  eam  cequalitatem 
perduci,  quce  requiritur  ad  hoc  negotium 
animce  cum  Deo  recte  tractandum;  ac 
quanto  magis  quisque  dubius  est  de 
vitce  suce  rationibuSj  et  cupidus  sciendi, 
quid  facere  debeat  de  sua  persona.  De- 
nique  quanto  aptior  ad  Ecclesiam  ju- 
vandamj  tanto  etiam  magiSj  simpliciter 
loquendo,  idoneus  erit  ad  Exercitia  fa- 
cienda.  Qui  vero  has  conditiones  non 
haberent  vel  qui  matrimonio  juncti  fue- 
rintj  aut  alioquin  iiihabiles,  non  debent 
iis  tradi  Exercitia  omniaj  maxime  si 
alii  aptiores  ea  peterent,  vel  Nostri  aliis 
occupationibus  distinerentur.  Possent 
tamen  dari  eis  aliquce  meditationes  pri- 
mce  Hebdomadce,  idque  si  fieri  possit, 
in  ipsis  eorum  domibus,  hortando  eosy 
ut  in  aliqua  remotiori  domus  parte  se 
colligantj  unde  non  nisi  ad  Missam  et 
Vesperas  egrediantur ,  aut  quando  ad 
meditationes  accipiendas  veniunt.  His- 
que  addi  poterunt,  si  ita  videatur,  ali- 
qua  Exercitia,  ut  triplex  modus  orandif 
et  similia.  Haec  B.  P.  Ignatius;  quse 
eadem,  licet  paulo  brevitis,  habentur  et- 
iam  in  Const.,  part.  7,  cap.  4,  lit.  F. 

Caput  2. 

Quomodo  dispositus  esse  debeat,  qui  ad 
Exereitia  faeienda  aeeedit. 

I  (  )ui  ad  Exercitia  agenda  aggre- 
X^  ditur,  primo  eniti  debet,  ut  in- 
telligat  quanta  sit  res,  quam  aggreditur; 
nempe  quae  non  solum  ad  animam  per- 
tineat,  sed  ita  pertineat,  ut  si  modo  ea 
diligenter  praestet  quae  debet,  jacturus 
sit  fundamenta  spiritualis  sui  profectus, 
quae  deinde  tota  ejus  vita  usui  futura 
sint.  Ex  quo  intelligat,  quantam  alacri- 
tatem,  et  diligentiam,  et  fortitudinem  et- 
iam,  ad  tantum  opus,  tantumque  nego- 
tium  afferre  debeat.  Itaque  statuat  ipse 
secum  viriliter  agere,  et  omnia  impedi- 
menta  Divinse  gratise  rejicere,  et  omnes 
animi  sui  vires  intendere,  ut  huic  gratise 
cooperetur,  et  se  ad  eam  recipiendam 
quam  poterit  optime  disponat. 

2.  Hanc  ob  causam  ab  omnibus  aliis 
negotiis  domesticis  prius  se  expediat, 
vel  certe  ea  aliis  interim  committat,  ac 
toto  tempore  omne  sibi  amicorum  ac  fa- 
miliarium,  imo  etiam  nuntiorum  aut  litte- 
rarum,  commercium  interdicat.  Haec  enim 
mentem  implere  solent  variis  cogitatio- 
nibus,  quae  deinde  magnopere  distrahunt, 

et  conceptum,  si  quis  est,  fervorem  re- 
stinguunt.  Imo  vero  omnem  etiam  aliam 
cogitationem  de  quavis  alia  re  excludere 
curet,  perinde  ac  si  nullum  aliud  nego- 
tium  in  hoc  mundo  haberet. 

3.  Habeat  deinde  magnam  spem  in  Do- 
mini  bonitate  et  liberalitate,  qui  cum  et- 
iam  errantes  requirat,  et  fugientes  sequa- 
tur,  multo  magis  qui  ad  se  bono  animo 
accedunt  recipiet,  et  complectetur.  Quare 
confidat  in  illa  infinita  clementia,  quae 
cum  pium  illud  desiderium  dederit,  dabit 
etiam  gratiam  ac  vires  exsequendi  bene 
ac  fructuose:  siquidem  ejus  voluntas  est 
sanctificatio  nostra. 

4.  Inter  caetera  vero,  ita  etiam  animo 
constitutus  esse  debet,  ut  libenter  et  avide 
exercitia  haec  aggrediatur,  non  tam  ut 
spirituali  dulcedine  fruatur,  quam  ut  Dei 
voluntatem  de  se  intelligat:  suumque  af- 
fectum  a  terrenis  omnibus  avellat,  et  eum 
in  suo  Creatore  collocet.  Illud  vero  ma- 
xime  necessarium,  ut  praeter  hoc  deside- 
rium  proficiendi  in  spiritu,  sit  etiam  bene 
resignatus  in  beneplacito  Dei,  in  iis  in 
quibus  adhuc  liber  est:  itaque  animo  pa- 
ratus  sit,  ut  quidquid  a  Deo  cognoverit 
faciendum  esse,  omnino  exsequi  decre- 
verit. 

5.  Quare  non  debet  quisquam  delibe- 
rationem   aliquam   secum   afferre,  a  qua 

dimoveri  nolit.  Deinde  non  debet  etiam 
modum  ac  terminum  ipse  ponere  Dei 
donis,  ita  ut  usque  ad  quosdam  limites 
se  illuminari  ac  juvari  velit,  non  autem 
amplius.  Nam  praeterquam  quod  valde 
indecens  est,  ut  creatura  hoc  modo  agat 
cum  suo  Creatore,  valde  etiam  sibi  ipsi 
nocet:  primum,  quia  se  ipsum  privat  illis 
majoribus  donis,  quae  Deus  fortasse  da- 
turus  erat;  deinde,  quia  illa  ipsa  illiberali- 
tas,  et  restrictio,  et  ingratitudo  in  Deum, 
meretur,  ut  ne  ea  quidem  accipiat,  quae 
vellet  accipere.  Quare  debet  potius  animi 
sinum  dilatare,  ut  quam  maxime  possit, 
sese  cum  Deo  conjungere,  et  quam  ma- 
xime  ab  eo  ditari  thesauris  istis  coelesti- 
bus  desideret.  Atque  haec  quidem  ob- 
servanda  sunt  ei  erga  Deum. 

6.  Erga  eum  vero  qui  daturus  est  Ex- 
ercitia,  ita  se  gerere  debet,  ut  eum  ac- 
cipiat  ut  Magistrum  et  ducem  hujus  iti- 
neris  dubii  et  periculosi :  et  ideo  etiamsi 
alioqui  prudens  sit,  vel  doctus,  et  in  rebus 
agendis  exercitatus,  tamen  pro  hoc  tem- 
pore  non  confidat  suae  prudentiae,  vel 
doctrinae,  sed  totum  sese  committat  huic 
suo  duci,  ac  quemadmodum  ait  Aposto- 
lus  (1.  Cor.  3,  18.),  Stultus  fiat,  ut  sit 
sapiens;  illudque  Beati  Petri  monitum 
(1.  Petr.  2,  2.)  exsequatur:  Sicut  modo 
geniti  infantes,  sine  dolo  lac  concupi- 

scite,  ut  in  eo  crescatis  in  salutem.  Ita- 
que  Instructorem  suum  ita  intueatur,  tam- 
quam  Dei  instrumentum  ad  hoc  sibi  mis- 
sutn,  ut  eum  dirigat,  et  perducat  per  eam 
viam,  quse  ad  vitam  ducit.  Quam  ob 
causam  cum  omni  reverentia,  et  alacri- 
tate,  et  confidentia  excipere  debebit  quae 
ei  proponet. 

7.  Praeterea  nihil  eum  celet,  nihil  dis- 
simulet,  sed  sincere  totum  cor  suum  ei 
patefaciat,  et  candide  referat,  quomodo 
singulae  meditationes  successerint,  quas 
in  eis,  vel  extra  eas  reliquo  tempore 
consolationes,  desolationes,  lumina,  vel 
bona  desideria  senserit.  Denique  obediat 
ei  in  omnibus  perfecte,  neque  alias  medi- 
tationes,  aut  alium  ordinem  teneat,  quam 
ille  praescripserit;  itemque  in  poenitentiis, 
et  corporis  castigationibus:  et  in  summa 
hoc  sibi  persuadeat,  quo  diligentius  illius 
ductum  sequetur,  eo  aptiorem  fore  ad 
Dei  gratiam  largius  accipiendam:  quia 
illa  humilitas,  et  iila  simplicitas  valde  Deo 
placet,  et  cum  talibus  est  ejus  sermo- 
cinatio.  Haec  igitur  necessaria  quidem 
sunt,  ut  plenior  fructus  eliciatur. 

8.  Sed  tamen  si  is  qui  tradet  Exercitia 
timeret,  ne  si  omnia  proponat  Exercitia 
facturo,  fortasse  eum  deterrerent  ac  re- 
traherent;  melius  esset,  vel  aliqua  tantum 
horum  proponere  ab  initio,  vel  non  ad- 

modum  exaggerare:  sed  si  postea  cum 
gustu  spirituali  eum  affici  viderit,  magis- 
que  capacem  ad  haec  portanda,  tunc  eum 
paulatim  excitare  ad  Exercitia  peragenda 
cum  omni  perfectione. 


Caput  3. 

De  quibus  monendus  sit  Exercitia  ingre- 
diens,  et  de  tempore  meditandi, 

Sunt  etiam  alia,  de  quibus  monen- 
dus  est  qui  facit  Exercitia;  sed 
quia  haec  continentur  in  Annotationibus, 
vel  regulis  scriptis  in  libro  Exercitiorum, 
non  est,  quod  hic  repetantur.  Hoc  tamen 
de  iis  addendum,  debere  eum  omnem  di- 
ligentiam  ponere  in  eis  observandis;  quo- 
niam  quo  diligentior  in  hoc  fuerit,  eo 
citius  et  uberius  inveniet  fructum  spiri- 
tualem,  qui  quaeritur. 

2.  Illud  etiam  in  particulari  attingi  pot- 
est,  non  debere  eum  legere  nisi  scripta, 
quae  ei  traduntur,  nec  libros  habere  in 
cubiculo,  ut  occasio  legendi  praecidatur, 
praeter  Breviarium,  si  Sacerdos  sit,  aut 
Officium  B.  Virginis.  Si  tamen  Instruc- 
tori  videbitur,  posset  in  prima  Hebdo- 
mada  legere  librum  Gersonis  de  Imita- 
tione  Christi,  in  secunda  aliquid  ex  Ev- 

angeliis,  et  Sanctorum  Vita,  ut  dicitur 
in  Annotationibus  post  primam  medita- 
tionem  secundae  Hebdomadae.  Sed  has 
Vitas  Sanctorum  oporteret  esse  selectas, 
et  valde  accommodatas  ei  qui  facit  Ex- 
ercitia;  ut,  si  esset  uxoratus,  oporteret 
ei  tradere  vitam  alicujus,  qui  sancte  vi- 
xisset  in  saeculo:  similiter  in  Religiosis, 
et  in  aliis  similibus.  Quare  is  labor  et 
diligentia  esse  deberet  Instructoris  in 
idoneis  seligendis. 

3.  Porro  in  Evangeliis  non  debet  le- 
gere  nisi  illud  Mysterium,  quod  eadem 
hora  vel  die  est  meditaturus,  ut  habetur 
in  primo  Notand.  post  quintam  Contempl. 
2.  Hebdomadae. 

4.  Tamen  si  post  factam  meditationem 
taedio  affici  videretur,  ac  potius  tempus 
perdere;  posset  etiam,  ut  dictum  est,  addi 
aliquis  alius  liber,  ut,  prima  Hebdomada, 
Dionpsius  Carthusianus  de  quatuor  no- 
vissimis,  Confessiones  S.  Augustini,  aut 
similes;  hoc  advertendo,  ut  non  solum 
boni  et  utiles  sint,  verum  etiam  apti  et 
opportuni  ad  gignendum  illum  affectum, 
qui  eo  tempore  in  Exercitiis  quaeritur,  ut 
contritionem,  vel  timorem,  vel  Dei  amo- 
rem.  Quin  etiam  monendus  est  et  do- 
cendus,  ut  ipsam  lectionem  dirigat  ad 
meditationem,  nimirum  non  legendo  cur- 
sim,   aviditate  sciendi  et  videndi  nova, 

sed  immorando,  et  perpendendo  accu- 
rate  ea  quae  legit,  et  intrando  in  eosdem 
affectus. 

5.  Quod  de  legendo  dicitur,  idem  de 
scribendo  dicendum.  Nihil  enim  aliud 
scribi  debet  praster  ea,  quae  pertinent  ad 
orationem,  nempe  puncta  aliqua,  quae  Do- 
minus  communicaverit  in  meditatione,  vel 
etiam  extra  meditationem:  quae  tamen 
brevissime  notanda  sunt,  non  diffuse  per 
modum  sermonis.  Haec  autem  puncta 
possunt  esse  duplicis  generis:  vel  prac- 
tica,  quae  pertinent  ad  agendum,  ut  sunt 
desideria  quaedam,  aut  firmae  deliberatio- 
nes  faciendi  aliquid;  vel  quae  pertinent 
ad  cognoscendum,  ut  sunt  quaedam  ve- 
ritates,  aut  lumina  circa  aliquam  mate- 
riam,  ut  alicujus  virtutis,  v.  g.  humilita- 
tis,  contemptus  mundi,  patientiae,  etc, 
vel  etiam  in  aliqua  materia  meditationis, 
ut  Incarnationis,  vel  Passionis  Domini, 
et  similia;  ejusmodi  praesertim,  quae  sint 
quasi  axiomata  quaedam,  et  viam  aperiant 
ad  bene  percipiendas  et  meditandas  illas 
materias. 

6.  Sed  illud  cavendum,  ne  vel  legendi, 
vel  scribendi  dulcedine  ita  se  quispiam 
distineri  sinat,  ut  tempus  eripiatur  medi- 
tationi,  aut  etiam  praeparationi  ad  medi- 
tationem.  Semper  enim  aliquanto  ante 
meditationem  debet  omnia  relinquere,  et 

omnino  suam  cogitationem  convertere 
ad  puncta  illius  exercitii,  quod  jam  instat. 
Addo  etiam,  cavendum  hoc  quoque,  ne 
nimis  legendo,  aut  scribendo  defatigetur 
animus,  et  quasi  vires  ejus  exhauriantur: 
oportet  enim  salvam  semper  relinqui  me- 
ditationem,  et  caetera  omnia  huic  uni 
servire. 

7.  Qui  Exercitia  exacte  facere  volunt 
viresque  idoneas  habent,  iis  quinque  horae, 
meditandi  quotidie  praescribi  solent:  pri- 
ma,  circa  mediam  noctem,  quod  tempus 
propter  quietem,  ac  profundum  silentium 
valde  aptum  est  meditationi:  secunda, 
sub  auroram;  tertia,  paulo  ante  pran- 
dium:  quarta,  post  meridiem:  quinta,  sub 
vesperam;  et  post  uniuscujusque  horse 
meditationem  quadrans  etiam  ad  examen 
prsecedentis  meditationis. 

8.  Cum  aliis,  qui  debilioris  sunt  va- 
letudinis,  vel  tam  exactum  modum  ser- 
vare  non  possunt,  dispensari  poterit  de 
hora  mediae  noctis,  ita  tamen  ut  quinque 
horae  maneant,  aut  etiam  pauciores,  si 
Instructor  ita  expedire  judicaverit.  Ut 
vero  plures  sint  quam  quinque,  raro  con- 
tinget  ut  expediat.  Nam  cum  nimis  con- 
tinuantur  haec  Exercitia  mentis,  ita  retundi 
solet,  ut  obtusior  etiam  reddatur  intellec- 
tus,  et  voluntas  minus  efficax. 

Caput  4. 

De  loeo  Exereitiis  idoneo,   ef  de  quibus- 
dam  partieularibus. 

Iocus  ad  facienda  Exercitia  non 
__>  est  dubium  quin  debeat  esse 
remotus  ab  hominum  concursu,  et  aspectu 
etiam,  maxime  familiarium.  Ita  enim  mo- 
net  B.  P.  N.  Ignatius  Annot.  ultima,  ubi 
etiam  tres  ejus  rei  commemorat  utilitates. 
Quare  si  Exereitia  suscepturus  alibi  tam 
commode  et  tam  fructuose  non  potest, 
et  Superiori  ita  videatur,  poterit  excipi 
domi  nostrae  sed  in  aliquo  cubiculo,  quod 
sit  quam  maxime  separatum  ab  aliis  cu- 
biculis  et  officinis  domesticis,  ut  quam 
minime  videat  vel  audiat,  quae  a  Nostris 
fiunt. 

2.  Quod  vero  ad  expensas  attineat, 
cum  ille  in  domum  nostram  venerit,  con- 
sulatur  Superior:  ad  cujus  prudentiam 
pertinebit,  ita  omnia  moderari,  ut  neque 
domus  nimium  gravetur,  neque  contra 
occasione  domus  non  gravandse  minuatur 
numerus  eorum,  qui  Exercitia  facere  pos- 
sunt.  Videntur  autem  communiter  nec 
recusandae,  si  offerantur,  praesertim  a  di- 
tioribus;  nec,  si  non  offerantur,  requi- 
rendae.    Absit  vero  semper,  quidquid  in 

eo  genere  sordidum   aut  indecorum  vi- 
deri  possit. 

3.  In  hoc  loco  praeter  Instructorem 
debet  etiam  esse  qui  ei  inserviat,  et  ne- 
cessaria  ad  victum  deferat.  Hunc  autem 
oportet  esse  fidelem,  discretum,  tacitur- 
num,  quique  sua  modestia,  et  humilitatis 
ac  devotionis  exemplo  aedificet.  Nihil 
autem  loquetur,  nisi  de  iis,  quae  ad  vic- 
tum,  aut  cubiculum,  et  ministerium  suum 
pertineant,  idque  paucissimis,  omnia  sem- 
per  ad  Instructorem  rejiciendo,  quem 
etiam  de  singulis  certiorem  faciet,  nec 
rem  ullam  ei  deferet,  etiam  postulatus, 
nisi  illo  consulto. 

4.  Componet  lectum,  et  cubiculum  ver- 
ret  opportuno  tempore,  quod  fere  erit 
tempore  Missae.  Caetera  etiam,  quibus 
opus  erit,  munda  et  apta  afferet,  prae  se 
ferendo  semper  magnam  caritatem  et  di- 
ligentiam:  atque  inter  alia  meminerit  etiam 
pro  ipso  orare  quotidie. 

5.  Aliquando  etiam  profuit,  huic  mini- 
sterio  eum  deputare,  qui  notus  aut  fami- 
liaris  esset  Exercitanti,  idque  juvat  non 
solum  ad  consolationem  quamdam  ipsius, 
sed  etiam  ad  profectum  spiritualem,  quo- 
niam  aliqui  interdum  confidentius  se  ape- 
riunt  amicis  hujusmodi,  quam  ipsi  Instruc- 
tori,  si  eum  nunquam  antea  norant.  Sed 
hoc  totum  pendere  debet  ex  judicio  ejus, 

qui  tradit  Exercitia,  ut  videat  quatenus 
hic  progredi  debeat,  quid  loqui,  et  quo- 
modo.  Debet  enim  uti  eo  tamquam  instru- 
mento  suo,  juxta  id  quod  intelliget  conve- 
nire  ad  majorem  utilitatem  Exercitantis. 

6.  Quod  ad  victum  attinet,  quaerendum 
est  ab  eo,  quid  sibi  parari  velit,  idque 
ei  afferendum,  quod  ille  petierit. 

7.  Praeter  hunc  qui  ei  ministrat,  ut 
plurimum  non  debet  ab  aliis  visitari.  Nam 
de  saecularibus  quidem  nulla  est  dubita- 
tio;  nisi  aliqua  necessitas  urgeret.  Ex 
Nostris  autem  aliquis  mitti  posset,  cum 
vel  qui  facit  Exercitia,  id  peteret  ab  In- 
structore,  vel  Instructor  etiam  illo  non 
petente  ita  judicaret,  ad  ejus  consolatio- 
nem  vel  profectum. 

8.  Quicumque  autem  eat,  cavere  de- 
bet,  ut  nullus  nisi  utilis  sermo  habeatur, 
ac  de  rebus  spiritualibus,  nulla  tamen 
significatione,  quod  eum  ad  hunc  vel  il~ 
lum  vitae  statum  impellere  velit,  praeser- 
tim  vero  ad  Societatem.  Nam  prseter- 
quam  quod  vocatio  debet  esse  libera,  et 
a  Deo  venire,  ipsi  etiam  qui  in  hac  de- 
liberatione  versantur,  si  id  intelligant,  aut 
suspicentur,  eo  magis  retrahi  solent:  et 
contra,  ut  experientia  saepe  ostendit,  eo 
magis  incitari,  cum  in  Nostris  nullam  ta- 
lem  cupiditatem  animadvertunt. 

Caput  5. 

Qualis  esse,    et   quid  faeere  debeat,   qui 
Exereitia  tradit. 

j  (  Yuod  ad  illum  attinet,  qui  Exer- 
X^  citia  traditurus  est,  illud  pri- 
mum  a  B.  P.  N.  Ignatio  part.  4,  cap.  8, 
§  5,  praecipitur,  ut  prius  ea  in  se  ipso 
sit  expertus,  ut  rationem  eorum  reddere 
possit,  et  dexteritatem  in  iis  tradendis 
habere.  Quod  ut  facilius  assequatur  (ut 
ibidem  dicitur  in  Declaratione),  prius  qui- 
busdam  tradere  deberet,  in  quibus  minor 
esset  jactura,  si  quid  erretur,  ut  verbi 
gratia,  junioribus,  aut  iis,  qui  non  ingres- 
suri  sunt  electionem  de  vitae  statu.  De- 
inde  etiam  proderit  conferre  suum  mo- 
dum  procedendi  cum  aliquo  magis  ex- 
ercitato,  bene  adnotando  quid  magis  vel 
minus  convenire  deprehenderit.  Itaque 
hoc  primum  et  praecipuum  esse  debet, 
ut  sit  bene  versatus  in  rebus  spirituali- 
bus,  et  nominatim  in  his  exercitiis. 

2.  Praeterea  sit  prudens  et  discretus, 
parcus  et  moderatus,  consideratus  in  ser- 
mone.  Sit  etiam  suavis  potius  quam  au- 
sterus,  maxime  cum  iis,  qui  tentationes, 
vel  etiam  desolationes,  aut  ariditates,  et 
taedia  patiuntur,  quos  consolari,  animare, 


et  erigere  debet  opportunis  consiliis  et 
precibus  tum  suis,  tum  aliorum.  Expedit 
etiam  ut  gratus  ei  sit,  qui  facit  Exerci- 
tia,  quoniam  hoc  modo  magis  ei  confidet, 
seque  magis  aperiet. 

3.  Porro  in  agendo  cum  ipso  memi- 
nerit  auctoritatem  quamdam  semper  re- 
tinere,  servata  quadam  maturitate,  et  gra- 
vitate,  eoque  etiam  magis,  quo  is  qui  in 
Exercitiis  versatur,  major  ipse  fuerit.  Hoc 
enim  valde  expedit  ad  ejus  spiritualem 
profectum,  ut  locum,  et  personam  Ma- 
gistri,  ut  vere  est,  tueatur;  etsi  haec  auc- 
toritas  temperata  esse  debet  humilitate 
religiosa,  quse  eluceat  in  omnibus  ejus 
dictis  et  factis;  ita  ut  ne  vestigium  qui- 
dem  ullius  vanitatis  conspiciatur.  Sed  in 
hoc  Christum  imitari  debet,  qui  cum 
forma  esset  omnis  modestise,  tamen,  sicut 
scriptum  est  (Matth.  7, 29.  et  Marc.  1, 22.) : 
Erat  docens  tamquam  potestatem  ha- 
bens.  Itaque  cum  omni  libertate  officium 
suum  exsequi  debebit,  tum  docendo,  tum 
monendo,  tum  dirigendo,  ubi  quippiam 
curvum  aut  distortum  esse  viderit. 

4.  Caveat,  cum  bonum  aliquem  effec- 
tum  viderit  in  iis,  qui  se  exercent,  quid- 
quam  suae  industriae  aut  peritiae  tribuere, 
cum  hi  omnes  effectus  gratiae  sint  a  solo 
Deo;  et  consilia  extrinsecus  adhibita  (prae- 

,  terquam  quod  si  bona  sunt,   ab  eodem 

Deo  sunt)  tantam  vim  habeant,  et  tantum 
operentur,  quantum  concurnt  et  coope- 
ratur  Deus.  Ex  altera  tamen  parte  mul- 
tum  confidat  in  Domino,  et  ab  eo  speret 
certum  auxilium  tum  sibi,  tum  ei  qui 
facit  Exercitia. 

5.  Illud  autem  valde  observandum,  ut 
nihil  de  suo  apponat,  sed  cum  ejusmodi 
consilia  debeant  ex  Divina  inspiratione 
suscipi,  caveat  ne  indiscreto  zelo  cone- 
tur  aliquid  ei  suadere:  sed  sinat  Deum 
de  sua  creatura  disponere,  juxta  placitum 
bonitatis  suae.  Quod  ut  melius  et  faci- 
lius  in  opere  praestet,  servet  se  in  animo 
plane  indifferentem,  et  in  nihil  aliud  ejus 
voluntas  feratur,  nisi  ut  sanctissimum  Dei 
beneplacitum  in  anima  illa  plene  et  per- 
fecte  compleatur;  et  ipse  tantum  in  eo 
laboret,  ut  qui  se  exercet,  id  investigare 
sciat,  et  sciat  se  a  daemonis  deceptioni- 
bus  expedire,  quibus  homines  retardare 
solet. 

6.  Curet  etiam  perspectum  habere  eum, 
qui  facit  Exercitia,  non  tantum  quoad 
statum  et  conditionem,  si  nobilis  sit,  vel 
plebejus:  doctus,  vel  indoctus,  etc,  sed 
etiam  quoad  peculiares  quasdam  partes, 
ut  si  simplex,  vel  prudens  sit;  provectus 
in  rebus  spiritualibus,  an  adhuc  rudis  ac 
novus;  si  intelligens  et  capax,  an  vero 
hebetior  et  tardior.    Nam  cum  diversis 

diverso  modo  agendum  est,  ut  rudioribus 
sunt  res  explicatius  proponendae,  aliis 
autem  brevius,  etc. 

7.  Illud  autem  in  primis  necessarium 
est,  ut,  qui  Exercitia  traditurus  est,  totum 
librum  Exercitiorum  perlegerit  eumque 
prae  manibus  habeat,  et  praesertim  Anno- 
tationes  et  Regulas.  Neque  sufficit  cur- 
sim  ea  videre,  sed  omnia  accurate,  imo 
singulas  pene  voces  expendere  oportet, 
quoniam  quaedam  sunt  in  iis  brevissime 
dicta,  quae  magnum  pondus  habent,  et 
ignorata  aut  praeterita  damnum  afferunt. 
Itaque  tum  antea  accurate  ea  vidisse  opor- 
tebit,  tum  vero  in  dandis  Exercitiis  rele- 
genda  erunt  accuratius,  praesertim  quae 
pertinent  ad  illud  tempus,  in  quo  tum 
versatur  ille,  qui  suscipit. 

8.  Juvabit  etiam  ut  singula  Exercitia, 
antequam  ea  tradat,  aliquantulum  ipse 
meditetur,  si  fieri  poterit,  ut  melius  im- 
primat  alteri. 


Caput  6. 
De  visitando  eo,  qui  exereetur. 

Coeptis  Exercitiis  sit  diligens  in 
visitando  suis  temporibus  eo, 
qui  exercetur.  Videtur  autem  expedire, 
ut  quotidie  semel  eum  adeat,  neque  tamen 

saepius,  nisi  aliqua  occurreret  necessitas, 
ut  aliquando  accidit  prima  Hebdomada 
propter  rei  novitatem,  aut  secunda  prop- 
ter  difficultatem  electionis. 

2.  Immo  cum  aliquibus  hominibus  gra- 
vibus,  et  bene  introductis  in  spiritu  et 
devotione,  posset  etiam  aliquando  esse 
utilius,  ut  aliquis  dies  omitteretur.  De 
tempore  autem  eum  visitandi,  videat  ipse 
quod  sit  commodius  et  aptius.  Ex  na- 
tura  quidem  sua  videtur  matutinum,  quia 
tunc  animus  est  magis  dispositus  ad  res 
percipiendas  et  penetrandas.  Quamquam 
sub  vesperam  solet  esse  major  necessi- 
tas,  quia  tunc  interdum  magis  crescunt 
tentationes  et  desolationes,  quia  ani- 
mus  est  minus  aptus  ad  contemplandum, 
et  ideo  interdum  incidit  in  morositatem 
quamdam,  et  magis  est  expositus  tenta- 
tionibus. 

3.  Videat  etiam  Instructor,  an  aliquando 
ex  peculiari  causa  expediet,  ut  statim  a 
prandio,  vel  a  coena  ipse,  vel  aliquis  alius 
maturus  et  discretus,  ab  eo  designandus, 
cum  eo,  qui  est  in  Exercitiis,  maneat  ad 
honestam  recreationem. 


Caput  6.  7.  357 

Caput  7. 

De  exigenda  ratione  meditationis. 

Igitur  quodcumque  tempus  elegerit 
ad  eum  invisendum,  cum  ad  ip- 
sum  venerit,  interrogabit,  quomodo  se 
habuerit  ab  ea  hora?  qua  illum  postremo 
vidit,  et  praesertim  in  meditatione,  nimi- 
rum  quem  modum  tenuit  in  meditando, 
quos  mentis  discursus,  quas  voluntatis 
motiones  habuerit,  quas  consolationes 
senserit,  et  in  quibus  punctis. 

2.  Si  bene  procedit,  et  consolationibus 
abundat,  non  valde  laudare  oportet,  ne 
sibi  complaceat,  sed  primum  doceat  quo- 
modo  solidum  fructum  ex  illis  consola- 
tionibus  elicere  debeat.  Nam  si  nihil 
aliud  fiat,  abeunte  iilo  suavi  sensu,  qui 
fere  non  diu  durare  solet,  nullus  fructus 
remaneret.  Quare  instruendus  est,  ut  eas 
consolationes  dirigat  ad  morum  emenda- 
tionem,  vitaeque  totius  institutionem;  quia, 
ut  scriptum  est  (Rom.  2,  13.):  Non  audi- 
tores  legis  justi  sunt  apud  Deum,  sed 
factores  legis  justificabuntur.  Atque  hic 
etiam  monendus  est,  ut  breviter  in  scripto 
ponat  notabiliores  consolationes,  et  lu- 
mina,  desideria  quoque  et  firmas  delibe- 
rationes  faciendi   aliquid,  quoniam  prod- 

erunt  multum  alio  tempore,  cum  ea  non 
habebit. 

3.  Deinde  vero  prseparet  illum  ad  tem- 
pus  desolationis  et  ariditatis,  quae  solet 
frequenter  contingere,  ne  deinde  cum 
contigerit,  imparatus  sit.  Atque  hoc 
tempore  cum  res  bene  succedit,  non 
oportet  diu  cum  ipso  remanere,  sed  si- 
nendum,  ut  Creator  cum  creatura  sua, 
et  haec  vicissim  cum  illo  transigat;  nisi 
necessarium  videretur  ad  eum  vel  diri- 
gendum,  vel  etiam  recreandum,  si  nimis 
absorptus  esset  cogitationibus  illis. 

4.  Contra  vero  si  Exercitans  aridus 
sit,  et  desolatus,  aut  distractus  in  medi- 
tando,  percunctari  debet,  quomodo  se 
gesserit  in  meditatione,  et  nominatim  quo- 
modo  observarit  Additiones,  et  si  in  ali- 
qua  remissum  invenerit,  moneat  et  in- 
struat. 

5.  Aperiat  etiam  ei  viam  ad  meditatio- 
nem,  attingendo  et  quasi  indicando  ali- 
quos  conceptus,  quos  deinde  ipse  cogi- 
tatione  prosequatur. 

6.  Hortetur  ad  patientiam  et  longani- 
mitatem,  ne  se  obrui  sinat  tsedio,  ac 
propter  molestiam  et  laborem  avertatur 
ab  oratione:  quia  si  fortiter  cum  spe  ac 
fiducia  perseveret  pulsare  ad  ostium  mi- 
sericordiae  Divinae,  non  poterit  non  ape- 


rire,  juxta  illud:  Si  moram  fecerit,  ex- 
specta  illum,  quia  veniens  veniet,  et  non 
tardabit  (Habac.  2,  3.). 

7.  Moneat  etiam  optimum  remedium 
consequendi  a  Deo  devotionem  esse,  ut 
humilietur  sub  potenti  manu  Dei,  et  se 
subjiciat,  ac  resignet  ejus  Divinae  volun- 
tati:  saepe  enim  illa  displicentia,  et  ama- 
ritudo  non  tam  venit  ex  fervore,  quam 
ex  tacita  quadam  superbia,  qua  homo 
confidit  in  sua  diligentia;  vel  quia  in  eo 
etiam  vellet  excellere;  aut  ex  amore 
proprio,  qui  amat  consolationem.  Quare 
hoc  omnino  observandum  est,  ut  cum 
fecerit  quod  in  se  est,  cetera  permittat 
Divinae  voluntati  et  caritati,  et  confidat, 
quod  illa  ipsa  ariditas  ideo  permittitur  a 
Deo,  quia  sibi  sic  expedit.  Et  hic  ipse 
affectus  humilitatis,  et  subjectionis  erga 
Deum  saepe  magis  efficax  est,  ut  con- 
cedat  gratiam  bene  orandi. 

8.  In  primis  autem  caveat  Instructor, 
ne  unquam  det  ei  occasionem  suspican- 
di,  quod  minus  bonam  opinionem  de  se 
habeat,  etiamsi  non  ita  se  bene  gesserit: 
sed  ostendat  illi  semper  se  bene  sperare, 
et  sua  spe  etiam  illi  animum  ac  spem 
addat. 

Caput  8. 
De  proponenda  meditatione. 

In  proponendis  punctis  meditatio- 
num  non  oportebit  ea  valde  ex- 
aggerare,  aut  etiam  ita  enucleare,  ut  qui 
meditatur,  ipse  nihil  novi  per  se  invenire 
possit,  aut  certe  aegre.  Experientia  enim 
docet,  magis  omnes  delectari,  et  moveri 
etiam  iis,  quse  per  se  inveniunt.  Et  ideo 
satis  erit,  quasi  digito  indicare  venam, 
quam  deinde  sibi  quisque  effodiat.  Si 
tamen  essent  aliqui  parum  capaces,  iis 
possent  paulo  magis  declarari. 

2.  Ipsae  autem  meditationes  dari  solent 
in  scriptis,  ne  fatigetur  memoria  Exerci- 
tantis,  quod  solet  impedire  devotionem, 
cum  vires  omnes  sint  integrae  reservan- 
dae  intellectui  et  voluntati. 

3.  Denique  inter  alia,  quse  Instructor 
attendere  debet,  est  etiam  illud,  ne  qui 
exercetur,  caput  laedat  nimia  attentione 
orandi.  Est  enim  magnum  hujus  pericu- 
lum,  tum  tempore  desolationis,  quo  anima 
magis  conniti  solet,  quasi  adverso  flu- 
mine;  tum  etiam  consolationis,  cum  se 
totam  dat  propitiis  ventis.  Quare  non 
sufficit  monere  de  moderatione  servanda: 
nam  cum  ii  qui  Exercitia  faciunt,  ut  plu- 
rimum  sint  rudes  et  novi  in  meditando, 

non  ita  possunt  cognoscere,  quid  sibi 
nociturum  est;  sed  oportet  interrogare, 
quem  modum  servent  in  elevanda  mente 
in  Deum,  et  in  ea  retinenda  in  Deo,  et 
nominatim  in  compositione  loci;  ac  si 
appareat  eos  sibi  vim  facere,  docendi 
sunt  de  modo  ac  ratione  cogitandi  sua- 
viter  de  Divinis:  primo  quia  alioquin  du- 
rari  non  potest,  et  impeditur  meditatio; 
deinde  etiam  quia  solidus  fructus  consi- 
stit  in  cognitione  illarum  veritatum,  et 
voluntatis  motione,  quae  procedunt  ex 
lumine  intimo,  non  autem  in  hac  atten- 
tione  violenta,  aut  in  coactitiis  illis  la- 
crimis,  quas  merito  irridet  Cassianus 
(Coll.  9.);  postremo  quia  hoc  negotium 
orationis  etiamsi  nostram  quoque  coope- 
rationem  exigat,  majori  tamen  ex  parte 
pendet  a  Deo,  et  est  donum  Dei:  quare 
ad  hoc  potius  se  anima  disponere  debet 
per  humilitatem,  quam  confidere  in  sua 
praeparatione  et  industria. 

4.  Reliqua  quae  in  universum  monen- 
dus  esset  Instructor,  fere  continentur  in 
libro  Exercitiorum,  partim  in  Meditatio- 
nibus  ipsis,  partim  in  Annotationibus, 
partim  etiam  in  Regulis  illis  discernendi 
spiritus,  quae  sunt  valde  utiles,  et  quasi 
lucem  praeferunt  in  omni  hoc  itinere  spi- 
rituali,  tum  prima  Hebdomada,  tum  om- 
nibus  sequentibus.    Et  ideo  iterum  repe- 

tendum  quod  supra  attigimus,  debere  hunc 
librum  admodum  familiarem  esse  Instruc- 
tori,  ejusque  memoriam  renovandam  eo 
tempore,  quo  exercitia  traduntur,  quia 
quoties  eum  leget,  toties  novum  lumen 
et  intelligentiam  hauriet. 

5.  In  quo  etiam  admonendus  est,  etiamsi 
ex  una  parte  omnem  ejus  ordinem,  ac 
methodum,  et  particularia  documenta  ex- 
acte  servare  debeat,  et  quo  exactius  ser- 
vabit,  eo  magis  concurret  Dominus;  ta- 
men  ex  altera  parte  multa  permitti  ejus 
prudentise,  pro  varietate  vel  personarum 
quae  faciunt  Exercitia,  vel  spirituum  qui- 
bus  agitantur,  ut  vel  ista  Exercitia  mo- 
derari,  vel  etiam  aliqua  alia  praesenti  ea- 
rum  necessitati  opportuna  praescribere 
possit,  ut  aperte  dicitur  Annot.  17  et  18, 
ex  primis,  et  alibi. 


Caput  9. 

De    variis    hominum    generibus,    quibus 
dari  possunt  Exereitia. 

1    (     )uibus  Exercitia  dari  possunt,  in 

z^  universum  in  duas  classes  di- 

vtdi  posse  videntur.    Alii  enim  sunt,  qui 

omnes    illas    conditiones    habent,    quas 

cap.  1.  diximus  requiri,  ut  integra  Exer- 

citia  peragant;  et  de  his  nihil  hic  in  par- 
ticulari  dicendum  est:  ad  eos  enim  per- 
tinent  omnia,  quae  toto  hoc  Directorio 
dicentur,  maxime  si  de  totius  vitae  statu 
deliberare  velint. 

2.  Alii  igitur  sunt,  quibus  non  sunt  tra- 
denda  plena  Exercitia,  vel  quia  jam  in 
statu  sunt,  ut  matrimonio  vincti,  et  alii, 
quibus  ob  alias  causas  non  expedit  dari 
electionem;  vel  quia  propter  negotia  pu- 
blica,  aliasve  occupationes  tempus  aut 
locum  non  habent,  ut  sunt  Magistratus, 
et  quidam  aliquando  nobiles,  aut  patres- 
familias,  et  similes;  vel  quia  non  aliam 
utilitatem  quaerunt  ex  Exercitiis,  quam  ut 
generalem  Confessionem  faciant,  et  ad 
reliquam  vitam  bene  dirigendam  instru- 
antur;  vel  quia  non  admodum  capaces 
sunt,  ut  sunt  rudes  et  illitterati,  qui  tamen 
juvandi  sunt  juxta  eorum  captum. 

3.  Igitur  quod  attinet  ad  Religiosos 
(non  agimus  hic  de  Nostris,  quia  de  his 
separatim  agemus  capite  sequenti),  si 
antea  nullum  mentalis  orationis  usum  ha- 
buerunt,  eadem  est  ratio  quod  ad  eos 
instruendos  attinet,  quse  alterius  cujusvis 
saecularis,  maxime  si  antea  laxiorem  et 
liberiorem  vitam  duxissent.  Tunc  enim 
diligenter  exercendi  essent  prima  Heb- 
domada,  ut  habeant  cognitionem  et  con- 
tritionem  suorum  peccatorum,  tum  quae 

in  saeculo,  tum  quse  in  Religione  commi- 
sissent,  quia  hoc  est  fundamentum  ad  re- 
formationem  et  correctionem  totius  vitae. 
Si  vero  antea  etiam  dediti  fuissent  ora- 
tioni  mentali  et  devotioni,  tunc  prima 
Hebdomada  brevius  percurri  poterit,  ut  di- 
ligentius  immorentur  in  meditatione  Vitae 
Christi. 

4.  Illud  vero  in  prima  Hebdomada  et 
deinceps  praecipue  curandum  erit,  ut  in 
sua  vocatione  confirmentur,  et  sibi  per- 
suadeant,  hanc  viam  sibi  constitutam  esse 
ad  beatitudinem  consequendam ,  ut  Re- 
gulas  sui  Ordinis  plurimi  faciant,  et  eas 
quam  diligentissime  observent,  et  ad  su- 
um  Institutum  quam  maxime  afficiantur; 
ut  causas  intelligant,  quare  adhuc  minus 
profecerint,  et  ad  hunc  finem  meditatio- 
nes  et  examina  dirigant:  quod  ab  initio 
explicandum  erit,  et  deinde  semper  con- 
tinuandum. 

5.  Denique  etiam  ut  zelum  concipiant 
juvandi  alios,  sive  proximos  juxta  suum 
Institutum,  sive  etiam  Fratres  ejusdem 
Instituti,  et  exemplo  et  opere. 

6.  Electio  status  non  est  eis  danda,  sed 
tamen  juvabit  tradere  regulas  et  instruc- 
tiones  ejus,  ut  possint  deinde  alios  juvare, 
vel  etiam  de  rebus  occurrentibus  delibe- 
rare  eodem  modo,  quo  infra  dicetur  de 
hominibus  Societatis. 

7.  Quin  etiam  finitis  Exercitiis  posset 
eis  magno  tamen  cum  delectu,  et  spe 
fructus,  nec  sine  facultate  Provincialis, 
communicari  liber,  si  ipsi  cuperent,  et 
eo  bene  usuri  viderentur:  et  denique  do- 
ceri  etiam  possent  de  modo  tradendi  aliis 
Exercitia. 

8.  Ceterum  sciant  Nostri,  vix  fructuo- 
sius  operam  poni  posse,  quam  cum  Re- 
ligiosis,  quoniam  non  in  ipsis  tantum 
fructus  ille  residet,  sed  ordinarie  manat 
ad  alios;  primum  quidem  ad  eorum  Fra- 
tres,  qui  ipsorum  exemplo  juvari  pos- 
sunt,  deinde  etiam  ad  saeculares,  quorum 
animas  i  111  tractant.  Et  ideo  licet  omnibus 
Religiosis  utilia  semper  sint  Exercitia, 
tamen  iis  maxime,  a  quibus  vel  ratione 
officii,  vel  alterius  ejusmodi  causae,  uti- 
litas  in  alios  derivari  potest,  ut  sunt  Ma- 
gistri  Novitiorum,  Superiores,  Baccalau- 
rei,  Concionatores,  et  alii  ejusmodi.  Quo 
fiet  saepe,  ut  uno  reformato  alii  multi 
reformentur:  idque  eommodius  est,  quam 
ut  nos  ipsi  id  per  nos  praestemus,  ne 
videamur  velle  esse  aliarum  Religionum 
reformatores,  quod  solet  esse  odiosum. 

9.  Si  sint  conjugati,  aut  patresfamiiias, 
dirigenda  erunt  Exercitia  ad  eum  finem, 
ut  juxta  Divina  praecepta  familiam  regant, 
liberos  et  servos  instruant:  praeterea  ut 
redditibus  et  facultatibus  juste,  ac  pie,  et 

sobrie  utantur;  et  eleemosvnas  faciant 
pro  viribus  suis,  neque  excedant  in  sump- 
tibus,  aliaque  similia,  de  quibus  agitur  in 
libro  Exercitiorum  in  fine  secundae  Heb- 
domadae.  Hi  autem  effectus,  quos  dixi- 
mus,  plerumque  solent  in  anima  consequi 
ex  meditationibus  ipsis  quamquam  alte- 
rius  materiae:  quoniam  cum  vere  timor 
vel  amor  Dei  ingeneratus  fuerit,  facile 
etiam  reliqua  vita  tota  reformatur.  Sed 
tamen  si  Instructori  videretur  propriam 
aliquam  directionem  de  his  dare,  vel 
extra  orationem,  vel  in  ipsa  oratione  per 
aliquam  meditationem,  posset  etiam  hoc 
fieri.  Quod  idem  intelligimus  de  aliis 
quoque  hominum  generibus,  de  quibus 
statim  dicemus. 

10.  Si  sint  Ecclesiastici,  ita  erunt  insti- 
tuendi  in  Exercitiis,  ut  cognoscant,  quan- 
tam  virtutem  exigat  ille  status,  eamque 
acquirere  cupiant,  et  doleant  si  non  hac- 
tenus  habuerint.  Quare  ita  dirigendi  sunt, 
ut  vitia  et  pravos  affectus  exuere  decer- 
nant,  et  contrariis  se  virtutibus  ornare; 
quae  Ecclesiastico  homini  necessariae  sunt: 
ut  semper  meminerint,  se  Divino  cultui, 
et  Ecclesiae  ministerio  dicatos  et  conse- 
cratos  esse,  ideoque  munus  suum  implere 
satagant:  ut  etiam  Beneficiorum  proven- 
tus  recte  dispensare,  et  in  eos  usus,  quos 
oportet,    erogare   studeant:    denique   ut 

etiam  zelum  Dei  habeant,  et  pro  anima- 
rum  salute  juxta  vires,  et  talentum,  et 
officium  elaborent. 

11.  Si  sint  Magnates,  aut  Magistratum 
aliquem  gerant,  iis  quoque  debebunt  sua 
praecepta  et  documenta  tradi,  ut  justitiam 
administrent,  ut  avaritiam  et  superbiam 
fugiant,  ut  pauperes  sublevent,  ut  se  Dei 
ministros  in  illo  opere  esse  sentiant,  ut 
semper  Dei  timorem  atque  honorem  om- 
nibus  rebus  praeponant,  et  alia,  quae  In- 
structor  sua  prudentia  per  se  videre  pot- 
erit,  et  ad  ea  dirigere  eum,  quem  in- 
struit. 

12.  Quod  si  ejusmodi  homines:  propter 
publica  negotia  quae  gerunt,  vel  ob  alias 
honestas  causas,  non  poterunt  omnino 
vacare  Exercitiis;  oportebit  accipere  quod 
possunt,  ut  scilicet  aliquas  saltem  horas 
quotidie  meditationi  tribuant.  Et  tunc 
etiam  poterunt  manere  in  domo  sua,  ita 
ut  Instructor  adeat  ad  ipsos  suis  tempo- 
ribus:  quod  aliquando  melius  esse  posset, 
quam  ut  ipsi  domum  nostram  veniant  ad 
Instructorem,  praesertim  cum  sunt  per- 
sonae  illustriores;  quia  sic  facilius  res 
celatur. 

13.  Illud  tamen  longe  utilius,  si  pos- 
sent  in  aliquod  praedium,  aut  coenobium, 
secedere,  ut  fecit  B.  P.  N.  Ignatius  in 
monte  Cassinate.    In  ipsis  autem  Exer- 

citiis  ita  procedendum  erit,  ut  res  ac 
tetnpus  postulabit.  Nam  si  minus  tem- 
poris  spatium  quotidie  impendant  medi- 
tationi,  eo  magis  proroganda  erit  prima 
Hebdomada,  et  Confessio  generalis,  et 
reliqua.  Si  vero  plures  horas  meditando 
insumant,  poterunt  ista  omnia  celerius 
expediri,  ut  magis  vel  minus  accedatur 
ad  consuetam  formam  Exercitiorum. 

14.  His  autem  electiones  non  sunt 
dandae,  nisi  forte  deliberare  vellent  de 
officio  vel  dignitate  aliqua  suscipienda, 
vel  deponenda,  aut  etiam  de  vitae  statu 
iis,  quibus  integrum  est.  Monendi  autem 
sunt,  ut  saltem  horis  illis,  quibus  medi- 
tationi  vacant,  ab  omnibus  aliarum  rerum 
cogitationibus  se  expediant,  quantum  fieri 
potest. 

15.  Si  sint  rudes  et  illitterati,  non  erit 
multum  temporis  cum  eis  insumendum, 
nec  tradenda  sunt  eis  integra  Exercitia, 
sed  servandus  est  modus,  qui  indicatur 
in  Annot.  18.  ex  viginti. 

16.  Ad  hoc  autem  caput  pertinent  etiam 
feminse,  quarum  aliquae  interdum  expe- 
tunt  Exercitia,  atque  ideo  cum  iis  idem 
modus  servari  debet,  qui  cum  rudibus, 
nisi  esset  aliqua  tam  bono  judicio,  et  ita 
capax  rerum  spiritualium,  tantumque  otii 
domi  haberet,  ut  exacte  omnia,  aut  ma- 
jorem   partem   facere  possit:   tunc  enim 

nihil  impediret  etiam  hsec  fieri.  Sed  illud 
observari  deberet,  quod  prudentiae  est, 
ut  ipsae  in  Ecclesiam  nostram  veniant 
ad  accipiendas  meditationes;  et  ita  caute 
procedatur,  ne  ulla  suspicio  aut  scanda- 
lum  sequatur.  Quam  etiam  ob  causam 
fortasse  expediet,  ut  non  dentur  medita- 
tiones  in  scriptis,  sed  voce,  ne  homines 
existiment  aliquas  esse  epistolas.  Quod  si 
scripto  utendum  erit,  fiat  omnino  discrete. 


Caput  10. 

De  modo  tradendi  Nostris  Exereitia. 

1  (  Juod  ad  Nostros  attinet,  primum 
X^  quidem  iis,  qui  Societatem  in- 
grediuntur,  omnino  debent  dari  Exercitia 
omnia  integra,  et  juxta  formam  in  libro 
praescriptam.  Cum  enim  hoc  sit  unum 
ex  experimentis,  quod  B.  P.  N.  Ignatius 
requirit,  requiritur  etiam,  ut  fiant  plane 
ut  jacent,  excepta  tamen  electione,  idque 
singulas  meditationes  singulis  pagellis 
descriptas  quotidie  afferendo:  neque  enim 
liber  ipse  dari  debet  hac  prima  vice. 

2.  Praeterea  in  progressu  temporis,  cum 
contigerit  ut  se  colligant  ad  facienda  Ex- 
ercitia,  debebunt  haec  ipsa  aliquoties,  ut 
bis  vel  ter  facere,  si  non  integre,  saltem 
ea  quae  sunt  primee  Hebdomadae,  et  ali- 

quot  meditationes  ex  sequentibus,  ut  de 
regno  Christi,  Incarnatione,  Tentatione 
Domini ,  Institutione  sanctissimi  Sacra- 
menti,  Passione,  et  illa  quae  est  de  amore 
excitando,  prout  opportunum  fuerit,  et 
tempus  concesserit. 

3.  Quod  propterea  faciendum  est,  quia 
cum  deinde  Exercitia  aliis  daturi  sint, 
omnino  oportet,  ut  ipsi  ea  prius  bene 
nota  et  perspecta  sibi  fecerint.  Quam 
etiam  ob  causam  oportet,  ut  praeter  Me- 
ditationes  bene  intelligant  ac  teneant  usum 
quarumdam  Regularum  et  Annotationum, 
v.  g.  Annotationes  viginti  initio  libri  Ex- 
ercitiorum  positas,  Examina,  Additiones 
decem  in  fine  primae  Hebdomadae,  Re- 
gulas  electionum,  discretionis  spirituum, 
et  alia  ejusmodi.  Et  ideo  legere  debe- 
bunt  librum,  et  bene  intelligere,  ac  de 
quo  dubitabunt,  quaerere  ab  eo  qui  eis 
tradit  Exercitia. 

4.  Ceterum  postquam  ea,  ut  dictum 
est,  aliquando  fecerint,  et  repetierint,  re- 
liquo  deinde  tempore  dum  nondum  ita 
exercitati  erunt  in  usu  meditationum;  etsi 
in  quotidianis  meditationibus  potest  quis- 
que  pro  sua  devotione  vel  necessitate 
ea  meditari,  quae  Dominus  suggesserit, 
ex  Evangelio,  Scripturis,  vel  alia  (re  ta- 
men  pro  securiore  directione,  ac  utilitate 
majore,  cum  Praefecto  rerum  spiritualium, 

aut  cum  Superiore  communicata),  tamen 
cum  agitur  de  tempore  aliquo  certo  me- 
ditationibus  et  secessioni  tribuendo,  quod 
nos  communiter  Exercitiorum  vocabulo 
appellamus,  quia  fere  expedit  ab  aliqua 
purgatione  inchoare,  convenit  ut  aliqua 
Exercitia  purgativa  non  praetermittant,  ut 
de  morte,  de  peccatis,  prsesertim  reflec- 
tendo  ad  ea  quae  in  Religione  admiserint, 

5.  Neque  tamen  expedit  dare  in  scrip- 
tis  Exercitia  ista  accommodata  Religioso 
statui,  ut  Exercitia  B.  P.  N.  Ignatii  in- 
tegra,  ut  sunt,  conserventur,  nulla  re 
addita  vel  transformata;  ac  praeterea  quia 
etiam  ipsi  majorem  sine  dubio  gustum 
et  motum  sentient  ex  iis,  quae  ipsimet 
invenerint,  quam  quae  ab  alio  ita  minute 
enucleata  acceperint.  Sed  tamen  Instruc- 
tor  potest  aliquam  instructionem  aut  lu- 
cem  dare,  et  tamquam  in  via  ponere; 
monendo  eum,  qui  exercetur,  ut  ipse  sibi 
applicare  consuescat;  ut  v.  g.  in  Funda- 
mento,  postquam  cogitaverit  finem  ho- 
minis,  actuet  hunc  finem  in  eo  statu,  in 
quo  nunc  est,  ut  quoniam  jam  non  potest 
esse  indifferens  ad  divitias  et  pauperta- 
tem,  applicet  hanc  indifferentiam  ad  eas 
materias,  quae  occurrunt  in  Societate ;  et 
sic  de  aliis. 

6.  Notandum  est  etiam,  primam  Heb- 
domadam  debere  in  Nostris,  si  semel  ex- 

acte  Exercitia  fecerint,  ordinarie  satis 
brevi  tempore  expediri,  ita  ut  etiam  in- 
terdum  minori  spatio  quam  tridui,  vel 
etiam  aliquando  bidui  expediri  possit,  si 
ita  videatur,  ut  gradus  fiat  ad  secundam 
Hebdomadam,  in  qua,  ut  plurimum,  diu- 
tius  immorandum  est.  Quare  hoc  potis- 
simum  ex  Institutoris  judicio  pendere  de- 
bebit;  qui  si  viderit  aliquem  majore  pur- 
gatione  indigere,  poterit  et  debebit  eum 
diutius  in  ea  retinere,  ante  omnia  co- 
nando,  ut  eum  inducat  ad  desiderandam 
sui  ipsius  reformationem  perfectam. 

7.  Materia  autem,  circa  quam  haec  re- 
formatio  versari  debet,  haec  fere  est,  pas- 
siones  non  bene  domitae,  mali  habitus, 
perversae  inclinationes,  ut  ad  honorem 
et  aestimationem  propriam,  vel  propriam 
voluntatem,  ad  corporis  commoditates, 
etc,  tentationes  ab  extrinseco  provenien- 
tes,  praesertim  vehementes  et  crebrse; 
deinde  etiam  ministeria  Societatis,  ut  con- 
cionari,  audire  Confessiones,  habere  scho- 
lam;  denique  omnes  actiones,  quas  ali- 
quis  componere  et  ordinare  velit,  ut  com- 
edere,  dormire,  studere,  agere  cum  ex- 
ternis,  vel  cum  Nostris,  et  alia. 

8.  Quare  hoc  primum  curari  debet  in 
eo,  qui  facit  Exercitia,  ut  quam  maximam 
sui  ipsius  acquirat  cognitionem,  percur- 
rendo  tempus  anteactum,  et  occupationes, 

vel  officia;  et  in  iis  perpendendo  tum 
multitudinem  defectuum  suorum,  tum  et- 
iam  gravitatem  ratione  status  et  obliga- 
tionis,  tum  denique  etiam  considerando 
causas,  et  origines,  et  radices  eorum  vi- 
tiorum. 

9.  Ad  quam  etiam  reformationem  valde 
utile  est,  ut  in  fine  primae  Hebdomadse 
fiat  Confessio  generalis  de  toto  tempore 
Religionis,  non  quidem  semper,  quoties 
Exercitia  repetuntur,  sed  cum  aliquis  pe- 
culiariter  motus  a  Deo  vellet  instituere 
novam  vitam,  seque  perfectius  reformare. 
Hoc  enim  usu  compertum  est  magnopere 
multis  profuisse,  et  valde  juvisse  ad  cog- 
nitionem  sui  et  emendationem. 

10.  Quod  si  viderit  Instructor,  eum  qui 
exercetur,  hac  ratione  juvandum  ad  eum 
finem  consequendum,  qui  intenditur;  pot- 
erit  etiam  aliquas  meditationes  statui  cu- 
jusque  vel  necessitati  praesenti  accommo- 
datas  addere,  ut  de  beneficio  vocationis, 
de  tribus  votis,  de  causis  cur  vota  re- 
noventur,  et  de  ipsa  formula  votorum 
Nostrorum,  de  Divinis  beneficiis,  de  pe- 
riculo  tepiditatis,  et  hujusmodi.  Interdum 
etiam  ex  Summario  Constitutionum,  prae- 
sertim  ex  praecipuis  regulis,  quibus  Re- 
ligiosa  fere  perfectio  continetur,  ut  11. 
et  17.  et  similes;  et  in  universum  ese 
sint  materiae,  quae  ad  timorem  et  amorem 

Dei,  ad  sui  ipsius  odium,  virtutis  studi- 
um,  rerum  visibilium  contemptum,  seter- 
narum  desiderium,  atque  caritatis  ardo- 
rem  augendum  pertinent. 

11.  Ad  faciliorem  etiam  introductionem 
eorum,  quibus  vel  non  est  facultas,  vel 
non  vacat  per  se  invenire,  poterit  via 
aperiri  ad  Mysteria  Vitae  et  Passionis 
Domini,  si  nonnullae  veritates  theologicse 
proponantur,  v.  g.  cum  de  Incarnatione 
agitur,  si  causse  ejus  et  fructus  explicen- 
tur;  aut  cum  de  Passione,  si  causae  acer- 
bitatis  ejus:  si  etiam  insinuentur  modi 
eam  meditandi;  v.  g.  ad  compatiendum, 
ad  imitandum,  ad  admirationem ,  et  sic 
de  aliis. 

12.  Postremo  qui  sunt  jam  provectio- 
res  in  rebus  spiritualibus,  et  meditando 
magis  exercitati,  de  quibus  part.  6.  cap.  3. 
§  1.  iis,  si  interdum  ad  spiritum  colli- 
gendum,  et  fervorem  hauriendum  se  re- 
cipiunt,  vel  ad  aliquod  opus  aggredien- 
dum,  ut  Missionem,  aut  aliquid  ejusmodi, 
cum  nec  eadem  sit  omnium  dispositio, 
nec  una  mensura,  non  videtur  quidquam 
praescribendum  circa  materiam:  sed  pos- 
sunt  ea  meditari,  quae  sibi  utilia  putave- 
rint  ad  eum  finem  consequendum,  quem 
intendunt.  Credendum  est  enim,  quod  ex 
notitia,  quam  ex  Exercitiis  B.  P.  N. 
Ignatii  antea  jam  habebant,  et  ex  unctione 

Spiritus  adjuti,  inoffenso  pede,  imo  magna 
cum  utilitate  per  hanc  viam  current. 

13.  Quod  attinet  ad  electionem  status, 
ea  non  est  Nostris  danda  in  Exercitiis. 
De  electione  autem  negotii  aut  actionis 
alicujus  consultare  non  est  proprium  Ex- 
ercitiorum;  sed  potest  fieri  etiam  extra 
Exercitia  omni  tempore  et  occasione:  et 
ideo  in  hac  etiam  diligenter  instruendi 
sunt  Nostri,  ut  sciant  bene  uti  regulis 
eligendi  ad  indagandam  Dei  voluntatem, 
et  beneplacitum,  ut  cum  Superiores  de- 
bent  statuere  de  re  aliqua  dubia,  maxime 
si  non  possint  cum  suis  consultare,  ut 
dicitur  16.  regula  Provincialis;  et  denique 
in  rebus  omnibus,  quas  coram  Deo  con- 
stituere  ac  definire  oporteat,  semper  ad- 
modum  juvat  illa  praxis,  quae  in  eligendo 
praescribitur,  de  qua  infra  prolixius  age- 
mus,  et  inde  peti  poterunt,  quse  Nostros 
juvare  possint  ad  intelligendam  Dei  vo- 
luntatem  in  omni  ejusmodi  re,  juxta  cu- 
jusque  rei  qualitatem. 


Caput  11. 
De  prima  Hebdomada  in  universum. 

Omnia  haec  Exercitia  a  B.  P.  N. 
Ignatio  in   quatuor  Hebdoma- 
das  distributa  sunt.    Quae  quidem  Heb- 

domadae  non  tam  numero  dierum,  quam 
materiae  genere  distinguuntur :  et  ideo 
non  necesse  est,  ut  septem,  vel  octo  die- 
rum  circulus  in  singulis  consumatur;  sed 
sufficit,  ut  illi  affectus  vel  fructus  inve- 
niantur,  qui  in  unaquaque  exquiruntur. 

2.  Prima  continet  considerationem  pec- 
catorum,  ut  eorum  foeditatem  cognosca- 
mus,  vereque  detestemur,  cum  dolore  et 
satisfactione  convenienti.  Secunda  pro- 
ponit  Vitam  Christi,  ad  excitandum  in 
nobis  desiderium  ac  studium  eam  imi- 
tandi:  quam  imitationem  ut  melius  per- 
ficiamus,  proponitur  etiam  modus  eligendi 
vel  vitse  statum,  qui  sit  maxime  ex  vo- 
luntate  Dei;  vel  si  jam  eligi  non  possit, 
dantur  quaedam  monita  ad  eum,  in  quo 
quisque  sit,  reformandum.  Tertia  continet 
Passionem  Christi,  qua  miseratio,  dolor, 
confusio  generatur,  et  illud  imitationis 
desiderium  una  cum  Dei  amore  vehe- 
mentius  inflammatur.  Quarta  demum  est 
de  Resurrectione  Christi,  ejusque  glorio- 
sis  apparitionibus,  et  de  beneficiis  Divi- 
nis,  et  similibus,  quae  pertinent  ad  Dei 
amorem  in  nobis  excitandum. 

3.  Igitur  in  hac  prima  Hebdomada  pro- 
ponuntur  media,  quae  ad  animam  purgan- 
dam  per  contritionem  et  Confessionem 
pertinent,  et  ad  veram  poenitentiam  in 
nobis  gignendam  juvare  possunt.  Quare 

huc  omnia  dirigere  debet,  qui  facit  Ex- 
ercitia,  ut  peccati  malitiam,  suamque  ab- 
jectionem  et  vilitatem  agnoscat,  eamque 
ex  animo  intime  sentiat.  Quam  ob  cau- 
sam  expediret,  ut  hoc  tempore  si  Sacer- 
dos  sit,  ex  hoc  spiritu  humilitatis  absti- 
neat  a  quotidiana  celebratione  (nisi  de- 
votio,  aut  profectus  spiritualis,  aut  aliqua 
obligatio  ad  id  impellat),  ut  postea  gene- 
rali  Confessione  peracta,  majori  cum 
praeparatione,  fiducia,  ac  reverentia  ad 
Sacrificium  altaris  redeat. 

4.  Notandum  etiam,  hanc  primam  Heb- 
domadam  esse  fundamentum  ac  basim 
ceterarum,  et  ideo  nunquam  praetermitti 
debere.  Unde  etiam  si  quis  alia  Exer- 
citia  hujus  Hebdomadse,  aut  etiam  omnia 
integra  fecisset,  et  denuo  ea  repetere 
vellet,  tamen  hinc  incipiendum  esset, 
quamvis  brevius  expediri  posset. 

5.  Igitur  postquam  aliquis  in  eum  lo- 
cum  venerit,  ubi  Exercitiis  vacaturus  est, 
ea  ipsa  die  debet  Instructor  ad  eum  ad- 
ire,  et  priusquam  tradat  Fundamentum, 
debet  ei  explicare  aliquas  ex  Annotatio- 
nibus,  nempe  primam,  et  quintam,  et  ex 
decima  septima  illam  admonitionem  de 
animo  aperiendo.  Item  ex  vigesima  id, 
quod  dicitur  de  utilitate  secessus  in  loco 
separato.  Quod  etiam  opportunitatem  ei 
dabit,  ut  eum  moneat  de  iis,  quae  supra 

cap.  2.  diximus,  eum  esse  monendum, 
cum  ea  tamen  dexteritate,  quam  ibi  di- 
ximus,  nempe  ut  non  omnia  simul,  sed 
quantum  prudentia  dictabit. 

6.  Annotatio  autem  illa  ante  Fundamen- 
tum,  quae  incipit:  Ut  tam  is,  qui  tradit  Ex- 
ercitia  etc^  expediet  magis  hoc  tempore, 
ut  non  proponatur  ita  in  genere  quando 
quis  incipit  Exercitia,  sed  in  discursu 
Exercitiorum,  si  quid  dubium  vel  obscu- 
rum  occurrat,  aut  ob  aliquam  ejus  qui 
exercetur  diffidentiam,  videatur  opportu- 
num,  tunc  ei  explicari  poterit. 


Caput  12. 
De  Fundamento. 

Primus  ingressus  in  hanc  primam 
Hebdomadam  fit  per  considera- 
tionem  ultimi  finis:  quae  consideratio  ideo 
dicitur  Fundamentum,  quia  est  basis  totius 
aedificii  moralis  et  spiritualis. 

2.  Potest  autem  dividi  in  tres  partes, 
primo  in  finem  propter  quem  homo  crea- 
tus  est;  secundo  in  media  ad  consequen- 
dum  hunc  finem;  tertio  in  difficultatem 
eligendi  hoc  vel  illud  medium,  cum  igno- 
remus  quid  magis  aptum  sit  ad  hujus 
finis  consecutionem:  omnis  autem  error 
in  hac  parte  non  possit  esse  non  damno- 

sus  et  periculosus.  Ex  quo  nascetur  etiam 
quartum;  ut  homo  ponat  se  in  illa  omni- 
moda  indifferentia  et  aequilibrio. 

3.  Haec  autem  indifferentia  est  maximi 
momenti:  et  admonendus  est  qui  se  ex- 
ercet,  quanto  altius  hoc  fundamentum  je- 
cerit,  tanto  firmius  futurum  aedificium: 
idque  etiam  indicavit  B.  P.  N.  Ignatius 
Annot.  decima  quinta,  et  decima  sexta 
ex  viginti. 

4.  In  danda  hac  meditatione,  maxime 
quia  nonnullis,  cum  nondum  assueverint 
orationi,  videri  potest  aridior,  addi  pot- 
erunt  aliquae  excursiones  ad  meditandum, 
ut  in  eo  quod  dicitur  creatum  esse  ho- 
minem,  potest  simul  cogitari,  a  Deo  esse 
creatum  de  nihilo,  et  simul  quot,  et  quanta 
in  creatione  habuerit,  et  praeterea  quo- 
modo  semper  ab  illo  in  esse  conservetur. 

5.  Sed  horum  consideratio  non  tam  di- 
rigenda  est  ad  gratitudinem ,  ut  fit  cum 
considerantur  beneficia  Dei,  verum  ad 
scopum  hujus  Fundamenti,  nempe  quod 
illa  omnia  a  Deo  data  sint,  ut  pervenire- 
mus  ad  illud  ultimum  finem.  Unde  etiam 
potest  homo  in  hac  meditatione  reflectere 
cogitationem  ad  se  ipsum,  quomodo  hac- 
tenus  habuerit  se  ad  finem  et  ad  media, 
quantum  aberraverit,  quod  creaturis  ab- 
usus  sit,  quae  illi  adjumento  esse  debue- 
runt;  ut  jam  quasi  in  generali  jaciat  fun- 

damenta  ad  cognoscendam  deformitatem 
vitae  suae,  quod  postea  uberius  et  magis 
particulariter  faciet  in  meditatione  pec- 
catorum. 

6.  In  meditatione  hujus  Fundamenti  liber 
Exercitiorum  non  praescribit  certas  horas, 
ut  fit  in  Exercitiis  sequentibus:  sed  ut 
facili  initio  inchoemus,  unusquisque  pro 
viribus  et  pro  devotione  sua  ad  id  tem- 
pus  sibi  assumat:  vel,  si  opus  sit,  Instruc- 
tor  ei  praescribat. 

7.  Debet  autem  curare,  ut  cognitio  hu- 
jus  veritatis,  quae  in  Fundamento  tracta- 
tur,  quam  maxime  menti  infigatur:  quo- 
niam  ut  fundamentum  fabricae  totam  ipsam 
sustinet,  ita  haec  veritas  influit  in  omnia 
Exercitia,  et  praesertim  in  ipsam  electio- 
nem  status,  quae  tota  fere  hinc  pendet.  Et 
ideo  quo  melius  haec  meditatio  successe- 
rit,  eo  etiam  melius  reliqua  succedent. 


Caput  13. 
De  dupliei  Examine. 

Dum  durat  meditatio  Fundamenti, 
debet  Instructor  Exercitantem 
aliquoties  visitare,  et  semper  ei  aliquid 
novi  in  scriptis  afferre,  quia  sic  videtur 
quodammodo  levari  taedium,  et  melius 
etiam  percipi,  quse  singula  proponuntur. 

2.  Igitur  in  primo  congressu  post  da- 
tum  Fundamentum  datur  Examen  parti- 
culare,  in  quo  tradendo  significandum  est, 
in  quovis  homine  unum  aut  alterum  vi- 
tium,  sive  peccatum  esse  solere  praeci- 
puum,  et  quod  in  eo  sit  quasi  causa  et 
radix  aliorum. 

3.  Et  licet  in  aliquo  plura  essent  prae- 
cipua,  expedire  tamen,  ut  unum  deliga- 
tur,  ad  quod  exstirpandum  toti  incumba- 
mus,  ut  eo  superato  ad  aliud,  et  aliud 
deinceps,  peculiarem  hunc  conatum  et 
studium  transferamus. 

4.  Huic  igitur  rei  serviet  Examen  par- 
ticulare,  cujus  usus  etsi  post  peracta  Ex- 
ercitia  esse  debet  toto  vitae  tempore, 
nunc  tamen  inchoatur,  tum  ut  aliqua  ejus 
peritia  acquiratur,  tum  etiam  hoc  Ex- 
amine  uti  oportet  circa  Exercitia  et  eo- 
rum  Additiones. 

5.  Est  autem  multum  commendandus 
hujus  Examinis  usus,  propter  magnam 
ejus  utilitatem,  praesertim  ad  consequen- 
dam  animi  puritatem,  ut  docet  Cassianus 
(Collat.  5.  c.  14.)  et  S.  Bernardus  saepe. 
Itaque  in  fine  Exercitiorum  cum  disce- 
denti  dantur  praecepta  vitae  bene  insti- 
tuendae,  hoc  in  primis  inculcandum  est. 
Additiones  autem  illae  quatuor  dictandaene 
sint,  an  verbo  tantum  explicandse,  pru- 
dentiae  Instructoris  relinquatur. 

6.  Deinde  eadem  die  et  sequenti  datur 
Examen  generale  et  quotidianum.  Non 
autem  datur  per  modum  meditationis,  sed 
instructionis  cujusdam,  et  ut  homo  inci- 
piat  aperire  oculos  ad  cognoscenda  pec- 
cata  vitae  praeteritae. 

7.  Quod  vero  attinet  ad  Examen  ge- 
nerale,  non  est  dubium,  quin  aliae  etiam 
multae  sint  peccatorum  species,  quae  hic 
non  ponuntur;  sed  vel  hic  ea  tantum 
peccata  attinguntur  quae  frequentius  ac- 
cidunt,  reliqua  autem  peti  possunt  ab 
aliis  auctoribus,  qui  ex  professo  de  hoc 
agunt;  vel  hoc  Examen  pro  iis  tantum 
conscriptum  est,  qui  jam  paulo  magis 
spirituales  sunt,  et  ab  aliis  gravioribus 
peccatis  abstinent,  in  haec  autem  frequen- 
tius  incidere  solent.  Itaque  non  fuit  mens 
B.  P.  N.  Ignatii  tam  brevi  tractatione 
omnia  peccata  comprehendere,  sed  tan- 
tum,  ut  dictum  est,  pios  animos  admo- 
nere  de  iis  quae  frequentiora  sunt. 

8.  Porro  Examen  quotidianum,  quod 
quinque  puncta  complectitur,  dictetur 
prout  jacet.  Ad  illud  autem  faciendum 
juvat  illa  lux,  quam  praebet  Examen  ge- 
nerale  per  illam  distinctionem  peccato- 
rum,  quae  fiunt  cogitatione,  locutione, 
et  opere. 

Caput  14. 

De   primo  Exercitio   primse  Hebdomadae. 

Circa  ordinem  tradendi  Exercitia, 
sequendus  est  is,  qui  ponitur 
in  ipso  libro  Exercitiorum,  nempe  ut 
prima  hora  fiat  Exercitium  trium  poten- 
tiarum;  secunda  autem  peccatorum;  tertia 
vero  et  quarta,  repetitiones  utriusque: 
si  autem  addatur  etiam  quinta  hora,  fiat 
de  Inferno.  Sin  fiant  tantum  quatuor 
horae,  hoc  Exercitium  de  Inferno  diffe- 
rendum  erit  in  diem  sequentem:  quo  eo- 
dem  die  possunt  dari  etiam  alia  Exerci- 
tia  de  morte,  de  judicio,  cum  suis  repe- 
titionibus.  Tertio  die  proponenda  erit 
eadem  materia,  sed  cum  aliquibus  novis 
punctis,  ut  in  materia  peccati,  proponendo 
effectus,  quos  facit  in  animo,  aut  aliquid 
ejusmodi:  sic  enim  tollitur  taedium,  et 
materiae  profundius  penetrantur. 

2.  Porro  primum  Exercitium  illud  est, 
quod  appellatur  trium  potentiarum,  non 
quia  in  aliis  etiam  non  exerceantur  hae 
tres  potentiae;  sed  voluit  B.  P.  N.  Igna- 
tius  in  hoc  quasi  aditu  et  principio  om- 
nium  Exercitiorum  viam  monstrare,  quae 
in  meditando  tenenda  est,  nempe,  ut  per 
memoriam   adjuvaretur  ratio  ad  discur- 

rendum  sive  ratiocinandum;  per  discur- 
sum  autem  excitaretur  voluntas  et  affec- 
tus;  idque  actuare  voluit  in  materia  pec- 
cati,  quse  prima  occurrebat  ad  medi- 
tandum. 

3.  Itaque,  in  hoc  primo  Exercitio  sunt 
sigillatim  explicanda,  Exercitia  sumenti, 
omnia  quae  in  sequentibus  Exercitiis  fu- 
tura  sunt  usui,  quis  scilicet  modus  ser- 
vandus,  ut  cum  attentione,  et  sine  capitis 
laesione  perseverari  possit,  et  quomodo 
se  animus  colligere,  collectumque  tenere 
debeat;  et  quod,  licet  adhibendus  sit  in- 
tellectus  ad  cogitandum,  major  tamen 
habenda  est  cura  affectus  et  interioris 
gustus,  quam  ut  multi  conceptus,  quan- 
tumvis  pulchri  et  acuti,  formentur,  et 
alia  ejusmodi. 

4.  Hic  etiam  declaranda  sunt  Praeludia, 
quorum  usus  praescribitur  in  omnibus  Ex- 
ercitiis:  et  in  primis  quid  sit  compositio 
loci,  quae  nihil  aliud  est?  quam  fingere 
sibi,  et  quasi  videre  oculis  imaginationis 
locum  illum,  in  quo  res,  quam  medita- 
mur,  gesta  est:  ut  stabulum  in  quo  Chri- 
stus  natus  est,  aut  ccenaculum  grande 
stratum  in  quo  Apostolorum  pedes  lavit, 
aut  montem  in  quo  passus  est. 

5.  Hac  enim  loci  compositione  valde 
juvamur  ad  attentionem  et  motionem  ani- 
mae,  quse  hoc  modo  quasi  alligata  phan- 

tasia  rei  1111  certae,  alligatur  ipsa  quoque 
quodammodo  ne  evagetur;  aut  si  quando 
divertat,  habet  ad  manum,  in  quo  se  fa- 
cile  colligat,  et  revocet  in  situm  illum 
suum,  quo  se  ab  initio  composuit.  Unde 
S.  Bonaventura  in  prooemio  de  Vita  Chri- 
sti:  Tu,  inquit,  si  fructum  ex  his  su- 
mere  cupis,  ita  te  prcesentem  exhibeas 
his,  quce  per  Dominum  Jesum  Christum 
dicta  et  facta  narrantur,  ac  si  tuis  au- 
ribus  audires  et  oculis  ea  videres,  toto 
mentis  affectu  diligenter,  delectabiliter 
et  morose,  omnibus  aliis  curis  et  solli- 
citudinibus  tunc  omissis. 

6.  Atque  hoc  quidem  locum  habet  in 
meditatione  rerum  corporearum:  nam  in 
rebus  incorporeis,  ut  est  peccatum,  et 
similia,  alia  quaedam  est  instituenda  com- 
positio  loci,  de  qua  dicitur  satis  clare  in 
libro  Exercitiorum,  in  Exercitio  trium 
potentiarum. 

7.  Denique  in  hac  loci  reprsesentatione 
vitandum  est  diligenter,  ne  nimis  in  ea 
fabricanda  immoremur,  vel  nimiam  vim 
capiti  faciamus;  quia  non  consistit  in  ea 
fructus  praecipuus  meditationis,  sed  est 
tantum  via  et  instrumentum  ad  ipsum 
fructum.  Nec  est  dubium,  quin  aliqui 
majorem  in  hac  re  habeant  facilitatem, 
in  quibus  videlicet  acrior  est  vis  poten- 
tiae  imaginativae.    Alii  vero,  quibus  hoc 

difficilius  est,  non  ita  laborare  debent,  ut 
caput  obtundant,  quo  ipsam  meditationem 
impedirent. 

Caput  15. 

De   aliis  Exereiiiis  primae  Hebdomadae. 

In  secundo  Exercitio,  in  primo 
puncto  monendus  est  Exercitans, 
ne  descendat  ad  examinanda  peccata  si- 
gillatim,  ut  fieri  solet,  cum  quis  se  ad 
Confessionem  parat;  hoc  enim  postea 
facturus  est  extra  meditationem:  sed  hoc 
tempore  in  genere  tantum  proponat  sibi 
sua  peccata,  eorumque  multitudinem  et 
magnitudinem,  ut  concipiat  confusionem 
et  dolorem.  Ad  hoc  autem  confert  per- 
currere  loca,  negotia  et  personas,  ut  hic 
dicitur. 

2.  Tertium  et  quartum  Exercitium  con- 
stat  ex  repetitione  primi  et  secundi.  Ha- 
rum  autem  repetitionum  usus  est  valde 
utilis;  saepe  enim  fit,  ut  cum  ejusmodi 
materiae  primum  cogitantur,  intellectus 
pascatur  illa  rerum  novitate,  ac  curiosi- 
tate  quadam;  postea  vero  cum  specula- 
tionem  moderamur,  magis  aperitur  via 
internis  affectibus,  in  quibus  potissimum 
consistit  fructus.  Quare  in  his  repetitio- 
nibus  vitandi  sunt  longi   discursus,  sed 

tantum  proponere  sibi  oportet,  et  quasi 
percurrere,  quae  prius  meditati  sumus,  et 
in  iis  immorandum  voluntate  et  affectu:  et 
haec  etiam  est  causa,  cur  plura  hic  collo- 
quia  sint,  quam  in  prioribus  Exercitiis. 

3.  Quod  autem  dicitur  in  libro  Exercit. 
in  3.  Exercitio  1.  Hebdomadae,  repetitio- 
nem  hanc  faciendam  de  iis,  in  quibus 
antea  majorem  consolationem  aut  deso- 
lationem  senserimus;  ita  intelligendum 
est,  ut  praecipue  repeti  debeant  ea  quae 
lumen  aut  fervorem  attulerunt;  sed  etiam 
expedit  illa  puncta  repetere,  in  quibus 
ariditatem  sensimus:  quia  saepe  contingit, 
ut  deinde  in  ipsis  majorem  consolationis 
copiam  sentiamus.  Imo  etiam  bis  repeti 
potest  idem,  si  magna  sentitur  consola- 
tio,  aut  alius  bonus  et  spiritualis  affec- 
tus,  et  hoc  potissimum  in  prima  Heb- 
domada. 

4.  Praeter  quinque  haec  Exercitia  B.  P.  N. 
Ignatii,  possunt  addi  alia,  ut  in  fine  quinti 
Exercitii  dicitur,  ut  de  aliis  peccati  poe- 
nis,  de  morte,  de  judicio,  vel  de  aliis 
cruciatibus  Inferni:  et  quidem  hsec  ra- 
rissime  omittenda  videntur,  quia  multum 
habent  momenti,  ut  avocetur  animus  ab 
inordinato  amore  rerum  harum  visibi- 
lium;  et  in  his  meditationibus  concipit 
anima  timorem  sanctum  Domini,  ut  pariat 
spiritum  salutis. 

5.  In  fine  cujuslibet  Exercitii  semper 
fieri  debet  Colloquium,  ut  in  libro  Exer- 
citiorum  praescribitur:  nec  tamen  prohi- 
betur,  quin  juxta  cujusque  devotionem 
etiam  in  principio,  et  in  medio  alia  Collo- 
quia,  et  petitiones  fieri  possint;  imo  etiam 
aliquando  expedit.  Proprius  tamen  locus 
est  in  fine,  cum  anima  ex  meditatione  magis 
elevatam  se  sentit:  illa  enim  sunt  aptis- 
sima  Colloquia,  quae  formantur  ex  affectu 
interiori  varia,  ut  ipse  affectus  varius  est. 

6.  Interdum  enim  homo  agit  cum  Deo, 
ut  filius  cum  patre;  interdum,  ut  servus 
cum  domino;  modo  ut  amicus  cum  ami- 
co;  modo  etiam  ut  reus  cum  judice;  ali- 
quando  etiam  petens  aliquod  donum;  ali- 
quando  gratias  agens  de  beneficiis  ac- 
ceptis;  alias  accusando  se  ipsum;  alias 
communicando  cum  eo  familiariter. 

7.  In  quo  notandum,  quod  dicitur  in 
tertia  Annotatione  ex  viginti,  haec  Collo- 
quia,  quando  fiunt  cum  Deo,  aut  cum 
Sanctis,  requirere  majorem  reverentiam, 
quam  ipsas  meditationes  et  speculationes. 
In  particulari  vero  Colloquium  secundum 
ad  Christum  ut  impetret  a  Patre,  expli- 
candum  erit  rudioribus,  hoc  intelligi,  non 
ut  est  Deus,  sed  ut  homo  mediator  et 
advocatus,  ut  interpellet  pro  nobis. 

8.  Additiones,  quae  in  libro  Exercitio- 
rum  ponuntur  in  fine  primae  Hebdoma- 

dae,  dandae  sunt  pridie  quam  incipiantur 
Exercitia  (nempe  meditatio,  quse  dicitur 
trium  potentiarum  et  reliquae),  quia  in  iis 
agitur  de  muitis,  quse  adjuvant  medita- 
tionem.  Decima  tamen  Additio  posset 
differri  in  sequentem  diem,  quia  non  est 
adeo  necessarium  ut  detur  iSlo  die.  De- 
inde  sequentibus  diebus  dandse  sunt  reli- 
quae  Additiones,  et  Reguiae  de  discer- 
nendis  spiritibus,  quse  conveniunt  primae 
Hebdomadse,  et  quae  convenire  videbun- 
tur  Exercitanti:  quas  tamen  non  erit  sem- 
per  necesse  scripto  dare,  sed  id  instruc- 
toris  judicio  permittitur. 

9.  Hae  Additiones  curandum  est  ut  ex- 
acte  serventur,  quia  ex  ipsis  valde  pen- 
det  fructus  spiritualisExercitiorum:  quam- 
quam  ex  aitera  parte  caveri  etiam.  debet 
omnis  excessus,  et  habenda  est  ratio 
personarum  et  complexionum,  ut  si  qui 
essent  natura  melancholici ,  non  debent 
nimium  coarctari,  imo  potius  dilatandus 
est  eis  animus ;  et  idem  de  personis  im- 
becillioris  valetudinis,  et  insuetis  ad  hos 
labores:  et  ideo  opus  est.  prudentia  et 
discretione.  Experientia  enim  ostendit 
quibusdam  profuisse,  quod  eis  concede- 
retur  aliqua  laxitas  in  his  regulis  servan- 
dis ;  aiiis  autem  profuit  severitas  et  rigor, 
semper  tamen  mixtus  suavitate. 

Caput  16. 
De  Confessione  generali. 

Sive  qui  se  exercet,  versetur  in 
primis  quinque  Exercitiis,  sive 
alia  adjungantur,  cum  jam  id  satis  con- 
secutus  videbitur,  quod  in  hac  Hebdo- 
mada  ut  finis  proponitur,  nimirum  cogni- 
tionem  intimam  peccatorum,  et  veram 
contritionem;  et  ad  id  serio  conatus,  et 
Divinse  gratiae  cooperatus,  tam  per  Ex- 
ercitia,  quam  per  Additiones  judicabitur; 
moneri  debet,  ut  se  ad  generalem  Con- 
fessionem  disponat.  Et  nisi  Instructori 
nimium  fatigatus  videatur,  poterit  adhuc 
pergere  in  meditando  per  unam,  aut  al- 
teram  horam  aliquid  quod  ad  compunc- 
tionem  peccatorum  faciat,  vel  si  id  magis 
expedire  judicetur,  aliquid  legendo  ad 
eum  finem. 

2.  Ut  autem  hoc  diligentius  et  accu- 
ratius  faciat,  indicandum  est  ei  quanUe 
sint  utilitates  hujus  Confessionis  genera- 
lis,  de  quibus  utilitatibus  agitur  in  ipso 
libro  Exercitiorum  post  Examen  gene- 
rale.  Quod  si  nulla  alia  esset,  hoc  certe 
satis  esse  deberet,  quod  experimur  ho- 
mines  plerumque,  aut  sine  examine  suf- 
ficienti,  aut  sine  debito  dolore,  nullo  vel 
valde  infirmo  melioris  vitae  proposito  ad 


Caput  16.  391 

Confessionem  accedere,  ac  propterea  ad 
consequendam  pacem  conscientiae,  et  ad 
tollendos  scrupulos,  qui,  si  non  antea, 
saltem  in  puncto  mortis  animam  excru- 
ciare,  et  in  periculum  salutis  aeternae  ad- 
ducere  solent,  multum  prodest,  semel  se 
ab  omnibus  anteactae  vitae  peccatis  ab- 
luere. 

3.  Quam  etiam  ob  causam,  etsi  ca- 
vendum  est  a  nimia  anxietate  in  facienda 
hac  Confessione,  ne  semper  deinde  ma- 
neant  scrupuli  ac  reliquiae,  ut  quibusdam 
contingit;  tamen  ex  altera  parte  studen- 
dum  et  conandum  est,  ut  ita  diligenter 
atque  accurate  fiat,  ut  postea  secura  esse 
possit  anima,  se  fecisse  quod  in  se  erat: 
nam  sine  hoc  numquam  frui  poterit  illa 
pace  animi,  et  tranquillitate  conscientiae, 
quam  diximus.  Ideo  praeter  proprium 
studium  et  diligentiam  ipsius  qui  Exer- 
citia  suscipit,  juvandus  est  etiam  aliqua 
via  et  methodo,  nempe  Directorio  aliquo 
ad  bene  confitendum,  cujusmodi  jam  multa 
exstant  bona  et  apta,  si  opus  fuerit,  et 
pro  cujusque  indigentia. 

4.  Aliquando  etiam,  praesertim  insignio- 
ribus  hominibus,  proderit  dare  legendam 
Summam  Navarri,  ubi  agit  de  statibus, 
ut  attente  considerent,  quae  ad  suum 
statum  pertinent.  Sic  enim  melius  vide- 
bunt  in  quibus  defecerint,  quae  si  Nostri 

per  se  proponerent,  fortasse  non  tan- 
tam  iis  fidem  haberent,  et  possent  pu- 
tare  eos  esse  nimios  in  urgendis  con- 
scientiis. 

5.  Hanc  generalem  Confessionem,  ut 
plurimum,  magis  expedit  non  fieri  ei  qui 
tradit  Exercitia:  si  tamen  qui  suscipit,  ei 
confiteri  mallet  pro  sua  devotione,  vel 
Sacerdotum  penuria,  aut  alise  causae  ita 
exigerent,  nihil  impediret  quin  etiam  ipsi 
fieri  posset. 


Caput  17. 
De  fme  primae  Hebdomadae. 

I  I  ^uoniam,  ut  supra  dictum  est, 
s£  Exercitiorum  Hebdomadae  non 
dierum  spatio  definiuntur,  sed  ex  effectu, 
qui  in  eis  praetenditur:  ideo  hujus  primae 
Hebdomadae  tempus  vel  contrahi,  vel 
prorogari  poterit,  prout  citius  vel  tar- 
dius  quisque  contritionem ,  devotionem, 
vel  meditandi  modum  assecutus  fuerit. 
Alii  enim  celerius,  alii  serius  eo  perve- 
niunt.  Illud  tamen  notandum,  eos  homi- 
nes,  qui  multum  proficiunt  in  via  spiri- 
tus,  et  qui  jam  ab  aliquo  tempore  Sacra- 
menta  frequentant,  aut  qui  multum  cu- 
piunt  statuere  de  modo  Vitae  suae,  in  quo 

magis  Deo  Domino  servire  possint,  non 
esse  diu  cletinendos  in  hac  prima  Hebdo- 
mada.  Imo  si  fieri  possit,  quatuor  aut 
quinque  diebus  absolvere  eam  debent. 
Contra  vero  faciendum  in  iis  qui  non  ita 
dispositi  sunt.  Hi  enim  \it  peccata  sua 
defieant,  et  ut  peccati  turpitudinem  ac 
foeditatetn  agnoscant,  debent  diutius  in 
his  exerceri,  mutando  subinde  rationem 
victus  somnique,  et  aiia  genera  poeni- 
tentise,  ut  habetur  in  Exercitiis  Notabili 
tertio  post  Additiones  primae  Hebdo- 
madse. 

2.  Qui  absolutis  Exercitiis  primse  Heb- 
domadae  ad  reliqua  progressurus  est, 
postquam  generaiiter  confessus  fuerit, 
et  communionem  sumpserit,  saitem  per 
unum  diem  vacare  debet  ab  illo  labore 
tam  intenso  meditandi.  Interim  tamen 
posset  in  mente  versare  parabolam  illam 
Filii  prodigi,  applicando  eam  ad  seip- 
sum,  aut  aliquid  ejusmodi.  Porro  ad 
communionem  est  ita  etiam  disponen- 
dus,  ut  ad  eam  accedat  cum  reverentia, 
et  fide,  et  gustu,  et  ob  eam  causam 
danda  est  ei  aliqua  meditatio  ad  hoc 
apta. 


394  Directorium  in  Exercitia  spiritualia. 


Caput   18. 

De    seeunda    Hebdomada;    et    primo    de 
fme,  qui  in  ea  praetenditur. 

Finis  et  scopus,  qui  Exercitiis  om- 
nibus  primae  Hebdomadae  prae- 
fixus  est,  hic  praecipue  est,  cognoscere 
quod  erravimus  ab  ea  via,  quae  nos  du- 
cere  debebat  ad  ultimum  illum  finem, 
cujus  causa  creati  sumus;  et  consequen- 
ter  dolere  de  tali  et  tanto  errore,  et  con- 
cipere  intensum  desiderium  redeundi  in 
illam  viam,  et  in  ea  semper  perseve- 
randi. 

2.  In  hac  autem  secunda  Hebdomada 
finis  est,  proponere  sibi  Christum  Domi- 
num  ac  Salvatorem  nostrum,  ut  veram 
viam,  juxta  illud,  quod  ipse  dixit:  Ego 
sum  via,  veritas,  et  vita;  et:  Nemo  venit 
ad  Patrem  nisi  per  me.  (Joan.  14,  6.) 

Ipse  enim  est  exemplar  a  Patre  homi- 
nibus  propositum,  cujus  imitatione  emen- 
demus  et  componamus  mores  nostros 
corruptos,  et  dirigamus  pedes  nostros  in 
viam  pacis.  Quare  cum  Christi  vita  sit 
perfectissima,  et  ipsa  idea  virtutis  et  sanc- 
titatis;  sequitur,  ut  quo  vita  nostra  pro- 
pius  ad  eam  imitatione  accesserit,  ipsa 
quoque  perfectior  sit,  imo  et  propius  ac- 

cedat  ad  ultimum   finem   suum,  ideoque 
eo  etiam  felicior  sit. 

3.  Propter  hanc  causam  haec  secunda 
Hebdomada  respondet  viae  illuminativse, 
quia  Christus  est  sol  justitise,  qui  illu- 
minat  omnem  hominem  venientem  in  hunc 
mundum;  et  ad  hoc  venit,  ut  illuminaret 
sedentes  in  tenebris,  et  umbra  mortis. 
Et  quoniam  peccata,  et  pravse  affectiones 
obtenebrant  animam,  eamque  impediunt, 
et  retrahunt  a  Christi  imitatione,  ideo 
haec  prius  eradicanda  ex  corde  erant 
primis  illis  Exercitiis  et  meditationibus. 

4.  Dispositio  quam  B.  P.  N.  Ignatius 
requirebat  in  iis  qui  facturi  essent  Exer- 
citia  hujus  Hebdomadae,  est,  ut  ostendant 
fervorem,  ac  desiderium  progrediendi 
ulterius  ad  deliberandum  de  statu  vitae. 
Quare  qui  hoc  nollet,  vel  tepide  vellet, 
etiamsi  cuperet  progredi  in  meditationi- 
bus,  melius  esset  eum  differre  ad  unum 
aut  alterum  mensem.  Hoc  enim  nego- 
tium  ejusmodi  est,  ut  nisi  cum  fervore 
spiritus  suscipiatur,  non  possit  habere 
bonum  successum:  requirit  enim  magnum, 
et  fortem,  et  constantem  animum,  qui  ex 
augmento  devotionis  proveniat. 

5.  Verum  est,  quod  si  quis  esset,  a 
quo  nihil  magnum  sperari  posset,  quia 
non  esset  admodum  capax,  vel  impeditus 
esset  statu  matrimonii,  posset  pro  ejus 

captu,  aliquid  addi  de  sequentibus  Heb- 
domadis,  ut  dirigatur  in  statu,  in  quo 
est,  ad  bene  vivendum  in  eo. 

6.  Ceteros  autem  melius  est  relinquere 
cum  fame,  ut  sciant  adhuc  sibi  restare 
aliquid,  quod  faciant.  Contingit  enim 
saepe,  ut  hac  dilatione  experientia  ipsa 
apertius  eis  detegat  suas  necessitates  et 
infirmitates;  quod  facit,  ut  deinde  arden- 
tiores  et  magis  dispositi  redeant. 


Caput  19. 

De  primis  quatuor  Exereitiis  seeundae 
Hebdomadae. 

Primum  Exercitium  in  hac  se- 
cunda  Hebdomada,  est  de  re- 
gno  Christi,  quod  tamen  non  computa- 
tur  inter  meditationes,  quia  prima  est  de 
Incarnatione  Domini.  Est  igitur  quasi 
fundamentum  quoddam,  aut  prooemium 
totius  hujus  tractatus,  et  summa  ac  com- 
pendium  vitse  et  operum  Christi  Domini, 
in  eo  negotio,  quod  ei  commiserat  Pa- 
ter,  de  quo  Isaias:  Opas  ejas  coram  illo 
(Isai.  62,  11.).  Et  ipse  Dominus:  Opas 
qaod  dedisti  mihi,  at  faciam.  Et  addit 
quidnam  id  esset:  Clarificavi  te  saper 
terram:  Manifestavi  nomen  taam  homi- 

nibus  (Joann.  17,  4  et  6.).  Vocat  autem 
omnes  homines  in  societatem  tanti  et 
tam  gloriosi  operis,  unumquemque  juxta 
suum  gradum.  Ex  quo  jam  incipit  ap- 
parere  diversitas  graduum  in  imitatione 
Christi. 

2.  Dispositio  autem,  quae  requiritur  in 
anima  ejus  qui  facit  Exercitia,  haec  est, 
ut  quantum  est  ex  sua  parte,  tendat  in 
id  quod  perfectius  est,  si  Dominus  de- 
derit  gratiam  et  vires.  Unde  aperte  col- 
ligitur  ex  hoc  jam  loco  animam  incipere 
praeparari  et  disponi  ad  electionem  sta- 
tus,  quae  postea  suo  loco  expressius  pro- 
ponetur.  Sic  enim  mirabili  quodam  arti- 
ficio  Spiritus  Sancti  hic  anima  excitatur 
ad  perfectionem,  ut  deinde  hanc  eamdem 
perfectionem  eliciat  et  indaget  in  omni- 
bus  sequentibus  meditationibus,  Incarna- 
tionis,  Nativitatis,  et  aliarum;  et  ita  per- 
fectionis  semina,  quae  hic  sparguntur,  per 
illas  deinde  meditationes  latenter  cre- 
scant  et  promoveantur,  donec  in  tempore 
electionis  suum  fructum  ferant.  Atque 
hoc  bene  notandum  est  Instructori  pro 
sua  directione,  non  quod  de  hoc  monere 
debeat  Exercitantem,  sed  potius  sinat 
res  ipsas  per  se  in  ejus  anima  operari, 
vimque  suam  exercere. 

3,  Neque  hoc  tamen  impedit,  quin 
hsec  meditatio,  sicut  etiam  quae  deinde 

sequitur  de  duobus  Vexillis,  tradi  possit 
etiam  iis  qui  non  sunt  facturi  electionem, 
quoniam  etiam  hi  ea  juvari  possunt:  si- 
quidem  in  genere  tantum  agunt  de  iis 
quae  ad  majorem  Dei  gloriam  ab  uno- 
quoque  fieri  possunt  in  Dei  obsequio  pro 
cujusque  capacitate. 

4.  In  hac  secunda  Hebdomada  notan- 
dum  est,  addi  hic  unum  praeludium.  Nam 
cum  in  prima  Hebdomada  primum  prae- 
ludium  sit  constitutio  loci,  hic  ante  con- 
stitutionem  loci  ponitur  quaedam  reprae- 
sentatio  historiae,  seu  Mysterii  quod  me- 
ditandum  occurrit.  Hoc  autem  non  ita 
intelligendum  est,  ut  tunc  immorari  de- 
beamus  in  meditando  illo  Mpsterio:  sic 
enim  nihil  differret  praeludiurh  a  medita- 
tione:  sed  ita  est  accipiendum,  ut  in  primo 
illo  praeludio  proponatur  historia  genera- 
tim,  et  quasi  tota  in  communi,  ut  sciatur 
materia,  de  qua  tunc  cogitandum  est,  et 
anima  incipiat  in  ea  actuari,  et  ad  eam 
elevari:  deinde  vero  in  ipsa  meditatione 
incipiat  in  singulis  ejus  partibus  immo- 
rari,  easque  ponderare  et  penetrare.  Ut 
cum  quis  conjicit  oculos  in  tabulam  ali- 
quam  pictam,  in  qua  sit  varietas  rerum 
pictarum,  prius  unico  intuitu  omnia  con- 
fuse  cernit,  et  scit  quid  in  ea  tabula  con- 
tineatur;  postea  vero  figit  oculos  in  sin- 
gulis  particularibus  rebus,  quae  ibi  pictae 

sunt,  easque  sigillatim  melius  et  accura- 
tius  perpendit. 

5.  Quod  autem  attinet  ad  puncta  ha- 
rum  meditationum,  sumenda  erunt  in  fine 
libelli  Exercitiorum,  ubi  Mysteria  Vitse 
Christi  ordine  posita  sunt,  distincta  fere 
singula  tribus  punctis:  etsi  simplicioribus, 
qui  ea  non  legerint,  aut  legere  non  pos- 
sint  in  Evangeliis,  explicatius  tradi  opor- 
tebit,  addita  brevi  declaratione,  ut  dicitur 
2.  Annotatione  ex  20.  Unde  quod  in 
meditatione  Incarnationis  et  Nativitatis 
etiam  dicitur  de  contemplandis  personis, 
et  earum  verbis  et  operibus,  intelligi  de- 
bet,  referendo  ad  illam,  quam  diximus 
distributionem,  quae  in  fine  libri  ponitur, 
nempe  cogitando  haec  in  singulis  punc- 
tis,  ut  occurrunt  ordine  suo,  non  autem 
quod  necessarium  sit  omnes  prius  per- 
sonas  totius  Mysterii,  deinde  omnia  verba 
ejusdem,  ac  demum  opera  separatim  me- 
ditari:  hoc  enim,  prassertim,  in  quibus- 
dam  meditationibus,  pareret  confusio- 
nem. 

6.  Quare  hoc  tantum  voluit  B.  P.  N. 
Ignatius,  regulam  dare  in  singulis  punc- 
tis,  quo  meditantis  intentio  ferri  debeat, 
primum  quidem  in  ipsas  personas,  quae 
in  illo  puncto  occurrunt,  tum  ad  verba, 
si  prius  verba,  vel  ad  facta,  si  prius  oc- 
currant  facta.  Et  ita  absoluto  uno  puncto 

transeatur  ad  aliud,  eumdem  ordinem  in 
eo  servando. 

7.  Ceterum  etsi  hic  tantum  mentio  fit 
de  his  tribus,  non  tamen  prohibetur,  quin 
possint  etiam  addi  alia  puncta,  ut  v.  g. 
cogitationes;  et  affectus  personarum  in- 
teriores,  tum  etiam  virtutes,  et  praeterea 
modus  et  finis  Mysteriorum,  quae  occur- 
runt,  causa  item,  et  effectus,  tempus,  et 
reliquae  circurnstantiae,  ut  foecundior  sit 
meditatio,  et  major  ejus  fructus. 


Caput  20. 

De  quinto  Exereitio  secundae  Hebdomadae, 
quod  est  Applieatio  sensuum. 

Exercitium  quintum,  quod  est  ap- 
plicatio  sensuum,  est  facile 
valde,  et  utile,  imaginando  nos  videre 
personas  et  audire  verba,  aut  strepitum 
si  qui  fit,  vel  tangere,  aut  osculari  sive 
loca,  sive  personas;  quod  tamen  fieri 
debet  cum  omni  reverentia,  et  modestia, 
ac  timore.  Olfactum  B.  P.  N.  Ignatius 
refert  ad  odorandam  fragrantiam  animae 
ex  donis  Dei,  et  gustum  ad  gustandum 
ejus  dulcedinem,  quod  utrumque  signifi- 
cat  praesentiam  quamdam  rei  vel  perso- 
narum  quas  meditamur,  cum  gustu  et 
amore  earum  tenero. 

2.  Quod  autem  hic  dicitur,  facta  me- 
ditatione  Incarnationis,  et  Nativitatis,  fa- 
ciendam  deinde  separatim  hanc  applica- 
tionem  sensuum,  intelligendum  est,  idem 
deinceps  fieri  debere  in  reliquis  medita- 
tionibus  Vitae  Christi.  Quod  non  ita  ac- 
cipiendum  est,  quasi  hanc  applicationem 
debeamus  habere  sejunctam  ab  omni  ma- 
teria  meditationis,  sed  ut  prsecipuus  sco- 
pus  circa  Mysterii  considerationem  sit 
sensuum  applicatio. 

3.  Differt  autem  applicatio  ista  sen- 
suum  a  meditatione,  quoniam  meditatio 
est  magis  intellectualis,  et  magis  versa- 
tur  in  ratiocinatione,  et  omnino  est  altior: 
discurrit  enim  per  causas  illorum  Myste- 
riorum,  et  effecta,  et  in  eis  investigat 
attributa  Dei,  ut  bonitatem,  sapientiam, 
caritatem,  et  reliqua.  At  vero  applicatio 
non  discurrit,  sed  tantum  inhseret  illis 
sensibilibus,  ut  in  aspectu,  et  auditu,  et 
reliquis  ejusmodi,  quibus  fruitur  et  delec- 
tatur  cum  profectu  spirituali. 

4.  Est  autem  ejus  duplex  utilitas:  in- 
terdum  enim  cum  anima  non  potest  pro- 
fundiora  speculari,  dum  in  his  immora- 
tur,  paulatim  disponitur  et  elevatur  ad 
illa  altiora.  Interdurn  autem  contra,  anima 
jam  impinguata,  fervens  devotione  ex 
cognitione  illorum  Mvsteriorum  altiorum; 
descendens  deinde  ad  hsec  sensibilia,  in 


402  Directorium  in  Exercitia  spiritualia. 

omnibus  invenit  pastum,  et  consolatio- 
nem,  et  fructum  ex  abundantia  amoris, 
qui  facit,  ut  minima  quaeque,  ac  vel  ipsi 
nutus,  magnifiant,  et  materiam  amoris 
et  consolationis  praebeant. 

5.  In  Mysteriis  Christi  tradendis  debet 
Instructor  ea  desumere  ex  ipso  libro  Ex- 
ercitiorum  in  fine,  ubi,  ut  dictum  est,  de- 
scripta  sunt  cum  suis  punctis.  Quare  qui 
magis  versati  sunt  in  meditando,  iis  satis 
erit  dictare,  vel  dare  in  scriptis  puncta, 
ut  ibi  habentur,  admonendo,  ut  semper 
eamdem  formam  teneant,  quam  prima 
die.  Cum  aliis  autem  minus  versatis 
oportebit  ad  particularia  tnagis  descen- 
dere,  accommodando  praeludia  ad  mate- 
riam,  et  introducendo  eos,  ut  sciant  sibi 
proponere  personas  cum  suis  circumstan- 
tiis,  tum  earum  verba,  et  facta,  etc. 


Caput  21. 

De    meditationum   horis,    leetione    spiri- 
tuali  et  eo,  qui  exereetur,  visitando. 

Si  qui  se  exercet,  fatigatus  videa- 
tur,  imo  etiamsi  non  adeo  fati- 
gatus  sit,  tamen  ut  melius  durare  possit, 
expedit  ut  detur  illi  aliqua  relaxatio  in 
horis  meditandi;    et   tunc   omitti   poterit 

meditatio   quse  fit  media  nocte,  et  reti- 
neri  aliae  quatuor  horae. 

2.  Potest  etiam  in  hac  Hebdomada  et 
sequentibus,  post  absolutas  meditationes 
reliquo  tempore  legi  aliquis  liber,  sed 
ejusmodi,  qui  pietatem  potius  nutriat, 
quam  intellectum  novitatibus  exerceat, 
ut  sunt  aliqua  ex  operibus  S.  Bernardi, 
vel  Gerson  de  Imitatione  Christi,  vel 
Granata.  Si  vero  liber  hic  contineret 
aliquem  tractatum  de  Christi  Mysteriis, 
non  expediret  ut  ea  legerentur,  de  qui- 
bus  postea  faciendae  sunt  meditationes, 
sed  de  quibus  jam  factae  sunt,  vel  quae 
eo  die  sunt  faciendae. 

3.  Quod  attinet  ad  visitandum  eum, 
qui  exercetur,  semel  saltem  esset  visi- 
tandus  in  die,  excepto  tempore  electio- 
nis,  quo  tempore  solent  incidere  frequen- 
tiores  desolationes  et  perplexitates,  quae 
crebriorem  visitationem  requirunt. 


Caput  22. 

De  eleetione,  quanti  momenti  sit,  et  quis 
ordo  in  hac  materia  servandus. 

In    omnibus   Exercitiis    nullus   est 
difficilior  locus,  aut  qui  majorem 
dexteritatem  et  discretionem  spiritualem 

requirat,  quam  electionis:  quoniam  hoc 
tempus  expositum  est  diversis  motibus 
animi,  et  saepe  etiam  erroribus,  cum  homo 
non  solum  a  malo  vincatur,  sed  plerum- 
que  etiam  boni  et  recti  imagine  fallatur. 

2.  In  hac  ergo  materia  illud  ante  om- 
nia  intelligendum  videtur,  et  ante  oculos 
tenendum,  quanti  referat  eligere  statum 
vitae.  Nam  si  homo,  ut  rationalis,  debet 
omnino  suis  actionibus  ponere  finem  con- 
gruentem  rationi,  Christianus  autem  debet 
omnia  opera  sua  dirigere  ad  finem  super- 
naturalem;  si  haec  ergo  in  singulis  acti- 
bus  fieri  debent,  quanto  magis  in  capiendo 
statu;  ex  quo  scilicet  consequuntur  fere 
omnia  opera  vitae  nostrae,  ita  ut,  si  finis 
ipsius  status  sit  vitiosus,  ea  etiam  quae 
ad  finem  consequuntur  oporteat  esse  vi- 
tiosa. 

3.  Deinde,  ut  in  corpore  animantis  plura 
sunt  membra,  neque  omnia  membra  sunt 
oculus,  aut  omnia  pedes,  ut  ait  S.  Paulus 
(1.  Cor.  12.);  ita  in  hoc  corpore  Ecclesise 
oportet  esse  varios  gradus  et  status. 
Hujus  autem  divisionis  et  partitionis  auc- 
tor  est  Spiritus  Sanctus,  ad  quem  perti- 
net  singulis  suum  locum  tribuere.  Unde 
Apostolus  eodem  loco:  Divisiones  gra- 
tiarum  sunt,  idem  autem  Spiritus:  et 
divisiones  ministrationum  sunt,  idem 
autem  Dominus:  et  divisiones  operatio- 

num  sunt,  idem  vero  Deus,  qui  operatur 
omnia  in  omnibus  (Ibid.  v.  4,  5,  6).  Ex 
quo  constat,  ut  famuli  a  suo  domino,  suo 
quisque  operi  ac  muneri  destinantur;  sic 
homines  a  Deo:  ac  proinde  non  debere 
hominem  impedire  in  seipso  id,  quod 
Deus  in  eo  et  de  eo  agere  vult;  sed 
oportere,  ut  ei  fideliter  serviat,  in  qua- 
cumque  re  ejus  Majestas  voluerit. 

4.  Accedit  etiam  propria  utilitas,  eaque 
magna,  quoniam  pertinet  ad  salutem  aeter- 
nam.  Nam  etsi  Deus  nemini  negat  au- 
xilium  necessarium  ad  salutem,  tamen 
non  est  dubium,  quin  iis  multo  abundan- 
tius  gratiam  suam,  et  lumen,  atque  opem 
communicet,  qui  non  se  in  aliquem  vitse 
statum  ex  libito  suo  intruserunt,  sed  eum 
elegerunt,  quem  prsemissa  diligenti  con- 
sideratione  putarunt  esse  juxta  Divinum 
beneplacitum. 

5.  Denique  si  nos  in  tanta  re  nostro 
judicio  ac  placito  gubernare  velimus,  fa- 
cile  in  maximos  et  maxime  perniciosos 
errores  incidemus :  si  vero  Dei  voluntatem 
exsecuti  fuerimus,  ille  ut  Pater  et  Crea- 
tor  noster,  nihil  de  nobis  statuet,  quod 
nobis  utile  et  salutare  non  sit,  imo  vero 
etiam  aptum  et  accommodatum  nobis: 
quoniam  ipse  noscit  figmentum  nostrum. 

6.  Haec  igitur  et  alia  in  hanc  senten- 
tiam  non   solum  Instructori  utilia  erunt, 

ut  in  hoc  negotio  magnum  studium  ad- 
hibeat;  sed  multo  magis  ei  qui  facit  Ex- 
ercitia,  ut  videat  quo  animo  aggredi  de- 
beat  rem  adeo  necessariam. 

7.  Igitur,  ut  in  hoc  tractando  aliquis 
ordo  servetur,  primo  dicemus  quales  esse 
debeant,  qui  ad  electionem  admittuntur: 
secundo,  quales  ii  qui  eos  dirigunt;  ter- 
tio,  quae  sint  res  de  quibus  est  electio; 
quarto,  quae  in  ea  regulse  servandse; 
quinto,  quis  sit  ordo  et  praxis  electionis 
faciendae. 


Caput  23. 

Quales  esse  debeant,   qui  ad  eleetionem 

admittuntur. 

Circa  primum,  apertum  est,  non 
omnes  esse  admittendos  ad  elec- 
tionem  status.  Qui  enim  jam  tenent  sta- 
tum  determinatum,  ut  conjugati,  aut  Re- 
ligiosi,  non  debent  de  hoc  agere,  sed 
tantum  juvari  debent,  ut  in  suo  quisque 
statu  ad  perfectionem  tendat  pro  men- 
sura  gratiae,  quam  ei  Dominus  Deus  con- 
cedet.  Qui  autem  adhuc  statum  non  ha- 
bent,  non  tamen  omnibus  indifferenter 
dari  debet  electio,  ut  habetur  in  septima 
parte  Const.  cap.  4.  lit.  F.  ubi  dicitur, 

quod  non  nisi  paucis,  iisque  hujusmodi, 
ut  ex  eorum  profectu  non  vulgaris  ad 
Dei  gloriam  fructus  speretur.  Igitur  qui 
vel  incapaces  essent  hujus  perfectionis 
(cujusmodi  sunt  leves  natura  et  incon- 
stantes,  quos  in  primis  explorare  opor- 
tebit,  nec  ullo  modo  admittere  ad  elec- 
tionem),  aut  quos  constet  habere  passio- 
nes  quasdam  indomitas,  aut  malos  habi- 
tus,  qui  videantur  incorrigibiles;  non  es- 
sent  admittendi,  nisi  tam  certa  signa  es- 
sent  peculiaris  cujusdam  gratiae,  ut  haec 
omnia  suppleret. 

2.  Secundo,  prseter  naturam  et  mores 
aptos,  requiritur  etiam  ut  ille,  cui  datur 
electio,  eam  ipse  desideret  et  petat.  Et 
hoc  omnino  necessarium  est;  et  nullo 
modo  alioquin  dari  debet,  multo  autem 
minus  ingeri  et  obtrudi  non  cupienti. 
Nam  pneterquam  quod,  qui  sic  affectus 
est,  omnia  quae  ei  dicentur,  cum  suspi- 
cione  accipiet,  et  ideo  iis  juvari  non  pot- 
erit;  est  etiam  ea  causa,  quod  in  elec- 
tione  facienda  multse  et  magnae  incidunt 
difficultates,  etiam  cum  voluntas  bona  et 
fervens  est:  quare  multae  erunt  majores, 
cum  voluntas  languet,  et  ideo  nunquam 
eas  superare  poterit. 

3.  Tertio,  valde  expedit,  ut  qui  ingre- 
ditur  electionem,  studeat  esse  liber  ab 
omni  affectu  inordinato,  et  plane  ad  omnia 

indifferens:  ad  hoc  vero  unum  inclina- 
tus,  ut  sanctum  Dei  beneplacitum  sequa- 
tur,  quodcumque  illud  esse  cognoverit. 
Quare  si  cerneretur  eum  nimis  propen- 
dere  ad  divitias,  minus  autem  ad  pauper- 
tatem,  non  esset  bene  dispositus,  nec 
sperandus  esset  bonus  exitus  in  elec- 
tione.  Ille  enim  affectus  aversus  a  via 
perfectiori,  et  ad  imperfectiorem  conver- 
sus,  intellectum  traheret  ad  excogitandas 
rationes  tali  affectui  consentaneas.  Ac 
cum,  ut  dici  solet,  quidquid  recipitur,  re- 
cipiatur  ad  modum  recipientis,  facile  fie- 
ret,  ut  existimaret  illam  esse  Dei  voiun- 
tatem,  quae  est  ipsius  voluntas.  Oportet 
igitur  ut  perveniat  ad  tertium  gradum 
humilitatis,  qui  ponitur  in  libro  Exerci- 
tiorum,  aut  saltem  ad  secundum,  cui  com- 
parando  serviunt  meditationes  de  Vexil- 
lis,  et  de  Tribus  classibus,  et  aliae,  de 
quibus  infra  dicetur:  et  ideo  esset  in  eis 
meditationibus  diutius  retinendus,  ut  pau- 
latim  disponatur  ad  hoc  aequilibrium  ani- 
mi,  partim  conando  propria  diligentia, 
partim  id  a  Deo  petendo  ferventibus  ora- 
tionibus.  Quod  si  ad  hanc  resignationem 
et  indifferentiam  non  pervenerit,  tota  trac- 
tatio  de  modo  eiigendi  relinquenda  est. 
Et  tunc  si  ita  expedire  videbitur,  proce- 
dendum  in  reiiquis  Exercitiis  faciendis, 
ut,   si  fieri  potest,   per  ea  ad  majorem 

maturitatem  perducatur,  vel  post  breve 
tempus  finis  eis  imponendus. 

4.  Quarto,  omnium  optima  est  illa  dis- 
positio,  ut  non  modo  non  magis  propen- 
deat  ad  terrena  retinenda,  sed  quoad 
fieri  potest,  voluntatem  suam  semper  in- 
flectere  conetur  ad  id  quod  perfectius 
est.  Nam  licet  re  ipsa  non  id  electurus 
sit,  quia  fortasse  Deus  eum  non  vocat 
ad  talem  statum,  tamen  nihil  ei  nocebit, 
imo  plurimum  proderit  tale  desiderium; 
ac  proinde  in  his  Exercitiis  semper  pro- 
ponitur  via  perfectior,  tamquam  magis 
optanda,  et  a  Deo  petenda.  In  quo  valde 
notanda  est  sententia  quaedam  B.  P.  N. 
Ignatii,  quae  inventa  est  in  quodam  ejus 
scripto,  ubi  ita  ait:  Debere  Instructorem 
ita  disponere  eum,  qui  est  in  Exercitiis, 
ut  omnino  resignatus  sit,  tam  ad  consilia 
sequenda,  quam  ad  praecepta:  imo  vero, 
quantum  in  ipso  est,  magis  inclinatus  sit 
ad  consilia,  si  id  majus  Dei  obsequium 
fuerit.  Et  addit:  Majorautique  signarequiri 
ad  statuendum,  quod  ea  sit  Dei  volun- 
tas,  ut  quis  in  eo  statu  maneat,  in  quo  sa- 
tis  sit  servare  praecepta,  quam  ut  viam 
consiliorum  ingrediatur:  quiaDominus  tam 
aperte  ad  consilia  exhortatus  est;  at  vero 
in  illo  statu  magna  ostendit  esse  pericula. 

5.  Ultima  est  ea  dispositio,  quam  idem 
B.  P.  N.  Ignatius  eodem  loco  prsecipit, 

nempe  ut  qui  facit  electionem  colligat  se 
totum  intra  se,  et  toto  tempore  quo  durat 
haec  deliberatio,  claudat  sensus,  claudat 
animum  omnibus  aliis  rebus,  nihilque  velit 
videre,  aut  audire,  quod  non  desursum 
sit.  Quibus  verbis  duo  indicantur:  pri- 
mum,  ut  anima  non  sinat  se  distrahi  ad 
alias  cogitationes,  sed  hoc  unum  agat, 
et  huic  uni  intenta  sit,  ceteris  omnibus 
negotiis  a  se  rejectis.  Alterum  est,  ut 
in  hac  deliberatione  non  admittat  ratio- 
nes,  quae  non  sint  e  coelo,  id  est,  nullas 
admittat  quae  sapiant  carnem  et  sangui- 
nem,  aut  aliquid  humanum  ac  terrenum, 
quia  omnia  manare  debent  ex  uno  illo 
principio,  quod  est  desiderium  gloriae 
Dei,  et  exsequendi  ejus  voluntatem.  Hic 
enim  est  verus  ille  sumptus  ad  aedifican- 
dam  turrim,  de  qua  est  in  Evangelio 
(Luc.  14,  28.);  et  hoc  magnam  animse 
fiduciam  affert,  quod  Deus  non  sinet  eam 
decipi:  quia  cum  eum  in  toto  corde  et 
in  veritate  quaerat,  nunquam  se  Deus  ab 
ea  avertet,  cujus  scilicet  tanta  est  boni- 
tas,  et  amor  in  suam  creaturam,  ut  etiam 
occurrat  saepe  non  quaerentibus.  Quod 
licet  ita  sit,  et  ea  sit  perfecta  electio,  ad 
quam  solius  Dei  amor  impellit;  tamen  si 
praecipuus  quidem  esset  amor  Dei,  sed 
praeter  illum  aliquid  etiam  accederet,  quod 
eodem  inclinaret,  modo  non  repugnans 

Dei  legi  ac  voluntati,  et  ex  sua  natura 
bonum,  ut  puta  consolatio  propria,  et 
quies  spiritualis,  ratio  valetudinis,  aut  ali- 
quid  ejusmodi,  non  propterea  improbanda 
esset  electio.  Hsec  tamen  oporteret  sem- 
per  minus  esse  praecipua,  et  minus  prae- 
cipue  movere,  et  hsec  ipsa  ad  Dei  amo- 
rem  referri. 


Caput  24. 

Qualis  esse  debeat,  qui  dirigit 
electurum. 

Circa  secundum,  officium  ejus  qui 
tradit  Exercitia,  in  hoc  parti- 
culari  negotio  est  cooperari  motioni  Di- 
vinae,  eamque  non  praeire,  sed  sequi;  et 
ad  hoc  disponere  animam  ejus  qui  facit 
Exercitia,  removendo  impedimenta,  nempe 
errores,  dolos,  affectiones,  atque  inclina- 
tiones  inordinatas.  Non  debet  eum  mo- 
vere  vel  ad  unam,  vel  ad  aliam  partem, 
ut  dicitur  in  15.  Annotat.  ex  prioribus. 
Etsi  enim  ex  natura  sua  licitum  est,  ac 
meritorium  etiam,  hortari  ad  perfectiora; 
tamen  ut  ejusmodi  deliberationes  solidius 
fiant,  et  sine  ulla  humana  persuasione, 
multo  melius  est  permittere,  ut  solus 
Deus  cum  sua  creatura  tractet,  nec  ali- 
quis  tertius  intercedat:  et  hoc  maxime 

in  Exercitiis,  ubi  se  anima  ad  hoc  ipsum 
disponit.  Ratio  hujus  est,  quia  electio 
tantae  rei,  ut  est  status  vitae,  non  debet 
niti  persuasione  aut  inductione  humana, 
sed  sola  Dei  voluntate;  alioqui  metuen- 
dum  esset  iliud,  quod  Dominus  dixit:  Om- 
nis  plantatio,  quam  non  plantavit  Pater 
meus  ccelestis,eradicabitur  (Matth.  15, 13.). 
Et  cum  in  ejusmodi  via  per  se  ardua,  et 
deinde  daemonum  invidiae  exposita,  sine 
dubio  secuturae  sint  multae  tentationes  ac 
difficultates;  non  potest  ulium  auxilium 
ac  sublevatio  exspectari  ab  homine,  qui 
nos  induxit,  nisi  levemus  ocuios  nostros 
in  coelum,  et  dicere  possimus:  Dominus 
solus  dux  meus  fuit;  quoniam  juxta  Apo- 
stolum  (Philipp.  2,  13.)  sperandum  est, 
Eum  qui  dedit  velle,  daturum  etiam  per- 
ficere,  et  confirmaturum  usque  in  finem. 
2.  Ex  quo  colligitur,  eum  qui  dirigit 
in  hac  electione,  debere  ipsum  quoque 
suo  modo  indifferentem  esse,  ut  fideliter 
peragat  opus  quod  ei  commissum  et  cre- 
ditum  est;  idque  tantum  respiciat  et  cu- 
piat,  ut  Dei  voluntas  et  beneplacitum 
compieatur,  nihil  apponens  de  suo  spiritu 
proprio:  hoc  enim  est  immittere  faicem 
in  messem  Dei.  Et  praeterea  posset  ali- 
quando  praebere  materiam  tentationum 
Exercitanti,  quia  maneret  semper  aperta 
daemoni  haec  porta  suggerendi,  quod  ho- 

minis  instinctu  ad  Religionem  inductus 
esset.  Persuadeat  autem  sibi,  illud  tutum 
fore,  ac  sine  periculo,  quod  indagaverit 
juxta  regulas  sanae  electionis.  Tantum 
diligens  sit  in  sublevando  ac  dirigendo, 
quem  Dominus  ejus  curae  ac  fidei  com- 
misit. 

3.  Vigilet  in  detegendis  fraudibus,  et 
paralogismis  daemonis,  quoniam  ex  falsis 
principiis,  qualia  ille  suggeret,  sequetur 
non  nisi  falsa  conclusio. 

4.  Animadvertat  etiam,  contingere  sae- 
pe,  ut  quis  ingrediatur  in  electionem  cum 
optima  dispositione,  et  tamen  in  ipso 
articulo  eligendi  insurgat  in  ipso  aliquis 
sinister  affectus,  qui  omnia  perturbet,  et 
suffocet  bonum  semen:  et  ideo  cautus 
sit  et  industrius  ad  haec  omnia  tum  pro- 
videnda,  tum  praecavenda. 


Caput  25. 

Quae  sint  res,  de  quibus  est  eleetio. 

Circa  tertium,  illud  certum  est, 
rem  omnem,  quae  sub  electio- 
nem  cadat,  oportere  esse  bonam,  sive 
sit  negotium  aliquod  particulare,  sive 
status  totius  vitse. 

2.  Electio  autem  status  versatur  circa 
duo:  sitne  manendum  in  praeceptis,  an 
progrediendum  ad  consilia. 

3.  Si  consilia  sequenda:  num  in  Reli- 
gione,  an  extra  eam.  Quamquam  enim 
vix  jam  extra  Religionem  servari  pos- 
sunt,  tamen  posset  esse  talis  natura,  ut 
non  sit  valde  idonea  ad  communitatem 
vitae,  et  obedientiam,  et  tamen  possit 
servare  paupertatem  et  castitatem. 

4.  Tertio,  si  in  Religione:  restat  etiam 
in  particulari,  quis  Ordo  eligendus;  quia 
alios  vocat  Dominus  ad  majorem  solitu- 
dinem,  alios  ad  juvandos  proximos,  et 
ipsa  naturalis  complexio  vel  corporis  vel 
etiam  animae  alia  alii  Instituto  aptior  est. 

5.  Quarto,  electa  peculiari  Religione, 
deliberatur  etiam  de  tempore,  et  de  modo 
id  exsequendi. 

6.  In  eligenda  hac  autem  vel  illa  Re- 
ligione,  cavendum  est  primo,  ne  eligatur 
aliqua  jam  corrupta,  vel  in  qua  non  vi- 
geat  observantia.  Secundo,  inter  illas 
ipsas,  in  quibus  viget  observantia,  prae- 
ferenda  est  ea,  cujus  Institutum  sit  per- 
fectius:  in  quo  dijudicando  est  optima 
doctrina  S.  Thomse  2.  2.  quaest.  188, 
art.  6,  et  habenda  est  maxime  ratio  per- 
sonae,  non  solum  juxta  vires  et  pro- 
pensionem,  sed  etiam  juxta  dotes  et  ta- 

lenta,  quae  habet  propter  majus  Dei  ob- 
sequium. 

7.  In  tempore  autem  exsequendi  Divi- 
nam  vocationem  est  interdum  peculiaris 
difficultas;  quoniam  in  his,  quae  repugnant 
sensui,  solet  humana  infirmitas  procra- 
stinare  quantum  potest,  et  causas  mo- 
rarum  innectere,  seque  ipsam  decipere, 
quaerendo  rationes  differendi.  Quare  op- 
timum  est  hanc  ipsam  difficultatem  pro- 
fligare  in  Exercitiis,  et  cogitare  quod 
ait  S.  Ambrosius:  Nescit  tarda  molimina 
Spiritus  Sancti  gratia.  Imitanda  est  etiam 
promptitudo  Apostolorum,  relictis  statim 
retibus  et  patre:  valetque  illa  ratio:  Si 
aliquando,  cur  non  modo?  et  si  non  mo- 
do,  fortasse  nunquam.  Nunc  enim  recens 
est  Dei  motio,  et  ejus  auxilium,  postea 
vero  facile  fieri  potest,  et  fit  quotidie, 
ut  refrigescat  hic  spiritus,  et  sic  multo 
difficilius  erit  resistere  pugnae  carnis  et 
diaboli.  Et  hsec  de  electione  consilio- 
rum. 

8.  Si  quis  vero  eligat  servare  prae- 
cepta,  restat  adhuc  consultandum,  in  quo 
statu,  aut  in  qua  ratione  vivendi  ea  ser- 
vet:  quae  singula  discutienda  sunt,  ut  eo 
melius,  et  cum  majori  luce  vita  insti- 
tuatur. 

9.  Denique  in  aliis  particularibus  ne- 
gotiis,  ut  in  suscipienda  aliqua  re,  vel 

non  suscipienda,  utendum  est  his  iisdem 
regulis,  sumendo  scilicet  eam  partem  ip- 
sarum,  quae  sufficit  pro  qualitate  rei.  Mo- 
dus  autem,  seu  regula,  etiam  in  his  om- 
nibus  particularibus  actionibus,  est,  omnia 
metiri  ex  Dei  honore,  nullo  habito  re- 
spectu  ad  proprias  commoditates,  ma- 
xime  temporales,  ut  intentio  semper  in 
Deum  recta  sit,  nec  inflectatur  ob  ali- 
quid  terrenum. 


Caput  26. 

De  tempore  tripliei  ad  eleetionem  reete 

faeiendam. 

Circa  quartum,  declaranda  sunt 
tantum  tempora  electionis  fa- 
ciendae,  quae  habentur  in  libro  Exercitio- 
rum:  nam  his  bene  cognitis,  nihil  fere 
aliud  desiderari  posse  videtur.  Tempora 
autem  dicuntur,  quia  cum  tales  anima 
motiones  sentit,  quales  ibi  describuntur, 
tunc  aptum  est  tempus  et  opportunum 
electioni.  Ac  de  primo  quidem  tempore 
pauca  sunt  dicenda,  cum  scilicet  adeo 
clare  constat  de  Dei  voluntate,  ut  ne 
dubitari  quidem  de  ea  possit,  pro  cujus 
exemplo  ponitur  vocatio  Matthaei  etPauli. 
Et  quamvis  jam  non  contingant  ejusmodi 

vocationes  ita  miraculosae,  tamen  et  legi- 
mus  et  videmus  quasdam,  quae  quodam- 
modo  ad  eas  videntur  accedere  tanta  cla- 
ritate  et  satisfactione  spiritus,  tamque 
certa  illustratione  Divinse  voluntatis,  ut 
ne  in  has  quidem  vidgatur  cadere  posse 
dubitatio.  Sed  haec  vocatio  nimis  extra- 
ordinaria  est,  nec  cadit  sub  regulam,  et 
ideo  nec  a  Deo  petenda,  aut  exspectanda 
est:  et  ob  hanc  etiam  causam,  cum  tam 
raro  accidat,  non  multum  est  in  hujus 
primi  temporis  consideratione  insisten- 
dum,  et  obiter  dumtaxat  declarandum  ei 
qui  facit  Exercitia. 

2.  Secundum  igitur  tempus  est  magis 
ordinarium;  cum  scilicet  animus  inspira- 
tionibus  et  motionibus  internis  agitur,  iis- 
que  tam  efficacibus,  ut  sine  nullo  intel- 
lectus  discursu,  aut  fere  nullo,  voluntas 
feratur  ad  Dei  servitutem  et  ad  perfec- 
tionem. 

3.  Tertium  tempus  est,  cum  intellectus 
ratiocinando,  et  ponderando  rationes  pro 
una  et  altera  parte,  veritatem  clarius  aspi- 
cit,  et  veluti  lumen  voluntati  praefert,  ut 
voluntas  id  demum  eligat,  quod  omnibus 
perpensis  melius  fuerit  judicatum. 

Caput  27. 

Comparatio    seeundi    temporis    faeiendae 

eleetionis  eum  tertio,    et  fusior  ejusdem 

seeundi  explieatio. 

Itaque  etiamsi  haeduae  potentiae  ani- 
mae  ita  conjunctae  sint,  ut  una 
sine  altera  in  eligendo  operari  non  pos- 
sit;  est  tamen  haec  differentia,  quod  in 
primo  et  secundo  tempore  voluntas  prae- 
cedit,  intellectus  vero  sequitur,  et  ab  ea 
trahitur  sine  ullo  suo  discursu,  aut  cunc- 
tatione;  in  tertio  autem  praecedit  intel- 
lectus  ipse,  tamque  multas  rationes  vo- 
luntati  proponit,  ut  eam  exstimulet,  et 
impellat  in  eam  partem  quam  judicat  me- 
liorem.  Et  quidem  hoc  supposito,  quod 
motio  illa  sit  immediate  a  Deo,  sine  du- 
bio  excellentior  via  est  altior,  cum  vo- 
luntas  divinitus  illustrata  praecedit  ac  tra- 
hit  intellectum:  quia  etiam  Aristoteles,  ut 
refert  S.  Thomas,  ita  ait:  Illis  qui  moven- 
tur  secundum  instinctum  Divinum,  non 
expedire  consiliari  secundum  rationem 
humanam,  quia  moventur  a  meliori  prin- 
cipio,  quam  sit  humana  ratio.  Sed  po- 
sterior  via,  nempe  per  ratiocinationem 
et  discursum,  est  securior  et  tutior. 

2.   Pro  notitia  autem  primi  et  secundi 
temporis,  quando  scilicet,  ut  dictum  est, 

anima  afflatu  Divino  permovetur,  decla- 
randum  est  exercenti  se,  quid  sit  conso- 
latio,  et  quid  desolatio,  de  qua  utraque 
agitur  in  tertia  et  quarta  regula  discer- 
nendi  spiritus. 

3.  Haec  autem  consolatio  non  est  ha- 
bitus,  sed  veluti  spiritualis  passio  data 
supernaturaliter,  cujus  natura  est,  ut  dum 
praesens  est,  facile  exerceantur  actus  vir- 
tutis,  imo  cum  delectatione  et  gustu,  et 
cum  inflammatione  affectus:  contra  vero 
facit,  ut  opera  carnis  desipiant,  et  in- 
suavia  videantur.  Ejus  partes  vel  modi 
varii  sunt,  ut  pax  et  quies  quaedam  in- 
terior,  gaudium  spirituale,  lumen,  et  cla- 
rior  cognitio  rerum  Divinarum,  lacrimae, 
mentis  elevatio  in  Deum,  spes  in  Deo 
fixa,  sensus  rerum  aeternarum,  conversio 
ad  coelestia,  calor  sancti  amoris,  et  si 
qui  sunt  similes  alii  effectus  vel  affectus, 
qui  sunt  omnes  a  spiritu  bono. 

4.  Desolatio  contra  est  tristitia,  per- 
turbatio  animi,  spes  in  rebus  vel  perso- 
nis,  amor  rerum  inferiorum,  ariditas,  de- 
pressio,  et  evagatio  mentis  in  res  hujus 
mundi,  quae  sunt  omnia  a  spiritu  malo. 

5.  Hoc  igitur  posito,  ad  cognoscen- 
dum,  utra  ex  duabus  partibus,  de  quibus 
consultatur,  magis  placeat  Deo;  debet 
homo  in  se  ipso  notare,  et  animadver- 
tere,    quando   sentit   consolationem ,    ad 

quam  partem  eum  inclinet  consolatio,  et 
tranquillitas  animae:  et  contra  desolatio, 
cum  eam  sentit,  ad  quam  partem  eum 
magis  inclinet.  Et  cum  his  temporibus 
contrariis  videat  se  moveri  ad  contrarios 
effectus,  debet  pro  certo  habere  nasci  id 
ex  principiis  contrariis.  Proprium  enim 
est  spiritus  mali  invadere  animam  tem- 
pore  desolationis,  eamque  obruere  pusill- 
animitate,  et  tristitia,  et  torpore:  contra 
vero  proprium  est  boni  Spiritus  afferre 
animae  laetitiam,  et  tempore  laetitise  cum 
ea  tractare,  et  in  eam  influere.  Uterque 
enim  dat  ex  eo  quod  habet,  et  quo  ab- 
undat,  ut  constat  ex  regulis  discretionis 
spirituum,  praesertim  quae  huic  secundae 
Hebdomadae  conveniunt,  quae  valde  op- 
portunae  sunt  hoc  tempore,  et  sine  illis 
fere  ambulabitur  in  tenebris. 

6.  Est  etiam  altera  quaedam  praxis 
hujus  rei,  quam  ponit  B.  P.  N.  Ignatius, 
illa  similitudine  ejus,  qui  praesentat  prin- 
cipi  suo  genus  aliquod  cibi  ut  exploret 
quam  ei  arrideat.  Sic  anima  cum  pro- 
funda  humilitate,  et  ferventi  amore,  ac 
desiderio  gratificandi  Deo,  offerat  ei  di- 
versis  temporibus  modo  unam  modo  al- 
teram  rem,  observans  quaenam  ex  illis 
a  Deo  magis  accipiatur  et  admittatur,  di- 
cens  semper:  Domine,  quid  me  vis  fa- 
cere?    Quod  non  solum  ore,  aut  leviori 

mentis  affectu,  sed  toto  corde,  et  multis 
cordibus,  si  tot  haberet,  ei  dicendum,  et 
sentiendum  est. 

7.  Porro  inter  alia  indicia  Divinae  vo- 
luntatis  vocantis  ad  statum  perfectiorem, 
illud  est  optimum,  si  anima  sentit  sibi 
promitti  tantum  pecuniae  spiritualis,  quan- 
tum  necesse  sit  ad  aedificandam  hanc 
turrim  Evangelicae  perfectionis;  id  est, 
si  sentit  labores  hujus  vitae,  qui  aliis  ita 
graves  videntur,  et  ipsimet  antea  ita  vi- 
deri  solebant,  nunc  leviores  et  faciliores 
reddi,  sic  ut  voluntaria  paupertas,  vel 
abnegatio  propriae  voluntatis,  castitatis 
observantia,  et  reliquarum  virtutum  ex- 
ercitatio,  jam  non  adeo  gravis  ei  videa- 
tur,  ut  de  se  ipso  scribit  S.  Augustinus 
in  libris  Confessionum.  Secundum  est 
indicium,  si  hae  cogitationes  pergunt  sem- 
per  movere  ad  bonum.  Satanas  enim, 
licet  ab  initio  dissimulet,  in  progressu 
tamen  non  potest  diu  se  celare,  quin  in- 
cipiat  depromere  suum  venenum. 

8.  Denique  de  ejusmodi  signis  boni  vel 
mali  spiritus  optime  et  valde  dilucide  agi- 
tur  in  regulis  discretionis  spirituum  poste- 
rioribus  libri  Exercitiorum :  agit  etiam  Ger- 
son  in  libro  de  Probatione  spirituum,  et 
S.  Bonaventura  de  Processu  relig.  cap.  18. 

9.  Atque  haec  hactenus  de  primo  et  se- 
cundo  tempore  electionis:  in  quo  si  ita 

constet  de  Divina  voluntate,  ut  anima 
plane  confirmetur  et  stabiliatur,  nec  de- 
sideret  majorem  certitudinem,  potest  hic 
conquiescere:  sin  vero  non  sufficiat,  pot- 
erit  progredi  ad  tertium  tempus. 


Caput  28. 

De  modo  priore  et  posteriore  bonae 
Eleetronis  faeiendae. 

Tertium  tempus  in  libello  Exer- 
citiorum  duobus  modis  distin- 
guitur,  qui  vocantur  modus  prior  et  mo- 
dus  posterior  bonae  electionis:  prior  sex 
punctis,  posterior  quatuor  regulis  conti- 
netur.  Si  ergo  in  priori  non  fiat  electio, 
veniendum  est  ad  posteriorem  qui  est 
ultimus  modus  qui  in  hac  materia  tradi 
possit. 

2.  Pro  his  autem  duobus  modis  bene 
eligendi,  sicut  etiam  omni  tempore  quo 
durat  electio,  requiritur  tranquillitas  ani- 
mse,  quoniam  tempore  turbationis  non 
est  locus  electionis:  cum  scriptum  sit 
Eccli.  2,  2.:  Ne  festines  in  tempore  ob- 
ductionis.  Quare  qui  hanc  tranquillita- 
tem  in  se  non  sentiret,  satius  esset  ut 
progrederetur  in  meditationibus  donec 
tempestas  deferveret,  et  rediret  sereni- 

tas,  quoniam  dum  turbida  est  aqua,  nihil 
in  ea  perspici  potest. 

3.  Supposita  ergo  hac  tranquillitate, 
proponenda  sunt  ex  una  parte  commoda, 
ex  altera  parte  incommoda  provenientia 
ex  ea  re,  de  qua  agitur,  et  singula  bene 
aestimanda  et  examinanda,  ut  videatur 
qusenam  praeponderent. 

4.  Tantum  illud  observandum,  et  ac- 
tuandum  hic,  quod  supra  attigimus,  nempe 
has  rationes,  quae  ad  deliberationem  ad- 
hibentur,  debere  omnes  proficisei  ex  illo 
principio  Divini  obsequii:  nec  admitten- 
dos  esse  in  hac  consultatione  respectus 
humanos,  aut  terrenas  cogitationes. 

5.  Notandum  est  etiam,  quod  hi  duo 
modi  quibus  tertium  tempus  distinguitur, 
non  solum  tunc  adhibendi  sunt  cum  in 
secundo  tempore  nihil  conclusum  est; 
sed  etiam  si  facta  sit  electio,  confert  ad 
eam  magis  confirmandam  et  stabiliendam. 
Si  enim  anima  certa  esset  quod  illa  motio 
secundi  temporis  esset  a  Deo,  sine  du- 
bio  nihil  ei  esset  amplius  requirendum: 
sed  quia  satanas  transfigurat  se  aliquando 
in  Angelum  lucis  (2.  Cor.  11,  14.),  ideo 
haec  generalis  regula  esse  debet,  valde 
periculosum  esse,  cum  homo  vult  se  gu- 
bernare  tantum  per  motus  voluntatis,  et 
sensus  quosdam  interiores,  non  adhibendo 
considerationem  debitam.    Et  ideo  pro- 

batio  et  examen  fieri  debet  per  lumen: 
quia,  ut  dicit  Apostolus:  Omne  quod  ma- 
nifestatur  lumen  est  (Ephes.  5,  13.).  Hoc 
autem  lumen  post  lumen  fidei  est  etiam 
ipsa  humana  ratio,  adjuta  tamen  et  illu- 
minata  lumine  fidei,  quae  ipsa  quoque  a 
Deo  est:  et  non  potest  unum  repugnare 
alteri,  quia  necessarium  est  ut  verum 
vero  consonum  sit. 

6.  Itaque  hoc  etiam  signum  est  spiritus 
mali,  quando  refugit  hoc  examen,  quia 
amat  tenebras,  et  non  vult  venire  ad 
lucem,  ut  non  arguantur  opera  ejus 
(Jo.  3,  20.).  Hanc  igitur  ob  causam  hic 
modus  eligendi  securior  est,  quia  ratio 
fide  illuminata,  et  Ecclesiae  Catholicae 
doctrina  instructa  suo  officio  fungitur;  et 
cum  totas  vires  suas,  et  quidquid  potest, 
exponat  in  inquirenda  Dei  voluntate,  fide- 
liter  facit  quod  in  ipsa  est. 

7.  Si  vero  ad  has  rationes  adjungatur 
etiam  experientia,  quam  quis  habeat  suae 
infirmitatis,  ut  manifeste  sentiat  salutem 
suam  in  saeculo  exponi  magno  discri- 
mini ;  non  est  dubium,  quin  securius  etiam 
res  procedat. 

8.  Quod  si  praeterea  rationes  istae  con- 
firmentur  per  aliqua  signa  secundi  tem- 
poris,  quae  superius  diximus,  nempe  pa- 
cis,  consolationis,  etc,  gustuum;  tum  vero 

anima   majorem  etiam   satisfactionem  et 
claritatem  accipit. 

9.  Quaeret  aliquis,  quid  faciendum  sit, 
si  forte  contingat,  ut  secundo  tempore  in 
aliquam  rem  inclinemur,  tertio  vero  tem- 
pore  in  alteram  contrariam  vel  dissimi- 
lem.  Respondemus  esse  diligenter  rem 
examinandam  per  regulas  discernendi 
spiritus,  et  per  rectam  rationem,  et  aesti- 
mandum  pondus  rerum  moventium  utro- 
que  modo.  Quod  si  constaret  clare,  quod 
ratio  adstipuletur  electioni  tertii  tempo- 
ris,  securius  est  eam  sequi,  quia  non  est 
certum,  an  motio  illa  secundi  temporis 
sit  a  Deo,  et  tunc  maxime  cum  ratio 
aliud  suadet.  Contra  vero  si  rationes, 
quae  tertio  tempore  movent,  essent  de- 
biles,  motiones  autem  secundi  temporis 
bene  examinatae  juxta  regulas  videntur 
esse  a  Deo,  et  recta  ratio  eis  non  re- 
pugnat,  tota  electio  secundi  temporis  est 
praeferenda:  licet  enim  prius  clare  non 
constaret  per  eam  de  Dei  voluntate,  ta- 
men  rebus  melius  agitatis  et  discussis, 
accedente  rationis  testimonio  potest  fieri 
ut  constet. 

Caput  29. 
De  praxi  et  ordine  eleetionis. 

Restat  nunc  ultimum,  nempe  tota 
praxis,  et  ordo  proponendi  elec- 
tionem,  et  manuducendi  eum  qui  facit  Ex- 
ercitia.  In  primis  igitur  hoc  valde  no- 
tandum  est,  quod  etiam  supra  indicamus, 
jam  tum  ab  initio  hujus  secundae  Hebdo- 
madae  incipere  disponi  animam  per  me- 
ditationem  illam  de  Regno  Christi,  quse 
mentem  erigit  a  terrenis  et  fluxis  ad  Sal- 
vatoris  imitationem  desiderandam:  quae 
quidem  dispositio  alenda  est  semper  de- 
inceps  in  eo  qui  se  exercet,  excitando 
eum,  et  dirigendo  ad  id  quod  perfectius 
est  per  reliquas  meditationes,  ut  Nativi- 
tatis,  Circumcisionis,  et  alias,  in  quibus 
ita  instruendus  est,  ut  concipiat  deside- 
rium  assimilandi  se  Filio  Dei,  et  praeterea 
quam  maximam  possit  erga  eum  grati- 
tudinem,  qui  tanta  nobis  dedit,  et  tanta 
pro  nobis  fecit.  In  hac  autem  contempla- 
tione  de  Regno  Christi,  existimandum 
non  est  verba  illa,  Attestans  coram  in- 
finita  bonitate  tua,  etc,  voti  vim  ha- 
bere,  cum  Annotatione  14.  ex  20,  sit 
peculiaris  admonitio,  ne  quis  vacans  Ex- 
ercitiis  voto  se  facile  obstringat. 

2.  Deinde  quarto  vel  quinto  die  in- 
choantur  meditationes  electionis  per  illud 
Exercitium  pueri  Jesu,  cum  remansit  in 
Templo,  in  quo,  ut  dicitur  in  libro  Exer- 
citiorum,  coepit  dare  exemplum  hujus  Ev- 
angelicae  perfeetionis,  quando,  patre  pu- 
tativo  et  naturali  matre  relictis,  voluit 
occupari  in  iis  quae  seterni  Patris  essent. 

3.  Igitur  ad  disponendam  animam  elec- 
tioni  faciendae,  post  hanc  meditationem 
datur  primo  Exercitium  duorum  Vexillo- 
rum,  deinde  eodem  die  meditatio  de  tri- 
bus  hominum  Classibus,  quae  ad  hoc  ten- 
dit;  ut  juxta  eas,  qui  in  Exercitiis  est, 
se  examinet,  et  cognoscat  affectum  suum 
erga  res  mundanas:  et  si  in  prima,  vel  se- 
cunda  classe  se  deprehenderit,  conetur 
sibi  vim  facere,  ut  se  transferat  in  tertiam. 

4.  Ad  majorem  autem  intelligentiam 
harum  trium  classium,  notandum  est,  hoc 
in  omnibus  supponi,  modum  illum,  quo 
pecunia  illa  acquisita  est,  non  esse  illi- 
citum,  ita  ut  obliget  ad  restitutionem. 
Nam  alioquin  non  posset  homo  indifferens 
esse  ad  eam  retinendam,  vel  relinquen- 
dam,  quod  tamen  dicitur  in  tertia  classe. 
Est  ergo  hic  modus,  ut  quando,  v.  g.,  ali- 
quis  ex  nimio  studio  lucri,  vel  ex  aliquo 
alio  affectu  humano,  et  vitioso  negotiatur. 

5.  Secundo  notandum,  primam  et  se- 
cundam  classem  ita  inter  se  differre,  quod 

utraque  habet  quidem  voluntatem  quam- 
dam  infirmam  et  remissam  exuendi  affec- 
tum  ad  rem  illam,  sed  prima  classis  nulla 
unquam  adhibet  media,  nec  cogitat  de 
mediis;  secunda  vero  aliquid  amplius  fa- 
cit,  quia  adhibet  quidem  aliqua  media, 
sed  quae  ipsi  placent,  non  autem  juxta 
Dei  voluntatem  ac  beneplacitum ;  et  ideo 
videtur  sibi  parata  omnia  alia  facere, 
praeter  illud,  ut  privetur  re  illa  quam 
amat.  Tertia  porro  ad  hoc  etiam  parata 
est,  si  Deo  ita  placeat,  idque  tantum  in- 
quirit  an  placeat. 

6.  Et  sic  patet,  totam  hanc  meditatio- 
nem  eo  tendere,  ut  ostendat  animae  quam 
turpe  et  perversum  sit,  si  non  solum 
exuere  nolit  inordinatas  cupiditates,  sed 
si  velit  quidem  eas  exuere,  sed  eo  modo 
velit,  quo  ipsi  libeat,  et  se  non  resignat 
in  manibus  Dei.  Ex  quo  apparet,  illam 
esse  voluntatem  admodum  debilem,  quia 
vere  vult  et  non  vult. 

7.  Unde  quia .  res  haec  tanti  momenti 
est,  prsesertim  ad  disponendam  animam 
electioni  jam  vicinae,  posset  etiam  qui 
Exercitia  sumit,  ad  majorem  claritatem, 
praeter  hanc  similitudinem  trium  merca- 
torum,  effingere  sibi  alias  similitudines 
ejusdem  tenoris,  ut,  v.  g.,  si  essent  tres 
aegroti,  qui  sanari  quidem  omnes  cupiunt, 
sed  primus  nolit  adhibere  medicinas  ullas 

propter  earum  amaritudinem,  nec  abscis- 
sionem  propter  dolorem.  Secundus  velit 
quidem  adhibere,  sed  quas  ipse  probet 
ac  judicet,  non  eas  quse  aptae  sunt  ejus 
morbo,  ut,  v.  g.,  si  nollet  abstinere  a 
vino,  aut  similibus.  Tertius  denique  se 
totum  medico  permittat,  ut  et  diaetam  im- 
peret,  et  urat,  et  secet  ipsa  etiam  mem- 
bra,  si  opus  sit. 

8.  Porro  simul  cum  his  duabus  medi- 
tationibus,  quas  diximus,  nempe  de  duo- 
bus  Vexillis,  et  de  tribus  Classibus,  vel, 
si  ita  melius  videatur,  sequenti  die,  post 
meditationem  de  transitu  Christi  a  Naza- 
reth,  et  de  ejus  Baptismo,  proponuntur 
electionem  facturo  tres  gradus  humilita- 
tis,  ut  quemadmodum  dicitur  in  libro  Ex- 
ercitiorum,  toto  die  eos  animo  verset: 
simul  tamen  unum,  vel  duo  Mysteria  vitae 
Christi  eodem  die,  sicut  in  reliquis  die- 
bus,  meditanda  sunt.  Nam  hi  tres  gra- 
dus  non  dantur  pro  certa  hora  alicujus 
meditationis,  cum  non  contineant,  nisi 
unum  punctum  praecipuum,  scilicet  desi- 
derium  attingendi  tertium  illum  gradum 
humilitatis,  quod  toto  die  mente  revol- 
vendum  est  extra  meditationem,  imo  et- 
iam  in  meditatione  opportuno  tempore, 
adhibito  triplici  illo  colloquio  de  Vexil- 
lis,  ut  ibidem  dicitur. 

Caput  30. 

De  ipsa  eleetione  juxta  rationem  seeundi 

temporis. 

ITis  peractis  accedendum  jam  pro- 
L  pius  est  ad  efectionem,  et  in 
primis  declarandum  praeludium  electio- 
num,  quod  fere  coincidit  cum  fundamento 
posito  ante  exercitia:  et  ideo,  qui  bene 
illud  meditatus  fuerit  nullam  in  hoc  ha- 
bebit  difficultatem. 

2.  Interim  Instructor  exploret  volunta- 
tem  exercentis  se,  an  habeat  indifferen- 
tiam,  de  cujus  necessitate  supra  locuti 
sumus:  et  si  magis  propendere  ad  im- 
perfectiorem  statum  animadverterit  ex- 
plicet  ei  illud  Xotabile,  quod  est  in  Ex- 
ercitiis  post  tres  Classes,  ut  scilicet  qui 
sentit  affectum  repugnantem  paupertati 
reali,  petat  a  Deo,  ut  ipsum  potius  in- 
clinet  in  illam  partem.  Cujus  ratio  est, 
quia  virga  incurva  flectenda  est  in  con- 
trariam  partem,  ut  deinde  manens  in  me- 
dio,  fiat  recta:  quod  praesertim  locum 
habet  in  hac  materia,  cum  illa  pars  sit 
securior,  et  hoc  nihil  impediat  vel  Dei 
voluntatem  vel  libertatem  nostram.  Hoc 
ergo  supposito  pergendum  est  in  medi- 
tationibus  Mvsteriorum  Christi,  quae  sunt 
in  libro  Exercitiorum,  et  simul  vacandum 

electioni;  ad  quam  dirigendam,  danda 
sunt  tria  illa  tempora  recte  eligendi,  voce 
vel  scripto,  ut  magis  videbitur  Instructori. 

3.  Electio  autem  ita  peragenda  est, 
non  ut  electurus  meditetur  tria  illa  tem- 
pora  toto  tempore  meditationis,  sed  post 
peractam  unamquamque  meditationem,  vel 
in  aliqua  ejus  parte,  cum  animus  jam 
quietus  est:  tunc  tempus  proprium  est 
agendi,  et  ratiocinandi  circa  rem  propo- 
sitam.  Et  ideo  diligenter  curandum  est, 
ut  meditationes,  quemadmodum  diximus, 
de  Christi  Vita  diligenter  fiant  suo  tem- 
pore.  Nam  si  quis,  omissis  suis  medita- 
tionibus,  vellet  se  totum  dare  cogitationi 
de  electione  status,  non  bene  faceret:  id- 
que  ei  damnum  afferret:  quia  per  medi- 
tationes  anima  corroboratur,  et  illumina- 
tur,  et  elevatur  a  terrenis,  unde  fit  aptior 
ad  Dei  voluntatem  et  cognoscendam,  et 
amplectendam,  et  ad  superanda  omnia 
impedimenta;  et  contra,  si  cessaret  a  me- 
ditando,  obscurior  fieret  et  infirmior. 

4.  Quare,  ut  dictum  est,  dandum  est 
suum  tempus  meditationi  Divinarum  re- 
rum,  quae  pro  varietate  Mysteriorum  oc- 
currunt;  et  suum  deinde  tempus  electio- 
ni,  ne  si  anima  tota  occupetur  in  hoc 
negotio,  haec  una  cogitatio  exsugat  et 
exhauriat  quodammodo  succum  et  flo- 
rem  devotionis,  et  ita  reddatur  languidior. 

5.  Quod  si  adhuc  magis  in  particulari 
quaeratur,  quomodo  hoc  faciendum  sit; 
dicendum,  quod  si  in  secundo  tempore 
eligendi  versetur,  debet  qui  deliberat  sine 
ulla  sua  ratiocinatione,  aut  discursu  ad- 
hibito,  dum  facit  meditationem,  aut  collo- 
quia,  et  in  summa,  dum  constitutus  est 
ante  Deum,  proponere  oculis  mentis  suae 
viam  consiliorum,  et  observare  an  sentiat 
in  anima  sua  motus  aliquos  consolationis, 
aut  desolationis.  Deinde  proponere  sibi 
viam  mandatorum;  et  hoc  idem  circa 
eam  observare. 

6.  Nec  est  ad  hoc  necessaria  particu- 
laris  meditatio,  ut  paulo  ante  dictum  est, 
sed  sufficit  hoc  facere  dum  versatur  in 
meditationibus  et  orationibus  consuetis. 
Et  hoc  idem  faciat  extra  tempus  medi- 
tationis,  proponendo  hoc  modo  dicto,  et 
observando  motus  praedictos;  nihil  dis- 
currendo  per  se,  sed  tantum  audiendo 
vocem  Domini,  et  se  ad  eam  audiendam, 
et  ad  motum  illum  accipiendum  dispo- 
nendo,  quantum  poterit;  maxime  reno- 
vando  saepe  resignationem,  et  desiderium 
cognoscendi  Divinum  beneplacitum,  et 
hoc  semper  curando,  ut  cesset  omnis 
propria  voluntas,  aut  inclinatio. 

7.  Cum  autem  venerit  Instructor  exigat 
ab  eo  rationem  hujusmodi  motionum:  et 
si  boni  vel  mali  spiritus  signa  deprehen- 

dat,  utatur  regulis  de  discernendis  spiri- 
tibus:  sed  iis  praecipue  quae  secundae  Heb- 
domadae  conveniunt:  et  declaret  ei  quan- 
tum  satis  esse  judicabit  ad  ipsum  diri- 
gendum  vel  erigendum  si  opus  fuerit.  Et 
si  bene  procedere  hac  via  videbit,  alia 
meditatione  proposita  hortetur,  ut  eam- 
dem  viam  teneat  circa  electionem  pro- 
positam,  ut  experiatur  an  durent  eaedem 
motiones,  an  aliae  contrariae  succedant: 
quod  si  contrariae  occurrerint,  conetur 
discernere  per  praedictas  regulas,  quae 
sint  bonse,  quae  malae. 


Caput  31. 

De  eadern  eleetione  juxta  priorem  et 
posteriorem  modum. 

Si  hoc  secundo  tempore  non  con- 
ficitur  electio,  quia  qui  exerce- 
tur  nullam  notatu  dignam  motionem  in 
se  sentit,  vel  sentit  in  utramque  partem; 
adhibendi  sunt  modi  tertii  temporis,  prior 
et  posterior,  qui  declarandi  erunt,  ut  cum 
priori  modo  aliquid  constituerit,  idem  de- 
inde  expendat  posteriori:  et  si  idem  re- 
sultet  ex  utroque,  id  bonum  signum  est 
bonae  electionis. 

2.    Hoc  autem  tertio  tempore  poterit 
dari   una  tantum  meditatio  ex  iis,  quae 

secunda  Hebdomada  proponuntur  cum 
sua  repetitione,  ut  reliquum  tempus  im- 
pendatur  electioni.  Idque  videtur  innui 
in  libro  Exercitiorum  per  exemplum  con- 
templationis  Baptismi,  quae  ponitur  quinta 
die.  Quamquam,  cum  hoc  non  prsecipia- 
tur,  credi  potest,  quod  permittitur  Instruc- 
tori,  ut  unam  vel  duas  in  die  det  medi- 
tationes,  ut  viderit  Exercitanti  magis  pro- 
futurum,  pro  difficultate  quam  sentiat,  et 
prout  indigeat  tempore  ad  faciendam  hanc 
discussionem. 

3.  Monendus  etiam  erit,  ut  notet  scripto 
rationes,  quae  se  offerunt  pro  utraque 
parte,  idque  seorsim.  Nam  rationes  om- 
nes  cujusque  partis  simul  collectae  magis 
veritatem  ostendunt,  et  majorem  vim  ha- 
bent  ad  movendum.  Has  vero  cum  In- 
structore  conferre  debebit,  ut  ab  eo  me- 
lius  dirigi  possit. 

4.  Porro  illud  etiam  cavendum  Instruc- 
tori,  ne  in  hoc  negotio  per  se  tam  diffi- 
cili  et  laborioso  nimis  obruat  Exercitan- 
tem,  nec  semper  eum  stimulet  et  fatiget: 
quin  potius  sinendus  est  aliquando  re- 
spirare,  ne  semper  affligatur,  aut  absor- 
beatur  tristitia,  aut  taedio,  et  desperatione 
abjiciat  se  ipsum.  Quod  tunc  maxime 
metuendum  est,  cum  prseter  propriam 
infirmitatem  et  repugnantiam  carnis,  ac- 
cedunt  etiam  daemonum  impugnationes: 

difficile  est  enim  relevare  ejusmodi  cor, 
cum  semel  conciderit. 

5.  Imo  vero  etiam  si  quis  cerneretur 
minus  prompte  respondere  Divinae  volun- 
tati,  nec  se  vincere  ut  deberet,  sustinen- 
dus  tamen  patienter  esset,  et  exspectan- 
dum,  ut  paulatim  et  quasi  pedetentim 
superet  obices  illi  oppositos.  Et  in  hoc 
etiam  imitandus  mos  Divinae  bonitatis, 
cui  cooperamur,  quae  omnia  suaviter  dis- 
ponit,  et  longanimiter  exspectat  animae 
moras  in  veniendo  ad  eum. 

6.  Denique  hoc  etiam  advertendum, 
quidquid  eliget  secundo  vel  tertio  tem- 
pore,  ne  votum  ullum  emittat,  ut  dicitur 
ab  Annot.  decima  quarta,  et  praesertim 
in  secundo  tempore.  Ssepe  enim  in  illo 
calore  vel  consolatione  fiunt  vota,  quae 
deinde  displicent.  Et  hoc  praesertim  ser- 
vandum  cum  iis  qui  natura  sunt  ferventi, 
et  pnecipiti,  vel  parum  stabili.  Sed  ta- 
men  si  electio  facta  esset  maturo  con- 
silio,  aut  cum  magna  claritate,  et  indiciis 
haud  obscuris  Divinae  vocationis,  prse- 
sertim  si  aetas,  aut  natura  hominis  non 
esset  suspecta,  et  hic  suam  electionetn 
voto  firmare  cuperet,  ut  se  melius  mu- 
niret  contra  oppugnationes  carnis,  et  mun- 
di,  et  satanae;  non  potest  Instructor,  nec 
debet  ejus  devotionem  impedire,  sicut 
nec  ad  id  ulla  ratione  impellere. 


436  Directorium  in  Exercitia  spiritualia. 

Caput  32. 
De  oratione  post  factam  electionem. 

Ultimum  est  in  hac  electione  id 
quod  in  libello  Exercitiorum 
ponitur  in  ultimo  puncto,  ut  homo  post 
conclusam  electionem  ad  orationem  se 
conferat.  Quo  tempore  si  senserit  men- 
tem  suam  confirmari  in  electione  jam 
facta,  sentiendo  in  se  motiones  aliquas, 
vel  illustrationes  desuper  immissas,  ita 
ut  Deus  approbare  videatur  quod  factum 
est,  et  promittere  vires  ad  exsequen- 
dum;  id  est  optimum  indicium,  et  ha- 
beri  debet  tamquam  sigillum  totius  elec- 
tionis. 

2.  Si  vero  motiones,  vel  affectus,  vel 
illustrationes  intellectus  ejusmodi  essent, 
quae  infirmarent  electionem  factam;  et 
examinatae  juxta  regulas  supra  positas, 
viderentur  a  malo  spiritu,  vel  saltem  es- 
sent  dubiae,  non  est  mutanda  electio. 

3.  Si  autem  clare  appareret  esse  a 
bono  spiritu,  signum  est  discursum  non 
fuisse  bonum,  et  electionem  denuo  fa- 
ciendam. 

4.  Quod  si  in  hac  oratione  nihil  in 
utramvis  partem  notabile  accideret,  nec 
in  affectu,  nec  in  intellectu,  et  voluntas 
eligentis   in   suo   proposito    perseverat; 

non  est  electio  in  dubium  revocanda, 
sed  ita  putandum  est  voluisse  Deum  per 
discursum  rationis  voluntatem  suam  in- 
veniri. 


Caput  33. 

Quid   agendum    Instruetori,    cum    sentit 
eum,  qui  eleetionem  faeit,  hallucinari. 

Ceterum  illud  quoque  interdum 
contingere  solet,  ut  Exercitia 
sumens  hallucinetur  in  electione  facienda: 
et  licet  Deus  illum  vocet  ad  vitam  per- 
fectiorem,  ipse  tamen  vel  propter  dae- 
monis  deceptionem,  vel  propter  propriam 
infirmitatem,  imperfectiorem  eligat,  id- 
que  a  Spiritu  Sancto  esse  putet,  nec  ab 
eo  dimoveri  possit. 

2.  Tunc  igitur  prudentiae  est,  ut  In- 
structor  non  multum  reluctetur,  (quod 
frustra  faceret),  sed  neque  ex  altera  parte 
confirmet  electionem  factam,  ac  potius 
ostendat  sibi  non  valde  satisfecisse,  sed 
sperare,  quod  progressu  temporis  Domi- 
nus  ei  clarius  indicabit  voluntatem  suam, 
et  sic  eum  relinquat  aliquantum  dubium 
et  incertum  de  tali  electione.  Deinde  et- 
iam  instruat  quomodo  disponere  se  de- 
beat,  ne  aditum  claudat  Divinae  luci. 

3.  Saepe  enim  experientia  monstravit 
quosdam,  qui  ipso  conflictu  Exercitiorum 
succubuerant,  deinde  extra  Exercitia  com- 
modius  veritatem  agnovisse;  idque  ex 
iisdem  principiis,  quae  hauserant  in  ipsis 
Exercitiis:  sive  quia  daemon  acrius  op- 
pugnat  in  illo  articulo  electionis,  sive 
quod  natura  ipsa  (praesertim  in  iis  qui 
timidiores  sunt  et  pusillanimes)  ut  in  illa 
quasi  agonia  quodammodo  opprimitur  et 
suffocatur,  ita  cum  deinde  quodammodo 
respirat,  est  melius  disposita  ad  ratioci- 
nandum,  et  percipiendum  lumen  Dei;  sive 
denique,  quia  experientia  deinde  cogno- 
verunt,  se  non  eam  vitam  posse  in  sae- 
culo  tenere,  quam  fortasse  in  Exercitiis 
vel  ipsi  finxerant,  vel  eis  daemon  per- 
suaserat. 


Caput  34. 
Do  iis  qui  jam  statum  habent. 

Post  tractationem  de  electione,  po- 
nitur  a  B.  P.  N.  methodus  quae- 
dam  de  emendatione  seu  reformatione 
vitae:  quae  doctrina  maximi  momenti  est 
pro  iis  qui  jam  sunt  in  statu  immutabili, 
vel  saltem  quos  Deus  non  vocat  ad  mu- 
tationem  status.  Per  hanc  enim  refor- 
mationem   toliuntur   multi    abusus,    qui, 

etiamsi  non  sint  peccata,  saltem  sunt  origo 
multorum  malorum. 

2.  Hac  vero  doctrina  id  agitur,  ut 
multi,  qui  jam  uxorem  et  famiiiam  habent, 
licet  in  saeculo  maneant,  suo  tamen  modo 
perfectionem  sectentur,  ad  quam  nos  quo- 
que  invitare  et  perducere  eos  debemus 
ex  vocatione  nostra,  itaque  passim  jubent 
Constitutiones  nostrae.  Nec  est  dubium, 
quin  si  proximos  juvare  conaremur  ac 
dirigere  ad  hanc  formulam  quae  hic  ex- 
pressa  est,  valde  insignis  fructus  seque- 
retur.  Itaque  hoc  omnibus  operariis  So- 
cietatis  valde  commendatum  esse  deberet. 

3.  Cum  his  igitur  hunc  modum  tenere 
oportet,  ut  praeter  Exercitia  ordinaria  de 
Mysteriis  Vitae  Christi,  dentur  etiam  illa 
de  duobus  Vexillis,  et  tribus  hominum 
Classibus,  imo  etiam  Prseludium  electio- 
num.  Haec  enim  licet  non  adeo  neces- 
saria  sint,  ut  iis  qui  de  toto  vitse  statu 
deliberaturi  sunt,  non  potest  tamen  du- 
bitari  quin  valde  sint  utilia,  ut  animentur 
ad  eam  perfectionem,  cujus  ipsorum  sal- 
tem  status  ac  conditio  est  capax. 

4.  Ceterum,  secundus  modus  eligendi 
non  valde  ad  hoc  negotium  pertinet,  sed 
potius  tertius  modus,  ejusque  membrum 
utrumque.  Res  autem  instituenda  ita  est, 
ut  singula  puncta  discutiantur,  v.  g.  de 
familia,  vel  de  expensis:  et  post  delibe- 

rationem  factam  de  uno  puncto,  transea- 
tur  ad  aliud:  in  singulis  autem  majus  vel 
minus  tempus  insumatur,  ut  fuerit  negotii 
gravitas  vel  difficultas.  Aliquando  enim 
una  hora,  aut  etiam  plures  in  uno  puncto 
insumendae  erunt,  aliquando  autem  plura 
puncta  in  una  hora  concludentur. 


Caput  35. 

De  tertia  Hebdomada. 

In  tertia  Hebdomada  stabilitur,  et 
confirmatur  electio  vitae  melioris 
jam  facta,  et  voluntas  serviendi  Deo, 
proposito  tanto  et  tali  exemplo,  nempe 
Passione  Domini  et  Salvatoris  nostri.  In 
ea  enim  omnes  ejus  virtutes  multo  insi- 
gnius  atque  excellentius  elucent,  et  effi- 
cacius  nos  invitant  ad  sui  imitationem. 
Itaque  magnus  hic  thesaurus  reconditus 
est.  Unde  videmus  Sanctos  omnes  in 
hac  potissimum  parte  se  exercuisse,  ut 
apparet  ex  libris,  quos  scriptos  relique- 
runt.  Et  ideo  in  hoc  etiam  oportet  me- 
ditantem  diligenter  instrui,  quoniam  hic 
esse  deberet  ordinarius  animae  cibus. 

2.  Ordo  et  discursus  harum  meditatio- 
num  est  idem,  qui  in  praeterita  Hebdo- 
mada,  nempe  intuendo  personas,  dicta 
et  opera.    Debet  tamen,   iis   prsesertim 

qui  non  adeo  sunt  exercitati,  aperiri  via 
in  hac  materia  per  illa  puncta,  quae  com- 
muniter  tradi  solent,  quis  patiatur,  quid 
patiatur,  a  quibus,  et  propter  quos. 

3.  In  compositione  loci  debet  qui  me- 
ditatur,  ita  se  constituere,  quasi  praesens 
esset  Mysterio  illi  dum  ageretur;  et  qui- 
dem  ac  si  gestum  esset  propter  se  so- 
lum,  juxta  formam  illam  Apostoli:  Qui 
dilexit  me,  et  tradidit  semetipsum  pro 
me  (Gal.  2,  20.).  Itaque  debet  anima  ita 
se  respicere,  quasi  ipsa  causa  fuerit  tan- 
torum  dolorum  et  ignominiarum,  quas 
Dei  Filius  perpessus  est:  deinde  videre 
quidquid  bonorum  spiritualium,  quidquid 
gratiae,  et  quod  ab  seternis  malis  liberata 
sit,  quod  aeterna  bona  se  consecuturam 
speret,  haec  omnia  ex  Christi  meritis 
sibi  provenisse:  imo  etiam  considerare, 
Christum,  dum  illa  pateretur,  habuisse 
ante  oculos  et  nos  et  nostra  peccata  in 
particulari  omnia,  et  pro  iis  orasse,  eo- 
rumque  remissionem,  et  gratiam  nobis 
impetrasse. 

4.  Quamquam  autem  affectus  compas- 
sionis  est  valde  bonus,  debetque  et  peti 
cum  instantia,  et  desiderari  cum  humili- 
tate,  et  excipi  cum  gratia;  debent  tamen 
simul  etiam  curari  alii  affectus,  qui  sunt 
utiliores  ad  profectum  nostrum  spiri- 
tualem. 

5.  Primus  autem  est,  quanta  res  sit 
offendere  Deum,  quando  ad  satisfacien- 
dum  ei  Divina  sapientia  dignum  putavit 
adhibere  ipsum  Filii  sui  sanguinem  et 
vitam.  Ex  quo  etiam  nascitur  summum 
odium  peccati,  quod,  praesertim  ab  illa 
justitia,  tam  severis  poenis  vindicetur, 
quia  si  hoc  in  viridi,  quid  in  arido? 

6.  Secundo  cognoscenda  et  veneranda 
est  bonitas  et  sapientia  Dei  infinita,  quae 
tam  aptum  medium  invenit,  ut  hominum 
corda  amore  suo  liquefacta  ad  se  attra- 
heret,  juxta  Apostolum:  Commendat  ca- 
ritatem  suam  Deus  in  nobis,  quoniam 
cum  adhuc  peccatores  essemus ,  etc. 
(Rom.  5,  8.) 

7.  Tertio,  hic  etiam  confirmatur  spes 
nostra,  quia,  ut  ait  S.  Augustinus?  Qui 
dedit  quod  plus  est,  nempe  Unigeniti  sui 
sanguinem,  dabit  et  gloriam  seternam, 
quae  minus  est  sine  dubio.  Et  ideo  hic 
Christi  sanguis  tenendus  ut  arrha  et  pi- 
gnus  tum  Divini  amoris,  tum  futurse  bea- 
titudinis. 

8.  Quarto,  et  omnium  maxime,  inflam- 
matur  amor  in  Deum,  consideratione  tan- 
tae  bonitatis,  et  tanti  beneficii  nobis  dati, 
et  dati  tali  modo. 

9.  Quinto,  sic  etiam  animantur  omnes 
ad  perfectam  imitationem,  ut  ait  S.  Pe- 
trus:    Christus  passus   est  pro   nobis, 

vobis  relinquens  exemplum,  ut  sequamini 
vestigia  ejus  (1.  Petr.  2,  21.).  Turpe 
enim  esset,  et  intolerabile,  cum  ille,  ut 
nos  pro  nostra  ipsorum  salute  doceret, 
non  dedignatus  sit  tam  humilia  perpeti; 
si  nos,  quorum  salus  agitur,  recusemus. 

10.  Denique  potest  etiam  et  debet  con- 
cipi  magnus  zelus  animarum,  quas  vide- 
licet  Deus  tanti  aestimavit,  et  tanto  affectu 
amavit,  et  tam  magno  pretio  emit. 

11.  Juvat  etiam  habere  in  promptu 
hac  Hebdomada  aliquas  sententias  sacrae 
Scripturae  ad  Domini  Passionem  perti- 
nentes,  ex  Psalmis,  vel  ex  Prophetis,  et 
maxime  ex  Isaia,  vel  etiam  ex  Evange- 
liis,  aut  ex  epistolis  Pauli;  quae  vel  ma- 
gnitudinem  dolorum  ac  cruciatuum  Christi 
Domini  indicent,  vel  ejus  bonitatem,  aut 
effectus  mirabiles  in  hominum  repara- 
tione;  quae  extra  meditationem  valde  prod- 
erunt  ad  cor  excitandum,  et  etiam  ad 
tollendam  nescio  quam  satietatem,  quae 
subrepere  solet  ex  continuatione  earum- 
dem  rerum.  Haec  autem  loca  Scripturae 
poterit  Instructor  colligere,  vel  ab  alio 
jam  collecta  suppeditare:  sunt  enim  mul- 
ta,  et  passim  occurrunt. 

12.  Cetera,  quae  ad  hanc  Hebdomadam 
pertinent,  scripta  sunt  in  libro  Exercitio- 
rum  clare  et  distincte  in  meditationibus 
et  additionibus.   In  particulari  autem  quae 

in  fine  hujus  Hebdomadae  traduntur  de 
regulis  ad  victum  temperandum,  non  est 
quod  scripta  dentur,  sed  verbo  tantum 
explicentur,  tum  ob  alias  causas,  tum 
quia  non  omnibus  eodem  modo  propo- 
nendae  sunt,  sed  adhibita  discretione  pro 
cujusque  complexione,  et  viribus  tam 
corporis  quam  animi. 

13.  Notandum  etiam,  quod  hae  regulae 
non  solum  proponi  debent  hac  Hebdo- 
mada,  sed  antea  etiam  aliquo  opportuno 
tempore:  saltem,  si  tamen  prius  factum 
non  est,  hic  declarentur.  Fortasse  enim 
in  hunc  locum  dilatae  sunt,  ne  prioribus 
Hebdomadis  nimis  oneretur  is  qui  in  Ex- 
ercitiis  versatur,  tot  documentis  extra 
ipsas  meditationes.  In  hac  autem  Heb- 
domada,  multo  pauciora  sunt  ejusmodi 
documenta,  et  sic  magis  vacabit  Instruc- 
tori  ea  explicare.  Expedit  enim  ut  sem- 
per  aliquid  novi  afferat,  cum  illum,  cui 
tradit  Exercitia,  invisit. 


Caput  36. 
De  quarta  Hebdomada. 

j    f    )uarta  Hebdomada   videtur   re- 

\&  spondereviaeunitivaertotaenim 

exercetur  in  amore  Dei,  et  desiderio  aeter- 

nitatis,  cujus  tamquam  exemplar  propo- 
nitur  Resurrectio  Christi,  eaque  gaudia, 
quae  etiam  in  hoc  mundo  eam  consecuta 
sunt.  Possent  etiam  hic  addi  aliquae  me- 
ditationes  de  gloria  Paradisi,  et  de  futura 
justorum  felicitate,  cujus  pignus  accepi- 
mus  in  hoc  Mysterio  Resurrectionis  Chri- 
sti :  quia  juxta  Apostolum  (Ephes.  2,  6.), 
Deus  nos  etiam  conresuscitavit,  et  con- 
sedere  fecit  cum  illo.  Quare  eo  magis 
excitari  debemus  ad  contemnenda  ter- 
rena,  et  ccelestia  appetenda,  juxta  illud 
ejusdem:  Si  consurrexistis  cum  Christo, 
quce  sursurn  sunt  qucerite;  quce  sursum 
sunt  sapite,  etc.  (Coloss.  3,  1.) 

2.  Exercitium  de  amore  Dei  est  valde 
aptum  ad  amorem  nostrum  in  Deum  ex- 
citandum,  et  continet  quatuor  puncta  foe- 
cundissima,  et  quae  magnam  materiam 
suppeditant  ad  meditandum.  Potest  au- 
tem  duobus  modis  fieri,  primo  iisdem 
diebus  cum  aliis  Mysteriis  Resurrectio- 
nis,  ita  ut  secundo  die  postquam  coepta 
sint  Mysteria  Resurrectionis,  incipiatur 
etiam  haec  meditatio  de  amando  Deo: 
eique  quotidie  una  aut  altera  hora  tri- 
buatur,  distincta  a  meditatione  illorum 
Mysteriorum.  Alter  modus  est,  ut  ab- 
solvantur  prius  omnia  illa  Mysteria,  et 
deinde  integer  dies,  aut  duo  dies  huic 
uni  meditationi  assignentur. 

3.  Est  autem  bene  notandum  et  decla- 
randum  hanc  meditationem  aggredienti, 
quod  in  ea  dicitur,  amorem  magis  pen- 
dere  ex  operibus,  quam  ex  verbis,  et 
consistere  in  mutua  quadam  facultatum 
et  omnium  rerum  communicatione.  Per 
hoc  enim  intelligere  debet,  non  sufficere 
sibi  teneriorem  quemdam  affectum,  quem 
in  se  sentiat,  neque  eo  contentum  esse 
debere.  Verum  est  enim  quod  ait  S.  Gre- 
gorius,  Probatio  amoris,  exhibitio  est 
operis;  et  Amor  ubi  est,  magna  opera- 
tur;  et  ubi  operari  renuit,  amor  non 
est.  Nec  aliud  occurrit  circa  hanc  quar- 
tam  Hebdomadam. 


Caput  37. 
De  tribus  modis  orandi. 

Post  Exercitia  adduntur  aliqua  do- 
cumenta  aptissima  et  valde  uti- 
lia  profectui  spirituali.  Primo  autem  loco 
ponuntur  tres  modi  orandi,  non  ut  omnes 
qui  jam  Exercitia  peregerint,  in  eis  ex- 
erceantur  (nam  hoc  non  necessarium  est), 
sed  ponuntur  ad  complementum  doctrinse, 
et  propter  rudiores  et  minus  capaces, 
qui  scilicet  non  ita  possunt  habere  per- 
petuos  discursus  in  oratione,  ut  diutius 

haereant  in  una  materia.  Unde  in  Constit. 
part.  7,  c.  4,  lit.  F,  dicitur,  Exercitia 
plena  non  nisi  paucis;  primam  Hebdoma- 
dam  cum  his  tribus  modis  orandi,  pluri- 
bus  communicari  posse. 

2.  Primus  ergo  modus  est,  discurrendo 
circa  praecepta  Dei  aut  Ecclesiae;  et  circa 
septem  peccata  capitalia,  et  tres  poten- 
tias  animae,  et  quinque  sensus:  et  hoc 
non  tam  speculative,  quam  practice,  v.  g. 
cogitando  in  praeceptis,  quomodo  male 
ea  servaverit,  et  proponendo  in  posterum 
melius  servare,  et  sic  de  reliquis. 

3.  Si  vero  hae  materise  paulo  altius 
elevandae  essent,  et  Exercitans  capacior 
esset,  hic  modus  praescribi  posset.  In 
praeceptis  consideretur  primo  praeceptum 
ipsum  in  se,  quam  sit  bonum,  et  justum, 
et  sanctum.  Secundo,  quam  utilis  ejus 
observantia.  Tertio,  quomodo  antea  ob- 
servatum  sit;  et  si  bene  sit  observatum, 
agendo  gratias  Deo;  sin  contra,  dolendo, 
et  petendo  veniam.  Quarto,  proponendo 
in  posterum  perfectam  et  exactam  ob- 
servantiam,  et  petendo  ad  hoc  gratiam 
per  colloquium.  Quo  finito,  si  non  ex- 
pleta  sit  hora,  transeatur  ad  aliud  prae- 
ceptum  eodem  ordine. 

4.  In  peccatis  primo  videndo  singula, 
quam  mala  sint,  et  quam  juste  prohibita. 
Secundo,  quantum  noceant,  si  non  fugian- 


448  Directorium  in  Exercitia  spiritualia. 

tur.    Tertio,  quomodo  adhuc  fugerit,  vel 
in  posterum  decreverit  fugere. 

5.  In  potentiis,  et  sensibus,  cogitari 
potest,  primo,  quam  nobiles,  et  quam 
nobis  utiles,  sint  singulae,  ut  v.  g.  intel- 
lectus,  et  deinceps  aliae.  Secundo,  ad 
quem  finem  datae.  Tertio,  quomodo  iis 
usus  sit  Christus,  vel  Beatissima  Virgo. 
Quarto,  quomodo  nos  usi  simus,  et  do- 
lendo  quod  male,  etc.  Et  idem  de  aliis 
potentiis  et  sensibus  singillatim,  et  inter 
alia  etiam  de  facultate  loquendi,  de  vir- 
tute  motiva,  et  similibus. 

6.  Est  tamen  advertendum,  dum  cogi- 
tamus,  quomodo  usi  simus  his  potentiis; 
vel  in  meditandis  praeceptis,  quam  male 
ea  servaverimus  et  maxime  in  meditan- 
dis  peccatis,  non  ita  debere  institui  me- 
ditationem,  quasi  examinare  velimus  con- 
scientiam,  ut  fit  cum  nos  praeparamus  ad 
Confessionem,  vel  etiam  velimus  de  in- 
dustria  elicere  contritionem  (hoc  enim 
pertinet  ad  primam  Hebdomadam);  sed 
hic  principalis  intentio  est  cogitare  ipsas 
materias,  ex  occasione  autem  fit  reflexio 
ad  nos  ipsos:  et  ideo  in  generali  tantum 
debet  fieri  haec  reflexio,  non  multum  de- 
scendendo  ad  particularia  peccata. 

7.  Hoc  orandi  genus  dicitur  B.  P.  Fran- 
ciscus  Xaverius  commendare  solitus  om- 
nibus  animabus,    quas  tractabat,  ita  ut 

etiam  poenitentiae  loco  injungere  soleret, 
ut  mane  et  vespere  aliquod  tempus  huic 
impenderent. 

8.  Quamvis  autem  in  libro  Exercitio- 
rum  dicatur,  tanto  spatio  esse  immoran- 
dum,  quo  Oratio  Dominica  ter  recitari 
possit;  tamen  si  quis  in  aliquo  gustum 
inveniret,  vel  utilitatem  aliquam  spiritua- 
lem,  deberet  ibi  haerere  diutius,  etiamsi 
non  posset  absolvere  omnia  praecepta, 
juxta  id  quod  dicitur  in  quarta  Additione 
ad  finem  primae  Hebdomadae. 

9.  In  secundo  modo  orandi  notandum 
est,  cum  una  vox  non  facit  sensum,  plu- 
res  debere  conjungi,  ut  Qui  es  in  coelis, 
aut  Sanctificetur  nomen  tuum.  Alise  sunt 
voces,  quae  solae  praebent  materiam  me- 
ditationis,  ut  Pater,  vel  Noster. 

10.  Quod  autem  hic  dicitur  de  his  ora- 
tionibus,  idem  intelligendum  est  de  ali- 
quibus  Scripturse  locis,  ac  praesertim 
Psalmis,  e  quibus  aliqui  eligi  possunt,  vel 
Psalmi  toti,  vel  eorum  versiculi,  qui  uber- 
rime  pascunt  et  intellectum,  et  affectum. 

11.  Notandum  est  etiam,  cum  qui  facit 
Exercitia,  bene  procedit  in  hoc  orandi 
modo,  ita  ut  eum  satis  tenere  videatur, 
non  esse  necessarium,  ut  multum  in  eo 
procedat,  quia  sufficit  ut  didicerit  mo- 
dum,  quo  deinde  in  posterum  uti  sciat. 
Quod  idem  intelligendum   est  de  primo 

modo,  nisi  quod  cum  ille  habeat  aliquanto 
majorem  varietatem,  utile  erit,  ut  faciat 
unum  Exercitium  circa  praecepta,  aliud 
circa  peccata,  aliud  circa  potentias  ani- 
mae,  aliud  circa  sensus,  etc. 

12.  Tertius  modus  orandi  ita  intelligen- 
dus  est,  ut  in  considerandis  singulis  vo- 
cibus  alicujus  orationis  tantum  tempus 
insumamus,  quantum  communiter  una  re- 
spiratio  durare  solet.  Quod  si  quis  pro 
sua  devotione  amplius  morari  vellet,  pot- 
erit  quidem;  sed  tunc  potius  ad  secun- 
dum  orandi  modum  pertinebit,  quam  ad 
hunc  tertium.  Juvat  autem  hic  modus, 
ut  assuescamus  facere  orationem  voca- 
lem  cum  attentione,  et  devotione  debita, 
ut  servemus  illud  Apostoli:  Orabo  spi- 
ritUj  orabo  et  mente  (1.  Cor.  14,  15.). 
Quare  hoc  Exercitium  est  valde  utile  iis, 
qui  obligati  sunt  ad  horas  canonicas,  vel 
ad  alias  orationes  vocales. 

13.  Quamvis  autem  hi  tres  modi  orandi 
hic  tradantur,  non  existimandum  est  ex- 
cludi  alios  modos,  quos  Spiritus  Sanctus 
docere  solet,  et  quos  viri  in  spiritu  ex- 
ercitati  secundum  experientiam,  et  secun- 
dum  rationem,  et  doctrinam  sanam  ha- 
bere  solent;  vel  quos  quisque  sibi  utiles 
ad  suum  profectum  ipso  usu  deprehen- 
derit.  Quod  idem  etiam  de  Nostris  ipsis 
inteliigendum  est,  accedente  tamen  sem- 

per  approbatione  et  consensu  Superioris, 
vel  Praefecti  spiritualis,  quibus  quisque 
patefacere  modum  debet,  quem  in  orando 
tenet,  eoque  magis  si  paulum  discedat  ab 
ordinario  modo.  Ceterum  tres  hi  modi, 
non  solum  alius  aliis  aptior  erit  pro  per- 
sonarum  varietate;  sed  etiam  persona 
eadem,  pro  varia  dispositione  animi  vel 
corporis,  aptior  erit  modo  ad  unum,  modo 
ad  alium;  ut  v.  g.  cum  aliquis  est  fati- 
gatus,  vel  male  habet,  non  erit  bene  dis- 
positus  ad  longiorem  meditationem ,  et 
mentis  excursum,  et  tunc  magis  juvabitur 
secundo,  vel  tertio  modo.  Quod  intelli- 
gendum  est  non  solum  in  hac  quarta  Heb- 
domada,  sed  reliquo  omni  tempore. 


Caput  38. 
De  Regulis  tradendis. 

Regulae,  quae  additse  sunt  in  fine 
Exercitiorum,  non  ideo  positae 
sunt,  ut  omnibus  proponantur;  sed  ut 
quisque  eguerit,  vel  etiam  desideraverit 
pro  sua  devotione. 

2.  Quare  illae,  quae  agunt  de  distribu- 
tione  eleemosynarum,  non  debebunt  dari 
nisi  iis  qui  locupletes  sunt,  et  qui  solent 
aut  possunt  eleemosynas  facere.  Similiter 

quae  agunt  de  scrupulis,  non  est  cur  den- 
tur  iis  qui  nullis  scrupulis  agitantur. 

3.  Illae  item,  quae  ad  Catholicam  doc- 
trinam  pertinent,  quamvis  ad  omnium 
pietatem  confirmandam  et  fovendam  va- 
leant;  iis  tamen  potissimum,  qui  in  locis 
vel  cum  personis  suspectis  versantur; 
secundo  loco  omnibus  etiam  Operariis, 
et  iis  qui  verbum  Dei  tractant,  tradendae 
sunt;  quia  directe  pugnant  contra  sensa 
et  dicta  haereticorum  nostri  temporis. 


Caput  39. 

Brevis    explieatio   nonnullorum,    quae    in 
Direetorio  cle  tribus  viis  attinguntur. 

I  (  )uoniam  in  hoc  Directorio,  et  in 
\&  Exercitiis  tradendis  fit  mentio 
viae  purgativse,  illuminativae  et  unitivae; 
et  quod  his  respondent  ordine  suo  hae 
quatuor  Hebdomadae;  ideo  visum  est  pro 
majori  notitia  hujus  rei  aliquid  addere. 
Non  enim  hoc  ita  accipiendum  est,  ut 
intelligatur  aliquis,  peracta  prima  Hebdo- 
mada,  perfecte  et  plene  purgatus;  peracta 
autem  secunda  et  tertia,  perfecte  illumi- 
natus;  et  denique  absoluta  etiam  quarta, 
pervenisse  ad  plenam  unionem  cum  Deo. 

Haec  enim  omnia  indigent  diuturno  tem- 
pore,  studio,  et  exercitatione  in  exstir- 
pandis  vitiis,  in  passionibus  edomandis, 
et  in  virtutibus  acquirendis. 

2.  Verum  hoc  indicatur,  primam  Heb- 
domadam  proportione  quadam  respondere 
viae  purgativae;  quoniam  in  ea  nihil  aliud 
agitur,  quam  ut  peccata  praeterita  reco- 
gitentur  et  ponderentur,  et  concipiatur  de 
eis  quam  maximus  dolor  et  contritio,  et 
timor  aeternae  poenae:  ex  quibus  fiat,  ut 
animus  abstrahatur  ab  amore  omnis  rei 
terrenae,  et  fundetur  in  odio  et  detesta- 
tione  peccati.  Quae  omnia  pertinent  ad 
purgationem  animae. 

3.  Similiter  in  secunda  et  tertia  Heb- 
domada,  considerando  exemplum  Domini 
Salvatoris  tum  in  Vita,  tum  in  Passione, 
et  omnes  virtutes,  quae  in  eo  tamquam 
in  idea  fulserunt;  nos  quoque  discimus, 
in  quo  consistat  salus  et  perfectio  homi- 
nis,  et  quae  via  sit  ad  aeternam  beatitu- 
dinem  consequendam.  Et  praeterea,  cum 
anima  purgata  fuerit,  fit  habilis  et  apta 
ad  recipiendas  illustrationes  Divinas,  et 
illapsum,  et  influxum  illius  interni  lumi- 
nis;  simulque  gignitur  in  anima  vigor 
quidam  ejiciens  omnem  concupiscentiam, 
eamque  ferventem  faciens  ad  patiendam 
paupertatem,  contemptum,  et  omnem  aspe- 
ritatem,  et  excutiens  omnem  negligenti- 

am;  et   disponens  ad  exsequenda  bona 
opera  vigilanter  et  strenue. 

4.  Denique  in  quarta  Hebdomada  pri- 
mum  ob  Resurrectionem  et  Ascensionem 
Domini,  in  qua  simul  etiam  meditari  pos- 
sumus  futuram  nostram  gloriam,  quoniam, 
ut  ait  Paulus,  si  Christus  resurrexit,  et 
nos  resurgemus;  deinde  vero  ex  me- 
ditatione  ad  amorem  in  nobis  excitan- 
dum,  quae  multiplex  est,  et  varia  puncta 
ac  materias  complectitur,  efficitur,  ut  ani- 
ma  uniatur  Deo  per  amorem,  qui  conci- 
pitur  meditando  bonitatem  Dei,  et  ejus 
beneficia,  et  quantum  nostra  causa  egerit 
atque  pertulerit;  turn  etiam  per  deside- 
rium  coelestis  gloriae,  per  consideratio- 
nem  praesentiae  Dei  in  omni  re  et  in 
omni  loco,  gaudendo  de  ejus  perfectioni- 
bus,  et  optando  placere  ei  soli,  idque 
propter  ipsum  solum,  et  nunc  eum  lau- 
dando,  nunc  magnificando,  nunc  admi- 
rando  ejus  altitudinem,  et  aliis  similibus, 
quae,  ut  ante  diximus,  respondent  viae 
unitivae. 

5.  Haec  igitur  est  ratio  duplex,  cur  di- 
catur  has  quatuor  Hebdomadas  respon- 
dere  his  tribus  viis:  primum  propter 
materias,  quae  in  earum  quaque  tractan- 
tur,  pertinentes  ad  has  vias;  et  quia  in 
eis  jaciuntur  initia  singularum,  quae  de- 
inde  oportet  prosequi  cum   tempore,   et 

cum  studio,  si  velimus  ad  aliquam  earum 
perfectionem  pervenire.  Deinde  etiam 
quia  discitur  modus  ac  methodus,  quam 
deinde  servare  debemus  in  prosequenda 
unaquaque  harum  viarum. 

6.  Ex  his  ergo  sequitur,  quod  etiam 
si  quis  aliquem  gustum,  aut  speciem  hu- 
jus  vise  unitivae  in  quarta  Hebdomada 
habuit,  non  propterea  debet  assidue  in 
ea  haerere,  sed  debet  redire  ad  priores 
vias,  et  sese  diu  et  ordinarie  continere 
tum  in  passionum  mortificatione,  tum  in 
virtutum  exercitatione,  et  in  aliis  ejus- 
modi  studiis  consentaneis  utrique  vise; 
etsi  nihil  impedit,  imo  etiam  saepe  eve- 
nit,  ut  dum  aliquis  versatur  in  una  via, 
sentiat  interdum  aliquos  affectus  perti- 
nentes  ad  aliam  viam;  nec  sunt  rejiciendi, 
modo,  ut  dictum  est,  non  exerceantur  or- 
dinarie  ante  tempus. 

7.  Hoc  enim  negotium  non  ex  spatio 
temporis,  sed  ex  mensura  profectus  pen- 
det.  Nam  si  quis  temere  aspirare  vellet 
ad  illam  viam  unitivam,  esset  magna  con- 
fusio,  quae  impediret  omnino  profectum  spi- 
ritualem;  et  insuper  etiam  esset  res  expo- 
sita  periculis  et  illusionibus.  Faceret  enim 
perinde  ac  si  quis  ex  infima  schola  trans- 
ire  vellet  ad  primam,  non  transeundo  per 
medias;  aut  si  ex  infimis  gradibus  sca- 
larum  saltu  trajicere  vellet  ad  summos, 

relictis  iis  qui  sunt  interjecti.  Sic  igitur 
antequam  aliquis  exerceat  se  ex  professo 
in  via  hac,  quam  diximus,  unitiva,  opor- 
tet  ut  bene  purgatus  sit  exercitiis  vitae 
purgativae,  et  deinde  etiam  bene  profe- 
cerit  in  via  illuminativa.  Ex  hujus  enim 
defectu  provenit,  ut  multi  non  ambulantes, 
sed  saltantes  in  via  Domini,  post  multum 
tempus,  diversosque  labores  vacui  virtu- 
tibus  inveniantur,  impatientes,  et  iracundi, 
et  cum  aliis  ejusmodi  imperfectionibus. 

8.  Imo  hic  gradus  ad  altiorem  viam 
non  tam  ex  electione  nostra,  et  volun- 
tate,  ac  conatu  pendet,  quam  ex  direc- 
tione  Spiritus  Sancti,  cujus  mos  est  ascen- 
siones  istas  in  anima  disponere,  ut  eat 
de  virtute  in  virtutem:  in  quo  tamen  ad 
certiorem  directionem,  et  ad  praecaven- 
dos  errores  qui  contingere  possunt,  con- 
sulendus  est  Pater  spiritualis,  qui  animam 
gubernat,  et  cum  ejus  consilio  in  omni- 
bus  procedendum. 


Caput  40. 

Quae  commendanda  sunt  ei,  qui  absolvit 

Exereitia. 

Ut  qui  ex  loco  calido  ad  locum 
frigidum  egreditur,  facile  fieri 
potest,  ut   cito  frigefiat,  nisi  diligentem 

curam  adhibeat  retinendi  calorem;  ita  qui 
Exercitiis  peractis  redit  ad  communem 
vitam  et  conversationem,  nihil  est  faci- 
lius,  quam  ut  fervorem  ac  lumen  con- 
ceptum  brevissimo  tempore  perdat;  prae- 
sertim  quia  quidquid  boni  acquisivit,  non- 
dum  est  confirmatum  per  modum  habi- 
tus,  sed  est  tamquam  passio  quaedam, 
quae  facile  remittitur,  vel  etiam  tota  amit- 
titur.  Quod  cum  contingit,  omnis  fructus 
et  omnis  labor  Exercitiorum  evanescit. 

2.  Quare  hoc  primum  commendandum 
est  ei,  qui  Exercitia  absolvit,  ut  magni 
sestimet  hoc  principium  et  quasi  funda- 
mentum  vitae  bonae  et  spiritualis,  quod 
per  Dei  gratiam  jecit  in  Exercitiis;  idque 
a  Deo  accipiat  tamquam  beneficium,  et 
quidem  maximum:  et  omnia  lumina,  om- 
nem  cognitionem  quam  in  Exercitiis  ac- 
quisivit,  credat  sibi  a  Domino  Deo  donata 
peculiari  quodam  amore,  et  ut  talia  ea 
conservare  et  tueri  studeat.  Prseterea 
timorem  concipiat,  ne  si  deinceps  non 
vixerit,  ut  intellexerit  esse  vivendum, 
gravius  a  Deo  puniatur  ob  ingratitudi- 
nem;  et  quia  scienti  bonum,  et  non  fa- 
cienti,  majus  judicium  est  ipsi. 

3.  Secundo  loco  intelligat  se  adhuc 
nihil  aliud  fecisse,  nisi  quod  bonum  se- 
men  in  ejus  anima  a  Deo  seminatum  est. 
Unde  nisi  hoc  semen  foveatur,  et  exco- 

latur,  et  ad  mattiritatem  perducatur,  ut 
det  fructum  in  tempore  suo,  per  se  qui- 
dem  aut  nihil,  aut  parum  est.  Itaque  hoc 
primum  cavere  debet,  ne  ejusmodi  se- 
men,  vel  a  volucribus,  id  est,  a  daemo- 
nibus  rapiatur,  vel  a  spinis  suffocetur, 
nempe  a  cogitationibus  et  cupiditatibus 
terrenis  et  vitiosis.  Ideoque  non  solum 
peccata,  sed  etiam  eorum  occasiones  evi- 
tet,  et  illa  prsesertim,  ad  quse  ante  Ex- 
ercitia  inclinatus  fuit:  nam  contra  haee 
potissimum  se  armare  debet,  quia  facil- 
lime  recidere  potest. 

4.  Tertio  hortandus  est  ad  conservan- 
dam  et  alendam  devotionem  jam  concep- 
tam,  piis  et  spiritualibus  exercitationibus; 
inter  quas  haec  potissimum  commendari 
poterunt.  Primo,  ut  conservet  usum  me- 
ditandi  quotidie  per  dimidiatam  horam, 
aut  etiam  integram,  si  fieri  poterit.  Se- 
cundo,  ut  singulis  diebus  faciat  examen 
conscientiae  per  quartam  horae  partem. 
Tertio,  ut  octavo  quoque  die  confiteatur 
et  cotnmunicet.  Quarto,  eligat  aliquem 
Confessarium  stabilem,  eumque  accipiat 
ut  ducem  hujus  spiritualis  itineris,  et  cum 
eo  tractet  omnia  quse  ad  suam  animam 
pertinent.  Quinto,  legat  saepe  pios  libros, 
et  habeat  bonorum  hominum  conversa- 
tionem,  malorum  autem  fugiat  summopere. 
Sexto,  curet  proficere  quotidie  in  virtu- 

tibus,  praesertim  in  humilitate,  patientia 
et  caritate.  Et  in  summa,  nitatur  ipse 
quoque  ad  eam  summam  perfectionem, 
quam  in  suo  statu,  et  juxta  mensuram  Di- 
vinae  gratiae  acquirere  poterit. 

5.  Haec  autem  sunt  fere  generalia  mo- 
nita,  quae  omnibus  dari  poterunt.  Alia 
sunt  deinde,  quae  juxta  cujusque  profes- 
sionem  aut  statum,  aut  particularem  in- 
digentiam  addi  poterunt;  imo  hsec  ipsa 
augeri  et  intendi  ex  majori  aliquorum  de- 
votione  et  progressu  spirituali.  Quod 
facile  advertet  bonus  et  prudens  Instruc- 
tor,  adjutus  gratia  et  lumine  Domini  et 
Salvatoris  nostri  Dei:  cui  sit  gloria  et 
honor  in  saecula.    Amen. 


APPENDT.X  II. 


DE  RATIONE  MEDITANDL 


PRyENOTANDA. 

|llud  ante  omnia  statuendurn,  artem 
meditandi  pertinere  ad  scientiam 
J  Sanctorum,  ejusque  esse  partem 
haud  exiguam,  quae  quidem  scientia  Sanc- 
torum  multo  minus  praeceptis  ac  doctri- 
nis  hominum  constat,  quam  Spiritus  Sancti 
unctione,  ac  bonas  voluntatis  desiderio. 
Quare  in  primis  istud  hic  monendum,  ut 
quicumque  vere  cupit  cum  fructu  medi- 
tari,  gratiam  hanc  ipsam  assidue  petat: 
Domine  doce  nos  orare  .  .  .  doce  medi- 
tari.  Spiritus  Sancti  unctio  docet  nos 
de  omnibus.  Ille  postulat  pro  nobis  ge- 
mitibus  inenarrabilibus.    Quod  si  nemo 

potest  dicere:  Dominus  Jesus,  nisi  in 
Spiritu  Sancto,  quis  horam  totam  medi- 
tationi  rerum  divinarum  cum  ardenti  af- 
fectu  impendere  poterit,  et  cum  fructu, 
nisi  eodem  Spiritu  Sancto  praeveniente, 
et  adjuvante?  Haec  ergo  prima  sit  ad 
recte  meditandum  via,  ut  gratiam,  scien- 
tiam  meditandi,  ardenter  a  Domino  pe- 
tamus.  Ardenter,  inquam,  quia  donum 
est  valde  pretiosum,  nobis  omnino  ne- 
cessarium;  ut  vere  dici  possit,  scire  me- 
ditari,  ac  meditari  fructuose,  tantum  va- 
lere  Jesuitae,  quantum  valet  pretiosissi- 
mum  donum  vocatio,  et  in  vocatione  per- 
severantia.  Quod  si  pauper  magna  ala- 
critate  illud  opificium  disceret,  cujus  ex- 
ercitio  haud  dubie  speraret  se  ditandum, 
quanto  nos  desiderio  illud  petere,  quanto 
studio  ad  illud  incumbere  exercitium  ne- 
cesse  est,  quo  paupertatem  nostram  et 
miserias,  non  corporis  sed  animae  multo 
graviores,  depellere  debemus?  Itaque 
cum  oratione  conatum  serium  ex  nostra 
parte  adhibeamus.  Nec  enim  exspectan- 
dum  ut  Deus  nobiscum  faciat  miracula, 
et  donum  nobis  meditandi,  nullis  ex  no- 
stra  parte  adhibitis  mediis,  infundat.  — 
His  itaque  praemissis,  ac  jam  supponens 
verum  proficiendi  in  virtute  desiderium, 
sine  quo  utique  incassum  cadent  omnia, 
breviter  ea  attingam,  quae  nos  ex  nostra 

parte  adferre  possumus,  ut  donum  me- 
ditandi,  Divina  adspirante  gratia,  conse- 
quamur. 

Sunt  alia  ante  meditationem  servanda, 
alia  in  ipsa  meditatione,  alia  post.  Quae 
ante  servanda  sunt,  sub  praeparationis 
nomine  continentur.  De  hac  ergo  primo 
agamus. 


Caput  1. 
De  servandis  ante  Meditationem. 

Prseparatio  duplex  statui  solet,  remota 
et  proxima.  De  remota  praepara- 
tione  jam  aliqua  diximus.  Illud  enim  ve- 
rum  ac  sincerum  proficiendi  desiderium, 
quod  omnino  1 111  necessarium  esse  innui- 
mus,  qui  fructuose  meditari  cupiat,  vel 
solum  est  optima  ad  meditationem  prae- 
paratio.  Ut  tamen  clarius  rem  exponam, 
aliquid  etiam  magis  in  particulari  de  hac 
remota  praeparatione  dicendum. 

Remota  igitur  praeparatio  ad  meditan- 
dum,  nihil  est  aliud,  nisi  animi  talis  com- 
paratio,  quse  ad  recte  meditandum  dis- 
ponit,  removendo  scilicet  obstacula  et 
adjumenta  adhibendo.  Obstacula  quse 
sint,  novimus  satis.  Obstaculum  medi- 
tandi  est  superbia  et  vana  sui  sestimatio, 
nam  cum  simplicibus  et  humilibus  sermo- 


Caput  1. 


463 


cinatio  Domini.  Dominus  humilia  respi- 
cit,  et  alta  a  longe  cognoscit.  Obstacu- 
lum  est  hypocrisis  et  cupiditas  alium  se 
simulandi,  quam  revera  sit:  Spiritus  enim 
disciplince  Sanctus  effugiet  fictum.  Ob- 
stacula  sunt  peccata  omnia,  in  quibus 
haeret  anima:  quoniam  in  malevolam  ani- 
mam  non  introibit  sapientia  illa  coele- 
stis,  nec  habitabit  in  corpore  subdito 
peccatis  (quo  loco  cum  peculiariter  cor- 
poris  labes  exprimatur,  haud  obscure  in- 
nuitur,  peccata  ac  defectus  contra  virtu- 
tem  angelicam,  gravissimum  ponere  gra- 
tiis  Spiritus  Sancti  impedimentum).  Ob- 
staculum  item  valde  magnum  est,  animi 
per  diem  dissipatio  et  negligens  custo- 
dia  sensuum.  Nec  enim  fieri  potest,  ut 
is  bene,  devote  meditetur,  cujus  imagi- 
natio  plena  est  nugis;  aut  ut  is  mentem 
habeat  in  oratione  collectam,  qui  alias 
non  officii  sui  ratione  probabili,  sed  ob 
curiositatem  suam,  immodestiam,  cetera- 
que  vitia,  semper  est  dissipatus.  Hsec 
ergo  ac  similia  obstacula,  meditari  fruc- 
tuose  cupienti,  sunt  serio  removenda. 
Adhibenda  vero  adjumenta,  non  alia  fere 
nisi  exercitia  earum  virtutum,  quie  illis 
obstaculis  sunt  contrariae,  humilitatis,  sim- 
plicitatis  in  agendo,  custodiae  sensuum 
etc.  Hae  enim  sunt,  quse  et  animam  red- 
dunt  quietam,  adeoque  aptam  ad  medi- 

tandum;  ac  simul  Divinas  attrahunt  gra- 
tias.  Beati  mundo  corde,  quoniam  ipsi 
Deum  videbunt;  illi  sunt,  super  quos 
Deus  vultum  suum  illuminare  in  oratione 
solet.  Xec  omittenda  hic  mortificatio, 
quae  quasi  pretium  est,  quo  a  Deo  do- 
num  meditandi  emimus.  Ita  enim  fere 
contingere  videmus,  ut  qui  magis  morti- 
ficationi  studeant,  majorem  habeant  in 
oratione  gustum,  et  contra.  Deus  scilicet 
illud  nobis  libenter  concedit,  quod  nos 
videt  tanto  studio  desiderare,  ut  etiam 
pelle  propria,  et  quibusvis  factis  sacrifi- 
ciis,  emere  velle  videamur.  —  Fateor 
equidem,  hanc  animi  dispositionem,  quam 
ut  remotam  praeparationem  ad  meditan- 
dum  pono,  ipsam  iam  esse  talem,  quae 
usum  orationis,  et  jam  perceptum  ex  ea 
fructum  videatur  supponere.  Sed  habet 
tamen  haec  dispositio  varios  gradus.  Initia 
certe  harum  omnium  habere  debet  qui- 
libet  meditans.  Desiderium  quidem  ve- 
rum  proficiendi  omnibus  utique,  etiam 
primis  Tironibus,  inesse  debet:  is  enim 
et  non  alius  esse  debet  finis,  ob  quem 
ad  Societatem  omnes  venimus. 

Jam  vero  quod  attinet  ad  prceparatio- 
nem  proximam,  haec,  ex  S.  P.  X.  Ignatii 
doctrina,  ista  fere  complectitur: 

Ut  pridie  materia  meditationis  matu- 
tinae  legatur,  vel  audiatur  attente,  obser- 

vando  scilicet,  qui  fructus  meditanti  pro 
ejus  animae  statu,  ex  ista  meditatione  sit 
decerpendus. 

Ut  jam  in  lecto  decumbens,  ante  som- 
num  breviter  eamdem  materiam  recolat. 

Ut  mane  expergefactus  primam  co- 
gitationem  de  futura  meditatione  sus- 
cipiat. 

Ut  inter  lavandum,  et  eundum,  eadem 
cogitet,  ac  sensa  futurae  meditationi  con- 
formia  foveat. 

Ut  demum  ad  ipsam  meditationem  quieto 
animo  ac  sedato  accedat,  et  immediate 
antequam  incipiat  „per  tantillum  tempus, 
quo  percurri  oratio  Dominica  posset  (ver- 
ba  sunt  S.  Patris),  animo  sursum  elevato, 
consideret  Dominum  Jesum,  ut  praesen- 
tem,  et  spectantem  quidnam  acturus  sit". 
Cogitet,  coram  quo  versetur,  ad  quem 
sit  locuturus,  ac  proin,  priusquam  in 
genua  provolvatur,  Deum  sibi  viva  fide 
praesentem  proponat,  suaque  omnia  in- 
time  perspicientem.  Dico,  priusquam  in 
genua  provolvatur;  nam  haec  viva  prae- 
sentis  Dei  apprehensio,  non  post  oratio- 
nem  praeparatoriam,  quasi  praeludii  loco, 
sed  ante  illam,  quemadmodum  ante  om- 
nem  orationem  haberi  debet.  Quod  ideo 
instantius  hoc  loco  notavi,  quod  illud 
frequenter  a  multis  non  observari  vide- 

tur,  qui  repente  scilicet  et  quasi  tumul- 
tuarie,  non  cogitantes  quid  sint  acturi,  in 
genua  sese  abjiciunt. 

Haec  omnia  et  singula  momenti  sunt 
magni,  ut  adeo,  qui  omnia  servet,  mul- 
tum;  qui  pauca,  parum;  qui  nil  horum 
adhibeat,  nil  se  profecturum  merito  sibi 
persuadere  possit:  Ante  orationem  prce- 
para  animam  tuam,  et  noli  esse  quasi 
homo  qui  tentat  Deum.  Haec  a  S.  P.  N. 
Ignatio  ante  meditationem  facienda  prae- 
scribuntur,  eaque  etiam  ipse,  licet  jam 
orandi  habitu  prseditus  singulari,  ac  sub- 
limi  dono  contemplationis  donatus,  nun- 
quam  tamen  omisit.  Multo  itaque  magis 
nos,  qui  parum  sumus  in  hoc  exercitio 
versati,  et  alioqui  nimium  quantum  dis- 
trahi  ac  dissipari  solemus,  praeparationem 
huiusmodi,  omnesque  ejus  partes  adhi- 
bere  studiose  convenit.  —  Hinc  vero  ap- 
paret,  ut  etiam  illud  obiter  moneam,  cur 
tantopere  nobis  inculcari  soleat,  ut  stric- 
tum  silentium  ac  severam  modestiam 
vesperi  praesertim  ante  somnum,  et  mane 
ante  meditationem  servemus:  quia  scilicet 
omnis  in  hoc  genere  defectus,  istis  tem- 
poribus  commissus,  magnum  habet  in 
meditationem  influxum,  et  impedire  eam 
plurimum  potest,  tum  ratione  dissipatio- 
nis,  in  quam  se  anima  conjicit  per  hujus- 
modi  imperfectiones,  tum  ratione  subtrac- 

tionis  Divinae  gratiae,  in  poenam  talium 
infidelitatum. 

Posset  etiam  illud  proximse  praepara- 
tionis  loco  addi,  ut  mane  in  visitatione 
SanctissimL  ipsam  meditationem,  quam 
mox  facturi  sumus,  praesenti  Domino  com- 
mendemus,  ac  Virginis  Matris,  aliorum- 
que  Sanctorum  Patronorum  opem  ac  in- 
tercessionem  ad  illam  horam  imploremus. 


Caput  2. 

De  servandis  in  ipsa  Meditatione. 

Habet  meditatio  ipsa  tres  partes,  seu 
tria  tempora,  initium,  medium,  et 
finem,  seu  ingressum,  progressum,  egres- 
sum.    Aliquid  dicendum  de  singulis. 

§  1. 
De  initio  seu  ingressu, 

Per  initium  seu  ingressum  intelligitur, 
quidquid  in  meditatione  ipsam  materiam 
meditandi  seu  puncta  praecedit.  Sunt 
autem  sequentia: 

1.  Adoratur  Deus  humillime,  procidendo 
in  genua  nisi  aliqua  corporis  infirmitas 
impediat,  in  quo  casu  curandum,  ut  tanto 
major  sit  interna  reverentia.  —  Hic  pri- 
mus  est  actus  meditantis,   qui  ut  fiat  in- 

timo  cordis  affectu,  praecessisse  debet 
illa,  quam  in  praeparatione  proxima  dice- 
bamus,  consideratio,  quidnam  acturus  sim, 
et  coram  quo  Domino  sim  constitutus. 
Viva  ergo  fide  meditans,  acsi  apertum 
supra  se  videret  coelum,  in  eoque  Deum 
in  immensa  Majestate,  innumeris  Ss.  An- 
gelorum  et  hominum  turmis  circumda- 
tum,  qui  cum  universa  Curia  sua  coelesti 
in  ipsum  oculos  habeat  defixos  ut  videat, 
quid  sit  facturus,  et  quomodo  oraturus; 
hac,  inquam,  viva  fide  in  genua  se  ab- 
jiciat,  et  quanta  possit  maxima  devotione 
consuetam  orationem  prceparatoriam  re- 
citet. 

2.  Oratio  prceparatoria  communis  ante 
omnem  meditationem.  Continere  illa  so- 
let,  praeter  adorationis  actum,  idest  agni- 
tionem  Divinae  Majestatis  suique  nihili, 
etiam  dolorem  ac  deprecationem  de  pec- 
catis,  merito  omni  semper  orationi  prae- 
mittendam,  tum  oblationem  sui  suarum- 
que  potentiarum  ad  meditandum,  ac  pe- 
titionem  Divini  auxilii  ad  bene  orandum. 
—  Hos  ergo  actus,  non  magis  ore  quam 
corde,  eliciamus  curandum  est.  —  At 
nunquam  haec  oratio  prsetermittenda,  et- 
iamsi  quis  forte  aliquo  casu  impeditus 
serius  paulo  ad  meditationem  veniat. 

3.  Fiant  ea,  quae  S.  P.  vocat  Prceludia. 
Adhibenda  saltem  duo: 

Primum  Prceludium,  fit  ad  imaginatio- 
nem  aliquantum  juvandam,  et  ad  amo- 
vendas  facilius  distractiones.  Vocatur  a 
S.  P.  compositio  loci,  ut  scilicet  medi- 
tans  sibi  rem  ipsam,  de  qua  meditaturus 
est,  quasi  ob  oculos  ponat:  v.  g.  si  de 
Christo  crucifixo  meditaturus  est,  cogi- 
tet,  se  esse  in  monte  Calvariae,  ac  videre 
ibi  Christum  Jesum  in  cruce  suffixum, 
vulneribus  obsitum,  sanguine  undique  ma- 
nantem,  inter  duos  latrones  medium; 
stante  sub  cruce  B.  V.  Matre  cum  Jo- 
anne,  Magdalena,  paucisque  aliis  piis  mu- 
lieribus.  Reliqua  innumerabilis  turba  im- 
piorum  fere  est,  irridentium,  blaspheman- 
tium  etc.  Si  de  Christi  nativitate,  rem 
ob  oculos  ponat,  quemadmodum  solet  de- 
pingi;  v.  g.  stabulum  desertum  ac  ventis 
pervium,  in  aliquo  angulo  illius  praesepe, 
in  quo  Divinus  infans,  involutus  pannis, 
jacet  ac  vagit;  adstant  B.  V.  et  S.  Jo- 
seph,  et,  si  ita  meditatio  requirit,  aliquot 
pastores  etc. 

Atque  in  his  quidem  ac  similibus  mate- 
riis,  compositio  loci  magni  solet  esse 
usus,  si  bene  fiat;  quia  imaginationem 
certo  alicui  objecto  affigit,  ne  tam  facile 
evagetur:  quod  si  in  decursu  meditatio- 
nis  evagari  eam  contingat,  recurrendum 
denuo  ad  formatam  in  prseludio  reprae- 
sentationem;  ut  solent  illi,  qui  rem  ali- 

quam  inspicere  accurate  volunt,  qui,  si 
quando  oculos  aliquo  casu  vel  rumore 
avocati  ad  alia  converterunt,  mox,  ubi 
se  collegerint,  ad  rem,  quam  inspectan- 
dam  sumpserant,  se  referunt. 

Illud  autem  hic  attente  observandum, 
in  talibus  materiis,  non  debere  meditan- 
tem  proponere  sibi  rem  illam,  ut  depic- 
tam  in  tabula,  neque  etiam  ut  a  multis 
jam  sseculis  gestam,  sed  ita,  ac  si  ipse 
rem  coram  se  agi  videret  in  praesenti, 
ac  si  adesset  in  Bethlehemitico  stabulo, 
in  monte  Caivarise,  omniaque  oculis  suis 
spectaret,  auribus  audiret,  resque  illae 
nunc  actu  fierent. 

Si  vero  res  meditanda  oculis  proprie 
videri  nequeat,  v.  g.  peccatum,  vel  vir- 
tus,  vel  aliud  quid  non  corporeum,  non 
tanti  solet  esse  adjumenti  hoc  prseludi- 
um,  nisi  quis  vivam  valde  imaginationem 
habeat.  Aliqua  tamen  compositio  loci 
adhiberi  poterit;  et  v.  g.  de  peccato  me- 
ditaturi,  poterimus,  ut  ait  S.  P.  Ignatius, 
per  imaginationem  cernere  animam  no- 
stram  in  corpore  isto  velut  in  carcere 
constrictam,  hominem  quoque  ipsum  inter 
bruta  animalia  exsulantem;  vel  v.  g.  pec- 
catum  nobis  proponere  sub  figura  ali- 
cujus  teterrimi  et  horribilis  monstri;  vel 
ejus  effectus,  ut  inferni  ignes  peccatori 
paratos,  hominem  sub  dsemonis  potestate, 

catenis  constrictum  ac  jamjam  in  illud 
tormentorum  barathrum  prsecipitandum, 
etc.  Ita  aliae,  atque  alise  possunt  ad- 
hiberi  imagines,  pro  ratione  materise. 
—  Determinandae  autem  sunt  hujusmodi 
imagines  seu  praeludia  pridie  in  praepa- 
ratione  meditationis,  nec  diversae  simul 
imagines  assumendae,  nec  multum  in  illis 
quaerendis  seu  excogitandis  laborandum. 
Si  nihil  facile  occurrat,  praeludium  hoc 
primum  in  sola  recordatione  materiae,  de 
qua  meditandum  erit,  consistet. 

Denique  si  materia  meditationis  est  ali- 
qua  sententia  Christi  Domini,  praeludium 
primum  erit,  sistere  se  inter  discipulos 
Christi  aliosve  auditores,  et  sententiam 
illam  tamquam  ex  ore  Divini  Magistri 
excipere.  Pariter,  si  alia  aliqua  verba 
Scripturae  Sacrae  meditanda  fuerint,  opor- 
tebit  primo  prseludio  audire  ea,  quasi  ex 
ore  illius  sacri  Scriptoris,  cujus  illa  sunt; 
vel  audire  ea,  quasi  coelitus  ad  meditan- 
tem  delapsa,  et  ad  ipsum  peculiari  modo 
directa.    Et  sic  de  ceteris. 

Secundum  Prceludium  nil  aliud  est, 
nisi  postulatio  gratiae,  non  jam  genera- 
liter  ad  bene  faciendam  meditationem  (id 
enim  in  oratione  praeparatoria  petitur); 
sed  in  particulari  ad  obtinendum  illum 
fructum,  qui  in  illa  meditatione  propositus 
est.    Petenda  fere  duo,  illustratio  intel- 

lectus,  et  motio  voluntatis,  ut  et  cogno- 
scamus  et  velimus;  v.  g.  si  de  peccato 
meditatio  est  futura,  petemus  gratiam, 
qua  et  cognoscamus  quantum  malum  sit 
peccatum,  et  voluntate  illud  serio  dete- 
stemur  ac  horreamus.  Habetur  passim 
aliqua  formula  petitionis  ad  tres  Personas 
Divinas  in  hoc  praeludio  secundo  adhi- 
bendae;  addendum  tantum  in  quavis  me- 
ditatione  id,  quod  illi  meditationi  singu- 
lariter  convenit. 

In  meditando  de  aliqua  historia,  prae- 
scribit  S.  P.,  ut  ante  duo  praedicta  prae- 
ludia  primum  breviter  tota  historiae  me- 
ditandae  series  in  memoriam  revocetur; 
tum  fiat  compositio  loci;  ac  tandem  pe- 
titio  gratiae.  —  Itaque  erunt  tunc  prae- 
ludia  tria. 

Ceterum  totus  hic  ingressus  medita- 
tionis,  nempe:  adoratio,  oratio  praepara- 
toria,  praeludia,  regulariter  non  plus  tem- 
poris  occupare  debent,  quam  minuta  qua- 
tuor  aut  quinque  ad  summum. 

§2. 
De  medio  seu  progressn. 

Medium  seu  progressus  complectitur 
ipsum  veluti  corpus  meditationis,  nempe 
ipsa  puncta,  quorum  communiter  bina  vel 
terna,  aut  etiam  plura  parata  habere  opor- 

tet.  In  his  itaque  punctis  perpendendis, 
ruminandis,  et  in  quaerendo  in  illis  fructu 
spirituali,  proprie  ipsa  consistit  meditatio. 
De  divisione  punctorum  nihil  hic  dico, 
cum  aliunde  proponantur  semper  puncta, 
vel  ex  libro  aut  scripto  determinata  ha- 
beantur.  Sed  qua  ratione  materia  medi- 
tationis  sit  dilatanda,  quomodo  animus 
circa  veritatem,  in  punctis  meditationis 
propositam,  occupari,  ac  in  illa  detineri 
debeat,  quomodo  quaerendus  sit  ac  de- 
cerpendus  ex  quolibet  puncto  fructus, 
quomodo  sit  res  applicanda  ad  praesen- 
tem  animae  statum;  de  his  scilicet  ali- 
quid  jam  hoc  loco  dicendum. 

Ergo  ex  mente  ac  doctrina  S.  P.  N. 
Ignatii  meditatio  consistit  in  applicatione 
trium  potentiarum,  videlicet:  memorice, 
intellectus,  ac  voluntatis;  quse  facultates 
animae  si  rite  omnes  applicentur,  bona  fiet 
meditatio.  Applicandae  autem  sunt  omnes 
tres  in  quovis  puncto;  et  unum  etiam 
punctum  potest  esse  materia  sufficiens 
meditationis. 

I.    Quomodo  memoria  exereenda. 

Primo  ergo  memoria  sibi  denuo  revo- 
cat  rem  meditationi  propositam,  ita  fere, 
prout  in  praeludio  primo  fieri  debuit;  cum 
hoc  tamen  discrimine:   1.  Quod  non  jam 

universa  materia,  ut  in  praeludio,  sed  illa 
solum  pars,  quae  in  puncto  isto  propo- 
nitur,  est  revocanda.  2.  Quod  fieri  debet 
haec  reprsesentatio  multo  accuratius  et 
fusius  plerumque,  quam  in  praeludio:  v.  g. 
si  meditationi  proposita  est  sententia;  in 
praeludio  proponebamus  nobis  solum,  ac 
si  hanc  sententiam  ex  ore  Domini  vel 
coelitus  nobis  ipsis  dici  audiremus.  —  At 
vero  hic  in  meditatione,  ita  applicanda 
erit  memoria,  ut  et  audiam  illam  senten- 
tiam  mihi  dici,  et  attente  mihi  proponam, 
quisnam  ille  sit,  qui  hoc  dicat?  et  quid- 
nam  dicat?  attenta  bene  cujuslibet  vocis 
significatione.  Ita  demum  haec  prima  ap- 
plicatio  memoriae  parabit  viam  reflexio- 
nibus,  quas  mox  intellectus  facere  debe- 
bit.  Item,  si  meditationis  materia  sit  res 
gesta;  non  totam  illam,  ut  in  praeludio, 
sed  partem  ejus  unam  in  isto  puncto 
tractandam,  revocare  in  memoriam  de- 
beo:  neque  solum  revocare,  sed  etiam 
circumstantias,  quse  illi  parti  insunt,  at- 
tente  considerare,  mihique  proponere, 
quaestiones  mihi  faciendo:  quis?  quid? 
ubi?  quibus  auxiliis?  cur?  quomodo? 
quando?  etc.  Hse  enim  quaestiones  hoc 
loco  potius  agitandae;  cum  intellectus  ap- 
plicatio  magis  ratiocinari  debeat  ad  prac- 
ticum  ex  hujusmodi  circumstantiis,  prius 
bene  observatis,  fructum  colligendum. 

Exemplum  in  utroque  genere,  in  sen- 
tentia  scilicet,  et  in  re  gesta,  subjicio. 

Sit  meditationis  materia  illa  sententia 
Domini  Jesu:  Quid  prodest  homini,  si 
mundum  universum  lucretur;  animce 
vero  suce  detrimentum  patiatur? 

Prceludium  primum.  „Proponam  mihi 
„ob  oculos  Dominum  meum,  turba  disci- 
„pulorum  circumdatum,  ac  statuam  me- 
„ipsum  inter  illos,  ac  si  Dominum  audi- 
„rem  dicentem  etiam  ad  me:  Quid  prod- 
»est  etc. 

Memoria  vero  sic  applicabitur: 

Dicit  ergo  Christus  Jesus  ...  qui  est 
seterna  sapientia,  et  seterna  veritas  .  .  . 
missus  de  coelo  Magister  salutis  .  .  .  qui 
non  vult  me  „frustra  terrere  aut  angere, 
„sed  salvare  .  .  .  Hic  ergo  Jesus  dicit: 
»Quid  prodestj  idest,  nihil  prodest  .  .  . 
„homini  cuicumque  ...  si  mundum  uni- 
„versum  lucretur  .  .  .  etiamsi  solus  totum 
„mundum,  et  omnes  ejus  divitias  .  .  .  ho- 
„nores  . . .  voluptates  . . .  etiamsi  haec  om- 
„nia  solus  obtineat .  .  .  si  animce  suce  .  .  . 
„immortalis  et  aeternae  .  .  .  detrimentum 
^patiatur  .  .  .  si  animam  suam  perdat  per 
„peccatum  in  damnationem  aeternam?  Ita 
„est ...  ita  dicit  Jesus  Christus:  credo, 
„quia  est  ille  aeterna,  infallibilis  veritas  . . . 
„nihil  prosunt .  .  .  nihil  proderunt  homini 

.omnia  mundi  bona  . .  .  omnis  ejus  glo- 
(ria  .  .  .  omnes  ejus  deliciae  .  .  .  nihil  ho- 
,mini  proderunt,  si  animam  perdat  .  .  . 
,Ita  dicit  Jesus  Christus.  Et  certe!  Nam 
(totus  mundus  transit .  .  .  sed  anima  non 
(transit .  .  .  anima  aeternum  manet,  ut  sit 
,felix  .  .  .  vel  infelix  in  aeternum  .  .  . 
,Transit  mundus  .  .  .  et  omnis  ejus  glo- 
,ria  .  .  .  et  omnes  ejus  jucunditates  .  .  . 
,et  omnes  ejus  divitiae  .  .  .  transeunt  ista 
,omnia  .  .  .  veniet  aliquando  horum  om- 
,nium  finis:  et  certe  tunc  nihil  proderit 
(his  aliquando  fuisse  fruitum  .  .  .  cum  jam 
(ultra  non  durabunt  .  .  .  Quod  si  quis 
(fortuna  in  mundo  gaudeat  prosperrima . . . 
(per  annos  10  .  .  30  .  .  40!  Rara  haec 
.felicitas  .  .  .  paucissimis  contingit!  .  .  . 
>Et  tamen  etiamsi  alicui  ita  contingat .  . . 
(quid  prodest  si  animam  perdat?  .  .  . 
,Transibunt  isti  anni  omnes  .  .  .  veniet 
,finis  .  .  .  Sed  anima  erit  semper  .  .  .  vel 
,salus  ei  obtinget  .  .  .  vel  damnatio  .  .  . 
(Sed  huic  felicitati  vel  infelicitati  ani- 
,mae  .  .  .  nunquam  .  .  .  nunquam  veniet 
,finis  .  .  .  Ergo  .  .  .  vere  .  .  .  quid  prodest 
.homini,  si  mundum  universum  lucretur, 
.animae  vero  suae  detrimentum  patiatur?" 
Fateor  equidem,  quae  ultimo  loco  po- 
sita  sunt  (in  inquirenda  aliqua  ratione 
dicti)  posse  videri  potius  pertinere  ad 
exercitium    intellectus.    —    Sed    parum 

refert.  —  Hic  ita  positum  est,  ut  intel- 
lectui  remaneat  sola  applicatio  veritatis 
generalis  ad  se  suumque  statum.  —  Certe 
applicationem  memoriae  cum  applicatione 
intellectus  quodammodo  commisceri,  nihil 
vetat.  —  Quin  etiam  ipsa  voluntas  sese 
hic  exercere  in  affectus  aliquos  potest. 

Exemplum  applicandae  memoriae  in  re 
gesta  sit  sequens.  Apponam  etiam  hic 
primum  Praeludium,  ut  utriusque  discri- 
men  appareat. 

Sit  meditandus  Christus  crucifixus. 
P.  1.  Quid  patiatur  Dominus  in  corpore. 
P.  2.  Quid  patiatur  in  honore.  P.  3.  Quid 
patiatur  in  anima.  —  Hic  patet,  praelu- 
aium  fore,  quod  totam  rem  breviter  com- 
plectatur;  contra  vero  memoriae  applica- 
tionem  esse  restringendam  ad  illud  punc- 
tum  quod  meditandum  veniet.   Itaque 

Prceladiam  primam.  „Sistam  me  prae- 
„sentem  in  monte  Calvariae,  et  ponam 
„mihi  ob  oculos  Christum  Dominum,  pen- 
„dentem  in  cruce,  viventem  adhuc,  inter 
„duos  latrones  medium,  defluente  copioso 
„sanguine.  Videbo  etiam  innumerabilis 
„populi  multitudinem ,  qui  fere  omnes 
„Dominum  derident  ac  blasphemant,  quo- 
„rum  furibundos  vultus  aspiciam,  ac  mur- 
„mura  et  clamores  audiam.  Inter  haec 
„agonizans  Jesus  clamat:  Deus  meus, 
„Deus  meus,  ut  quid  dereliquisti  me?a 

Hoc  praeludium,  ut  patet,  omnia  tria 
puncta  compendio  complectitur. 

Jam  vero  in  applicatione  memoriae, 
unum  solum  sumetur,  omissis  iis,  quas 
ad  illud  punctum  non  pertinent:  v.  g. 

P.  1.  Quid  patiatur  Dominus  in  cor- 
pore.  „Pendet  Dominus  in  cruce.  O 
,quantos  patitur  dolores  .  .  .  quam  atrocia 
,tormenta!  .  .  .  Totum  corpus  vulneribus 
,et  sanguine  est  obsitum  .  .  .  Vere  non 
,est  ei  specieSj  neque  decor  .  .  .  a  planta 
4>edis  usque  ad  verticem  capitis  non 
,est  in  eo  sanitas  .  .  .  omnia  membra, 
,heu!  quam  acerbe  cruciantur!  Caput 
,spinis  perforatum  .  .  .  aculei  frontem 
,penetrarunt .  .  .,  totumque  caput  cinxe- 
,runt  ....    Oculi    suffusi   sanguine  .... 

,tota  facies  contusa  ac  livida Os  cru- 

,ciatum  felle  ....  pectus,  dorsum,  latera, 
,brachia,  crura,  flagris  horrendum  in  mo- 
,dum  dilacerata  ....  pluribus  in  locis, 
,avu!sa  carne,  nuda  ossa  conspiciuntur . . . 
,manus  ac  pedes  clavis  tremendo  cruciatu 
,confixi  ...  et  ex  istis  horrendis  vulne- 
,ribus  .  .  .  ex  tesis  ac  pertusis  nervis, 
,pendet  jam  una,  altera,  tertia  hora,  vi- 
,vus!  .  .  .  Quam  immania  tormenta!  . . . 
,Haec  talia  ac  tanta  patitur  Jesus  Chri- 
,stus  .  . .  innocens,  sanctus;  impollutus, 
,bonus  .  .  .  quin  immo  innocentia,  sanc- 
,titas,  bonitas  ipsa  .  .  .  Deus  et  homo  . . . 

,Salvator  generis  humani  .  .  .  infinito 
,amore  dignus!  . .  .  Ille,  qui  gaudium  est 
,Angelorum,  et  in  quem  coelestes  illi 
,spiritus  desiderant  prospicere  ...  hic 
,ita  tractatur  ab  hominibus  . .  .  sic  per- 
,mittente  ac  disponente  aeterno  Patre! . . . 
,Cur  autem  ista?  Non  utique  pro  suis  pec- 
,catis  .  .  .  quia  nulla  habet,  qui  nunquam 
,peccavit,  sed  neque  peccare  potuit;  sed 
,pro  peccatis  totius  generis  humani . . . 
,pro  meis . . .  pro  meis  (etiam  istis  et  istis) 
,peccatis  . .  .  hic  tanta  Jesus  patitur!  . . . 
,Patitur  autem  tanta,  licet  et  innocens 
,ipse  . . .  tamen  in  silentio,  sine  querela, 
,et  non  solum  sine  odio  in  eos,  qui  tan- 
,torum  cruciatuum  ipsi  sunt  causa  et  auc- 
,tores,  sed  cum  summo  eorum  amore  .  .  . 
,Haec  omnia  ita  revera  se  habent:  ita 
,docet  fides  Divina;  ita  ego  credo,  credo 
,indubitanter;  quia  sic  docet  fides,  innixa 
,revelationi  ac  verbo  Dei,  infallibilis  et 
,aeternae  veritatis." 

Hoc  fere  modo  applicabitur  memoria. 
In  qua  quidem  re  applicanda  diutius  im- 
morari  non  est  necesse,  cum  fere,  quid- 
quid  ad  memoriam  pertinet,  in  libris  me- 
ditationum  proponi  soleat;  licet  a  medi- 
tante  extendendum  semper  et  accurate 
recolendum,  non  obiter:  nam  haec  me- 
moriae  applicatio  est  quasi  fundamentum, 
in   quo   reflexiones   et   affectus   reliquae 

meditationis  fundantur;  vel  quasi  semen 
et  radix,  unde  reflexiones  et  affectus 
oriantur  necesse  est.  Nisi  vero  haec  ap- 
plicatio  memoriae  attente  fiat,  multae  etiam 
reflexiones  salutares  interibunt.  —  Illud 
etiam  merito  hic  observandum,  quod  pas- 
sim  commendari  solet;  ut  scilicet,  ubi 
fieri  potest,  in  hac  memoriae  applicatione 
exerceatur  actus  fidei  circa  veritatem  vel 
historiam  propositam.  Sic  enim  reflexio- 
nes  deinceps  fient  solidiores;  majorem- 
que  vim  habebunt  ad  voluntatis  motio- 
nem.  Itaque  in  utroque  exemplo,  quod 
modo  adferebam,  actum  fidei  subjunxi 
vel  interposui. 

II.  Quomodo  applieandus  Intelleetus. 

Postquam  res  meditanda,  per  Memo- 
riam,  eo  fere  modo  quo  diximus,  menti 
proposita  fuerit,  sequentur  actus  Intellec- 
tus,  cujus  partes  nimirum  sunt:  varias 
facere  reflexiones  super  iis  veritatibus, 
quas  memoria  proposuit;  applicare  illas 
ad  se  suamque  necessitatem ;  conclusio- 
nes  practicas  inde  deducere;  earum  mo- 
tiva  ponderare:  et  considerare  quomodo 
secundum  istas  veritates,  aut  hactenus 
se  gesserit,  aut  gerere  in  posterum  de- 
beat.  Haec  omnia  praestabit  intellectus, 
neque  magna  ad  haec  doctrina  opus  est: 

quilibet,  etiam  simplex  et  indoctus,  nullo 
negotio  de  his  omnibus  ratiocinari  secum 
ipse  poterit,  Divina  gratia  adspirante. 
Non  enim  requiruntur  hic  extraordinarii 
conceptus,  doctae  animadversiones;  sed 
practicae  applicationes  ac  simplices  dis- 
cursus.  Commodissimum  est,  quod  pas- 
sim  suadetur,  et  omnium  etiam  simplicis- 
simorum  captui  accommodatum ;  percur- 
rere  scilicet  sibique  ipsi  proponere  sim- 
plices  quasdam  quaestiones,  ad  quas  re- 
spondere  facile  quivis  poterit,  modo  men- 
tem  applicare  serio  voluerit.  Hae  quaestio- 
nes  proponi  fere  solent  sequentes:  Quid 
de  hoc  (quod  meditandum  proponitur,  vel 
quod  memoria  pertractavi)  est  conside- 
randum?  Quce  conclusio  practica  inde 
deducenda?  Qucenam  motiva  ad  hanc 
servandam  inducunt?  Quomodo  hanc 
doctrinam  ego  hactenus  observavi?  Quid 
mihi  in  posterum  faciendum  ?  Quale  im- 
pedimentum  removendum?  Quale  me- 
dium  eligendum?  —  De  singulis  harum 
quaestionum  seu  reflexionum  aliquid  di- 
camus. 

1.    Quid  de  hoc  est  considerandum? 

Ad  hanc  quaestionem,  insistendum  est 
uni  alicui  veritati,  quae  in  puncto  illo 
continetur.  Non  unam,  sed  plures  veri- 
tates  offert  non  raro  unum  idemque  punc- 

Exercitia  spiritualia.  16 

tum.  Harum  itaque  veritatum  primo 
unam,  dein  alteram,  et  si  quae  plures  in- 
sunt,  quasque  singillatim  meditans  sumet 
discutiendas,  sibique  applicabit.  Sic  v.  g. 
in  sententia,  quam  supra  posuimus:  Quid 
prodest  homini  etc. ,  saltem  duo  consi- 
deranda  se  offerunt:  nempe,  1.  univer- 
sum  mundum  lucrari,  vanum  esse  ac 
nullum  solidum  bonum;  2.  animae  detri- 
mentum  vel  lucrum  esse  momenti  vere 
summi,  in  quo  sita  omnis  hominis  felici- 
tas  vel  infelicitas.  —  Pariter  in  puncto 
illo  de  Christi  crucifixi  doloribus,  plura 
occurrunt  ponderanda,  et  applicanda,  tot 
certe,  quot  fuere  quaestiones  in  memorise 
applicatione  tractatse:  v.  g.  Quis?  Quid? 
Quare?  Quomodo?  etc.  Singulae  enim 
singulas  continent  reflexiones,  quas  me- 
ditans  salutariter  facere,  sibique  applicare 
potest.  Itaque  primam  ex  illis  reflexio- 
nibus  assumens,  faciet  super  illas  sibi 
ipsi  quaestiones  reliquas:  Quce  conclusio 
practica  hinc  deducenda?  etc.  .  .  .  Idem 
postea  faciet  in  secunda  reflexione,  idem 
in  tertia,  et  sic  deinceps. 

2.    Quce  conclusio  practica  inde  dedu- 

cenda  ? 

Hic  inspicit  meditans,  quid  ergo  sibi 
faciendum  sit,  cum  res,  quam  considerat, 
ita  se  habeat?    Quomodo   ergo  mores 

juxta  hanc  veritatem  instituere  debeat? 

v.  g.  ex  sententia  illa:  Quid  prodest  ho- 

minij   prima   reflexio    erat:    universum 

mundum  lucrari,  vanum  est  ac  nullum 

solidum  bonum.     Si   jam   quaero:    Quce 

conclusio practica  hincdeducenda?  Unus- 

quisque  certe  facile  responsum  inveniet, 

nempe:   „Ergo   universus   mundus   con- 

,temnendus  est  cum  omnibus  suis  divi- 

,tiis,  et  honoribus,  et  deliciis;  siquidem 

,universum   mundum   cum   omnibus   his 

,lucratum  esse  quemquam,  nihil  proderit! 

,Ergo   nec   pro    universo   mundo   obti- 

,nendo,   nec  pro  omnibus  ejus  divitiis, 

,honoribus,  deliciis,  quidquam  detrimenti 

,in  anima  suscipere  debeo.    Multo  vero 

,minus  pro  parvo  aliquo  bono  temporali, 

,pro  vana  aliqua  gloriola,  aut  humanse 

,laudis  appetentia,  pro  aliqua  sensuum 

,voluptate  Deum  offendere,  et  animam 

,periculo  exponere  debeo." 

Hoc  vero  loco  illud  summi  momenti 
observandum  documentum  est,  ut  quis- 
que  meditans  singillatim  hoc  loco  illam 
deducat  conclusionem,  quae  ipsius  statui 
sit  accommodata.  Primo  enim,  generalis 
conclusio  communiter  manet  absque  ef- 
fectu.  Ut  si  quis  in  exemplo  proposito 
hanc  solum  deducat  conclusionem:  Ergo 
totus  mundus  contemnendus  est,  et  ad 
particularia   non   descendat.     Hujusmodi 

16* 

conclusiones  non  immerito  comparantur 
explosionibus  tormentorum,  in  nullum  cer- 
tum  scopum  directis,  quae  hostem  non 
laedunt,  muros  non  subruunt.  Sic  etiam 
generales  conclusiones,  sine  applicatione 
ad  particularia,  hostes  animae  non  infrin- 
gunt,  passiones  in  ordinem  non  redigunt, 
difficultatum  muros  non  applanant,  sed 
vere,  ut  ita  dicam,  aerem  verberant.  De- 
inde  non  sufficit  etiam  ad  particularia 
descendere:  sed  quisque  ei  particulari 
conclusioni  insistere  debet,  quae  sibi  con- 
veniat,  et  applicare  veritatem  practicam 
ad  rem  illam,  quae  sibi  vel  peccatorum 
ac  defectuum  causa,  vel  impedimentum 
in  servitio  Divino  sit:  v.  g.  in  exemplo, 
quod  tractamus,  conclusionem  generalem: 
Ergo  aniversus  mundus  contemnendus 
est;  Ergo  nec  pro  universo  mundo  quid- 
quam  faciendum,  quod  animce  noceat; 
Ergo  potius  totius  mundi  facienda  est 
jactura,  quam  anima  periculo  expo- 
nenda;  hanc,  inquam,  conclusionem  ge- 
neralem,  alii  aliter  statui  suo  suaeque  ne- 
cessitati  applicare  debent.  Qui  vanae 
glorise  cupiditate  laborat,  ita  debet  con- 
cludere:  „Si  universusmunduscontemnen- 
„dus  est;  quanto  magis  ego  vanam  illam 
„gloriolam,  quae  mea  bona  opera  cor- 
„rumpit,  et  gravissimum  mihi  damnum 
„in  anima  affert,  contemnere  debeo.     Si 

„haberem  omnetn  totius  mundi  gloriam, 
„si  laudarer  ac  summe  praedicarer  ab 
„omnibus  hominibus,  nil  mihi  prodesset, 
„quanto  minus  proderit,  si  unus  aut  alter, 
„si  pauci  illi,  quibuscum  vivo,  me  lau- 
„dent,  magni  faciant,  etc.;u  et  descen- 
dendum  hic  etiam  ad  illas  actiones,  qua.s 
vana  gloria  ipsi  saepius  inficit,  ad  illa 
peccata  ac  defectus,  quae  ex  vanae  glo- 
riae  cupiditate  committit,  ut:  si  propter 
cam  aliquando  simulat,  si  defectus  suos 
tegit,  excusat,  pnetextis  etiam  menda- 
ciolis  elevat,  etc.  Hisce  particularibus 
rebus  applicare  debet  illud:  quid  prod- 
est?  —  Qui  vero  sensualitate  laborat, 
gulositate,  commodorum  qusesitione  sae- 
pius  labitur,  ita  secum  ratiocinetur:  „Si 
„nec  universus  mundus  tantum  valet,  ut 
„quis  pro  illo  detrimentum  suscipiat  in 
„anima,  et  si  nec  pro  toto  mundo  cum 
„omnibus  suis  voluptatibus  peccandum 
„est;  multo  certe  minus  pro  uno  alterove 
„commodo,  pro  bolo  aliquo,  qui  momento 
„guttur  pertransit,  violandae  sunt  regulae, 
„ac  damnum  in  anima  suscipiendum:  et 
Msi  nil  mihi  prodesset,  etsi  omnibus  frue- 
„rer  mundi  deliciis;  quanto  minus  prod- 
„erit  in  tantula  voluptate  sibi  indulgere: 
„et  si  totus  contemnendus  est  mundus, 
„et  omnes  ejus  deliciae;  quanto  magis 
„illa  miserabilis  satisfactio  gute  ac  sen- 

Msualitatis,   etc"  descendendo  hic  etiam 

ad  eas  res  in  particulari,  in  quibus  per 

sensualitatem,    gulam,    etc.   peccata   ac 

defectus  committere   frequentius  accidit. 

Qui  aliquam  invenit  in  vita  religiosa  dif- 

ficultatem,  cui   aliqua  res  nimis  videtur 

gravis,  nimis  repugnans,  nimis  molesta, 

ita  ut  fors  etiam  vita  Religiosa  propter 

illam  videatur  insipida  etc,  eamdem  ve- 

ritatem  ita  sibi  applicare  debebit.    „Uni- 

,versi  etiam   mundi  jactura  potius  faci- 

,enda  est,  ex  sententia  Jesu  Christi,  quam 

,anima  periculo  exponenda;  quanto  ma- 

,gis  haec  et  illa  difficultas  potius  sub- 

,eunda  mihi  alacriter  est,  quam  ut  pre- 

,tiosissimum  donum  vocationis  meae,  et 

,assecurationem   meae    beatitudinis   per- 

,dam?    Quid  enim   mihi  proderit,  hanc 

,et  illam  molestiam  fugisse,  hanc  et  il- 

,lam  crucem  evitasse,  hanc  et  illam  rem, 

,quae  meae  naturae  displicet?  evasisse;  si 

,in  anima  detrimentum  capiam,  si  voca- 

,tionem,   si   salutem   perdam,  ac  postea 

,per  totam  seternitatem  ferre  cogar  acer- 

,bissima  etc?"   descendendo  pariter  ad 

eas  in  particulari   difficultates,  quae  sae- 

pius  occurrunt,  saepius  ipsum  turbant,  ac 

displicentiam  movent.  —  Sic  itaque  unam 

eamdemque  veritatem,  alii  aliter  sibi  pro 

sua  necessitate  applicare  debent;  et  ex 

una  eademque  generali  conclusione,  con- 

clusiones  particulares  suo  statui  accom- 
modatas  deducere.  —  Porro,  hoc  moni- 
tum  tanti  est  momenti,  ut  asseveranter 
dici  possit,  ab  hujus  observatione  vel 
neglectu  maxime  omnium  fructum  medi- 
tationis  pendere. 

3.    Qucenam  motiva  ad  conclusionem 
servandam  inducunt? 

Motiva  seu  incitamenta  ad  faciendum 
id,  quod  in  meditatione  cognoscimus  esse 
faciendum,  hic  consideranda  sunt  ac  ru- 
minanda,  ut  solida  fiant  melioris  vitae 
proposita.  Voluntas  nostra  sequitur  in- 
tellectum.  Si  intellectus  motiva  rei  non 
capit,  voluntas  parum  ad  illam  afficitur. 

Jam  vero  motiva  seu  incitamenta  ad 
fugiendum  vitium,  ad  sectandam  virtu- 
tem,  ad  difficultates  ac  molestias  gene- 
rose  superandas,  sunt  decens,  utile,  ju- 
cundum,  facile,  necessarium,  et  si  qua 
sunt  alia,  quse  ad  aliquid  movere  atque 
incitare  animum  possunt.  Haec  motiva, 
vel  omnia,  vel  certe  eorum  aliqua  ad 
materiam,  quam  meditamur,  ad  conclusio- 
nem  practicam,  quam  deduximus,  sunt 
applicanda. 

Decens,  significat  rem  esse  honestam 
et  convenientem.  Cogitet  hic  meditans, 
quid  hominem  ratione  praeditum,  quid 
Christianum,  quid  Religiosum,  quid  So- 

cium  Jesa  facere  deceat?  amplissima 
hic  et  fortissima  inveniet  motiva.  Xostris 
volvendus  quotidie,  imo  assidue,  esset 
titulus  Socii  Jesu,  qui  solus  titulus  gra- 
vissimum  habet  ad  movendum  pondus. 
Xam  quod  vitium,  quem  defectum  etiam 
levem,  non  decet  fugere  eum,  qui  Socius 
Jesu  velit  dici  et  esse?  Quam  virtutem, 
imo  vero  quam  perfectionem  ac  sancti- 
tatem  non  decet  sectari  eum,  qui  Socius 
Jesu  esse  velit,  ]esu,  inquam,  exemplaris 
omnis  virtutis  et  sanctitatis?  Quam  item 
diffieultatem,  quam  molestiam,  imo  vero 
quam  afflictionem,  etiam  gravissimam, 
quse  tormenta,  quos  contemptus  non  decet 
generose  superare  ac  tolerare  eum,  qui 
Socius  sit  Jesuy  eiusque  Cmcifixi?  Yere 
hic  titulus  Socii  Jesu,  vel  solus  rite  pon- 
deratus,  sufficere  potest  ad  animam  con- 
vincendam,  ac  vehementissime,  Dei  ad- 
spirante  gratia,  impellendam.  Proebebit 
semper  hic  titulus  uberrimum  fontem  pia- 
rum  cogitationum,  et  affectuum  humiiita- 
tis,  ac  desiderii  ad  meliora  adspirandi. 

Utile,  complectitur  commoda  spiritualia, 
qiue  obser\'atio  doctrinae  illius  practicse 
mihi  afferet.  Spiritualia,  inquam,  com- 
moda,  quae  animae  bonum  spectant  et 
leternitatem;  nam  alia  non  sunt  super- 
naturalia,  adeoque  \ana  moti\'a.  Itaque 
non  ista  hic  perpendenda  sunt  commoda: 

v.  g.  poenitentias  evitabo,  superioribus 
satisfaciam,  fratribus  placebo,  et  alia  si- 
milia;  nam  talia  motiva,  et  per  se  vitiosa 
sunt,  et  ad  vitia  aeque  ac  ad  virtutes  in- 
ducere  possunt;  hypocritas  certe  effor- 
mabunt  potius,  quam  vene  virtutis  stu- 
diosos.  Posset  fors  aliquando  aliquid 
horum  adjungi  ad  alia  motiva  supernatu- 
ralia,  sed  semper  valde  hoc  parce,  ne 
tam  levibus  fundamentis  nostra  virtus 
innitatur.  Commoda  ergo  supernaturalia 
ponderanda  sunt:  v.  g.  Si  hanc  doctri- 
nam  observavero,  vitabo  multa  peccata 
ac  defectus,  cavebo  multos  morsus  con- 
scientiae  ac  perturbationes,  et  poenas  tam 
multas  in  purgatorio  olim  luendas  non 
contraham;  habebo  pacem  conscientiae, 
multos  actus  virtutis  faciam,  pro  quorum 
singulis  gratiam  mihi  apud  Deum  augebo, 
et  merita  pro  futura  vita,  ita  ut  dives 
fiam  coram  Domino;  attraham  benedic- 
tionem  Divinam  etiam  super  munera  mea; 
fiam  aptum  gloriae  Divinae  instrumentum 
etc.  Innumera  possunt  hic  cogitari  com- 
moda,  vera,  solida,  supernaturalia,  quae 
in  omni  practica  conclusione  inesse  so- 
lent,  et  ex  quibus  quisque  iis  potest  magis 
insistere,  quibus  se  sentit  magis  moveri. 
Duo  illa  generalia  teneantur  semper:  quae 
mala  spiritualia  evitabo?  quae  bona  con- 
sequar  mihi,  et  aliis?  —   Nam,  ut  dicit 

Scriptura:  Qui  diligit  iniquitatem  odit 
animam  suam.  Timentis  vero  Dominum 
beata  est  anima  ejus  .  .  .  et  omnia,  quce- 
cumque  faciet,  prosperabuntur. 

Jucundum  illud  est:  Quantum  gaudebo, 
si  hanc  doctrinam  observabo?  Neque 
enim  tristis  est  vita,  ad  normam  Divinae 
voluntatis  exacta;  imo,  si  est  in  hac  la- 
crimarum  valle  aliqua  veri  gaudii  pars, 
est  certe  in  anima,  quse  Deo  studiose 
famulatur.  Israelf  si  attendisses  man- 
data  mea,  facta  fuisset  sicut  flumen 
pax  tua,  et  jucunditas  tua  sicut  gurgi- 
tes  maris.  De  impiis  vero:  contritio  et 
infelicitas  in  viis  eorum,  et  viam  pacis 
non  cognoverunt.  Haec  et  similia,  quse 
omnium  etiam  Sanctorum  experientiacom- 
probantur,  tamquam  solida  motiva  ad  vir- 
tutem  ac  perfectionem  sectandam,  animae 
suae  proponere  quisque  poterit. 

Facile.  Cum  Dominus  Jesus  jugum 
suum  suave  esse,  et  onus  suum  leve  di- 
cat,  et  universaliter  promittat  requiem 
animae  illis,  qui  jugum  suum  tollant  super 
se;  est  hoc  certe  verum,  et  verum  esse 
etiam  ego  sentiam,  si  tollam  jugum  Do- 
mini  super  me,  totam  videlicet  ejus  legem 
Evangelicam  conando  observare  quam 
exactissime:  nam  hoc  est  tollere  jugum 
illud  super  se,  et  veluti  humeris  suis 
imponere.    Qui  vero  aliqua  tantum  ser- 

vare,  et  non  omnia  intendit,  hic  jugum 
Domini  una  veluti  manu  volens  portare, 
gravabitur,  et  non  erit  illi  onus  leve.  Si 
quis  itaque  onus  hoc  Domini  grave  sen- 
tit,  non  aliunde  hoc  est,  nisi  quia  totum 
illud  super  se  non  tollit,  et  quia  non  est 
mitis  et  humilis  corde;  nam  haec  duo 
requirit  Dominus.  Mandata  ejas  gravia 
non  sunt.  —  Ambulavimus  vias  diffi- 
ciles,  ajunt  impii,  lassati  sumus  in  via 
iniquitatis.  Quae  etiam  cum  proportione 
verissima  sunt  in  Religiosis,  qui  non 
habent  spiritum  vocationis  suae,  spiritum 
humilitatis ,  obedientiae ,  etc.  Gravius 
multo  est,  superbiam  in  corde  fovere, 
propriam  voluntatem  mordicus  tenere, 
etc,  quam  haec  ipsa  vitia  abnegare;  quae 
dum  abnegamus,  debilitamus  et  occidimus 
illos  serpentes,  qui  in  nobis  vivunt,  et 
omnium  tristitiarum,  et  poenarum  interio- 
rum  causae  sunt,  dum  ad  primam  occa- 
sionem  adversitatis  alicujus  mordent  et 
cruciant.  —  Quid  vero,  si  consideretur 
gloria  coelestis?  quam  facilia  debent  no- 
bis  videri  omnia,  quae  mercedem  aeter- 
num  duraturam  obtinebunt.  Leve  est  mihi 
omne  onus,  quod  fero,  propter  magnum 
illud  bonum,  quod  spero,  ajebat  S.  Fran- 
ciscus  Seraphicus.  —  Haec  ergo  et  si- 
milia  nobis  proponamus,  si  terreri  nos 
difficultatibus  contingat.  Quamquam  ge- 

nerosis  animis  potius  ipsa  difficultas  mo- 
tivum  est,  ad  libenter  rem  aliquam  ag- 
grediendam,  gaudentibus,  si  quid  diffi- 
cilioris  operae  facere  aut  gravioris  mo- 
lestiae  ferre  possint  pro  Eo,  qui  tanta 
pro  ipsis  fecit,  et  passus  est,  quique  in- 
finito  amore  dignus  est;  pro  quo  si  mil- 
lies  mortem  acerbissimam  subeant,  parum 
se  facturos  merito  existimarent. 

Necessarium,  complectitur  graves  illas 
causas,  ob  quas  debeo  omnino  practicam 
illam  doctrinam  observare,  etiamsi  nec 
utilis  alias,  nec  jucunda  esset,  etiamsi 
vel  difficillima  mihi  videretur.  Scilicet, 
si  non  observem  hanc  doctrinam,  infelix 
ero,  vel  saltem  gravissimis  me  periculis 
exponam.  Neque  enim  est  res  indiffe- 
rens,  facere  vel  non  facere  ea,  quae  fa- 
cienda  cognovi;  sed  est  omnino  necesse 
facere.  S.  Paulo  necesse  erat,  esse  ze- 
losum  Apostolum,  ut  ipse  dicit:  necessi- 
tas  enim  mihi  incumbit;  vce  enim  mihi 
est,  si  non  evangelizavero.  Pari  modo 
ego  mihi  dicere  debeo:  Vce  mihi,  si  non 
fiam  humilis:  vce  mihi,  si  non  fiam  per- 
fecte  obediens;  vce  mihi,  si  non  contem- 
nam  res  hujus  mundi;  vce  mihi,  si  non 
fiam  mortificatus;  vce  mihi,  si  non  serio 
tendam  ad  perfectionem,  etc:  quia  hae 
sunt  obligationes  status  et  vocationis 
mese,  quas   si   non   coner  explere,  non 

salvabor,  vel  certe  gravissimo  periculo 
me  exponam.  Non  relinquitur  mihi  ad 
libitum,  si  vivere  volo  Jesuita,  esse  bo- 
num  religiosum,  vel  non:  ut  bene  quidem 
faciam,  si  servem  Regulas,  et  vocatio- 
nem  meam  expleam;  nihil  autem  mali 
sit,  si  non  servem,  et  non  expleam;  sed 
omnino  necessitas  mihi  incumbit  ser- 
vare,  et  implere;  alioqui  non  possum  esse 
securus,  et  vce  mihil  Non  faciam  gra- 
tiam  Deo,  si  ipsi  religiose  ac  fideliter 
serviam;  adhuc  etiam  tum  servus  inutilis 
ero,  et  quod  debeo  facere,  faciam:  sed 
injuriam  ipsi  facio,  si  non  religiose,  si 
non  fideliter  ipsi  serviam.  —  Hoc  neces- 
sitatis  motivum  verissimam  habet  ratio- 
nem  etiam  in  iis,  quae  tantum  videntur 
esse  majoris  perfectionis;  si  illa  cogno- 
sco,  et  Deus  me  ad  illa  impellit:  nam 
etiam  in  his  infidelitas,  et  inobedientia 
erga  Deum  vocantem  potest  mihi  gra- 
vissima  attrahere  mala:  praesertim  illud 
maximum;  ut  me  Deus,  tamquam  infide- 
lem,  et  inobedientem,  deserat  et  abjiciat. 
Hoc  porro  motivum,  cum  semper  vim 
habet  magnam  ad  determinandam  volun- 
tatem  nostram,  tum  praesertim  adhiben- 
dum  est  in  rebus,  quae  nobis  difficiliores 
videntur,  et  quando  animus  prae  ignavia 
ac  difficultatum  horrore  torpet.  Tunc  vel 
maxime  his  veluti  calcaribus  pungendus 

ac  stimulandus  est,  propositis  poenis  Di- 
vinis,  poenis  purgatorii,  inferni;  propo- 
sitis  minis  Dei  contra  tepidos,  quos  ex 
ore  suo  evomere  minitatur  etc;  mortis 
item  ac  judicii  horrore,  etc. 

Sic  ergo  tractatur  illa  quaestio:  Quce 
motiva  ad  doctrinam  illam  practicam 
servandam  inducant?  Accurate  autem 
hsec  quaestio  agitanda,  ut  virtus  nostra 
non  sit  quasi  fortuita  et  casualis,  depen- 
dens  a  circumstantiis  variis;  sed  solida, 
in  solidis  motivis  supernaturalibus ,  ab 
intellectu  bene  ponderatis  fundata.  —  Ex- 
emplis  porro  hic  subjungendis  super- 
sedeo.  Satis  enim  fuse  explicata  viden- 
tur,  quae  huc  pertinebunt,  ut  facile  pos- 
sint  ad  varias  materias  applicari.  —  Se- 
quitur  itaque  discutienda  quaestio. 

4.    Quomodo  hanc  doctrinam  ego  hac- 
tenus  observavi? 

Hoc  loco  instituitur  veluti  examen,  et 
requirimus  a  conscientia  nostra,  quomodo 
nos  circa  illam  veritatem,  quam  medita- 
mur,  hactenus  gesserimus;  ut  si  secun- 
dum  illam  hactenus  egimus,  Deo  gratias 
agamus;  sin  autem,  confundamur  intime 
et  erubescamus,  ac  prospiciamus  nobis 
in  futurum.  Nequaquam  vero  facile  cre- 
dendum,  si  videamur  nobis  illam  doctri- 
nam  bene  observasse;  nam  in  hoc  nos 

amor  proprius,  et  exigua  nostri  cognitio 
decipere  aliquando  solent,  ut  videamur 
nobis  jam  aliquam  virtutem  consecuti: 
placet  enim  valde  talis  cogitatio.  Accidit 
hoc  praesertim  incipientibus,  qui  dum  ali- 
quod  sibi  lumen  circa  aliquam  doctrinam 
practicam  habere  videntur,  et  rationes  ac 
motiva  perspexerunt,  dum  occasio  ex- 
ercendae  illius  virtutis  nulla  occurrit,  cre- 
dunt  se  illam  jam  assecutos,  cum  longis- 
sime  absint;  id  quod  ipsi  saepe  postmo- 
dum  magno  suo  damno  experientia  di- 
scunt.  Tendendum  ergo  semper  hic  ad 
nostram  humiliationem  et  confusionem, 
condemnando  nos  ipsos,  quod  illam  doc- 
trinam  non  observaverimus;  vel  si  ali- 
quando  observavimus,  quod  valde  imper- 
fecte;  neque  ita,  ut  a  nobis  gratiae  Di- 
vinae  exigebant.  —  Descendendum  etiam 
hic  ad  casus  et  occasiones  particulares, 
ex  quibus  maxime  virtutis  nostrae,  vel 
vitiorum  habitus  cognoscitur.  Si  quis 
enim  ita  generaliter  ex  se  quaerat :  an 
ego  contempsi  mundum  ?  vel  saltem  nunc 
illum  contemno?  Forsan  de  prsesenti 
facile  sibi  respondere  posse  videbitur: 
contemno.  Sed  quaerat  in  particulari: 
„Quomodo  sit  affectus,  si  rideatur,  si 
„humilietur,  si  contemnatur,  si  minus  af- 
„fabiliter  ab  aliquo  tractetur,  si  de  defec- 
„tibus  deferatur,  vel  reprehendatur?"  fors 

aliter  longe  judicabit  de  se,  ac  vere  va- 
num  se  adhuc  et  mundanum,  adeoque 
non  esse  mundi  contemptorem  fateri  de- 
bebit.  Idemque  fors  censebit,  ubi  ex  se 
quaesierit  contrarium:  v.  g.  „quomodo 
„se  gerat  in  bonis  successibus;  quid  sen- 
vtiat,  cum  laudatur,  cum  sestimationrs 
„signa  sibi  exhibentur?  etc.a  in  quibus 
occasionibus  si  adhuc  gaudet,  sibique  pla- 
cet,  certe  mundum  nondum  contemnit.  — 
Eodem  plane  modo  circa  sensualitatem 
et  carnis  commoda;  eodem  circa  divitias 
vel  bona  temporalia  ratiocinandum;  eo- 
dem  denique  circa  omnes  virtutes  et  vi- 
tia.  De  quibus  si  nos  tantum  generali- 
ter,  et  quasi  speculative  examinemus,  vi- 
demur  nobis  facile  vitia  superasse,  vel 
virtutes  consecuti;  at  vero  ad  particularia 
descendentes,  longe  nos  ab  utroque  illo 
bono  abesse  deprehendimus.  Fructus  ergo 
in  hac  quaestione  ille  potissimum  quaeren- 
dus,  ut  ex  vera  nostri  ipsorum  cogni- 
tione,  sincere  coram  Deo  nos,  et  quam 
profundissime  humiliemus,  reprehenden- 
tes,  et  condemnantes  nosmetipsos. 

5.    Quid  mihi  in  posterum  faciendum? 

Hic  futuris  prospicitur,  et  bona  propo- 
sita,  a  voluntate  dein  ampiectenda,  intel- 
lectus  inquirit.  Descendendum  pariter  hic 
ad  particulares  casus,  praesertim  eos,  qui 

majorem  difficultatem  facere  videntur,  qui- 
que  saepius  occurrunt;  et  ante  omnia,  qui 
hoc  ipso  die  occurrent,  vel  certe  occur- 
rere  possunt:  ut  nimirum  dispiciamus  no- 
biscum,  quomodo  nos  in  illis  gerere  de- 
beamus,  ut  juxta  veritatem  cognitam  aga- 
mus.  Neque  erit  abs  re,  motiva  prius 
considerata  denuo  sibi  proponere,  ut  fa- 
cilius  sese  voluntas  ad  generosam  vic- 
toriam  offerat.  Non  est,  quod  hic  ex- 
emplum  ponam,  cum  ex  superius  dictis 
satis  ista  clara  esse  debeant. 

6.    Quale  impedimentam  removendam? 
Quale  medinm  eligendum? 

Scilicet,  quid  me  hactenus  impedivit, 
quominus  hanc  doctrinam  observarem? 
Quid  me  juvare  poterit  ad  eamdem  ab- 
hinc  melius  servandam?  Difficile  est  hic 
aliquid  generaliter  praecipere,  cum  haec 
impedimenta  et  media  varia  esse  possint 
pro  varietate  materiae,  de  qua  aliquis  me- 
ditatur,  et  magis  etiam  pro  varia  consti- 
tutione  personae  meditantis.  Uniuscujus- 
que  igitur  erit,  inspectis  occasionibus,  in 
quibus  solet  defectus  aut  peccata,  de  qui- 
bus  meditatur,  committere,  tum  secum 
diligenter  inquirere:  Unde  tandem  hoc 
proveniat?  Quid  ipsum  ad  ea  commit- 
tenda  impellat?  —  Caveat  porro,  ne  to- 
tum  occasionibus  adscribat.    In  subrep- 

titiis  quidem  ac  indeliberatis  peccatis  po- 
tissimum  observandae  sunt  occasiones, 
eseque  vitandae:  ac  propterea  monemur, 
ut  proposita  nostra  de  vitandis  peccatis 
indeliberatis,  et  quae  ex  subreptione  com- 
mitti  solent,  versentur  praesertim  circa 
vitandas  occasiones.  Sed  in  aliis  pecca- 
tis,  quae  ex  passionibus  nostris  oriuntur 
(exceptis  peccatis  carnis,  quae  fuga  sunt 
vitanda),  non  tam  fuga  occasionum,  quam 
vigilantia  super  se,  et  generosa  sui  vic- 
toria  opus  est:  v.  g.  iracundus,  non  debet 
existimare,  impedimentum  sibi  ad  man- 
suetudinem  servandam  esse  hunc  vel  il- 
lum,  qui  sibi  molestus  sit,  vel  hunc  et 
illum  casum;  nequaquam  enim  sic  est: 
sed  ipse  sibi  est  causa,  in  se,  in  animo 
suo  passionem  portat;  hanc  mortificare 
debet,  non  occasiones  fugere. 

Ceterum,  impedimenta  generalia  sunt 
ista  tria  praesertim:  superbia,  sensualitas, 
dissipatio  an-imi.  —  His  contraria  sunt 
tria  media  generalia:  humilitas,  victoria 
sui  seu  mortificatio,  recollectio  animi; 
quibus,  appendicis  loco,  addi  possunt, 
memoria  Dei  praesentis,  actuum  jaculato- 
riorum  usus,  frequens  item  recordatio  mo- 
tivorum,  quae  in  meditatione  perspexi- 
mus,  item  communire  animum  singulari 
cura  ante  occasiones,  in  quibus  novi- 
mus  nos  saepe  solere  labi  etc;  quae  omnia 

tamen  ad  unum  ex  illis  tribus  generali- 
biis  mediis  referri  possunt. 

Haec  in  genere  dicta  de  impedimentis 
ac  mediis  sufficiant.  Uniuscujusque  me- 
ditantis  erit,  se  ipsum  attente  conside- 
rare,  et  invocato  lumine  coelesti,  videre: 
quid  sibi  in  particulari  sit  impedimento? 
Quid  remedii  adhibere  possit?  Cogno- 
scet  haec,  si  verum  proficiendi  deside- 
rium  habuerit;  illustrabit  illum  Dei  gratia, 
consilium  dabunt  superiores  et  confessa- 
rii,  ipsa  etiam  sana  ratio,  fide  illustrata, 
docebit. 

Per  has  igitur  qusestiones,  quas  expo- 
suimus,  intellectus  exercendus  est:  qui, 
si  ad  istas  serio  applicabitur,  materia 
solida  vix  poterit  deesse.  —  Postquam 
vero  de  una  aliqua  veritate,  ex  materia 
meditationis  deducta,  sic  ratiocinatus  fue- 
rit,  transibit  ad  alteram;  et  hac  similiter 
absoluta,  ad  tertiam,  et  sic  deinceps:  ubi- 
que  hasce  quaestiones,  vel  omnes,  vel 
certe  aliquas  earum  agitando.  —  Jam  de 
voluntatis  exercitio. 

III.    Quomodo  voluntas  applicanda? 

Voluntatis  officium  in  meditatione  du- 
plex  distingui  potest:  nempe  affectus  pios 
excitare,  et  resolutiones  bonas  seu  pro- 
posita   formare   voluntas   debet.    Atque 


500  De  ratione  meditandi. 


hsec  duo  sunt  ita  essentialia  meditationi, 
ut  sine  his  meditatio  non  sit  futura  oratio 
mentalis,  quemadmodum  esse  debet,  sed 
mera  speculatio  vel  studium. 

1.  Affectus. 

Primum  itaque,  quod  agere  voluntas 
debet,  est  excitare  affectus  pios,  seu 
quosdam  internos  motus,  internos  actus 
variarum  virtutum  exercere.  Hi  affectus 
debent  esse  per  totam  meditationem  spar- 
si,  certe  debent  esse  quam  frequentis- 
simi;  nam  hi  potissimum  faciunt,  ut  me- 
ditatio  vera  oratio  fiat.  Ignis  enim  gratise 
et  amoris  Divini,  qui  ardere  in  cordibus 
nostris,  vel  certe  adesse  necessario  sem- 
per  debet,  in  meditatione,  per  varias  con- 
siderationes  variam  veluti  materiam  nacta, 
in  flammas  prorumpere  pro  ratione  ob- 
latae  materiae  debet:  In  meditatione  mea 
exardescet  ignis.  —  Occurrit  in  rei  me- 
ditandae  consideratione  mirabile  aliquid, 
qualia  vere  sunt  omnia  opera  Divina; 
prorumpat  voluntas  in  admirationis  af- 
fectum:  occurrit  beneficium  divinum;  af- 
fectus  erit  laudis,  gratiarum  actionis, 
amoris:  occurrit  effectus  irae  divinae,  vel 
ejusdem  minae;  affectus  erumpet  timoris, 
et  sic  alii  atque  alii  pro  ratione  materiae. 
Versabit  meditans  sua  peccata,  suas  mi- 
serias,  non  potest  non  oriri  affectus  hu- 

miliationis,    confusionis  sui ,    doloris, 
deprecationis  etc. 

Si  vero  modus  quaeratur  excitandi  hu- 
jusmodi  affectus;  illud  ante  omnia  sibi 
quisque  persuadeat,  non  esse  hic  opus 
verbis  pulchre  compositis.  Affectus  non 
a  lingua  sunt,  sed  a  corde;  neque  est 
nobis  necesse  agere  cum  Deo,  sicut  cum 
hominibus,  qui  sensa  cordis  nostri  non 
intelligunt  nisi  verbis  ea  exponamus: 
Orantes,  dicit  Dominus  Jesus,  nolite  mul- 
tum  loqui,  sicut  ethnici:  putant  enim 
quod  in  multiloquio  suo  exaudiantur. 
Videtur  hoc  monitum  Domini  Jesu  vel 
maxime  orationi  mentali  convenire.  Sunt 
enim,  qui  putent,  non  esse  posse  affec- 
tus  bonos,  nisi  pulchre  et  eloquenter  com- 
positis  verbis  efferantur;  quasi  vero  De- 
um,  ita  ut  homines,  verborum  pondere 
in  suam  partem  pertrahere  necesse  es- 
set.  Qui  certe  gravissimus  est  error. 
Hoc  negotium,  inquit  S.  Augustinus,  plus 
gemitibus,  quam  sermonibus  peragitur. 
Et,  si  frequenter  in  Psalmis  ac  reliqua 
Scriptura  mentio  fit  de  clamore  ad  De- 
um,  non  oris  plerumque,  sed  cordis  cla- 
mor  per  affectus  ardentiores  intelligitur. 
Sed  hac  de  re  multa  praeclare,  more  suo, 
P.  Rodericius  P.  1.  T.  5.  C.  12.  —  Illud 
sufficiat  hic  monuisse,  non  esse  cur  sol- 
liciti  simus,  quibus  verbis  affectus  nostros 

exprimamus,  cum  etiam  solo  corde,  nullis 
adhibitis  verbis,  optime  exprimi  possint. 
—  Fateor  equidem  affectus  cordis  juvari 
multum  solere,  si  aliqua  adhibeantur  ver- 
ba,  in  quibus  ille  affectus  exprimatur.  Sed 
non  est  necesse,  ut  ista  verba  sint  aut 
exquisita  aut  multa:  praestat  imo,  ut  mihi 
quidem  videtur,  ut  verba  illa  sint  sim- 
plicia  et  brevia,  at  frequentius  repetan- 
tur,  volvantur  mente  diutius.  —  Si  qua 
occurrunt  verba,  ad  exprimendum  affec- 
tum,  desumpta  vel  ex  Scriptura  sacra, 
vel  ex  orationibus  quibus  uti  solet  Ec- 
clesia,  vel  quibus  Sanctum  aliquem  usum 
fuisse  novimus,  illa  certe  essent  optima; 
cum  peculiarem  habeant  unctionem,  et 
gratiora  Deo  esse  necesse  sit.  —  Fors 
aliquod  exemplum  adduxisse  non  erit  abs 
re.    Itaque: 

Ad  considerationem  Divinorum  bene- 
ficiorum  excitandus  affectus  gratitudinis; 
quid  simplicius,  quam  ut  dicas  cum  Psal- 
mista:  O!  quid  retribuam  Domino  pro 
omnibusy  quce  retribuit  mihi?  Jam  si 
inter  haec  animo  volvas,  quis  tu  sis,  et 
quis  Deus,  qui  tibi  benefacit:  Quid  .  . 
(ego)  retribuam  Domino  .  .  (tanto)  .  . 
pro  omnibus ,  quce  retribuit  mihi;  et 
ipsius  etiam  beneficii,  vel  beneficiorum 
Ejus  revolvas  magnitudinem,  facile  erit, 
diutius  etiam  eumdem   affectum   fovere, 

repetendo  identidem  eadem  verba  attente 
ac  sedate:  Quid  retribuam  (ego)  Domino 
pro  omnibus,  quce  retribuit  mihi? 

Eidem  affectui  gratitudinis  possunt 
etiam  optime  inservire  illa  verba  patri- 
archaejacob,  quse  pulcherrimam  continent 
gratiarum  actionem:  Minor  ego  sum,  Do- 
mine,  cunctis  miserationibus  tuis.  Con- 
tinent  enim  intimam  agnitionem  propriae 
vilitatis,  ob  quam  homo  indignus  est  quem 
Deus  tantus  vel  respiciat;  et  agnitionem 
impotentiae,  in  qua  sumus,  vel  pro  mi- 
nima  Dei  miseratione  debitas  agendi  gra- 
tias:  Minor  sum  cunctis  miserationi- 
bus  tuis. 

Sic  alia  atque  alia  possunt  adhiberi 
verba.  Et  si  nullum  aliud  occurrat,  dic: 
O  Deus  meus,  ago  tibi  gratias.  Sed  dic 
ex  corde,  et  bonus  hic  erit  affectus  gra- 
titudinis.  Non  verba  Deus  respicit,  sed 
cor.  Similiter,  ad  considerationem  pro- 
priae  vilitatis,  excitandus  affectus  humi- 
litatis;  quid  simplicius,  quam  ut  dicas: 
0  vere  ego  undecumque  Divino  conspectu 
tuo,  Domine,  indignissimus?  quid  faci- 
lius,  quam  haec  verba  volvendo,  ego  .  .  . 
undecumque  Divino  tuo  conspectu,  reco- 
gitare  causas,  ob  quas  talis  cum  sis, 
vere  Divinis  oculis  sis  indignissimus,  et 
humilitatis  affectum  hac  ratione  etiam 
diutius  fovere? 

Eidem  affectui  humilitatis  servire  pos- 
sunt  illa  etiam  ad  mentem  S.  P.  X.  Igna- 
tii :  Quid  sum  nisi  saccus  stercorum  et 
esca  vermium,  quoad  corpus;  quoad  ani- 
mam  vero,  fcedissimum  ulcus  et  apo- 
stema  unde  tanta  sanies  peccatorum 
profluxit,  et  adhuc  profluere  non  cessat, 
quas  sordes  Divini  oculi  semper  intueri 
coguntur? 

Vel  ex  Apocalypsi :  O  vere  ego  miser, 
et  miserabilis  et  pauper,  et  ccecus,  et 
nudus.  Yel  etiam  si  dicas  nil  aliud  nisi: 
0  quam  vilis  sum  et  abominabilis!  habes 
affectum  humilitatis.  De  verbis  noli  esse 
sollicitus,  corde  tantum  istum  sensum 
volve. 

Possent  nullo  negotio  plurimae  breves 
sententise  vel  ex  Scripturis,  vel  ex  pre- 
cibus  in  Ecclesia  usitatis,  vel  ex  Sanc- 
torum  dictis  colligi  pro  variis  affectibus. 
Posset  imo  unusquisque  sibi  tales  sen- 
tentias  affectuosas  colligere,  sibique  fa- 
miliares  reddere,  volvendo  eas  frequenter 
in  oratione,  dum  affectus  aliquis,  qui  per 
talem  sententiam  exprimitur,  excitandus 
est.  Et  profecto  melius  quisque  sibi  talia 
colligeret,  quam  ab  aliis  collecta  accipe- 
ret;  quia  non  omnia  omnes  aeque  movent, 
et  alii  in  aliis  sententiis  majorem  inve- 
niunt  affectum  et  gustum.  Qui  preces 
vocales  attente  dicunt,  et  attente  legunt 

spiritualia,  iis  facillimum  erit,  sententias 
tales  pro  affectibus  variis  colligere,  quas 
in  meditatione  suis  locis  volvant.  —  Sed 
sint  sententiae  breves,  vis  earum  bene 
ponderetur,  ac  familiares  reddantur.  Mul- 
torum  Sanctorum  exemplis  haec  praxis 
confirmatur. 

Illa  observatio  hoc  loco  non  est  omit- 
tenda,  quae  omnino  est  ad  mentem  S.  P.  N., 
ut  si  affectum  aliquem  in  nobis  excitatum 
sentimus,  eumdem  diutius  foveamus,  sine 
anxietate  pergendi  ad  alia,  quae  in  eadem 
meditatione  adhuc  tractanda  sunt;  sed  in 
eodem  pergamus  affectu,  donec  nobis 
satisfaciamus:  v.  g.  in  affectu  humilitatis 
et  agnitionis  tuae  vilitatis,  tamdiu  illud: 
ego  vere  undecumque  Divino  conspectu 
indignissimus ,  aut  aliam  in  hanc  rem 
sententiam  tamdiu  volve  animo,  quamdiu 
cum  intimo  sensu  aut  gustu  aliquo  spi- 
rituali  tua  ista  vilitas  tibi  ante  oculos 
manet,  et  affectus  ille  ardet:  etiamsi  nil 
aliud  tota  meditationis  hora  faceres;  op- 
tima  esset  meditatio.  —  Ubi  senseris  re- 
frigescere  affectum  tuum,  transibis  ad  ul- 
teriorem  considerationem  materiae  medi- 
tandae.  —  In  affectibus  tamen  iis,  qui  non 
adeo  humilitatem  spectant  ac  sui  depres- 
sionem:  v.  g.  in  affectibus  gaudii,  fidu- 
cice,  etc. ,  quamvis  sancti  possint  esse, 
quia  tamen  magis  sunt  illusioni  obnoxii, 

si  in  illis  diutius  haerere,  aut  etiam  totam 
meditationis  horam  impendere  continge- 
ret,  idque  saepius,  res  esset  pro  majori 
securitate  cum  P.  spirituali  communi- 
canda. 

Affectus  ergo,  ut  diximus,  per  totam 
meditationem  sparsi  esse  debent.  Idque 
intelligendum  tam  de  memoriae,  quam  de 
intellectus  applicatione :  ubique  enim  con- 
venire  posse,  imo  naturaliter  quasi  oriri 
debere  aliquos  affectus,  quisque  facile 
sentiet,  si  attente  consideret  ea,  quae  de 
utriusque  potentiae  applicatione  supra  or- 
dine  dicta  sunt.  Ab  ipso  statim  initio 
saltem  affectus  fidei  elici  potest,  et  vero 
etiam  deberet,  ut  suo  loco  notavimus; 
v.  g.  dicendo  intimosensu:  Credo,  quia 
docet  fides;  —  vel:  Credo  quia  tu,  o 
ceterna  veritas,  dixisti;  —  vel:  Credo, 
quia  tu  dixisti,  Domine ,  qui  non  es, 
quasi  homo,  ut  mentiaris.  Ccelum  et 
terra  transibunt,  verba  autem  tua  non 
transibunt.  Ultimus  modus,  ut  patet, 
serviet  maxime,  si  meditanda  sunt  verba 
Dominijesu,  aut  alia  Dei  dicta  ex  Scrip- 
turis  deprompta. 

2.   Proposita. 

Alterum,  quod  voluntas  praestare  debet 
in  meditatione,  est  proposita  bona  for- 
mare  in  futurum.    Id  quod  adeo  essen- 

tiale  est  meditationi,  praesertim  in  Socie- 
tate  nostra,  cujus  vita  est  activa,  ut  sine 
formatione  bonorum  propositorum  medi- 
tatio  non  sit  satisfactura  fini  suo.  Nam 
finis  ejus,  praesertim  in  Societate,  est  non 
tantum  unam  horam  impendere  Deo  per 
orationem;  sed  meditando  animum  pur- 
gare  a  vitiis,  exornare  virtutibus,  vitam 
omnem  emendare  ac  perficere,  confir- 
mare  se  in  Divino  famulatu,  munire  se 
contra  difficultates  ac  tentationes,  actio- 
nes  suas  rite  disponere  ad  eas  perfecte 
obeundas  etc;  quae  omnia  non  aliter  fiunt 
in  meditatione,  nisi  per  proposita  rite 
facta.  Quia  vero  haec  res,  ut  vel  ex  iis, 
quae  modo  diximus,  patet,  momenti  est 
summi,  necesse  est  aliqua  hac  super  re 
accurate,  quantum  Divina  Bonitas  dede- 
rit,  notare  documenta. 

1.  Ubinam  in  meditatione  proposita  fa- 
cienda  sint,  satis  patet:  nempe,  sub  finem 
considerationis  cujusque  doctrinae  prac- 
ticae  ex  meditationis  materia  deductae, 
prout  supra  de  applicatione  intellectus 
dictum  est.  Inter  quaestiones  enim,  quas 
meditans  sibi  facere  debet,  habetur  etiam 
illa :  Quid  mihi  in  posterum  faciendum  ? 
Responsum  ad  hanc  quaestionem  contine- 
bit  facienda  proposita.  Et  eodem  perti- 
net  etiam  quaestio  sequens:  Quale  impe- 
dimentum  removendum?  Quale  medium 

etigendum?  —  Ubi  se  voluntas  resolvit 
ad  ea  facienda,  quae  intellectus  ad  istas 
quaestiones  facienda  esse  cognovit,  haec 
ipsa  resolutio  est  propositum.  Ceterum, 
hoc  non  impedit,  quominus  etiam  in  de- 
cursu  meditationis,  ubicumque  se  aliquid 
vel  faciendum  vel  vitandum  offerat,  ob- 
iter  etiam  de  hoc  propositum  concipi 
possit.  Sed  proprius  locus  propositorum, 
quae  tamquam  solidus  fructus  meditationis 
quaeruntur,  est  certe,  uti  diximus,  sub 
finem  quaestionum,  quas  sibi  meditans  in 
applicatione  intellectus  facere  debet.  — 
Fiunt  autem  istae  quaestiones,  ut  suo  loco 
dictum  est,  in  quolibet  puncto:  et  si  in 
primo  puncto  plures  considerationes  prac- 
ticae  continentur,  fiunt  quaestiones  ac  proin 
etiam  proposita  circa  quamlibet  talem  con- 
siderationem  practicam.  —  Res  in  ex- 
emplis  ibidem  positis  unicuique  facile  pa- 
tebit. 

2.  Proposita  vero  sint  practica,  scilicet 
talia,  quae  vere  ad  vitae  emendationem, 
et  ad  perfectionem  efficacia  sint.  Intel- 
ligi  hoc  loco  illud  maxime  velim,  ne  pro- 
posita  sint  de  aliqua  tantum  devotiuncula 
exercenda:  ut,  si  ex  meditatione  de  morte 
non  aliud  propositum  conciperes,  nisi 
w  g.:  dicam  quotidie  pro  agonizantibus 
1  Pater  et  Ave,  et  pro  obtinenda  mihi 
felici  morte,    quotidie   talem  vel  talem 

orationem  faciam  ad  B.  V.  Bona  quidem 
sunt  et  ista  proposita,  at  sola  non  suffi- 
ciunt:  sed  ut  proposita,  vere  ac  solide 
sint  practica,  statue,  quid  tibi  maxime 
vitandum  sit,  quod  peccatum,  qui  defectus 
emendandi;  et  pariter,  quae  virtus  ma- 
xime  comparanda,  ut  ad  felicem  mortem 
te  disponas;  quse  item  passio  mortifi- 
canda,  et  quomodo.  —  Talia  proposita 
voco  practica. 

3.  Non  sint  proposita  universalia,  sed 
particularia.  Videri  possunt,  quae  supra 
dictasunt  ad  quaestionem  secundam:  Quce 
doctrina  practica  inde  concludenda?  et 
ad  quartam:  Quomodo  hanc  doctrinam 
ego  hactenus  observavi?  Quae  enim  ibi 
sunt  posita,  huc  vel  maxime  conveniunt. 
—  Illud  hic  addendum  circa  proposita, 
scilicet  proposita  duplici  fere  modo  fieri 
particularia.  1.  Si  versentur  circa  par- 
ticulares  casus.  2.  Si  aliquid  particulare 
statuatur  faciendum  in  casibus  universa- 
libus.  —  Exemplo  rem  breviter  declaro. 
Facis  propositum:  patiens  ero  in  omni- 
bus  adversis.  Hoc  propositum  est  uni- 
versale,  adeoque  nil  valet,  nisi  forte  pro 
hominibus  valde  spiritualibus  et  perfectis. 
Fac  ergo  ex  universali  proposito  parti- 
culare:  id  quod  duplici  modo  fieri  pot- 
est:  1.  Si  dicas:  Patiens  ero  in  his  et 
in  illis   occasionibus ,   exprimendo    eas 

occasiones,  in  quibus  ssepius  te  commo- 
veri  ad  impatientiam  nosti.  2.  Si  dicas 
ita:  Si  quid  mihi  adversi  occurrerit,  co- 
gitabo:  hoc  parum  est  ad  infernum, 
quem  merui;  vel:  hoc  libenter  feram  pro 
amore  Jesu  crucifixi.  —  Utrovis  modo, 
propositum  erit  particulare,  adeoque  bo- 
num:  optimum  vero  erit,  si  unum  idem- 
que  propositum  utroque  modo  reddas  par- 
ticulare;  v.  g.:  Patiens  ero  in  his  vel 
illis  circumstantiis,  cogitando:  hoc  pa- 
rum  est  ad  infernum,  quem  merui,  etc. 
—  Sic  enim  in  ipso  proposito  habebis 
medium  illud  observandi. 

4.  Sint  proposita  prcesenti  statui  ac- 
commodata.  Vide,  quae  dicta  sunt  ad 
quaestionem  5.:  Quid  mihi  in  posterum 
faciendum?  Quibus  addendum  hoc  loco 
illud  est;  ne  scilicet  proposita  nostra  se 
extendant  ad  tempus  adhuc  longe  remo- 
tum:  ut  si  Novitius  vel  Scholasticus  ju- 
venis  faceret  propositum.  Quando  sacer- 
dos  erot  faciam  hoc  vel  illud.  Talia 
enim  proposita  communiter  sunt  inutilia, 
quin  etiam  illusioni  haud  parum  obnoxia. 
Spectent  ergo  proposita  praesentem,  aut 
saltem  proxime  instantem  necessitatem. 

5.  Imo,  quotidie  aliquid  statuatur  eo 
ipso  die  exsequendum  circa  vitse  emen- 
dationem  aut  majorem  perfectionem.  Fa- 
cile  hoc  fieri  potest  ab  iis,  qui  bene  ex- 

cutiunt  conscientiam  suam  in  examinibus. 
et  defectus  suos,  quos  vel  ipsi  observa- 
runt,  vel  de  quibus  eos  superior  admo- 
nuit,  serio  cupiunt  emendare.  —  Quae 
quis  vere  cordi  habet,  ea  ipsi  occurrunt 
per  se,  et  ad  eorum  emendationem  ser- 
viet  ipsi  omnis  meditatio,  qualiscumque 
fuerit  meditationis  materia.  Sive  enim 
de  amore  Dei,  seu  de  minis  ejus  in  pec- 
catores;  seu  de  passione  Christi,  seu  de 
mysteriis  ejus  gloriosis  meditetur;  seu 
de  peccatis  suis,  seu  de  Sanctorum  vir- 
tutibus;  semper  illum  conclusio  practica 
deducet  ad  suum  vitium  debellandum.  — 
Id  vero  vel  maxime  faciendum,  si  aliquo 
vitio  vehementius  urgemur,  vel  aliqua 
difficultate  magis  retardamur  in  famulatu 
Divino:  tunc  enim  omnes  quasi  machinae, 
ut  ita  dicam,  omnia  tormenta  bellica  eo, 
tamquam  ad  scopum,  erunt  dirigenda,  ut 
victores  evadamus.  —  Hinc  satis  etiam 
illud  patet,  meditationem  frequenter  de- 
bere  coincidere  cum  materia  examinis 
particularis;  ipsumque  examen  particulare 
plurimum  debere  juvari  meditatione. 

6.  Sint  proposita  benzfundata,  firmata 
motivis  solidis.  Erunt  certe  talia,  si  ac- 
curate  tractetur  illa  quaestio  tertia:  Quce- 
nam  motiva  ad  hanc  conclusionem  prac- 
ticam  servandam  inducunt?  Vide,  quse 
ad  hanc  quaestionem  supra  dicta  sunt.  — 

Erratur  saepe  in  hoc,  quod  ubi  primum 
videmus  quid  nobis  faciendum  sit,  statim 
illud  facere  statuamus:  laudabilis  quidem 
haec  est  voluntatis  promptitudo;  sed  sunt 
saepe  talia  proposita,  veluti  domus  sine 
fundamento  super  arenam  positae,  quae 
quovis  vento  tentationis  aut  difficultatis 
ingruentis  convelluntur.  Itaque,  ut  pro- 
posita  sint  solida,  necesse  est  firma  quae- 
dam  eorum  fundamenta  ponere  in  veri- 
tatibus  aeternis  sita,  intellectum  scilicet 
quam  plenissime  convincere  de  necessi- 
tate,  utilitate,  cequitate  etc.  faciendae  vel 
vitandae  rei,  de  qua  agitur.  Nec  semel 
tantum,  aut  raro  talia  motiva  considerare 
oportet,  quasi  persuadendo  sibi  quod  jam 
satis  sciat  motiva,  cur  ita  facere  necesse 
sit;  sed  saepe  hoc  idem  in  meditatione 
revolvere,  praesertim  circa  illam  rem  in 
qua  maxime  laboramus,  ut  in  superbia 
nostra  expugnanda,  aut  humilitate  asse- 
quenda,  aut  alio  quocumque  vitio,  quo 
magis  premimur,  aut  virtute,  qua  magis 
indigemus.  Frequenti  eorumdem  motivo- 
rum  meditatione  descendunt  illa  profunde 
in  cor,  et  si  ad  haec  dein  accedunt  fre- 
quentes  actus,  habitus  virtutis  acquiritur. 
7.  Sint  proposita  humillima;  plena  dif- 
fidentiae  de  se  ipso.  Defectus  humilitatis 
in  propositis  primaria  causa  est,  cur  non 
serventur,   praesertim   in   illis  qui  serio 

proposita  faciunt,  et  veram  habent  volun- 
tatem  Deo  serviendi.  In  meditatione  fir- 
miter  statuunt,  se  ita  et  ita  acturos,  in 
his  et  illis  occasionibus;  ac  dum  ita  sta- 
tuunt,  perspectis  praesertim  motivis  ita 
agendi,  occulta  quadam  praesumptione 
putant  certo  se  jam  ita  facturos;  quin 
adeo  impossibile  ipsis  videtur,  aliter  age- 
re:  et  tamen  ubi  se  primum  occasio  of- 
fert,  plerumque  deficiunt.  Causa  hujus 
rei  est,  non  quod  proposita  non  fuerint 
sincera,  sed  quod  non  humilia,  quod  sine 
diffidentia  de  se  ipso  suisque  viribus;  Deo 
scilicet  et  juste  et  misericorditer  super- 
biam  nostram  humiliante.  Oportet  ita- 
que,  ut  proposita  facientes,  simul  timea- 
mus  nostram  propriam  inconstantiam  et 
infirmitatem,  totamque  fiduciam  ponamus 
in  gratia  et  auxilio  Divino,  quod  humil- 
lime  in  propositis  implorandum  est,  ad- 
hibita  etiam  et  invocata  intercessione 
B.  V.  Matris,  Sanctorum  Patronorum, 
S.  Angeli  Custodis  etc.  dicendo  v.  g.: 
„Ita  nunc  quidem  statuo,  o  mi  Deus!  .  .  . 
„ita  volo  facere  .  .  .  sed  tamen  nil  horum 
„faciam,  Domine,  nisi  tu  adjuveris  .  .  . 
„Novi  jam  satis,  jam  nimis  saepe  expertus 
„sum  meam  propriam  perversitatem  et 
„inconstantiam,  quam  ut  propositis  meis 
„fidere  possim.  —  In  te,  Domine,  speravi, 
„non  confundar  in  aeternum.  —  Adjuva 

,me  gratia  tua,  ubi  se  hujus  propositi 
,exsequendi  occasio  obtulerit;  tunc  mihi, 
,Domine,  revoca  in  mentem  veritatem, 
,quam  nunc  per  gratiam  tuam  perspexi 
, —  confirma  tunc  voluntatem  meam.  — 
,Quid  juvaret,  Domine,  quod  me  hac  tua 
,luce  illustraveris,  ut  cognoscam  quid 
,mihi  faciendum  sit,  si  illam  secutus  non 
,fuero!  —  O  ergo  adjuva  me,  Domine, 
,propter  nomen  sanctum  tuum;  per  me- 
,rita  Jesu  Christi  —  per  sanguinem  ejus 
, —  per  ejus  sacratissimum  Cor  supplico. 
,—  Adeste  mihi  o  SS.  mei  Patroni,  — 
,tu  praesertim  o  Virgo  SS.  Mater  Dei, 
,et  mea  etiam  Mater,  quae  me  jam  tantis 
,misericordiis  tuis  praevenisti  —  adesto 
,mihi  —  impetra  mihi.  —  Sancte  mi  An- 
,gele  Custos,  loquere  mihi  ad  cor,  cum 
,illa  se  occasio  obtulerit,  et  adjuva  me  . . . 
,etc.a  —  Porro  hoc  summi  momenti  mo- 
nitum  tanto  accuratius  discamus  servare, 
quanto  frequentius  nostram  infirmitatem 
et  in  bonis  propositis  inconstantiam  ex- 
perti  sumus. 

Ceterum  si  voluntas  ad  bona  propo- 
sita  torpet,  cogenda  est,  pugnando,  vim 
inferendo,  insistendo  motivis,  praesertim 
necessitatis,  ut  dictum  est  supra  ad  quae- 
stionem  3.  Qucenam  motiva  etc,  et  fer- 
ventius  orandus  Deus,  ut  animum  humi 
jacentem  erigat. 

§3. 

De  fine  sive  egressu. 

Finiri  solet  meditatio,  dicendo  semel 
Pater  et  Ave.  Verum  non  de  isto  egressu 
hic  solum  agimus.  Ante  hoc  extremum 
debet  aliquid  praecedere,  quod  medita- 
tionem  concludat. 

I.  Esset  valde  consultum,  ut  si  plura, 
ut  communiter  fit,  proposita  in  decursu 
meditationis  concepta  essent,  ea  simul 
omnia  sub  finem  colligerentur  et  confir- 
marentur.  Quamquam  enim  hoc  postea 
etiam  in  reflexione  faciendum  est,  juvaret 
tamen  multum  hoc  loco,  ante  ipsum  me- 
ditationis  finem  in  oratione  illud  facere. 
—  Fructus  inde,  praeter  alios,  hic  exsiste- 
ret,  ut  ultima  minuta  meditationis  essent 
ardentiora;  cum  contra  frequenter  acci- 
dat,  ut  finis  ille,  ubi  maxime  fervere  de- 
beremus,  misere  frigeat.  Tunc  igitur 
certe,  cum  nos  materia  sub  finem  medi- 
tationis  destituit,  tunc,  inquam,  saltem 
hac  quasi  recapitulatione  totius  medita- 
tionis,  omniumque  propositorum  utamur. 

II.  Saltem  debet  ante  Pater  et  Ave 
praecedere  oratio,  qualem  S.  P.  N.  vocare 
solet  Colloquium  directum  ad  Deum,  vel 
ad  Jesum  Christum,  vel  ad  B.  V.  aut  alium 

17* 

Sanctum,   prout  fert  meditationis  mate- 
ria.  —  In  hoc  colloquio: 

1.  Observa,  quod  supra  dictum  est  de 
affectibus,  non  agi  scilicet  de  verbis, 
sed  de  sensu  cordis.  Noli  sollicitus  esse, 
quibus  modis,  aut  quibus  vocibus  tuum 
hoc  colloquium  instituas.  Loquatur  cor, 
affectus. 

2.  Petenda  in  hoc  colloquio  gratia,  ad 
proposita  facta  exsequenda  suo  tempore. 
(Exemplar  habes  notato  7.  ad  propo- 
sita,  ut  sint  humilia).  Complectetur  au- 
tem  omnia  proposita,  per  decursum  ora- 
tionis  facta,  etiamsi  singula  non  enu- 
meres. 

III.  Loco  consueti  Pater  et  Ave  potest 
etiam  alia  qusevis  oratio  vocalis  dici  pro 
conclusione  meditationis,  quod  videtur 
omnino  ad  mentem  S.  P.  N.  Ignatii.  Et 
interponi  quidem  inter  Pater  et  Ave  saepe 
solet  Anima  Christi,  quod  certe  facien- 
dum,  ubi  de  mysteriis  Domini  Jesu  fuerit 
meditatio.  —  Si  de  Spiritu  Sancto  fuis- 
set  meditatio,  conveniret  concludere  per 
Veni  Creator,  vel  Veni  Sancte  Spiritus. 
—  Si  de  beneficiis  Divinis,  per  Te  Deum 
laudamus.  —  Si  de  aliquo  Sancto  per 
orationem  de  Sancto  illo  vel  ad  Sanc- 
tum  illum,  si  est  aliqua  ad  manum.  — 
Tamen  Pater  et  Ave  communiter  de  more 
subjungendum. 

IV.  Potest  ultima  illa  oratio  vocalis, 
si  multiplex  est,  apte  distribui  intermixtis 
colloquiis.  Modum  non  semel  dat  S.  P.  N. 
in   Pater,   Anima    Christi,    et   Ave.   — 

1.  Petitur  a  B.  V.  Maria  ut  gratiam, 
quam  optamus,  petat  nobis  a  Filio  suo 
D.  N.  J.  C;   et  subjungitur  Ave  Maria. 

2.  Rogatur  D.  N.  J.  C.  clementia,  ut  tam- 
quam  summus  Mediator  noster  eamdem 
gratiam  nobis  petat  a  Patre  suo,  donet- 
que  eam  ipse,  siquidem  Ei  data  est  om- 
nis  potestas  in  coelo  et  in  terra;  et  sub- 
jungitur  Anifna  Christi.  3.  Supplicatur 
Patri  ^Eterno,  per  Jesum  Christum  et 
propter  illum,  ut  illam  gratiam  concedat; 
et  dicitur  Pater  noster:  et  sic  meditatio 
concluditur. 

Denique  surgitur  reverenter  a  consor- 
tio  Domini,  in  ejusdem  conspectu  ma- 
nendo.  Cavenda  vel  maxime  omnis  dis- 
sipatio  immediate  post  meditationem  fini- 
tam.  Si  exeundum  statim,  summa  ha- 
benda  est  cura  modestiae,  ni  fructum 
tota  hora  collectum  momento  velimus 
perdere.  —  Transeundum  mox  ad  re- 
flexionem,  de  qua  pauca  supersunt  di- 
cenda. 

Caput  3. 
De  servandis  post  Meditationem. 

Post  meditationem  sequitur  de  more 
ex  praescripto  S.  P.  N.  Ignatii  ex- 
amen,  seu  ut  dicere  solemus,  Reflexio. 
De  qua  praenotandum  illud  est,  esse  non 
modo  utilissimam,  sed  omnino  necessa- 
riam,  tum  ad  artem  meditandi  addiscen- 
dam,  tum  ad  fructum  e  meditatione  facta 
colligendum.  Vivitur  quandoque  diu  in 
Religione,  fit  quotidie  meditatio,  et  tamen 
adhuc  ignoratur  ars  meditandi;  quia  aut 
omnino  non  fit  reflexio,  aut  male  fit.  Fit 
etiam  quotidie  meditatio,  considerantur 
veritates  aeternae,  et  ad  illarum  lumen 
concipiuntur  proposita  vitae  melioris;  et 
tamen  vivunt  semper  in  animo  eaedem 
passiones,  haeretur  in  iisdem  vitiis  ac 
defectibus;  et  hoc  saepe  originem  habet 
magna  ex  parte  in  neglectu  reflexionis. 
Qusecumque  S.  P.  N.  ad  fructuose  me- 
ditandum  praescripsit,  horum  sciamus  ni- 
hil  esse  superfluum;  omnia  ita  secum 
invicem  cohaerent,  ut  annuli  unius  cate- 
nae,  quorum  si  vel  unus  eximatur  aut 
rumpatur,  catena  vel  omnino  inepta  fit 
ad  usus  suos,  vel  certe  minus  apta.  — 
Nos  vero,  quibus  utpote  filiis  Societatis, 
praecepta  S.  Patris  non  modo  instructio- 

nis,  sed  etiam  obligationis  majoris  vim 
habent,  multo  minus  possumus  sperare 
Divinae  gratiae  in  hac  Sanctorum  arte 
auxilium,  si  hac  in  parte  officio  nostro 
desimus;  officio  inquam,  quod  nobis  et 
S.  P.  N.  auctoritas,  et  instituti  ratio,  et 
consuetudo  religiosa,  verbo  obedientia 
ipsa  imponit.  —  Principium  itaque  no- 
strum  sit,  alte  ab  ipsis  religiosae  vitae 
exordiis  animo  impressum,  reflexionem 
post  meditationem  non  esse  omittendam, 
sed  etiamsi  fors  immediate  post  medita- 
tionem  impediti  fuerimus,  serius  licet, 
illam  tamen  omnino  faciendam  semper; 
omissis  potius  aliis  precibus  ac  devotio- 
nibus,  quas  fors  pro  suo  lubitu  quis  ad- 
sciverit,  laudabiles  quidem,  sed  minus 
necessarias,  quam  Reflexionem. 

Reflexio  haec,  licet  a  S.  P.  nostro  ad 
solum  examen  de  peracta  meditatione 
videatur  determinari,  vix  tamen  ipsum 
hoc  examen  fieri  posse  videtur  sine  ali- 
qua  recapitulatione;  quare  statui  solent 
duae  veluti  partes  reflexionis,  nempe 
examen  proprie  dictum;  et  repetitio  seu 
recapitulatio  meditationis. 

i.  Examen. 

Igitur  absoluta  meditatione  examine- 
tur,  quonam  modo  illa  successerit.  — 
Huc   pertinebit   inquirere,    quomodo   se 

gesserit  tam  circa  prceparationem,  quam 
circa  meditationem  ipsam. 

Circa  prceparationem :  v.  g.  an  attente 
lecta  vel  audita  puncta  vespere?  An  dein 
servata  animi  collectio?  An  materia  me- 
ditationis  revocata  in  memoriam  post  cu- 
bitum,  ante  somnum?  An  mane  eadem 
materia  primum  revocata,  exclusis  aliis 
cogitationibus?  An  affectus  materiae  huic 
conformis  excitatus,  tum  sub  tempus  lo- 
tionis  faciei  ac  manuum,  tum  sub  trans- 
itum  v.  g.  ad  Sacellum,  vel  alio?  An 
quies  animi  habita,  praesertim  immediate 
ante  meditationem?  An  puncta  si  minus 
relecta,  saltem  revocata  in  mentem?  An 
stando  paulisper  ante  ipsum  meditationis 
ingressum,  cogitaverit,  quid  esset  factu- 
rus,  cum  memoria  praesentiae  Divinae? 
—  Haec  fere  circa  praeparationem. 

Circa  meditationem  ipsam,  examinan- 
dus  ingressus,  progressus,  egressus. 

Ingressus:  v.  g.  qua  reverentia,  at- 
tentione,  devotione  facta  oratio  praepa- 
ratoria?  An  praeludia  observata,  prae- 
sertim  secundum,  petendo  lumen  et  gra- 
tiam  peculiarem  pro  materia  meditatio- 
nis? 

2.  Progressus:  v.  g.  an  bene  appli- 
catae  animi  facultates?  Memoria,  mate- 
riam    attente    ponderando?     Intellectus, 

ratiocinando  per  quaestiones:  Quid  de  hoc 
est  considerandum?  .  .  .  Quce  doctrina 
practica?  etc.  An  motiva,  necessarium, 
utile,  decens  etc.  bene  perpensa?  —  Vo- 
luntas,  an  affectibus  excitandis  per  me- 
ditationis  decursum?  an  propositis  vitae 
melioris  ac  perfectionis  serio  exercitata? 
An  propositis  adjuncta  humilis  petitio 
auxilii?  etc. 

In  his  omnibus,  an  distractiones  inva- 
dentes  superate,  vel  certe  non  admissae? 
An  taedium,  quod  fors  insurgebat,  devic- 
tum  vel  saltem  contemptum?  nec  prop- 
terea  cessatum  ab  applicando  animo,  ut 
melius  poterat?  An  recursum  ad  praelu- 
dium  primum,  si  illud  tale  fuit,  ut  imagi- 
nationem  vagam  figere  ac  firmare  in 
proposita  materia  potuisset?  An  ita  ap- 
plicatus  animus,  serio,  in  omnibus  ac  sin- 
gulis  punctis?  etc. 

3.  Egressus:  v.  g.  an  colloquium  fac- 
tum  ardenter,  cum  petitione  gratiae?  An 
torpor,  quandoque  in  fine  maxime  inva- 
dens,  excussus?  An  reverenter  finis  me- 
ditationi  impositus? 

Denique,  an  ab  initio  ad  finem  us- 
que  pro  viribus  curaverit,  ut  responde- 
ret  gratiae  Divinae?  animus  serio  appli- 
catus?  corporis  servatus  debitus  situs? 
reverentia  interna  et  externa?  non  in- 

terrupta  aut  abrupta  meditatio  sine  ne- 
cessitate?  aut  si  fuit  talis  necessitas,  an 
servata  saltem  mentis  quies  et  animi 
collectio?  etc. 

Neque  est,  quod  quisquam  terreatur 
hac  tanta  quaestionum  pro  examine  mul- 
titudine,  quse  etiam  augeri  adhuc  multum 
possent.  Modo  sciat,  quomodo  sit  medi- 
tandum,  facile  mox  videbit  in  quo  defe- 
cerit,  propria  conscientia  indicante  et  ac- 
cusante.  Percurrendo  meditationem  per 
partes,  ut  diximus,  prceparationem,  in- 
gressum,  progressum,  egressum,  vix 
poterit  ipsum  quidquam  latere  defectuum, 
quos  commiserit. 

Si  male successerit  meditatio,  ait  S.  P.  N., 
inquiram  causas  cum  poenitudine  et  emen- 
dationis  proposito.  Causae  facile  depre- 
hendentur  ex  illis  quae  modo  diximus.  Si 
tamen  in  his  non  inveniretur  causa  ulla 
mali  successus,  cogitetur  de  praepara- 
tione  remota,  de  animi  collectione  per 
diem,  de  observatione  regularum,  de  cor- 
dis  munditie,  de  mortificationis  studio,  etc. 
Nam  certum  est,  Deum  saepe  defectus 
nostros  extra  orationem  commissos  in 
oratione  punire;  ut  contra,  fervorem  in 
aliis  rebus  ad  suum  famulatum  pertinen- 
tibus,  in  oratione  saepe  largissime  remu- 
neratur.  —  Si  nullam  causam  invenit  mali 
successus,  humiliet  se  tamen,  putet  esse 

causam  occultam;  sed  ita  tamen  se  hu- 
miliet,  ut  non  sit  propterea  nimis  anxius, 
resignata  voluntate  sua  in  Divinam.  Ce- 
terum  observanda  bene  verba  Sancti  Pa- 
tris:  inquiram  causas  cum  pcenitudine, 
et  emendationis  proposito.  Hic  scilicet 
primarius  finis  reflexionis,  ut  discamus 
meditari,  et  assuescamus  bene  meditari. 
Si  hoc  ergo  faceremus  quotidie,  quod 
Sanctus  Pater  noster  hic  prsescribit,  fa- 
cile  artem  illam,  Divina  opitulante  gratia, 
acquireremus.  —  Si  bene  successerit  me- 
ditatio,  ait  porro  S.  P.,  gratias  Deo  agam, 
eumdem  modum  postea  observaturus,  ut 
scilicet  semper,  ordine  eodem,  eadem 
mentis  applicatione  meditationem  per- 
agam. 

2.  Recapitulatio. 

Haec  Recapitulatio  est  alterum,  quod 
in  reflexione  faciendum  est  praeter  ex- 
amen  meditationis,  seu  potius  cum  et  in 
examine. 

Repetitur  scilicet  animo  tota  medita- 
tionis  peractae  series;  quid  1.  quid  2.  quid 
3.  puncto  fuerit  propositum.  Et  dum  hoc 
ordine  defectus  commissi  inquiruntur,  imo 
per  se  in  memoriam  recurrunt,  revocatur 
simul:  quae  in  singulis  punctis  conclusio- 
nes  practicae  deductae  sint;  quibus  mo- 
tivis  confirmatae;  quibus  affectibus  in  ani- 

mum  receptae;  quae  proposita  concepta 
sint.  —  Sicubi  peculiarem  illustrationem 
habuit,  si  veritatem  aliquam  solito  clarius 
perspexit,  si  qua  veritas,  aut  dictum,  aut 
motivum  aliquod  magis  animum  percu- 
lit;  haec  recolat,  regustet,  ruminet,  ac 
saepe  deinceps  recolenda,  regustanda,  ru- 
minanda  proponat;  proposita  per  decur- 
sum  meditationis  facta  confirmet,  et  ex- 
secutionem  pro  tempore  statuat,  praevisis 
iterum,  si  fieri  potest,  occasionibus.  De- 
nique  invocatur  breviter  auxilium  Divi- 
num,  pro  fideli  propositorum  exsecu- 
tione. 

Haec  porro  omnia,  licet  toto  quadrante 
communiter  non  indigeant  (nam  et  S.  Pa- 
ter  dicit:  per  quartam  circiter  horce  par- 
tem);  tamen  aliquod  temporis  spatium 
dari  sibi  postulant,  ut  bene  fiant:  saltem 
medium  quadrantem  vel  minuta  10.  Bina 
vel  terna  minuta  certe  non  sufficiunt.  — 
Qui  vero  profectus  spiritualis  ac  perfec- 
tionis  vere  studiosi  sunt,  eos  utilitas  sum- 
ma  talis  Refiexionis,  propria  experientia 
comprobata,  ad  illam  accurate  faciendam 
excitabit.  Erit  ipsis  Reflexio  quasi  messis 
fructuum,  quos  meditatio  produxit,  et  qui 
sine  reflexione  frustra  interiissent.  Quin 
adeo  non  raro  accidet,  ut  gustum  devo- 
tionis,  quem  frustra  in  ipsa  meditatione 
quaesierint,  reperiant  in  reflexione:  et,  si 

in  meditatione  aridi,  ac  sine  bonis  desi- 
deriis  ac  propositis,  seu  culpa  propria  seu 
sine  culpa  permanserint,  reflexio  omnia, 
Deo  dante,  suppleat;  et  ibi  bona  propo- 
sita  forment,  non  minus  efficacia  quam 
si  in  ipsa  meditatione  fecissent.  Verum 
in  hac  tota  re  plus  datur  experiri,  quam 
dicere  aut  scribere.  Incredibilis  est,  et 
omnem  captum  superat  Divina  Bonitas, 
quae  aliquam  serio  adhibentibus  curam 
adest  gratiis  suis,  ut  ad  majorem  in  dies 
curam  adhibendam  animum  sumant,  et 
majoribus  a  Domino  gratiis  vicissim  li- 
beralius  cumulentur. 

Addi  potest  ad  reflexionem  Industria, 
qua  multi  magno  cum  fructu  utuntur  ad 
propositorum  exsecutionem;  scilicet  eli- 
gunt  conformem  materiae  meditationis, 
suisque  propositis,  orationem  aliquam  ja- 
culatoriam,  quam  saepius  per  diem  repe- 
tendo,  et  meditationem  in  memoriam  re- 
vocant,  et  factorum  propositorum  conve- 
nienter  reminiscuntur.  Et  si,  ut  suo  loco 
dictum  est,  meditationis  fructus  ad  exami- 
nis  particularis  materiam  deductus  fuit, 
patet  facile,  quantum  hinc  lucri  spiritua- 
lis  sit  proventurum.  Proposita  nostra 
saepe  violamus,  quia  veritates,  ad  quarum 
lumen  ea  conceperamus,  in  mente  nostra 
obscurantur  vel  evanescunt.  Hoc  ergo 
medium  aliquod  erit,  ad  conservandum 

hoc  lumen  in  anima.  Neque  vero  aliunde 
Sancti  erant  sancti,  nisi  quod  lumina  ve- 
ritatum  aeternarum  semper  habentes  sibi 
in  mente  praesentia,  efficaciter  his,  Divina 
opitulante  gratia,  excitarentur  semper  ad 
vitam  juxta  illas  veritates  in  omnibus 
rebus  instituendam. 

Denique  negligendum  non  est  illud  mo- 
nitum,  quod  passim  dari  solet,  et  perfec- 
tionis  studiosis  est  familiare:  ut  nimirum 
notentur  scripto  aliqua  e  meditationibus, 
deinceps  identidem  relegenda.  —  No- 
tanda  porro  et  lumina  et  proposita.  Si 
sola  notantur  proposita,  non  addito  ali- 
quo  ex  motivis  ob  quae  concepta  sint, 
communiter  omni  vi  carebunt  ad  sui  ob- 
servationem  urgendam.  Notentur  itaque 
in  primis  lumina,  idest,  illae  veritates 
bene  perspectae,  illae  illustrationes,  illae 
bonae  cogitationes,  illa  motiva,  quae  ani- 
mum  impulerunt  ad  talia  formanda  pro- 
posita.  Haec  enim,  ubi  dein  simul  cum 
propositis  suis  temporibus  quisque  per- 
leget,  efficacius  ad  fidelem  eorum  ob- 
servationem  excitabitur.  Communiter  ta- 
men  haec  omnia  non  multis  verbis,  sed 
breviter  et  clare  notanda  sunt.  Neque 
omnia  proposita  sunt  notanda,  sed  nota- 
biliora,  aut  quorum  se  occasio  non  adeo 
quotidie  offert.  Quae  enim  quotidianas 
actiones  vel  quotidianos  defectus  respi- 

ciunt,  multo  melius  prompta  statim  ex- 
secutione,  et  quotidiana  praxi  retinenda 
sunt,  quam  annotatione  in  scriptis.  — 
Ceterum  annotatio  luminum  et  proposi- 
torum  maxime  omnium  facienda  Exerci- 
tiorum  spiritualium  tempore:  siquidem  in 
illis,  non  unius  dumtaxat  alteriusve  diei 
actiones  disponendae  sunt,  sed  tota  vitae 
ratio,  in  totum  annum,  et  in  quibusdam 
rebus  in  totam  vitam  est  componenda. 
Sed  hoc  veluti  per  transennam  attigisse 
sufficiat. 

Nil  jam  superest,  nisi  ut  illud  repetam 
unde  incepi,  artem  Meditandi  esse  sci- 
entiam  Sanctorum,  ac  multo  minus  prae- 
ceptis  hominum  constare,  quam  Spiritus 
Sancti  unctione,  ac  piae  voluntatis  desi- 
derio.  —  Omnia  hic  tradita  documenta 
etiamsi  optime  quis  noverit,  nil  utique 
juvabit,  nisi  cum  vero  desiderio  profi- 
ciendi  adhibeantur,  ut  per  se  patet.  Sed 
neque  hoc  ipsum  proficiendi  desideri- 
um,  omniumque  documentorum  observa- 
tio  proderit,  nisi  Spiritus  Sancti  accedat 
gratia. 

Non  enim  est  opus  humanum,  sed  di- 
vinum.  Nihil  tamen  dubitandum,  quin 
misericors  et  infinite  bonus  Deus  volen- 
tibus  sit  adfuturus;  nam  et  ipsa  haec 
pia  voluntas  proficiendi  in  spiritu,  ma- 
gnum  est  Dei  donum.  —  Utamur  itaque 

industriis,  prout  possumus,  cum  Divinse 
gratise  auxilio,  et  simul  petamus  fre- 
quenter  a  Domino:  Domine,  doce  me 
orare,  doce  meditari:  da  donum  ora- 
tionis.  —  Venient  nobis  omnia  bona 
pariter  cum  itla}  et  innumerabilis  ho- 
nestas  per  manus  illius  .  .  .  Infinitus 
enim  thesaurus  est  hominibus;  quo  qui 
usi  sunt,  participes  facti  sunt  amici- 
tice  Deij  propter  disciplince  dona  com- 
mendati. 

ferentem  esse.  197 

III.  Punctum.  Petere  a  Deo  gratiam 

ad  bene  ratiocinandum  et  eli- 
gendum.  198 

IV.  Punctum.    Commoda  et  incom- 

moda  in  utramque  partem  con- 
siderare.  200 

V.  Punctum.    Deliberare  juxta  ma- 

jorem  rationis  motionem,  non 
juxta  sensualem.  200 

VI.  Punctum.  Electionem  factam  Deo 
offerre,  ut  ipsam  confirmet,  si 
ei  placeat.  201 

Modus  II.  continens  quatuor  regulas  et 
notam  unam.  201 

I.  Regula.  Puritatem  affectus  sen- 
tire  provenientis  unice  ex  amo- 
re  Dei.  201 

II.  Regula.    Facere,  quod  alteri  ig- 

noto  faciendum  suaderem  ad 
Dei  gloriam,  etc.  201 

III.  Regula.    Considerare  et  tenere 

formam  et  mensuram,  quam  in 
Morte  tenuisse  me  vellem  in 

IV.  Regula.  Considerare,  et  assumere 

tenuisse  me  vellem.  202 

Prima  dies. 

Prima  Contemplatio.  DeCoenaultima.  207 
In  hujus  hebdomadae  contempla- 
tionibus  tria  puncta  adduntur 
magni  momenti  ad  compatien- 
dum  Christo,  considerando: 
I.  Quid  Christus  in  humanitate  pa- 
^tiatur,  vel  pati  velit.  208 

II.  Quomodo   ejus  divinitas  se  abs- 

^condat,    et  humanitatem  talia 
et  tanta  pati  sinat.  209 

III.  Quomodo    haec    omnia    pro   me 

ipse  patiatur,  et  quid  ego  de- 

beam  pro  illo  facere  et  pati.    209 

Notandum  circa  colloquia  pro  hac  heb- 

domada,  de  eorum  materia,  et  nu- 

mero.  209 

Secunda  Contemplatio.  De  Mysteriis 

post  Coenam  et  in  Horto  gestis.       211 

II.  De  quinque  Exercitiis  vel   pau- 

stantias.  213 

Secunda  dies. 

Annam.  214 

Secunda  Contemplatio.  De  traduc- 
tione  et  gestis  apud  Caipham.  215 

Tertia  dies. 

Prima  Contemplatio.  De  traductione 
et  gestis  apud  Pilatum.  215 

Sexta  dies. 

Prima  Contemplatio.  De  depositione 

Septima  dies. 

sione  simul.  216 

Secunda  Contemplatio.  De  eadem.  216 
Aliae  Contemplationes.  Loco  Repe- 
titionum  et  Applicationis  sensuum 
per  totam  diem  considerandum  fre- 
quentissime  Corpus  Domini  nostri 
in  sepulchro,  et  solitudo  Matris  et 
Discipulorum.  216 

tendendis,  vel  contrahendis,  prout 
quis  plus  aut  minus  temporis  in 

voluerit.  217 

Regulae  octo  ad  se  ordinandum  in  victu.  218 
1.  Regula.  A  pane  minus  abstinen- 
dum,  et  hoc  duplici  ex  causa.  218 

II.  Regula.   Circa  potum  magis  ex- 

ercenda  abstinentia,  quam  circa 
panem:  et  quid  considerandum, 
ut  admittatur  vel  tollatur  juxta 
convenientiam.  219 

III.  Regula.    Circa  obsonia  maxime 

exercenda  abstinentia  duas  ob 
causas,  et  hoc  duplici  modo 
faciendum.  219 

IV.  Regula.    Quomodo  per  subtrac- 

tionem  perveniatur  ad  justam 

rationes.  220 

V.  Regula.  Inter  comedendum  pro- 

bentem,  ad  illum  imitandum.     220 

VI.  Regula.  Alise  etiam  spirituales 
considerationes  possunt  adhi- 

stinatio.  221 

VIII.  Regula.    De  modo  tollendi  om- 

nem  inordinationem  in  victu.     222 

QUARTA  HEBDOMADA. 

Dies  prima. 

Prirna  Contemplatio.     De  Resurrec- 
tione,  et  Apparitione  prima. 

In  contemplationibus  hujus  heb- 
domadae  tribus   consuetis   ad- 
duntur  duo  tantum  puncta,  con- 
siderando: 

225 

I.  Quomodo  in  Christo  divinitas  se 
.  ostendat. 

229 

II.  Quomodo  Christus   suos  conso- 
*  letur. 

229 

Unum  vel  plura  colloquia  facienda. 

230 

De  aliis  diebus,  et  Contemplationibus 

• 

Notanda  quatuor. 

230 

I.  De  Mysteriis  in  hac  hebdomada 
contemplandis,    et    quomodo: 
necnon  de  iis  contrahendis  vel 
extendendis. 

230 

II.  De  convenienti   numero  Exerci- 
tiorum  in  hac  hebdomada;   de 
horarum  distributione,  et  quid 
praecipue  servandum  in  appli- 
catione  sensuum. 

230 

III.  De  numero  punctorum,  et  eorum 

praevisione,  et  definitione. 

IV.  De  mutatione  facienda  in  2.,  6.,  7. 

et  10.  Additione. 

232 
232 

CONTEMPLATIO  AD  AMOREM 

SPIRITUALEM. 

Notanda  duo  de  amore. 

234 

I.  Inoperibusmagisponendus  amor, 

quam  in  verbis. 

234 

II.  Quomodo  consistat  in  mutua  bo- 

norum  communicatione. 

235 

Omnimoda  sui    oblatio   suarum- 

que  rerum  Deo  facienda  in  sin- 

gulis  punctis. 

242 

MODI  TRES  ORANDI. 

Primus  Modus. 

251 

Quid  sit. 

251 

Quae  sit  ejus  materia. 

251 

Qua   ratione    Additio    2.  hebdo- 

madae  2.  sit  accommodanda  huic 

orandi  Modo. 

252 

Quomodo  fiat  hic  oratio  prsepa- 

ratoria. 

252 

Quomodo  hic  Modus  adhibendus 

circa  praecepta. 

253 

Quando  plus   vel    minus    immo- 

randum  in  singulis  praeceptis. 

254 

Quomodo  faciendum  colloquium. 

254 

Quomodo  hic  Modus  adhibendus 

circa  peccata  mortalia. 

255 

Quomodo  circa  animae  potentias. 

255 

Quomodo  circa  corporis  sensus. 

255 

Notandum.   Quid  faciendum  sit  ei,  qui 

in  usu  sensuum  velit  imitari  Chri- 

stum  D.  N.  vel  ejus  Matrem. 

255 

Secundus  Modus. 

256 

Quid  sit. 

256 

Quae  sit  ejus  materia. 

256 

Additio    et   oratio   praeparatoria 

quae  sint. 

256 

Qua  ratione  adhibendus  sit  hic 

Modus. 

256 

Regulae  tres. 

I.  Regula.  De  tempore  insumendo, 

et  quid  in  fine  dicendum. 

258 

Tertius  Modus. 

259 

Quid  sit. 

259 

Quse  sit  ejus  materia. 

Additio    et   oratio    praeparatoria 

quae  sint. 

Qua  ratione  adhibendus  hic  Mo- 

"  dus. 

Quid  in  fine  dicendum. 

260 

Regulae  duae. 

260 

I.  Regula.    Quid  faciendum  ei,  qui 

saepius  hoc  Modo  orare  velit. 

260 

II.  Regula.  Quid  ei\  qui  diutius  im- 

morari  velit  in  hoc  Modo. 

261 

MYSTERIA  VITjE  D.  N.  IESU 

CHRISTI 

EORUMQUE  PUNCTA. 

Notandum.    Unde  verba  Mysteriorum 

sumantur,  et  quare  in  puncta  distri- 

buantur. 

De  Missione  Apostolorum. 

magis  propriae  pro  1.  hebdomada. 

VII.  Quomodo  Deus  hominem 

IX. 

Causae  desolationis  tres.      302 

X. 

Consolationis  tempore  co- 

gitandum,    et    providen- 

dum  pro  desolatione  ven- 

tura.                                     303 

XI. 

In  consolatione  humilitas,  in 

desolatione  confidentia  in 

Deum  adhibenda.               303 

XII. 

tationibus  inimici,  contra-* 

Regula      I. 

II. 

"  consolatio  sinecausa  prae- 

III. 

Consolatio  cum  causa  prse- 

cedente  a  bono  Angelo  et 

malo  esse  potest,  sed  ad 

Quomodo  daemon  se  trans- 

figurat  in  Angelum  lucis.  310 

duxerit,  ad  cavendum  in 
posterum.  312 

contrarie  agant  pro  animae 
dispositione.  312 

VIII.  Inconsolatione,  quaeestsine 
causa,  probe  discernen- 

candum.  313 

REGULiE 

servandse  in  distribuendis  Eleemosynis. 

II.  Facere   qupd  alteri  ignoto 

lem  in  hac  distributione.  315 

I.  Annotationem  ex  XX.  n.  2.  6 

Item  in  Prcesupponendum  n.  1 .  et  2.    39 
Electionem  facere  cui  liberum  non  est, 
non    ideo    infelicior.     In   2.  hebdo- 
madam  n.  81.  194 

Examinis  particularis  materia.    In  Ex- 

amen  n.  1.  74 

Exercitantis  indoles  et  conditio  spec- 
tanda,  si  quid  velit  voto  promittere. 
In  XIV.  Annotationem  ex  XX.  n.  20.  27 
Exercitia  spiritualia.  —  Quid  sint? 
et  quis  eorum  scopus?  In  I.  Anno- 
tationem  ex  XX.  n.  2.  3.  4.  et  5.  6 

Cur  accipienda  ab  experto  Direc- 

tore?    Ibid.  n.  1.  5 

Eorum  efficacia.    Ibid.  n.  4.  8 

Ea  facturo  quid  ante  omnia  expli- 

candum  sit?    Ibid.  n.  5.  10 

Eadem  variis  modis  tradenda  pro 
varietate  personarum.  In  XVIII. 
Annotationem  ex  XX.  n.  26.  31 
Eorum  fructus  qua  ratione  retar- 
dari  soleat.  In  IV.  Annotatio- 
nem  ex  XX.  n.  9.  17 

Fructus  eorumdem  qui  prse  cete- 
ris  intendendus?    Ibid.  17 

Finis  Creationis  cur  Principium  et  Fun- 
damentum  dicatur  a  S.  P.  N.?    In 
I.  Hebdomadam  n.  1.  43 

Hominis  quis  proximus,  quis  ulti- 
mus?  In  explanatione  Funda- 
menti.  51 

Ad  eumdem  reliqua  super  terram 
qua  ratione  juvent?    Ibid.  59 

Fructus    quomodo    ex    contemplatione 

colligendus  ?  In  2.  hebdomadam  n.  1 6.  1 39 
Gaudere  inDomino  quid  sit?  In^heb- 

domadam  n.  4.  227 

Gratia  postulanda  distincte,  eaque  du- 

plex.    In  Examen  n.  2.  75 

Gratiae  duplicis  necessitas.  In  explanat. 

Fundamenti  sub  init.  50 

Homo   post  Adami   lapsum   qualis.    In 

1.  hebdomada?  Exercitium  1.  n.  3.      90 
Viliset  pravus.  Ibid.Exercit.  2.n.  17.   100 
Indifferentia  erga  res  creatas  omnes. 
In  explanat.  Fundam.  67 

Quam  late  pateat,  et  quam  sit  dif- 
ficilis.    Ibid.  72 

Inordinatae  affectiones.  —  Quae?  In 

I.  Annotationem  ex  XX.  n.  4.  8 

Item  in  XVI.  Annotationem  n.  23.    29 
Cur  in  primis  tollendae?    Ibid.        29 
Inordinatio  nasci  solet  ex  duplici  prin- 

cipio.    In  Regul.  de  Victu  n.  1.         218 
Intellectus  in  Exercitiis  convincendus. 

In  explanat.  Fundam.  sub  init.  49 

Liberalitas  erga  Deum   quse  intelliga- 
tur?/rc  V.AnnotationemexXX.  n.  10.     18 
et  11.  19 

Maria  V.  Beatissirua  quam  honoranda. 
In  2.  hebdomadam  n.  14.  139 

Ejus  assensus  Angelo  datus  quam 
heroicus  fuerit.    Ibid.  n.  19.        142 
Meditationis   puncta  quomodo  propo- 
nenda?  In  //.  Annotationem  ex  XX. 
n.  7.  (1.  et  3.)  12 

Ejusdem  historia   ex  mente  S.  P. 
quid  dicatur?    Ibid.  n.  7.  (2.)         12 
Misericordiae  Divinae  sensus  non  omit- 
tendus    in    terrore   Divinae   justitiae. 
In  I.  hebdom.  Exercitium  1.  n.  13.      97 
Item  Exercitium  5.  n.  27.  108 

Mundus  seu  homines,  quales  per  pec- 
catum.    In  2.  hebdomadam  n.  12.      135 
et  n.  13.  138 

et  n.  17  et  18.  141 

Mysteriorum  contemplatio  per  perso- 
nas,  verba,  opera,  quomodo  facien- 
da?    In  2.  hebdomadam  n.  10.  133 

Officium  divinum.  —  Industria  in  eo 
recitando.  In  III.  Annotationem  ex 
XX.  n.  8.  15 

Oratio  praeparatoria.    In  1.  hebdomad. 

Exercitium  1.  n.  2.  89 

Reverentia  in  ea.    In  III.  Annot. 
ex  XX.  n.  8.  15 

Paupertas  spiritus  summa  quam  neces- 

saria.    In  2.  hebdomadam  n.  60.        170 
Peccatorem  magnum  se  esse  quisque 
sentire    debet.      In   1.   hebdomadce 
Exercitium  2.  n.  15.  99 

Item  n.  34.  112 

Peccatum  vel  unicum  justa  damnationis 

causa.     In   i.    hebdomadce  Exerci- 

tium  1.  n.  11.  96 

Placeat  quid  vel  displiceat,  nil  refert. 

In  explanat.  Fundament.  72 

Poenitentiae  exterioris  usus  nullo  non 

tempore   opportunus.    In  io  Addi- 

tiones  n.  36.  116 

Possevinus  P.  Antonius  qua  ratione  in- 

tegra   Exercitia   fecerit?     In   XIX. 

Annotationem  ex  XX.  n.  30.  35 

Praesentiae  Dei  actus  quomodo  exer- 

cendus?    In  io  Addit.  n.  35.  113 

Pudoris  sensus  prima  dispositio  ad  con- 

versionem.    In  i.  hebdomadce  Ex- 

ercitium  1.  n.  4.  91 

Repugnantia  quomodo  vincenda?    In 

2.  hebdomadam  n.  69.  179 

Sensualitas,  et  amor  carnalis  et  mun- 

danus,   quid   sit?    In  2.   hebdoma- 

dam  n.  6.  129 

Servire  Deo  quid  sit?  In  explanatione 

Fundamenti.  57 

Unum  necessarium.  Ibid.  58 

Victoria  sui   finis  proximus  Exercitio- 

rum.  In  2.  hebdomadam  n.  91.  204 
Virtus  minus  petenda  quam  certamina. 

In  2.  hebdomadam  n.  63.  172 

Voluntatem  Dei  ut  et  agnoscamus  et 

exsequamur,  quam  studiose  peten- 

dum.    In  V.  Annot.  ex  XX.  n.  12.      19 

INDEX  CAPITUM.  Pag 

Prooemium.    De   dignitate   et  utilitate 

Exercitiorum,  et  neces- 
sitate  Directorii.  330 

Caput  1.    Quomodo   inducendi  sint  ho- 

mines  ad  Exercitia.  336 

Caput  2.  Quomodo  dispositus  esse  de- 
beat,  qui  ad  Exercitia  fa- 
cienda  accedit.  341 

Caput  3.  De  quibus  monendus  sit  Ex- 
ercitia  ingrediens,  et  de 
tempore  meditandi.  345 

Caput  4.  De  loco  Exercitiis  idoneo,  et 
de  quibusdam  particulari- 
bus.  349 

Caput  5.    Qualis   esse,  et  quid   facere 

"debeat,  qui  Exercitia  tradit.  352 

Caput  6.    De   visitando    eo    qui    exer- 

cetur.  355 

Caput  7.    De  exigenda  ratione  medita- 

tionis.  357 

Caput  8.    De  proponenda  meditatione.    360 

Caput  9.  De  variis  hominum  generibus, 
quibus  dari  possunt  Exer- 
citia.  362 

Caput  10.    De   modo    tradendi   Nostris 

Exercitia.  369 

Caput  11.    De  prima  Hebdomada  in  uni- 

versum.  375 

Caput  12.    De  Fundamento.  378 

Caput  13.    De  duplici  Examine.  380 

Caput  14.    De   primo   Exercitio   primse 

Hebdomadae.  383 

Caput  15.    De    aliis    Exercitiis    primae 

Hebdomadae.  386 

Caput  16.  De  Confessione  generali.  390 
Caput  17.  De  fine  primse  Hebdomadae.  392 
Caput  18.    De  secunda  Hebdomada;  et 

primo  de  fine,  qui  in  ea 

praetenditur.  394 

Caput  19.    De  primis  quatuor  Exercitiis 

secundae  Hebdomadae.         396 
Caput  20.    De  quinto  Exercitio  secundae 

Hebdomadae,  quod  estAp- 

plicatio  sensuum.  400 

Caput  21.    De  meditationum  horis,  lec- 

tione  spirituali,  et  eo  qui 

exercetur,  visitando.  402 

Caput  22.    Deelectione,  quanti  momenti 

sit,  et  quis  ordo  in  hac  ma- 

teria  servandus.  403 

Caput  23.    Quales  esse  debeant,  qui  ad 

electionem  admittuntur.       406 
Caput  24.    Qualis  esse  debeat,  qui  di- 

rigit  electurum.  411 

Caput  25.    Quae  sint  res,  de  quibus  est 

electio.  413 

Caput  26.    De  tempore  triplici  ad  elec- 

tionem  recte  faciendam.      416 

Caput 

27. 

Comparatio  secundi  temporis 
faciendae    electionis    cum 
tertio;   et  fusior  ejusdem 

secundi  explicatio. 

418 

Caput 

28. 

De  modo  priore,  et  poste- 
riore  bonae  electionis  fa- 

ciendae. 

422 

Caput 

29. 

De  praxi  et  ordine  electio- 

nis. 

426 

Caput 

30. 

De  ipsa  electione  juxta  ra- 

tionem  secundi  temporis. 

430 

Caput 

31. 

De    eadem    electione    juxta 
priorem,    et    posteriorem 

modum. 

433 

Caput 

32. 

De  oratione  post  factam  elec- 

tionem. 

436 

Caput 

33. 

Quid    agendum    Instructori, 
cum  sentit  eum,  qui  elec- 

tionem  facit,  hallucinari. 

437 

Caput 

34. 

De  iis,  qui  jam  statum  habent. 

438 

Caput 

35. 

De  tertia  Hebdomada. 

440 

Caput 

36. 

De  quarta  Hebdomada. 

444 

Caput 

37. 

De  tribus  modis  orandi. 

446 

Caput 

38. 

De  Regulis  tradendis. 

451 

Caput 

39. 

Brevis   explicatio   nonnullo- 
rum,  quae  in  Directorio  de 

tribus  viis  attinguntur. 

452 

Caput 

40. 

Quae  commendanda  sunt  ei 

qui  absolvit  Exercitia. 

456 

B. 

INDEX  RERUM  IN  DIRECTORIO 
CONTENTARUM. 

Numerus  primus  caput  Directorii,  numerus  secundus 
subnumerum  illius  capitis  indicat. 

Additio.    Additiones  omnes  servandse  ex- 

acte.  3,  1;   15,  9.    Dentur  discrete,   ha- 

bita  ratione  complexionis.  15,  9. 

Additiones   quae   ponuntur  in  fine   primse 

Hebdomadse,  dandae  ante  Exercitia.  15,8. 

Additiones  quatuor  ad  Examen  particulare, 

an  dictandae.  13,  5. 
Additiones  de  discernendis  spiritibus  quan- 
do  et  quomodo  dandse.  15,  8. 
Affectus.    Affectus    major   ratio    habenda, 
quam  intellectus.  14,  3. 
Affectus  motio  excellentior  via  eligendi, 
sed  periculosior,  quam  discursus.  27,  1. 
Af  f  ectus  motio  ratione  probanda,  et  cur  ?  28, 5. 
Affectus  qui  excitandi  in  meditanda  Pas- 
sione.  35,  4. 
Amor.    Amor  in  meditatione  Passionis  con- 
cipiendus.  35,  8.    In  factis  magis,  quam 
in  verbis  consistit.  36,  3. 
Amoris  Divini  meditatio  aptissima.   36,  2. 
Quomodo  fiat.  36,  2. 
Annotatio.    Annotationes    qusenam    ingre- 

dienti  Exercitia  explicandse.  2,  5. 
Applicatio  sensuum.  Vide  Sensuum  applic. 
Ariditas.    Ariditatis  tempore,  quomodo  ju- 
vandus,  qui  suscipit  Exercitia.  7, 4.  Sua- 
vem  se  praebeat  Instructor.  5,  2. 

Ariditati  praeparandus,  qui  suscipit  Exer- 

citia.  7,  3. 
Attentio.     Attentio    orandi    ne    sit    nimia. 

8,  3;  14,  3.  7. 
Attentio  violenta  non  est  fructus  oratio- 

nis.  8,  3. 
Christus  Dominus.    Christus  Dominus  Sol 

illuminans.  18,3.  Particularia  peccata  ha- 

buit  ante  oculos.  35,  3. 
Christi  Domini  Vita,  idea  et  exemplum  re- 

formandi  vitam.  18,  2. 
Christum  Dominum  a  Patre  impetrare,  ut 

homo  est,  rudibus  explicetur.  15, 7;  19,  5. 
Classium  trium  meditatio  explicatur.  29,  4. 

Quo  tendat.  29,  6.    JEgroti  similitudine 

illustratur.  29,  7. 

Cognitio.     Cognitio  peccatorum  fundamen- 
tum  ad  reformationem  vitae.  9,  3. 
Cognitio  sui,  quomodo  acquirenda.    10,  8. 

Collectio.  Collectio  sui  perfecta  expli- 
catur.  23,  5. 

Colloquium.    Colloquium,  quam  personam 
suscipiat.   15,  6.    Fieri  potest  in  princi- 
pio  etiam,  et  medio.   15.  5. 
Colloquii  proprius  locus  in  fine  cujuslibet 

Exercitii.  15,  5. 
Colloquia  cum  Deo  et  Sanctis  majorem 
requirunt  reverentiam,  quam  meditatio. 
15,  7.  Aptissima  quae  varia  fiunt  pro  va- 
rio  affectu.  15,  5.  Plura  in  repetitionibus 
fiunt,  quia  major  affectus.  15,  2. 

Communio.  Ad  Communionem  quomodo 
quis  post  Confessionem  generalem  dis- 
ponendus.  17,  2. 

Communionis  usus  post  Exercitia  octavo 

quoque  die  habendus.  40,  4. 
Compositio  loci.  Quid  sit.  14,4.;  35,  3.  Ju- 

vat  attentionem  et  motionem  animi.  14,5. 
Revocat  imaginationem,  si  evagetur.   14,5. 
Commendatur  a  S.  Bonaventura.  14,  5. 
Non  diutius  fabricanda,  nec  vis  imagina- 

tioni  facienda.   14,  7. 
In  rebus  incorporeis  qualis  sit.  14,  6. 
Confessarius.    Confessarius   stabilis   post 

Exercitia,  quasi  dux  eligendus.  40,  4. 
Confessio.   Confessio  generalis  valde  con- 

fert  ad  reformationem  vitae.  10,  9.   Ejus 

gratia  quidam  Exercitia  suscipiunt.  9,  2. 

Ejus  utilitates.  16,  2. 
Ad  eam  quae  sit  adhibenda  diligentia.  16,3. 
Eam  facturus  non  omnem  intermittat  me- 

ditationem.  16,  1. 
Fere  non  expedit  fieri   cum  eo  qui  tradit 

Exercitia.  16,  5. 
Facienda  in  fine  primae  Hebdomadse.  10,9; 

16,  1. 
Juvanda  aliquo  Directorio.  16,  3.   Quando- 

que  Summa  Navarri.  16,4.  Postea  para- 

bola  Filii  prodigi  versanda.   17,  2.    Uno 

die  vacetur  ab  intenso  studio  orandi.  17, 2. 
Confessionis  usus  octavo  quoque  die  post 

Exercitia  ineundus.  40,  4. 
Consilia.   Consilia  Evangelica  servari  pos- 

sunt  etiam  in  saeculo.  25,  3. 
Consiliorum  via  cur  pauciora  requirat  si- 

gna  Divinae  voluntatis,  quam  pnecepto- 

rum.  23,  4. 
Consilio  Patris  spiritualis  in  omnibus  pro- 

cedendum.  39,  8. 

Consolatio.    Consolatio  spiritualis  quid  sit, 

ei,  qui  se  exercet,   declarandum.  27,  2. 

Ejus  effectus  et  modi.  27,  3. 
Consolatione  prsesente  virtutis  actus  facile 

exercentur.  27,  3. 
Consolatio  si  affluat,  bis  id  quod   afficit, 

repeti  potest.  15,  3. 
Consolationes  spirituales  ad  morum  emen- 

dationem  dirigendae.  7,  2. 
Consolatio    quomodo   notanda    pro    elec- 

tione.  27,  5. 
Consolationes  spirituales  scribendae.  7,  2. 
Contritio.   Fundamentum  est  ad  reformatio- 

nem  vitae.  9,  3. 
Daemon.  Valde  oppugnat  electionem.  33,  3. 

Tempore  desolationis  invadit.  27,  5. 
Desolatio.   Desolatio  quid  sit,  Exercenti  se 

declarandum.  27, 2.  Quomodo  animadver- 

tenda  tempore  electionis.  27,  5. 
Desolationis  tempore  dsemon  invadit.  27,5. 

Longanimitas  necessaria.  7, 6.  Amaritudo 

quse  sentitur,  interdum  oritur  ex  amore 

proprio.  7,  7. 
Desolationis  remedia.  7,  4. 
Devotio.    Devotio  nutrienda.  40,  4. 
Devotionis   flos   ne   langueat,   quid  agen- 

dum.  30,  4. 
Devotioni   deditis   percurri    poterit  prima 

Hebdomada.  9,  3. 
Dilatio.    Saepe  desiderium  acuit.  18,  6. 
Procrastinari  solet  sensus  in  exsecutione 

Divinae  vocationis.  25,  7. 
Discretio.    Discretio  requiritur  in  adhiben- 

dis    Additionibus    primae    Hebdomadse. 

15,  9.    In  electione  tractanda.  22,  1. 


in  Directorio  contentarum.  569 

Dispositio*      Dispositio    facturi    Exercitia. 

2  per  totum.    Quae  esse  debeat  erga 

Deum.  2,  1.  5;  19,  2. 
Quae  erga  Instructorem.  2,  6. 
Desiderium  proficiendi  habeat.  2,  4. 
Deliberationem  fixam  non  afferat  ad  Ex- 

ercitia.  2,  5. 
Omnibus  negotiis  et  cogitationibus  se  ex- 

pediat.  2,  2. 
Fortitudinem  afferat.  2,  10. 
Prudentise  suse  non  innitatur.  2,  6. 
Dispositio   ad  exercitia  secundae  Hebdo- 

madse  est    fervor   ex  augmento   devo- 

tionis.  18.  4. 
Dispositiones    ad    electionem    faciendam. 

23,  1.  Cum  ipsa  secunda  Hebdomada  in- 

cipiunt.  19,  1. 
Matutino  tempore  animus  magis  dispositus 

ad   orationem.   6,  2.    Vespere   crescunt 

tentationes,  et  animus  minus  aptus  con- 

templationi.  6,  2. 
Domus.    Domi  nostrae  excipi  possunt  qui 

Exercitia  sumunt.  4,  1.  Maneant  separati 

ab  aliis  cubiculis.  4,  1. 
Domi  suaepoteritquisfacereExercitia.  9,12. 
Ecclesiastici.    Quomodo  per  Exercitia  di- 

rigendi.  9,  10. 
Electio.  Electionis  difficilis  locus,  et  discre- 

tione  indigens.  22, 1.  Quanti  momenti  sit. 

22,  2.  Pertinet  ad  salutem  aeternam.  22, 4. 

Dicitur  plantatio  Patris  coelestis.    24,  1. 
Electio   status  versatur  circa   consilia  et 

praecepta.  25,  2.;  et  circa  tempus  ac  mo- 

dum  exsequendae  vocationis.  25,  7.  Non 

danda  Religiosis.  9,  6. 

Electio  magnum  studium  requirit,  tam  In- 

structoris,  quam  ejus  qui  instruitur.  22,  6. 
Electio  quibus  danda.  23,  1.  Paucis,  unde 

magnus  fructus  speretur.  23,  1.    Ingeri, 

et  obtrudi  non  debet  non  cupienti.  23,  2. 

Requirit  indifferentiam.  23,  3.    Quae  nisi 

adsit,  potius  relinquatur.  23,  3.   Ideo  in- 

clinandus  animus  ad  id  quod  perfectius 

et  difficilius.  23,  3;  30,  2. 
Electio  tuta,  quae  fit  juxta  praescriptas  re- 

gulas.  24.  2.  Quomodo  peragenda.  30,  3. 

Non  nostro  placito  facienda,  sed  Dei.  22, 5. 

Nihil  attendat,  quod  de  sursum  non  sit. 

23,  5.  Non  humana  persuasione,  sed  Di- 

vina  voluntate  nitatur.  24,  1. 
Electio  Religionis  particularis  non  ex  com- 

plexione   solum,    sed    ex   talentis   me- 

tienda.  25,  6. 
Electio  ratione  confirmetur.  23,  5.;  28,  5.; 

Et  experientia  sui.  28,  7. 
Electio  quando   in   dubium  revocanda,  et 

mutanda.  32,  2.  Dubia  quae  incidunt  quo- 

modo  discutienda.  32,  2.;  33  per  totam. 
Electionis  materia.  25,  1. 
Electionis  faciendae  triatempora.  26, 1.  Se- 

cundum  tempus  quomodo  diff erat  a  tertio ; 

et  utrum  excellentius,  aut  tutius.  27,  1. 
Electionis  tempus  tranquillitatem  animi  re- 

quirit.  28,  2. 
Electionis    meditationes    quando   inchoan- 

tur.  29,  2. 
Electionis  praxis.  29,  1. 
Electionis  tempore,  non  omittenda  medi- 

tatio  Vitae  Christi.   30,  3.    Una  tantum, 

aut  altera  detur  meditatio.  31,  2. 

Electionis   modus   explicatur    similitudine 

ejus,  qui  aliquod  genus  cibi  suo  Prin- 

cipi  offert.  27,  6. 
In  Electionis  articulo  subitae  interdum  per- 

turbationes.  24,  4. 
Electionis  bonae  signum,   et  quasi   sigil- 

lum.  31,  1 ;  32,  1. 
Electionis  regulae  particularibus  negotiis 

applicandae.  25,  9;  34,  4.    Quod  fieri  de- 

bet  extra  Exercitia.  10,  13. 
Electionis  regulas,  tum  maxime  Superiores 

attendant,  cum  non  est  copia  consulto- 

ris.  10,  13. 
Electioni  quid  afferat  magnam  fiduciam.23, 5. 
Electioni  succedat  oratio.  32,  1. 
Ad  electionem  qui  admittendi.  23,  1.   Non 

leves  natura,  non  habitibus  malis  obno- 

xii.  23,  1. 
Electione  diversa  exsistente  in  tertio  tem- 

pore,  ab  electione  secundi,  quid  agen- 

dum.  28,  9. 
Electurus  conferat  cum  Instructore  ratio- 

nes  electionis.  31,  3.    Votum  non  emit- 

tat,  nisi  caute.  31,6.  Respectus  humanos 

deponat.  28,  4;  23,  5. 
Electurum  Instructor  non  moveat  ad  unam 

potius,  quam  aliam  partem.  24,  1. 
Examen.    Examen  particulare,   quando  et 

quomodo  explicandum.  13,  2.   Plurimum 

valet  ad  animi  puritatem.  13,  5.    Absol- 

venti  Exercitia  inculcandum.   13,  5. 
Examen  generale  quando  et  quomodo  de- 

tur.  13,  6.     Cur  non  omnes  peccatorum 

species  contineat.  13,  7. 
Juvatur  ab  Examine  quotidiano.  13,  8. 

Examen    quotidianum    dictandum,    ut    ja- 

cet.  13,  8. 
Absolventi   Exercitia  omnino  retinendum. 

40,  4. 
Exercitia.    Exercitia  spiritualia,  quid  sint, 

et  quomodo  composita.   Procem.  2. 
Quatuor  Hebdomadis  continentur.  11,  1. 
Sunt  instrumentum  ad  propriam  et  proximo- 

rum  salutem.  Procem.  1.  Particulare  do- 

num  a  Deo  Societati  datum.  Procem.  9. 

Quem  modum  servent,  et  cur  tam  facile 

"ad  vitam  reformandam  juvent.  Procem.  8. 

A  viris  insignibus  sunt  commendata,  et  a 

Sede  Apostolica  approbata.  Procem.5,6. 
Quibus  hominum  generibus  danda  sint.  9,  1. 
Plena  et  integra  non  danda  omnibus.  1,  7. 

Tradenda    etiam   ssecularibus.   1,  6.     Et 

conjugatis,  et  quo  fine.  9,  9. 
Quomodo  occupatis  dentur.  9,  12.   Et  quo- 

modo  feminis.  9,  16. 
Exercitia  sunt  unum  experimentum  Socie- 

tatis.  10,  1. 
Danda  plena  et  integra   in  Societatis  in- 

gressu.  10,  1. 
Ut  sunt  conserventur,  nec  transformentur 

accommodata  Religioso  statui.  10,  5. 
Exercitia  traduntur  aliis   Religiosis.   9,  3. 

Idque  fructuose,  praesertim  per  aliquem 

ex  ipsis.  9,  8. 
Exercitia    dumtaxat    primae    Hebdomadae 

quibus  danda.  1,  7. 
Eodem  tradenda  ordine  quo  ponuntur.  14, 1. 
Exercitiorum  fructus.   Procem.  7. 
Colligitur  multo  post  ex  seminibus,  quae 

in  Exercitiis  jacta  sunt.  40,  3. 

Exercitiorum  usum  Nostris  commendabat 

S.  P.  N.  Ignatius.  Procem.  4. 
Exercitiorum  desiderium  in  proximis  ex- 

citandum,  et  ad   ea  suaviter  adducendi. 

1 ;  10,  3. 
Exercitiorum   liber   exacte  servari   debet 

in  iis  tradendis.  8,  5. 
Quoties  legitur,  novum  lumen  praebet.  8, 4. 
Facienti  Exercitia  prima  vice  non  datur.  1 0, 1 . 
Communicari  potest  Religiosis.  9,  7. 
Exercitia  facere  qui  soleant.  1,  3.  6. 
Exercitia  facturus  poterit  excipi  domi  no- 

strae.  4,  1;  vel  domi  suae  manere.  9,  12. 
Victus  ei  paretur,  ut  petierit.  4,  6. 
Quomodo  dispositus  esse  debeat.    2  per 

totum.     Vide  Dispositio. 
Exercitia  faciens  non  visitetur  a  saecula- 

ribus.  4,  7. 
Non  nimis  ab  Instructore  laudandus.  7,  2. 
Monendus  de  Annotationum  observatione. 

3,  1.  Non  tamen  de  omnibus  simul.  11,  5. 
Quid  agere  debeat,  si  prima  Hebdomada 

minus  se  dispositum  sentiat.  17,  1. 
Exercitiis  tractandis  dexteritate  opus  est. 

Prooem.  4. 
Exercitiis  absolutis,quae  commendanda.40,2. 
Expensae.  Ab  Exercitia  facientibus  nec  re- 

quirendae,  nec,  si  a  ditioribus  offeran- 

tur,  recusandae.  4,  2. 
Expensarum  causa  non  minuatur  numerus 

eorum,  qui  Exercitia  faciunt.  4,  2. 
Nec  quidquam   fiat   sordidum    et   indeco- 

rum.  4,  2. 
Feminae.    Feminis   quomodo    danda  Exer- 

citia.  9,  16. 

Fervor  et  fructus.    Fervor  et  fructus  Ex- 

ercitiorum  ne  perdatur.  40  per  totum. 
Fundamentum.   Fundamentum  quanti  mo- 

mentisit,  admonendusquiexercetur.  12,3. 
Ita  dicitur,  quia  basis  totius  aedificii  spi- 

ritualis.  12,  7. 
Quot  in  partes  dividatur.  12,  2. 
Fundamenti  veritas  cognita  influit  in  omnia 

Exercitia.  12,  7. 
Fundamentum   quae   Annotationes    praece- 

dant.  11,  5. 
Quomodo  declarandum   inexpertis.    12,  4. 
Quomodo  sibi  applicent  Nostri.  10,  5. 
Fundamentum  non  habet  certas  horas  prae- 

scriptas.  12,  6. 
Gloria.  Gloriae  Divinse  desiderium  est  sump- 

tus  ad  turrim  Evangelicam.  23,  5.    Ejus 

studium   magnam    affert   animae   fiduci- 

am.  23,  5. 
Eius  intuitus  vera  regula  electionis.  25,  9. 
Gloria  Paradisi  addi  potest  meditationibus 

quartae  hebdomadae.  36,  1 ;  39,  4. 
Gradus.     Gradus   tres   humilitatis,   quando 

proponantur.  29,  8.    Toto  uno  die  ver- 

santur  animo.  29,  8. 
Graduum  in  imitatione  Christi   diversitas, 

incipit   apparere   in   contemplatione    de 

Regno  Christi.  19,  1. 
Hebdomada.  HebdomadzeExercitiorum  non 

tam  numero  dierum,   quam  materiae  ge- 

nere  distinguuntur.  11,  1. 
Nec   tam   numero    dierum,   quam    effectu 

metiendae.  17,  1;  39,  7. 
Respondent  tribus  viis,  purgativae,  illumi- 

nativae,  unitivae.  39,  1. 

Hebdomadis  quatuor  omnia  Exercitia  con- 

tinentur.  39,  1. 
Hebdomadae  singulae  quid  contineant.  11,2. 
Hebdomada   prima.     Hebdomada   prima, 

quem  scopum  habeat.  17,  1;  19,  1. 
Proroganda,  quando  non  sequitur  fructus, 

et  quid  aliud  agendum.  17,  1. 
Brevius  transigitur  ab  iis  qui  sunt  dediti 

rebus  spiritualibus.  9,  3. 
Hebdomada  prima  respondet  vise  purga- 

tivse.  10,  6;  39,  2. 
Continetconsiderationempeccatorum.  11,2. 
Magis,  vel  minus  in  ea  immorandum,  prout 

magis,    vel    minus    necessaria    purga- 

tio.   10,  6. 
Hebdomada  prima,  tamquam  basis,  num- 

quam  omittenda.  11,  4. 
Eodem  ordine  tradenda,  quo  ponitur.  14, 1. 
Quid  agendum,  cum  quatuor  tantum  horae 

fiunt.  14,  1. 
Hebdomada  prima,  Sacerdos  Exercitia  fa- 

ciens,  posset  ob  reverentiam   a  Sacro 

abstinere.  11,  3. 
Hebdomada  secunda.  Hebdomada  secunda 

respondet  viae  illuminativae.  18,  3. 
Quem  finem  habeat.  18,  1. 
Quam  dispositionem  requirat.  18,  4. 
Ipso  initio  ad  electionem  disponit.  29,  1. 
Vitam  Christi  Domini    continet,   et   elec- 

tionem.  11,  2. 
Differenda,  si  desit  fervor.  18,  4. 
Quatuor  horas  fatigatis  praescribit.   21,  1. 
Hebdomada  tertia.  35. 

Continet  Passionem  Christi  Domini.   11,2. 
Qua  meditatione  stabilitur  electio.  35,  1. 

Hebdomada  quarta.     Hebdomada  quarta 

respondet  vise  unitivae.  36,  1. 
Continet  Resurrectionem,   et  beneficia  ad 

excitandum  amorem.  36,  1. 
Hebdomadae  quartae  addi  possunt  medita- 

tiones  de  gloria  Paradisi.  36,  1. 
Hora.    Horae  meditandi  quotidie  sunt  quin- 

que.  3,  7. 
PneterquamforteHebdomadasecunda.21,1. 
Humilitas.    Humilitas  qua  quis  se  Instruc- 

tori  subdit,  valde  Deo  placet.  2,  7. 
Humilitas  remedium    consequendae   devo- 

tionis,  cum  desolationem  quis  patitur.  7, 7. 

Disponit  ad  orationem.  8,  3. 
Humilitatis   tertius  gradus  necessaria  dis- 

positio  ad  electionem.  23,  3. 
Humilitatis  tres  gradus  toto  uno  die  re- 

volvendi.  29,  8. 
Quando  prorogantur.  29,  8. 
Ignatius  S.    Quid   senserit   de  Exercitiis. 

Procem.  4. 
In  Epistola  ad  P.  Mionam,  magnam  ab  eis 

utilitatem  promittit.  Procem.  4. 
In  Cassinatem  ad  Exercitia  recedit.  9,  13. 
S.  Ignatii  sententia  de  indifferentia  ad  elec- 

tionem  necessaria.  23,  4. 
Illuminativa  via.     Illusionibus   patet,   nisi 

cauti  simus,  aut  si  festinemus.  39,  7. 
Imitatio  Christi  Domini.  In  ejus  Passione 

prsecipue  quaerenda.  39,  7. 
Est  reformatio  vitae  nostrae.  18,  2. 
Indifferentia.     In  Fundamento  quanti  mo- 

menti  sit  ex  sententia  S.  Ignatii.  12,  3. 
Quomodo  applicanda  Nostris.  10,  5.  ' 
Indifferentia  qualis.  22,  3. 

Necessaria  ad  electionem.  23,  3;  30,  6. 
Diligentia  et  precibus  acquiritur.  30,  3. 
Ad  indifferentiam  confert  tertius  et  secun- 

dus  gradus  humilitatis.  30,  3. 
Indifferens  esse  debet  tam  eligens,  quam 

Instructor.  24,  2. 
Infernus.  Inferni  meditatio,quando  detur.  14,1 . 
Instructor.    Qualis  esse  debeat.  5. 
Non  omnia  initio  proponat.  2,  8. 
Seligat  ei,  qui  facit  Exercitia,  Vitas  Sanc- 

torum  et  libros  aptos.  3,  4. 
Gravitatem  humilitate  temperet.  5,  3. 
Nihil  industrise   suae  tribuat,  sed   in  Deo 

confidat.  5,  4. 
Caveat  ab  indiscreto  zelo,  et  sinat  Deum 

disponere.  5,  5. 
Perspectum  habeat  eum,  qui  facit  Exer- 

citia.  5,  6. 
Versatus  sit  in  libro  Exercitiorum.  5, 7;  8, 4. 
Exercitia  meditetur,  quae  in  dies  tradit.  5, 8. 
Visitet    suis    temporibus    eum    quem   in- 

struit.  6,  1. 
De  quibus  interrogare  debeat.  7,  1. 
Tempore  consolationis  prseparet  ad  aridi- 

tatem.  7,  3. 
Bonam   de   altero   prse    se   ferat    opinio- 

nem.  7,  8. 
Particularem  directionem  ad  reformandam 

vitam  dare  potest.  9,  9. 
Non  transformet  Exercitia,  ad  Religiosum 

statum  accommodans.   10,  5. 
Lucem  tamen   det,  quomodo   inter  medi- 

tandum  accommodari  possint.  10,  5. 
Excitet  desiderium   perfectse   reformatio- 

nis.  10,  6. 

Exercitia  spiritualia.  19 

Instructor  quid  attendere  debeat  in  ordine 

ad  electionem.  19,  2. 
Magnum  ad  eam  studium  adhibeat.   22,  6. 
Ad  quam  indifferentiam  disponat  eum,  qui 

est  electurus.  23,  4. 
Motionem  Divinam  non  praeire  debet,  sed 

sequi.  24,  1. 
Non  debet  movere  ad  unam,  vel  alteram 

partem.  24,  1. 
Debet  removere  in  electione  impedimenta 

et  errores.  24,  1.  3. 
Quid  tempore  electionis  admonere  debeat 

electurum.  36,  3. 
Motiones  animi  exigat,  et  ad  regulas  dis- 

cretionis  spirituum  penset.  30,  7. 
Electurum  non  fatiget  et  obruat.  31,  4. 
Toleret  patienter,  si  eligens  Divinae  vo- 

luntati  minus  respondeat.  31,  5. 
Quid    faciat,    si    advertat   eligentem    de- 

cipi.   33,  1. 
Instructor  suppeditet  loca  sacrae  Scriptu- 

rse,  pro  meditanda  Passione.  35,  11. 
Det  monita  accommodata  ei  qui  absolvit 

Exercitia.  40,  5. 
Instructoris  prudentise  multa  permittuntur 

circa  praescriptum  ordinem.  4,  5. 
Instructori  omnia  aperienda,  et  obedien- 

dum.  2,  7.  8. 
Intellectus.    Intellectus  etiam,  et  non  sola 

voluntas  in  electionibus  exercenda.  27, 1. 
Major  habenda  est    ratio   affectus,   quam 

conceptuum.  14,  3. 
Judicium.    Judicii  et  Mortis   meditatio  ra- 

rissime  omittenda.  15,  4. 
Avocat  ab  amore  visibilium.  15,  4. 

Lacrimae.    Lacrimae  quaedam  violenter  co- 

actae  non  sunt  fructus  orationis.  8,  3. 
Lectio.Lectioad  meditationem  dirigenda.  3,4. 
Lectionis   dulcedini   non   nimis   indulgen- 

dum.  3,  6. 
Qui  libri  legendi prima Hebdomada. 3, 2;  3,4. 
Legere  non  debet,  qui  se  exercet,  nisi 

scripta  tradita.  3,  2. 
Legendus  solum  locus  Evangelii  ad  prae- 

sentem  meditationem.  3,  3. 
Legendi  potius  libri  qui  pietatem  nutriant, 

quam  qui  intellectum  exerceant.  21,  2. 
Legenda   non   sunt   Mysteria,    de   quibus 

postea  meditationes   faciendae,    sed   de 

quibus  jam  factae  sunt,  aut  eodem  die 

fient.  21,  2. 
Lectionis   spiritualis   usus  post   Exercitia 

habendus.  40,  4. 
Lumen.   Lumina  spiritualia  scribenda.  7,  2. 
Lumen   acquisitum    in  Exercitiis    maximi 

faciendum,   et,  nisi  illi   cooperemur,  ti- 

mendum.  40,  2. 
Magistratus  et  Magnates.     Quomodo  di- 

rigendi.  9,  11. 
Quomodo  faciant  electionem.  9,  14. 
Matrimonio  juncti.  Ipsi  etiam  faciunt  Ex- 

ercitia.  1,  7. 
Sed  post  primam  Hebdomadam  pauca  quae- 

dam.  18,  5. 
Non  enim  admittendi  ad  electionem.  23,  1. 
Meditatio.  Meditatio  suaviter  facienda.  8, 3. 
Licet  cooperationem  nostram  desideret,ma- 

jori  tamen  ex  parte  pendet  a  Deo.  8,  3. 
In  meditatione  quomodo  exerceantur  po- 

tentise  animae.  14,  2. 

19* 

Meditandi  modus  per  personas,  verba  et 

opera,  quomodo  intelligendus.  19,  5. 
Nec  excludit  ceteras  circumstantias.  19,7. 
Meditanda  Mysteria  Christi  Domini,  ac  si 

pro  singulis  gesta  essent.  35,  3. 
Meditatio  foecundior  fit  ex  consideratione 

circumstantiarum,  et  quae  sint.  19,  7. 
Meditationis  puncta  non  nimis  enucleanda. 

8,  1. 
Dentur  in  scriptis,  ne  fatigetur  memoria.  8, 2. 
Meditationis  fructus  in  quo  consistat.  8,  3. 
Meditatio   pueri  Jesu  in  templo  tendit  ad 

electionem  consiliorum.  29,  2. 
Meditatio  Passionis  confirmat  electionem. 

33,  1. 
Est  thesaurus  reconditus.  33,  1. 
Sanctis  familiaris.  33,  1. 
Ordinarius  animae  cibus.  33,  !. 
luvatur  Scripturae  sacrze  sententiis.  35,  11. 
Meditationi  Passionis  quae  via  aperienda. 

35,  2. 
Qui  affectus  maxime  apti.  35,  4. 
In   ea    odium    peccatorum   concipiendum. 

In   Meditatione   Vitse    Christi    qui    diutius 

immorari  debeant.  9,  3;  10,  6. 
Meditatio  ad  excitandum  amorem  Divinum 

foecundissima.  36,  2. 
Quibus  modis  fiat.  36.  2. 
Meditationum  Vitae  Christi  puncta  in  fine 

Exercitiorum  sumenda.  19,  5. 
Meditandi    usus    post    Exercitia    retinen- 

dus.  40,  4. 
Modus.  Modus  prior  et  posterior  bonae  elec- 

tionis  quando  adhibendi.  31,  1;  27,  9. 

Adhiberi  possunt  ad  eam  confirmandam.  28.5. 
Quomodo  exercendi.  28,  5. 
Modus  primus  orandi  explicatur.  37,  12. 
Quomodo  prorogari  potest.  37,  8. 
Plurimum   commendatus  a  B.  P.  Xaverio. 

37,  7. 
Modus  secundus  orandi.  37,  9. 
Modus  tertius  orandi.  37,  12. 
Modi  tres  orandi  ad  quid  ponuntur.  37,  1. 
Modi   orandi   possunt  esse   plures,   quos 

Spiritus  Sanctus  docet.  37,  13. 
Probandi    sunt    judicio   Patris   spiritualis. 

37,  13. 
Variandi  pro  orantis  dispositione.  37,  13. 
Mors.     Mortis    meditatio    rarissime    omit- 

tenda.  15,  4. 
Avocat  animum  ab  amore  visibilium.  15,  4. 
Negotia.    Negotia  et   actiones    ex    regulis 

electionis  diriguntur.  10,  13;  25,  9. 
Negotiis  se  expediat  Exercitia  facturus.  2, 2. 
Nostri.     Nostri    aliquoties    post   ingressum 

faciant  Exercitia.  10,  2. 
Et  tunc  semper  meditentur  aliquid  ex  prima 

Hebdomada.  10,  2. 
Inter  meditandum  poterunt  aceommodare 

statui  Religioso.  10,  5. 
Alias  poterunt  facere  meditationes.  10,  10. 
Bene  calleant  regulas  et  usum  Exercitio- 

rum.  10,  3. 
Nostris  quomodo  tradenda  Exercitia.  10. 
Prima  vice  non  detur  liber  Exercitiorum.  1 0,1 . 
Integra   dentur  Exercitia  in  Societatis  in- 

gressu.  10,  1. 
Commendanda   docttina   de    reformatione 

vitae.  34,  2. 

Nox.    Nox  aptum  tempus  meditationi.  3,  7. 
Nocte  non  surgant  debiliores.  3,  8. 
NoctenonsurgitursecundaHebdomada.21,1. 
Observantia.     Observantia  Religiosa  ma- 

xime  pendet  ab  oratione.  Prooem.  3. 
Observantia    Annotationum     conducit    ad 

fructum  Exercitiorum.  3,  1. 
Oratio.    Oratio  licet  etiam  a  nostra  coope- 

ratione,  maxime  tamen  pendet  a  Deo.  8, 3. 
Orationis  momentum.  Prooem.  3. 
Oratio  fovet  observantiam  religiosam.  ibid. 
Orationis  methodum  multum  refert  habere 

a  Capite  nostro.  Prooem.  3. 
Matutino  tempore  animus  magis  dispositus 

ad  orationem.  6,  2. 
Orationis  ne  nimia   sit  attentio,  et  cona- 

tus.  8,  3;  14,  3.  7. 
Orationi  deditis  percurri  poterit  prima  Heb- 

domada.  9,  3. 
Orationi   insistendum    tempore   desolatio- 

nis.  7,  6. 
Orationem  facturi  non  confidamus  propriae 

praeparationi,  et  industriae.  8,  3. 
Ad  orationem  disponunt  humilitas1  et  pu- 

ritas.  8,  3. 
Orandi  modi  tres.  37,  1. 
Orandi  modus  primus.  37,  2. 
Orandi  modus  secundus.  37,  9. 
Orandi  modus  tertius.  37,  12. 
Orandi  modi  plures,  prout  Spiritus  Sanctus 

docet.  37,  13. 
Judicio  Patris  spiritualis  probandi.  37,  13. 
Pro  orantis  dispositione  variandi.  37,  13. 
Oratio  vocalis  tertio  orandi   modo   juva- 

tur.  37,  12. 

Passio.  Passio  Domini.  Vide  Meditatio  pas- 
sionis. 
Passiones  obtenebrant  animam.  18,  3. 
Passionibus  obnoxii  non  admittendi  ad  elec- 
tionem.  23,  1. 
Patientia.    Tempore   desolationis  necessa- 

ria.  7,  6. 

Peccata.  Peccata  obtenebrant  animam.  18,3. 

Peccata  non  sigillatim  examinanda  in  se- 

cundo  Exercitio  primae  Hebdomadse.  15, 1 . 

Peccatoris  memoria  juvatur  consideratione 

locorum,  negotiorum,  personarum.  15,  1. 

Vitia  quaedam  cuique  magis  familiaria,  ma- 

gisque  oppugnanda.  13,  2.  3. 

Perfectio.     Perfectionem    quisque    in    suo 

statu  post  Exercitia  sequatur.  40,  4. 
Praecepta.    Prseceptorum  via  majora  signa 
divinae  voluntatis  requirit,  quam  consi- 
liorum.  23,  4. 
Praeceptorum   viam  eligenti   adhuc  restat 
multa  deliberatio.  25.  8. 
Praeludium.    Prseludia  declaranda  in  primo 
Exercitio  trium  potentiarum.  14,  4. 
Praeludium  repraesentationis  historiae  addi- 

tur  secunda  Hebdomada.  19,  4. 
Quomodo  differat  a  meditatione.  19,  4. 
Praeludium    electionis    declarandum    elec- 

turo.  30,  1. 
Coincidit  cum  Fundamento.  30,  1. 
Potest  tradi  etiam  non  electuris.  34,  3. 
Praeparatio.    Praeparationi   et  propriee  in- 

dustrise  non  nimis  fidendum.  8,  3. 
Progressus.  Progressus  cura  post  absoluta 
Exercitia  habeatur.  40,  4. 

Puritas.    Puritas  et  humilitas  disponunt  ad 

orationem.  8,  3. 
Quarta    Hebdomada.     Vide    Hebdomada 

quarta. 
Ratio.    Ratio  lumen  est  probans,  an  affec- 

tus  motio  bona  sit.  28,  5. 
Rationes  etiam  humanse  ad  electionem  con- 

ferunt.  23,  5;  28,  5. 
Ratiocinatio  tutior  ad  eligendum  via,  quam 

motio  affectus.  28,  6;  27,  1. 
Rationes  electionis  scripto  notandae.  31,  3. 
Recreatio.  Recreatio  a  prandio,  et  post  coe- 

nam  ei,  qui  exercetur,  permittetur.  6,  3. 
Reformatio.  Reformatio  perfecta  in  prima 

Hebdomada  desideranda.  10,  6. 
In  quibus  versetur.  10,  7.    Fit  imitatione 

Vitae  Christi.  18,  2. 
Iis  maxime  convenit,  qui  in  statu  sunt  im- 

mutabili.  34,  1. 
Reformationis  doctrina  Societatis  Opera- 

riis  commendata  sit.  34,  2. 
Reformationis    peculiarem    formam    dare 

potest  Instructor.  9,  9. 
Regni  Jesu  Christi  Contemplatio.    Non 

numeratur  inter  meditationes.  19,  1. 
Est  procemium  et  fundamentum  Vitae  Chri- 

sti  meditandae.  19,  1. 
Ostendit  diversitatem   graduum   in  imita- 

tione  Christi.  19,  1. 
Disponit  ad  electionem  status.  19,  2. 
Mentem  erigit  a  terrenis.  29,  1. 
Nullum  continet  votum.  29,  1. 
Tradenda  etiam  non  electuris.  19,  3. 
Regula.   Regulae  11  et  17  Summarii,  et  si- 

miles,  quando  meditandae.  10,  10. 

Regulae  discretionis   spirituum  va!de  uti- 

les.  5,  5. 
Regulae   electionis  particularibus  negotiis 

applicandae.  10,  13;  25,  9. 
Regulae    ad   victum    temperandum    verbo 

tantum  explicandae.  35,  12. 
Cum  discretione  proponendae.  35,  12. 
Ante  3.  Hebdomadam  dari  possunt.  35,  13. 
Regulae,  quae  ponuntur  post  Exercitia,  non 

omnes  omnibus  tradendae.  38,  1. 
Religio.     Religio  alia  aliis  aptior.  25,  4. 
Religio  eligenda,  in  qua  vigeat  observan- 

tia.  25,  6. 
Praeferenda,  cujus  institutum   est  perfec- 

tius.  25,  9. 
Quae  melior,  ex  S.  Thoma.  25,  6. 
Religionis  non  danda  suspicio  ei,  qui  ad 

Exercitia  invitatur.  1,  2;  4,  8. 
Religiosi.    Religiosi  suas   regulas  maximi 

faciant,  et  Institutum  adament.  9,  4. 
Religiosi  aliorum  Ordinum  doceri  possunt 

modum  dandi  Exercitia.  9,  7. 
Religiosis  communicari  potest  liber  Exer- 

citiorum.  9,  7. 
Iis  quomodo  tradenda  Exercitia.  9,  3. 
Iisdem  non  danda  electio.  23,  1. 
Repetitio.    Repetitionis  usus,  et  utilitas  in 

meditationibus.  15,  2. 
Repetitiones  affectu  magis  constant,  quam 

longo  discursu.  ibid.  Affectus  gratia  ad- 

mittunt  plura  colloquia.  ibid. 
Repetitio   aliquibus   punctis   ad  levandum 

taedium  varietur.  14,  1. 
Repeti  potest  bis  locus,  qui  magnam  at- 

tulit  consolationem.  15,  3. 

Repetenda  loca,  ubi  sensimus  consolatio- 
nem,  quomodo  intelligendum.  15,  3. 
Rudes.    Rudibus  non  integra  dentur  Exer- 
citia.  9,  15;  18,  5. 
Iis  meditationes  explicandse  magis.   19,  5; 

20,  5. 
Proponendi  post  primam  Hebdomadam  mo- 

di  orandi.  37,  1. 
Explicetur  Christum   Dominum   impetrare 
a  Patre,  ut  homo  est.  15,  7. 
Scribere.     Scribenda  solum  quae  pertinent 
ad  orationem.  3,  5. 

parationi    eripiat,   nec  defatigetur,   qui 

Scriptionis  dulcedini  non  indulgendum.  3,6. 
Scribendi  notabiliores  animi  affectus.  3,  5; 
7,  2. 
Scrupulus.    Scrupulos  tollit  confessio  ge- 
neralis.  16,  3. 
Scrupulosis  tantum   regulae   de   scrupulis 
dandse.  38,  2. 
Secunda  Hebdomada.     Vide  Hebdomada 

secunda. 
Sensuum    applicatio.      Quomodo     exer- 
cenda.  20,  1. 
Quomodo  differat  a  meditatione.  20,  3. 
Sensuum  applicationis  utilitas.  20,  4. 
Servire.  Facienti  Exercitia  inserviens  qua- 

lis  sit  et  quid  praestet.  4,  3. 
Signum.     Signum  mali  spiritus.  28,  6. 
Signum  bonae  electionis.  31,  1;  32,  1. 
Signum  divinae  voluntatis.  27,  7. 
Societatis  Jesu.  Societatis  totam  ideam  Deus 
B.  P.  Ignatio  communicavit.   Procem.  3. 

Societati  a  Deo  data  Exercitia,  ut  instru- 

mentum  ad  salutem.  Procem.  1. 
Societatem  ingredientibus  integra  dantur 

Exercitia.  10,  1. 
Spes.     Spes  in   Deo   habenda   aggredienti 

Exercitia.  2,  3. 
Spes  Divinae  misericordiae  excitanda  tem- 

pore  desolationis.  7,  6. 
Spes  nostra  in  Passione  Domini  erigitur. 

35,  7. 
Spiritus  Sanctus.  Spiritus  Sanctus  auctor 

spirituum  variorum.  22,  3. 
Disponit  ascensiones  usque  ad  viam  illu- 

minativam.  39,  8. 
Spiritus.    Spiritus  boni,   et  mali   proprie- 

tates.  27,  5. 
Status.    Status  duplex  consiliorum  et  prae- 

ceptorum.  25,  2. 
Statum  consequuntur    omnia    fere    opera 

vitae.  22,  2. 
Statum  habentes  ad   electionem   non   ad- 

mittendi.  23,  1. 
Statuum  variorum  auctor  Spiritus  Sanctus. 

22,  3. 
Suavitas.  Suavitate  rigor  miscendus.  15,  9. 

Suaviter  cogitandum  de  Divinis.  8,  3. 
Superior.    Superiores,  cum   non  est  con- 

sultandi  facultas,  regulas  attendant  elec- 

tionis.  10,  13. 
Tempus.      Tempus   orandi    quinque   horse 

quotidie.  3,  7. 
Aut  pauciores,  si  quis  sit  debilior.  3,  8. 
Tempus  Exercitiorum  prorogandum,    cum 

pauciores   quotidie   horae   impenduntur; 

minuendum,  cum  plures.  9,  13. 

Tempus  Hebdomadis  assignatum,  non  die- 

rum  numero,  sed  materiae  genere  defi- 

nitur.  11,  1 ;  39,  7. 
Tempora  tria  electionis  faciendae.  26. 
Tempus  primum  electionis  faciendae  quale. 

26,  1. 
Tempus  secundum  electionis.  26,  2. 
Tempus  tertium  electionis  et  quomodo  dif- 

ferat    a  secundo,   et   utrum   perfectius, 

aut  tutius.  27,  1. 
Tempus   tertium    electionis,    cum    duplici 

modo  tradi  potest  etiam  habentibus  sta- 

tum  immutabilem.  34,  4. 
Tertia  Hebdomada.  FzoteHebdomadatertia. 
Trium   classium   meditatio.     Vide  Clas- 

sium  meditatio. 
Trium    potentiarum    exercitium.      Cur 

ita  dicatur,  et  quale  sit.  14,  2. 
Unitiva  via.     Praepropere    suscepta   patet 

illusionibus.  39,  7. 
Illi  quarta  Hebdomada  respondet.  36,  1. 
Illam  expertus  redire  debet  ad  alias.  39,  6. 
Vexillorum    meditatio.     Servit    gradibus 

humilitatis  comparandis.  23,  3. 
Perducit  ad  indifferentiam,  et  disponit  ad 

electionem.  29,  3. 
Potest   dari    etiam    non  facturis     electio- 

nem.  19,  3. 
Viae.    Vise  purgativae,  illuminativae,  unitivae 

respondent  Exercitia.  39. 
Viae  tres  spirituales  non  transiliendae.  39,7. 
Viarum  trium  affectus   nonnumquam  per- 

miscendi.  39,  6. 
Visitatio.    Visitandus  a  Nostris  non  a  sae- 

cularibus,  qui  est  in  Exercitiis.  4,  7. 

Visitans  eum,  qui  est  in  Exercitiis,  sermo- 

nem  habeat  de  rebus  spiritualibus.  4,  8. 
Visitandus  ab  Instructore,  quando  et  quo- 

modo  sit  is  qui  exercetur.  6, 1 ;  7,  1 ;  21,  3. 
Visitans   Instructor  tempore  consolationis 

parum  moretur.  7,  3. 
Vita    Christi    Domini.      Quomodo    medi- 

tanda.  20,  5. 
Est  idea  virtutum.  39,  3;  18,  2. 
Vitae   Christi    imitatio    est   nostrse   refor- 

matio.  18,  2. 
Non  intermittenda  tempore  electionis.  30, 2. 
Vitae  Christi  diutius  immorandum  iis  qui 

devotioni  dediti  sunt.  9,  3. 
Vitia.    Vitia   quaedam   cuique   magis   fami- 

liariamagisque  oppugnanda.  13,  3;  40,  3. 

Vocatio.   Libera  esse  debet,  et  a  Deo.  4,  8. 

Vocationis  exsecutio  sub  electionem  cadit, 

et  velox  esse  debet.  27,  1. 
Voluntas.  Voluntas  sine  intellectu  non  ope- 

ratur  recte  ad  electionem.  27,  1. 
Voluntas  debilis  se  non  perfecte  resignans 

in  manibus  Dei.  29,  6. 
Voluntatis  Divinae  indicia.  27,  7. 
Voluntatis  Divinae   exsequendae    desideri- 

um.  23,  5. 
Votum.  Votum  non  emittitur  in  Contempla- 

tione  Regni  Jesu  Christi.  29,  1. 
Zelus.    Zelus  animarum  in  Passionis  medi- 

tatione  concipiendus.  35,  10. 
Zelum   juvandi   alios  religiosi  concipiant, 

cum  faciunt  Exercitia.  9,  5. 

